This is a reproduction of a library book that was digitized 
by Google as part of an ongoing effort to preserve the 
information in books and make it universally accessible. 


Google books 


https://books.google.com 


Google 


Dette er en digital utgave av en bok som i generasjoner har vært oppbevart i bibliotekshyller før den omhyggelig ble skannet av Google 
som del av et prosjekt for å gjøre verdens bøker tilgjengelige på nettet. 


Den har levd så lenge at opphavretten er utløpt, og boken kan legges ut på offentlig domene. En offentlig domene-bok er en bok som 
aldri har vært underlagt opphavsrett eller hvis juridiske opphavrettigheter har utløpt. Det kan variere fra land til land om en bok 

er vanskelig å finne fram til. 


Merker, notater og andre anmerkninger i margen som finnes i det originale eksemplaret, vises også i denne filen - en påminnelse om 
bokens lange ferd fra utgiver til bibiliotek, og til den ender hos deg. 

tekniske restriksjoner på automatiske søk. 

e Bruk bare filene til ikke-kommersielle formål 
Google Book Search er designet for bruk av enkeltpersoner, og vi ber deg om å bruke disse filene til personlige, ikke-kommersielle 
formål. 


e Ikke bruk automatiske søk 
Ikke send automatiske søk av noe slag til Googles system. Ta kontakt med oss hvis du driver forskning innen maskinoversettelse, 
optisk tegngjenkjenning eller andre områder der tilgang til store mengder tekst kan være nyttig. Vi er positive til bruk av offentlig 
domene-materiale til slike formål, og kan være til hjelp. 


e Behold henvisning 
Google-"vannmerket" som du finner i hver fil, er viktig for å informere brukere om dette prosjektet og hjelpe dem med å finne 
også annet materiale via Google Book Search. Vennligst ikke fjern. 


e Hold deg innenfor loven 
Uansett hvordan du bruker materialet, husk at du er ansvarlig for at du opptrer innenfor loven. Du kan ikke trekke den slutningen 
at vår vurdering av en bok som tilhørende det offentlige domene for brukere i USA, impliserer at boken også er offentlig tilgjengelig 
for brukere i andre land. Det varierer fra land til land om boken fremdeles er underlagt opphavrett, og vi kan ikke gi veiledning 
knyttet til om en bestemt anvendelse av en bestemt bok, er tillatt. Trekk derfor ikke den slutningen at en bok som dukker 
opp på Google Book Search kan brukes på hvilken som helst måte, hvor som helst i verden. Frstatningsansvaret ved brudd på 
opphavsrettigheter kan bli ganske stort. 


Om Google Book Search 


Googles mål er å organisere informasjonen i verden og gjøre den universelt tilgjengelig og utnyttbar. Google Book Search hjelper leserne 
med å oppdage verdens bøker samtidig som vi hjelper forfattere og utgivere med å nå frem til nytt publikum. Du kan søke gjennom 

FORFATTERENS FORLAG 
1925 


AKTIETRYKKERIET I TRONDHJEM 


FORORD 


Den omfangsrike litteratur som er vokset op omkring Torden- 
skiold er vesentlig av populærhistorisk art. Og om denne kan det sies, 
at den stort sett bygger på Caspar Peter Rothes levnetsbeskrivelse av 
Tordenskiold. Den opfatning kommer ofte frem at Rothe levet samti- 
dig med Tordenskiold og at denne omstendighet skulde styrke pålite- 
ligheten av hans fremstilling. Dette er imidlertid en misforståelse. 
Caspar Peter Rothe er født i 1724, altså 4 år efter Tordenskiolds død, og 
han skrev sin store 3 binds kvartutgave i tidsrummet 1747—1750. 

Der er fra forskjellige hold rettet meget sterke angrep på Rothe 
for hans fremstilling; den betegnes som historisk upålitelig og kritikk- 
løs. At den er historisk upålitelig er ganske sikkert. Hvor han mangler 
kilder lager han beskrivelser, tidsangivelser og stedsbetegnelser 
med en freidighet som er ganske forbløffende. Han forandrer dato på 
breve for å få dem til å passe inn og endog underskrifter forandrer han 
— med hvilken hensikt er ikke godt å vite. Men når man påpeker 
Rothes mangel på kritisk behandling av emnet så må man ikke glemme. 
at han kun var vel 23 år da han skrev sitt store verk og han var hver- 
ken sjømann eller militær, således at han i mange tilfeller stod ganske 
blottet for betingelse som kritiker. 

Men må det således sies, at Rothes upålitelighet er så stor, at man 
må være meget varsom med å bygge kritikkløst på ham, så må det på 
den annen side heller ikke glemmes, at han allikevel er banebryteren 
på den historiske forsknings område hvor det gjelder Tordenskiold. 
Og spesielt står efterverdenen i stor takknemlighetsgjeld til ham for de 
mange og verdifulle aktstykker som han har tatt med i sitt verk, spe- 
sielt hans ganske fyldige gjengivelse av Tordenskiolds breve. For 1719 
f. eks. finnes der i det danske riksarkiv næsten intet tilbake av Torden- 
skiolds breve. Registraturen viser, at disse breve har vært i arkivet, 
og Rothe har jo selv hentet sine avskrifter derfra. Disse breve finnes 
heller intet annet sted. De finnes altså nu kun hos Rothe, og en bear- 

beidelse av året 1719 vilde uten disse breve ha vært ganske umulig. 
Man får da håpe at det ikke er Rothe som under sitt arbeide har rotet 
bort alle disse overordentlig viktige dokumenter. Og tapet av Torden- 
skiolds breve i det danske riksarkiv innskrenker sig ikke til 1719; det 
er — om enn i mindre grad — gjennemgående i alle år. 

En av grunnene til at jeg har påtatt mig den store og vanskelige 
opgave å skrive Tordenskiolds historie er derfor den å søke å bygge 
fremstillingen av hans liv på selve urkildene, idet jeg under arbeidets 
fremadskriden stadig holder øie med Rothes uriktige påstande, således 
at disse for alle tider dokumentarisk kan bli tilintetgjort som kilder. 
Og det som gjør at dette arbeide kan utføres på et sikrere grunnlag 
enn tidligere, det er den omstendighet, at Videnskapenes Selskap i 
Trondhjem eier et Tordenskioldsarkiv, der er meget mere rikholdig 
enn noen annen samling av denne art. Arkivet består av: 

1) Journal holdt på ,Løvendals Gallei” fra 4de mai 1712—3dje sep- 
tember 1713. 


2) — — - m»Løvendals Gallei” fra 17de april 1715—8de 
mai 1715. 

3) — — == p»Hvide Ørn” fra 8de mai 1715—31te mars 1716. 

4) — — == »Laaland” fra 18de nov. 1716—9de nov. 1717. 

5) — — - p»Ebenezer" fra 30te mars 1718—5te nov. 1718. 

6)  — — - y»Laaland” fra lste desbr. 1718—4de jan. 1719. 

7) — — == »Laaland” fra 23de mars 1719—18de desbr. 1719. 


8) Protokoll over mottatte og utstedte ordrer fra 2nen mai 1712— 
8de juni 1716. 

9) Protokoll over mottatte og utstedte ordrer 1712—1716 (uten be- 
gynnelse). 

10) Skippers ukesedler for ,Hvide Ørn" fra 3dje mai 1716—4de juli 
1716, samt endel skrivelser fra Tordenskiold, deriblandt Dynekil- 
rapporten. 

11) Geheimeprotokoll holdt på ,Laaland' fra 14de novbr. 1716—7de 
juli 1717. Inneholder Tordenskiolds korrespondanse med høiere 
myndigheter. 

12) Tordenskiolds kopibok fra l4de novbr. 1716—2nen desbr. 1717. 

13) Tordenskiolds ordreprotokoll fra 20de novbr. 1716—2nen desbr. 
1717. 

14) Endel ordrer fra admiralitetet til Tordenskiold. 

15) Kopibok tilhørende Tordenskiolds stervbo. 

16) Revisjonsprotokoll med antegnelser vedrørende ,Ormen"s og 
sLøvendals Gallei”s regnskaper. 


VI 


Forord 


Disse verdifulle dokumenter er testamentert Videnskapenes Sel- 
skap av taksadør, dr. med. Henrik Tonning. Denne mann') var først 
hører ved Trondhiems latinskole, reiste derpå til Uppsala, hvor han 
studerte under Linné, og blev samme sted doctor medicinæ. Senere 
taksadør ved Trondhjems tollbod. Døde som pensjonist 1796. Rektor 
Lauritz Smith, som var sekretær ved Videnskapenes Selskap i Trond- 
hjem, gir ham følgende tittulatur: 

»Er doctor medicinæ, men et fordrukkent svin, og han fortjener 
kun å minnes for en sjeldenhet han har i eie, og det er vår drabelige 
Tordenskiolds egenhendig skrevne dagbøker i noen foliobind. Jeg har 
mere enn en gang villet ha disse til Selskapets bibliotek, men kunde ei 
få dem, måskje kunde min venn (Båölow) ved sin nærværelse få disse 
i mine tanker rare manuskripter, og Selskapet altså fra Deres hånd en 
så kjær gave. Måskje skulde H. K. H. og selv ville eie dem, og de skulde 
vel og fortjene plass blandt de kongelige manuskripter for sin forfatters 
skyld. Nu vet De da hvor denne skatt er”. 

Dette var skrevet i anledning av at Frederik VI var ventende til 
byen i 1788. Merkverdig nok kjenner ikke Thaulow til hvor protokol- 
lene er blitt av og antar at de er havnet i Kjøbenhavn. Men heldigvis 
fikk ikke Smith — han var dansk — dette til. Tonning viste sig å være 
såpass patriot at han testamenterte hele samlingen til Videnskapenes 
Selskap, i hvis bibliotek det nu for alle tider beror. 

Hvorledes Tonning har fått kloen i disse protokoller er ikke godt 
å vite. Sannsynligvis er de, som så mange av Tordenskiolds efterla- 
tenskaper, med rådmann Brun kommet til Ringved. Og ved hjemmets 
opløsning i 1775, da den eneste datter av krigsbokholder Wessel-Brown 
giftet sig med sjøløitnant Platou, er disse gjenstande sannsynligvis fun- 
net for verdiløse til å slepes med til Kjøbenhavn, og Tonning, som var 
en original med mangeartede interesser utover det almindelige i Trond- 
hjem på den tid, har så tatt hånd om dem og lovet å testamentere dem 
til Videnskapenes Selskap. Dette skjedde også, idet kjøpmann Nikolai 
Smidt den 9de november 1796 overleverte Videnskapenes Selskap arki- 
vet som gave fra dr. Tonning”). 

O. Å. Øverland har latt avskrive en stor del av Trondhjemsarki- 
vet og hans efterkommere har velvillig stillet til min disposisjon disse 
avskrifter, der har vært mig til uvurderlig nytte under mitt arbeide, da 
de har muliggjort benyttelsen av kildene også utenfor arkivet. Resten 


1) Se konsul Christian Thaulow: Perronalhistorie. 
> Videnskapenes Selskaps journal. 

av brevene er besørget avskrevet av mig. Sammen med de breve som 
finnes utenfor Trondhjemsarkivet har man nu henimot 800 breve 
undertegnet av Tordenskiold. Noen ganske få av disse er tatt med i 
sin helhet i nærværende arbeide. Å ta med alle viste sig meget snart 
som ganske umulig, da det vilde sprenge fremstillingen fullstendig. Jeg 
har da benyttet den fremgangsmåte å anføre i margen brevenes nummer, 
således som jeg har satt dem op i kronologisk orden, og det er tanken 
senere å søke utgitt samtlige Tordenskiolds breve. | 

Foruten Trondhjemsarkivet har jeg personlig besøkt riksarkivene 
i Oslo, Kjøbenhavn og Stockholm, og likeledes de store biblioteker på 
de samme steder. For undersøkelser vedrørende Tordenskiolds fars 
historie har jeg i stor utstrekning benyttet mig av statsarkivet i Trond- 
hjem. — 

Det har gjentagne ganger vært fremholdt overfor mig at det er et 
meget stort og meget vanskelig arbeide jeg her har påtatt mig. Dette 
har jeg vært opmerksom på fra første stund av og eftersom arbeidet 
er skredet frem er opgaven blitt større og vanskelighetene melder sig 
for alvor, når man som avslutning skal foreta en sjømilitær vurdering 
av mannen. Her er det opgavens tyngdepunkt ligger. 

Når jeg allikevel i all beskjedenhet har tatt opgaven op, så er det 
fordi jeg mente at engang måtte Tordenskiolds historie skrives og en 
vurdering av hans sjømilitære føreregenskaper foretas. Og jeg tror at 
ønsket om en sådan utredning er sterkt fremme i nasjonen. Hvorvidt 
opgaven er tilfredsstillende løst får tiden vise. Mitt syn på Tordenskiold 
som sjømilitær er — såvidt jeg kan forstå — i vesentlige punkter avvi- 
kende såvel fra hans samtids som senere tiders opfatning. Nettop der- 
for har jeg søkt på alle punkter å dokumentere min opfatning og imø- 
tegå andres fremstilling. Derved er mitt arbeide blitt av mere polemisk 
art enn det oprinnelig fra begynnelsen av var tenkt. Og jeg er forbe- 
redt på fortsatt kamp. 

Men jeg har funnet ikke å burde stoppe ved en rent sjømilitær 
vurdering av Tordenskiold. Jeg har også stillet mig den opgave å be- 
lyse Tordenskiolds liv og virke fra et rent nasjonalt synspunkt, søkt å 
reise og besvare det spørsmål, hvorvidt vi har rett eller ei til å kalle 
ham Norges nasjonalhelt. Også her må arbeidet nødvendigvis bli av 
mere eller mindre polemisk art. Og også på dette område er jeg for- 
beredt på fortsatt kamp. 

Arbeidet har pågåt siden 1921, og det tør muligens anføres som 
et undskyldende moment at det er utført som fyrabendsarbeide. Men 
har denne anvendelse av min fritid og store deler av mine netter kun- 

net føre til en riktigere vurdering av Tordenskiold som sjømilitær leder 
og en solidere nasjonal basis for vår dyrkelse av ham som vår nasjo- 
nalhelt — da har tiden vært godt anvendt. 

Jeg står i stor takknemlighetsgjeld til flere institusjoner og perso- 
ner som har vært så elskverdige å yde mig assistanse ved utførelsen av 
mitt arbeide. Først og fremst må her nevnes 0. Å. Øverlands efterkom- 
mere, der har stillet historikerens arkiv til min disposisjon. O. Å. Øver- 
lands mange foredrag, avisartikler og tidsskriftopsett om Tordenskiold 
er fullgode beviser for denne manns store interesse for vår nasjonal- 
helts rette plasering i det norske folks historiske tankegang. Det har 
øiensynlig vært hans hensikt å utgi en samlet fremstilling om mannen, 
basert på de sikre kilder han arbeidet med. Der foreligger i hans arkiv 
bruddstykker til et sådant arbeide. Men dette blev der altså ikke noe 
av. Foruten avskrifter fra Trondhjemsarkivet finnes blandt Øverlands 
papirer også en hel del andre arkivdata som har vært mig til meget 
stor nytte under arbeidet, og jeg står derfor også herfor i stor takknem- 
lighetsgjeld til Øverlands efterkommere. 

Dernæst må nevnes Videnskapenes Selskap og Statsarkivet i 
Trondhjem, Riksarkivet i Oslo, Riksarkivet i Kjøbenhavn. hvor selv- 
følgelig hovedmassen av kildene til den store nordiske krigs historie 
finner og hvor jeg blev møtt med den mest utsøkte imøtekommenhet — 
samt Riksarkivet i Stockholm, hvor det samme var tilfelle. Et meget 
viktig aktstykke finnes i et privat arkiv på Åkerö i Sverige — i grev 
Karl Gustav Tessins dagbøker. Minister Wollebæk i Stockholm var så 
elskverdig å få arkivråd Brulin til å interessere sig for saken, og denne 
fikk ved elskverdig imøtekommenhet fra eieren av Åkerö gård, hr. 
ingeniør Enderlein, anledning til å ta et fotostatisk avtrykk av dagbo- 
ken. Jeg er de herrer meget takknemlig for denne imøtekommenhet, 
da dokumentet er av stor viktighet til belysning av Tordenskiolds tra- 
giske død. Videre vil jeg nevne hoffjegermester Schøller i Kjøbenhavn, 
der tross sin høie alder har skaffet mig mange verdifulle utskrifter fra 
arkivene i Kjøbenhavn. 

Og endelig må tilslutt nevnes Norges Rederforbund, der med 
åpent blikk for sakens nasjonale betydning, på dr. Worm-Millers an- 
befaling har ydet økonomisk garanti for bokens utgivelse, og Trond- 
hjems Sparebank som har ydet tilskud til utgiftene ved arkivstudier. 

Til alle retter jeg en ærbødig takk for all elskverdig imøtekom- 
menhet. 

Trondhjem, i oktober 1925. 


O. Bergersen. 

INNLEDNING 


Der er en tendens hos det norske folk til å ville trekke et glem- 
selens slør for det avsnitt av vår historie da vi levet vårt liv i fellesskap 
med et annet av Nordens folk. Men hverken navnebytte eller andre 
foreteelser av samme art kan bringe ett folk til å glemme eller gjemine 
noen del av sitt historiske liv. Og firehundredårig natten var ikke 
alltid så mørk. Den hadde sine stjerner. Og istedet for å lukke for 
lyset fra disse, burde det være historikerens opgave å undersøke om 
ikke også de lange netter i et folks historie har verdier å by på. Det 
turde hende at man her fant stråler som kanskje kunne bringe lys inn 
i det nasjonale mørke som holder på å sænke sig over det gamle land. 

Vistnok er det så, at Danmark i forholdenes medfør — først og 
fremst fordi landenes felles overhode hadde sin residens der — blev 
det ledende i makkerskapet, og Norge sank i mange henseender ned til 
en faktisk avhengighet av Danmark, en foreteelse som ikke er opbyg- 
gelig for tanken og ikke smigrende for personligheten i folket. Men 
formelt sett var vi et fritt folk og likestillet med det danske under den — 
felles konge. Der er derfor ingen brist i vår nasjonale struktur, lan- 
dets særeieret går ubrutt gjennem den lange nat; det er undfallenheten 
og upersonligheten hos folket som sådant som gjør natten så mørk. 

Og derfor blev også det norske folk i disse tider i mange henseen- 
der et husmannsfolk, som så på begivenheterne fra husmannsstand- 
punkt. Og Danmark grep førerstillingen med begge hender og forgrep 
sig i mange henseender på ting som ikke var deres og taket vil de nødig 
slippe den dag idag. Alt hvad der av stort og verdifullt kom fra Norge 
— og det var ikke så ganske litet i foreningstiden — det blev av dan- 
skerne gjort til deres, påtrykt Danmarks stempel og utgitt for ekte vare. 

Således var det også med Peter Tordenskiold. I kraft av sin frem- 
ragende begavelse var han nådd op i de lysgivendes rekker. Noen 
stråler falt der vel på oss også, men det var ikke rart. Danmark annek- 
terte ham helt, gjorde ham til sin og vi sat fattige tilbake. 

Så kom skilsmissen og nyt særeieekteskap med vår tidligere mot- 
stander. Men det førte iallfald ikke Tordenskiold nærmere til oss. Det 

nye samliv la en naturlig hindring iveien for en dyrkelse av vår nasjo- 
nalhelts minde. Betegnende herfor er den omstendighet at helt inntil 
1895 eiet vi i dette land ikke et orlogsfartøi med Tordenskiolds navn; 
det er et faktum som taler for sig selv. 

Et drastisk billede av den nasjonale fornedrelse gir Alexander 
Kielland*) i et av sine Kjøbenhavnerbreve 1890: Tordenskiold. Han 
har overvært mindefesten på Tordenskiolds 200 års fødselsdag og skil- 
drer i fnysende harme, hvorledes presten — som forstod sig på det — 
fremholder, at som admiral var han ikke stort bevendt, men han var 
kongetro. Men Norge var der også og tok imot i form av en svensk 
baron. Det går underlig til i verden, sier Kielland: Peter Wessel hæ- 
dres som en kongetro danske, mens en svensk representerer Norge i 
Holmens kirke. 

Hammanskjöld*) og likeledes Grimberg*) protesterer mot den av 
Kielland og flere med ham fremsatte påstand, at Tordenskiold skulde 
være inkarnasjonen av norsk hat mot Sverige. Heri må de svenske 
forfattere gis medhold. Der er intet i Tordenskiolds hele liv som be- 
rettiger til en sådan påstand. Og dog var det ikke unaturlig om så var 
tilfellet. Opvokset i Trondhjem i slutten av det 17de århundrede, var 
det ikke urimelig om hans sind var blit infisert av den bitterhet mot 
alt svensk som efter lidelsene i 1657—1660 der var vokset op. I Trøn- 
delagen las dengang grunnvollen til et hat og en uvilje. som senere 
har alt mer vokset mellem de tvende folk, som lever på den skandina- 
viske halvø, sier Yngvar Nielsen. — Spiren til århundreders hat og mis- 
forståelse, kunne vel også tenkes å få næring i hans mottagelige sind, 
men man leter forgjæves efter utslag av noe sådant i hele hans lev- 
netsløp. Det motsatte er tilfellet og dette er det naturlige for Torden- 
skiolds karakter. Hat utspringer av følelse av avmakt overfor sin mot- 
stander, en sinnstilstand som lå fjernt fra Tordenskiolds temperament. 
En mann som efter en tapt batalje sender sin løitnant inn for å kom- 
plimentere sin motstander fordi han har holdt sig godt, er ikke besjelet 
av hat. Og ikke før er freden sluttet og der i Danmark er på tale at 
man burde gå sammen med Sverige mot Rusland, hvis fremtidsplaner 
innebar en fare også for Danmark, så uttaler Tordenskiold i en sam- 
tale med den svenske minister i Kjøbenhavn, «at han intet høiere 
ønske hadde enn at hans konge vilde gi ham kommandoen over noen 


1) Samlede verker. 
”)* Hammarskjöld: Tordenskiold och Svenskarne. Sv. Historisk Tidskrift 1890. 
3 Grimberg: Svenska Folkets underbara Öden. 

skibe og la dem støte til den svenske og engelske flåte. Han skulde da 
gjøre sitt beste for å brenne opp for russerne så mange fartøier han 
kommer over.”*) At man blandt hans efterlatenskaper fant et billede 
av Carl XII på veggen i en av hans stuer, tyder heller ikke på hat mot 
nasjonen. Det samme kan sies om den omstendighet at han bar som 
verge en svensk kårde. 

Omvendt har vi nordmenn all grunn til med stolthet å motta den 
honnør som vises Tordenskiold i Sverige. I de svenske historiske lære- 
bøker finnes en passus som denne: at han i tapperhet og djervhet var 
Karl XII's like. Verdien av en sådan uttalelse trenger ingen nærmere 
påvisning. Ingen svensk kan gi en større berømmelse enn det som 
ligger i disse ord, sier Hammarskjøld, og ikke tror han at noen av en 
anden nasjonalitet kan gjøre det. Men Sverige — lykkelige land — har 
råd til dette og vi på denne side Kjølen står Gud skje lov idag slik, at 
vi kan bære stoltheten over disse ord. 

Fullt så runnhåndet er ikke danskene i sine historiske lærebøker. 
I .Danmarks Historie”*) ofres der på Tordenskiold den bemerkning 
at han i Dynekilen ødela hele den flåte som skulle føre kanoner og 
fødemidler til Karl XII, og der tilføies den biografiske oplysning at 
hans far var skredder i Trondhjem, en oplysning som er utillatelig 
uhistorisk, dertil helt og holdent uinteressant og betydningsløs, i alfall 
i våre dage, og derfor ganske usedvanlig litet skikket som karakteristik 
av mannen. 

Det synes som om en ubli misstemningens skjebne skal følge Tor- 
denskiolds jordiske levninger i Holmens kirke. 

Efter hans tragiske død blev hans lik sent en råkold nat praktisk 
talt smuglet derind. 6 betalte skolegutter bar lykter på stenger. En 
ansøkning om at officerer måtte bære kisten blev avslåt. Jordpåka- 
stelsen var likeledes blit nektet. Det var Tordenskiolds misundere som 
endelig en gang fikk hevn over ham.*) 

Misstemningen fra 200 årsdagen for hans fødsel er ovenfor nevnt i 
forbindelse med Alexander Kiellands brev om festen. Men heller ikke 
200 årsdagen for hans død skulde mindes i Holmens kirke uten at 
nordmennene fikk en påminnelse om sin fornedrelsens tid. Og denne 
gang var det den norske minister som begikk hvad «Tidens Tegn» ved 
anledningen kalte en dumhet. Tildragelsen er ikke uten interesse for 

1) Adlerfelt til Kongen. S. R. A. Danica I. 


*)» Av Eiler Møller. 
3) Se herom nærmere under avsnittet om Tordenskiolds død. 

bedømmelsen av Tordenskiolds plass i vårt nasjonale liv, hvorfor den 
bør medtas i et arbeide som dette. 

Den kgl. konfesjonarius holt en ildfull, begeistret minnetale for 
«sjømanden av Guds naade», for «vildbassen», for «den norske ma- 
tros». Ingen vil mistenke hans høiærværdighet for noen slags in- 
diskresjon ved benyttelsen av spesielt det sisste uttryk, skjønt en histo- 
risk undersøkelse vilde ha lært ham at dette uttryk i samtidens høiade- 
lige munde ikke netop var ment som en smiger mot mannen. Men det 
var ikke herfra misstemningen kom. 

Det var Trondhjems kommune som til Tordenskiolds mindefest i 
Holmens kirke hadde sendt en krans med inskripsjonen: «Til Norges 
nationalhelt fra Trondhjems by». Men disse famøse ord kom aldrig 
frem til Tordenskiolds sarkofag; de blev av den norske minister, efter 
behørig konferanse med Trondhjems ansvarlige myndigheter, foran- 
dret til: , Tordenskiold, fra hans fødeby”. 

Det famøse i denne tildragelse er den omstendighet at norske menn 
og kvinner ikke åpent og ærlig skal få vedkjenne sig Tordenskiold som 
Norges nasjonalhelt, denne mann, hvis navn lyser i vår nasjonalsang 
og hvis billede præger vårt lands pengesedler. Arme land! — 

Hensikten med dette arbeide er da å gi en fuldstendig og historisk 
fremstilling av Tordenskiolds liv og en undersøkelse av hans betyd- 
ning som Norges nasjonalhelt. Det er intet populærhistorisk arbeide i 
konkurrance med de tidligere fra dansk hånd. Det er en sjømilitær 
undersøkelse bygget på urkilderne, en undersøkelse av matrosen og 
admiralen, av mennesket og mannen som historisk forgrunnsfigur. 

Undersøkelsene er såmeget mere takknemlig som man har Tor- 
denskiolds egne breve og rapporter å støtte sig til. Men hertil kom- 
mer som likeså viktige kilder hans skipsjournaler som setter oss istand 
til — med fare for å bli misforståt — så å si å følge ham fra glas 
til glas.*) 


1) Hvor vanskelig det er for ikke sjøfolk å bli fortrotig med denne tidsangivelse 
viser følgende tildragelse der stammer fra selve orlogsstasjonen Horten: I en pike- 
klasse hadde man som opgave i norsk stil fåt en skildring av livet på orlogshavnen. 
En av de unge damer, som skjønner sig på det, skriver da i sin romantiske behand- 
ling av emnet, at «hver halve time høres klirren av glas fra havnen». Dette syntes 
imidlertid vedkommende lærerinne var vel meget av det gode, og retter det til: 
«av og til høres klirren av glas fra havnen.» 

Det er engang sagt at hvis man vil skrive en stor manns historie, 
så skal man begynne med hans mor. Anvisningen skal bli fulgt i 
nærværende arbeide. Men denne biografiske avdeling vil ikke inn- 
skrenkes til kun å behandle Tordenskiolds foreldre. Slekten Wessel, 
avledet fra disse foreldre, har vist sig i besiddelse av en ganske used- 
vanlig livskraft. Den lever den dag idag i kraftige skudd rundt om i 
vårt land, og i sine tallrike forgreninger siden Jan Wessels tid har den 
frembragt mange originale personligheter og kan i enkelte tilfeller 
fremvise fremragende begavelser. Hertil kommer, at en biografisk 
behandling av personene gir et kulturelt innblik i forskjellige tidsperio- 
der som kan ha sin interesse. Og stadig støter man ved behandling av 
emnet på Peter Tordenskiolds innflytelse, hvad der jo ved nærvæ- 
rende arbeide har spesiel interesse. 


MAREN SCHØLLERS SLEKT 


Maren Schøller tilhørte en fra Sønderjylland innflyttet familie, der 
både med hensyn til velstand og anseelse måtte regnes til Trondhjems 
patriciat. Familietradisjonen beretter *) at stamfaren Iver Schøl- 
ler hørte hjemme i Måhren og at han førte et våpen med rødt kors i 
søllfelt, og likeledes på hjelmen; et sådant våpen finnes i det i Strunks 
samlinger til en beskrivende katalog over portretter under nr. 2633 
nevnte billede av sønnesønnen Caspar, likesom det også danner hjer- 
teskjoldet i det våpen, hvormed to linjer av familien i 1679 optokes i 
den danske adel. 

I første generasjon har navnet hyppig formen Schoell, således 
hvor det forekommer i Ribe tingbøker, mens formen Schøller er frem- 
kommet ved en latinisering. 


1) Vedrørende slekten Schøller se Personalhistorisk Tidsskrift R. 2, B. 5. Slekt- 
optegnelser av hoffjægermester C. E. A. Schøller. Optegnelsene finnes på slekts- 
gården Margård, som nu eies av nevnte hoffjægermester Schøller. 


Christoffer 
* Schøller 


Hans Chri- 
stoffersen 
Schøller 


Caspar Chri- 


stoffersen 
Schøller 


Olav Bergersen 


Sønnen Christoffer Schøller (1534—1594) omtales som 
slotsskriver på Riiberhus, men noget sikkert herom vites ikke. Han 
var ingen formuende mann, og da flere av hans huse i 1580 brente, 
formådde han ikke å bygge dem op igjen. Han hadde 5 sønner og 
4 døtre, som ved den ødeleggende ildebrand spredtes for alle vinde. 
3 av hans sønner kom til Trondhjem og blev således stamfedre til de 
norske grener av familjen. De het Hans, Caspar og Eyler og skal 
kortelig omtales her. 

Hans Schøller til Gjølme i Orkdal var født 1570. Nevnte 
gård får han i 1610 av kongen bevilling til å drive i sin livstid. 1623 
får han denne gård ved makeskifte med kongen, idet han til gjen- 
gjeld avstår gårdene Berlo og Rønningen i Orkdal samt 4 gårde 
i Guldal. Fogd over Orkdal og Guldal. Gift, men barnløs, og dør 1624, 
da brødrene Eyler og Caspar får konfirmasjon på nevnte makeskifte. 

Caspar Christoffersen Schøller til Gjølme (født 
1582) blev stamfar til to fremragende grener av slekten, en dansk og 
en norsk. 

Han bosatte sig året 1606 i Trondhjem og blev i 1628 ved broren 
Eylers død eneeier av Gjølme gård (se ovenfor). I krigen 1612 tjente 
han som løitnant ved hæren i Jæmtland, tok efter krigen avskjed og 
blev stiftsskriver i Trondhjems lehn og fogd over Selbo fogderi i 5 år 
samt overformynder i Trondhjem. 1628 ombudsmann og forvalter over 
Bakke klosters lehn, hvad han var i 16 år, og imidlertid ga kongen 
ham Archidiaconi Præbende i Trondhjems Capitul, hvad han besat i 
40 år inntil sin død. 1632 blev han, sålænge han er fogd for Bakke 
fri for byens bestillinger. 1632 får han av Henrik Vind på kongens 
vegne tillatelse til å bygge en mølle ved Trondhjem, hvor tidligere 
ingen sådan fantes. Han var flere gange valgt til borgermester, men 
av særlig kongelig nåde forskånet derfor. Han hadde til hensikt å 
koste og bygge en kirke på Ny Kirkegård, men måtte opgi det på grunn 
av ildebrand, som fortærte hans egne huse og mange av hans midler; 
ga istedet derfor til Vor Frue kirke et spann jordegods uten byksel 
og til fattige i St. Jørgens hus 5 spann med byksel og herlighet. 
1623 klager Bakke bønder til de kongelige kommissærer over at han 
krever større skipsskatt av dem enn av de andre kongens bønder i 
Trondhjems lehn. 

Da han døde i 1661 og blev begravet i Trondhjems domkirke, var 
han sikkert ansett som Trondhjems rikeste mnan. Hans billede, som 
medtas her (pl. 1), finnes i Strunks samlinger nr. 2633. Det er feilaktig 

av H.Carstensen og O.Liåtken i deres skrift om Tordenskiold angitt som 
(visstnok) forestillende dennes morfar Christoffer Eylersen Schøller. 

Caspar Schøller blev i 1607 gift i Trondhjem med Ellen Christens- 
datter, datter av borgermester Christen Jensen Jyde, med hvem han 
hadde 16 barn. 

Den danske linje førtes videre av sønnen Christen (1609 
—1677), borgmester i Kjøge og assessor i høiesteret. Hans søn Caspar 
Schøller (1644—1719), hvit ridder og geiheimeråd, herre til 
Leilingen,  Spandager og Tågerød gårder, blev 1679 sam- 
men med broren Rasmus adlet og tildelt stamfaren Iver Schøllers vå- 
pen. Denne fremragende og innflytelsesrike representant for Schøl- 
lerslekten var således i Kjøbenhavn da Tordenskiold i 1704 kom dit. 
Skjønt tremenning av hans mor Maren Schøller, synes det ikke som 
om Tordenskiold på denne tid — Schøller var da nettop utnevnt til 
geheimeråd — har søkt hans høie beskyttelse. Men senere hen, da 
Peter Wessel var blit Peter Tordenskiold, synes det som om et tem- 
melig intimt bånd er blit knyttet mellem slektningene. Det sees bl. a. 
derav at Tordenskiold, da geheimeråd Schøller i 1719 døde, blev en- 
kens lavverge.') Da han drog ut på sin skjebnesvangre utenlands- 
reise 1720 blev hans jernskap med hans obligasjoner og andre verdi- 
papirer stående hos geheimerådinnen. Geheimerådinnens datter Chri- 
stine blev gift med Tordenskiolds gode ven schoutbynacht Johan An- 
ton Paulsen, der bodde i Lehns gård sammen med Tordenskiold. 
Schoutbynacht Paulsen møtte blandt andre på arvingenes vegne ved 
registreringen av Tordenskiolds bo efter hans død. 

Den norske linje av Caspar Schøllers avkom føres videre 
av Christoffer Schøller til Gjølme gård (1630—1681). 
Efter faren arvet han betydelig jordegods, bl. a. Ringve gård på Strin- 
da, hvorhos han ved kjøp slo under sig flere gårde, særlig i nær- 
heten av Gjølme. Og når hertil kommer at han også efter sin sviger- 
far, Anders Olufsen, borgermester i Fredrikstad, arvet betydelig jorde- 
gods i Norge, så er det tydelig at han må ha vært en meget vel- 
stående mann. Nevnes kan også at han i 1668 kjøpte Arildsløkken i 
Trondhjem*). Denne Christoffer Casparsen Schøller erholdt. under 

1) Se Personalhistorisk Tidsskrift R. 6, B. 5. C. E. A. Schøller: Nogen oplysnin- 
ger om Tordenskiolds siste leveår. 

?) Arildsløkken har navn efter Adrian Borgermester, der blev 120 år og var 
borgermester og rådmann i 70 år. I 1680 het løkken «Aritzløkken» og fra begynnelsen 
av 1700-tallet kaldes den Arildsløkken. Se herom Anders Daae: Borgermestre i 
Trondhjem fra 1665, Trondhjemske Samlinger for 1914. 

5te mars 1681 — på samme måte som hans bror Eyler Casparsen 
Schøller under 29de mai 1680 hadde erholdt — bevilling ,for sig, ekte 
livsarvinger og descendenter” til å nyte adelig frihet på deres eiende 
jordegods (jfr. Berg i Saml. til u.f.spr. og hist., 3 bd., s. 567). Efterslek- 
ten satte derfor et ,,de” foran slektsnavnet og passerte for adelige, uten 
dog neppe noensinde å ha vært virkelig adlet. 1675 blir han vice- 


lagmann i Trondhjem — med løfte om å succedere lagmann Peter 
Dreyer. 
ee Hans eldste søn er Anders de Schøller, commerceråd, gift 


Schøller 


med Anna Tønsberg, Stie Tønsbergs datter. Han var født 1664 og døde 
1724. Han levet altså på Tordenskiolds tid og var fætter av hans mor- 
far, Christoffer Schøller. At commerceråd Anders Schøller har vært 
en meget fremskutt personlighet i Trondhjems patriciat fremgår bl. a. 
av den omstendighet, at Fredrik IV ved sitt besøk i Trondhjem 1704 
en av de få dage han opholdt sig i byen var Schøllers middagsgjest. 
Stie Tønsberg Anders de Schøllers søn var den kjente Stie Tønsberg de 
de Seheller Schøller (1700—1769), stiftamtmann i Trondhjem. Han hadde 
gjennemgått alle grader på den sociale rangstige — cancelliråd, 
justitsråd, etatsråd, conferanceråd, kammerherre. Gift annen gang 
med Cecilie Christine Frølich, født på Teige ved Tønsberg, datter av 
generalløitnant Johan Fredrik Frølich. 

Det er denne dames fremragende forfengelighet som har skaffet 
Trondhjem og dermed Norge et av sine herligste minnesmerker på 
bygningskulturens område, den nuværende Stiftsgården. 

Efter mannens død skal hun ha søkt om en ennu høiere rang enn 
den mannen hadde opnådd, og sikkert er det, at hun kom fra Kjøben- 
havn med ordenen ,L'Union parfaite” og geheimerådinnetittelen. 

Historien om hvorledes geheimerådinnen lå i feide med stiftamt- 
manninne Møllmann, general Schmettows svigerinne, er alment kjent 
i Trondhjem'). Begge ville overgå hinannen i prakt og fornemhet, 
således også i bygningsvesen. Stiftamtmaninnen opførte således i 
1770 Harmonien”, hvor hun bodde til sin død; men geheimerådinnen 
lot heller ikke vente på sig og fordunklet fru Møllmanns storartede 
bygning ved opførelsen av Schøllergården 1772. Den kostet over 60,000 
rdlr. og solgtes 1800 til staten for 10,000 rdlr. 

Schøllerslektens navn er således knyttet til ett av vor kulturs vær- 
digste minnesmerker (pl. 1). 


Kyler Chri- Den 3dje av Christoffer Schøllers 3 sønner som bosatte sig i Trond- 
je hjem var Eyler Christoffersen Schøller (1584—1628), 


1) Se konsul Christian Thaulow: Personalhistorie for Trondhjem og omegn. 

stamfaren til den gren som skulde bære et skudd som Peter Wessel 
Tordenskiold. 

Eyler Schøller til Gjølme var ombudsmann og forvalter over 
Bakke klosterlehn. Som ovenfor nevnt fikk han ved brorens Hans's 
død 1624 sammen med broren Caspar konfirmasjon på det makeskifte 
der skaffet slekten Gjølme gård i Orkdal. Ved hans død 1628 blir 
broren Caspar eneeier til nevnte eiendom, som senere forblir i denne 
gren av slekten. Ved siden av sin embedsstilling drev han i utstrakt 
grad med sagbruk. Således får han i 1621 av lensmannen feste på en 
dobbelt sag i Bakke lehn og likeledes eiet han Vesternes og Kolberg på 
Nordmør i Vigs og Halse tinglag. Han døde 1628 på en reise til Kjø- 
benhavn i Vardbjerg, og hans hustru Maren Christensdatter får samme 
år bevilling til å la hans lik føre til Trondhjem og begrave det der mot 
å gi 50 rdl. til de fattige. Enken ektet senere Christen Bastiansen 
Stabel. 

Eyler Schøller hadde i sit ekteskap 6 barn, 2 sønner og 4 døtre. 
Av døtrene blev en, Maren gift med Morten Larsen Lerche, fogd i 
Orkdal og hadde i detet ekteskap flere barn. En annen, Ane, hadde i 
sine tvende ekteskaper med rådmann og amtsskriver Anders Mikkelsen 
og notarius capituli Jens Jenssøn Friis ingen barn. En tredje var gift 
med rektoren i Trondhjem mag. Anders Klaussøn, med hvem hun 
hadde en datter, der døde i ung alder. Den fjerde, Karen, blev gift 
med daværende fogd i Inderøen, senere borgermester Lars Bastiansøn 
Stabel, med hvem hun hadde 8å9 barn. Av sønnene blev Iver 
Schøller, der hadde studert utenlands, lektor og kannik i Roskilde, 
hvor han døde 1658; den eldste, Christoffer, nedsatte sig som kjøpmann 
i Trondhjem, hvor han giftet sig med Karen Nilsdatter Brynie, med 
hvem han kun hadde en datter, Maren. 

Om Chrisoffer Eylersen Schøller vites ikke meget. 
At han har vært kjøpmann synes utvilsomt og likesom fætteren Chri- 
stoffer Casparsen Schøller synes han å ha eiet betydelige jordegodser 
nordenfjells. Fødselsår og dødsår kjennes ikke nøiaktig, men det er 
sikkert at han er død før 1681. 

Fra Christoffer Schøller og hustru stammer det bekjente Schøller- 
krus, der har vært opbevart som et gammelt arvestykke i den Wessel- 
ske familie og som nu finnes i Nordenfjeldske Kunstindustrimuseum 
(pl. 2). 
| Kruset der er av sølv og veier 79 lodd, hviler på 3 små løver, av 
særdeles fint arbeide, likesom også en lignende løve finnes anbragt ved 

hanken ovenpå lokket. På mitten av lokket finnes inngravert to for- 
enede våpen, omgitt med følgende innskrift: 
»Christoffer Eilersen Skiøler. 
Karen Niels-Datter Brynde 1671" 
Og på krusets forside innskriften: 
»Jan Wessel 
Maren Siøler 
1708” 

Disse innskifter viser at kruset må ha gåt som brudegave i arv i 
familien, således at først Christoffer Schøller og hustru har skjenket 
kruset til sin datter Maren Schøller og svigersønnen Jan Wesscl ved 
deres giftemål i 1671, hvorefter disse igjen har skjenket kruset til dat- 
teren Karen Wessel og svigersønnen, rådmann Knud Brun, ved deres 
giftermål i 1708, hvilkes siste navnetrekk også finnes anbragt på krusets 
forside nedenunner årstallet 1708. Siden har kruset gåt i arv til råd- 
mann Bruns datter, der blev gift med prosten Peder Hansen Bruun, 
sogneprest til Gildeskål (d. 1768), derefter til dennes søn, Hans Pedersen 
Bruun, der også var sogneprest til Gildeskål (d. 1804) og hvis første 
hustru likeledes var en datter av rådmann Knud Brun. Hans efter- 
latte annen hustru, der døde i 182? i Gildeskål prestegjeld, solgte kruset 
til den daværende sogneprest i Gildeskål, Jens Glatved, og fra denne 
eier er kruset igjen gåt over ved salg til familien Wessel-Berg, der på 
morsiden nedstammer fra rådmann Jan Wessel'). Fra denne er så 
kruset gåt videre i slekten og derfra til Kunstindustrimuseet i 
Trondhjem. 

Christoffer Eylersen Schøller hadde sit familiegravsted i Vor Frue 
Kirke. Men Schøllerslekten hadde forøvrig også 2 familjegravsteder i 
Domkirken*). Et nr. 30 under gulvet mit i høikoret og et nr. VI, over 
gulvet ved tverskibets søndre ende. I dette sisste blev bl. a. vicestals- 
holder Johan Wibe bisat i 1710, sannsynligvis av den grunn at han ikke 
selv hadde noget gravsted i Domkirken. 

Christoffer Eylersen Schøller hadde som nevnt i sit ekteskap med 
Karen Nielsdatter Bryni kun en datter, Maren, Tordenskiolds mor. Hun 
er født */: 1656, d. 1742, altså i en alder av 86 år. 

11671 kun 15 år gammel blev hun gift med den 10 år eldre kjøp- 
mann i Trondhjem Jan Wessel. 16 år gammel fødte hun sit første barn 
og i løpet av 26 år fødte hun tilverden 18 barn — 12 sønner og 6 døtre. 


ka: 
1) Angående denne krusets historie se Bernt Moe: Tidsskrift for den norske 
personalhistorie 1840—46, pg. 220. 


”) S.D. Kluver: Mindesmerker. 

Der var tidlig vår og rik høst i de tider. Conradine Dunker forteller 
således i sine ,.Gamle dage” at Anna Colbjørnsdatter Ramus var gift 
da hun var 14 år og at hun hadde hat 6 barn da hun var tyve år, men 
da var det også stopp. Maren Wessel fortsatte altså til hun var 41 år 
og nådde helt optil 18. 

C. P. Rothe forteller som bekjent i sin store kvartsutgaves levnets- 
beskrivelse om Tordenskiold ,,en artig historie” om en oplevelse som 
Jan Wessel skal ha hatt på en reise på et av sine skibe til Spanien 
under den spanske arvefølgekrig. En fransk kaper opbringer hans 
skib til St. Molo, hvor han får anledning til å fortelle at han er nord- 
mann og at han var far til ,,12 levende sønner og halvt så mange døtre”, 
hvorom de franske skulle så høiligen ha forundret sig, at de langveis rei- 
ste for å beskue ham og beundre ham for hans ,capacité”, hvilken sam- 
me capacité reddet både ham selv og hans skib med besetningen. Rothe 
anfører at han har den artige historie fra professor i historie Anchersen 
(ex narratione Domn: Professoris Anchersen)'). Hvorvidt historien 
er sand får stå hen. Men sikkert er i alfall at Jan Wessels ,,capacité” 
er for litet å regne mot Maren Wessels prestasjoner. Nutidens barne- 
redde kvinner bør nøie studere årstall og dato i den lengere ute inntatte 
avskrift av Jan Wessels bibel, hvor hvert barns fødsel er innført. 

I bibelen finnes imidlertid kun 17 barn, 12 sønner og 5 døtre. Den 
6te datter var dødfødt og blev således ikke innført av rådmannen. 
Arkivar Thomle”) anfører at hun temmelig sikkert var født i 1697. 

Men selv med denne store barneflokk var det enda husrum og 
hjerterum hos fru Maren fra en pleiedatter. Denne var Elisabeth 
Sofie Wessel (1685—1732), datter av Jan Wessels bror, Isach Wessel 
i Bergen i hans første ekteskap (se Thomle samme sted). Uoverens- 
stemmelsen mellem stedmor og steddatter gjorde opholdet i hjemmet 
vanskelig og så kom hun altså i huset hos rådmannen i Trondhjem. 

Bankchef P. H. Castberg*) har forsøkt å godtgjøre at denne Elisa- 
beth Sofie Wessel var rådmannens 6te datter og at han har glemt å 
innføre hende i bibelen. Som holdepunkt for denne antydning anføres 
en ansøkning fra Elisabeth Sofie for sin mann Tyge Castberg i Lille- 
fosen, hvori hun som støtte for ansøkningen fremholder at hun var 
søster av viceadmiral Tordenskiold og av schoutbynacht von Wessel. 
Thomles bevis for sin påstands riktighet synes fullt holdbar og som 
pleiesøster av de to admiraler kan hun naturligvis med en viss rett ha 
utnyttet situasjonen. 

1) Se herom senere. 


?) Personalhistorisk tidsskrift R. 7, B. 5. 
3) Se fremdeles samme tidsskrift. 


Olav Bergersen 


Som et utslag av Maren Wessels varme hjertelag anføres også 
hendes omhu for sine gamle tjenere. Hun oprettet som enke den 
såkalte Wesselstue i en av de små gårde hun eiet, således at 6—8 
kvinnepersoner, som med troskap hadde tjent hende, hendes barn og 
andre, her fikk fritt husly; hvad de forøvrig tiltrengte innkom dels ved 
arbeide, dels ved frivillige gaver fra deres forrige herskaper. Ved 
slutningen i 1735 av boet efter rådmann Wessel blev huset utlagt til 
datteren Karen Wessel, gift med rådmann Brun, der anvendte det på 
samme måte og formådde sin bror viceadmiral von Wessel til å skjenke 
100 rdlr., hvilket tillikemed et likeledes skjenket beløp på 600 rdlr., 
blev utsatt på renter og disse utdelt til lemmene, hvis antall var 7. I 
1770 innlemmedes beklageligvis institusjonen i byens fattigvesen, idet 
den Wesselske familie på grund av dens befatning med institusjonens 
stiftelse, fikk rett til å utnevne 3 lemmer*). 

Som nevnt døde Maren Schøller 1742, 86 år gammel. Rothe sier 
88 år, men Rothe er ikke pålitelig, han anfører bl. a. Tordenskiolds fød- 
selsår og dødsdag og Jan Wessels alder ved hans død galt. Rådmannens 
optegnelser i familiebibelen angående fødselsårene stemmer ikke med 
Rothe. Hun hadde da vært enke i 26 år og sett de fleste av sine mange 
barn synke i graven. Av de tolv sønner og seks døtre overlevdes hun 
kun av 3 sønner og 2 døtre; men hun hadde oplevet å se 35 barnebarn 
og flere barnebarns barn. 74 år gammel foretok hun en reise på vin- 
ters tid fra Trondhjem til Kjøbenhavn for egenhendig å søke bragt 
fortgang i det meningsløst langsomme opgjør av Tordenskiolds dødsbo. 
I 10 år hadde man da holdt på med dette. Men det skulde gå enda 
14 år, altså i det hele 24 år, førenn dette arbeide kunde tilendebringes, 
og imidlertid var også Maren Wessel bukket under. I næsten et 
helt år kjempet hun en fortvilet kamp for en hurtig og rettfærdig 
opnåelse av familjens ret”). Hun skrev flere gange personlig såvel til 
kongen som til dronningen og til sjø-etatens general«commissariat*). 
Det eneste hun opnådde var at kongen, da hun skulde forlate Kjø- 
benhavn for å vende tilbake til Trondhjem, beviste Tordenskiolds 
mor den gunst å skjenke henne ved resol. av 23. januar 1732, en 
sum av 800 rdir. som en douceur”, der blev henne kontant utbetalt 
av dødsboets midler. 

Også på andre områder grep hun ind til fremme av familjens 
interesse. I 1720 skriver hun til kongen og til geheimeråd og ober- 
sekretær Ditlef Wibe, der var Tordenskiolds personlige ven, med 

1) Se Norske Stiftelser 3, pag. 758. 


”) Se Bernt Moe. 
3) Se herom senere. 

bønn om at svigersønnen Jens Glisborg må få Ørlandets sognekald. 
og da denne 2 år efter å ha fått kaldet dør, skriver hun atter igjen 
til kongen med bønn om at hennes sønn Eiler må få kaldet efter 
svigersønnen, hvilket også innvilgedes'). 

Ved mannens død synes hun å ha tatt fast bopel på Ringved 
gård året rundt. Hun fikk kongelig tillatelse til å sitte i uskiftet 
bo og har øiensynlig hatt et godt utkomme. Med sine barn inngikk 
hun en overenskomst hvorom det heter”): ,,.... saasom accorden 
mellem enken og børnene har været at revenuerne av Størdals 
gods skulde aarligen anvendes til dend sal. mands gields avbetaling og 
ikke til andre udgifter, hvorimod enken er tillagt rigelig subsistence 
af andre stervboets eiendele, saasom dend aarlige leie av stervboets 
grunder i byen, item Hemmingstuen, Nye Bryggen, hendes paaboende 
gaard Ringved med Giervan og videre”. 

Under skiftet der varte fra 1732 til 1735 kom hun i sterkt 
motsetningsforhold til sin datter Karen og dennes mann rådmann 
Brun. Dette hadde sin grunn i den omstendighet at hun i 1727 had- 
de tilskjøtet Ringved til Brun og hun fremholdt da under skiftefor- 
handlingene, at hun hertil var overtalt av datteren. Der var temme- 
lig sterke sammenstøt og det hele endte med at gården gikk inn i 
stervboets masse og først senere tilfalt rådmann Brun. 

På Ringved synes hun å ha ført et gjestfrit hus, høit agtet av 
sine omgivelser. Et interessant billede av det Wesselske familjeliv 
på Ringved er bevart gjennem et utrykt leilighetsdikt, skrevet av 
svigersønnen rådmann Brun i anledning av en fest fru Maren holdt 
på Ringved i 1720. Det finnes omtalt i rektor Eriksens utgave av 
Peter Dass's samlede skrifter") og lyder således"): 


Binde-Brev*) til 
Mad. Maren Schøller Sal. Raadmand Wessels 
av K. Bruun. 


Vi helser vor Moder med Kierligheds Tak. 
Og mindes de Skaaler paa Ringved vi drak, 
Af Glasser og store Tender 
Da hørtes Cartover, og Støckernis Knald. 
Blant Skaalerne gaf det stor Donner og Skrald. 
At Sveeden dreef af voris Pander, 


1) Se herom senere under Eiler Wessel og under Anna Cathrine Wessel. 

*) Strinda sorenskriveris skifteprotokoll nr. 4, 1731—1744. 

8) Rektor A. E. Eriksen: Petter Dass's samlede skrifter 1874. I del pag. LXIKX. 

1) Håndskrift på det st. Kgl. bibl. Kj.havn. ,Thott” Smil. 4, nr. 1525. 

5) Bindebrev kaltes et brev man sendte folk på deres navne- eller fødselsdag 
for å binde dem til å løse sig med en gave, en fest e. 1. 


2 17 


Olav Bergersen 


Hand Ola strøg lystig op Fiddelen sin, 
Constablerne fyrte, vi andre drak Viin, 
Paa Høyenhald Ørnen sig satte*). 
Vor Lita”) hun danste paa Engele-viis 
Og Marrit den gamle slap ud en stor F. 
og raabte kun Klitter og Klatte. 
Hun bad alle drikke, mens de kund formaae. 
En Tønd Miød, som Katten sad paa 
Uspretted for Vennerne sine. 
Sligt ligger i Minde endnu denne Dag. 
At komme paa Trolden er os en let Sag. 
og giekke vor Moder den fiine. 
Hun veed vel, at Ringved staaer mangen i Hu, 
Og ligger i Høyden paa Klippen endnu. 
En Ziirat for Trundhiem hin bolde, 
Naar vi er der samlet fra Byens Uroe, 
Det kaldes da Sorgenfri er glad og froe, 
Sligt kan og vor Moder forvolde. 
Det er derfor Dagen, som tegnet anstaaer. 
I voris Callender paa Maren udgaar. 
Mariæ Besøgelses Tiider. 
Vor Moder vi binder til Løsningen skeer. 
Paa Ringved Besøgels og Samlingen teer, 
At see, hvordan Moderen liider. 
Lad Kokken kun kaage, og Marrit top op. 
Vi ere saa mange der nok holden Trop, 
Af Geistlig og Verdslig Orden. 
Vor Quinder tør vel og slaa Giekken sin løs, 
Naar de ey paa Mændene er grum og bøs. 
Balstyrige Suur og knurvurren. 
Stry lystig min Ola, tag Fiddelen fat, 
Vi dantser og springer til mit ud paa Nat, 
Og drikker fraværendes Skaale. 
Constabler macht fertig, pust Lunten vel af, 
Lad Støckerne løsnis, staar eder fuldbagt. 
Gid Ringved saa længe udmaale. 
K. Bruun. 
Actum Trundhiem 


Mariæ Besøgelsesdag 1720. 


1) Uttrykket , Ørnen sig satte paa Høyenhald” finner man f. eks. også hos 
viceadmiral Sehested, da han efter store vanskeligheter hadde tiltvunget sig adgang 
til Binnenwasser innenfor Riigen 1715. ,Høyenhald” var også navnet på en fregatt 
på Tordenskiolds tid. Professor Iversen ved lærerhøiskolen i Trondhjem oplyser at 
uttrykket er hentet fra Peter Dass og at det gir uttrykk for en glede. Avledet fra 
oldnorsk betyr Høyenhald en høi sten. — Hos Halvdan Koht: Skule Jarl, finnes en 
barneregle, hentet fra Håkon Håkonsens saga: Ei vise kan eg: Ørna sat på stein. 

7”) Willem Wessels Kieriste. 

Løsningsdagen: 
Ærværdige Præster og samtlige Staes, 
Som kom nu fra Byen at 00 Renas. 

Og Moder paa Ringved boldgieste. 
Velkommen jeg siger, hvad skal det betye, 
Hør kiere, hvor staar det dog til i Jer Bye. 
Jeg spørger de hæderlige Præster, 
ae ne alle er slunken og tom, 

et Kieldre og Kamre vil Skade 
Skal Ringved opfylde det ledige Rom. 
Syf Bonker ey klekker med Rømme og Melk. 
Ey alle Flesk-Skinker med Haar og med Stilk. 
Samt Kyllinger over all Maade. 
Ey Viinen at regne i Ankere Tall, 
Oxhoveder torde vel gaae i det Vall, 
Hr. Tordenskiold nylig tilsendte. 
Af Øllet det beste er Kielderen fuld 
De drikker saa længe de bliver til tull, 
Ey andet maae vi os her vente. 
Ey andere Tanker jeg fatter mig nu 
Det maa ey saa være jeg kommer ihu, 

Om Franske Visite her giøres. 

De helser og seer kuun, hvor Moderen gaar, 
Og straxens tilbage av Gaarden de staae, 

Med Tiden ska dette vel spørges 
Træd frem Ordonnance, som springer omkring. 
Du veedst ved at skjønne paa hemmelig Ting, 

Og hvad heri ligger forborgen. 

Ja plader og pluder, din Hieros er brudt, 
Du sørger for meget din gamle Skrudt 
Du andet skall see inden Morgen. 
Et Giestebud Moder har lavet saa fill, 
For Børn og Svogere, tie derfor kun still, 
Pas du kuns paa Kielder og Kande. 
Vor Moder blef Burden paa Mariædag, 
Nu hun sig vil løse, og qvite den sag, 

Det er vist for Alvor og Sande. 

Hey lystig, kiere Venner, da setter jer ned, 
Og tager ved Bordet hver Rom og sit Sted 

Lad Glassene rundenom klinge. 

Forglem ey vor Skipper, jeg veed ey hans Nafn, 

En Shau hand sidst førte hid fra Kiøbenhafn, 
Lad Hornet til hannem hensvinge. 

Giv Viinen derudi med fuldstrøgen Maal, 

Paa Ringved skal drikke sin Velkomstes Skaal, 

Og siden fraværendes Minde. 

Glem icke de unge forlovede toe, 
Gud fylde dem begge med Glæde og Roe, 

I Kierlighed Hierterne binde. 

Gud glæde vor Moder og samtlige le 
Som nu ere samled paa Løsningens Dag 
Drif Sorgen fra hver deris Sæde. 
De Børn, som ikke til Gilde nu kom 
Hr. Tordenskiold, Wessel, med Brud og Brudgom, 
I Lykke og Velstand at træde. 
Gid Ringved florere, mens Grundvolden staar, 
Og aldrig at trykkes i hvordan det gaar, 
Av Viinen til Glæde og Gammen. 
Af Korn og kierne, af Oxe og Stud, 
Hermed da slutter Poeten her Knud 
Vi alle her til sige Amen. 
Knud Bruun. 


Et tilbakeblikk på dette korte rids av Schøller-slekten vil sik- 
kert vise, at Tordenskiold fra sin morsslekt har hat store verdier 
å øse av. Schøller-slekten inntar en bred plass i det trønderske pa- 
triciat, den skyter sterke skudd og blandt disse inntar Maren Schøl- 
ler en beundringsverdig plass. Det er sikkert ikke for meget sagt, at 
fra henne har Tordenskiold spiren til sin åndelige og legemlige spen- 
stighet. Sitt klare blikk og sin ubøielige energi har han visseligen fra 
henne, vel også sitt varme hjertelag og sin sterke tro. Ære være 
Maren Schøllers minde. Som alle gode mødres, blev også hennes 
gjerning hjemmets gjerning. Men nettop derfor er det også så 
vanskelig at bringe mødres personlighet under historiens mikroskop. 
Først gjennem sønnens berømmelse blir man opmerksom på morens 
storhet. Men også av denne grunn er det derfor riktig når det er 
sagt, at skal man skrive en stor manns historie, så skal man begynne 
med hans mor. 

Hun blev bisatt i det Wesselske gravsted under kirkegulvet i 
Vor Frue kirke den 3dje oktober 1742'). Intet portræt er bevaret 
av fru Maren. Det eneste man har som minde om henne er nogen 
drakter, nemlig et gult silkeliv med blomsterbroderier, et rødt silkeliv 
med grønne snørebånd og et par brune silkesko — samtlige tilhø- 
rende Kristiansunds museum — og et annet par sko, hvite, tilhørende 
oberstløitnant Å. Wessel, Stavanger. 


JAN WESSELS SLEKT 


Rothe sier i sin Tordenskiolds levnetsbeskrivelse at Torden- 
skiolds bror viceadmiral Caspar von Wessel i brev til ham av 19de 


1) Se ministerialboken. 

april 1746 uttaler, at familjen Wessel fra eldre tider er utsprunget 
av en gammel slekt i Holland. | 

P. A. Munk anfører i et festskrift om Tordenskiold at det har 
meget for sig, hvad en dyktig genealogist har fremsatt som gisning, 
at til samme familje hørte også den berømte Luthers forgjænger, 
teologen og philosofen Johan Wessel, da denne var født i 
Hollands nordligste provins Grøningen i den derværende by av sam- 
me navn, hvor hans far Herman Wessel var baker. Sønnen fore- 
drog philosofi i Cøln, Heidelberg og Paris, og udmerket sig i en for 
sin tid sjelden klar innsikt i kristendommens sannheter, og bekjem- 
pet derfor flere av kirkens vildfarelser, idet han avveg fra katolikerne 
i forskjellige læresetninger, for eks. om pavens ufeilbarlighet, avlad, 
bann o. s. v. hvorfor også munkene efter hans død opbrente hans 
skrifter som kjetterske. For sine utbredte kunnskaper i næsten alle 
den tids videnskaper og lærde sprog blev han kaldt «Verdens lys» 
(Lux mundi) og for sin lyst til motsigelse av kirkens lære og hersken- 
de meninger, bar han også navnet ,,Motsigelsernes mester” (Magister 
contradictionum). Han var født omtrent 1420 og døde 1489 i sin føde- 
by hvor der senere er reist ham et prektig monument"). Forøvrig 
levet allerede tidligere flere av navnet Wessel i forskjellige av de 
tyske hansesteder, uten at det iøvrig vites, hvorvidt disse nedstam- 
mer fra eller har stått i noget slektsskapsforhold til den hollandske 
familje; således var en Frantz Wessel borgermester i Stralsund om- 
trent 1525, en Wilhelm Wessel levet i Hamburg 1617 og en Johan 
Wessel i Låbeck 1719*). På grunn av den levende handelsforbindelse, 
som dengang fant sted mellem Bergen og disse Hansestæder, er det 
ikke usannsynlig. at den norske familje Wessel over en av disse 
Hansestæder kan ha lagt veien til Bergen. 

Hvis der ellers ikke i selve Holland finnes et sted eller en egn, 
der har gitt familjen sitt navn, kan dette muligens oprindelig være 
hentet fra den Hollands grense nærliggende by eller landskapet Wes- 
sel i provinsen Westphalen, fra hvilken egn familjen muligens søker 
sitt utspring; i det minste skal den ovenfor i Grøningen bosatte fa- 
milje Wessel være utsprunget fra en i nærheten av Harma i Wmest- 
phalen beliggende landsby ved navn Gansfort (hollandsk Goesevort), 
hvilket stedsnavn senere antokes av denne familje som et tilnavn 
der også blev ført av den ovenfor nevnte berømte Johan Wessel. 


1) Kfr. nærmere om ham Dr. E. Ullmanns verk: Johan Wessel, ein Vorgån- 
ger Luthers. Hamburg 1834. 

?) Jfr. Jöchers Gelehrter Lexicon IV, 1909. Joh. Møllers Cimbria literata I 722, 
O, H. Møllers Tab. von Loyt og Nachtricht von dem Adelichen gesehlecht Suhm, 7. 

Allerede i den siste halvdel av det 16de århundrede forekom- 
mer personer av navnet Wessel her i landet, specielt i Bergen. 

I Nicolaysens ,Norske Magazin” I 367 heter det således ifølge 
Absalon Pedersens Capitelsbok under 4de februar 1570: ,På denne 
dag vart Wessel en Hollænder og borgere her i Bergen gjort æres- 
løs for hans utilbørlige mund, som han i mange maader havde mis- 
brugit mod erlig mand Nils Bionson och andre flere”. og samst 
I 430 omtales under 30te juni 1571 Paal Wessel, sysselmann. 

I norske rigistranter II. 724 og III. 212 nevnes i breve av 15de 
oktober 1587 og 3lte august 1591 Christoffer Wessel som ansatt ved 
Bergenhus slott, hvor han var forlenet med en gård, der ifølge sist- 
nevnte skrivelse skulde inndraes under slottet. Inndragningen var 
foranlediget ved at han ikke hadde kunnet fralegge sig beskyldningen 
»for nogle utilbørlig handel og gjerninger”. Noen år i forveien 
hadde nemlig en Thomas Holst inngitt klage over ham, fordi han had- 
de tatt hans stedsønns drapsmann fra retten og latt ham innsette 
på Bergenhus men derefter løslatt ham ,Uden den dødes eftermaals- 
mands bevilling og vidskab”. 

Av Nicolaysens Bergens Borgerbok sees i eldste tider følgende 
å ha tatt borgerskap i Bergen: 

1593. Wessel van Kampen. 

1625, 3dje februar, Peter Wessel fra Embden (i Nord-Tysk- 

land) og 

1669, 15de januar, Wilhelm Wessel fra Bergen. Denne siste 
må således uten tvil være descendent av en av de to foregående. 

Den første som med sikkerhet vites å ha tilhørt den senere så 
utbredte familje var Jan Wessel, der var bosatt i Trondhjem, om- 
kring 1620. Han har antagelig vært sønn av en av de foran nevnte, 
og da familjen efter viceadmiral von Wessels oplysning til Rothe op- 
rindelig skriver sig fra Holland, rimeligvis av Wessel van Kampen. 

1637 finner vi Jan Wessel som kjøpmann og borger i Bergen. 
Sammen med 22 andre av byens borgere hadde han gjort sig skyldig 
i en forgåelse mot kongens tollforordning. Dengang — som nu i 
forbudets tid — hørte den slags fiff til de synder som ikke tynget så 
særlig meget på samvittigheten, og med stor fripostighet anførte de 
skyldige til sitt forsvar, at ,dersom der skulde nøie eftersees at der 
fortoldes ret, da kunde der ingen rede tilsøs”; men den slags und- 
skyldning tok ikke kong Kristian IV for god og krævet dem alle sat 
under tiltale”). 


1) N. Registr. VII. 366. 


22 


Tordenskiolds slekt 


I 1646 innførtes i Bergens borgerbok de to brødre Jørgen og 
Henrik Janssøn Wessel av Trondhjem, den første under 27de okto- 
ber, den annen under lste december"). Sandsynligvis var disse sønner 
av den forannevnte Jan Wessel, der jo som anført hadde vært bosatt 
i Trondhjem. 

Om Jørgen Wessel og hans livsforhold vites ikke meget. Han 
undertegnet året efter at han hadde tatt borgerskap et andragende om 
byens regulering?) og i årene 1659 og 1660, mens Kjøbenhavns belei- 
ring stod på, bragte han derhen to skibsladninger levnetsmidler, som 
han avhendet dels til kronen, dels til byens borgerskap. 

Bedre kjenner man derimot til Tordenskiolds bestefar Hen- 
rik Janssøn Wessels livsforhold. Han tok kjøpmannsborger- 
skap i Bergen 1646 og blev senere eligeret borger samst. ca. 1682. 
Han bodde i Hollændergaten*) og drev i en lang årrekke skibsrederi 
og sat i en betydelig handelsvirksomhet. Således hadde han privile- 
gium på å forsyne kirkene i Bergens stift med brød, vin og vokslys. 
Men egentlig velstående synes han dog ikke å ha vært. I 1670-årene 
må han ha lidt flere ganske følelige tap, særlig under krigsperioden. 
I 1672 tok således en skotsk kaper på Bømmelfjorden et av hans 
skibe, der førtes av skipper Bernt Gundersen og kom fra Holland. En 
av Henrik Wessels sønner, der befandt sig ombord, forlot skibet med 
en sum penge, som fantes der, men undlot å medta skibspapirene. 
Skibet blev som følge herav erklært for god prise"). Under en sterk 
storm som raset den 1lte december 1674 drev et annet av hans skibe 
som lå fortøiet på Vågen i land på torvet”). 

Allerede før Henrik Wessel hadde erhvervet borgerskap i Ber- 
gen, var han blitt gift med Hermichen Jansdatter Storch, hvis familje 
stammet enten fra Holland eller Altona. Efter en tradisjon innen 
slekten skal også Henrik Wessel likesom sønnen Jan i sit egteskap 
ha hatt 12 sønner og endel døtre. Av disse kjennes imidlertid kun 4 
sønner og 2 døtre. 

I Bergens Museum er bevaret et glasmaleri, dat. 1663, forært av 


Henrik Jans- 
søn Wessel 


Henrik Wessel og hustru Hermichen Jansdatter til en ukjent kirke. * 


På glasmaleriets nerkant står giverens navn anført med store bok- 
staver*) (pl. 2). 


1) Bergens borgerbok s. 712. 

% N. Mag. II 341 1. 

3) N. Mag. II 390. 

') N. Mag. II 390. 

5) N. Mag. II 647. 

% Se konservator dr. Einar Lexow i , Bergens Tidende” for 6. sept. 1924. 


23 


Olav Bergersen 


Gjennem sine sønner blev Henrik Wessel stamfar til to linjer 
av slekten, den trondhjemske og den bergenske. Av disse skal først 
kortelig omtales den siste og yngste der temmelig snart utdøde på 
mannssiden. 

Den næsteldste av Henrik Wessels sønner, Isåk Wessel (1648 
—1695) blev den 8de februar 1683 innført i Bergens Borgeres bok, 
efterat han den 2nen januar s. a. hadde erholdt kongelig bevilling. 
»ligesom hans sal. fader det før hannem nydt og havt haver, til her- 
efter alene at forsyne kirkerne i Bergens by og stift med hvis brød, 
vin og voxlys, som dertil bruges og fornøden gjøres”. Og skulde han 
være forpliktet til, mot bevillingens fortapelse, ,. samme varer og spe- 
cies oprigtige og gode at forskaffe og i forraad at have, saa at ei nogen 
tid mangel eller brøst findes, og det for en billig pris, og sig ellers her- 
med i alle maader efter Recessen at forholde”. Oblathandelen blev 
imidlertid efter kort tids forløp fratatt ham og gitt til en annen, mens 
han vistnok beholdt den øvrige handel med vin og vokslys til sin 
død. Med hensyn til oblat-handelen profiterte således Wessel kun 
komt tid av sin tids monopolistiske ånd. Denne monopolånd fant 
sterk næring i Collegial- især i Cancellie-betjentenes egennytte; ti 
gebyrene for de forundte kongelige bevillinger og dispensasjoner 
tilfaldt og deltes mellem dem like inntil den Struenseiske periode, 
da de blev satt på fast gage og sportlene gikk inn i statskassen. 

I sin siste levetid skal Isåk Wessel ha bodd på Søndmør, hvor 
han i 1695 skal være avgått ved døden. Han var gift 2 gange, men efter- 
lot sig kun barn av lste egteskap. Blandt disse var den tidligere 
nevnte Elisabeth Sofie Wessel'), der på grunn av uoverensstemmelse 
med sin stedmor blev opdraget hos sin onkel rådmann Jan Wessel i 
Trondhjem. Hun blev gift med Tyge Castberg i Lillefosen med hvem 
hun blev stammeor til en talrik og anset efterslekt. 

Den yngste av Henrik Wessels gjenlevende sønner var vistnok 
Abraham Wessel, der den 21de oktober 1688 tok borgerskap i Bergen 
som kjøpmann. Under 24de december 1698 erholdt han kongl. bevil- 
ling for sig selv og tillike for et av sine barn efter sin død, til å drive 
handel på Glesvær fiskevær i Sunds prestegjeld i Nordhordland, ,-paa 
hvilket fiskevær — heter det i bevillingen — der i mange aar tilforn 
har været tillat borgere fra Bergen at bo og kjøbmandskap med bøn- 
derne at drive”, og hvor han med stor bekostning skal ha latt opbygge 
nogen huse, ,så at de deromkring boende bønder naar de fiske, kan 
der bekomme hjælp og undsætning til deres fornødenhet, saa at de 


1) Se foran. 

ellers, naar storm og uveir driver dem i land av sjøen og de formedels 
storm ei kan komme til Bergen deres fiskevarer at sælge, kan ha hos 
hannem natteleir og husværelse at haandtere deres fisk uti”. Av dette 
fiskevær var han eier til sin død, hvorefter det gikk over til hans enke. 

I året 1702 da den store brand overgikk Bergen, bodde han ved 
Torvalmenningen hus i hus med schoutbynacht Greve. Selv om 
han var en av de borgere, som blev hårdest hjemsøkt av ulykken, 
lyktes det ham dog, tross uheldige konjunkturer igjen at komme på 
fote. 

Også under krigen 1709—1720 synes han å ha lidt betydelige 
tap. Således løp i mai 1712 svenske kapere inn til hans fiskeleie i 
Glesvær, som de ganske utplyndret'). 

Abraham Wessel var gift to gange, første gang med Ahl Didriks- 
datter Eckhoff, datter av en til Bergen innflyttet Hamburgerkjøpmann. 
Med henne hadde han 5 barn, der dog alle døde i tidlig alder. Under 
17de september 1715 oprettet han og hans hustru et reciproct testa- 
mente, der erholdt kongelig konfirmasjon 19de oktober s. a. Hans 
hustru må nogen tid derefter være avgått ved døden, hvorpå han 
omkring 1729 inngikk nytt ekteskap med den rike Herman Schreu- 
ders enke Margrete Jansdatter, der foruten et stedbarn, bragte ham 
en betydelig formue i medgift. Men da også dette ekteskap tegnet til 
å bli barnløst, innsatte han henne ved et under 2nen juni 1722 
oprettet testamente, der under 18de juli s. a. fik kongelig stadfestelse, 
til sin arving, dog på betingelse av at 1400 rdir. efter hennes død 
skulde gå til nogen av hans bror- og søsterbarn. | 

I 1723 kjøpte han av kammerråd og general-toldforvalter Hans 
Schreuders sekvesterte bo Lungegårdsvandet, hvilket kjøp under 
26de februar 1725 erholdt kongelig konfirmasjon. Lungegården, der 
som bekjent har sitt navn efter Vincent Lunge, der umiddelbart før 
reformasjonen hadde fått sig overdradd Nonneseter kloster, hadde 
tidligere vært i denne ætts eie, inntil den i 1705 var blitt solgt til kam- 
merråd Schreuder. Efter at den var kommet i Abraham Wessels be- 
siddelse, søkte denne på beste måte å forøke dens tilliggelser. Østre 
Sydnes, der er kjent under navnet Nygård, hadde tidligere hørt under 
Lungegården, men var i den siste tid uten hjemmel kommet inn un- 
der Bergens bymark. Wessel vilde nu gjøre sin rett hertil gjeldende, 
men det var først efter en lang proces og ved høiesterettsdom av 21de 
december 1731 at dette lykkedes ham. 

Da Abraham Wessel heller ikke i 2net ekteskap hadde barn, 


1) Lille Fosens utliggere til v. Ahnen 2de juni 1712. 

skjenket han ved gavebrev av 27de januar 1730, konfirmert 21de april 
samme år, til Bergens fattigvesen en sum av 2000 rdlr.. der skulde ut- 
betales av boet av den sistlevende. 

Da Abraham Wessel i 1732 avgikk ved døden, blev den av ham 
samlede formue i hans enkes hender, men ved hendes død 1758 gikk 
den over til hennes eneste datters annen mann justitsråd Johan Car- 
biner og til dennes barn av første ekteskap. 

Den trondhjemske linje av Henrik Wessels slekt startedes av 
hans eldste søn Jan Wessel, stamfar til den ennu blomstrende 
Wesselslekt og Tordenskiolds far. 

Jan Wessel var født i Bergen den 1lte mars 1646. Han har øien- 
synlig fått en omhyggelig opdragelse, skjønt det ikke med bestemt- 
het kan avgjøres, om han har gått på Bergens skole, hvor dengang 
senere biskop Arnoldus de Fine og Edvard Edvardsøn var rektorer, 
eller på Trondhjems skole, som til rektor hadde mag. Søren Hansen 
og Nils Skytte, den første til 1657, den siste til 1667. Muligens har han 
gått en stund på begge skoler og i så fall har han allerede som me- 
get ung stiftet bekjentskap med Petter Dass, som var elev av Bergens 
skole. Med begge disse menn stod han i ethvert fall på venskapelig 
fot*). 

Allerede tidlig må Jan Wessel være kommet til Trondhjem, 
hvor en av hans morbrødre Bernt Johanssøn (eller Janssøn) Storch 
bodde og var gift med en datter av den rike og ansete borgermester 
Lars Stabel i dennes første ekteskap med Karen Eylersdatter Schøl- 
ler”). Muligens har han vært optatt i dennes forretning og ialfall har 
han her truffet sin tilkommende hustru Maren Schøller, der altså 
var en brordatter av fru Storch's mor. 

Rothe og Tordenskiolds senere biografer kaller ham Johan, 
hvilket forøvrig også er tilfellet med hans hustru og barn, ja av en- 
kelte*) kalles han sogar Hans — hvad der altså er å gå den motsatte 
vei av den Jean de France betrådte og må i konsekvens herav betragtes 
som en forringelse av personen. Selv underskriver han sig imid- 
lertid alltid Jan, hvilket tydelig fremgår av de mange av hans egen- 
hendige breve der er opbevaret i Riksarkivet og i Statsarkivet i 
Trondhjem. Han benytter forøvrig også formen Wessell, altså med 
dobbel I, hvilket også blev optatt av hans barn, bl. a. av Peter Wessel. 


1) Øverlands notater. 
?*) Se foran. 
3) Hofmann. 

Som anført senere fantes Jan Wessels billede i familjegalleriet 
på Ringved. Hvor dette har tatt veien vites ikke. Hos Carstensen og 
Liåtken er inntat et billede .som nu i over 100 år har båret hans 
navn og altså (1) ansees for pålidelig”. Man kan imidlertid selv på 
gjengivelsen av billedet lese: Æitatis suæ 56 A. 1696. Mors 1712. 

Da denne mann altså var 56 år i 1696 er han født i 1640. Hver- 
ken fødselsår eller dødsår passer således på rådmannen og da må 
der sterke beviser til for å godtgjøre at det allikevel skal forestille 
ham"). Bak på billedet er skrevet: Jan Wessel, men denne skrift er 
fra forrige århundre og kan således ikke tjene som tilstrekkelig bevis 
for at begge de anførte tall er feilaktige. 

At Jan Wessel har vært kjøpmann er ganske sikkert. Det frem- 
går av hans egne skrivelser og av andre dokumenter i arkivene. No- 
gen fremtredende plass som sådan kan han imidlertid ikke ha inntatt, 
da han ikke engang er nevnt blandt de 3 klasser av de ,idtzige ne- 
gotianter”, som daværende generalløitnant, kommanderende general 
nordenfjelsk, senere vicestatholder Johan Wibe, i 1708 innmeldte i 
anledning av den store ildebrand 1708. Wibes relasjon var foranledi- 
get ved spørsmålet om hvorvidt noen av byens borgere formådde å 
opbygge sine avbrente huse av sten. Wibe nevner i samme relasjon 
at Hans Wessel, som han kalder ham, eier nogen sagbruk og land- 
gods som utgjør hans kapital. 

Om disse landgods skal senere bli mere utførlig berettet. Først 
må nemlig noen ord sies om magistrat-institusjonen, hvori han blev 
optatt som rådmann under 15de april 1693 efter avdøde Jens Bing. 

Magistratposterne var dengang funksjoner, som i almindelighet 
blev anbetrodd de mere formuende og ansete borgere, som ved siden 
derav vedblev med deres tidligere næringsvei. 

Størstedelen av byens ledelse og den dømmende virksomhet in- 
nen byen lå i borgermesters og råds hender. Alt som angikk han- 
del, ordenens opretholdelse, gilder og laug var overlatt til dette by- 
styres avgjørelse; kun når ,,det er nogen store ting som os og riget 
paagjælder, da skal de ei ske uten vor adspørgelse og vilje” (kong 
Hansses statsrett 14877 Rådstuerettens (borgermestre og råd) dom- 
me appellertes til lagmannen. Dennes avgjørelse appellertes til 
Overhoffretten. Magistratens lønn var fastsatt ved anordning av 


1) Lektor Joh. E. Brodahl i Trondhjem har gjort mig opmerksom på dette 
og likeledes anført at såvidt han har kunnet konstatere passer disse årstall på en 
gullsmed Søren Johnsen. 

7) Se Anders Dåe: Borgermestre i Trondhjem fra 1665. Trondhjemske samlin- 
ger for 1914. 

16de december 1699: for presidenten til 550 rdlr. for borgermester 
til 400 rdlr. og for hver av de 4 rådmenn til 166 rdlr. 64 skill. pr. år”). 

Denne embedsmannsavlønning ser ikke særlig imponerende ut 
hvad tallenes størrelse angår. Men la oss forsøke at overføre dem til 
dagens pengeverdi. En ko hadde på den tid en gjennemsnitsverdi av 
3 rdlr. En rådmann kunde altså for sin årslønn få 55 kuer. Sættes 
så dagens pris på en ko til kr. 500*) og det er ikke for høit, blir 
altså rådmannens lønn efter dagens pengeverdi kr. 27.500.00*). Bor- 
germesterens lønn blir helt svimlende og presidentens likefrem uten- 
kelig for en embedsmann. 

Men rådet hadde visse privilegier. Således hadde borgermestre 
og rådmenn ifølge en gammel bestemmelse frihet til å benytte løkke- 
ne mellem byen og Hospitalet, det vil si både Kalvskindsløkkene og 
det terreng som blev utlagt til gater efter branden og reguleringen 
1681"). Sådanne privilegier gaes ofte på andre borgeres bekostning. 
En borgermester og en rådmann fikk således engang privilegium på 
å oprette en reperbane med eneret til å forhandle taugverk i Trond- 
hjem*), og ved en annen anledning fikk de samme to herrer eneret 
til å levere altervin og brød til Trondhjems by og underliggende kir- 
ker. Ved kongebrev av 1641 blev det bestemt at borgermester og råd 
skulde være skattefri for egen person og der blev gjenopfrisket den 
gamle rettighet å fordele mellem sig de penge, som blev betalt ved 
løsning av borgerskap"). Og endelig hadde borgermester og råd 
fått gjenopfrisket en gammel rettighet, som fra gammel tid tillå dem, 
nemlig eneret til å holde vinkjeller med utsalg og uttapning av 
rhinskvin, spanskvin og brendevin. Denne rett benyttet i alfall Jan 
Wessel sig av gjennem sine bevertningssteder Hemmingsstuen på 
Bratøren og Nybryggen under Ringved, hvorom senere vil bli nevnt 
noen ord. 

Allerede før han blev utnevnt til rådmann, hadde Jan Wessel, 
efter derom inngitt ansøkning. erholdt kongelig bevilling til å være 
fritatt ,for formynderskaper, samt alle borgerlige og byens pålegg, be- 
stillinger og forretninger, så og for alle ordinære skatter og contribu- 
sjoner, med undtagelse av toll, accise og consumsjon”, imot å betale 


1) Se Wessel-Bergs kongl. rescripter, resolusojner m. v. for Norge. 

2) 1922. 

3 Statsarkivar Refsås i Trondhjem har anvist mig denne ko-operasjon. 
1) RR. IV, pag. 378. 

5 R.R. VII, pag. 512 

% RR. VIII, pag. 81. 

til byen 10 rdlir. årlig, hvilken fritagelse han dog kun synes å ha 
beholdt til 1689. 

Utnevnelsen til rådmann mottokes av kongen. Man måtte av- 
legge ed — knelende. Om borgermesters og råds sociale stilling har 
Holberg gitt tilstrekkkelig beskjed i ,Den Politiske Kandestøber”. 

Wibes innberetning") — der forøvrig på grunn av et utpreget 
motsetningsforhold mellem ham og borgerskapet er sterkt farvet, — 
gir et interessant innblikk i forholdene i Trondhjem på de tider. Han 
sjer bl. a. ,Her er så godt som tre partier udi Trondhjem, og hver 
søger sit. Magistraten er een, en Deel af Borgerskapet gjør 
den anden og den tredie Partie er den Raadmand Lars 
Hansen Holst fører å parte. Thi han er baade Raadmand og 
en med de fornemste Kjøbmænd”. Denne Lars Hanssen Holst får sitt 
pass påskrevet at annet sted i innberetningen. ,Han er den opsætsig- 
ste mann byen har”, heter det, ,et uroligt Hoved, en boutefeuw 
der taler og skriver dristeligen. Ret og uret gjelder ham ligemeget, 
græder naar han vil, og seer han ikke kan komme frem med sine 
Værker. Han er og af det slags folk, som tidt og ofte sees i Histo- 
rierne, der har været ,Hopmand” for oprørskheder i Byer og Stæ- 
der, nemlig en Linnedvævers søn i Flensborg”. 

I skrivelse av 22. december 1708 til Cancelliets oversekretær 
skriver Wibe: ,Her er ellers i Trondhjem en temmelig troubel 
og disordre imellem General-Toldforvalteren (Herman Tres- 
chow) og en Deel af de Trafiquerende; de give hverandre baade 
ØrefigenerogstærkeSlag; der skal findes Skyld paa begge 
Sider; det er nu alt under Proces og Rettergang, ved hvilket Sagernes 
Beskaffenhed vil oplyses.” 

Med denne Treschow kom også Jan Wessel i konflikt, uten at 
det dog kan sees å ha utviklet sig til håndgemeng. Striden gjaldt 
for det første et grensespørsmål mellem Lade som dengang eiedes 
av Treschow og Ringved, og for det annet spørsmålet om Ringveds 
rett til havnegang på Lademoen. Processen varte fra 1700 til 1722 og 
Treschow tapte såvidt det kan sees på alle punkter og måtte betale 
omkostninger, der må ha vært ganske betydelige, da pene gikk 
helt til overhoffretten. 

Men Wibe leverer også i sin relasjon en flengende karakteristikk 
av det hele magistratkorps med præsident, borgermester og de 4 
rådmenn. Foranledningen er hertil at der ved salg av tømmer til by- 


1) Se Bernt Moe: Tidsskrift for den norske personalhistorie 1840—46: Vicestat- 
holder Wibes charakteristik af Trondhjems Byes Magistrat og Borgerskab i 1708. 

ens gjenopførelse efter branden 1708 ikke er overholdt de priser som 
av rette vedkommende er fastsat. ,Til alt dette” sier Wibe, ,seer jeg 
den fornemste Aarsag at være vores Magistrats Corps, der beståer i 
slette genier, hvis Charakterer fra Præsidenten af til sidste Raadmand 
jeg uden Passion vil beskrive, saa vidt de ere mig bekjendte, og det 
almindelige rygte om dem høres. Præsident Opdal er en gammel 
mand, plaget Tid efter anden af aarenes Svaghed som Steen og Co- 
lique. Hans Genie udi sig selv er desforuden heel mediocre, 
og har heel liden Activitet, a u re ste meget timide og frygtsom. 

Borgermesteren Lindgaards største Charakteer og Quali- 
teter er at komme vel puddret frem til Raadstuen, og ellers at æde 
og drikke vel, lege (spille) og sove. 

Ældste Raadmand Madz Tønder er fast af lige Genie med 
Præsidenten. 

Anden ældste Raadmand er Hans eller Johan Wessel, 
er et godt Mand, mens af liden Genie og Activitet. 

3die af Rangen er Lars Hanssen Holst. Denne har baa- 
de Esprit og Activitet, mens han anvender det Ene og det Andet 
til perversitet egen Nytte og Interesse, som er ved Alt det 
han gjør hans særdeles Øiemærke. Imidlertid er det ham som regje- 
rer hele Raadstuen og en stor Deel af Byens Indvaaneres gemytter; 
og for at tale om ham uden masque, saa er han en boutefeu 
og har et oprørsk Hoved, saa jeg har i to a tre Leiligheder maattet 
sige ham sine Sandheder med sære ord, og jeg til sin Tid og Lei- 
lighed forklarligen vil omtale. 

Den 4de er Mathias Friis, hans Genie er ikke større end 
det jeg om den første Raadmand har sagt.” 

Hele vicestatholder Wibes relasjon er holdt i en yderst ubeher- 
sket tone. Man må derfor ved bedømmelsen av disse personer og 
forhold ta et ikke så litet forbehold. Men billedet blir allikevel ikke 
lyst. Relativt set inntar rådmann Jan Wessel hvad karakteren angår 
en god plass innen rådet, men hans dyktighet og arbeidskraft kan på 
denne tid ikke ha vært fremragende. 

Hvad nu Jan Wessels formuesforhold angår, så må disse ialfall 
omkring 1690 ha vært ganske gode. En betydelig del har han er- 
hvervet gjennem Maren Schøller, der ikke alene arvet sine forældre 
som eneste barn, men som også arvet sin tante Anna Eylersdatter 
Schøller) der var gift annen gang med notarius Jens Jensen Friis. 

Jan Wessel eiet således før den store brand i 1681 hele nederste 
part av kvartalet mellem Nedre Almenning, Krambodgaten, Horne- 


1) Se foran. 

mandsveiten og Krambodveiten — nu Olav Trygvessøns gate 3 og 
Krambodgaten 5') (pl. 3). 

12te november 1682 selger han til Didrik Claussen ,den grund 
og plads som jeg før ildebranden sielf bebodde, paa hjørnet mod 
Margrethe sal. Christen Rasmussens (konsul Sommerschields nu- 
værende gaard), og strekker sig i bredden langs almenningen fra 
vester i øster 23% alen, derfra i sør op til Morten Laursens grund 
langs veiten dyp 44 alen, og derfra igjen i vester til min egen be- 
bygde stald 23% alen og derfra langs min egen plads av sør i nor til 
almenningen 45 alen, — — tilligemed opsatte huse mod Gjertrud 
Putses samt den store brandfri kjelder med påsatte syller, tømmer 
og bordlag”. 

Han hadde således (i 1682) allerede fått op stall og påbegynt 
bygning på det østlige areal (som han :ltså solgte, mens han forbe- 
holdt sig selv det vestlige mot Kramboagaten). På sin egen tomt 
opførte han sitt eget hus og i 1708, da det atter igjen brente, var han 
ialfall ennu på samme tomt (pl. 3). 

Det er således aldeles utvilsomt at rådmann Jan Wessel med 
sin familje bodde på dette sted — altså på det sydøstre hjørne av 
Olav Tryggvessøns gate og Krambodgaten — i 1690 da Peter Wessel 
blev født. Her er da Tordenskiold født”). Den eneste mulighet for at 
så ikke er tilfellet er at familjen endnu så sent som 28de oktober 
bodde på landet — på Ringved — men for det første er det ikke 
sandsynlig at den så sent flyttet inn til byen og for det annet synes 
det ikke som om Jan Wessel overtok Ringved før i 1691. De falske 
tradisjoner om hans fødested vil senere bli behandlet. 

Det er allerede tidligere nevnt at Jan Wessel eiet bevertnings- 
stedet Hemmingstuen. Denne lå oprindelig hvor Kjøbmanns- 
gaten nu går, et stykke nordenfor den nuværende Olav Tryggvéssøns 
gate. På grunn av den farlige nærhet av sjøbryggene, der i tilfelle av 
ildebrand befryktedes å stryke med, hvorved byen risikerte å bli 
stående helt uten midler til livsophold, blev der ikke alene forbudt 
Wessel å benytte ild og lys i bygningen, men det blev også forlangt 
at den skulde fjernes fra stedet. Til erstatning for den lidte skade 
resolverte vicestatholderen at byens kommandant oberstløitnant v. 
d. Osten skulde anvise Wessel en plass, på Bratøren, av samme stør- 
relse som den han hadde mistet. Dette blev da også høitidelig utført 


1) Statsarkivet Trondhjem. 

% Såvidt jeg kan se har Henrik Mathiesen allerede tidligere påvist dette. 
Under Tordenskioldsfesten i Trondhjem 1920 har konservator Th. Petersen i ,,Trond- 
hjems Adresseavis" for 20de november 1920 også fastslått dette. 

av kommandanten og flere høiere officerer og på denne plass — om- 
trent hvor nu broen går over kanalen ved ,Tavern” — opførte 
Wessel en ny Hemmingstue på stenpillarer ute i vannet (pl. 4). 

Da imidlertid Wessel i skrivelse av 21de september 1709") til 
kongen søker konfirmasjon på tillatelsen, møtes han av en helt uven- 
tet hindring, idet stiftamtmann von Ahnen under lste august 1710 
meddeler ham kongelig ordre om at ild og lys ikke må benyttes i 
bygningen. Også denne gang anføres som grunn for forbudet ,den 
farlighed, om nogen ulykkelig ildebrand — det Gud forbyde — skul- 
de paakomme, da der ingen redning er for Toldboden og Søbrygger- 
ne”*). Dette var i og for sig ilde nok. Men hertil kom at han som nabo 
til eiendommen fikk den for sin gjerrighet bekjente enke efter asses- 
sor Jens Hanssen Colin, Karen Tønder. Denne dame var falt i unåde 
hos visestatholderen Johan Wibe. Som så mange andre i lignende si- 
tuasjon fikk hun da også sin karakteristikk, der gikk ut på, at ,,det 
er en Qvinde der er fast ligeløs udi Penges Gjærrighed og som klyn- 
ker og klager uavladelig som den fattigste Qvinde i Landet*)" og et 
annet sted') at hun er ,en umådelig pengegjærrig Qvinde, der er 
mere umættelig i den Materie end Helvede er i Sjælefangst”. 

Karen Tønder gjorde gjeldende at hun hadde eiendomsretten 
til den Wessel anviste grunn og følgen herav blev en voldsom strid, 
»hvor paa hendes side 18 og på Wessels side 42 Borgermænd had- 
de stillet sig”). Først under 12te juni 1747 blev der gitt den forøn- 
skede konfirmasjon og da til Jan Wessels datter Karen Wessel Brown. 

Jan Wessel hadde i det hele tatt nokså mange prosesser, hvad 
der står i forbindelse med hans temmelig omfattende eiendomser- 
hvervelser. Således kjøpte han i 1715 av Erik Pedersen gården Ravn- 
kloen — beliggende på nuværende Christian Thaulows tomt — skjønt 
naboén Hans Johnsen hadde forkjøpsrett til eiendommen. Følgen 
herav blev prosess mellem Wessel og Hans Johnsen, og ved forlik 
for rådhusretten fikk Hans Johnsen i 1716 skjøte av Wessel på eien- 
dommen"). 

I Stjørdalen eiet Wessel eiendommen Sandfærhus og kom her 


1) Statsarkivet Trondhjem. 

7 von Ahnens skrivelse av l0de mai 1710. 

3 Wibes skrivelse til Cancellicets oversekretariat av 10de august 1709. 

1) Wibes skrivelse til Cancelliets oversekretariat av 10de august 1910, se 
Bernt Moe. 

5 Brev M. Jacobsen i Statsarkivet, Trondhjem. 

% Konsul Christian Thaulow: Personalhistorie for Trondhjem og omegn. 

9) Fei med din fang, å 

Glasmaleri, skjenket i Bergen av Henrik Wessel 
og hustru Hermichen Jansdatter (se s. 23). 

op i process med naboen Henrik Rosbeck om et engstykke. Begge 
parter hevdet å ha ret til engstykket. Wessel tapte saken ved 0. H. 
R. D. av 15de mai 1707 og måtte betale 30 rdlr. til motparten. 

Sin nærmeste landeiendom hadde imidlertid Wessel i Strinda, 
idet han eiet Ringved gård med tilliggende herligheter. At Jan 
Wessel med sin familje har tilbragt sommeren på dette sted, synes 
overveiende sandsynlig. Denne antagelse har en sterk støtte i den 
omstendighet, at familjen feiret datteren Karens bryllup med Knud 
Brun på Ringved. Jan Wessel sier herom i sin familjebibel: ,Anno 
1708 d. 31. Aug. blef min K. Datter Karen Wessel co (pule)- 
rit med Monsr. Knu dt Brun paa Ringved af welærværdige hr. Ma- 
gister Peder Lundius, den aller høieste gode Gud Gifve dem: Naade, 
Løcke og Velsign (else)”. 

Herimot kan man muligens innvende at familjen var nødt til 
å bo på Ringved på dette tidspunkt, da Jan Wessels bygård på hjør- 
net av Krambodgaten og nuværende Olav Tryggvessøns gate var ned- 
brent under den store brand som hjemsøkte byen lste august 1708. 
Men der foreligger bevis for at familjen også da var på landet. Tor- 
denskiold sier nemlig i et brev til kongen, dateret Hafnia 5te oktober 
1708, hvori han gjentar sin ansøkning om å bli antatt som sjøka- 
det"): ,— — — men som Jeg nu Å år derefter med lengsel hafuer 
forvartet og mine forældre Ved den ulyckelige Trundhiemske ilde- 
brand i een stor fattigdom er geraadet, saasom de den tid med Vo- 
res ganske familje icke var hiemmeværende, forefand ved deris hiem- 
komst icke allenieste deris huuser, men end og alt hvad de eyede og 
hafde i Aske jammerligen at være ødelagt — — —”. Forøvrig frem- 
går det også av Rådstueprotokollen at Jan Wessel om sommeren drog 
ut til sin gård Ringved. 

Av det anførte har man da sikkert lov til å anta at Ringved 
har vært Tordenskiolds barndomshjem og det kan derfor ha sin 
interesse å se litt nærmere på denne store eiendom (pl. 4 og 5). 

Bakke Nonnekloster*”) eiet gården tillikemed en stor del av 
jordegods på Strinda, deriblandt Lade og Devle; Lade tilhørte, 
efterat Ladejarlens slekt var utdød, kongen, som vistnok har skjen- 
ket den til klostret ved dets oprettelse i midten av 12te århundrede. 
Det kunde muligens antas at Ringved og Devle er kommet 
i dets besiddelse på samme måte; men derom vites intet da kloste- 
rets jordebok ikke er bevaret. 


1) Se brev nr. 4. 
*) 8e riksarkivar Koren: Anton Sophus Bachke. 

Senere kom gården over i Bjelkeslekten og i 1625 pantsettes den 
som brukelig pant til Caspar Christophersen Schøl- 
ler*, handelsmann i Trondhjem og stiftsskriver samt ombudsmann 
over Bakke Klosters len. 

Ved hans død blev hans store jordegods delt mellem hans barn 
og andre arvinger. Ringved eiedes således i 1667 av Christen, Ei- 
lertog Christopher Casparsønner Schøller”) samt 
av notarius Jens Friis, der var gift med Anna Eylersdat- 
ter Schøller. Denne var som ovenfor anført Maren Schøl- 
lers tante og efter henne har da sistnevnte arvet en andel av 
gården. De øvrige andele har da sannsynligvis Jan Wessel, Maren 
Schøllers mann, tilbyttet sig for andre jordegods, arvet efter den 
Schøllerske familje. 

Ringved gård var dengang en meget utstrakt eiendom og har vært 
en av bygdens største. Den strakte sig mot nord ned til sjøen og mot 
syd over på den annen side av Luusbekken (nu Ladebekken eller 
som den også kalles ,Jordans flod”), idet eiendommen LilleLade 
og Duneshaugen eller Dunesvold hørte til eiendommen. 

Hovedveien gikk dengang på gårdens nordside og gårdens faca- 
de var derfor mot nord. Opkjørslen var naturligvis også på nordsiden. 
Den gamle hovedbygning mot nord står endnu delvis uforandret, idet 
dog de store rum er opdelt i flere små. Men den nuværende eier, 
konsul Christian Anker Bachke, der med stor pietet vaaker over 
det historiske sted, har innrettet de innsatte mellemvegger slik at de 
letvint kan fjernes. 

Den vestlige del av hovedbygningen måtte i sin tid fjernes for 
å gi plass for en ny bygningsdel i retningen nord—syd. Fra et av de 
her fjernede værelser er der endnu bevaret takdekorasjonerne, der 
uten synderlig vanskelighet igjen kan anvendes om man engang skul- 
de finne det ønskelig (pl. 5). 

Av skifteprotokollen*) for Jan Wessels bo, der blev opgjort 1735, 
fremgår at der på gården var 3 store stuer: ,salen”, ,herrestuen” og 
»dagligstuen” (pl. 6). Den førstnevnte lå som ovenfor nevnt i byg- 
ningens vestre ende og taket var her løftet endel. Her var et familje- 
galleri på 11 malerier: 2 av notarius Jens Friis og hans hustru (født 
Schøller), 2 av presten Christoffer Wessel og hans hustru, 2 av schout- 

bynacht senere viceadmiral Caspar von Wessel og hans hustru, 1 av 


1) Se foran. 
7) Se foran. 
3) Strinda sorenskriveris skifteprotokoll nr. 4, 1731—1744. Statsarkivet, Tr.hjem. 

viceadmiral Tordenskiold, 1 av kommandør Henrik Wessel, 1 av 
oberstinde Munchgård') og 1 av fru commerceråd Anders Schøller. 
Ifølge skifterettens bestemmelse blev maleriene ikke taksert, men de 
skulde følge fru Maren så lenge hun levet og derpå gå over til arvin- 
gene. I salen hang også et maleri av et sjøslag. Skilderiene i de øvrige 
stuer var av overveiende bibelsk art, hvad der også var tilfelle med 
de fleste av rådmannens efterlatte bøker. Pelsvarehandler Fritz Bruun 
i Trondhjem eier et engelsk slagur med klokkespill, der sandsynligvis 
har ståt på Ringved. Det tilhørte i 1853 en enkefru Wessel i Trond- 
hjem som døde næsten 90 år gammel. Utgangspunktet for antagel- 
sen om at det har tilhørt Jan Wessel ligger i nevnte dames uttalelser 
om at så har vært tilfelle. Fra henne gikk det over til hennes sønn 
landhandler Wessel i Aure og derfra kom det til den nuværende eier. 
Av Jan Wessels skifte sees at der i boet har vært registrert et ,seier- 
verk” (pl. 6). 

Også endel blyinnfattede vinduer fra Wessels tid er ennu bevart 
og ennu i 1863 fantes der på gården en rute hvori Tordenskiold had- 
de innrisset sitt navn. Ruten blev imidlertid ødelagt av en kat som, 
skremt av en hund, satte ret gjennem den”). 

Gårdens våningshuse var på Wessels tid omtrent av samme stør- 
relse som nu. Bygningen som nu vender mot vest og nord er nyop- 
ført av kjøpmann Richard Christopher Schjelderup 
K noff efter 1853 og gårdens hovedfacade ligger nu på grunn av de 
forandrede forhold mot syd. Knoff ombygget også uthusene og for- 
skjønnet i det hele tatt gården og lot haven parkmessig anlegge. 

Men til Ringved har der også knyttet sig andre minder fra Tor- 
denskiolds tid. Ved auksjonen 1721 over Tordenskiolds efterladen- 
skaper blev der bl. a. ,bortsolgt 8 Metal Støcker med Tilbehør”, Tor- 
denskiolds saluttkanoner som han hadde hatt stående utenfor sin 
bolig i Kjøbenhavn; først 4 st. der blev solgt til en Køler, dernæst 4 st. 
mindre der solgtes for 8 rdl. til rådmann Knud Brun, der var Jan 
Wessels svigersønn og som i 1727 kjøpte Ringved gård av enken. 
Disse kanoner er, sammen med mange andre av Tordenskiolds ef- 
terladenskaper som Brun kjøpte ved auksjonen, sandsynligvis kom- 
met til Ringved. Den nuværende eier kan godt huske å ha lekt med 
dem som barn. De er imidlertid forsvunnet. På nabogården Smed- 
stuen, tilhørende ingeniør Yngvar Knudtzon, har jeg imidlertid funnet 


1) Birgitte Schøller, datter av vicelagmann Christoffer Schøller til Gjølme, se 
foran. 
7) Meddelt av frue Rye, født Knoff, 

en kanon, der godt kan ha vært en av de til Ringved komne Torden- 
skiolds salutkanoner. Der var i sin tid en nær forbindelse mellem 
de to gårdes eiere og den nuværende eier av Ringved likesom den 
tidligere eiers sønn, kjøbmann Søren Knoff, mener å kjenne kano- 
nen igjen. På henvendelse til Artilleriets historiske våpensamling i 
Tøihuset, Kjøbenhavn, ledsaget av fotografi, har jeg fått det svar, 
at der intet som helst er til hinder for, at den omhandlede kanon 
kan være fra Tordenskiolds tid. Nogen sikkerhet herfor kan naturlig- 
vis ikke skaffes, men der er dog en viss grad av mulighet (pl. 6). 

Kanonen er 43 cm. lang, har et kaliber av 30 mm. og veier 8.5 kg. 
I et firkantet felt på overkant er innstøpt I. H. og på kanonens akter- 
kante er inngravert Å. H. De 4 knaster på overkant er resten av to 
langsgående hanker, en almindelig forekomst på datidens kanoner til 
bruk ved demontering. Kanonen eies nu av ingeniør Yngvar Knudtzon, 
Trondhjem. 

Som kuriosum nevnes også at man på Ringved mener ennu å ha 
den slipesten hvormed Peter Wessel ifølge tradisjonen skal ha frem- 
kaldt det hul på sine skinnbukser, som han ikke på ordinær måte 
kunne prestere. At slipestenen har den alder som er nødvendig 
for å passe inn i tradisjonen mener man ialfall å kunne bevise ved 
hjelp av den erfaringsmessige forminskelse gjennem de siste 20 år. 

Men til Ringved gård hørte ennu store eiendomme utover hvad 
her er nevnt. Eiendommene Kusetog NedreJervan ved Jons- 
vannet var nemlig underbruk under gården. Og ved Jonsvannet eiet 
Jan Wessel yderligere Øvre Jervan og naboeiendommen Hu g- 
å s'). Sammen med de ovenfor nevnte eiendomme ved Jonsvannet 
utgjør de nu 7 middelstore gårdsbruk. Beliggende i et utpreget skog- 
distrikt som Jonsvannsegnen, har de sikkert skaffet tremateriale til 
Jan Wessels mange sagbruk, hvorav han hadde et på bykslet grunn 
under Reppe gård i Strinda, beliggende ved Vikelven der løper ut fra 
Jonsvannet. Her anla han et møllebruk*). 

Rett nord for gården i nærheten av sjøen opførte Jan Wessel 
en bygning, hvor han i 1700 fikk kongelig bevilling til å drive gjest- 
giveri ,,0g derudi de reisende og andre som det kunde behøve og 
begiære med mad, øl, viin for billig betaling tilbørligen forsyne, hvor- 
udi ingen som icke af Os allernaadigst er priviligeret, hannem på en 
fierdings Veys i circumferentz, nogen innpass må gjøre"). 


1) Se Jan Wessels skifte: Strinda sorenskriveris skifteprotokoll nr. 4, 1731—1744. 


”) Amtmannens kopibok 1703. Statsarkivet. 
3) Pakke i Riksarkivet: Kancelliets åpne breve. 

Gjestgiveriet blev kalt Ny-bryggen. ,Een Plaisant stæd, som 
ligger ickun ” Miils Vej fra Trundhiem og dertil Een god og beha- 
gelig Spadservej derhen. Desuden et nøttig Stæd for de Reisende til 
søes at søge Retirade for Contrairi Veir eller Aftenens paakomme"). 

Bygningen, som i hovedtrekkene er bevart uforandret, kalles nu 
Bryggen*). Nulevende gamle folk kan huske, at der ennu i deres ung- 
dom var lyststed på Nybryggen. 

Ringved gård med tilliggende herligheter har således vært en 
meget betydelig eiendom. Av pantebøkerne*) fremgår at den ved salg 
bestod av Øvre og Nedre Ringved') med underliggende N y- 
bryggen og Devlelaxevårp såvelsom Lille Lade med 
Duneshaugen eller Dunesvold; videre Kuseten og Ne- 
dre Jervan ved Jonsvannet, alt ,.med tilhørende Ager og Eng, 
Querner og Quernvand, Skoug og Marck, Fiskevand, Sæter og Sæter- 
boliger, Veide og Veidestjder til Fields og udi Fiære, øde og Aabøide, 
Vaad og Tørv o. s. v.” 

Men Jan Wessel eiet ennu meget jordegods. Således Stjør- 
dalsgodset, hvortil hørte 4 sager og ikke mindre ennn 63 leilen- 
dinger der betalte årlig avgift til godset”). Herfra drev han over 
Tangen en utstrakt trelastutførsel med egne skibe. Foruten Tan- 
gen gård eiet han her Sandfærhus med ferjested og vertshus, 
samt i Hegre odelsgårdene Dahlog Øvre Kyllos". 

Ved Jan Wessels død i 1716 fikk enken kongelig tilladelse til 
å hensitte i uskiftet bo og tok fast bopel på Ringved året rundt. 

Ved skiftet 1735 gikk gården over til svigersønnen rådmann 
Knud Brun. Efter dennes død allerede samme år, satt enken 
Karen Wessel på gården inntil hun 1756 solgte gården til sin eldste 
sønn Johan Wessel-Browmn, krigsbokholder ved det norden- 
fjeldske dragonregiments lægdkasse, senere titulær generalauditør. 

Johan Wessel-Brown bodde på Ringved til sin død 1777. Han 
hadde kun en eneste datter Megdele Henriette Wessel- 
Brown. Hun blev i 1775 gift med premierløitnant i sjøetaten Carl 


i) p»Designasjon og forklaring over Gjæstgiverierne, Kroeholdene og Krøm- 
merlegene udi Trundhiems Stift”. Rikesarkivaret. 

7) Benyttes nu som sommerbolig av stortingspresident Ivar Lykke. 

3) Pantebok nr. 1 for Strinda sorenskriveri 1726—1760. 

')» Ringvedspandet — det nuværende Spandet — har ialfall siden 
begynnelsen av 18de årh., men visstnok fra eldre tid vært forenet med Lade. Riks- 
arkivar Koren i foran nevnte bok. 

5 Se Jan Wessels skifte: Strinda sorenskriveris skifteprotokoll nr. 4, 1731—1744. 

%  Amtmannens kopibok 1704, Statsarkivet. 

Wilhelm Platou, der straks solgte gården, hvorved den gikk 
ut av familjen. 

Den blev kjøpt av Peder Schjelderup, residerende ka- 
pelan til Strinda. Fra ham gikk gården over til sønnen Søren 
Schjelderup, der eiet den til 1841. Den gikk fra ham over til 
pleiedatteren Johanne Cathrine Bernhoft, med hvem gården gikk over 
til hennes mann kjøbmann Richard Christopher Schjel- 
derup Knoff, hvorfra den igjen kom over i familjen Bachkes 
eie, hvor den nu er. 

Denne løitnant Platou fortjener å omtales med nogen ord. I 
Videnskapenes selskap i Trondhjem finnes nemlig et helfigurs bil- 
lede av Tordenskiold'). Billedets bakgrunn forestiller utvilsomt kam- 
pen ved Marstrand og det er sannsynligvis malt like efter denne. 
Tordenskiold bærer på brystet kongens billede i brillanter, som han 
fikk personlig overlevert av kongen på Carlsten. Bernt Moe sier at 
en kopi av billedet i sin tid blev tatt på offentlig foranstaltning og 
ophengt i en av lesesalene i Fredriksvern sjø-kadettinstitutt ,for at de 
ynglinge som der dannes til engang at verne på havet om vort lands 
frihed og selvstændighed, allerede tidlig kan anspores til at skue i hel- 
tens billede sitt mønster og ideal i vordende kamp”. Nogen sådan kopi 
finnes imidlertid ikke på Sjøkrigsskolen. 

I selskapets arkiv finnes konceptet til et brev fra selskapets vi- 
cepræses dr. Hagerup til nevnte løitnant Platou, datert 7de juni 
1783. I dette brev heter det ,— — Saa tager Anledning af Deres Ws 
sedneste Brev til hr. Smit som forlanger det fortræffelige Portræt av 
Norges Helt Hr. Viceadmiral Tordenskiold, der hører Dem til, sendt 
tilbake, ærbødigst at anmode Dem, at samme portræt måtte skjæn- 
kes til Kgl. Norske Videnskabers Selskab for at pryde dets tilkom- 
mende store og prægtige Sal oven over Latinskolens Bygning. Da 
Norge har saa stor Deel i denne Helt, som det frembragte og dannede 
til at udføre saa mandige bedrifter; saa vil det nødig slippe et saa 
veltruffet Kopie og portræt av denne Original til dens hæderlige Aa- 
mindelse. — Det vil geraade Familien til megen Ære, det vil meget 
behage Hds. Kongl. H. Arveprindsen Selskapets høie præces, det vil 
forbinne selskapet til megen Erkjendtlighed, om Deres Velbaaren- 
hed vil føye denne Bigiæring, hvilket jeg som Selskabets Vice-Præces 
paa dette og Norges Vegne har den ære at insinuere Dem”. 

Det er ikke så helt sikkert at løitnanten har fulgt ,insinuationen”. 
I 1821 sees nemlig selskapets sekretær Chr. Møller å ha forespurt hvor- 


1) Se senere. 

ledes portrettet og Tordenskiolds journaler er kommet i selskapets 
besiddelse. Som svar herpå meddelte overlærer Fritzner: ,I bi- 
blioteket finnes intet der kan gi oplysning om måten hvorpå selskapet 
er kommet i besiddelse av det omhandlede, men hr. Horneman 
sier at han med visshet vet at noen av selskapets medlemmer her på 
stedet kjøpte portrettet for 70 rdlr av en jomfru Broer”. Bibliotekaren 
har altså ikke kjent dr. Hagerups brev til løitnant Platou, men det 
synes av hans oplysninger å fremgå, at han ikke har efterkommet 
anmodningen, men solgt billedet, som så senere ved kjøp er kommet 
i Videnskapsselskapets eie. 

Med sikkerhet fremgår det imidlertid av ovenstående koncept at 
billedet har tilhørt løitnant Platou, og den slutning forekommer mig 
da ikke for dristig, at billedet har hengt på Ringved og at løitnant 
Platou er blit eier av det ved sitt giftermål med Megdele Henriette 
Wessel-Brown. Dr. Hagerup apellerer jo i sin skrivelse til familjens 
æresfølelse og det ligger da nær å anta at det er den Wesselske fa- 
milje han tenker på. Det er da også sandsynlig at det var dette ma- 
leri som tilhørte det Wesselske familjegalleri på salen på Ringved. Det 
er litet sandsynlig at han trekker med sig et såvidt stort billede op til 
Trondhjem, hvor han jo ikke tenker å ta bopel. Ved auksjonen 
over Ringved 1778 har han — eller Wesselfamiljen — tat billedet ut 
av auksjonsmassen og deponert det i Videnskapenes Selskap og i 
1783 forlanger så Platou billedet tilbake. Av andre gjenstande vedrø- 
rende Tordenskiold har Platou medtatt til Danmark mnedenstående 
gjenstande der nu opbevares i Nasjonalmuseet i Kjøbenhavn. De er 
skjenket til museet av konferenceråd Platou'): 1) Tordenskiolds 
adelsdiplom, 2) Tordenskiolds spisestell, best. av ske kniv og gaffel, 
3) Tordenskiolds tegnebok med portrett av miss Norris. 

I 1821 innkom til Videnskapenes Selskap fra Sjøkadettakadamiet 
i Fredriksvern en anmodning om å få billedet overlatt. Dette blev na- 
turligvis avslått, men man henviste til et annet billede av Torden- 
skiold, som fantes i byen*). Det må da være dette billede som nu hen- 
ger på Sjøkrigsskolen, Horten, og hvorav der finnes en kopi hos skibs- 
reder Halvard Bachke i Trondhjem. En bekreftelse herpå finnes i 
Sjøkrigsskolens inventarieregnskap, hvor billeder finnes opført fra 
1821. 

Til Ringved var forøvrig i sin tid — det fremgår bl. a. av doku- 
menterne vedrørende auksjonen over Tordenskiolds efterladenska- 


1) Se fotografi og beskrivelse av gjenstandene senere. 
*) Videnskapenes Selskaps arkiv. 

per — gjennem rådmann Brun, kommet en mengde ting efter og ved- 
rørende Tordenskiold. Dette vil senere bli omtalt. 

Også i byen eiet Jan Wessel et stort antall grunner. Ved boets av- 
slutning 1735 rådet det over ikke mindre enn 24 grunner, hvorav be- 
boerne betalte årlig avgift. Men av våningshuse i byen eiet boet bl. a. 
»Klubstuen”, beliggende i Klubveiten, nuværende Bratørgate, og den 
tidligere nevnte Hemmengstuen på Bratøren samt ennu 6 åa 8 mindre 
bygninger. Ved sin flytning til Ringved har da enken sandsynligvis 
solgt eiendommen på hjørnet av nuværende Olav Tryggvessønsgate og 
Krambodgaten. 

Det har av Rothe og andre forfattere været anført at Jan Wessel 
også var skibsreder og medeier i skibsparter og at han som sådan selv 
foretok en reise med et av sine egne skibe til utlandet, samt at han 
drev med eksport av trelast og tjære. Det siste kan påvises ved hans 
skifte, idet det herav fremgår at han fra Stjørdalsgodset over sin eien- 
dom Tangen utførte betydelige kvantiteter av sådan last. Det samme 
må ha vært tilfelle fra hans skogeiendomme ved Jonsvannet og 
sagbruket ved Reppe. Men av skiftet kan intet sees om hans rederibe- 
drift og grunnen hertil er da øiensynlig den, at enken ved boets opgjør 
i 1735 hadde solgt fartøiene og skibspartene. 

En kontroll av hans innenrikske skibsfart er derfor ikke mulig. 
Derimot har jeg gjennemgått Rådstueprotokollene for tiden 1690 til 
1718 og her funnet adskillig om hans utenrikske skibsfart. Der forelå 
nemlig en kongelig forordning om at skibe som skulde seile til utlan- 
det, kun måtte gå direkte til bestemmelsesstedet og uten mellemsta- 
sjon vende hjem igjen. Før avseileilingen måtte da fører og reder av- 
legge sin skorporlige ed” på, at de vilde holde sig bestemmelsen efter- 
rettelig. 

År 1702 sees det således, at han eiet kreyerten ,,Pellicanen” der 
på reise til Dublin med trelast hadde lidt skade på skib og ladning. 
Denne kreyert går senere stadig igjen i Rådstueprotokollene, idet den 
snart går med hans egen last, snart er bortfraktet til andre. Fra 
1704 føres den av hans sønn Jan Wessel. 

Det kan i denne forbindelse ha sin interesse, å undersøke litt 
nærmere Rothes beretning om at Jan Wessel på en reise til utlandet 
med et av sine skibe blev opbragt av en fransk kaper og innbragt til 
St. Polo, hvor det rygtedes at han var far til 18 barn og at denne hans 
beundringsverdige »capacité” virket så overveldende på de franske, 
at de satte ham istand til å utløse både skib, ladning og besetning. 
Rothe angir som tidligere anført professor Anchersen som sin 

hjemmelsmann. Professorens troverdighet bestyrkes ved den omsten- 
dighet at han var svigersønn av assessor Bygball i Trondhjem, 
hvilket fremgår av en process som han førte med denne angående 
sin hustrus arv"). Professorens kjennskap til Trondhjemsforhold er 
dermed fastslått. 

Men der finnes andre holdepunkter der peker i samme retning. 
Det fremgår nemlig av Rådstueprotokollen, at rådmann Wessel var 
fraværende fra Trondhjem på forretningsreise i tiden 28de april til 11te 
august 1704. Det kan av amtmannens kopibok ikke sees at han har 
fått noget pass hvorav kan utledes at han har reist med sitt egen far- 
tøi. ,Pellicanen” ført av Jan Wessel jnr. er da også i denne tid på rei- 
se til Skotland og det er tenkelig at rådmannen var med ombord. 
Hjemkommet fra denne reise fremstiller Jan Wessel jnr. sig 18de 
juli 1704 i Rådstuen og avgir erklæring om at han på denne sin reise 
var blitt opbragt av en fransk kaper og fratatt sitt sjøpass og sine 
commercielle papirer. Sammenstiller man nu alle disse kjendsgjer- 
ninger, bestyrkes utvilsomt derigjennem professor Anchersens for- 
telling. Den private innsamling kunde selvfølgelig ikke skaffe ham 
hans papirer tilbake, men vel skib og ladning. 

Av Rådstueprotokollen 1706 fremgår videre at Jan Wessel eiet en 
hukkert ,Jomfru Maria”, der også en tid førtes av hans sønn Jan 
Wessel. Den skulde gå til Kristiania og derfra til Østersjøen. 

Av samme protokoll for 1708 fremgår at han sammen med com- 
merseråd Anders Schøller og sine sønner Jens og Jan er stor part- 
haver i det store bevebnede skib ,Den wågende Trane”, der også 
førtes av hans sønn Jan. I 1711 får denne i Rådstueretten papirer 
på å fare på kaperi med dette fartøi, men forliser det på Trondhjems 
havn i 1713. 

»Pellicanen” må imidlertid ha gått tapt. Øverland sier i sine ef- 
terlatte papirer, at Tordenskiold erstattet sin far et tapt fartøi, uten at 
det har lyktes mig å få bekreftet dette. Sikkert er imidlertid at han 
i 1711 bygget et nytt fartøi i Trondhjem og at dette fikk navnet ,,Pel- 
licanen”*). Caspar Wessel, som da var 18 år gammel, fikk fartøiet å 
føre, men forliste det på første reis.  Rimeligere er det vel at det er 
dette fartøi Tordenskiold har ersattet sin far. 

Av hvad ovenfor er anført om Jan Wessel kan man nu danne 
sig et billede av mannen. Det sees da at han for det første i byen 
har vært en stor eiendomsbesidder, både hvad bygninger og grun- 


1) Se Rådstueprotokoll for 1714. 
7”) Se Rådstueprotokoll 1712 

ner angår. Av næring driver han i byen bevertning i Hemmingstuen, 
hvor han forøvrig også drev en mindre handel"). i 

På landet eier han Ringved store avlsgård med bevertningsstedet 
Nybryggen, ved Jonsvannet Nedre og Øvre Jervan, Kuset og Hugås, 
ved Vikelven sagbruk og møllebruk, i Stjørdalen er han jorddrått 
med hovedgårdene Tangen og Sandfærhus og 63 leilendinger under 
sig, og eier i Hegre endnu 2 gårde, videre 4 sagbruk, hvorfra han over 
Tangen driver utførsel av trelast og tjære. Han eier selv fartøier 
både i innenriks og utenriks fart og er panthaver i et stort bevebnet 
fartøi, der bl. a. driver kaperi efter tidens skikk. 

Hertil kommer altså hans gjøremål som rådmann, et arbeide som 
ifølge hans store samtidige, Herman von Bremenfeldts, erfaringer ikke 
var av ganske litet omfang. 

Det kan på grunnlag av de her anførte momenter med sikkerhet 
fastslåes at den danske professor i historie E. Holm, tar feil når han 
i sin ,Danmark-Norges historie” sier, at Jan Wessel, Tordenskiolds 
far var skredder. Det er da sannsynligvis fra denne kilde at 
Eiler Møller, som tidligere nevnt, i sin ,Danmarks Historie”, 
der er autorisert som lærebok i Danmark har hentet sin oplysning om 
det samme emne. 

Men det kan vel også av de foreliggende momenter sluttes, at en 
mann med så mange og store jern i ilden har vært både en velstående 
og en driftig mann. Men på den annen side kan det fastslåes, at 
det litt efter litt er gåt tilbake både med velstanden og energien hos 


- Jan Wessel. 


Til belysning av dette spørsmål har man bl. a. et interessant 
skrift av borgermester Hans Hagerup om Trondhjems handel, skre- 
vet 17373). 

Efter å ha påvist Trondhjems gunstige betingelser for en sjø- 
verts forbindelse med utenverdenen, opsummerer han de forhold som 
har bevirket, at byen og negotien er blitt svekket. 

Først og fremst nevner han de mange byen overgåtte brande, der 
gjorde at mange formuende familjer var gått tilbake og skilt fra eien- 
dom og velferd. Som vi har sett var Jan Wessel en av dem som blev 
hårdt rammet i denne henseende. I 1681 brenner hele kvartalet 
ved Olav Tryggvessøns gate. I 1708 brenner atter hans hus på 
samme sted, uten at han får reddet noget av sine eiendeler. I 1715 sees 


1) Cancelli prot. 1739. nr. 317. 
?”) Trondhjemske samlinger. Annet bind, lste hefte 1909. 

han atter å være rammet av ildebrand, idet han i Rådstueretten inn- 
leverer spesifikasjon over sitt tap. 

Videre anfører Hagerup den skade som er tilføiet byen på 
grunn av den spanske arvefølgekrig (1701—1714) gjennem den av 
kong Christian V inngåtte konvensjon, hvorved Danmark-Norge ikke 
fikk anledning til å utnytte sin nøitralitet således som for eksempel 
Sverige. De norske fartøier måtte, som allerede nevnt, seile direkte 
tilbake til utgangspunktet, uten å kunne seile på mellemhavne. Blev 
ikke dette overholdt, var de god prise for såvel de spanske, hollandske 
og engelske myndigheter. Det er klart at Jan Wessel som stor skibs- 
fartinteressent og eksportør var følelig rammet av denne bestemmelse. 

Forholdet blev enn yderligere forværret ved krigen mellem Dan- 
mark og Sverige, hvorunder de svenske kapere en tid grasserte stygt 
blandt de norske fartøier. 

Videre kom på skibsfartens område skaden ved den engelske 
navigasjonsakt, der la en sterk hemsko på den norske skibsfart. 

Men som den mest direkte skade på den nordenfjeldske velstand 
kom svenskernes invasjon 1718, og det er sannsynlig at Wessels eien- 
domme såvel i Stjørdalen som på Strinda herunder har vært utsatt 
for direkte forulempelse. Maren Schøller anfører også i en av sine 
skrivelser til kongen under sitt ophold i Kjøbenhavn, at ved siste 
fiendtlige invasjon over 1000 rdl. av tømmer og andre materialer var 
blitt tatt til H. M.s tjeneste og byens fortificering uten minste veder- 
lag. Hagerup avslutter sin interessante fremstilling med en anførsel 
om »den tilvoxne overdådighet iblandt folk mere enn i fortiden”, hvad 
der ikke er uten sammenlignende interesse for nutiden. sDen rin- 
gere vil ha samme pragt og pomp som den ypperste, hvorved gods 
og velfærd bortsmeltes”. 

At det var gått tilbake med familjens velstand fremgår bl. a. av 
den omstendighet, at Tordenskiold i 1715 lånte sin far 1000 rdir. sfor 
at redde sig udaf sin Gjeld, med den Condition, at ifald Gud behaget 
at gjøre ham så ulykkelig, at han selv skulde trenge til pengene, da 
skulde Faderen betale dem igjen uden renter, men hvis han ikke be- 
høvede pengene, da skulde de være Faderen skjænkede”. Efter fa- 
rens død efterga Tordenskiold sin mor definitivt denne gjeld. 

Men en mand med så mange barn som Jan Wessel har natur- 
ligvis også mange andre sorger som tærer på sinnet. En slem prø- 
velse i denne retning blev han utsatt for ved sønnen studiosus theologiæ 
Christoffer Wessels slagsmålshistorie"”) sommeren 1700 og den efter- 


1) Se herom senere. 

følgende retssak der varte i flere år. Historien var så meget ubeha- 
geligere for Jan Wessel, som han jo i egenskap av rådmann var an- 
svarlig for ordenens opretholdelse i byen. 

I 1703 rammedes Jan Wessel av et hårdt slag, idet 2 av hans 
sønner, Ivar og Hans, der sammen var tilsjøs på et hollandsk fartøi, 
samtidig avgikk ved døden. 

Og under alt dette hadde han de stadige vanskeligheter med Pe- 
ter, ,den forbaska guten”, der syntes å ha anlegg for de samme uregel- 
messigheter som broren Christoffer og som presterte toppunktet av 
sønnlig insubordinasjon ved å være ganske forduftet ved farens 
hjemkomst fra sin reise høsten 1704. Gjennem familjens ven kon- 
fessionarius Peter Jespersens mellemkomst opnåes dog forsoning 
mellem far og sønn, og den balstyrige studiosus arter sig også bra 
fremover, så han opnår et sognekall. 

De mange barn volder dog fremdeles rådmannen bekymringer. 
Sønnen Jens kommer hjem fra Kjøbenhavn med theologisk embeds- 
eksamen, men uten embede. Rådmannen innsender da i 1705 an- 
søkning om å få avstå sin rådmannsbestilling til denne søn, ,.der har 
studeret paa Academiet og siden lang tid ligget derunder og anholdt 
om forfremmelse”. Men da ingen Occasion har vaagit for ham, har 
rådmannen av faderlig intensjon villet avstå ,den liden Bestilling til 
ham, saasom den har megen Ansvar og ikkun liden indkomme og 
mit hus og 10 uforsørgede barn, derimod paaesker en mere Flid 
og Forsorg for dem, saaat jeg derfor har maattet og endnu med Ne- 
gotien og Handel mit Brød maa afspørge”. 


| ; 


Faksimile av Jan Wessels navnetrekk. 


Ansøkningen blev dog ikke innvilget. 

Ved den store brand i 1708 da bydelen mellem fjorden og Dom- 
kirken og mellem elven og Munkegaten brente, synes Jan Wessel å 
ha fått et alvorlig knekk. Hele hans hjem strøk med uten at det rin- 
geste blev reddet, da hele familjen var på landet. Alle hans øvrige 
eiendomme i byen gikk også op i flammer, således at det for ham 
må ha betydd et alvorlig økonomisk tap. Av Johan Wibes karak- 
teristik fremgår også at hans energi er brutt. Fra nu av sces av 

Rådstueprotokollene stadige forfall fra hans side på grunn av svake- 
lighet. Og i 1710 den 8de december møter stiftamtmann von Ahnen 
i Rådstuen og meddeler i den samlede magistrats nærvær rådmann 
Jan Wessel på ansøkning avsked ,formedels alderdom og skrøbelig- 
hed”. Han blev avløst av sin svigersønn Knud Brun. 

Og nu går det stadig videre nedover. I 1714 må han avløses 
som bestyrer av Blaadegnenens kapitaler, ,eftersom han nu for al- 
derdoms skyld ei længer kan eller formaar at opvarte”. Han kan 
ikke længer personlig møte i retten, hvor han inntaler sine krav og 
fremlegger sine innlegg i processer, hvori han er innviklet fra tidligere 
dage. I 1716 lakker det mot ennen. Han oplever dog nobiliterin- 
gen av sønnen Peter og hører hans nye, stolte navn nevne, han op- 
lever også gjenlyden av den nye adelsmanns navn fra Dynekilen, men 
det er også det siste. Det er nu tydelig at han ikke har lenge igjen 
og Tordenskiold har øiensynlig fått beskjed herom ved sin ankomst 
til Kjøbenhavn fra Dynekilen den 18de juli, samme dag han mot- 
tar sin utnevnelse til kommandør. Dagen efter avseiler han i et 
specielt erinde til Norge. Av et brev fra kommandør Vibe') frem- 
går det, at Tordenskiold har tatt sig dette budskap om farens nær fore- 
stående død meget nær. Han gikk til sengs og hans venner frygtet 
for at han skulde bli alvorlig syk. Efter å ha opholdt sig nogen dage 
på begge sider av Kristianiafjorden i tjenesteanliggender, kom han til 
Kristiania, hvorfra han den lste august skrev det bekjendte brev til 
sin far, et brev som aldri har vært tenkt å skulle komme utenfor fa- 
miljens enemerker, og som derfor må betraktes som et klart billede 
av Tordenskiolds umiddelbare kjærlige natur ,hans ærbødige kjær- 
lighet til sin far, hvem han i sine unge dage hadde forvoldt så me- 
gen sorg. Ikke et ord om Dynekilen, ikke et ord om sit nettop sted- 
fundne avancement til kommandør. Med en naiv hengivelse i troen 
på den Gud, som når som helst også kan kalde ham til ,lammets 
stol”, takker han ydmygest for all faderlig omsorg og kjærlighet som 
er vederfaret ham”). 


»Høyd ærede Herr Fader 
»Som jeg u-gierne maa for neme dett att Kiere Fader skal verre 
»senge ligende og megett suag huelcket for dett første er naagett der 
»Kommer fra Gud samt Aarenes med bringelse Vilde Den Naadige 


1) Øverlands notater. 


7) Også dette brev eies av den Wessel-Brownska familje, idet den i 1842 av- 
døde danske viceadmiral Wessel-Brown ialfall eiet det i 1818. 

»Gud behage att gifue Dem deresz størcke og sundhed ved den Aller- 
»høyeste dett skulde verre mig een af di Fornøyelszer mig udj Denne 
»Verden Kunde vedderfarresz Jeg fornemer daglig Gudz Velsignelsze 
sog biskiermelsze mod Mig tel Kongensz og Landszens beste Som jeg 
»altider telstaar att deresz ofuerflødig Velsignelszer og bøner tel Gud 
»Contribuerer den største del tel den Naade Gud daglig be- 
»Viszer mig Jeg Vidner dett for den Høyeste Gud att jeg er saa for- 
»seckret at deresz Velsignelszer er mere Krafft og bønhørelsze Ved 
»end Mange 1000 der og elsker og beeder Gud for mig, thj er der 
»een Gudsz mand j disze tider udj Werden er dette h K Fader thj 
s»dermed er ieg mere Content end ieg Kune arfue 20000 Rd Skal 
»dette Verre dett seneste udj dene Verden ieg tel skrifuer dem tacker 
»jeg ydmygeligst for ald Faderlig omsorg og Kierlighed mig er veder- 
»farret av dem Haaber udj dett telkommende att see dem seirende Ved 
»Lamets stol att trone hos den Almegtige Gud huor tel og hen gifue 
»Gud jeg hastig maatte følge thj dett er det seckreste af alt udj Verden 
»nemlig att døe salig Vild befale dem den Allerhøyeste tel Lif og siel 
»lefuer tel met siste aande dret h K Faders 
»lydigste søn 
»P Tordenskiold. 
»Chrestiania d. 1. Augstj 1716. 
Udskrift: 
»Å Monsieur 
»Monsieur Vessel 
»Raadman i Trundh 
»a Trundhiem.” 


Men dette brev nådde ikke frem tidsnok til å bli lest av Jan 
Wessel. Han må nemlig ha avgått ved døden en av de siste dage 
av juli måned, ti ifølge ministerialboken blev han den 3dje august 
bisatt i sitt familjegravsted i Vor Frue kirke; det gravsted hvor de fleste 
av den talrike familje blev bisatt, og hvortil også Tordenskiolds lik 
burde være ført. Eller også til et av de to Schøllerske gravsteder i 
Domkirken, enten det under høikoret eller det over jorden ved søn- 
dre tverskib? Så hadde man kunnet undgå den forsmedelige behand- 
ling som blev Tordenskiolds jordiske levninger til del, da hans for- 
retningskomisjonær Hjort gang på gang forgjeves søkte om å få 
mannen kristelig begravet eller da rådmann Knud Brun senere på 
familjens vegne forgjeves søkte om å få legge liket i en marmorkiste 
og opsette et marmor-ephitaphium ,,til en liden Ære Minde om den 

sal. Tordenschiolds udviiste Troeskab og Tapperhed i Deres Mayts. 
Tieneste”.") Men der kan vel finnes plass ennu. 


MAREN OG JAN WESSELS EFTERKOMMERE*) 


Efter således å ha gitt en kort oversikt over de vigtigste med- 
lemmer av Schøllerslekten og Wesselslekten, skal jeg gå over til en 
skissemessig redegjørelse for Maren og Jan Wessels tallrike avkom og 
deres descendenter ned gjennem tiderne, hvor personlighetene har 
gjort sig slik gjeldende, at de kan ha krav på å bli nevnt (pl. 7). 

Det interessanteste bidrag til genealogiske oplysninger vedrø- 
rende Wesselslekten har man 'i den ennu bevarte ,,Wesselske fa- 
miljebibel”. Den har, som så meget av Jan Wessels efterladenskaper 
fulgt hans tredje eldste datter Karen Wessel, gift med råd- 
mann Knud Brun (stamfar for den bekjente familje Wessel- 
Brown) og fra henne er den igjen kommet til datteren Hermi- 
chen Wessel-Brown, gift med stiftsprovst i Trondhjem mag. 
Jacob Thode. På auksjonen efter enken i 1782 blev bibelen 
kjøpt av hennes sønn oberauditør Knud Thodes svigersønn 
kjøpmann Nicolay Petersen Schmidt (d. 1813), som også har gjort 
optegnelser om sig og sin familje. Han overlot bibelen til sin ene- 
ste datter, Adeleid, der i 1797 blev gift med Carsten Vol- 
qvartz Klingenberg, forstander for Thomas Angells stiftel- 
ser, d. 1830. Han har også antegnet sine personalier i bibelen, like- 
såvel som hans eldste sønn, sjøløitnant Nicolay Schmidt Klingenberg 
(d. 1837), der efter ham arvet den. Fra ham gikk den over til hans 
eneste sønn, kommandør Richard Michael Klingenberg 
og fra denne igjen til kaptein i armeen TrygveKlingenbergtil 
Håbøl, hvor den nu er. Den har således den hele tid fulgt Karen 
Wessels descendenter. 

Det er en megtig bok i skindbetrukne trepermer, temmelig slitt 
og med anløpet messingbeslag i permens hjørner og på spennene. Det 
er et eksemplar av Christian den fjerdes bibel, trykt år 1633, med 
kongeportrett og titelkobber stukket av hans kgl. Majestets hofkobber- 
stikker Simon de Pos (pl. 7). 

Den historiske familjebibels skiftende eiere ned gjennem tiderne 
har samtlige innført genealogiske oplysninger i den. Jan Wessels inn- 


1) Se herom nærmere under Tordenskiolds død. 

7 Som hovedkilder angis: B. Moe, Tidsskrift for den norske personalhistorie 
1840—46 samt cand. philos. G, Wessel: Stamtavle over de ældre norske familjer Wes- 
sel, 1898. 

førsel gjengis vedføiet fotografisk, men da skriften er vanskelig å 
lese, overføres hvad der står") (pl. 8). 

»Anno 1646 d. 11 Martzj Er Jeg Vnderschrefne barnfød J Ber- 
»gen af Christelige Erlige Forældre, min Faders Nafn Hindrich Johans- 
»sen Wessell, Moderens Harmeken Johans Datter Storck. Testerer 

Jan Wessell 
m. p- 

»Anno 1656 d. 17 Aprill Er min Kieriste barnfød J Trundhiemb, 
»af Christelige Gudfrøchtige Foreldre, Faderens Nafn Christofher Ei- 
»lertssøn Schiøller Moderens Nafn Karen Nielsdatter Brynie. 

»Ao 1707 d. 31 Aug. blef min k. datter Karen Wessel co(pule) 
srit med Monsr Knudt Brun Paa Ringved, af Wellærde Hr. Magister 
»Peder Lundiuss, dend allerhøieste god gud gifve dem Naade Løcke 
»0g Velsignelse. 

s»Ao 1709 d. 3. Janvarj blev Min k Søn Jan Wessel (copule) 
srit J Foossen med gudelschende Møe Maren Chr(istophers) Datter 
»Castberg, af ...... (åpent rum) og blef deriss Brullup celebrerit sam- 
sme dag vdj He(ndes) k. forældris hus, gud gifve dem Naade og Vel- 
»Ssignelse. 

Anno 1672 de 2 Martsj forløste Gud Min Kieriste med Fen datter 
»bleff Christnet Anne Maria. 

sÅnno 1673 d. 20 7br blef Min K. forløst med Een Søn, Christ- 
»net Hindrich, Som døde Ao 75 vdj Børne Kopperne. 

»Anno 1674 d. 28 Xbr forløste Gud Min K. med Een Søn Christ- 
»net Christoffer. 

»Anno 1676 d. 5 Martsj Min Kieriste forløst med Een datter blef 
»Christnet d. 12 ditto Harmekien. 

sAnno 1677 d. 22. Julj forløste Gud Min Kieriste med Een Søn, 
»blef Christnet d. 29 og kaldit Jenss. 

sAnno 1678 d. 2 9br Min K. forløst med Een Søn, Som bleff Christ- 
»net d. 10de Ditto og kaldit Hinadrich. 

»Anno 1680 d. 9 Janvarj forløste Gud Min K. med Een søn blef 
»Christnet d. 16 Ditto Eylert. 

»Anno 1681 d. 21. Martsj Min K. forløst med Een Søn, blef Christ- 
snet Hanns d. 27. Ditto. 

»Anno 1683 d. 7 Junij forløste Gud Min K. med Een søn, blef 
»Christnet d. 14 Ditto J Dombkirchen og kaldit Jfver Christian. 

Anno 1684 d. 29de 7br Michalj Dag blef Min K. forløst med Een 
»SØD, Christnet Johan. 


1) Efter Thomle. Pers. hist. tidsskr. 

sAnno 1685 Søndagen d. 20. Xbr. Min K. forløst med Een Datter, 
»blef Christnet Karen. 

»Anno 1687 d. 26 Aprill forløste Gud Min K. med Een Søn, blef 
»Christnit d. 3. May og kaldit Olluff. 

»Anno 1689 d. 7 May bleff Min K. forløst med en Datter og bleff 
»Christnit d. 15 Ditto = Anne Chattrina. 

»Anno 1690 d. 28 Octobr Min K. forløst med Een Søn og bleff 
»Christnet Pitter. 

»Anno 1692 d. 14. Augustj Min Kierist forløst med Een Søn og blef 
Christnit Wiliam. 

»Anno 1693 d. 2 9br alle Helgens Dag Min K. forløst med en 
»Søn, og blef Christnet Castper. 

»Anno 1696 d. 15 Julj — Min K. forløst med Een Datter blef 
»Christnet Maren og døde Jn Xbr 1697 J Børn kopper. 

»Ao 1782 Julij Maaned, kiøbte jeg denne Oldinge Bibel paa Auc- 
»tion, efter Afgangne Provstinde Thode for 5 rd 2 ort. 

» Schmidt. 

»Da Stamme Fædrene til min Datter her er andført paa nest- 
»følgende Blade, saa offereres hende denne Biibel, med ønske til 
»Gud, at hun maae forplante sin afkomme med Hell og Lycke, til 
»Guds Ære, Forældrene til Glæde og Børnene til timelig og evig Lyck- 
»salighed, og saaledes at continuere med fortsættelsen af Fødsler — 
»Liv — Helbred og Lycke i mange — mange Lande, i denne Bog at 
»inskrive. 

»Nicolaij Schmidt.” 


»1830 den 22de October døde min Fader Carsten Vol- 
»qgvartzKlingenberg, hvorefter jeg Necolay Schmidt Klingen- 
»berg modtog denne Oldinge-Bibel, som hans ældste levende Søn, 
»for at fortsætte dette Slægteregister i nedstigende Linie.” 

»1837 den 21 November døde min Fader Nicolay Smith 
Klingenberg, hvorefter jeg Rich. Mich. Klingenberg som 
»hans eneste Søn modtog denne Oldingsbibel for at fortsætte dette 
»Slægtsregister i nedstigende Linie”. 


Anna Marie Wessel, Jan Wessels ældste barn, er født 
2nen mars 1672, død før 1732. Hun var først gift med kjøpmann 
Raschi Trondhjem, siden med en Christopher Herforth, der 
skal ha vært apoteker i Trondhjem. I sitt første ekteskap hadde hun 
en sønn, Johan Rasch, der blev sjøofficer. Han tjenestgjorde 
under krigen som løitnant i den ,norske søearmatur” og blev gitt 

kommandoen over en kaper-hukkert ,Fortuna” på 8 kanoner, som 
Tordenskiold i 1716 hadde erobret i den svenske skjærgård. Han 
stod således i 1717 under sin onkel, Tordenskiolds kommando, da den- 
ne var kommanderende sjøofficer i Norge og som sådan hadde den 
norske sjø-defensjon og Nordsjøeskadren under sin kommando. Han 
tjenestgjorde da som månedsløitnant og først i 1719 sees han å være 
optatt som sekondløitnant i sjøetaten'). I 1719 efter våpenstilstandens 
inntreden følger han Tordenskiold på dennes specielle ekspedisjon 
til Norge og i november 1720 får han det triste hverv å føre Torden- 
skiolds lik og efterladenskaper til Kjøbenhavn på den leiede galiot 
»Sofie Hedvig”, efter at admiralitetet hadde nektet ham den ære å 
bli hjemført på et krigsskib*). Løitnant Rasch forlot dansk sjøoffi- 
cers tjeneste i 1730 og drog til England, hvor man ikke lenger har 
kunnet følge hans spor. 

Henrik Wessel født 20de september 1673, død 2 år gam- 
mel i småkopper i 1675. Bisat i det Schøllerske familiegravsted i 
Vor Frue kirke*). Jan Wessel hadde ennu ikke fått sitt eget familje- 
gravsted. | 

Christoffer Wessel er født 28de december 1674, død 
1754. Hans eget liv byr på adskillig av interesse, likesom han blev 
stamfar til en slekt der har flere originale personligheter å opvise. Ef- 
ter 10 års undervisning ved Trondhjems latinskole, blev han dimit- 
tert til Kjøbenhavns universitet i 1694. I 1697 kom han imidlertid 
hjem til Trondhjem og hans oplevelser her danner et såvidt interes- 
sant billede av de trønderske forhold på den tid at det fortjener en 
litt nærmere omtale"). 

Han var en stor og sterk kar, men de skuddsmål han medbrag- 
te for studienes vedkommende, var bare så som så. På studenter- 
kneipene hadde han derimot vært en hyppig gjest, og at han hadde 
spillet med i de bekjente blodige sammenstøt, som i hans tid fant 
sted mellem regensianene og lakeiene, derom vidnet en svær flenge 
han hadde i ansiktet. Det blev efter hans hjemkomst fortalt, at hans 
bedrifter på de kjøbenhavnske ølstuer også skulde ha skaffet ham 
en innkallelse for konsistoriet og trussel om bortvisning fra universi- 
tetet, men herfor foreligger dog intet bevis. 

Efter hjemkomsten fikk rådmannen ham anbragt som huslærer 


1) Se Garde. 

7) Se senere under Tordenskiolds død. 

3) Ministerialboken, Statsarkivet. 

%) Se nærmere herom 0. A. Øverland: Hvorfor Peter Wessel blev holdt i ørene. 

hos underkommandanten på Munkholmen, Andreas Pihl, med hvem 
broren Jens Wessel var besvogret. Dennes barn skal efter en bekjent 
tradisjon i Trondhjem ha nytt undervisning av Griffenfeldt i de siste 
år han satt på Munkholmen. 

Men rådmannens hensikt, herved å få ham bort fra byens fri- 
stelser, slog ikke til. En aften sist i juli måned 1700 var således studio- 
sus Kristoffer Wessel i byen, hvor han var kommet i lag med et par 
kjenninger, sorenskriver Mattis Skånlund*) fra Orkdal og general- 
fiskalens fullmektig Kristian Sommerfeldt, en prestesønn fra Verdal, 
som et par år efter blev sorenskriver på Toten. De hadde om efter- 
middagen ruslet innom på forskjellige steder og hadde satt adskillig 
av sterke saker tillivs.. Sent om kvelden var de havnet hos Kristen 
Pederssøn And, der på Bratøren holdt et av byens bedre bevertninger. 
Skånlund må ha fjernet sig nogenlunde snart, iallfall optrær han ikke 
under aftenens senere begivenheter”. Men Wessel og Sommerfeldt 
blev sittende igjen og de var begge noget anløpne. 

Inne i skjenkestuen var der ikke andre enn disse to.  Sommer- 
feldt satt og holdt utkik ved vinduet, da han plutselig fikk øie på en 
god kjenning fra ølstuene, en skipper Herman Hogtop, som var på 
veien hjem til sitt losji. Han vinker ham hen til vinduet og ber ham 
komme inn og ta et glass med. ,Nei, inte i aften”, svarer den uten- 
forstående. Wessel som ikke kjente Hogtop personlig, gjentar da på 
Sommerfeldts opfordring innbydelsen med det tillegg: .En hundsvott 
den som ikke kommer inn”. Hogtop der hadde tatt et par slag bort- 
over gaten, snudde og kom inn. 

Hogtop, en høi og før person, var en Hamburgskipper, der had- 
de tatt borgerskap i Trondhjem. Han hadde her slått sig op til en 
holden mann, der eiet eget skib og drev betydelig forretning. Men 
han var en trettesyk og krangelvoren person, hvis navn ofte fore- 
kommer i rådstuerettens protokoller. Han gikk i byen for å være en 
original, der med sin selvfølelse, sine besynderlige anskuelser, sitt 
gebrokne sprog og sin ilterhet var likesom selvskreven til å være 
skive for det unge Trondhjems påfunn. 

Da Hogtop var kommet inn i skjenkestuen, sa Wessel til ham: 
»Jeg skal da ikke tro I er vred, fordi jeg kaldte paa Eder?” ,,Nei, jeg er 
inte vred”, svarte Hogtop. Studenten forlangte da et glass brenne- 


1) Christian Gyldenløves tidligere lakaj. Se memoirer og breve av I. Clausen 
og P. F. Rist. XVIL 

7”) Fremstillingen er bygget på sakens akter ved rådstueretten i Statsarkivet 
å Trondhjem og ved overhoffretten i Riksarkivet. 

vin og drakk skipperen til. Men denne rystet på hodet og ba op- 
vartningspiken bringe ham et glass for ham selv. Et sådant avslag 
var efter datidens skikk og bruk en fornærmelse. Wessel opfattet 
det også således og spurte: , Hvorfor vil I ikke drikke med mig. ser 
I mig an som en hundsvott?” ,Nei, inte”, svarte Hogtop, »men jeg 
drikker for mig ene”. Han løste med det samme sin halsklut, som 
han puttet i lommen, og knappet sin kjole op. Wessel blev nu hissig: 
»I hvad hensikt tar I Eders halsklut av? Er I vred? Vil I slåss med 
mig?” Han tok så sin parykk og la den på bordet. Sommerfeldt som 
var den mest edru, la sig nu imellem og fikk dem til å holde fred. 
Det varte dog ikke lenge før han skjønte, det brygget op til mere spek- 
takkel og han tok derfor det kloke parti å forsvinne. Straks efter sa 
også Hogtop farvel og gikk. Wessel vilde følge ham; men madame 
Anne And, der kjente hans mor, tok ham i armen for at holde ham 
tilbake. Hun kjente både Wessel og Hogtop såpass, at hun visste 
det vilde gå galt, om de var mere sammen, og særlig fryktet hun for at 
Wessel, der på vanlig studentermaner gikk med kårde, lett kunde 
komme til å forløpe sig i den tilstand han var, om den krakilske Hog- 
top igjen begynte å egle. Wessel lot sig imidlertid ikke holde tilbake, 
men skyndte sig avsted efter Hogtop. 

Hvad der passerte mellem de to på veien mellem Kristen Ands 
bevertning og Ernst Pettersens hus, hvor Hogtop losjerte, kan ikke 
med sikkerhet oplyses. Kun så meget synes å fremgå at Wessel, 
der i grunnen var en godmodig mann og som vel heller ikke har hatt 
noget ondt i sinne, må ha fått en overhaling av Hogtop og herunder 
fått slått hatten av sig. Da de kom til Hogtops losji var de begge 
ophisset og høirøstet. 

Ved midnattstid våknet Hogtops vert og hans hustru ved det 
spetakkel som var utenfor. De hørte Hogtop si til den han var i følge 
med: ,Gå nu hjem! Imorgen skal vi tales nærmere ved!” Hans led- 
sager tok intet hensyn hertil, men fulgte efter ham inn i huset. Ikke 
før var de kommet inn i huset, så bar det ihop med dem og om en 
stund røk de begge overende på gulvet. Vertsfolket for da op av sen- 
gen og inn på Hogtops værelse, hvor det lyktes å få slåsskjempene 
adskilt. De blev ikke litet forundret ved å se at det var en stodio- 
sus og til og med en rådmanns sønn, der således ved nattetid brøt inn 
hos folk. Uten videre ceremonier blev Wessel satt utenfor døren, 
som lukkedes forsvarlig igjen efter ham. 

Ute på gaten holdt studenten nu et svare spetakkel. Han vilde 
inn igjen for å få fatt på Hogtop og da dette ikke lyktes, ropte han, 
at Hogtop skulde komme ut, så skulde de slåss på kårder. Maria 

Holst, Ernst Pettersens kone, talte ham tilrette fra vinduet og fore- 
holdt ham, hvor ille det var at en så bra manns sønn skulde bære sig 
så uvittig ad. Det lot en stund til at Wessel ved å høre rådmannens 
navn nevne, la sig formaningen på hjerte. Han gjorde et par slag 
bortefter gaten; men det næste øieblikk var han der igjen, hamret 
på dører og vinduer både hos Ernst Pettersen og hos naboen, og hugg 
med kården i husveggene og stakittene, så flisene fløi, idet han med 
sin brølende bas sang ut om hvilken innerlig lyst han hadde til å få 
Hogtoppen fatt. 

Men Hogtop var en forsiktig mann. Av ren humanitet mot den 
unge student, sa han senere, gjorde han anskrik til Bratørvakten. En 
løitnant med en patrulje infant sig og tok den balstyrige studiosus 
teologiæ i forvaring til morgenen. 

Under slagsmålet inne hos Ernst Pettersen hadde Hogtop fått et 
blodig øie, en flenge i pannen og en forslått eller forstuet hånd. Til 
gjengjell hadde Wessel fått sin venstre tommelfinger skambidt. Det 
første de måtte gjøre såsnart de kom ut om morgenen var å søke en 
badskjær for å få råd og hjelp. 

Lenger op på dagen møttes Wessel og Sommerfeldt inne hos 
Kristen And. Da Sommerfeldt fikk høre om nattens begivenheter, 
søkte han som venn og bekjent av begge parter å megle forlik. Hog- 
top søkte imidlertid juridisk assistanse og uttok stevning, ikke alene 
mot Wessel, men også mot hans far rådmannen. Saken drog i lang- 
drag og da Hogtop, der like efter begivenheten hadde forlatt byen, 
efter måneders forløp kom tilbake, fant han saken stående uavgjort. 
Han besluttet da å gi sin motpart en velment takk for sist. når han 
næste gang møtte ham. 

Tirsdag den lste mars 1701 var Kristoffer Wessel atter i byen. 
Om aftenen ved 7-tiden kom han i følge med to venner innom hos 
Kristian Gårtner. I hans vertshus, det fineste i byen, holdtes en 
slags klubb for stedets embedsmenn, officerer og større kjøpmenn. 
Wessel og hans venner var ved denne leilighet aldeles edru. I for- 
stuen tok verten Wessel tilside og hvisket til ham at Hogtop var inne 
i dagligstuen. ,Jeg har da vel ikke noget med ham å bestille”, sa Wes- 
sel og gikk inn. 

I stuen hadde nogen av byens fornemste forretningsmenn og et 
par officerer tatt plass ved det ene bord og spillet kort. Ved det an- 
net bord sat Herman Hogtop i karnapet med sitt glass foran sig. Da 
Wessel og hans kamerater kom inn, tok de plass ved det bord, hvor 
Hogtop sat. Han reiste sig, tok sitt glass og satte det på kakkelovnen, 

hvorpå han ga sig til å drive op og ned på gulvet. Men han sa ikke 
et ord og om en liten stund forsvant han. Da han var vel utenfor 
døren reiste Wessel sig fra sin plass og sa til de tilstedeværende: 
»Messieurs! I skal være mine vidner, at jeg er kommet herinn som 
en edruelig og fredelig person, som ikke vil ha noget utestående med 
noget menneske. Men såsom jeg fornemmer her er en person, som 
vil søke klammeri med mig, må jeg be messieurs stå mig bi, om så 
måtte skje”. sJa, monsieur Wessel”, mente overkonduktør (ingeniør- 
kaptein) Stockhoff, der hørte til kortlaget ved det annet bord, ,efter- 
som I fornemmer sådant, synes mig det skulde være det bedste, man 
absenterede sig for at forekomme videre”. 

Straks efter trådte imidlertid Hogtop inn. Verten hadde forsøkt 
å holde ham tilbake ute i forstuen men Hogtop sa han vilde ikke yppe 
kiv. ,Bei meiner Seele nicht! Ich will nur mein Bier austrinken”, sa 
han. Da Hogtop var kommet inn i stuen, vedblev han å drive op og 
ned på gulvet, som han før hadde gjort. Men nu klasket han hen- 
derne ihop. og man kunde merke, at sinnet tok ham sterkere og 
sterkere. 

Om en liten stund tittet Hogtops bror, skipper Jacob Hogtop, inn 
og spurgte sin bror: , Was ist hier to bestellen?” Han var altså bud- 
sendt. ,Jch habe mit den Karl to dohn,” sa Herman og for op i kar- 
napet, hvor Wessel sat. Denne grep til kården; men før han hadde 
fått den uttrukket, hadde Jacob Hogtop brutt den istykker og i det 
samme tildelte broren med et skarpt instrument Wessel noen hugg 
i ansiktet, så blodet sprøitet. På Wessels rop: Han myrder mig!” 
sprang Gårtner og kortspillerne til og det lyktes dem å fri ham for 
yderligere overlast. Hogtoppene forsvant, og der blev sendt bud 
efter stadskirurgus Daniel Rode, der innfant sig og forbant Wessel. 
Denne hadde dog lidt et så betydelig blodtap, at Rode fant det råde- 
ligst, at han for tilsyns skyld inntil videre tok bolig hos ham. Wessel 
slog da følge og for å ha noe å støtte sig til, tok han en sølvbeslagen 
stok, som vertens lille sønn gik og lekte med. 

Det viste sig imidlertid å være Hogtops stokk og da han sendte 
bud til Wessel for å få den tilbake, fikk han til svar at stokken skulde 
han avlevere, såsnart han hadde fått erstatning for sin sønderbrutte 
kårde. 

Rådmannen lot de to Hogtopper arrestere for å forhindre dem 
i å forlate byen, og da minnelig forlik ikke lot sig etablere, gikk de to 
saker side om side ved alle instanser inntil 7de mars 1703, da over- 
hoffretten dømte Wessel til 138 lodd sølv i bøter og en erstatning til 

Hogtop av 50 rdlr., mens denne den 12te mars s. a. blev dømt til 27 
lodd sølv i bøter og en erstatning til Wessel av 60 rdlr. Jacob Hog- 
top skulde erstatte Wessel den itubrukne kårde og denne skulde gi 
Herman Hogtop hans stokk tilbake. 

Disse oplevelser i fødebyen stillet sig dog ikke hindrende iveien 
for hans fremtidige virke som en kirkens tjener. Under 15de mars 
1707 blev han utnevnt til sogneprest i Ingøens prestegjell (nu Måsø), 
det nordligste i Vestfinnmarken og således innbefattende Nordkapp. I 
dette besverlige kald virket han i henved 11 år, inntil han i 1717, i over- 
ensstemmelse med datidens skikk, reiste til Kjøbenhavn for å ansøke 
om befordring. Det kan ikke sees at han i likhet med sine brødre og 
andre slektninge, har sikret sig Tordenskiolds påtegning på sin sup- 
plikk, hvad der forøvrig er forståelig, da denne nettop i det år var 
falt i unåde. Det kan dog allikevel hende at Tordenskiolds innfly- 
delse har gjort sig gjeldende, da han under 13de juni 1718 blev forflyt- 
tet til Bjørnørs sognekall i Fosen, i hvilket kall han døde i sitt 80de 
år 1754, efter å ha virket som prest i 47 år. At han har røgtet sin 
prestegjerning til sine sognebarns tilfredshet turde muligens bevises 
av den omstendighet at hans portrett i oljefarve blev ophengt i Bjørn- 
ørs hovedkirke, hvor det ennu henger (pl. 8). 

Som tidligere nevnt fantes også et maleri av Kristoffer Wessel i 
familjegalleriet på Ringved. Hvor dette har tatt veien vites ikke. 

Kristoffer Wessel var 2 gange gift og begge disse linjer har krav 
på en kort omtale. I første ekteskap var kun en søn Andreas 
Bredal Wessel 1714—1798. Denne gren av familjen lever den 
dag i dag, bl. a. representert ved oberstløitnant Andreas Bredal Wes- 
sel i Stavanger. Han var prest i Akerø i Romsdalen. Han var ma- 
gister philosophiae, medlem av Videnskapenes Selskap og skal ha 
stått i videnskapelig korrespondance med sin biskop, den for sin lær- 
dom høit ansette J. E. Gunnerus. Av hans sønner må spesielt nevnes 
den for sin originalitet bekjente sogneprest til Børsa og Børseskogn 
Svend Tostrup Wessel 1758—1834. Han hadde i sine unge 
dage hatt kjempekrefter, og disse vedlikeholdt han til sin død. Med 
letthet kunde han bære tre tønner korn, en under hver arm og den 
tredje på skulderen. Som gammel prest trakk han et høilass, som 
to heste ikke kunde få frem opover en låvebro. Mens han studerte 
ved Kjøbenhavns universitet, viste han ved flere leiligheter prøver på 
sin overordentlige styrke. Hans studenterdage inntraff nettop i de 
dage, da de norske og danske studenter slos med hverandre om den 
beste plass på professorenes forelesninger og ellers benyttet enhver lei- 

lighet til å komme i hårene på hverandre. Skueplassen for disse 
slagsmål var i almindelighet en høi trapp, der gikk op fra studiegår- 
den inn til universitetets gamle consistoriebygning. Trappen var åpen 
til begge sider og øverst var en liten plass utenfor døren. Å innta 
denne plass var målet for begge partier. De danske måtte næsten all- 
tid bukke under for de norske, der seirende holdt trappen besatt, ,for 
— som Rabeck forteller — at nøde jyderne til å ta hatten av for sig”. 

Det var dog ikke bare de danske studenter som måtte føle Wes- 
sels krefter; også vegterne i Kjøbenhavn fristet undertiden denne 
skjebne. En eller annen vegter måtte således undertiden finne sig i 
at Wessel hengte ham op ved kjolekraven i en lyktekrok hvor han 
blev hengende og dingle. 

Så rikelig naturen hadde utstyrt ham med legemlige krefter, så 
tarvelig var han derimot blitt begavet i åndelig henseende. Da en 
av skolevesenet i Trondhjem meget fortjent mann opfordret Wessel 
til å komme inn til byen og gjøre sig bekjent med skolevesenets til- 
stand, fikk han det svar: ,Nei for Gud om jeg gjør; den som sier at 
skolevesenet her i Børsen ikke er på en god fot, skal få med mig å 
gjøre; men,” henvendte han sig til en annen tilstedeværende, ,kan 
de fortelle mig, at der er kommet en mann til byen som har tigre, 
løver og leoparder o. s. V. så skal jeg komme”. 

Wessel innledet alltid sin konversasjon med det spørsmål: 
»Monstro om der gives sjøorme?” og når så dette spørsmål var utde- 
battert, fulgte hans næste: ,Monstro hvorfra lemennene kommer?” 

Uagtet han døde ugift hadde han dog gjentagne gange vært for- 
lovet, men sannsynligvis har hans kraftige uttrykksmåte avskrekket det 
blidere kjønn fra videre forbindelse. Som overskrift på et kjærlig- 
hetsbrev fra ham anføres følgende: ,Dyrebare, dydzirede, al luxus 
og overdådighet med begge never på dør jagende jomfru”. 

Slektskapet med dikteren Johan Herman Wessel var han meget 
stolt av, og han anså sig selv i besiddelse av den poetiske åre, da han 
engang hadde forfattet følgende vers: 

»Frykter Gud og ellers ingen, 
det er tingen”. 

Fra denne gren av slekten kjenner man 3 ting av Tordenskiolds 
efterladenskaper: 1) 1 luktevannsflaske av krystall (pl. 9). 

Den er omfattet av en sølvholk, hvis graverte Louis XVI orna- 
menter angir den som senere tilføielse. På flaskens ene side er inn- 
skåret Tordenskiolds våben. Flasken blev av Tordenskiold forært 
hans brordatter Maren Wessel (d. 1809), datter av ovenstående 

presten Christoffer Wessel, gift med Johan Støren, provst og sogne-. 
prest i Stjørdalen. Fra dette ektepar, der hadde 16 barn, nedstam- 
mer den nuværende slekt Støren. Flasken gikk i arv til sønnen B e n- 
dix Støren, der døde 1846 som sogneprest til Frue kirke i Trond- 
hjem; fra denne til datteren Fredrikke Støren, gift med pro- 
prietær Anton Jenssen, derfra til datteren Sofie Jenssen, 
gift med doktor F. W. Bødtker og derfra til dennes sønn doktor 
Fr. E.Bødtker, hvis enke nu eier den. 

2) En berlok av gull i form av et kompass. På baksiden sig- 
net av bergkrystall med et skåret minervahode (pl. 9). 

Berlokken har fulgt den samme linje til Bendix Støren; fra denne 
til datteren Fredrikke Støren, gift med proprietær Anton 
Jenssen, derfra til datteren Anna Margrethe Jenssen, 
gift med Herman Løchen til Sundnes, hvorfra den er gått til 
sønnen, fylkesmann Hå kon Løken, Kristiania, hvis enke nu eier 
den. 

3) Et lommeur av sølv der som de to forannevnte gjenstan- 
de er kommet inn i Støren-familjen (pl. 9). | 

I 1864 blev uret av brigadeintendant Størens arvinger foræret 
Universitetets oldsakssamling, hvorfra det er gått til Norsk folkemu- 
seum, hvor det nu er. 

Av Kristoffer Wessels barn av 2net ekteskap er den mest bemer- 
kelsesverdige Johan Kristoffer Wessel 1727—1793, der 
senere blev adlet under navnet Tordenskiold. Han var og- 
så bekjent for sine store legemskrefter, og som bevis herpå nevner 
tradisjonen at han engang i Kjøbenhavn skal ha hindret en bonde fra 
å drive sin hest frem bare ved å holde fast i vognen. Disse hans 
store legemskrefter var også foranledningen til at han blev ophøiet i 
adelsstand, men den egentlige grunn var utvilsomt hans nære slekt- 
skap med den mann, hvis navn han skulde forsøke å bære. Med hans 
ophøielse i adelsstanden henger det efter tradisjonen således sam- 
men: Wessel som av faren egentlig var bestemt til den videnskapelige 
bane, begynte efter å være dimittert fra Trondhjems latinskole sine 
studier i Kjøbenhavn, men brøt plutselig av og gik over i landmilitær- 
etaten. Han var avancert til kaptein ved 4de søndenfjeldske dragon- 
regiment da han under ophold i Kjøbenhavn i 1761 på et bevertnings- 
sted støtte sammen med endel franskmenn, der hadde drukket endel 
og derfor var høirøstet. Blandt andre skåler blev også foreslått en 
for kongen av Frankrike og Wessel blev som tilstedeværende opfor- 
dret til å drikke med. Han opfyldte deres ønske og en stund efter 

foreslår han den danske konges skål, men forslaget mottokes med 
latter og hån. , Hvad, mine herrer!” ropte Wessel. ,Jeg drakk av føie- 
lighet Eders konges skål og I vil ikke drikke min! Nu skal jeg ....” 
Og dermed grep han den ene franskmann efter den annen og kastet 
dem ut av vinduet. Efter en annen beretning skulde derimot fransk- 
mennene ha talt ufordelagtig om den danske konge og statsforfatning. 
hvorefter Wessel kom i ordstrid med dem, der ennte med at han feiet 
franskmennene ut på ovenanførte måte, efterat han først hadde tatt 
nøklen ut av døren og banket dem op. Franskmennene skulde derpå 
ha klaget for den franske gesant, hvem de forestillet saken set fra deres 
synspunkt; denne innberettet det til høiere steder, og kongen lot Wessel 
kalle til sig. Efterat nu denne hadde fortalt sakens sammenheng så- 
ledes som han så den, skal kongen ha sagt at han kunde nok merke, at 
der var Tordenskiolds blod i ham og han skulde derfor også for frem- 
tiden bære dennes navn. Ved sin ophøielse i adelsstanden erholdt 
han det samme våben som Peter Tordenskiold fikk ved sin nobili- 
tering i 1716. Original-patentet eksisterer ikke lenger, da hans sinns- 
svake sønn brente det op. En avskrift opbevares imidlertid i Stortings- 
arkivet. I patentet heter det at ophøielsen skjer ,udi allernaadigst 
henseende til den troe og flittig Tieniste, som Os elskelig Johan 
Christoph Wessel Vores Capitaine i Armeen, Os hidindtil 
allerunderdanigst beviist haver og Han i Fremtiden allarunderdanigst 
agter at beviise.”” Og videre heter det bl. a.: ,Ydermere have Vii og 
allernaadigst tilladt og bevilget, at Hand, som ældste Brodersøn af 
afgangne Vice-Admiral Petter Tordenskiold til en Amin- 
delse for Hans i Sidste Krigens Tiid udviiste Tapper og Nyttig Tieneste, 
maa kaldes med Tilnafn Tordenskiold, samt bruge og føre det 
Vaaben saaledes som det her med sine rette farver afmalet findes.” 

Johan Christoffer Tordenskiold hadde som sin bestefar rådman- 
nen 18 barn, men disse var fordelt på 3 hustruer. Det første ekte- 
skap fikk en bratt enne, efterat det hadde resultert i 8 barn. Under 
en lengere tids ophold av Tordenskiold i Kjøbenhavn, hadde hans 
hustru gjort sig skyldig i nogen ekteskapelige uregelmessigheter.  Ef- 
ter sin hjemkomst innstevnte han henne for Consistorialretten i Kri- 
stiania til erhvervelse av skilsmissedom som også blev innvilget. 
Året efter giftet han sig påny og under forlovelsestiden kom han op i 
en duellhistorie, som det kan ha sin interesse å referere som propos 
til hans onkels tragiske enneligt. Tildragelsen er referert i ,Norske 
gutter” for 1898 av såvel H. Angell som av O. Å. Øverland. Begge 
mener å kunne støtte sig på pålidelige overleveringer. Den finnes 
forøvrig også hos Bernt Moe. 

Som rimelig kunde være efter tildragelsen med sin første hustru 
følte Tordenskiold sig litet tiltalt av en pågående kurtise som hans 
forlovede var utsatt for fra en engelskmanns side. Dette hendte på 
et ball i Kristiansund, hvor Tordenskiold den gang var bosatt. Tor- 
denskiold gjorde engelskmannen opmerksom på at vedkommende 
dame var hans forlovede. Kontroversen utviklet sig til en skarp ord- 
strid, der resulterte i at Tordenskiold blev utfordret til duel. Denne 
skulde foregå på pistoler i en bod på tollboden. De satte sig ved 
hver sin vegg likeoverfor hinannen. Tordenskiold hadde som den 
utfordrede rett til å skyte først, men sa til sin motstander: ,sJeg sky- 
ter ikke! er De kjeltring nok til å utfordre i en sådan anledning, så er 
De visst også kjeltring nok til å kunne skyte først! Skyt om De vil, 
jeg skyter ikke”. Straks skjøt engelskmannen og kulen gikk Torden- 
skiold så nær, at den såret ham i det ene øre. ,,Jo, De er en kjeltring”, 
sa Tordenskiold, idet han reiste sig, ,.nu er turen til mig. sit nu stille”. 
Derpå hentet han et stykke kull fra ovnsplaten, tegnet på veggen, hvor 
engelskmannen sat, omrisset av hans hode, ga ham en ørefik så han 
drev overenne, gikk derpå hen til sin plass, siktet, skjøt og kulen blev 
sittende mitt i det tegnede omriss. Engelskmannen skal derpå ha stuk- 
ket av og duellen var dermed avsluttet. | 

Tordenskiold døde som krigskommissær i Kristiansund 1793. 
Alle hans mange barn kan ikke forbigåes i taushet. Specielt må 
nevnes Johan Henrik Tordenskiold, født 1757. Han 
måtte i 15—16-årsalderen forlate hjemmet på grunn av stedmoderlig 
behandling — han var av det første ulykkelige ekteskap. Han blev 
optatt i huset hos Jacob Worm Skjelderup, sogneprest i Jarlsberg, og i 
1780 blev han sendt tilsjøs med et Holmestrand-skib. Han rømte fra 
fartøiet, kom siden til Ostindien og var i 1793 super-cargo på et stort 
handelsskib. Ved avseiling fra Bordeaux blev han tatt av engelsk- 
mennene og skib og ladning blev konfiskert. Han tapte herved hele 
sin formue, da han eiet en betydelig del av ladningen. Han bega 
sig til Bengalen, fikk her skib å føre og erhvervet sig igjen en formue. 
Han døde ugift i Frederiksnagor (Serampore) i 1820. Like før sin 
død oprettet han et testamente og det er dette som gjør ham fortjent 
til å nevnes i det norske folks historie. Først avsatte han noen 
summer til enkeltpersoner, bl. a. til descendenter efter hans velgjører 
Skjelderup i takknemmelighet for den hjelp han blev ydet, ,da jeg 
manglet enhver av livets fornødenheter”. Hovedsummen skjenket han 
stil Kjøbstaden Holmestrand, som en erindring av at bemeldte 
sted var det første, hvorfra jeg begyndte mit søfarende liv, med den 

fulde tillid, at bemeldte overskud av øvrigheten i Holmestrand eller 
den høiere øvrighet i Christiania stift, efter mit ønske paa bedste og 
sikreste maate bliver gjort frugtbringende ved aarlige renter, saaledes 
at av disse renternes tillæg med tiden en kyndig og i det fag prøvet 
skolelærer lønnes, for at give de fattige børn av Holmestrands by 
fri undervisning i religion, regning og skrivning med hvad anden 
gavnlig kundskap, man efter tiderne og børnenes bestemmelse maatte 
anse rigtig og passende, hvortil jeg beder øvrigheden og den høiere 
geistlighed i Holmestrand at have fornøden indseende og tilsyn, og 
Gud at give lykke”. 

Til executores testamenti innsatte han et par i Calcutta bosatte 
menn, der efter realisasjonen av hans effekter, skulde oversende be- 
løpet for de norske legater til stiftamtmannen og biskopen i Kristiania, 
hvilke to han tillot sig å utnevne til executores testamenti i Europa. 
»i betragtning af min mangel paa bekjendtskab med nogen i fædrelan- 
det, til hvilken jeg i dette magtpaaliggende tilfælde med saa me- 
gentryghed kunde henvende mig”. 

Denne tillit skulde imidlertid vise sig ikke å være fortjent. Hele 
hans formue utgjorde ialt 50,010 Sicca Rupier. Herav kom 44.750 
Rupier til Norge, idet hans tillidsmenn i Calcutta beregnet sig 5 % 
av beløpet for sitt arbeide, og der dessuten blev utbetalt et mindre 
beløp til en trengende person derute. I Norge blev beløpet reducert 
til 17,920 rdlr., der igjen i 1823 blev omskrevet til 11,325 sølvspecier. 
Foruten avskrivninger til enkeltpersoner var beløpet blitt reducert 
gjennem omkostninger av en særegen art. De herværende executores, 
stiftamtmann Hans Hagerup Fa lbe og biskop Frederik Julius Bech 
hadde funnet for godt å beregne sig salær for uleiligheten med ikke 
mindre enn 212 Pd. St. Efter at bestyrelsen av legatet var blitt over- 
dradd Holmestrands borgerrepresentasjon, fant denne at betalingen 
var vel stiv og besluttet å søke iallfall noet vunnet tilbake til legatet. 
Biskop Bech var imidlertid avgått ved døden og det viste sig ugjørlig 
å få noet tilbake av boet. Falbe var blitt statsråd og ytret uvilje 
til å betale noet tilbake. Han ga sig dog da Holmestrands kommune 
i en avholdt samling av borgerskapet hadde besluttet å anlegge sak 
mot ham. Han betalte ifølge forlik tilbake 500 spd. 

Tordenskiolds legatt blev anvendt til oprettelse av en borger- 
skole der trådte i virksomhet i 1823 og bærer til legators erindring 
navn av: Den Tordenskioldske Borgerskole. 

Endelig må nevnes den siste og bedrøvelige Tordenskiold, J o- 
hann Christian Tordenskiold, født 1778 og død i Kristi- 

ansund i 1828 som sinnssvak. Han blev i 1799 ansatt som second- 
løitnant i marinen, men måtte allerede i 1804 ta avskjed på grunn av 
sinnssykdom. Den dansk-norske marine hadde altså under slaget på 
Kjøbenhavns red en Tordenskiold i sitt officerskorps, men bæreren 
var en parodi på navnet. Conradine B. Dunker forteller i sine ,,Gam- 
le dage” endel trekk om den gale Tordenskiold. En aften i Kristiania 
hadde han således fyret op i ovnen og brent alt sitt tøi og sine klær 
undtagen dem han hadde på. Med 2 pistoler i beltet gikk han ned til 
verten og sa ham at de penge han skyldte ham lå på bordet og derpå 
gikk han ut. Verten gikk op på hans værelse; der lå pengene på bordet 
og hans store kuffert stod åpen, aldeles tom. Innholdet hadde han 
brent. Såsnart verten hadde berettet dette for politimesteren (Wulfs- 
berg, som av familjen hadde fått anmodning om å ha et øie med 
Tordenskiold), gikk denne straks ut for å opsøke mannen. Han søkte 
lenge overalt, flere hadde set ham, men ingen visste hvor han var gått 
hen. Omsider møtte Wulfsberg en pike som hadde set Tordenskiold 
gå inn på byens kirkegård. Der blev satt vagter ved kirkegårdens 
utgang for å pågripe Tordenskiold, men da denne kom turde de ikke 
fire sig på ham da han var bevebnet. Nogen dage efter kom han 
imidlertid av sig selv inn til Wulfsberg, talte ganske fornuftig og ytret 
ønske om å tilbringe noen tid av sommeren på landet. Wulfsberg 
skaffet ham kost og losji hos en mann på Kongshavn, hvor han holdt 
sig rolig i noen uker. En dag da mannen var gått ut og han var alene 
med konen sa han til henne: ,,Si mig, hvorledes hun vover at være 
alene med mig; er hun ikke bange for at jeg skal saare eller dræpe 
henne?” ,Nei, vist ikke”, svarte konen, »Jeg har jo aldri gjort Dem 
noget imot, hvorfor skulde De da såre eller drepe mig”. ,Men har 
hun da ikke hørt si at Tordenskiold er gal”, spurte han. ,Jeg har 
aldri set noget galt av Dem”, sa konen, ,,0g derfor tror jeg det ikke”. 
»sJa da skal hun nok få det at se”, sa Tordenskiold, hentet en øks 
og hugg konen i den ene arm*). 

Såret var ikke betydelig, men Tordenskiold blev nu tat i nøie 
forvaring, dog kom han efter nogen tids forløp ut igjen. Med 3 sølv- 
daler i lommen rodde han alene ut i en båt han hadde tatt ved bryg- 
gen og man hørte intet fra ham, førenn der kom efterretning fra Kjø- 
benhavn om, at han var der. Prinsesse Caroline, kronprins Fred- 
riks eldste datter, var dengang 12 år gammel; Tordenskiold gikk til 
kronprinsen og forlangte hans datter til ekte. Hun er noget for ung 
ennu, sa kronprinsen og lo. En dag da kronprinsen og hans datter 


1) Dette bekreftes av dokumenter i Riksarkivet. 

gikk forbi det hus hvor Tordenskiold bodde, sprang denne ut av et 
vindu i tredje etage (?) og blev liggende for føtterne av kronprinsen. 
Han hadde brukket begge ben. 

Senere reiste han til sin mor i Kristiansund, hvor han levet som 
en »tulling”, hvis beskjeftigelse bestod i gratis å ro") folk over mellem 
byens slande”, en skive for det minste barns spott. 

Av Johan Christoffer Tordenskiolds 10 sønner døde alle i sin 
beste alder uten å efterlate sig mannlig avkom. Det synes som om 
forsynet har villet at ingen skulde bære videre det navn, som Peter 
Wessel hadde båret. 

På spinnesiden er dog linjen ført videre ned til våre dage. Jeg 
nevner således at en av Johan Christoffer Tordenskiolds døtre, Ka- 
ren Sabine Tordenskiold født 1751 blev gift med kjøbmann Peder 
Gyth i Trondhjem. En descendent av denne er fru Marie Gyth Dehli, 
gift med høiesteretsadvokat O. Dehli. Oslo, en av vårt lands mest frem- 
skutte kvinner, elsket og æret av tusener i dette land for sitt opofrende 
arbeide mot en av menneskehetens værste onder, tuberkulosen. 


4. Hermichen Hermichen Wessel født 1676, blev gift med kjøbmann i 
Wessel — Trondhjem Hans Petersen de Junge. De hadde ingen barn. 


5. Jens Wessel Jens Wessel født i 1677 var den annen av rådmannens søn- 
ner der studerte teologi. I 1705 søkte hans far om å avstå sin råd- 
mannsbestilling til sønnen ,som har studert paa Academiet og siden 
lang tid ligget derunder og anholdt om forfremmelse, Mens som in- 
gen occasion har vaagit for ham, har jeg af en faderlig intension vil- 
let afstaa min liten bestilling til ham*). Andragendet blev imidlertid 
avslått, likeledes et annet om skovinspektørstillingen i Trondhjems 
stift. Han forlot imidlertid den geistlige stand og nedsatte sig i 1705 
i Trondhjem som kjøpmann og stadskaptein, hvor han døde i 1719. 
Det er først senere, når Tordenskiolds innflydelse gjør sig gjeldende, 
at de mange supplikanter av Wesselfamiljen får sine andragender inn- 
vilget. Han var gift men efterlot sig ingen barn. 


6. Henrik Henrik Wessel født i 1678 gikk tidlig tilsjøs og var fra 
ee 1700 løitnant i marinen. Han finnes imidlertid ikke i Gardes forteg- 
nelse over faste officerer i dette tidsrum og han må således ha vært 
månedsløitnant. Sikkert er det imidlertid at han har vært i marinens 

tjeneste, ti Tordenskiold sier i sin memorial til kongen, der fulgte med 


1) Professor Ludvig Daae: Bidrag til Kristiansunds historie. 
?) Riksarkivet, Statholderske arkiv f. 1705. 

hans ansøkning av 19de juli 1708") om å bli optatt som sjøkadett, at 
en av hans brødre, der den gang var sjøløitnant, men nu var i mosco- 
vitisk tjeneste, har git ham det råd, at han først skulde gjøre sig dyk- 
tig i navigasjon. Henrik Wessel omtales også i 1704 i rådstueproto- 
kollen i Trondhjem som løitnant, idet han eiet skibsparter og dette 
måtte opgies for de fartøier der blev utklareret i utenriks fart. 

Da den norskfødte oberst Nicolaus de Langhe i 1707 kom til 
Kjøbenhavn for å hverve officerer til Peter tsars nyskapte flåte, var 
Henrik Wessel en av de officerer der gikk med. Han ansattes først 
som fregatchef med kommandørkapteins grad. Han tjenestgjorde 
som sådan under hele krigen og var således med i tsarens flåte, da 
denne besøkte Kjøbenhavn i 1716. Her har han altså hatt anledning 
til å møte sin bror der da var blitt Tordenskiold. Henrik Wessel 
synes ikke å ha vært særlig fremragende. Det kan således ikke sees 
at han blev utnevnt til kommandør, hvad der hevdes i Bernt Moes 
fremstilling. Det sannsynlige er at han er gått av som titulær kom- 
mandør, da han forlot den russiske marine i 1722. Han benevnes 
nemlig som kommandør i skiftet efter Jan Wessel. Han blev gift i 
Petrograd med en datter av en general von Sweden (eller Schwe- 
den). Hun døde imidlertid få år efter, da hun hadde født en sønn 
som forøvrig også døde ung. I Petrograd var Wessel medlem av kir- 
kerådet for St. Petri lutherske menighet. Efter å ha forlatt Russland, 
bosatte han sig i Trondhjem, hvor han døde i 1740 og blev bisatt i 
det Wesselske gravsted i Vår Frue kirke.*) 

Som tidligere anført hang et maleri av ham i familjegalleriet på 
Ringved, men hvor det senere har tatt veien vites ikke. 

Blandt de menn som gikk til Russland, var den bekjente danske 
Paul Wendelboe, der senere blev adlet under navnet Lø ven- 
ørn. Også den bekjente trønder Thomas von Westen var av 
oberst de Langhe blitt antatt som professor i sprog og veltalenhet i 
Moskva, da et tilfelle bevirket at han forblev i sit fedreland, kjent 
under navnet ,Lappernes Apostel”. 

Da imidlertid tsar Peters flåte spillet en viss rolle i den store 
nordiske krig, og da den således senere vil bli viet noen omtale, kan det 
ha sin interesse å ofre noen ord på de av våre landsmenn som gjor- 
de tjeneste i denne flåte, specielt da en av dem spillet en så fremra- 
gende rolle at han er blitt kalt den russiske flåtes skaper”. 

Til belysning av disse forhold foreligger et interessant kilde- 
skrift ,History of the Russian Fleet during the Reign of Peter the 


1) Se senere brev nr. 3. 
7) Ministerialboken. 

Great”, skrevet av ,,Å contemporary Englishman” i 1724 og for noen 
år siden utgitt av den kjente engelske admiral Cyprian Å. G. Bridge 
K. C. B. 

Av de 82 sjøofficerer som tjenestgjorde som fartøischefer eller 
flagmenn i den russiske marine, var 19 russere, 23 engelskmenn, 12 
danske, 5 norske, 13 hollandske, 5 tyske, 2 franske, 2 svenske, 1 
flamsk. 

Av nordmennene må foruten Henrik Wessel nevnes Peter Br e- 
dal. Han gikk sannsynligvis inn i den russiske marine samtidig 
med Wessel. Han var som denne først fregatchef og førte senere lin- 
jeskibe. Han deltok i kampen ved Hangø 1714 og ledet der de rus- 
siske galeier ut av den vanskelige stilling, hvori de var kommet. Det 
var Bredal som under kampen tok den tapre svenske schoutbynacht 
Ehrenskjöld til fange da han såret forsøkte å komme 
sig iland. Det er således feilaktig når svenske kilder opgir at 
Peter tsar deltok i kampen og selv tok Ehrenskjöld tilfange. Tsaren 
var tilskuer til slaget fra en nærliggende ø. Ehrenskjöld blev for 
sin tapperhet av Karl XII utnevnt til viceadmrial og da han efter 
freden i 1721 kom tilbake til Sverige av Fredrik I til admiral. 

Bredal gjorde sig også bemerket som en dyktig fregatchef, hvor- 
under han opbragte flere svenske kapere. I 1715 blev han detachert 
til Nordsjøen for å krysse der for senere fra Holland, England og Ar- 
kangel å samle en eskadre på 11 fartøier for hvilken styrke han skulde 
bli chef. Flåten samledes 1716 ved Flekkerø, hvorfra den seilte ned 
til Kjøbenhavn, hvor den forenedes med hele den russiske flåte som 
under Peter tsars kommando var ankommet til Sundet. Da den 
russiske flåte seilte hjem fikk Bredal tsarens tilladelse til å krysse 
på egen hånd i Nordsjøen. Hans fartøi forliste imidlertid på Jyllands 
kyst og Bredal fulgte da med tsaren til Holland, hvorfra han atter 
vendte tilbake til Kjøbenhavn og herfra gikk han på et nytt fartøi 
ut på krysstokt i Nordsjøen. Høsten 1717 finner vi fremdeles Bredal 
med stasjon i Kjøbenhavn. Under opholdet i Kjøbenhavn denne 
vinter var han, ifølge Rothe, blitt kjent med Tordenskiold, og disse to, 
der hadde flere karaktertrekk felles, var blitt meget gode venner, der 
gjerne søkte hverandres selskap. I mai 1718 sluttet Bredal sig med sitt 
fartøi til admiral Rabens flåte, der seilte ut fra Kjøbenhavn. Under 
Ode s. m. var han også blitt optatt i den danske marine med kom- 
mandørs karakter'). Kort tid efter seilte han tilbake til Russland. 
Ved fredsslutningen 1721 reiste han som tsarens utsending til Holland, 


1) Garde. 

Frankrike og Spanien for å notifisere freden. Han var da utnevnt til 
kommandør i den russiske marine og ifølge Rothe levet han ennu 
i 1747 som admiral og ridder ,hel berømmelig og bekjendt”. Han 
døde 1753. 

Den uten sammenligning mest fremragende av de norske office- 
rer i tsar Peters marine var dog Cornelius Cr u y 5, en mann med en 
rent eventyrlig løpebane. Hans oprindelige navn var Niels Olsen og 
han var utgått fra et fattig hjem i Østervåg i Stavanger (pl. 9). 

Han var født l4de juni 1657. I ung alder gikk han tilsjøs og 
opnådde snart å bli fører på en hollandsk Ostindiefarer og blev en 
tid efter ansat som 2nnen ekvipagemester ved orlogsverftet i Amster- 
dam, en ganske ekstraordinær foreteelse for en utlending i Holland 
i de dage. Her gjorde han i 1697 bekjentskap med tsar Peter under 
dennes bekjente ophold i Holland og mottok av denne ansettelse 
som viceadmiral i den russiske marine. Han var således med å byg- 
ge denne marine op fra grunnen av og kaltes herfor som nevnt ,den 
russiske flåtes skaper”. 

Efter tsarens ordre hvervet han flere sjøofficerer, mest danske og 
hollandske, og dirigerte dem over Archangel til Moskva og Voronijh. 
Da tsar Peter anla St. Petersburg med havn for den gryende marine 
fikk Cruys i opgave å befeste dette sted. Han var senere kommande- 
rende officer på Cronslott og avslo her de svenske angrep. Han var 
senere chef for den utrustede flåte inntil året 1713, da han imidlertid 
blev stillet for krigsrett. Foranledningen til dette var at han under 
en kamp ved Hogland samme år, var kommet på grunn med sitt fartøi 
og anklagen gikk ut på at han ikke hadde truffet de nødvendige dis- 
posisjoner til kommandoens overføring annetsteds, hvorved 3 sven- 
ske skibe formentes å være undsluppet. Videre var han tiltalt for 
våren 1712 likeledes å ha latt nogen svenske skibe undslippe. Det 
kan ikke sees hvorvidt der har ligget noe reelt til grunn for denne 
tiltale. Imidlertid blev han for efterladenhet i tjenesten dømt til 
døden, hvilken dom av tsaren blev forandret til forvisning til Kagan. 
Det er ikke utelukket at Siewers — en danske der spillet en stor rolle 
i den russiske flåte og som senere steg til viceadmiral — og de øvrige 
officerer i krigsretten, har villet Cruys tillivst, da han hadde stor inn- 
flydelse hos tsaren og benyttet denne til å holde de øvrige officerers 
lønninger nede, mens han selv hadde en meget stor gage. Da dom- 
men blev lest op for ham svarte han med et bukk: ,Som H. M. befa- 
ler”. Dommen blev oversatt til hollandsk av kaptein Siewers og Cruys 
svarte som før. | 


Olav Bergersen 


Imidlertid varte det ikke lenge før tsaren innså at det var han 
som hadde tapt ved forvisningen. (Cruys blev kaldt tilbake og ved 
første møte sa tsaren: ,Jeg er ikke lenger vred”. ,Ikke jeg heller”, 
sa Cruys. Han blev nu gjeninnsatt i sin charge og endog ophøiet til 
vicepresident i admiralitetet og skulde ikke mere gå tilsjøs. De 
faste medlemmer av admiralitetet var: generaladmiral count Apraxin 
president; Viceadmiral Cruys vicepresident; viceadmiral Peter 
Alexievitz (tsaren). Det er verd å legge merke til at tzaren står sist i 
rekken. Det var typisk for hele hans fremgangsmåte: han avancerte 
gjennem graderne. Apraxin var ikke sjømann og den virkelige sjø- 
militære ledelse i admiralitetet lå derfor hos Cruys. Apraxin hadde 
kommandoen over de samlede stridskrefter tillands og tilvanns og til 
disse siste hørte under hans kommando den store galleiflåte, der var 
bemannet med soldater. Det betraktedes av de virkelige sjøofficerer 
som en fornermelig behandling når de blev satt til galleiene; det blev 
da også anvendt som straff. Når Apraxin efter Cruys avgang som 
flåtechef en sjelden gang heiste sitt flag på den egentlige flåte, hadde 
han altid captain Siewers med sig som sin flaggkaptein og her lå da 
den egentlige sjømilitære ledelse. 

Ved fredens proklamering i september 1721 avancerte Cruys til 
admiral of the Blue, den høieste grad efter General-admiral Apraxin. 
Efter Cruys kommer Peter Alexeievitz (tsaren), admiral of the Red. 
Siewers blev viceadmiral of the Blue. Cruys døde på sin 70- års fød- 
selsdag 14de juni 1727. 

Om Cruys sier den ovenfor nevnte ,samtidige engelskmann”: 
»Denne gentleman som var norsk av fødsel begynte som sjømann i 
Hollands tjeneste og avanserte der; han hadde i den siste hollandske 
krig vist en fremragende aktivitet i kaperkrigen mot engelskmennene. 
Den grad av antagonisme som han hadde tilegnet sig i sin ungdom, 
som følge av motsetningsforholdet mellem de to nasjoner, forlot ham 
ikke helt og har øiensynlig gjort ham til en mindre god ven av Eng- 
land end han ellers vilde ha vært. Imidlertid — han er en alvorlig 
tenkende mann og en god sjømann og når undtas noet feilsyn ved be- 
dømmelsen av enkelte ting, må det sies at han har vært en fremragen- 
de medhjelper for tsaren, utrettelig i sitt arbeide for å utvikle de ma- 
ritime affærer under de mange tekniske vanskeligheter som er for- 
hånden og specielt under forhold hvor han som fremmed er utsat 
for misundelse fra de fiendtligsinnede russeres side”. 

At Cruys ikke hadde glemt sitt gamle fedreland viser en uttalelse 
av ham i 1726, da tsar Peter truet med å kaste sig over Danmark- 

Norge. Situasjonen var meget kritisk. Cruys — som altså da var 
øverstbefalende i den russiske marine — rådet gjennem den danske 
utsending i Russland til, at Danmark—Norge skulde gripe offensiven 
og ved et raskt overfall søke å tilintetgjøre den russiske flåte, der 
ikke på langt nær var så farlig som den så ut til*). 

Her må også nevnes, at om høsten 1721 ankom til Petrograd med 
sine to sønner den tidligere i dansk tjeneste så sørgelig bekjente vice- 
admiral Wilster, der fra sin avskjedigelse fra dansk tjeneste, der bl. 
a. var foranlediget ved en anmeldelse av den unge fregatchef Peter 
Wessel, hadde stått i den svenske marine som vice-admiral. Han 
blev vel mottatt av tsaren og fikk viceadmirals grad, men gjorde ikke 
tjeneste tilsjøs. En av hans sønner blev ansatt som captain og en 
annen som captain-leutenant. 

Eiler Wessel er født 9de januar 1680. Han var den tredje 
av rådmannens sønner som studerte teologi. Dimittert 1697 fra Trond- 
hjems katedralskole fungerte han fra 1699 som cantor (og lste lek- 
tiehører) ved Aalborg skole, hvor han 1701 blev 2nen og 1709 3dje 
lektiehører. Han har således også vært i Danmark da Peter Wessel 
kom dit ned 1704. Under sitt ophold i Aalborg blev han gjenstand 
for et morderisk overfall i 1707 i Juelstrup prestegård av presten i 
Ellitshøi Fredrik Sørensen Bloch (hvis karakteristik i Wisbergs 
»Danske prestehistorie» sammenfattes i de ord: ,Slem slagsbroder"!) 
1713 tok han teologisk embedseksamen og ansøkte samme år om 
Vestby prestekall i Norge. Allerede på denne tid synes Tordenskiold 
å ha følt sin innflydelse hos kongen såpas stor at han såvel munntlig 
som skriftlig kan understøtte sin eldre brors ansøkning. Brevet”) til 
kongen lyder således: 


»Stormægtigste Monarch 
»Allernaadigste Konge og Herre! 

»Saasom Westbye Præstekald paa Tolloug i Norge d. 30te May 
»saavist er bleven Vacant, og Jeg engang tilforn Allerunderdanigst hos 
»Deris Kongl. Maytt, haver begieret, det min Broder Eiler Wessel 
»maate finde Deris Maytts. Naade til Employ, alt saa er her ved min 
»Allerunderdanigste Begiering, Deres Kongl. Maytt. i Naade vilde 
»Andsee Ham, og forunde Ham bem.te Vacante Westbye Præstekald. 
»Hans Lefnetz forhold kand noch enhver ham bekiendt bære vidne 
»om, videre Hans Capacite nochsom fornemmes ud af Hannem fra 


1) O, A. Øverland, Historie VIII, pag. 508. 
7 Danske samlinger R. I. B II. 

»Aalborg Skole gifne Testimoniis, Deris Kong. Maytt. min Allernaa- 
»digste Konge og Herre kaster dog Naade paa os for dend Høyeste 
»Gud Skyld, der allene er Voris Patron, og uden Ham vi aldeles ingen 
»har; Og som Jeg nu er beordret at Convojere til Holland*), ynskede 
»jeg mig gierne dend Naade af Gud, at ieg paa denne mig Naadigst 
»andfortroede Convojering med Couphardie-Skibene maatte raccon- 
»trere noget fientlig, som iche var altfor groff for mig, vil jeg haabe, 
»Deris Maytt. med fornøyelse skulde erfare, at skal holde mig som 
»en ærlig norsk Mand. 

»Ofver alt tilbeder Jeg mig Deres Maytts. Naade, stedse forbli- 
»Vende 

»Deris Kongl. Maytts 
»Min Allernaadigste Konges og Herris 
»Allerunderdanigste Tro Knegt 
»P. I. Wessell. 

Fregatten Løwendalls Galley 
»Anchrende ved Laurvigen d. 6te Juny 1713". 


Eiler Wessel fikk imidlertid ikke dette kald men ansattes året 
efter som personell kapellan hos sognepresten til Tingvold på Nord- 
møre, mag. Jens Juel. Her påkostet han over inngangen til koret i kir- 
ken et vakkert malt pulpitur, på hvilket stod følgende innskrift: ,Hr. 
Eiler Wessel, Rr. Comminister Ao. 1714”. Pulpituret er nu borte. I 
kirken henger ennu hans portrett i oljefarver (pl. 10). 

I 1719 blev han forflyttet til Trondhjem som hospitalsprest. Han 
innga nemlig dette år en ansøkning til kongen om å få enten Melhus 
sognekald eller hospitalsmenighetens kald i Trondhjem, hvis prester 
nylig var bortrevet av døden ved en grasserende epidemi. I ansøknin- 
gen påberoper han sig kongens ,gjorte løfte om hans hjælp og promo- 
tion ei alene til hans broder schoutbynacht Tordenskiold, men 
endog til ham selv, da han for en seks aars tid siden havde den naade 
at tale med hans majestæt”. Som ovenfor anført var hans ansøkning 
for 6 år siden også skriftlig understøttet av Tordenskiold. Ansøknin- 
gen av 1719 var ledsaget av følgende anbefalende påtegning av Tor- 
denskiold: 


1) Ifølge Slotslovens ordrer av 26de mai og 8de juni 1713 skulde W. med fre- 
gattene Søormen, Løvendals Gallei og snauen Neptunus konvoyere en koffardiflåte 
fra Norge til Holland. Avseilingen blev imidlertid, ved forskjellige rykter om et 
svensk innfall i Norge og om en flåtes utrustning i Göteborg, forhalet til den 29de 
juli, da han forlot Flekkerø med de der forsamlede handelsskibe. 

»Stormægtigste, allernaadigste Arve-Konge og Herre! 

»Allernaadigste Konge og Herre! Kast Naade til Naade for mig 
»0g bønhør i Naade denne min Broders Raab og Suk ved disse 4 va- 
»cante Præstekald at blive promoveret, om hvilken jeg for Gud og 
»Eders Majestæt med en god Samvittighed kan bevidne, at han er saa 
»Christelig og dygtig Prædicant i hans Embede og i Liv og Levnet som 
»sder en er udi det hele Rige Norge, og veed jeg, alle de 
»der taler om hannem, kalder ham den efterladte Magister Hagerup.*) 
»Vilde nu Eders Majestæt allernaadigst hjelpe To paa en Tid, Da vare 
»de lykkelig, og jeg befriet for, saa dristelig oftere at søge Eders Maje- 
»stæts Naade, om en min anden Broder Ole Wessel, som er Skibspræst 
»paa Orlogsskibet Sydermanland, som er oppe udi Trundhjem, kunde 
»tilligemed Eiler Wessel nyde Wedøens Gjeld i Romsdalen, som for- 
»medelst Hr. Nicolai Engelharts dødelige Forfald er bleven vacant, 
»hvoraf disse to mine Brødre kunde have den Lykke og Fornøielse at 
stjene tilsammen ved en Menighed, som af hans Brev til mig aller 
»naadigst kan fornemmes, det der er fuldkommen at forrette for 2de. 
»Den Allerhøieste bevæge Eders Kongelige Majestæts naadefulde Hjerte 
»mod dennem, og give mig den Naade og Leilighed ved den mig aller- 
»naadigst anfortroede og tiltrædte Commando at udrette det jeg maatte 
smeritere en naadig Resolution for dennem. 

»Forbliver Eders Kongelige Majestæts 
»Allerunderdanigste og tropligtskyldigste Tjener 
»P. Tordenskiold. 

»Orlogsskibet tilankers paa Kjøbenhavns Rhed 
sdte April 1719.” 


Dette brev er skrevet umiddelbart før han avseilet med hemme- 
lige ordrer som man trodde for å krysse i Østersjøen, mens ordren i 
virkeligheten gjaldt blokade av Göteborg. Han hadde altså da full- 
stendig gjenvunnet kongens tillit. 

Eiler Wessels brev til Tordenskiold, hvis original finnes i Riks- 
arkivet, gjengis likeledes nedenfor, da dets innhold og hele stil og tone 
karakteriserer det forhold, hvori Tordenskiold stod til sine brødre: 


»Høiædle og Velbyrdige Hr. Schoutbynacht, allerkjæreste Broder! 
»Næst hjerteligst Gratulation til Deres anfortroede Charge, samt 
»Videre Lykke og Velsignelse i dette indeværende Aar, vil jeg tjenstligst 


1) Hermed menes visstnok, at Eiler Hagerup, d. som biskop i Trondhjem 1743, 
var bekjent for sin geistlige veltalenhet og sin religiøsitet. 

»udbede mig Deres broderlige Affection og Bevaagenhed i at indvirke 
»den Dem forhen ved Capt. Caspar Wessel tilsendte Memorial til god 
»Expedition angaaende Wedøens Gjeld i Romsdalen, som formedelst 
»Hr. Nicolai Engelharts dødelige Frafald er bleven vacant. Jeg erin- 
»drer mig, at det tvende Gange har været i Verk, at samme Kald for 
»dets Vidtløftighed skulde vorde deelt til 2 Pastores; thi det bestaar af 
»8 Kirker med Hospitalet, hvilke vanskelig af en Prest kan betjenes 
»forsvarligen, og hvis det Deres Kongelige Majestæt blev underdanigst 
»forebragt, vilde vel saadan Deling allernaadigst skee, helst om man 
stilforn talte med Deres Excellence Hr. Geheimeraad Wibe. Det ene- 
»ste, hvorved vi kan overtale den store Himmelens Majestæt til Bøn- 
»hørelse, er, at man i Troen holder sig fast til de naadige Løfter og den 
»Pagt, han har gjort os i sit Ord og i sin Søn Christo, og det meste, som 
»skulde bevæge Deres Kongelige Majestæt til Naade mod min ringe 
»Person, er det naadige Løfte, han har gjort mig i sine allernaadigste 
»Forordninger. Jeg har tilforn betjent Collegæ og Cantoris Embede i 
»Aalborg Skole 13 Aar upaaklagelig, siden ved Guds Naade dette Ca- 
»pellani paa sjette Aar, hvorom jeg tilforn har tilsendt Dem mine At- 
stestata. Jeg træder nu allerede i mit fyrgetyvende Aar og finder mine 
»Kræfter daglig at formindskes og fast udtæres formedelst idelige labo- 
»res, og har neppe Klæder og Føde for al min Tjeneste, og har lidet til 
»en hæderlig Begravelse, om jeg i denne farlige Sygdom, som nu hæf- 
stig grasserer blandt os ved Soldateskens Hjemkomst, skulde bortdøe; 
»dog, der ligger ei Magt paa Legemet, naar Sjælen ikkun kommer i 
»den himmelske Herlighed. Skulde dette Kald mislinge, da har jeg dog 
»den Tillid til min allerkjæreste Broder i Christo, at De arbeider af al 
»Magt paa det andet i Søndmør. Gud er mit Vidne, jeg stunder ikke 
»efter noget Pastorat, hverken for Æres, langt mindre for timelig Ind- 
»komstes Skyld, men altid at staa under en Andens Direction og Com- 
»mando falder tungt. Har Herren Behag til min ringe Tjeneste, saa 
»bøier han Kongens Hjerte til en naadig Bønhørelse og min Broder til 
»al omhyggelighed for min Promotion, som nuomstunder skeer me- 
»diati; hvis ikke, her er jeg, Herren gjøre med mig, hvad hannem godt 
»synes. Den Tilforladenhed Hr. Broder har gjort mig i Deres Seneste 
»om Deres broderlige Affection, har overtalt mig desto dristeligere at 
»anholde om Deres gode Recommendation, hvilken nok vil finde Sted 
»paa sine Steder, naar De vil gjøre sig Umage, Det jeg ej heller tviler 
»paa; thi jeg er forsikret i mit Hjerte, at De Intet heller seer, end mig 
spromoveret, som Deres kjæreste Broder, til Levnetsmidler. Men 
»skulde dette gelinge, da vilde det behage min allerkjæreste Broder ved 

»en dygtig Person at sammenskrive en Supplique i mit Navn om Ved- 
»øens Kald og dette strax lade insinuere paa Cancelliet til at indføres 
»i Protocollen med Andres, paa det, naar Majestæten seer mit Navn, 
»jeg da maatte være i frisk Hukommelse og nyede Deres Recomenda- 
»tion godt ad. Kjære pardonner min Dristighed i denne Fald; thi dette 
»gjøres endelig fornøden, og her kan jeg ikke faa stemplet Papir, langt 
»mindre Frihed at reise til Byen, formedelt idelig Sognebud. Der 
»sskulde vel findes de, som ei vilde modtage Wedøens Kald, om det 
sbliver delet, men sandelig det føder tvende, og de tvende maatte 
»endda holde Capellaner. Gud give det saa vist var mit og Broder 
»Hr. Ole Wessels! Der findes ellers en smuk Mand i Kaldet Hr. Otte 
sJacobsøn Friis, som nu har været samme Sted Capellan over 12 Aar, 
»som og kunde meritere Noget for sin lange Tjeneste og christelige 
»Levnet. Jeg velsigner Majestæten hver Gang jeg tænker paa Dem, 
»0g vidste Majestæten, hvor trolig jeg beder for ham, sandelig han 
»kunde ei andet end have Naade for mig. Jeg vil da befale Dem den 
»Allerhøieste til Sjels og Legems Obagt og mig selv til Deres broderlig 
»Affection og Forsorg, forblivende af et tro og ærbødigt Hjerte 
»Min allerkjæreste Broders 
»huldeste Broder og Forbeder hos Gud 
»Eiler Wessel. 

»Tingvold den 13de Februar 1719.” 


»P. S. Er det muligt, da venter jeg et lidet Gjensvar med Tiden, 
»hvad Haab der kan være for mig til nogen Promotion. For at vise 
»min Afhold fra Gjerrighed er jeg gjerne fornøiet med Wedøen, Bolsø 
»0g Kleive, 3 smaa Sogne, de andre 5 maa gjerne en Anden have; thi 
»Kjøbstaden Molde har jeg ingen Lyst til, og de andre 3 ligger nærmest 
»hos hinanden og kan magelig betjenes. 

»A Dieu!” 


Faa dage efter inngivelsen av sin ansøkning fikk Eiler Wessel 
hospitalsmenighetens kald i Trondhjem. Her blev han dog ikke lenger 
enn til 1722, da hans svoger Jens Glisborg, gift med hans sø- 
ster Anna Catharina, der året forut var blitt sogneprest til Ørlandet, 
plutselig avgikk ved døden og efterlot enken i trange kår. For å være 
denne sin søster til hjelp ansøkte Eiler Wessel om kaldet. Torden- 
skjold var nu død, men Wessel fant dog ennu å ville forsøke om ikke 
hans innflydelse fremdeles skulde gjøre sig gjeldende og anførte på 
sin ansøkning at blandt søskende var ingen salig Tordenskiold kjæ- 

rere enn denne søster”. Også hans mor, Maren Schøller, innga et an- 
dragende herom til kongen, og følgen var ialfall at han fikk kaldet. I 
1735 blev han valgt til prost over Fosens prosti og døde 1740. 


Hans Wessel, født 1681. 


Iver Christian Wessel, født 1683. 

Disse to brødre gikk tidlig tilsjøs og var begge to i 1702 ansatt 
på det hollandske fregattskib .Den gyldne Svane”. På reise fra Li- 
vorno til Amsterdam 1703 avgikk de begge ved døden*). 


Jan Wessel er født i Trondhjem 29de september 1684. Han 
skulde bli stamfar til en gren av Wesselfamiljen, som skulde gi navnet 
ny klang efter at det var blitt gjemt bak navnet Tordenskiold. Som 
sine to foregående brødre gikk han tidlig tilsjøs og førte fra 1704 en 
tid sin fars kreyert ,Pellicanen” på Skottland og Frankrike. Senere 
blev han fører av en i Trondhjem hjemmehørende kaper »Den vaa- 
gende Trane”. På en reise fra Altona og Hamburg til hjemstedet med 
passagerer høsten 1713 blev han ved ankomsten den 15de november 
meddelt, at Hamburg var blitt opført blandt smittsomme steder, og da 
han uvitende om denne bestemmelse ikke hadde erhvervet sundhets- 
pass i Hamburg, blev han pålagt karantene ved Lexøen, 6 mil fra 
Trondhjem. Innen han fikk avseilet fra Trondhjem, drev han under 
en voldsom storm iland ved Lahammeren*). Skibet rente full av vann 
og mannskap og passagerer, ialt ca. 50 personer, kom sig såvidt iland. 
På grunn herav, og da han ingen syke hadde ombord, fikk han utholde 
karantenen ca. % mil fra byen, men bestemmelsen blev så slett over- 
holdt, at endel av mannskap og passagerer bega sig hjem før tidens 
utløp, likesom de øvrige mottok besøk av byens innbyggere. En sådan 
forgåelse mot loven var imidlertid belagt med livsstraff, og stiftamt- 
mannen Iver v. Ahnen måtte innberette saken til kongen med fore- 
spørsel, om de skyldige skulde straffes til advarende eksempel for 
fremtiden, eller om de i betraktning av den utståtte nød kunde tilgis. 
Ved kgl. resolusjon av 19de februar 1714 erholdt samtlige pardon, da 
der ikke hadde vist sig noen skadelige følger eller smitte. 

Det er interessant å legge merke til hvorledes Peter Wessel, den 
unge chef for ,Løvendals Gallei”, kaster sig inn i diskusjonen til fordel 
for sin bror. I et brev datert Stavern desember 1713 til Slotsloven om 
alt mulig annet sier han uten noensomhelst overgang: 


1) Se rådstueprotokoll for dette år, Statsarkivet Trondhjem, 
3) Altså like ved hans fars gård Ringved. 

»De Høje Herrer behager sig allernaadigst at Erindre min Bro- 
»ders førende Skib kommende fra Hamburg til Trundhiem maatte be- 
»ordres en forsvarlig hafn at ligge deris charanten mens formedels det 
»ey var erlanget, Er Skibet med alt dens Ladning blefven tilset, hvor 
sdet dref fra sit ancher med haard ver. Vil haabe min allernaadigste 
»arfive Herre og Konge skal være mig og mine saa naadig at dend det 
»forvoldende skal blive udj Erindring tagen; Jeg beder underdanigst 
som pardon for min frihed her udinden hvor til ieg haver størst aar- 
»sage dennem det underdanigst at andrage.... 

»Allerydmygeste tjener 
»P. I. Wessell.” 


I 1716 innga 11 skippere i Trondhjem en ansøkning til magistra- 
ten om at Jan Wessel måtte bli autorisert til utførelse av kjølhalings- 
forretninger m. V., hvad der også innvilgedes. Det ser således ut til at 
han omkring denne tid har hatt et slags dokk i Trondhjem til repa- 
rasjon av fartøier. 

Jan Wessel gikk senere inn i marinen. Til hvilket tidspunkt dette 
har funnet sted kan ikke sees, men den 22de mars 1719 får ltn. Jonas 
Wessel admiralitetets ordre til å overtre på linjeskibet ,,Elephanten” 
som lå i reserve på Kjøbenhavns red'), og den lite juli s. a. får han 
admiralitetets ordre”) til å overtre på linjeskibet ,.Wenden” som den 
gang tilhørte Østersjøeskadren under schoutbynacht I. A. v. Poulsens 
kommando. | 

Da lodsvesenet i 1720 blev omordnet, og Norge delt i to over- 
lodsdistrikter, blev Jan Wessel den 22de juni nevnte år utnevnt til 
overlods i det nordenfjellske, omfattende distriktet fra Lindesnes til 
Vardøhus. Han fikk karakter av kaptein i sjøetaten*). 

Kun noen få måneder før sin død hadde Wessel fått kgl. tillatelse 
til å avstå sitt embede til kapteinløitnant Lorentz de Ferry, der ifølge 
den mellem dem oprettede kontrakt skulde betale 1000 rdl. innen 8 
dage efter den kgl. konfirmasjon av 25de april 1729 og 200 rdl. nytt- 
årsdag 1730. Størstedelen av dette beløp var ennu ubetalt ved Wessels 
død og boets stilling var i det hele tatt så mislig at enken fragikk arv 
og gjeld. | 

Jan Wessel var i 1704 blitt gift i Kristiansund med Maren Castberg. 
Før sitt giftermål hadde han imidlertid med en pike Gjertrud Hovs- 


1) Admiralitetets kopibok 1719, pag. 74. 


3)» Admiralitetets kopibok 1719, pag. 237. 
3) Admiralitetets kopibok 1720, pag. 590. 

datter i Trondhjem en uekte sønn, der blev anerkjent som hans ekte 
barn. Hans Ånrud kaller den slags ting for fyrabendsarbeide og hev- 
der at resultatene herav erfaringsmessig er gode. I nærværende til- 
felle har han ialfall sine ord i behold, ti denne sønn, Jonas Wes- 
sel, sogneprest til Vestby, hadde i sitt ekteskap med Marie Schu- 
macher 14 barn, hvorav sønnen Johan Herman Wessel har 
gjort Wesselnavnet udødelig (pl. 10). 

Her er selvfølgelig ikke stedet til å gi noen utførlig karakteristikk 
av denne mann. Som sin grandonkel Tordenskiold var han ikke sær- 
lig anlagt for eksamensbordet. Ved en sådan anledning blev han stillet 
følgende spørsmål: ,, Hvad vilde han gjøre, hvis noen blev sprengt i 
luften med krutt?” ,Jeg vilde vente, til han kom ned igjen”, var Wes- 
sels svar. Det er ikke godt å si, hvad det riktige svar skulde være, men 
Wessel måtte ialfall vente på sitt eksamenstestimonium. 

Kun ennu en liten skisse til belysning av mannen, hentet fra 
Conradine Dunkers Gamle Dage": Prahl — medlem av Norske sel- 
skap — fikk en bestilling i Trankebar; efter 2 års forløp kom han 
igjen til Kjøbenhavn. Ingen visste at han skulde komme. Såsnart han 
kom i logis, gikk han til Norske selskap. Ved en hendelse så Wessel 
ut av vinduet og bemerket Prahl langt oppe i gaten. Han sa til de 
andre: »Prahl kommer, vi vil late som ingenting var og som om han 
ikke hadde vært borte”. Prahl kom, man mottok ham som i forrige 
tider, vedblev de samtaler man hadde begynt og tok liten notis av 
ham. Da reiste han sig rasende og sa: »Dette har pinedød Wessel 
gjort!” 

Henrik Jæger *) sier om Wessel: 

»Av sin far, den strebsomme prest og jorddyrker ute i Vestby 
sogn i Akershus, synes han ikke å ha tatt noen fremtredende egenskap 
i arv. Derimot har han arvet så meget mere av den eventyrnatur, der 
ellers fremtrer som et karakteristisk trekk i Wesselslekten og som på 
en så storartet måte hadde slått ut i hans grandonkel, Peter Wessel 
Tordenskiolds glimrende bedrifter. Hvad der gjorde denne til en fore- 
tagsom vovehals, der ikke skydde noen verdens ting, det optrådte hos 
vår Wessel, hvor energien manglet, som freidig sorgløshet, der var 
like glad med alt.” 

Men Johan Herman Wessel var ikke den eneste fremragende 
begavelse på denne gren av slekten. Hans bror Caspar Wessel 
har — omenn sent — opnådd en bemerkelsesverdig berømmelse på 


1) Norsk literaturhistorie pag. 456. 

matematikkens område. EFfler å være blitt student, sysselsatte han sig 
som landmåler og studerte ved siden av jus. Det er om ham Johan 
Herman har sagt: 
»Han tegner landkart og læser loven 
og er saa flittig som jeg er doven.” 
Hans avhandling ,.Om Direktionens analytiske Betydning” der 
utkom i 1799 vilde, sier dr. Elling Holst*) om den ved sin fremkomst 
var blitt kjent utenfor Norge-Danmark, ha gjort Wessels navn berømt 
til alle tider som sannsynligvis den første opdager av et så viktig frem- 
skritt i vårt århundredes matematikk. ' 
Professor dr. Sophus Lie har levert en fortale til den påny trykte 
avhandling i ,Arkiv for Mathematik og Naturvidenskap”, hvori han 
sier: ,Norske matematikere har inntil den siste tid stått i den forme- 
ning, at den høiere matematikk i Norge begynte med Nils Henrik Abel. 
Nu viser det sig imidlertid, høist merkelig, at der før Abel har vært 
en matematiker, der århundrede tidligere fremsatte grunnleggende 
ideer, som utvilsomt vilde være blitt banebrytende, om de ikke var 
blitt upåaktet. 1796 innleverte nordmannen Caspar Wessel denne av- 
handling, som inneholder en klar og fullstendig fremstilling av de 
geometriske imaginærteorier, som først senere gjenfantes om enn kun 
delvis av den store Gaus, hvis høit berømte doktoravhandling (1799) 
dog kun for en ringe del dekker sig med Caspar Wessels arbeide. Hvis 
Caspar Wessels arbeide var kommet til sin rett, så vilde han forlengst 
ha vunnet et fullt så stort navn i matematikkens rike, som hans bror 
Johan Herman Wessel innen den nordiske litteratur, og som hans 
onkel”) Peter Wessel Tordenskiold, som kriger.” 
Men også en tredje bror, Ole Christopher Wessel 
(pl. 11), må nevnes. Foruten å være en fremragende begavet mann 
var han en utpreget nordmann, og han må regnes blandt en av de mest 
fremtredende representanter for selvstendighetstanken her i landet i 
slutten av det 18de århundrede. Hans kjærlighet til fedrelandet gjorde 
at han ga avkall på sin stilling som assessor i høiesterett og virkelig 
justisråd og flyttet til Norge, hvor han blev utnevnt til generalauditør 
og senere til 2nen deputert i det kgl. norske Generalitets- og Commis- 
sariats-Collegium. I et anonymt skrift ytret han sig om landets forfat- 
ning i almindelighet og påpekte således bl. a. som et middel til å råde 
bot på dets nedtrykte tilstand nødvendigheten av et øverste kollegium 
oprettet i landet selv. Med styrke kjempet han for det gamle nasjo- 


1) I Jægers Ill. norsk literaturhistorie. 
7 Grandonkel. 

nale ønske om oprettelsen av et universitet i Norge, og da der blev 
nedsatt en komite til sakens behandling, blev Wessel sammen med 
Bernt Anker og Wilse m. fl. medlem av denne. Sammen med Bernt 
Anker opsatte han to premier på 200 og 100 rdl. for besvarelsen av 
spørsmålet hvorledes universitetssaken kunde løses. 

Ved hans alt for tidlige bortgang i sitt 50de år skrev dikteren 
l. Rein disse ord: 


»0 Wessel! Norges ven! Du er ei mer, 

I dine fjed jeg ingen vandre ser, 

Med dig jeg saa det stolte haab forsvinde, 

at Norge skulde lys og hæder vinde, 

naar paa det verk du engang lagde haand, 
der længe syseselsat' din store aand; 

Alt vilde jeg en egekrans dig flette, 

men haanden sank — hvo kan dit tab oprette?” 


Hans lik blev først bisatt i Vår Frue kirke i Oslo, hvorfra det 
siden blev ført til den hans gods Hafslund tilliggende Skjeberg hoved- 
kirke, hvor et prektig monument reistes ham av hans enke.*) 


Karen Wessel, den 3dje av rådmannens døttre, er født 
20de desember 1685. Hun blev som tidligere nevnt 3lte august 1708 
gift med den danskfødte kjøbmann og rådstueskriver i Trondhjem 
Knud Brun, som i 1710 efterfulgte sin svigerfar som rådmann. 
Brylluppet stod på Ringved gård og fra dette er bevart en sang skre- 
vet for anledningen av den kjente trondhjemske leilighetsdikter, pre- 
sten M. C. Volqvartz”. Det kan ha sin interesse som et tidsbillede 
å ta med noen linjer av diktet, der i anledning av den forutsatte kjær- 
lighets ild hentyder til den ulykke der ved branden lste august nettop 
var overgått Trondhjem. 


1) Se nærmere Bernt Moe. 
”) Sjelens Luth, opstemt med adskillig strengeleg; det er: Aandelige 
sange. — En prøve kan ha sin interesse: 


Tankering 
for det dybsindige og subtilige fruentimmer. 
Hvad er det som følger med bruden i seng 
det hundrede ender vel haver, 
Det bruges af fattig og rige i flæng, 
til skam og til hæd'rs man det laver. 
Naar hovedet blottes og rumpen er bar, 
da ser man hvor tyven den findes, 
i pigernes skjørter de kaaster man har, 
paa rokken materien spindes. 

Man skulde tænke er det tid 
at giftes udi branden? 

Nu der paa sengerum er strid 
thi een maa hjælpe anden. 


Gud skal paa Eders brændte saar 
sit kjøle-plaster lægge, 

saa I med glæde inden aar 

bebo skal Eders vægge —. 


La'er sengen ikkun blive brat 
med billeder udhuggen, 
thi om et aar man epørger, at 
Brunetten er i vuggen. 


Jan Wessel noterer herom i sin bibel: 

Anno 1708 d. 31. Aug. blef min K. Datter Karen Wessel 
co(pule)rit med Monsr. Knudt Brun paa Ringved af welærvær- 
dige Hr. Magist Peder Lundius, den aller høieste gode Gud gifve dem: 
Naade, Løcke, Velsign(else). 

Karen Wessel må ha vært et ganske energisk kvinnemenneske. 
Det er sikkert på foranledning av henne at moren får utvirket at døtt- 
rene skal arve likt med sønnene, en dispensasjon fra loven som den 
gang ikke var så lett å erholde. 

Moren hensat, som tidligere nevnt, også i uskiftet bo inntil 1735. 
Under skiftet opstod en temmelig skarp kontrovers mellem mor og 
datter angående Ringved gård, der allerede 1727 var tilskjøtet Karen 
Wessel og hennes mann. Maren Schøller fremholdt likeoverfor skif- 
teforvalteren, sorenskriver Willer, at hun var blitt overtalt åv datteren 
til å foreta denne tilskjøtning'), og datteren påstod på sin side at alt 
var gått riktig for sig uten noet press fra hennes side. Enden på hi- 
storien blev at sorenskriveren uten videre underkjente hele tilskjøt- 
ningen og medtok Ringved i boets masse. Men Karen Wessel var ikke 
den som ga sig på dette. Hennes mann døde like efter skiftets avslut- 
ning, men hun påanket skifteforvalterens kjennelse til overretten, og 
her blev da saken optatt til ny behandling. Av dette interessante do- 
kument”) fremgår at lagmannen, Dreier, først forsøker å få tvistigheten 
»mellem en saa bedaget og værdig moder og saa mange for deris ære 
og kjærlighed mod deris moder altid saa velkiendte ja berømte kjære 
børn og samsøskende” bragt iorden i mindelighet. De to viljer var 


1) Se skifteprotokollen Statsarkivet Tr.hjem og foran under Maren Schøller. 
7) Det finnes i Videnskapenøs selskap, Trondhjem. 

imidlertid for sterke og det var ingen annen råd enn å avsi kjennelse. 
Denne gikk fullstendig i Karen Wessels favør; hun blev ikke alene 
tilkjent Ringved, men sorenskriver Willer blev også ilagt sakens om- 
kostninger og fikk i lagmannens kjennelse en meget skarp påtale for 
sitt forhold. Moren blev imidlertid boende på Ringved helt til sin død 
og forholdet mellem mor og datter synes forøvrig å ha vært meget 
godt"). Karen Wessel blev selv sittende på gården til sin død. Foruten 
det sterke sinn synes hun også å ha arvet morens varme hjerte. Hun 
overtok således efter dennes død driften av Wesselstuen og fikk ut- 
videt dens virkefelt betydelig, bl. a. ved pengetilskudd av sin bror vice- 
admiral Caspar von Wessel. Hun døde i 1762, 77 år gammel, efter å 
ha født 15 eller 16 barn til verden, og blev bisatt i det Wesselske grav- 
sted i Vår Frue kirke.” 

On Karen Wessels mann Knud Brun vil bli talt nærmere 
under behandlingen av Tordenskiolds skifte. Han synes ikke å ha løst 
sin opgave som arvingenes representant i Kjøbenhavn helt tilfredsstil- 
lende, og det endte med at han blev fratatt dette tillitshverv. 

Fra Knud og Karen Brun stammer en stor slekt, som allerede 
tidlig antok navnet Wessel-Browmn. Noen nærmere omtale av 
slekten kan ikke gis her. Kun må omtales en episode fra Stjørdal, 
hvor en av sønnene Peter Wessel Brown var prest, da det 
som her tildrog sig angår Tordenskiold. Foranledningen til optrinnet 
var et temmelig skarpt motsetningsforhold mellem presten og stedets 
officerer, hvorav kaptein Henrik Christian Harboe spilte den mest 
fremtredende rolle i sammenstøtet. Harboe hadde engang tidligere 
overfalt presten og slått ham over ørene med sin svøpe, i anledning 
av at presten i embeds medfør hadde forlangt å se den dispensasjon 
han hadde fått efter et begått leiermål. En tid efter at dette var hendt 
var Harboe og endel andre officerer sammen med presten i et selskap, 
hvor denne skulde ha tillatt sig forskjellige yttringer til fornærmelse 
for den militære stand, anstillet en paralell mellem skreddere og sko- 
makere og officerer, samt tillike i en pralende tone fortalt om en ut- 
fordring til duell som hans bror, krigsbokholder Brown, engang skulde 
ha gjort et par officerer. Officerene hevnet sig ved å hjemsøke preste- 
gården om natten, hugg vinduene inn, først i dagligstuen og siden i 
prestens soveværelse, så glasstykkene fløi inn i sengen til presten og 
hans kone. Da saken ikke kunde bilegges i mindelighet. lot presten 

1) Se ovennevnte dokument i Videnskapenes selskap. 


?) Se kirkens regnskaper Statsarkivet. Kisten blev med så mange andre lem- 
pet ut i 1854 da varmeapparatene skulde innlegges. 

alle officerene innstevne til optagelse av tingsvidne den 8de februar 
1757, såvel angående det passerte, som om noen yttringer kaptein 
Harboe i det ovennevnte selskap ,havde brugt til afdøde vice-admiral 
Tordenskiolds fornærmelse"! Officerene krøp nu til korset og inngikk 
forlik med presten, betalte endel penger til de fattige, hvorhos kaptein 
Harboe tillike avga den erklæring: »at hvad han under et glas vin 
maatte have talt til afdøde vice-admiral Tordenskiolds fornærmelse, 
det deprecerede han ligeledes i alle maader efter merite, ligesom han 
og tilstod for Tordenskiolds ihukommelse og merite at have al ve- 
neration”.*) | 

Men nu hendte det merkelige, at Wessel-Brown utnyttet situa- 
sjonen til å komme i besiddelse av consistorialråds tittel, 
»hvilken høi naade,, — skriver han — »vilde være en soulagement for 
mig i den mig af officererne tilføiede tort”, og han skildrer videre 
hvorledes hans embede krevet ,,at han ofte maatte være i selskab, hvor 
da en fændrik eller løitnant, der for kort tid siden havde været enten 
et barn eller en bondekarl, nød forrang for ham, hvis person og em- 
bede kun agtedes ringe.” 

Da den daværende oversekretær, grev Johan Ludvig v. Holstein, 
svarte at det ikke kunde la sig gjøre ,.,med mindre han vilde resolvere 
sig til at offerere noget til gudeligt brug”, gikk Wessel-Brown med på 
å betale 2—300 rdl. og tilføier for å styrke sin ansøkning: »Foruden 
dette har en person ved navn William Wessel, der er slegfredsøn af 
min morbror admiral Wessel*) og for to aar siden var gæstgiver, paa 
grund af at være en brorsøn af sal. admiral Tordenskiold, erholdt ka- 
rakter som kaptein af dragonerne”, og han glemte da ikke å gjøre op- 
merksom på at han selv var en søstersønn av Tordenskiold. Hvad 
nu enn grunnen var, så fikk han ialfall tittelen. 

Om denne presten Wessel-Brown kan forøvrig berettes, at han 
hadde en særdeles overdådig anlagt kone, der engang i sin pengefor- 
legenhet begikk den genistrek å selge prestens beste ko på fjøset til 
ham selv for god betaling. Efter prestens død giftet hun sig med en 
postmester, der efter kort tids forløp kom i kassemangel og døde i 
landflyktighet.*) 

Som tidligere nevnt kom en hel del av Tordenskiolds efterladen- 
skaper i familjen Wessel-Browns eie, hvad der har sin naturlige grunn 


1) Hvori disse fornærmende uttalelser bestod, har jeg ikke kunnet finne, 

7) Dette er feilaktig, han var uekte sønn av Tordenskiolds bror William Wes- 
sel, se senere. 

3 Konsul Christian Thaulow: Personalhistorie for Trondhjem og omegn. 

deri, at rådmann Brun som familjens representant opholdt sig i Kjø- 
benhavn under auksjonen. Et originalportrett i oljefarve og to av 
Tordenskiolds pistoler eiedes således av ovennevnte presten Wessel- 
Browns sønn, viceadmiral Peter Caspar Wessel-Brown, født i Stjørdal 
1755 og død i Kjøbenhavn i 1840. Disse interessante arvestykker skal 
efter Bernt Moe være mottatt ,,på allerunderdanigste bønn av Hs. Majst. 
kongen av Danmark i arv og eie”. Bernt Moe sier videre herom: ,.Da 
Norge eier få historie reliquier, få minner om dets store og navnkun- 
dige menn, var det å beklage, at admiral Wessel-Brown på sine gamle 
dage forglemte nordmennene over lysten til å spille hoffmann. Han 
vilde ha høstet en erkjentlig erindring hos alle norske sjøkrigere, av 
hele det norske folk, hvis han hadde besittet kjærlighet nok for det 
land, der hadde fostret ham og hans fedre — til å skjenke dette land 
»i arv og eie” Tordenskiolds originalportrett og pisto- 
ler, hvis besiddelse vilde ha vært av en ulike høiere interesse for 
det norske folk, enn de sikkerlig er for hans danske majestet. De vilde 
ha utgjort dyrebare reliquier for det land, i hvis skjød heltens vugge 
stod og for hvilket han så ofte stred og kjempet.” 

Pistolene gikk fra Christian VIII i arv til Frederik VIL fra hvis 
våpensamling de gikk over til det danske nasjonalmuseum i Kjøben- 
havn, hvor de nu er.*) Det omtalte portrett finnes imidlertid ikke mer. 
Det er sannsynligvis gått i arv fra Christian VIII til Frederik VII og 
vært i dennes private samling som brente under Frederiksborg slots 
brand 1859. 

Den sølv lysesaks med futteral som nu finnes i Kunstindustri- 
museet i Trondhjem er kommet fra Wessel-Brown-familjen. 

Med saksen har også fulgt de to sølv armlysestaker som også nu 
er i Kunstindustrimuseet. Der kan av auksjonen over Tordenskiolds 
efterladenskaper sees at Brun kjøpte saksen, men ikke stakene (pl. 11). 

Det samme er tilfelle med Tordenskiolds bordklokke. Den fulgte 
en av rådmann Bruns døttre der var gift med sogneprest til Gildeskål 
Hans Bruun. Klokken blev kjøpt på auksjon av prost og sogneprest 
til Bodøen Arnoldus Schytte, der ved sin død testamenterte den til 
Universitetet, hvorfra den er overgått til det norske folkemuseeum 
(pl. 12). Samme vei har det portrett i oljefarver gått, som likeledes 
nu opbevares i norsk folkemuseeum. 

Klokken, der er av sølv, er forsynt med Tordenskiolds våpen og 
ved dens håndtak står inngravert: ,Partant, que vos vollets obeissent 


1) Se fotografi og beskrivelse av pistolene under Tordenskiolds skifte. 

ma voix" og ved dens nedre rand: ,Mais Apré les coiquettes ne me 
faitte sonner jamais”, d. e.: Sørg for at dine tjenere adlyder min stem- 
me, men la mig aldri ringe efter kokettene”. 

Nevnte billede må efter all sannsynlighet være malt før Dyne- 
kilen, da han ikke bærer noen dekorasjon. Var det malt efter Dyne- 
kilen, måtte han rimeligvis ha hatt på sig den gullmedalje han ved den 
anledning blev tildelt. Det er således litet rimelig, hvad der sies i ka- 
talog for den historiske utstilling i Trondhjem 1897 at det skulde være 
malt i en mere fremrykket alder. En kopi av dette billede eies av 
oberstløitnant A. B. Wessel, Stavanger. 

Av hvad tidligere er anført synes således Wessel-Brown-familjen 
å ha hatt i sitt eie: Det store originalbillede i legemsstørrelse som an- 
tasi sin tid å ha hengt i familjegalleriet på Ringved og som nu henger 
i Videnskapenes selskap i Trondhjem; det originalbillede som vicead- 
miral Peter Caspar Wessel-Brown ga kongen av Danmark, og endelig 
det billede som nu henger i det norske folkemuseum, og som også 
synes å være en original. Altså hele 3 originale malerier av Torden- 
skiold, hvilket vil si en meget stor prosent av dem som har eksistert. 
Når hertil kommer Schøllerkruset og Tordenskiolds pistoler og kano- 
ner, samt en hel del andre gjenstande som vil bli nevnt ved behand- 
lingen av hans dødsbo, så vil det innsees, at familjen Wessel-Brown 
har vist en utpreget interesse for mannen; men hans portretter stod 
kanskje ikke i høi pris i Kjøbenhavn, så nær efter hans forsmedelige 
død og begravelse. 

Også Tordenskiolds dåpsdrakt, bestående av løiert, hue 
og fotpose, har tilhørt denne familje. Den kan nemlig følges tilbake 
til Hermichen Wessel-Brown, datter av rådmann Brun 
og gift med stiftsprost i Trondhjem Jacob Thode. Derefter kom 
den til hans sønn, Hans Thode, sogneprest til Leksviken (død 
1748), fra hvem den gikk over til hans eldste datter Wenche, gift 
1784 med Niels Tuff på Tautra, hvor hun døde 1797. Drakten 
gikk derpå i arv til datteren Karen Cecilie, gift med maleren 
Lars Hansen i Trondhjem (d. 1867), av hvem den i 1866 over- 
lotes til distriktslæge H. M. Arentz, der selv var en sønnesønn av 
Wenche Tuffs yngre søster Lorentze. Arentz forærte den i 1893 til 
Universitetets oldsaksamling. 

Fra ovennevnte stiftsprost Jacob Thode kommer også bord- 
og dessertkniv som har tilhørt Tordenskiold. Fra stiftspro- 
stens sønn, sogneprest til Vik i Sogn Jacob Thode (d. 1817) 
kom de til en enkefru Broch, der forærte dem til sogneprest til 

Nykirken Flottmann, der i 1866 forærte dem til sin svigersønn 
grosserer K. G. Fleischer, Bergen, hvis sønn Johan Fleischer nu 
eier dem. 


Ole Wessel, født 26de april 1687, var den 4de av Jan 
Wessels sønner som studerte teologi. Efter å være blitt kandidat var 
han i flere år Collega ved Trondhjems skole, men reiste 1710 til Kjø- 
benhavn for å søke prestelig virksomhet. Han var siden personell 
kapellan hos sognepresten til Aasted kald i Aalborg stift inntil året 
1718, da han blev ansatt som skibsprest på linjeskibet ,Syderman- 
land”, chef kaptein H. Rostgård. ,Sydermanland"” var et av de orlogs- 
fartøier som blev sendt op til Trondhjem under Armfelts innbrudd i 
det nordenfjellske og han lå således under beleiringen utenfor sin 
fødeby sammen med sin bror Caspar, der var chef for fregatten ,,Søe- 
ridderen”). ,.Ingen anden af felt- eller skibspresterne vilde resolvere at 
følge med skibet formedels reisens vanskelighed ved vintertid,” heter 
det i en ham senere meddelt attest av skibschefen; alene Wessel var 
altså villig men han utstod — skriver han selv — ,saa meget ondt, frost 
og kulde, at hans hilsen derover blev tilsat”. 

Som det vil sees av Eiler Wessels skrivelse til Tordenskiold”), 
foreslår denne (Eiler) at de to brødre skal dele Wedøens kald mellem 
sig, og Tordenskiold foreslår da også for kongen at han på denne måte 
hjelper to på en gang, således at han ,,befries for så dristelig oftere at 
søge Eders Majestæts naade”. Eiler Wessel fikk imidlertid et annet 
kald og Ole Wessel måtte atter ut som skibsprest. Som sådan var han 
med på viceadmiral Rosenpalms eskadre som lå oppe under Norge. 
Men da hans ,store svaghed” gjorde ham det vanskelig »at udholde 
paa sjøen længer”, så innga han under 4de august 1719 en ansøkning 
om å erholde ekspektanse på Rygge sognekald. Den egenhendig 
skrevne ansøkning er datert Strømstad, hvor dengang kongen selv lå 
med sitt hovedkvarter. Denne ansøkning blev også få dage efter inn- 
vilget og bestallingen datert: Hovedkvarteret i Strømstad 8. august 
1719. Det heter i bestallingen, at hans utnevnelse skjedde .i aller- 
naadigst henseende til den reise, han om vintertid paatog sig med or- 
logsskibet Sydermanland til Vor Kiøbstad Trundhiem at gjøre, saa og 
den tro tjeneste, han broder, Vores Schoutbynacht Os elskelig Peter 
Tordenskiold Os haver beviist, dog uden conseqvents for andre.” — 
Marstrand var dengang nettop inntatt og kongen lå og ventet på god 


1) Se nærmere under Caspar Wessel. 
?”) Se under Eiler Wessel. 

vind for å komme ditned. Først den 17de ankom kongen til Mar- 
strand, og det er derfor feilaktig når Rothe sier, at Tordenskiolds bror 
ved den anledning fikk et meget godt prestekald i Norge. Sin bestal- 
ling hadde han allerede fått, men det er jo sannsynlig at kongen like- 
overfor Tordenskiold har omtalt ansettelsen som en særlig nåde i hen- 
seende til hans ,sbeviiste bravour og conduite”. 

Men på sitt prestekald måtte Ole Wessel vente i 5 år. Han synes 
å ha opholdt sig i Kjøbenhavn ved Tordenskiolds død, kalfall var han 
der ved auksjonen over hans efterladenskaper. Bernt Moe anfører at 
han i denne tid fristet en kummerlig tilværelse. Herpå tyder imidler- 
tid ikke den omstendighet, at han kjøpte flere verdifulle ting på auk- 
sjonen, bl. a. en ring med en rosensten, der blev solgt for 150 rdl., en 
meget stor sum dengang. I sitt prestekald lå han i stadig strid med 
såvel sine overordnede som underordnede og blev i 1733 forflyttet til 
Vestby, hvor han døde 1748, efter at han i en lang rekke av år hadde 
kjempet med den sykdom, han hadde pådratt sig på toktet med ,,Sy- 
dermanland”. 

Men også hans efterkommere benyttet sig av slektskapet med 
Tordenskiold i sine supplikker. Således innga sønnen Johan Peter 
Wessel i 1746 en ansøkning til kongen om at han, som en bror- 
sønn av Peter Tordenskiold, måtte forundes et av Universitetets sti- 
pendier til understøttelse, da han formedelst fattigdom ellers ikke 
kunde fortsette sine studier, eller og at han måtte bli ansatt ved sjø- 
etaten, da han ,havde begyndt at lære navigationen og besluttet at 
prøve sjøen for at fortjene sit brød”. I betraktning av farbrorens ut- 
viste ,troe Tjeneste” lot også kongen Universitetet beordre at under- 
støtte ham ved første leilighet med et eller annet stipendium. Han 
gikk imidlertid tilsjøs og døde utenlands i hollandsk tjeneste. 

En annen sønn, Jens Grønbech Wessel, der efter sin 
tante justisrådinne Jentoft hadde arvet Stor-Hammer gård ved Hamar, 
ansøkte kongen om å erholde cancelliråds karakter imot at betale 300 
rdl., ad pius usus, idet også han støttet sig til sitt slektskap med Tor- 
denskiold. Han fikk endog karakter av svirkelig" cancelliråd, 
men summen var da forhøiet til 600 rdl., men til gjengjeld steg han 
derved 12 nr. høiere op i rangforordningen. 

Fra Jens Grønbech Wessel er kommet det portrett av Torden- 
skiold som nu henger på Akershus slott. Billedet er øiensynlig malt 
efter det Schack-Klevenfeldtske originalportrett, men viser mere av 
figuren enn dette. På brystet Frederik IV's billede i brillanter med 
krone. Billedet er sannsynligvis kjøpt i Kjøbenhavn av Ole Wessel 

like efter Tordenskiolds død. På baksiden av lerretet leses: Peter 
Wessel Tordenskiold admiral Ætatis 29. 1720 (gammel hånd). Et til 
lerretet klistret papir meddeler bl. a. følgende: ,Utentvil malt i Tor- 
denskiolds siste leveår efter originalen av Baltazar Denner. Billedet 
har måskje tilhørt Tordenskiold selv. Det eiedes av hans brorsønn 
kancelliråd Jens Grønbech Wessel til Storhammer gård på Hedemar- 
ken. Ved auksjon efter hans sønn Ole Waldemar Wessel blev det ca. 
1820 kjøpt av prokurator, senere sorenskriver N. P. Trosdahl, som 
igjen i 1846 overlot det til amtmann Fredrik August Wessel-Berg.” 
Den 3dje sønn Joachim Wessel kan ikke sees å ha be- 
nyttet Tordenskiolds navn ved sin ansøkning om avskjed fra sin mi- 
litære stilling med majors rang. Hans ansøkning innvilgedes imidler- 
tid, og han gjorde sig som eier av gården Nedreqværn ved Mjøsen 
fremragende bemerket som foregangsmann på landbrukets område, i 
hvilken anledning han blev tildelt såvel den store gullmedalje som 


den store sølvmedalje av det kgl. danske landhusholdningsselskap. 


Fra ham nedstammer en ny gren av familjen, Wessel-Berg, i hvilken 
slekt Schøllerkruset i sin tid befant sig og hvorfra det sannsynligvis er 
kommet til Kunstindustrimuseet i Trondhjem, hvor det nu er. 


Anna Cathrine Wessel, den 4de av rådmannens 
døttre, er født 7de mai 1689. Hun var gift med en danske, sogneprest 
Jens Larsen Glisborg til Hafslo prestegjeld i Indre Sogn. I sin 
ansøkning om dette kald, datert Kjøbenhavn 23de november 1716, på- 
beroper han sig sine tidligere innsendte attester ,om sit forhold og sin 
megen udstandne møie”. Dette kan muligens tyde på, at han har været 
skibsprest. Han forteller ellers i sin ansøkning, at kongen hadde be- 
vist ham den naade, at ha hørt ham prædike dagen før. På ansøknin- 
gen hadde Tordenskiold gitt følgende karakteristiske påtegning: 


»Allernaadigste Konge! Hav nu naade for denne fattige Suppli- 
kant, som Deres Kongl. Majestæt allernaadigst har hørt prædike. Jeg 
skal ikke denne gang understaa mig til at bede for nogen mere, som 
lever. 

Min allernaadigste Konges allerunderdanigste 
Troe Knægt 
P. Tordenskiold.” 


Fra Hafslo blev Glisborg forflyttet til Ørlandets sognekald efter 
en ansøkning, som svigermoren Maren Schøller innga til kongen, da- 

tert Trondhjem 2den november 1720*), og i hvilken hun yttret ønske 
om å kunne ha denne sin svigersønn i nærheten av sig til hjelp i 
hendes høie alderdom. I skrivelsen benytter hun anledningen til å 
takke ,for den stoere Kongelige naade, Deris Mayt., allernaadigst har 
ladet falde på mine børn, nemblig Tordenschiold, von Wessel og de 
fleere”. For å underbygge suppliquen skriver hun også til geneime- 
råd og obersekretær Ditlef Wibe*), hvori hun bl. a. anfører, at hun 
»ved Deris Excell. er en Vehn af min Søn Tordenschiold". 

Som tidligere nevnt — under Eiler Wessel — døde Glisborg i 
dette kald allerede 1722 og enkens bror presten Eiler Wessel søkte 
kaldet med den begrunnelse at ,iblandt søskende var ingen sal. Tor- 
denskiold kjærere end denne søster” — og fikk det. 


Peter Wessel var den l4de i rekken av Jan Wessels barn 
og den 10de i rekken av sønner. Han var som bekjent ikke gift, men 
dermed er ikke sagt at han ikke efterlot sig avkom. Likeoverfor store 
menn vies alltid deres forhold til kvinnene en særlig interesse. For- 
gjeves har man hos Carl XII søkt efter den minste antydning til in- 
klinasjon overfor det smukke kjønn. Hans utrolige mangel på inter- 
esse i denne henseende har ledet til den absurde tanke, at han ikke 
tilhørte det maskuline kjønn. Men denne tanke er som bekjent av- 
livet ved den siste undersøkelse og røntgenfotografering av 1917. 

Men på dette område finnes intet likhetspunkt hos Tordenskiold 
og Carl XIL Rothes fremstilling gir et sterkt inntrykk av, at han hos 
kvinnene hadde en høi stjerne, hvad der vel forøvrig ikke er anled- 
ning til å tvile om. Hans sterke personlighet og de dramatiske forhold 
som krigen og hans lysende karriére skapte rundt ham, gjør det uten 
videre innlysende, at han for sin samtids kvinner må ha stått som en 
skikkelse der måtte gjøre sig sterkt gjeldende. Det hører derfor inn 
under dette arbeides ramme å gi en redegjørelse for spørsmålet Tor- 
denskiold og kvinnene, sålangt de eksisterende kilder 
rekker. Hvor det gjelder rent personlige forhold har man da som sed- 
vanlig Rothe som hovedkilde. Og da Rothe må betraktes som høist 
upålitelig, må beretninger der ikke kan kontrolleres mottas med alt 
forbehold. Jeg finner det imidlertid riktigst å gjengi også den tradi- 
sjonelle fremstilling. 

Rothe avslutter sin kvartutgave med et . portrett" av Torden- 
skiold, således som de så ham, der personlig hadde kjent ham”). An- 


1) Skrivelee i Riksarkivet. 
5 Rothe levet jo ikke selv på Tordenskiolds tid, se forord. 

gående hans forhold til det smukke kjønn heter det,') at kvinner ,,vil 
siges at have været hans største Fornøyelse, mod dennem han vel ey 
uden Grund beskyldes i Enrum at have været alt for alvorlig, ja 
iblandt at være gaaen for vidt efter sin af Naturen mod dennem ind- 
præntede levende Geist, samt ved unge Manddoms Styrke hæftende 
Passion. I det øvrige, naar jeg fratager denne Skrøbelighed, var han 
alvorlig Gudsfrygtig, og stedse hengiven under den Allerhøyestes 
Naade og Villie.” 

Vi vet at han fra faren hadde å ta i arv en berømmelig .capacité"”, 
den han delte med sine brødre Jan, der ved en smule uregelmessighet 
på dette område blev farfar til Herman, Ole og Caspar Wessel, og 
William, der også røpet tilbøieligheter på dette felt.”) 

Rothe anfører for egen regning*) at han har hørt fortelle ,,mang- 
foldige lystige saa og forliebte historier” om Tordenskiold fra hans 
ophold i Kristiania vinteren 1713—14, men av mangel på tilstrekkelig 
visshet forbigår han dem dog. Herav kan man vel da slutte, at de trekk 
han refererer andre steder i sin bok om denne side av Tordenskiolds 
liv, har tilstrekkelig sikkert grunnlag. 

Men selv hvor han er sikker i sin sak, er han meget reservert, 
hvor det gjelder Tordenskiolds ,particulaire” hendelser, dels fordi 
han finner det betenkelig å la dem trykke og dels fordi ,tiderne ogsaa 
endnu er for nye, og ville maaskee falde somme til aldt formeget Erin- 
dring”. Denne reservasjon er dog også, og øiensynlig fornemmelig, 
tatt i henseende til Tordenskiolds kontroverser med personer innen 
sjøetaten.*) 

Det er således magre kilder man har å øse av, og ialfall for magre 
til å skaffe grunnlag for en allsidig bedømmelse. 

Lå Tordenskiold noengang stille med sitt fartøi, og det var ikke 
ofte, bad han alltid venner og bekjente ombord og fornemlig da av 
det smukke kjønn, sier Rothe, thi som han just i deres Omgang fandt 
sin allerstørste Fornøyelse, saa elskede samme ham og igjen, som den 
der var bekjendt for ugierne at tabe nogen Combat"”.”) 

Dette refererer sig til et ophold i Kjøbenhavn. Senere berettes 
om en tildragelse i en havn ved Kjærringøene utenfor Bohuslensky- 
sten. Her hadde Tordenskiold en mann, Olle (Oluf) Erichsen, til hvem 


1) Rothe III, pag. 298. 
*) Se senere. 

3) Rothe I, pag. 145. 

*) Rothe II, innledning. 
5) Rothe II, pag. 29. 

han stod i vennskapsforhold og hvorfra han fikk sine beste kunnska- 
per om fiendens foretagender. Da han like efter det mislykkede an- 
grep på den svenske flåte på Göteborgs havn i 1717 passerte stedet, 
gik han derinn med linjeskibene ,.Laaland” og »Fyen”, men fant man- 
nen død og ingen tilbake uten enken med to av sine voksne døttre. 
»For at giengielde mod Børnene den Tieneste Faderen havde beviist 
hannem," sier Rothe"), ,tog han een af disse kiønne velvoxne Piger om 
Bord til sig, og beviiste siden Barmhiertigheds Gierninger mod hende 
i nogle Aar, indtil han omsider efter gammel Skik og Vedtægt fik 
hende gift med een af sine Skippere.” En bekreftelse herpå er det 
sannsynligvis, når man i skifteprotokollen”) finner en fordring fra 
Theodorus Andersen*) i Larvik sålydende: ,Anno 1717 dend 24de 
Nov. betinget den salige Herre selv udi mit Hus i Larvigen Logemente 
til et svensk Fruentimmer, navnlig Ingeborg Olufsdatter Strøm, som 
efter hans egen Begiering nød Kammer, Kost, samt Tvæt, Ild, Lys, fra 
oventsaaende Dato til d. 30. Okt. 1719”. 

Og da han efter det uheldige utfall av angrepet på Strömstad lå 
med ,Laaland” oppe i Fredrikstaddistriktet, hendte det sig en dag at 
en »deilig Bonde-Pige” var kommet ombord sammen med sin mor 
for å selge brød og annet til mannskapet. Tordenskiold lot dem ei 
alene kalle op til sig og holdt dem der i 24 timer for å kunne traktere 
såvel moren som datteren på det beste, men da han derpaa med denn 
sidste ville raadføre sig om en slags Forandring han agtede at foretage 
med nogle Gardiner, og den kiønne Bonde-Pige ey vilde forstaae sig 
paa de Orlogs-Propositioner som Tordenskiold ventelig har gjort 
hende, reyste der sig en Slags Trætte imellem dennem, i hvilken, 
skiønt Bonde-Datteren til Slutning tabte Striden, begge bleve saa høy- 
mælede, at Præsten kunde høre det ind paa sit Kammer, og derfor 
siden paa sit Embeds Vegne gav den Forliebte en sømmelig Erin- 
dring”.") 

Fra samme tid skriver sig også en annen tildragelse der peker i 
samme retning. Tordenskiold hadde vært oppe ved Fredrikshald og 
var kommet ombord kl. 10 om kvellen. Han merket først da at han 
ikke hadde sin kårde, en svensk pilt av beste slags, som var foræret 
ham av en svensk officer. Han savnet likeledes sin stokk, utstyrt med 
gullknapp, innfattet med små edelstener. Da han nødig vilde miste disse 


1) Rothe II, pag. 199. 

7 Tordenskiolds skifteprotokoll D. R. A. 
3) Postmester i Larvik. 

1) Rothe II, pag. 312. 

gjenstande og særlig kården, bad han, da det var natt og man i disse 
trakter fryktet fiendtlige patruljer fra grensen, en officer om å be- 
manne hans chaluppe og ro inn til land, hvorfra han skulde sende noen 
av chalupperoerne opover veien til Fredrikshald, hvor de på halvveien 
vilde finne et bondehus, hvor de skulde be den pike, som hadde vært 
hans veiviser, om å gå med dem til det sted, hvor Tordenskiold på 
veien var stått av hesten, og der lete efter de tapte gjenstande. Piken 
var straks villig og fant trods mørket hurtig det eftersøkte til Torden- 
skiolds store glede. ,Andre formente," sier Rothe'), ,vel at det var 
noget underligt, at en Pige, blot ved den Ære hun havde haft at være 
hans Ledsagere paa Veyen, havde ved det Tordenskiold steg fra He- 
sten saa særdeles indprentet sig dette Sted, at hun endog i Mørke 
kunde kiende det igien, hvorfore og mange sluttede, at Tordenskiold 
tilligemed Pigen havde maaskee søgt at kiende Urterne og Dalen aldt 
for nøye”.*) 

Av mere humoristisk art er en tildragelse fra Østersjøen i 1718, 
da Tordenskiold var chef for linjeskibet Ebenezer”, som tilhørte ad- 
miral Rabens eskadre. Han var kommet undervær med at en viss 
fornem frue skulde passere disse farvann, og da han særdeles gjerne 
vilde gjøre hende sin opvartning, la han sin kurs således, at han mente 
å treffe vedkommende skib. Uheldet vilde imidlertid, at det fartøi han 
stopper og border*) slett ikke har ombord vedkommende efterlengtede 
frue, men derimot 2 ham ganske ubekjente gamle, bedagede koner, i 
hvilken anledning hans mislykkede anslag blev så almindelig bekjent. 
at Rothe ikke kan undgå å nevne det, ,skiønt man for Resten nok 
veed, at denne kiekke Neptuni Søn aldrig har været bange for en deilig 
Venus, og derfor ey giordes nødig mange Beviser derfor at fremføre”.") 

Denne opfatning av hans utpregede sjømannsmessige interesse 
for det smukke kjønn deles dog ikke av hans tidligste biografer. I den 
første levnetsbeskrivelse av Tordenskiold, utkommet på tysk i 1721 
og skrevet som en samtale i de dødes rike mellem Tordenskiold og 
Martin Tromp*) skildres han tvertimot som den trofaste elsker. På 
Tromps forespørsel om han i sitt dådrike liv har været ganske uan- 
fektet av de pile, som Cupido pleier å bruke, svarer han, at han tvert- 


1) Rothe II, pag. 314. 

7”) Se fremstillingen av dette tidsrum under 1717, hvorav fremgår, at Rothes 
historie er litet trolig. 

3 Se senere, Fartøiets logbok taler avgjort imot Rothe. 

') Rothe III, pag. 37. 

5) Oversatt på dansk og utgitt av C. F. i 1745. 

imot virkelig elskede Fruentimmerne, men da jeg ikke var meget 
for Forandringer, saa nød alleene ikkuns Een mine Caresser”. Da 
han reiste fra Kjøbenhavn, har et visst fruentimmer, der ikke just var 
av noen høi stand, men dog så charmant som en engel, utøst mange 
tårer for ham, og han vilde gjerne vite hvorledes hun har vært til 
mote, og hvor meget hun har vætet sig med tårer, da hun har fått den 
bedrøvelige tidende om hans død. Det er ikke umulig at denne yttring 
tar sikte på den nedenfor nevnte Pernilles mor, men det kan jo også 
ha vært andre. Til skifteretten') inngir således Mette Rasmusdatter 
en fordring, idet hun anfører: ,Som den salig herre admiralen har 
bragt mig om min ære, saa jeg ved hannem har faaet et barn, saa har 
han og igjen forsaavidt hjulpen mig til æren, idet hand bragte mig i 
ægtestand med en hyre kudsk her i Staden ved navn Ole Jacobsen 
som nu er min ægtemand.” Mette innsender nu til boet anmodning 
om å få hvad Tordenskiold skal ha lovet hennes mann — tøi til bru- 
deklædning av sort damask og likeledes kost og logi fra den tid hun 
kom av sin tjeneste den 18de april til 16de november 1720. Anmod- 
ningen blev efterkommet. 

Men også Rothe antyder mere alvorlige inklinasjoner fra Tor- 
denskiolds side; denne gang var det imidlertid en dame i Kristiania. 
Like før angrepet på Strömstad i 1717 sendte Tordenskiold nemlig en 
kadett op til general Wedel med anmodning om svar på en skrivelse, 
og med samme kadett sendte han også et brev til en viss dame i Kri- 
stiania som han hadde stor godhet for og som på sin side ikke viste 
sig uimottagelig for hans kurtise. Dette fremgår av en hel bunt breve 
som blev funnet blandt papirene i Tordenskiolds dødsbo, ,i hvilke 
Breve hannem adskillige artige Oplysninger ere meddelte”*). Brevene 
finnes nu ikke mere. De blev sammen med hans øvrige private kor- 
respondanse opbrent av Knud Brun. 

Kun ett sted har man Tordenskiolds egen uttalelse om at han 
tenkte på en alvorligere forbindelse med det smukke kjønn. Dette 
fremgår av et brev skrevet utenfor Göteborg 29de juni 1719*) til cabi- 
netssekretær Lödersen, hvor han omtaler sitt glansfulle møte med den 
engelske ambassadør grev Carteret, der var på vei til Sverige for 
å arbeide for freden. Tordenskiold sier at han måtte gi Carteret sitt 
ord på at han vilde komme til England, , hvor en smuk frøiken med 
80,000 Pund Sterling, cousine af G. N., nok vilde staa mig an, som de 


1) Tordenskiolds skifteprotokoll, D. R. A. 
5 Rothe II, pag. 239 note. 
3) Se senere. 

gode Herrer iblandt andet behagede at plaisantere”. Hvorvidt det er 
ved denne anledning eller ved hans senere møte med ambassadøren 
i Kjøbenhavn, at han har fått vedkommende dames portrett, kan ikke 
konstateres. Portrettet er imidlertid funnet innsatt i hans lommebok 
og Tordenskiold har i en notat, funnet i samme bok, anført: ,.Amba- 
sadeur Carteret — frøiken Noris et sidskendebarn af Lord Nothing- 
ham, en frøiken af 80,000 Pund Sterling”.*') 

I nevnte brev anfører han angående de mange penge: ,I Sandhed 
det var ikke saa galt, thi jeg legger dog intet paa Kiste-Bunden som 
Ordsproget lyder”. Dette siste er nu ikke riktig, som vi senere skal 
se; men at denne Carterets anmodning om å komme til England for 
å ta vedkommende dame i nærmere øiesyn har vært en medvirkende 
årsak til hans utenlandsreise, er øiensynlig ganske utvilsomt. 

Av hvad ovenfor er anført av spredte trekk angående Torden- 
skiolds forhold til det smukke kjønn, vil muligens mange mene å 
kunne utta tilstrekkelig av linjer og farver til å kunne danne sig et 
billede av mannen. Der er sikkerlig blandt disse mange enkelte som 
på det foreliggende grunnlag finner årsak til å felde en streng moralsk 
dom over personen. Det er mulig at enkelte har rett til det, det beror 
alt på de stene man selv har til rådighet og hvilken rett man har til å 
kaste dem. Men all retferdighet tilsier at man holder billedet mot 
bakgrunnen av den tids daglig liv i Norden, og den er ikke lys. Krigen 
skapte dengang som nu forhold der skarpt avveg fra det normale, også 
i moralsk henseende. Kongehusets medlemmer gikk foran uten noe- 
somhelst omsvøp, hvor det gjaldt illegitime forhold, og adelen fulgte 
efter i resonnans med den angivne tone. Rothe sier jo også uttrykkelig 
at den av Tordenskiold i det ene tilfelle anvendte fremgangsmåte var 
overensstemmende med gammel skikk og vedtekt. Og den store tidens 
skildrer av seder og skikke, Ludvig Holberg, hevder”) at samtidens 
Lucretia ikke var noen gås og at det derfor daomstunder ikke mere 
var moten å myrde sig selv for å forsvare sin kyskhet. 

Den eneste som jeg har sett felde en moralsk dom over Torden- 
skiold på dette område er Hammarskjöld.*) Jeg undtar her den lille 
snert dessangående som en av Tordenskiolds samtidige gir ham i det 
foran angivne portrett”. 

Foranledningen til Hammerskjölds dom ligger i den hensynsløse 
måte hvorpå danske — og norske, f. eks. Kielland — forfattere har 


1) Se fotografi og nærmere om boken under Tordenskiolds skifte. 
7 Den Værgelsindede. 
3 Hammarskjöld: Om Tordenskiold och evenskarne, pag. 81, 

skildret Staels karakter, spesielt som spiller, og han mener øiensynlig 
å ha rehabilitert ham (Stael) ved å henvise spesielt til den omsten- 
dighet at Tordenskiold av sin skibsprest blev gjenstand for forestil- 
linger. Hvorvidt hensikten har helliget midlet får bli enhvers sak å 
avgjøre. Men det kan da muligens være på sin plass å henvise til 
Svensk Biografisk Lexikon öfver namnkunniga svenske mån 1848, 
hvor det heter: ,Det er dog troligt att Tordenskiold varit en man av 
vida större moraliskt vårde, ån Stael; men man får her ej sårsjilt bryta 
staven Öfver Stael, utan ihågkomma den immoraliska riddare-mora- 
len, som vål ånnu anser spel och duel förenliga med hederns lager”. 

Det er at merke at vedkommende forfatter spesielt henviser til 
Tessins referat om affæren. Men herom mere senere. Jeg har funnet 
å burde medta dette her, for at alle de momenter som kan skaffes til- 
veie til bedømmelse av forholdet, skal foreligge. 

Til videre belysning av forholdet skal jeg anføre den avstamning 
som man med sikkerhet og efter tradisjonen kjenner efter Torden- 
skiold. Først må da nevnes Holmens ministerialbok, som viser at 
Tordenskiold hadde en datter Pernille, hvis mors navn ikke 
kjennes, kun vet man at hun bodde på ,Wandkonsten”. Pernille be- 
gravedes på Holmens kirkegård 2den mai 1721, % år gammel. Herom 
sjer ministerialboken: 

»2. Maj 1721 Kierckegaarden. Sl. Vice-Admiral Thordenschioldtz 
uægte Datter Pernille, 3 Fierdingaar, fra wandkonsten”. 

Som tidligere anført er det mulighet for at det er denne forbin- 
delse det siktes til i den levnetsbeskrivelse av Tordenskiold som ut- 
kom 1721 og hvor forfatteren lar Tordenskiold si til Tromp at han 
caresserte en kvinne i Kjøbenhavn, og at hun kun var av ringe stand. 

Cand. philos. G. Wessel, der har utgitt stamtavlen over de eldre 
norske familjer Wessel (1898) sier under omtalen av Tordenskiold, 
at , visstnok døde han ugift, men der finnes allikevel slekter både her 
i landet (Norge) og i Sveriges sydlige kystdistrikter, der sier sig, og 
visstnok med rette, å nedstamme fra Tordenskiold”. En sannsynlighet 
herfor finner man i hvad tidligere er anført fra Kierringøen og det 
synes således ikke å ha vært helt berettiget, når legenden har tillagt 
kvinnene i det sydlige Sverige den skremmende bemerkning, at ,nu 
kommer Törnskiöld och tar dig”. Fra Skåne sies å stamme en slekt 
ved navnet Wessel, som efter ovennevnte cand. philos. Wessels utta- 
lelse har mulighet for å være en forgrening av hovedstammen. Noet 
avgjørende bevis foreligger såvidt vites ikke, således at man kun har 
tradisjonen å holde sig til. 

Av de tilgjengelige dokumenter fremgår at Tordenskiold kun 4 
ganger har vært på ganske korte rekognoseringer iland på den skån- 
ske kyst. Det er derfor grunn til å betrakte den tradisjonelle overle- 
vering med all skepsis. Det må bemerkes, at der i Skåne finnes et 
sted ved navn Wesseltoft, som har eksistert lenge før Tordenskiolds 
tid, og der er jo all rimelighet for at den skånske Wesselslekt stam- 
mer herfra. 

Den første av denne gren, som altså skulde være Tordenskiolds 
sønn, var bosatt i Skåne, visstnok som mølleeier, men han er forøvrig 
ukjent, likesom man ikke kjenner hans fornavn. Av dennes 4 barn 
reiste 2 døttre til Island, og deres videre skjebne er ukjent. Den yngste 
sønn drog til Kjøbenhavn, hvor han var kjøbmann og døde barnløs. 

Den eldste sønn Christian Wilhelm Wessel, født 
i Skåne 1752, utvandret som ung til Norge, hvor han kom i Bernt 
Ankers tjeneste ved Moss jernverk. Ved Ankers død fikk han som 
gave et av dennes møllebruk (Klostermøllen) på Moss og drev dette 
til sin død 1842. Efterslekten har vært mølleeiere og ingeniører og 
den eksisterer ennu. 

Under krigen med Sverige i 1788 deltok Christian Wilhelm Wes- 
sel i affæren ved Kvistrum og et par andre trefninger. Sin oplevelse 
fra krigen mindedes han gjerne med stor forkjærlighet. Han var en 
fra karakterens side utmerket personlighet. om han enn i adskillige 
dele var litt original. Innen hans efterkommere opbevares således 
erindringen om hvorledes han til daglig bruk alltid gikk iført grågul klæ- 
dedrakt med kalvekryss og med høie tykksålte ridestøvler, hvortil han 
ved høitidelige anledninger bar en grågul silkevest, som f. eks. når 
han, der var en flittig kirkegjenger, ved ofringer i kirken ,skred frem 
foran både fogd og skriver”. Det var blitt en gammel skikk at Wessel 
skulde gå først. Høitideligheten mistet likesom noe av sitt særpreg, 
når ikke den verdige gamle skikkelse anførte. 

Like til sine siste dage var oldingen rask og rørig, om enn sorgen 
over hans eldste og kjæreste sønns plutselige død satte sitt merke på 
ham. Som eksempel på, hvor rask han enda på sine gamle dage var, 
fortelles, at han på en av sine allersiste fødselsdage, altså i en alder 
av 85—90 år, spendte så kraftig i takbjelkene hjemme, at merket vistes 
i mange år, idet efterkommerne av venerasjon sørget for at det ikke 
blev overhvittet ved reparasjoner. 

Som et bidrag til tegningen av hans resolutte og besluttsomme 

karakter hitsettes et par småtrekk, som en av hans efterkommere god- 
hetsfullt har meddelt*): 

Da han en aften hadde lest høit for sine sønner om Tordenskiolds 
kamp i Dynekilen, slog han med ett boken igjen med de ord: ,Peter 
og Nicolai, gjør båten straks klar, imorgen tidlig reiser vi derned”, og 
næste morgen drog gubben i sin åpne båt de ca. 6 mil til Dynekilen 
og tilbake. 

Ved en annen leilighet, da han hadde merket at hans ved blev 
stjålet, anbragte han en kruttladning inne i noen av vedstykkene. Da- 
gen efter sprang et sådant vedstykke hos en gammel kone ute i byen 
med den følge at ovnen revnet og pipen sprakk. Under stride tårer 
og dyktig redd opsøkte tyven bestjålne og bad om forladelse. Naa ja," 
sa gamlingen, ,for denne gang skal jeg sette ovnen og pipen istand; 
men nu vet du for eftertiden hvad slags ved jeg har.” 

Da der i mølledammen, hvor Wessel tok meget ål, blev stjålet, 
overrasket han engang tyven, der til straff blev dukket flere ganger i 
renden og så fikk gå. — 

Dernæst eksisterer en tradisjonell avstamning fra Tordenskiold 
i en linje der har sitt utspring i Holmestrand. Stamfaren het Jacob 
Wesselsen Eid og menes efter tradisjonen å ha vært sønn av Torden- 
skiold og født et sted i perioden 1712—19. Medlemmene begynte i 
3dje generasjon å kalle sig Wessel og linjen eksisterer den dag idag. 
Tradisjonen har imidlertid vist sig å være uholdbar. Nevnte Jacob 
Wesselsen Eid er født i 1695 eller 96 og kan således umulig være sønn 
av Tordenskiold. I 1726 eller 28 kjøpte han gården Søndre Eid ved 
Vittingfoss i Sandsvær. For å kunne kjøpe må han ha vært myndig, 
og dermed bortfaller muligheten for hans fødselsår 1717”). Til ytter- 
ligere bevis kan henvises til T. 0. Gran: Sandsværs Saga, hvor det 
heter: ,Det har gått det sagn i bygden at stamfaren, Jacob Wesselsen 
Eid skal ha vært en sønn av sjøhelten admiral Peter Wessel Torden- 
skiold. Dette er ,Jøgn og forbandet dikt”. Jacob Wesselsen Fid døde 
på Søndre Eid 29de april 1762, 66 år gammel, og blev begravet ved 
Tuft 8de mai. Han var altså født 1695, da Tordenskiold bare var 6 år 
gammel.” — 

Men der finnes ennu en tradisjonell avstamning. Denne skal ha 
sitt utspring et eller annet sted i grevskapene eller deromkring, hvor 
Tordenskiold skulde ha hatt et verft eller oplagssted for skibe. Dette 


1) Kilden er fremdeles cand. philos. G. Wessel. 
7 Meddelt mig av cand. philos. G. Wessel. 

må rimeligvis ha vært Jørgen Pedersens verft i Langesund eller Hølen 
verft ved Larvik, hvor han opholdt sig meget. Her skal han da efter 
tradisjonen ha stiftet bekjentskap med en særdeles vakker ung pike, 
og dette bekjentskap utviklet sig til en elskovsforbindelse. Resultatet 
herav blev to barn, en gutt og en pike. Guttens efterkommere bosatte 
sig siden i Urskog, hvor denne familje, der antok navnet Wessel, frem- 
deles finnes. Flere av dens ætlinger sies i ansiktstrekk, spesielt hvad 
nese og hakeparti og øinene angår, å vise en typisk likhet med den 
store stamfar. Dette skal i særlig grad ha vært tilfelle med en yngre 
ætling der nylig er død. Han skal ha hatt et fullstendig ,Torden- 
skioldsansikt”, likesom han også i temperament skal ha lignet sin store 
stamfar meget. Der finnes, såvidt vites, intet holdepunkt i kirkebøker 
eller andre dokumenter, til bekreftelse eller avkreftelse av tradisjonen. 

I det hele tatt er det vanskelig på grunnlag av kirkebøker å finne 
noe spor efter Tordenskiold på dette område. For det første fordi så 
mange av kirkebøkerne fra denne periode er forsvunnet og for det 
annet fordi man dengang ikke hadde de Castbergske love, der på en 
betryggende måte kunde fastslå paterniteten — også i kirkebøkerne 
Men et spor finnes der — men det er også ganske merkelig, bl. a. ved 
at det intet har med paternitet å gjøre. Der finnes nemlig i en kirke- 
bok i Kristiansand følgende anførsel: ,1739 begravet en fattig Pige 
som fordum var besovet af Tordenskiold”. 

Dette må vel være toppunktet av berømmelse — enten for pike- 
barnet eller for Tordenskiold, eftersom man tar det. I hvilken hensikt 
eller fra hvilket synspunkt denne nekrolog — og til og med i en kir- 
kebok — er prestert, er ikke godt å si. Men er det — 19 år efter Tor- 
denskiolds død — ment som et saliggjørende moment for pikebarnet, 
da har det sikkert interesse til bedømmelse av Tordenskiolds plass i 
samtidens opfatning. Og det kan vel også være på sin plass å ta i 
betraktning, at en mann med sådanne attraksjoner overfor det smukke 
kjønn må ha vært mere enn almindelig vanskelig stillet overfor de 
moralske krav, hvorfor en tilsvarende mildhet i bedømmelsen av 
mannen muligens vilde falle naturlig. 

Noen resultater av genealogisk interesse kan ikke finnes efter 
denne foreteelse. Og resultatet av disse undersøkelser blir da, at der 
ikke med sikkerhet kan påvises noen avstamning efter Tordenskiold. 
Det eneste avkom man med visshet kjenner, døde som nevnt i en 
meget ung alder, og Mettes barn er gått over i hyrekusken Jacobsens 
slekt. 

Hans navn ophørte da med ham, for senere å dukke op i en side- 

gren, hvor det imidlertid igjen snart gikk under. Dette forhindrer dog 
ikke at foreldre i ubetenksomhet viser sine barn den bjørnetjeneste 
å bebyrde dem med dette meget krevende navn. Der skal således”) 
eksistere en mann som med hjemmel i en vidt forgrenet avstamning 
fra en av Tordenskiolds søstre bærer det stolte navn: Peter Wessel 
Tordenskiold Hulvand. Dette vil — til held for de ennu ufødte — 
visstnok umuliggjøres ved den nye navnelov. 


William Wessel var født l4de august 1692. Han var 
først sjømann og blev på en av sine reiser gift i Irland med Eleonore 
de Bods. Han sluttet imidlertid sjøen og overtok forvaltningen for sin 
mor av Stjørdalsgodset*”) hvor han bodde på Tangen. Allerede før 
skiftets avslutning i 1735 hadde han overtatt godset, men kjøpesum- 
men blev likvidert ved boopgjøret. Dette var en av årsakene til den 
foran anførte strid mellem Karen Wessel-Brown og hennes mor, idet 
den førstnevnte hevdet at hun hadde samme rett til Ringved som Wil- 
liam Wessel til Stjørdalsgodset, da de begge med samme bindende 
virkning var tilskjøtet barna. 

William Wessel hadde i sitt ekteskap ingen barn; men som brø- 
drene Jan og Peter efterlot han sig naturlig” avkom. Sønnen William, 
født 1716, overtok bestyrelsen av Stjørdalsgodset for sin mor, der 
hadde nedsatt sig i Trondhjem. Han utvidet godset med den store 
Værnes gård, hvor han tok bopel. Han erholdt også bevilling til å 
drive gjestgiveri ved Sandfærhus fergested, hvilken gård han jo også 
eiet, og senere likeledes på Stjørdalshalsen. Omtrent 1755 fikk han, 
merkelig nok, karakter av kaptein av dragonene. Hvad foranlednin- 
gen kan ha vært til at han fikk en militær og ikke en civil karakter, 
er ikke godt å se. Noen tidligere militær stilling kan han ialfall ikke 
sees å ha hatt. Det interessante ved tildragelsen er imidlertid at han 
ved sin ansøkning om denne karakter påberoper sig sitt slektskap 
med Tordenskiold. Og dette gir som nevnt igjen hans fætter presten 
Peter Wessel-Brown påskudd til, under samme henvisning til slekt- 
skapet med Tordenskiold, å søke om å komme i besiddelse av consti- 
torialråds tittel, hvad han jo også opnådde. Dette slektskap med Tor- 
denskiold vedblev altså å spille en stor rolle for de fleste av familjen, 
såvel av ekte som av uekte avstamning, når de vilde opnå en eller 
annen begunstigelse hos de styrende nede i Kjøbenhavn. 


1) Dagsposten for 19do august 1922. 
% Se skiftet efter Jan Wessel, Strinda sorenskriveris skifteprotokoll, Stats- 
arkivet, Trondhjem. 

Caspar Wessel, den yngste av rådmann Jan Wessels 12 
sønner, er født I1ste november 1693. Det er ganske interessant i denne 
anledning å konstatere en feil i Jan Wessels bibel, idet han i denne 
angir guttens fødsel til 2nen november. Jan Wessel anfører nemlig 
ved siden av datoen ,,Alle Helgens dag”, og denne var fra år 731 hen- 
lagt til Iste november. Først i 1770 henlagdes den til første søndag 
efter hvert års Iste november. Rothe angir lste november, og det er 
rimelig at han på dette område er pålitelig, da han sier at han såvel 
skriftlig som muntlig har hatt anledning til å konferere med mannen. 

Caspar Wessel kom tilsjøs allerede i 11-årsalderen, altså samme 
år som broren Peter rømte hjemmefra. Rimeligvis må han da ha faret 
med sin fars kreyert ,,.Pellicanen”, der førtes av hans bror Jan. Alle- 
rede som 18 års gutt får han selv fartøi å føre, idet han får farens 
kreyert ,Pellicanen"” — en annen og mindre enn den ovenfor anførte 
— og avseiler med denne til Flensborg*'). Han forliste imidlertid under 
Jylland, og han fikk derefter et fartøi ,Cronprinsens Gallei" å føre. 
Da imidlertid dette blev solgt til staten og utrustet som snau, bestykket 
med 10 stk. 4 punds kanoner”), blev han ansatt som chef på en Danne- 
skiold tilhørende kaper ,Greven af Laurvigen”, men var så uheldig i 
1715 å forlise også dette fartøi under Læsø, hvor fartøiet gikk helt tapt. 
Samme år fikk han ansettelse i marinen. Garde angir denne anset- 
telse til 26de oktober 1716 og da som kaptein, men dette må være galt, 
hvad der fremgår av en senere ansøkning fra Wessel, hvor det heter 
at han har tjent sin arvekonge og fedrelandet og »vovet liv og blod og 
i aarene 1715 og 1717 som sø-captain kommandert i trende haarde 
fægtninger....”. I 1715 må han ha vært løitnant og deltok som sådan 
i Rabens slag ved Rågen 8de august på orlogsskibet Sophie Hedvig”. 
Under slaget har han av en eller annen grunn midlertidig ført kom- 
mandoen på fartøiet'). Når Rothe sier at Caspar Wessel i 1716 var 
med i admiral Gyldenløves flåte som chef for linjeskibet ,Elephanten", 
da er dette uriktig. Dette fartøi var Gyldenløves flaggskib, dets chef 
var kaptein N. F. Suhm og admiralens flaggkaptein var kommandør 
W. v. Schindel.") 

Det vilde da også vært ganske utenkelig at man skulde ville sette 
som chef på linjeskibe, og til og med på admiralskibet en i marinen 
ganske ny mann, hvis erfaring på sjøkrigsområdet kun innskrenket 


1) Rådstueprotokollen 1712, Statsarkivet, Trondhjem. 
7 Se Garde. 

3 Brosch, Vemmestoftes historie III, pag. 90—95. 
1) Se Garde. 


96 


| fake krdd: me dk GE 


EE BRED peke HÅ 


Fa se” "um seerne i Fr ir To 


Ringved hovedbygning som den anta- 
gelig var på Jan Wessels tid (se s. 34). 


Salutkanon som muligens har 
tilhørt Tordenskiold (se s. 36). 


PÅL 


5 EGG 


An, MG ST9 LI 


RE 


IN eu GE 


Dm 


rd 


GE -V IE Å 


- 


Gr 


? 


I 
-4 


å 


EM NN 


Nasra DA 


RH a FER 


sea 


ae 


Deg p 


», Seiersverk" som sannsynligvis har tilhørt Jan Wessel (se s. 55). 


Tordenskiolds slekt 


sig til noen års kapertjeneste. Som bevis herpå tjener også den om- 
stendighet, at han senere som selvstendig kommanderende kun hadde 
fregatter å føre. 

Det riktige er") at Caspar Wessel i november 1716, altså like efter 
sin utnevnelse til kaptein, blev sendt med Tordenskiolds eskadre til 
Norge for der å ansettes på galleieskadren. Selv efter Gardes ansettel- 
sesdato blev altså Caspar Wessel kaptein i marinen før han hadde 
fylt sine 23 år, altså i en ennu tidligere alder enn Tordenskiold. Det 
er sikkert en fullt berettiget slutning, at Tordenskiolds innflydelse har 
spillet en fremtredende rolle ved Wessels avancement. Om han ikke 
skriftlig har intervenert ved ansettelsen, hvad der ikke kan sees at 
han har gjort, så har dog hans bedrift i Dynekilen sikkert gjort sitt til. 
Det er også nettop på denne tid at Tordenskiold overfor kongen frem- 
holder ønskeligheten av at han blir øverstkommanderende i Nord- 
sjøen, under hvilken kommando også hørte galleiflåten i Norge. Denne 
viktige kommando blev ham da også betrodd, og hvad mere er, han 
fikk den usedvanlige begunstigelse selv å kunne ansette og avsette 
officerer på sine fartøier. At han da overfor broren Caspar, likesom 
overfor sine øvrige brødre og svogre, har gjort sin innflydelse gjel- 
dende, synes uten videre innlysende. 

Under 15de februar 1717 blev Caspar Wessel av Tordenskiold 
beordret som chef for galleien ,Printz Carl”, og gitt kommandoen over 
10 av galleiflåtens fartøier, hvormed han skulde sette sig fast i den 
bohuslenske skjærgård for derfra å operere mot Sveriges sjøverts for- 
bindelser. Da der denne vinter var en meget streng frost, frøs han*) 
inne med sine fartøier i Smøgen, en havn på den bohuslenske kyst, og 
var her nær kommet ilde fra det. Svenskene samlet nemlig endel 
tropper, der forsynt med noen kanoner vilde forsøke over isen å be- 
mektige sig galeiene. Wessel viste sig imidlertid situasjonen voksen. 
Han holdt det gående med ising rundt fartøiene, inntil en storm brøt 
sperringen, så han kom sig ut. 

Efter den mislykkede kamp på Göteborgs havn i mai 1717 blev 
Caspar Wessel midlertidig chef for linjeskibet , Fyen” efter kaptein 
G. Sivertz der var falt i slaget. Her blev han dog allerede i juli avløst 
av kaptein H. J. Rostgård, og blev derefter beordret som chef 
på fregatten ,Søeridderen”, efter at kaptein Vosbein på grunn av 
sin insubordinære optreden overfor Tordenskiold før angrepet på den 
svenske flåte i Göteborg var blitt frabeordret denne kommando. Før- 


1) Se Garde. 
35) Se Rothe. 

enn overtagelsen av denne kommando fant imidlertid angrepet på 
Strömstad sted, og under dette tjenestgjorde Caspar Wessel som 
Tordenskiolds flaggkaptein på linjeskibet ,Laaland” og var en av de 
to officerer på dette fartøi som ikke blev såret. Efter Strömstad over- 
tok han ,Søeridderen”, som han førte til krigens slutt. I den gjen- 
stående del av 1717 og i 1718 konvoyerte han transportene mellem 
Norge og Danmark og var hermed så heldig, at intet fartøi gikk tapt. 
I slutten av 1718 blev han med sitt fartøi sendt til Trondhjem for å 
delta i forsvaret av denne by ved Armieldts innfall i det nordenfjellske. 

Da jeg ikke senere under behandlingen av den Store nordiske 
krig kommer tilbake til denne krigsskueplass, kan det ha sin interesse 
på dette sted å omtale de sjømilitære disposisjoner i Trondhjemsfjor- 
den ved denne anledning. 

Som tidligere anført blev linjeskibet ,Sydermanland”, chef kap- 
tein H. J. Rostgård, også sendt til Trondhjem i samme anled- 
ning. Her ombord var som skibsprest Ole Wessel, og således 
lå altså to brødre Wessel utenfor sin fødeby under for denne særdeles 
vanskelige omstendigheter. Med ,Sydermanland” var også fra Dan- 
mark fulgt hukkerten ,Landsorth”, chef løitnant L. de Ferry, samt 
en konvoy transportskibe. 

Men også et fjerde orlogsfartøi, den bergenske fregatt ,Haab 
Galley” var tilstede. Denne var plasert øst for Munkholmen, ,Syder- 
manland” og sSøeridderen” rett ut for Ilsviken for å flankere angrep 
på Skandsen, og hukkerten ,Landsorth” ved Nidelvens munning for 
å bestryke denne'). Tilsammen førte disse orlogsfartøier 112 kanoner. 
Av festningsverker hadde man den nettop fullførte Christian- 
sten festning, som dekket byen mot landsiden østover, fortet Møl- 
lenberg lenger nord og nærmere elven på samme side. Mot vest sper- 
ret Skandsen tvers over lleeidet innmarsjen denne vei, og fra 
Skandsen og østover langs elven lå de av svenskene i sin tid opka- 
stede voller. 

Men hertil kommer Munkholmen. Den har sin merkelige 
militære historie. Den hadde som bekjent i sin tid vært rettersted, så 
blev den sæte for et munkekloster. Da imidlertid Trondhjems by, efter 
å være avstått til Sverige ved Roskildefreden, blev beleiret og tilbake- 
tatt av de norske, hadde disse under beleiringen opkastet en skanse 
på Munkholmen av de gamle tilbakestående klostermure. Den blev 
således benyttet som basis for operasjonene mot byen. Og av den om- 


1) Se Christian Thaulow: Personalhistorie for Trondhjem og omegn. 

stendighet utdrog man den lærdom at den ved en videre ført befest- 
ning vilde egne sig utmerket til forsvar av havnen. Resonnementet er 
forbausende. Datidens skyts kunde på ingen måte hindre adkomsten 
til havnen og dermed til byen. En motstander der hadde herredøm- 
met på fjorden hadde intetsomhelst å frykte fra Munkholmens side. 
Og likeoverfor et angrep på byen fra landsiden, således som det her 
forelå, hadde den ingensomhelst betydning. Avstanden til nærmeste 
land var 2000 meter, en uoverkommelig avstand for datidens skyts. 
Ikke desto mindre blev festningen ved denne anledning gitt en beset- 
ning på 500 mann*), hvorav halvparten døde av mangel på mat, seng- 
klær, barakker og vann. Spesielt vannspørsmålet har alltid vært det 
vanskelige punkt for dette sted. Det er det som har gjort det av med 
så mange av de statsfanger som har sittet der, også Griffenfeldt. Men 
under disse omstendigheter, hvor de beleirede var herrer på fjorden, 
synes det ganske uforståelig hvorfor man skulde legge alle de men- 
nesker derute, istedetfor å anvende dem til det mobile forsvar. 

General Carl Gustav Armfeldt var i en litet misundelsesverdig 
situasjon, blottet som han var for nevneverdig artilleri. Forsvarernes 
hær var av omtrent samme størrelse som angripernes og deres for- 
svarsverker efter datidens forhold meget sterke. Armfeldt opgave gikk 
ut på , med armeen uti Norge uti det Dronthiemske Gebiet, så långt 
indrykka som den nånsinn kunne. Bemågtige sig staden Drontheim, 
med Kristiansten och Munkholmen(!) jåmte hela stiftet; eljast skulde 
ingen menskia tånka på nogot återtåg”. Armfeldt underrettet kongen 
gang på gang om alle umuligheter ved å utføre disse befalinger, men 
fikk til svar bare skarpe bebreidelser og dernæst befaling til ,,at bryta 
alle svårigheter och visa mere drift ån hittills samt trånga fram hvad 
hinder ån måtte möta och, alt på inga villkor återvånda till Sverige”). 

Men en effektiv beleiring syntes likeså fåfengt. Byen lå jo åpen 
mot sjøen og nordmennene hadde herredømmet på fjorden. Hvordan 
man da skulde kunne opnå en utsultning av byen synes likeså ufor- 
ståelig som at den skulde bli tatt ved storm. Folkesagnet forteller at 
svenskene trodde byen skulde være tatt i en håndvending, Jmen da 
gråmærra begynte å knegge, fikk de annet å føle”*). Det var et skudd 
fra Munkholmen som folkevittigheten har tildelt denne skrekkinnja- 
gende virkning. 

Der blev av samtiden rettet den bebreidelse mot generalmajor 


1) Segelcke og Angell: Stene som taler, 1906. 
7”) Adelskiöld: Karl XII och Svenskerna. 
3 Konsul Christian Thaulow: Personalhistorie for Trondhjem og omegn. 

Budde, at han med de krefter han hadde til sin rådighet var alt for 
defensiv i sine disposisjoner. Kritikken synes berettiget, ialfall hvad 
angår hans utnyttelse av de maritime stridskrefter som stod under 
hans kommando. 

Armfeldts marsjlinje gikk et langt stykke kloss ned til kysten av 
Trondhjemsfjorden og den kunde ikke uten store vanskeligheter leg- 
ges lengere op i landet. Et offensivt støt mot denne linje, ført frem 
ved hjelp av orlogsfartøier og ialfall besetningen på Munkholmen, 
vilde utvilsomt ha gjort stor virkning, særlig da Armfeldt en tid støttet 
sig til depoter i Verdalen, og likeledes hadde nødig å holde sine for- 
bindelser med Jåmtland åpen. At Budde forsømte dette er så meget 
merkeligere som han jo selv som oberst i 1716 hadde vært med ved 
Moss, hvor situasjonen strategisk sett var analog med den han i 
Trondhjem stod ansikt til ansikt med. Jørgen Bjelkes resultatrike 
disposisjoner i 1658 gikk i samme retning. Det første trekk i hans 
planer mot Trondhjem var å kaste en mindre troppestyrke inn mellem 
svenskene i Trondhjem og deres forbindelse med hjemlandet. Og re- 
sultatet uteblev ikke. Hadde Budde her i rette tid og på rette sted ført 
et kraftig støt mot Armfeldts forbindelseslinjer, vilde han sannsynug- 
vis ha skap sig et navn i Norges krigshistorie, som det hadde stått 
glans av. Der kan innvendes at Trondhjem var en sådan trussel mot 
de samme forbindelseslinjer efter at han hadde passert denne by og 
gått over Nidelven. Men da hadde han jo nettop opnådd forbindelse 
med nye bygder, Melhus og omliggende distrikter, hvor han kunde 
skaffe sig nødvendig forsyning til underhold av sine tropper. Herfra 
fikk han også en ny og lettere forbindelse over Røros til sitt hjem- 
land og til Carl XII's hovedkvarter. Et støt som ovenfor nevnt vilde 
kunne gripe inn i disse disposisjoner. Som situasjonen fortoner sig 
på grunnlag av de kilder som foreligger synes det således å være grunn 
til å anta, at Budde har benyttet et offensivt våpen, som orlogsskibe 
er, på en alt for defensiv måte. Der var under de foreliggende om- 
stendigheter intet behov for dekning av Trondhjem fra sjøsiden, og 
orlogsskibene kunde forsåvidt like godt ha blitt i de sydlige farvann. 

Våren 1719 seilte Caspar Wessel med sin fregatt tilbake til Ska- 
gerakk og inngikk i viceadmiral Rosenpalms eskadre, der hadde sta- 
sjon i Norge. Han deltok således ikke i Tordenskiolds angrep på 
Marstrand. Derimot ledsaget han kongen fra Strömstad til Marstrand 
og var således med på de store æresbevisninger som blev Tordenskiold 
til del efter erobringen av Marstrand og ødeleggelsen av de dervæ- 
rende svenske skibe. 

Efter fredsslutningen blev han chef for et båtsmannskompa- 
ni'), men ikke lenge efter søkte han avskjed fra tjenesten og trådte 
under 29de juni 1720 ut med schoutbynachts karakter. Det var en 
veldig ophøielse fra kapteins grad og fregattchef i 27-årsalderen å bli 
schoutbynacht. Og da det ikke kan sees at han på noensomhelst måte 
har gjort sig fremragende bemerket, må der være andre grunne til- 
stede, og som vi senere skal se var disse ikke av sjømilitær art. 

Caspar Wessel synes å ha vært en pliktopfyllende, men ikke mer 
enn jevnt dyktig sjøofficer. Det er merkelig nok anført at han skulde 
ha vært en mindre god sjømann. Der er intet som tyder på, at han 
har vært i besiddelse av brorens glimrende egenskaper. Ved det be- 
tenksomme og tilbakeholdne i sin karakter synes han å ha vært det 
motsatte av denne. Hans myndighet i optreden, synes også å ha vært 
under det almindelige, hvad hans optreden overfor bønderne på de 
ham underlagte godser viser. Hans innflydelse på sine omgivelser 
synes heller ikke å ha vært særlig stor. Han stod således helt maktes- 
løs overfor den forsmedelige behandling, som blev Tordenskiold til 
del efter hans tragiske endeligt. Men herfor vil bli utførlig redegjort 
under behandlingen av Tordenskiolds begravelse. 

Den seier, som seiersskjorten han var født med varslet om, skulde 
han snarere vinde på landjorden enn på sjøen. Som nevnt gikk han 
efter krigens slutt av med schoutbynachts karakter; men hvad mere 
er, han blev ophøiet i adelsstanden under navnet von Wessel, ,alt 
fordi han skulde inngå ekteskap med en av landets fornemste damer, 
den 14 år eldre fru Edele Cathrine Kaas, der i 1718 var blitt enke 
efter den som overkrigssekretær avdøde general Valentin Eich- 
stedt, og som nu 2 år efter dennes død hadde forelsket sig i den 
unge sjøofficer””). I hans adelsskjold finnes bl. a. en sølvvesel 
eller hvad vi på norsk kaller røskatt, der visstnok har sin symbolske 
betydning i henseende til hans navn. 

Ved dette ekteskap blev han eier av herregården Raunstrup i 
Sydsjælland, stiffar til den ved hoffrevolusjonen i 1772 virksomme 
hoffmann Hans Henrik v. Eicstedt og svoger av generalmajor Henrik 
Bjelke Kaas til Boltinggård. Hans hustru var en datter av Hans Jør- 
gensen Kaas til Hastrup i Jylland, der døde i året 1700 som stiftamt- 
mann i Trondhjem, efter tidligere å ha vært amtmann i Smålenene, 
hvor han hadde eiet Ellinggård på Onsøen, som han hadde fått med 


1) Se Admiralitetets kopibok 1720, pag. 645. 
5 Bosch, Wemmestoftes historie som ovenfor samt Hist. Tidsskrift R. 6, 
V. B,, peg. 34, 

sin hustru Sophie Amalie Bjelke, en datter av riksadmiral Henrik 
Bjelke og sønnedatter av den norske kansler Jens Bjelke til Østråt 

Det gikk imidlertid tilbake for Wessel, således at han i 1740 måtte 
selge godset. Han gikk derfra med gjeld, og da hans hustru døde i 
1742 var han så trengende at geheimeråd Karl Adolf v. Plessen som 
kurator for Wemmestoftes kloster måtte oprette en plass for ham for 
å skaffe ham noe til livets ophold. Forgjeves søkte han forskjellige 
poster i marinen; der var ikke plass for den gamle sjøofficer, som 
hadde vært utenfor tjeneste i 26 år. Da kom hans svoger general- 
major Kaas på den lyse idé, at han påny skulde forsøke sig som frier. 
Denne gang gjaldt det Elisabeth Skeel, enke efter den i 1745 av- 
døde oberstløitnant Niels Sehested. Hun var en datter av major 
Anders Skeel til Møllerup i Fyen og av Amalie Wind, en datter av 
geheimeråd og vicekansler Holger Wind. Hun sat på herregården 
Broholm på Fyen, og dit satte da von Wessel sin kurs. Saken var av- 
gjort i en håndevending. Neppe ankommet til Broholm kunde han 
7de mai 1747 melde v. Plessen at hans ,Hjerte var bleven bunden til 
/Ægtekjærlighed”. Det forbehold tok dog hans brud, at han måtte bli 
admiral, hvad der ga predikat av excellence. Det fikk v. Plessen ord- 
net. Den 4de august stod brylluppet; månedsdagen derefter fikk von 
Wessel karakter av viceadmiral. Av herregården oprettet han i 1750 
et stamhus, hvis taksasjon i nasjonalbankheftelser utgjorde 368,510 rd. 
Han døde 1768, 75 år gammel, og efterlater sig ingen slekt. Som foran 
nevnt fantes hans og hans hustrus portretter i familjegalleriet på 
Ringved, men hvor de er blitt av vites ikke. Nærværende portrett fin- 
nes i Danmark (pl. 12). 

Et familjesagn forteller at Caspar v. Wessel i et slag var blitt 
avskutt begge legger og at han i spøk sa: ,Jeg Casparus kan med ære, 
mine støvler uten legger bære”. Sagnet medfører sikkert ikke sannhet. 

Men det var altså seiersskjorten. Ved kistens restaurering i 1878 
fantes den under platen. Den var innsvøpt i et blått papir og var av 
blå silke. På papiret stod'): 


Skulde nogen finde det, som herunder er lagt, 

og spørge: hvad det er, skal det ham være sagt: 
Det er hr. admiral v. Wessels seyeraskjorte, 

med hvilken han var fød, med sig begiert til jorde. 
Da glemsomhed forvoldt den ey er bleven bragt 

i kisten, er den under denne plade lagt. 


1) Kirkehist. Saml. 3 R. II B. 619. 

Maren Wessel er født 15de juli 1696, men døde allerede 
vel et år gammel. Hun blev 6te desember 1697') nedsatt i det Wessel- 
ske gravsted i Vår Frue kirke. Det vil således sees at Jan Wessel 
nu hadde fått sitt eget gravsted i kirken. 


Ifølge tradisjonen og den Wesselske stamtavle skal jo det sam- 
lede antall barn være 18, og den 6te datter er da angitt som dødfødt 
i 1697. Hun er som det vil sees ikke opført i Jan Wessels bibel og de 
i Trondhjems statsarkiv bevarte protokoller inneholder intet hverken 
om hennes fødsel eller begravelse. Men E. A. Thomle anfører som 
tidligere nevnt at den 6te datter temmelig sikkert er født i 1797 og død- 
født, hvorfor Jan Wessel ikke har innført hende. Med denne auten- 
tiske uttalelse får man da slå sig til ro. 


Av rådmann Jan Wessels 6 døttre var således 1 dødfødt, 1 døde 
som ganske ung, 3 blev gift med kjøbmenn i Trondhjem, 1 med en 
prest. Av de 12 sønner gikk 4 den teologiske vei, hvorav 3 blev pre- 
ster, mens den 4de gikk over i kjøbmannsstanden, 1 døde som ung og 
de resterende 7 gikk alle til sjøs. Av disse døde 2 i hollandsk tjeneste 
i ung alder, 1 begav sjøen og blev bestyrer av Stjørdalsgodset, 1 blev 
kaptein i marinen og overlods nordenfjells, 1 blev kommandør i den 
russiske marine og 2 viceadmiraler i den dansk-norske. Begge de siste 
blev adlet. En av dem var Tordenskiold. 


1) Se ministerialboken. 

TORDENSKIOLDS FØDSEL, BARNDOM 
OG UNGDOM 


»Tapperhed og geni nedstammer fra Oven. De ere him- 
lens døtre; hvo, som besidder dem, behøver ingen ahner og intet adels- 
diplom.” 

Tordenskiold var i ordets egentligste forstand en ,selfmade man”. 
Som en Griffenfeldt og en Løvenørn banet han sig selv veien opover 
i kraft av sin fremragende personlighet og sin eminente dyktighet på 
det område som krigen la tilrette for ham. Av foranstående fremstil- 
ling vil imidlertid ses, at han ingenlunde hadde grunn til å føle sig 
trykket av sin avstamning. Både på fars- og morssiden skyter slekten 
langt inn i fortiden og spesielt morsslekten har tilhørt det norden- 
fjellske Norges mest fremskutte patricieslekter, og farens stilling som 
jorddrott og rådmann gir også Wesselnavnet en bred plass i datidens 
trønderske societet. Og Tordenskiold er sig denne sin avstamning 
bevisst, og han utnytter den idet han i sin skrivelse til kongen av 4de 
oktober 1715 fremholder, at det er mange i kongens tjeneste, som er 
store menn og ikke av så god byrd som han og beklager sig over at han 
ikke blev forfremmet efter slaget under Femern. Det er like efter 
denne henvendelse at han blir ophøiet i adelsstanden og det er grunn 
til å tro, at der i nevnte bemerkning ligger en antydning om nobili- 
tering. En av hans morsslekts representanter, Caspar Schøller, var 
jo tidligere blitt adlet, og i 1704 utnevnt til geheimeråd og hvit ridder. 
Likeledes er tidligere anført at Schøllerne i Trondhjem hadde i stor 
utstrekning adelsprivilegier, uten dog å være adlet. Man skal også i 
denne forbindelse legge merke til at Tordenskiold da han blev adlet 
endnu ikke hadde hatt anledning til å vise sine fremragende føreregen- 
skaper; Dynekilen kom jo senere og hans handlekraftige optreden 
overfor Wachtmeister i Kielfjord 1715 blev jo ikke engang påskjønnet 
så meget, at han — ialfall før senere — blev tildelt den medalje som 
linjeskipschefene blev dekorert med efter slaget. Skjønt den hvite ørn 
i hans våpenskjold viser at hans glimrende kamp med de to svenske 

orlogsskibe ga den direkte foranledning til nobiliteringen, så er der dog 
grunn til å tro, at hans avstamning ialfall har vært en medvirkende 
årsak til hans ophøielse i adelsstanden. All snakk om skreddersønnen 
fra Trondhjem må ialfall opgis som helt og holdent uhistorisk. Dermed 
er ikke sakt at Tordenskiold var blitt en annen om hans far hadde 
vært skredder. 


Om tidspunktet for Tordenskiolds fødsel har der vært skrevet en 
hel del. Om datoen 28de oktober har der ingen tvil vært, men assessor 
Hofman i 1746 og Rothe i 1747 angir fødselsåret til 1691. Dette har 
hårdnakket været fastholdt i verker om Tordenskiold, helt til våre 
dage'). Det kan dog ikke være tvil om at han er født i 1690. Dette 
fremgår for det første av Jan Wessels familiebibel, hvor det heter: 

Anno 1690 d. 28 Octobr. min K: forløst med Een søn og bleff 
Christnit Pitter. 

En bestyrkelse herpå finnes i Tordenskiolds egen skrivelse av 29de 
juni 1719 til kabinets-sekretær Lidersen om den engelske gesant, lord 
Carteret: ,Jeg er ikke saa gammel som han, thi han er 29 aar og jeg 
i mit 29de.” Herav kan altså sluttes, at han er født i 1690. I ,Vort 
Forsvar” for 26de oktober 1890 drar O. Liitken påliteligheten av dette 
brev i tvil, da man ikke har kunnet finne originalen i arkivene. 

Imot disse bevismaterialer opstilles da Rothes angivelse med den 
begrunnelse at han levet og skrev sit verk så kort tid efter Torden- 
skiolds død. 

Det er en antagelse, som jeg har sett anført flere steder, at Rothe 
var en samtidig av Tordenskiold og at derfor hans angivelser skulde 
være særlig pålitelige. Dette er jo ikke tilfelle, da Rothe er født 1724, 
altså 4 år efter Tordenskiolds død, og han skrev sin bok i 1747. Som 
tidligere anført og som også senere skal påvises er Rothes angivelser 
på mange punkter bevislig feilaktig, også hvad tidsangivelser angår. 
Det er særlig bemerkelsesverdig at hans personalia angående Caspar 
von Wessel på vesentlige punkter er ganske feilaktig, og det er jo fra 
von Wessel han angivelig har en del av sine data. 

Rothe kan derfor ikke tas som en pålitelig kilde stikk i strid med 
Tordenskiolds egen opgave og med Jan Wessels egenhendig førte op- 
tegnelser i sin bibel. Det er tvertimot meget tenkelig at Rothe har tatt 
sin angivelse fra sin forgjenger Hofman. 


1) Carstensen & Liitken 1902. 


110 


Tordenskiolds fødsel, barndom og ungdom 


Men la oss se litt nærmere på den viktigste kilde — familjebiblen. 
For det første synes det noe merkelig at Jan Wessel så sent på året som 
I oktober skulde skrive feil årstall ved innførelsen av sin sønns fødsels- 
dag. Men sætt nu at årstallet var feilaktig — 1690 for 1691 — datoen 
er man jo enig om. Hvorledes vil man i praksis få plass til et menne- 
skebarn mellem 28de oktober 1691 og det næste barns fødsel den 14de 
august 1692. Det får da også være grenser for fru Marens prestasjoner. 
Jeg kan ikke forstå annet enn at en sammenstilling av disse kjenns- 
gjerninger må avsvekke Rothes angivelse til det helt uholdbare. 

Man kan vel ikke godt dra i tvil ektheten av det omtalte brev fra 
Tordenskiold til Lidersen. Og hvorledes skulde man kunne tenke sig 
en trykkfeil i de her citerte ord? Men hvad der kan konstateres er 
altså en motsigelse hos Rothe av hans egen angivelse av Tordenskiolds 
fødselsår. Men der finnes ennu flere motsigelser hos ham av samme 
art. Han sier nemlig at Tordenskiold kom i barberlære, da han var 
»13 i sit 14de år”. Men når han nu rømte hjemmefra sommeren 1704, 
hvorledes kunde han da ha fylt sitt 13de år, hvis han var født 28de 
oktober 1691? Og videre sier han at Peter Wessel, da han kom til Kjø- 
benhavn 1704 var 14 år. Men hvorledes kunde han være det, hvis han 
var født i 1691? Her er altså atter igjen to påtagelige selvmotsigelser 
hos Rothe. Legger man nu hertil, at han angir såvel Jan Wessels som 
Maren Schøllers alder, ja også Tordenskiolds dødsdato, bevislig galt, 
så kan det ikke innsees at Rothes angivelse av Tordenskiolds fødselsår 
kan bli stående lenger som riktig. Jan Wessels angivelse i sin bibel, 
støttet av så mange andre momenter, får tas som fullgodt bevis for at 
han er født 28de oktober 1690. 


Men også om Tordenskiolds fødested har der vært 
tvil, også her har man inntil de seneste publikasjoner hårdnakket 
holdt på Leingården i Munkegaten som stedet, og her har man ikke 
engang Rothe å støtte sig til. Det er ene og alene en tradisjon, uten 
den ringeste støtte i noe forsøk på bevis, som har vært grunnlaget. 
Jeg har tidligere under behandlingen av Jan Wessel påvist at denne 
før, under og efter 1690 bodde i sin gård på sydøstre hjørne av krysset 
mellem Olav Tryggvesøns gate og Krambodgaten. 

Dette er uomstøtelig bevist gjennem pantebøkerne.*) 

Til overflod skal også påvises at Jan Wessel aldri har eiet og 


1) Såvidt jeg kan se første gang påvist av Henrik Mathiesen i Dagsposten. 

aldri har bodd i Leingården. Ifølge Trondhjems skattemanntall') eie- 
des og beboddes Leingården: 

1683—1704 av Anders Olsen, skrædder. 

1704 av hans enke. 

1706—1710 av Hans Mortensen, skrædder. 

1710—1720 av byskriver Thomas Wisløff. 

1720—1806 av justisråd Hvedings og hans efterkommere. 

1806—1838 av 0. Nordlund, salmaker. 

1838—1842 av J. Hagen, maler. 

Fra 1842 av Christen Lein. 

Som tidligere anført sier Tordenskiold i en ansøkning til kongen 
1708, at hans hjem med hele dets innhold brente samme år. Leingår- 
den har aldri brent. Den blev derimot nedrevet under den store brand 
1846 for å redde nabobebyggelsen*). 

Som det av fortegnelsen vil sees, er der intet som kan støtte tra- 
disjonen. Det eneste som vites å ha det ringeste med Tordenskiold å 
gjøre, er den omstendighet at der i denne gård har vært opbevart et 
oljemalt portrett av Tordenskiold, og at der på veggene i den nuvæ- 
rende murgård i sin tid fantes et malt veggtapet forestillende kampen 
ved Marstrand; dette siste gikk for noen år siden tapt, idet det blev 
stjålet fra gårdsrummet, hvor det midlertidig var henlagt i oprullet 
tilstand. Det omtalte portrett, som nu tilhører familjen Bachke i 
Trondhjem, er signert: Copi af I. Schåöler 1840. Billedet er altså av 
meget ny dato og dets evne til å støtte tradisjonen meget svak. Origi- 
nalen henger på Sjøkrigsskolen, Horten. 

At denne tradisjon er av nyere dato fremgår også av den omsten- 
dighet, at hverken Gerhard Schøning eller L. D.Klåwer 
nevner noe derom, hvad de sikkert vilde ha gjort om de hadde kjent 
til den. Tvertimot nevner Kliiwer i sine ,. Norske Mindesmerker" 1823 
en annen versjon, hvis kilde er den gamle Knud Strand, som 
var født i 1707 og døde i den høie alder av 108 år, nemlig at Peter 
Wessel blev født i en gård på hjørnet av ,.Gjeilan” (den nuværende 
Kongens gate) og Svenskstuveiten, en gate som forsvant ved regule- 
ringen i 1842 og blev erstattet med den nuværende Tordenskiolds gate, 
der forøvrig ligger adskillig lenger øst enn den gamle gate. Det er 
sannsynlig at gaten har fått sitt navn efter Klåwers anførsel. Grunnen 
til denne tradisjon kan muligens søkes i den omstendighet, at Jan 


1) Velvillig meddelt av frk. Hansen, Statsarkivet. 
5 Se Statsarkivet. 

Wessel eiet Svenskstuen, som lå i denne bydel. Men denne bygning 
eksisterte ikke i 1690, den blev først opført i begynnelsen av det 18de 
århundrede og Tordenskiold kan således ikke være født der. 

På den tid det her er tale om bodde jo det fornemme borgerskap 
i strøket langs elvens vestside, således at allerede av den grunn sann- 
synligheten taler for at Wessel bodde der. Her hadde Jan Wessel også 
sin brygge (den nuværende Jenssenbrygge), og her hadde han sitt 
hjem og her er Peter Wessel født. 

Hvad nu Tordenskiolds døpenavn angår, så blev dette efter fa- 
miljebiblen Pitter*). Det vilde imidlertid være uriktig å benytte 
dette ved hans navnangivelse, da han aldri selv har kalt sig således. 
Ifølge den første facsimile man kjenner (1706), skrev han sig Peter 
Jansen Wessell og i mannskapsrullen på Vestindiafareren heter han 
også Peter. Rothe anfører i to skrivelser av 4de oktober og 27de no- 
vember 1712 hans underskrift som Peder Wessel. Originalene til 
disse skrivelser finnes i Danske Riksarkiv og underskriften er P. J. 
Wessell. Her har man atter igjen et bevis for med hvilken fremragende 
freidighet Rothe omgås historiske dokumenter. 

Senere benytter Tordenskiold bare forbokstaven. Imidlertid be- 
nevnes han såvel i bestallingene som i adelspatentet for Peter, og 
man kan da sikkert bruke dette. 

Man har ennu bevaret Tordenskiolds dåpsdrakt*), bestående av 
løiert, hue og fotpose (pl. 13). 

Løierten er av gul silke med en bred bord av violett silke, hvori 
er innvevet et mønster av gullmor og sølvmor. Huen er av hvit silke 
med broderte blomster, og fotposen av grøn silke med en rød bord. 

Peter Wessels opvekst i Trondhjem er nu delt mellem vinterop- 
holdet i byen, hvor han har hatt ,flatbryggan”, elven, Bratøra og fjor- 
den like utenfor stueveggen — og sommeropholdet på Ringved, hvor 
han også har hatt fjorden i umiddelbar nærhet. Som tidligere nevnt 
var det hele 7 av rådmannens 12 sønner som valgte sjøen som levevei, 
og forholdene har da også ligget således an, at lysten til dette liv er 
blitt underbygget helt fra den tidligste ungdom av. Rådmannens egne 
skibe har stadig besøkt Trondhjem, og Tordenskiold sier da også 1 
sin skrivelse til kongen av 28de februar 1711, at han i ledene og hav- 
nene i det trondhjemske kjenner hvert skjær og hver klippe og at 


1) Jan Wessel var jo bergenser, hvilket muligens kan forklare denne form 
for navnet. 
35 Se foran. 

hans far og 3 brødre trafikkerte de øer og steder i distriktet, hvor de 
innrullerte matroser skulde hentes. Det er da naturligvis med disse 
farens fartøier, der førtes av sønnene, at Peter har foretatt sine små 
utflukter i ungdommen. 

Hans skolegang har naturligvis artet sig som enhver annens, det 
vil si, han har gått på en av de såkalte ,danske” skoler, der lededes 
av klokkerne under sogneprestenes tilsyn og tjente som forberedelses- 
skole til latinskolene. Undervisningen gjaldt først og fremst kristen- 
domskunnskap, dernæst litt skrivning, regning og lesning. Denne un- 
dervisning varte et par år og ved 10-årsalderen begynte man på Ka- 
fedralskolen. Ialfall vet man at Peters eldste bror 10 år gammel gikk 
inn på Latinskolen. Det vilde ikke være utenkelig, om Jan Wessel 
med sin store barneflokk, i likhet med mange der hadde råd til det, 
hadde holdt huslærer. Dette kan imidlertid ikke ha vært tilfelle, da 
man i så fall vilde ha sett det av skattelistene, idet en sådan overdådig 
tildragelse var belagt med luksusskatt. 

Rothe sier at rådmannen forsøkte å sette Peter til de boklige 
syssler og anvendte hertil de strengeste midler uten at det lykkedes. 
Man har herav villet slutte, og visstnok med rette, at Peter Wessel en 
tid har gått på Latinskolen. At det har vært denne skole han i tilfelle 
har frekventert, synes utvilsomt, da hans 4 andre brødre, der gikk den 
lærde vei, gikk her. At han skulde ha gått på presten Markus 
Volqvartzs private latinskole er ikke sannsynlig, da denne skole 
visstnok først begynte 1701') og Peter i likhet med sine øvrige brødre 
må ha begynt i 10-årsalderen, altså i 1700. Dessuten var det ikke sann- 
synlig at rådmannen vilde sette denne balstyrige gutt inn på et nytt 
uprøvet institutt. Trondhjems katedralskole regner ialfall Peter Wessel 
blandt sine berømte elever og har reservert navnet Tordenskiold plass 
på den minnetavle over berømte elever, som vil bli opsatt når den 
nye skolebygning engang er ferdig”). Noe direkte bevis for Peter Wes- 
sels skolegang på Trondhjems katedralskole har man dog ikke, da 
skoleprotokollene fra den tid, som så meget annet av det trondhjem- 
ske arkivstoff, er gått med i en av de mange ødeleggende brande, byen 
gjennem tidene har vært hjemsøkt av. 

Latinskolebygningen var på den tid en gammel rønne, belig- 
gende inntil Domkirkegården, hvor nu Statsarkivet og Waisenhuset 
ligger. Skolens rektor var dengang nordmannen Anders Ivars- 


1) Konservator Th. Petersen i Dagsposten 20de november 1920. 
)y Se forannevnte kilde. 

søn Borch, ifølge A. E. Erichsen den lærdeste filolog og kanskje 
også den dyktigste lærer her tillands i det 17de århundrede. Skolen 
var delt i 5 klasser, ,mesterlektien” og 4 andre klasser. Den hele sko- 
legang tok normalt 10 år. 

Elevenes slagsmål og viltre ferd utenfor skolen satte sitt preg på 
byen og skolen. Domkirkegården, hvortil skolen støtte, blev guttenes 
tumleplass i skoletiden, og der skumles om at de unge minervasønner 
har de avslåtte neser, ører og andre ekstremiteter av véstfrontens ær- 
verdige statuer") på sin samvittighet. Et hyggeligere minne har de satt 
sig i de tallrike graffitti på Domkirkens mure. Rundt omkring på de 
gamle stene har de lærde herrer foreviget sine navne efter datidens 
skikk i latinisert form ofte med tilføiede årstall som kan gå lenger til- 
bake enn Tordenskiolds tid. Men Peter Wessels navn har det ikke 
lykkedes konservator Petersen å finne. 

Undervisningens to store hovedgjenstande var religionskunnskap 
og latin. Hertil kom gresk, hebraisk og noe filosofi. Skolegangen varte 
om sommeren fra kl. 6 morgen til 10 og fra kl. 2 til 5 eftermiddag, 
om vinteren var formiddagstimene fra kl. 8 til 11. Sønn- og helligdage 
hadde skolens disciple tvungen kirkegang, både til høimesse og aften- 
sang. Før gudstjenesten samledes de på skolen, hvor der holdtes en 
kort andagt. Derpå gikk de parvis til kirken. Efter gudstjenesten gikk 
alle på samme måte tilbake til skolen, hvor de av sine lærere eksami- 
nertes om prekenens innhold.”) 

Der fantes kun ett stort klasseværelse. I den ene ende av dette 
holdt mesterlektien til, adskilt fra de øvrige klasser ved en vegg som 
dog ikke nådde helt op til taket. Resten av rummet optokes av de 4 
lavere lektier, som hver hadde sin fjerdedel. Om hvordan undervis- 
ningen kunde bli under disse lokale forhold, har vi fra den senere 
del av århundredet en drastisk skildring:*) 

»I det store rum samledes alle 4 klasser på en gang, hvorved der 
under lesningen opstod et så forferdelig bulder at aldri på det mest 
stormende sognemøte eller på den sjofleste kro kunde høres verre 
spektakkel. Fire gutter som for å høres under denne symfoni, nødsa- 
gedes til å skrike av full hals og fire kolleger som rettet dem med like 
så dundrende stemmer, samt stadig avbrytelse av slag med riset, gråt 
og skrik, gjorde at den som stod i døren, ikke kunde skjelne et eneste 


1) Se forannevnte kilde, 
% A. E. Erichsen: Træk av Trondhjems kathedralskoles historie. 
3) Konservator Petersen. 

ord, men trodde sig å være hensatt i en drøm, hvor alt blandedes i 
jammer og forvirring, latin, katekismus, gloser og prygl.” 

Det var altså denne form for tilværelse i 10 lange år, Peter Wessel 
reagerte så voldsomt mot, at faren tilslutt måtte gi sig. Den juling som 
skulde presteres vilde han helst selv besørge. Men under disse om- 
stendigheter var det en naturlig sak at han blev sendt tilsjøs. Da som 
nu og her som i andre land, var det jo veien for familjens uheldige 
subjekter. Marryat har tatt situasjonen på kornet i en av sine sjøro- 
maner, hvor fregattchefen hilser den nybakte midshipman med den 
bemerkning, at det naturligvis er the old story med familjens sorte 
får, hvortil den rappmunnede middy svarer, at forholdene har foran- 
dret sig siden the captains ungdom. Og Horatio Nelson, som 11 år 
gammel efter eget ønske kom tilsjøs med sin onkel Maurice, blir be- 
traktet på samme måte, da onkelen på farens forespørsel om han vil 
ta ham med skriver: ,, What has poor Horatio done, that he should 
be sent to rough it out at sea!" 

Tordenskiolds bror Caspar var også kun 11 år da han kom til- 
sjøs, så for den saks skyld er det ingen usannsynlighet for at også 
Peter kom ut i den alder. Og vi har jo i det ovennevnte brev til kon- 
gen 1711 Tordenskiolds egen uttalelse for at han da han var yngre har 
faret på ,Rigens Strømme”, hvorved vel må forståes den norske skjær- 
gård. 

Dette må ha vært i 1701 eller 1702.. Men er det riktig hvad Rothe 
sier, at Peter Wessel har gått i skredder- og barberlære i 13—14-års- 
alderen, så må faren altså ha tatt ham iland igjen i 1703. Hvad grun- 
nen hertil kan ha vært er ikke godt å si; muligens har dette sin grunn 
i den omstendighet at Jan Wessel dette år samtidig mistet 2 sønner 
Ivar og Hans tilsjøs. 

Jeg kommer nu til skredderspørsmålet, som har vært gjenstand 
for så megen kommentar, en periode som i ethvert tilfelle er ganske 
betydningsløs for Tordenskiolds utvikling, men som selvfølgelig også 
har krav på den best mulige historiske belysning. 

I Videnskapenes selskap i Trondhjem er opbevart skredderlau- 
gets protokoll for det 17de århundrede og opover. Under anno 1665 
finnes følgende: ,Herudi skal alle de drenge antegnis som tagis udi 
lehre her efter saa och di som tilforn icke er indskrevet i den an- 


den bog.” 
Men den kontinuerlige innskrivning av drengene ophørte i 1670- 
årene for derpå å begynne igjen — lenger frem i boken — med en 


innskrivning 12te september 1699, foran hvilken er notert: ,Her be- 

gynder paa Ny fra denne dags dato udi denne laugsbog at indskrive 
og udskrive de drenge som lærer det lovlige skræder haandverck her 
udi Lauget, og forbliver dend saa stedtze ved Lauget for en Ind og 
Udskrivelsesbog. Datum Trondhiem Dend 12. September Anno 1699”. 

Derpå kontinueres til 1736. 

I denne protokoll finnes ikke Peter Wessels navn. Av denne 
omstendighet kan vel med sikkerhet sluttes, at Peter Wessel ikke er 
satt i skredderlære for å utdannes til skredder. Men Rothe sier jo hel- 
ler ikke dette. Hans anførsel går ut på at rådmannen for noen tid pro 
forma satte ham hos en skredder og anmodet i Peters påhør denne 
om å holde ham bra skarpt, da han var en uregjerlig gutt. Noen dage 
derefter hendte, efter Rothe, historien med sneballen, idet Peter for 
å hevne sig på det ,gammeløl” som skredderen så beredvillig hadde 
tildelt ham, klemmer en sneball i nakken på sin mester samtidig som 
han gyver på en annen gutt, på hvem han avlaster endel av den juling 
han selv synes å ha fått for meget. Straks derefter echaperte han fra 
sin mester og kom hjem til faren som nu tok ham til nåde. Peters 
skreddertid har således efter Rothe kun strukket sig over noen ganske 
få dage. Men det er nok til hos professor Holm å gjøre faren til 
skredder. 

Spørsmålet er nu om det er noen sannsynlighet for at Rothe har 
rett i sin påstand. Øverland hevder i sine notater, at det kan være mu- 
lighet for at legendedannelsen har sitt utspring i et vandresagn. Saken 
er nemlig den, at forholdet passer så forbløffende godt på den omtrent 
samtidige engelske admiral Hopson, 1642—1707, om hvem tra- 
disjonen vet å berette akkurat samme skredderhistorie, som om Peter 
Wessel. Men også denne tradisjon savner ethvert historisk grunnlag.*) 
Og det er muligens fra denne tradisjon at Marryat har fått ideen til 
å la Peter Simple være i skredderlære før han kommer tilsjøs. Det 
synes som han har søkt og funnet i skredderen den polære motsetning 
til sjømannen. 

Men på den annen side må man legge merke til at Rothe meget 
sterkt understreker påliteligheten av sin beretning. Han sier nemlig 
at han fra gen vis anseelig” mann har fått et brev, hvori denne hen- 
stiller til Rothe ikke å innta historien om skredderlærlingen og de 
øvrige historier fra Peter Wessels ungdomsår i Trondhjem. da han 
derved kun vilde gi misundere anledning til raisonements. Men Rothe 
føler sig så sikker i sin sak, at han ikke finner grunn til å fortie denne 


1) Dictionary of national Biography. 

sannhet, som han forøvrig mener ikke kan skade Tordenskiold. Det 
er derfor meget som taler for at man anser Rothe som pålitelig i 
dette spørsmål. 

Som tidligere anført bodde på denne tid en skredder Anders 
Olsen i Leingården i Munkegaten, og det er da ikke utenkelig at det 
er hos denne mann Peter Wessel har vært og at man her har utsprin- 
get til tradisjonen om at han er født i Leingården. Mere sansnynlig 
er imidlertid, at han har vært hos skreddermester Mogens Lar- 
sen Sindhkerg. Denne var nemlig annen gang gift med Margrethe 
Povelsdatter, der meget langt ute var beslektet med Peter Wessels mor 
Maren Schøller. 

Rothe sier som nevnt at Peter Wessel da dette hendte var ,,13 i 
sitt 14de år”. Det må altså ha vært vinteren 1703—04. Det varte imid- 
lertid ikke lenge, før rådmannens bekymringer over Peters uregjerlig- 
het antok slike former, at han måtte finne en annen utvei til å stagge 
ham, og han satte ham da, ifølge Rothe, hos en barber. Dette må ha 
funnet sted før 28de april 1704, da som tidligere påvist Jan Wessel fra 
denne dag var bortreist fra byen i forretningsanliggender, og han kom 
ikke hjem førend Peter var forsvunnet. 

Når Rothe sier at Peter blev satt i lære hos en barber, må man 
være opmerksom på at en barber dengang og en barber nu er to vidt 
forskjellige ting. Barberer dengang var tidens kirurger, eller for å 
bruke en mindre pretensiøs betegnelse, sårlæger. I armeen kaltes de 
feltskjærer, i marinen skibsbarberer eller badskjær. 

For å bli optatt som barberlærling måtte der skaffer bevis for at 
vedkommende var født av ærlige ekteforeldre. Han måtte kunne lese 
og skrive dansk, tysk og latin og noenlunde forstå de almindelige glo- 
ser, kirurgien vedkommende. Før han kunde begynne å praktisere 
måtte han ha attest fra Facultate Medica og efter 3 års lære- 
tid måtte han forplikte sig til ,at reise og vandre udi fremmede lande 
udi 4 aar, paa det han des bedre kan blive forfaren udi lægekunsten”"). 

I denne lære har han da øiensynlig vært til han fant anledning 
til å ryste Trondhjemsstøvet av sine føtter. Hvorledes han iverksatte 
dette skal senere bli behandlet. Først må sies noen ord om hans ka- 
rakteristikk fra guttedagene. 

Påliteligheten av Rothes anførsler er for dette punkts vedkom- 
mende heller ikke ubetinget. Det er et rikt felt for legendedannelse 
fra Tordenskiolds ungdom til Rothe skrev sin bok i 1747. Men som 


1) Wessel-Bergs rescripter 22de oktober 1672 og 2ide juli 1708. 

nevnt understreker han påliteligheten også for dette punkts vedkom- 
mende. Historien om Peter Wessels optreden likeoverfor den større 
og sterkere gutt ved å avklippe sitt lange hår og innsmøre hodet med 
talg, er, hvis den er sann, overordentlig interessant som karakteristikk 
av mannen. Det er her, som senere, kamp mot overmakt. Misforhol- 
det må på en eller annen måte utjevnes. Den svakere parts underle- 
genhet i styrke må erstattes av overlegenhet på andre områder, dis- 
posisjon av kreftene, raskhet i bevegelsene, manøvre. Det er dette som 
kalles taktikk. Den talg som han nu smurte i håret for å holde sig klar 
av sin sterkere motstander, den smurte han senere i bunnen av sitt 
fartøi for ved sin større hastighet å kunne utmanøvrere sin motstander. 

Historien med skredderen og sneballen er som grepet ut av selve 
Marryat. Riposten overfor den strenge mester med sitt gammeløl 
kunde vel være mere eller mindre berettiget, men det uskyldige offer 
for den raffinert uttenkte taktiske fremgangsmåte til opnåelse av denne 
hevn, har ialfall krav på medlidenhet. Men var også dette et opgjør 
av et gammelt mellemværende, da var manøvren simpelthen et tak- 
tisk mesterverk — en isolasjon av den sterkere del og en knusende 
kraftkonsentrasjon overfor den svakere. 

Hvorom nu allting er — Peter Wessel har sikkert i sine unge 
dage vært en ganske vilter herre for hvem kampene har vært like så 
nødvendig som det daglige brød. Hans kampglade sinn har voldt den 
gainle rådmann alvorlige bekymringer, nettop fordi han qua rådmann 
har hatt ansvaret for ordenens opretholdelse i byen. Også Hofman*) an- 
fører hans hang til slagsmål og meddeler at han under et klammeri 
smed nogle maaske alt for liderlige mennesker” fikk en blessyre i sitt 
ansikt, hvorav han bar merker hele sin livstid. Rothe anfører i slutten 
av sin bok med støtte av en av Tordenskiolds samtidige, at dette arr 
ved munnen hitrørte fra en strid som han i sine løitnantsdage hadde 
hatt med en løitnant Høyer, som bar jalousi til ham for den yndest og 
nåde han var kommet i hos stattholder Løwendahl. 

Undersøker man nu bytingsprotokollene for disse år, vil man 
finne en vrimmel av innkallelser for slagsmål og gateuorden, men man 
leter forgjeves efter Peter Wessels navn. Og ser man nu disse for- 
skjellige beretninger om Tordenskiolds guttestreker under ett og sam- 
menligner dem for eksempel med forholdene i Trondhjem i slutten 
av det 19de århundrede, så vil de som kjenner disse forhold sikkerlig 
innrømme, at Peter Wessels streker tåler sammenligningen. Det er 


1) Justisråd Tycho de Hofman: Portraits historiques 1746. 

da også forståelig at Rothe trods påtrykk tar risikoen ved å ta disse 
historier med i sin fremstilling. 

Så levet da Peter Wessel våren og sommeren utover 1704 som 
lærling udi kirurgien inntil Trondhjem blev revet ut av hverdagslivets 
ensformighet ved Frederik IV's besøk. 

I kongens følge var bl. a. også general-admiral Ulrich Chri- 
stian Gåildenløwe, som om reisen har forfattet et ,Dagregi- 
ster”), der gir et kort riss over hele turen. Opreisen begynte i Fredriks- 
hald og fulgte hele kysten opover, dels landeveien, og hvor ikke dette 
kunde skje, med vicestattholder Gabels jakt. Den 27de er følget i Su- 
rendalen, hvor kongen efter sagnet skal ha ligget i en stue på gården 
Røv, hvor der ennu skal stå en tavle over døren. Folk på stedet vil også 
vite, at han skal ha besvangret konen der på gården”). Gåöldenløwe sier 
at han lå i et av Don Quixotes slotte, 4 mil fra kongens bolig, og her 
opdaget han en bondekjerring som var 95 år og som påstod ennu å være 
jomfru. Dersom jeg havde seet hende i den Tid St. Ole levede, og da 
Jærtegn i Norge var giense, havde ieg maaeske mindre tvivlet om denne 
gode Qvindes Oprigtighed, end nu”, sier Gåldenløwe. 

I løpet av den 25de nådde de til Svorkmo. Den 26de drog man til 
Orkdal og det var meningen at kongen herfra skulde reise pr. båt 
inn til byen, hvor man på Bratøra hadde reist ham en æresport. Ft 
stykke ut på fjorden var det imidlertid litt sjø og kongen forandret 
da bestemmelsen og styrte inn til Sundet ved Leinstranden, hvor han 
gikk iland og kjørte derfra til byen, hvor han ankom om aftenen og 
tok inn hos generalløitnant Vibe. 

Den 27de, søndag, var der gudstjeneste i Domkirken fra 10—2. 
De 3 følgende dage mønstring av de sammendragne tropper. Den 3lte 
holdt Vibe fest på sin gård Lade. I denne anledning var der kjørt 
innover et batteri på 9 kanoner, der skulde besørge salutten efter skå- 
lerne. Gården er nærmeste nabo til Ringved, hvor altså Peter Wessel 
bodde, og han har øiensynlig merket sig det glansfulle i å ha kanoner 
utenfor huset til forøkelse av stemningen ved bordet. 

Den lste august var der fest hos stiftamtmann Iver von Ahnen. 
Den 2den august besøkte kongen Munkholmen og beså Griffenfeldts 
værelser og benådet 13 av de 14 fanger som sat der. Den 3dje atter 
gudstjeneste, hvorefter kongen spiste hos kommerceråd Anders Schøl- 
ler, en slektning av Peter Wessel på morssiden. 


1) Skrevet på fransk, men utgitt i dansk oversettelse 1770 av premierløitnant 
O. Engelstrup. 
7) Øverlands notater. 

Den Ste august om morgenen drog følget fra byen. I spissen for 
toget red en herold med en velspekket pengeveske og kastet penger til 
de fattige, ,og den, som var snarest, fik mest af dennem”. Idet kongen 
og følge drog ut gjennem Skanseporten, avfyrtes fra vollen 3 gange 9 
skudd og borgerskapet ga 3 salver. Efterhvert som opstigningen blev 
besverligere, blev antallet av medfølgende borgere mindre. Kun auto- 
ritetene fulgte ennu. Om aftenen kom følget frem til Støren preste- 
gård, hvor der overnattedes. Den næste dag fortsattes reisen til Opdals 
prestegård, hvor de trønderske autoriteter vendte hjem. Men Peter 
Wessel] snudde ikke; han fortsatte med følget over Dovre, passerte 
Drivstuen, Tofte, Froen, Vang, Elverum, Kongsvinger og kom til Kri- 
stiania, hvor de ankom 16de august. Den 28de forlot følget Kristiania 
og den 30te seilte man ut fra Larkollen. Den lste september gikk føl- 
get iland i Flatstrand og den 4de ankom man endelig til Kjøbenhavn. 

Rothes anførsel om at Peter Wessel rømte hjemmefra, bekreftes 
av et av hans egne breve som Rothe ikke har kjent. Visstnok sier 
Wessel i skrivelse av 28de mars 1706 til kongen, at ,,jeg for omtrent to 
aar siden er bleven nedsendt fra min gamle Fader Johan Wetzel Eders 
Kongl. Majsts. allerundrt. Raadmand i trundhiem i Norge, formedelst 
mine mange andre nembl. 17 smaa og Stor Søskenes paaheng”. Men 
selv de strengeste moralister kan vel vanskelig klandre Peter Wessel 
for denne avvikelse fra sannheten, da full opriktighet på denne tid sik- 
kert vilde ha avskåret ham fra optagelse i sjøkadettkorpset. Men i 
skrivelse av 4de oktober 1715, da han føler sig sikker på kongens 
nåde, legger han saken klart frem, idet han sier, at ,det forvoldte min 
ungdoms daarlighed, at jeg bortløb fra mine foreldre som en forlo- 
ren søn”. 

Det er således ganske utvilsomt at han er rømt hjemmefra, og at 
dette skjedde i 1704 fremgår også av ovennevnte brev av 1706. Men 
at han drog med kongens følge fremgår kun av Rothes bemerkning. 
Går man ut fra at dette er riktig, blir spørsmålet, hvorledes han har 
skaffet sig adgang til dette. Det synes litet rimelig at en hvilkensom- 
helst gutt i 14-årsalderen, der ingensomhelst legitimasjon kan skaffe 
fra sine pårørende, får anledning til å bli optatt i en konges følge. 

For å søke å forklare dette spørsmål er det nødvendig først å 
referere en tildragelse som ifølge den første biografi av Tordenskiold, 
utgitt i Leipzig 1721'), skulde ha hendt ham i hans ungdom. Forfatte- 


1) Oversatt til dansk av C. F. 17455, Samtaler i de dødes rike mellem Torden- 
skiold og Tromp. 

ren lar her Tordenskiold fortelle Tromp, at han hadde lovet en pike 
marketsgave, og da han ikke nettop var ved muffen, hadde han, da 
piken overhengte ham, grepet til det middel å låne penger på en klæd- 
ning, der ikke var hans. Og for nu å bli den rette eiers pretensjoner 
kvitt, hadde han funnet det rådeligst å echappere. 

Rothe tar skarpt avstand fra denne beskyldning. som han beteg- 
ner som ren usannhet. Han nevner bl. a. at det er utelukket at den 
kan ha funnet sted, da man i Kjøbenhavn ikke har noe market. Ut- 
talelsen er nemlig formet slik, at det skulde være fra Kjøbenhavn han 
måtte reise. Men i Trondhjem var der market, både før jul og som nu, 
i juni måned. Det interessante er nu, at nettop samme viderverdighet 
som er tillagt Peter Wessel i ovennevnte biografi, passer på en barber- 
lærling i Trondhjem, som hadde fått plass som sådan i kongens følge. 
og som på grunn av denne sin optreden blev huket for å svare for sig 
for retten'). Det er da en stor sannsynlighet for at han på en eller 
annen måte er kommet i besiddelse av denne lærlings reisetillatelse 
og benyttet sig av dette for å komme med. Det er da heller ikke uten- 
kelig at Peter Wessels befatning med barberhåndverket reduserer sig 
til benyttelsen av dette pass. Selve rømningen er blitt lettet ved den 
omstendighet at faren ennu ikke var kommet hjem fra sin reise og 
familjen forøvrig bodde jo på Ringved. 

Den 4de september 1704 befant altså Peter Wessel sig i Kjøben- 
havn som en annen David Copperfield. Situasjonen var ikke saa gan- 
ske enkel for en 14 års gutt. Men så ganske uten forbindelser var han 
dog ikke. Som tidligere nevnt var hans bror Henrik på denne tid 
løitnant i marinen og må sannsynligvis ha opholdt sig i Kjøbenhavn. 
Det ser også ut som om broren Christoffer på denne tid kan 
ha vært i Kjøbenhavn for å fullføre sine teologiske studier. Sikkert er 
det ialfall at broren Eiler på denne tid var cantor ved Aalborg 
skole. Det er heller ikke umulig at broren Jens kan ha vært der- 
nede i 1704, idet Jan Wessel i 1705 ansøker om å få overdra til ham 
sin rådmannsbestilling, da sønnen inntil da hadde ligget nede i Kjø- 
benhavn og studert ved akademiet og ventet på ansettelse”). Det synes 
ikke som om Peter Wessel har søkt noen støtte hos disse brødre, eller 
om han har søkt dem, har han ialfall ikke fått noen. Derimot søkte 
han til kgl. konfessionarius dr. Peter Jespersen, der var en ungdoms- 
kamerat av Jan Wessel og en ven av huset. Hensikten med dette 


1) Øverlands optegnelser. 
7) Angående disse brødre se under deres navne foran. 

skridt er øiensynlig å få istand en forsoning med foreldrene, hvad han 
også opnår. Dette fremgår med sikkerhet av hans egen skrivelse til 
kongen av 4de oktober 1715. Når han her sier at det ikke var mere 
enn 11 år siden at han var i salig hr. Peters hus, så fremgår herav, 
at han har søkt dit omtrent med det samme han kom til Kjøbenhavn. 
Han sier videre at han søkte dr. Peter som en landsmann der kjente 
hans foreldre og at disse i løpet av vinteren igjen tok ham til nåde. 

Dette å rømme hjemmefra var ikke en så sjelden forekomst 
blandt de store sjøkrigere. Den tidligere nevnte admiral Hopson 
rømte hjemmefra som ung og en av Englands aller største admiraler, 
selve lord St. Vincent, rømte 12—13 år gammel fra mr. Swindens op- 
dragelsesanstalt i Greenwich for å gå tilsjøs. Foreldrene slog hånden 
av ham og vilde ikke sende ham penge. »Det var en lykke”, sier Hol- 
berg!) om Tordenskiold, ,at han rebellerede mod sine forældre og 
vendte sig til det hvortil naturen havde dannet ham, hvorved han i 
stedet for en slet skrædder blev en stor sjøhelt”. 

Av det nevnte venskapsforhold Peter Jespersen stod i til Peter 
Wessels foreldre synes å kunne sluttes, at han må ha behandlet ham 
mere som en sønn enn som en tjener. Men selvfølgelig har han måttet 
gjøre nytte for sig, og av Wessels memorial til kongen av 19de juli 
1708 synes å fremgå at han hadde sitt virke i dr. Peters stall, idet han 
anfører at han der muntlig har henvendt sig til kongen om ansettelse 
i sjøkadettkorpset. Det er da også trolig at dr. Peter har hjulpet ham 
til denne muntlige henvendelse, da det vel ikke var rimelig at hvil- 
kensomhelst stalldreng i de tider uten videre kunde fordriste sig til 
å konversere enevoldskongen om optagelse som kadett i sjøkadett- 
korpset. 

Hvor lenge var nu Peter Wessel i dr. Peters hus? Som nevnt må 
man gå ut fra at han kom dit umiddelbart efter sin ankomst til Kjø- 
benhavn høsten 1704. Ogi skrivelse av 28de mars 1706 sier han at han 
da er i tjeneste hos hans høiærverdighet. Det synes da som om Peter 
Wessel har vært i dr. Peters hus i samtlige de 24 måneder han har 
vært i Kjøbenhavn fra høsten 1704 til 11te november 1706, da han 
mønstret på ,Christianus Qvintus” for å gå på sin første langfart. 

Peter Jespersen, eller som han som mesterlektianer ved 
katedralskolen i Trondhjem kalte sig Petrus Hagiogæus, 
var, som hans latiniserte navn sier, født på Helgoland 9de november 
1647. Sitt familjenavn Richardt brukte han i sine senere år aldri, idet 


1) Holbergs Epistler. 

han da rett og slett kalte sig Peter Jespersen. Som tidligere nevnt var 
han en fætter av Peter Dass og har efter alt å dømme vært en skole- 
kamerat av Jan Wessel. Efter å ha tatt teologisk embedseksamen stu- 
derte han i lengere tid i utlandet, bl. a. i Leyden, Uttrecht, Oxford og 
Cambridge. Den 27de oktober 1672 sat den allmektige rikskansler 
Griffenfeldt under hans prekestol og dypt grepet av hans mektige vel- 
talenhet utnevnte han ham kort tid efter til sogneprest til Stenstrup 
og Lunde på Fyen. Det var dog ikke bare veltalenheten som bragte 
ham denne post. Det skulde bli en av anklagepunktene mot Griffen- 
feldt at han som bestikkelse for dette kald hadde mottatt 600 rdl. av 
Peter Jespersen. Da Christian V senere lot ham høre dette, skal han 
ha svaret: ,Jeg har gitt fanden et stykke brød for å tjene Vor Herre”.*) 
I 1688 blev han utnevnt til kongelig konfessionarius og hoffpredikant 
og beklædte denne stilling til sin død 1714. 

Det kan ikke være noensomhelst tvil om at Peter Jespersen med 
sin mektige personlighet har hatt en kanskje avgjørende innflydelse på 
den unge Peter Wessels sinn. En sterkere vilje har lagt hans uben- 
dige livskraft under kontroll. Hans ustadige sinn er tvunget inn under 
strengt, daglig arbeide. Men hans karakter er også blitt dannet i lyset 
av dr. Peters brede, sterke kristentro, i en religiøs atmosfære som 
senere, trods alt. aldri forlot Peter Wessel, det vidner tilfulle hans 
breve om. Og ennu en ting lærte han — en sterk tro på og respekt for 
den rådende statsordning, det vil si enevoldsmakten, representert ved 
enevoldskongen, landsfaderen av Guds nåde. Til ham gikk han i ube- 
tinget fortrøstning med sine forestillinger, hvor det gjaldt tjenesten og 
sin egen velferd, ,medens min fattige sjæl altid maatte være bevaret 
til Den, af hvem den var mig givet”. Alt dette har han innsuget hos 
dr. Peter, kongelig konfessionarius og hoffpredikant, denne Herrens og 
kongens tjener, hvis mektige, revsende røst nådde frem til den høieste 
som til den laveste, og hvis siste ord var: ,Hvor kan jeg bli salig, 
som har lastet det hos andre, som jeg selv har begått”. 

Fra hvilket tidspunkt Peter Wessel har bestemt sig til å gå inn 
i marinen er ikke godt å si. Trolig er det at han allerede i Trondhjem 
har hatt sikte på denne vei. Hans rømning fra hjemmet har vel neppe 
vært forårsaket av frykt for hård behandling fra farens side. Noen 
overhengende fare i så henseende forelå ialfall ikke, da han stakk av, 
da jo rådmannen på den tid var og lenge hadde vært fraværende fra 
byen. Troligvis har grunnen vært den han selv angir i sin skrivelse 


1) Se personalhist. tidsskrift R. 3, B. 2 

til kongen av 28de mars 1706, å forsøke i Kjøbenhavn sin lykke. Han 
har jo allerede en bror i marinen, og gjennem kongens følge har han 
hatt god anledning til å skaffe sig oplysning om forholdene. Sikkert 
er imidlertid at han ialfall i 1705 har tatt sin bestemmelse om å gå 
denne vei. Av hans skrivelse og memorial av 1708 fremgår med ty- 
delighet at han i 1705 flere ganger har hatt anledning til muntlig 
å søke kongens støtte til å komme inn i marinen. Herunder har han 
fremholdt for Hans Majestet, at han allerede fra sin ungdom har per- 
feksjonert sig til denne stilling ved å fare på ..Rigens Strømme"*). Og 
senere har han fulgt den engang lagte plan, ved efter brorens råd å gå 
på langfart for å perfeksjonere sig i navigasjonen. 

For nu å kunne følge Peter Wessel gjennem suppliquernes trange 
vei, er det nødvendig først å få et overblikk over datidens fordringer 
ved optagelse som sjøkadett. Likeledes skal gis en oversikt over den 
utdannelse som blev gitt sjøkadettene førenn de avanserte til offi- 
cerer*). 

Allerede den 16de juni 1647 var Bagge Wandel blitt beskikket til 
å informere ungdommen på Bremerholm i navigasjonen*). Frederik III 
hadde snart efter sin tronbestigelse konfirmert hans bevilling og han 
vedblev i mange år å være direktør for navigasjonsskolen. Men utdan- 
nelsen erhvervedes fornemlig i det praktiske liv. Man gikk i hollandsk 
tjeneste som matros eller i annen underordnet stilling, avanserte til 
styrmann, skipper, adelsborst, konstabel og kunde når man vendte 
hjem igjen, bli antatt som løitnant eller kaptein. Noe sjøkadettkorps 
var ennu ikke til. Først ved Curt Adelaers ansettelse som general- 
admiral (1663) blev der gjort en begynnelse til en mere rasjonell ut- 
dannelse av sjøofficerene, idet han som en av betingelsene for sin inn- 
treden i dansk tjeneste satte fordring om å oprette et lærlinge- 
korps, hvilket dog aldri tilnærmelsesvis nådde den størrelse, han 
oprindelig hadde tenkt sig.) Det er interessant å konstatere denne 
Curt Adelaers innsats sett i forbindelse med Chr. Bruuns litet tiltalende 
forsøk på å redusere hans fortjeneste av den danske marines utvik- 
ling.”) Garde angir 1683 som det år hvorfra lærlingeinstitusjonen da-. 
terer sig. Dette er altså uriktig, men fra dette år fikk institusjonen en 
bedre ordning. Der antokes 12 ,lærlinger”, som fikk en årlig lønn 


1) Skrivelse av 28de februar 1711. 

7) Se Garde: Efterretninger II. 

3 Chr. Bruun: Court Sivertsen Adelaer, pag. 219. 
*) Den danske generalstabs arbeide 3, pag. 203. 

5) Se senere. 


125 


Olav Bergersen 


av 100 rdl. og blev sendt ut for å øve sig i fremmede lande; de skulde 
hver måned gi admiralitetet underretning om hvor de var og straks 
begi sig hjem, når kongen kalte dem. 

Mangelen på en fast stamme av officerer var blitt sterkt følt un- 
der utrustningen til krigen 1700. Derfor organisertes i 1701 lærli n- 
ge-kompaniet, som senere erholdt navn av sjø-kadett- 
kompaniet, og lærlingene blev i overensstemmelse hermed kalt 
»Cadets de marine”. Allerede av denne omstendighet fremgår at Ro- 
thes anførsel om at Peter Wessel først blev ansatt som lærling ved 
Holmen og senere blev optatt som sjøkadett. er feilaktig. I det hele tatt 
er det ikke godt å forstå, hvorledes Peter Wessel efter Rothes frem- 
stilling overhodet har kunnet få noen utdannelse som kadett. Men 
herom senere. 

Som chef for dette kompani blev ansatt kommandør Chr. T. 
Sehested, som forblev i denne stilling til 1715. Han reiste straks 
efter utenlands, og i hans fravær ansattes kompaniets næstkommande- 
rende kaptein J. Bille, og efter dennes avgang året 1703 kaptein 
O. IL Tombsen som chef inntil Sehesteds tilbakekomst i 1704. 
General-admiral-løitnant Gildenløwe la planen til dette kompanis or- 
ganisasjon, som finnes fremsatt i forestilling til kongen av 21de januar 
og 9de april og approbert av denne 20de februar og 26de april 1701. 
Ved disse bestemtes det, at lærlingene, som kun ved kongelig resolu- 
sjon måtte antas, samt være fylt 14 år, og hvis antall bestemtes til 100 
(hvorav de 12 eldste fikk 100 rdl. årlig i lønn og de øvrige matrosgage) 
skulde deles i 4 brigader. Der skulde ansettes en kommandørkaptein 
eller kaptein som chef, som inspeksjonsofficerer en kapteinløitnant og 
en løitnant samt en lærling som adjutant. Der blev gitt de officerer, 
der overtok kadettofficerstjenesten tilsagn om enten å erholde et til- 
legg i lønning eller at de skulde ,blive af de første, som avanceris”. 
Landtjeneste skulde lærlingene ikke gjøre, men 2—3 av dem skulde 
utkommanderes på hvert av marinens skibe og 2 på hvert av kongens 
koffardiskibe, hvorombord de kun skulde ha matroskost. Der blev gitt 
dem løfte om å avansere til officerer fremfor andre, når de viste sig 
i besiddelse av tilstrekkelig dyktighet. Uniformen, som de selv måtte 
betale, og som efter en kontrakt, sluttet mellem kommandør Sehested 
og en leverandør, foruten kårde, kostet 50 rdl., blev ved en kongelig 
resolusjon av 26de april bestemt å skulle være av »Couleur de fers” 
klæde. Under 20de juni 1714 approberte kongen et munderingsregle- 
ment for sjøkadettene, hvorefter uniformen skulde bestå av en med 
gull-galoner besatt grå kjole, vest, benklær, en gull-galonert hatt, røde 

strømper, sko, halstørklæ (,..halsklut”), galonert geheng og bandoler- 
rem, samt en »,baldyret” patrontaske, hvilket ialt kostet 48 rdl. 12 sh. 
Til daglig uniform fikk de en simpel grå kjole, et par benklær, en gull- 
galonert hatt, et par strømper, et par sko, et halstørklæ, som ialt kostet 
18 rdl. 66 sk. Uniformen bekostedes da av staten. 

Hver morgen kl. 6% skulde kadettene møte på Gammelholm og 
efter at de hadde overvært gudstjenesten i Holmens kirke, skulde de 
undervises i et til dem på Holmen innrettet lokale: 

Mandag og torsdag fmd. 8—10 i navigasjon, fra 10—11 i 
tegning (,Ritzningen”) og om emd. fra 3—5 i gevær-eksersis og der- 
efter se Holmens arbeider; 

tirsdag fmd. fra 8—10i artilleri, fra 10—11 i tegning og om 
emd. fra 3—5 kanoneksersis, som en gang månedlig skulde skje med 
skarpt, hvortil der hver gang var tilstått 20 skudd; 

onsdag fra 7—9 skulde høres preken og fra 7—11 gis under- 
visning i skibskonstruksjon; 

fredag fra 8—10 atter preken og fra 10—12 skibskonstruksjon 
samt om emd. kanoneksersis, og 

lørdag fra 8—10 igjen skibskonstruksjon og fra 10—11 teg- 
ning. 

Tegnemesteren skulde kadettene betale, hver 1 rdl. årlig, de øv- 
rige lærere lønnedes av kongen. Admiralitetet skulde føre overopsyn 
med kadettene; små forseelser kunde chefen revse; men forbrydelser 
skulde pådømmes ved sjøetatens rett. 

Men der gas ennu en vei til sjøofficersstillingene. Under 8de no- 
vember 1701 utstedte nemlig kongen en forordning om innretning av 
den navigasjons- samt regne- og skriveskole som var anlagt i Stege på 
Møen av kong Christian V. Elevene') i navigasjonsskolen fikk rett til, 
fremfor andre, å antas i tjeneste såvel på de kongelige skibe, som på 
koffardiskibene, og likeledes til å fare med fremmede nasjoners skibe 
mot at de stillet sikkerhet for at de innen 3 år vilde innfinne sig i Kjø- 
benhavn. Læreren var mot et billig salærium forpliktet til å gi under- 
visning i de matematiske videnskaper, i fortifikasjon og i artilleri; der- 
imot skulde de nyte fri undervisning i navigasjon, skrivning, regning 
og lesning. 

Under 17de mars 1705 redusertes imidlertid sjøkadettkompaniet 
til 62 kadetter, hvorav de 12 erholdt 100 rdl. og de 50 andre 52 rdl. i 
gage, foruten mundering; det som hittil var betalt lærerne av kadet- 


1) Se Garde. 

tene skulde kongen utrede, og det bestemtes, at snauen ÖJFrøkenu 
Elsken"” skulde utrustes på 4 måneders tokt til kadettenes øvelse, 
som skulde skje under 2 av kadettofficerenes opsikt og i 2 avdelinger 
for at alle skulde kunne komme tilsjøs. Ingen måtte antas som kadett 
førenn han var 14 år gammel og kunde skrive og regne. Hans anta- 
gelse skulde ikke hindres, om han hadde båret ,liberie”, når han blott 
var kvalifisert dertil og nedstammet fra ,godt ærligt Folck”. Ingen 
måtte bli officer uten å ha tatt eksamen, og for hver 4de eller 5te ka- 
dett, som avanserte dertil, skulde 1 av de i kongens tjeneste stående 
skippere også forfremmes til denne charge, og det måtte ingen ,forme- 
nes sin Examen for Admiralitetet at gjøre, som det sig tiltro at ville 
gjøre”. Ennvidere blev det bestemt, at kun dyktighet og kunnskap. 
ikke tjenestetid skulde bestemme ancienniteten blandt kadettene, und- 
tagen når de var like i kunnskaper, og at noen av de eldste av disse, 
for å lære rettergangen å kjenne, skulde overvære under-admiralitets- 
og krigsrettene uten å ha stemme. De kadetter som ikke hadde lyst til 
eller som ikke kunde tåle sjøen, måtte vel ikke loves ,Avancement ved 
Land-Etaten”, men dog vilde kongen ,have Naade for dem”, hvis de 
ellers var skikkelige og duelige personer. 

Som vi har sett begynte Peter Wessel sin muntlige henvendelse 
til kongen om optagelse i sjøkadettkompaniet allerede i 1705. Jeg 
innskyter her den bemerkning, at man her atter har et moment til 
belysning av hans fødselsår. Hvis han var født 1691 vilde han jo ikke 
kunne tenke på å bli optatt som kadett før efter 28de oktober 1705, da 
jo fordringen var at aspiranten skulde ha fylt 14 år. Og det fremgår 
jo av Wessels uttalelse at han flere ganger i 1705 har talt med kongen 
om dette. Det er da rimelig at han ialfall opfylte fordringen til alder. 

Tidspunktet for Peter Wessels forsøk på å komme inn i sjøkadett- 
kompaniet var så uheldig som vel mulig. Det var nettop i 1705 at kom- 
paniet blev redusert fra 100 til 62 kadetter, og det er klart at vakan- 
sene herved blev få eller ingen. Han måtte da også vente helt til 1709 
førenn der blev plass for ham. Men optagelsesprøven må han ha un- 
derkastet sig på et tidligere stadium, og han sørget for å holde sin 
ansøkning varm den hele tid han stod på ekspektanselisten. 

Den første skriftlige ansøkning fra Peter Wessel om å bli 
optatt som kadett er datert 28de mars 1706 og gjengis nedenfor:*) 


1 Garde: Efterretninger II, pag. 102. 

»Stormegtigste Allernaadigste Arve Konge og Herre! 

Udi allerdybeste underdanighed nedfalder ieg fattige unge Pers- 
sohn for Eders Kongl. Majst., at som ieg for omtrent toe aar siden er 
bleven nedsendt fra min gamle Fader Johan Wetzel Eders 
Kongl. Majsts. allerundst. Raadmand i trundhiem i Norge, formedelst 
min mange andre Nembl. 17 smaa og Stor Søskenes paaheng, at for- 
søge her neder min lyche, og som ieg nu er i tieneste hos hans Høj- 
ærværdighed Doctor Petter Jesperssen, og min Lyst som Et ungt Me- 
niske iche dertil saaledes findes at henslide min Tjd, mens mit Sind 
Stedse geneget til Eders Kongl. Majsts. at Excerceres med tide dertil 
at avancere noget bedre og nedfalder derfor allerundst., at Eders Kongl. 
Majst. af høje Naade og miskundhed ville allernaadst. forunde og hjel- 
pe mig til at blive en Cadet, at Excerceres tillige med 
de andre paa Holmen, da ieg ald min tjd med Lif og Blod skal Streve 
at leve effter allerundst. pligt til Eders Kongl. Majsts. tjeneste troe aar- 
vaagen og flitig effter ald yderste Krafft og Efne, forblive Eders Kongl. 
Majsts. Allerundst. allerringeste tiener 


feber fans en YYftdh 
Kiøbenhafn d. 28 Martz Anno 1706”. 


Brevet er ikke skrevet med Peter Wessels hånd, så han har altså 
hatt hjelp til selve skrivningen. Men underskriften er hans. Han op- 
trekker her sin fremtidslinje, og hans løfte til kongen om å være ,troe, 
aarvaagen og flitig effter ald yderste Krafft og Efne” har han i fullt 
mon innfridd. Rothe sier, at ansøkningen blev anbefalt av dr. Jesper- 
sen, hvad der synes naturlig; men når han videre anfører at han blev 
ansatt som lærling på Holmen, da må dette være feilaktig. Dette 
fremgår som tidligere nevnt allerede av den omstendighet, at der på 
denne tid ikke eksisterte noe lærlingekompani på Holmen, da dette jo 
nu hadde fått navn av kadettkompani. Dessuten viser jo Wessels se- 
nere ansøkninger, at han ennu ikke var antatt i tjenesten. 

Men Wessel gir sig ikke så lett. Allerede 3 dager efter, den Site 
mars, skriver han påny til kongen og gjentar sin ansøkning, hvori han 
sier at han ikke slipper kongen førenn han er blitt hjulpet og sier i den 
forbindelse at han er ganske tjenestløs til stor sorg for hans gamle for- 
eldre, fra hvis side det ikke har manglet på at de har latt ham lære reg- 

ning og skrivning og hvad dermed står i forbindelse. Kun underskriften 
er egenhendig: P. I. Wessell. Resolusjonen lød på: Ingen vakanse. 

Det kan ikke sees at Peter Wessel har fått noe svar på disse ansøk- 
ninger, ialfall ikke annet enn hvad han senere anfører om at han har 
erholdt ,,saadane Store Promisso”. Men i samme skrivelse av 7de juli 
1708 anfører han bl. a. at han foretok reisen til Guinea ,,effter Under- 
danigste der om erhverfuede Forlof”. Dette synes å tyde på at han 
allikevel på en måte er knyttet til marinen på denne tid og det må da 
fornuftigvis forståes derhen, at han er blitt opført på ekspektanselisten. 

Det er fra sin bror marineløitnant Henrik Wessel han får det 
råd å gå tilsjøs for å perfeksjonere sig i navigasjonen, det vil si sjø- 
mannskap. Noe sådant forlangtes ikke til optagelsen, idet fordringen 
her kun var at man skulde kunne lese og skrive. Navigasjon skulde 
man jo lære på kadettskolen. Men det er klart at en som i disse seil- 
skibenes dage hadde erhvervet sig sjømannskyndighet måtte ha et pré 
fremfor sine konkurrenter. Henrik Wessel hadde øiensynlig i sin 
tjenestetid hatt anledning til på nært hold å se manglene i marinen på 
dette område. 

Om Peter Wessels første langfart har arkivar G. L. Grove gitt 
en fremstilling"), bygget på Vest. Guin. Compagnis i Kjøbenhavn førte 
journal som er bevart i Riksarkivet i Kjøbenhavn. Denne fremstilling 
er benyttet ved nedenstående beretning om Peter Wessels første reis. 

Av nevnte journal for 1702—07 pag. 281 sees, at der den 3dje no- 
vember blev gitt 3 måneders forskudd til besetningen og de utgående 
civile og militære personer med skibet ,, Christianus Quintus”, ialt 1709 
rdl. Denne angivelse er imidlertid summarisk, men hele listen på dem 
som hevet lønning, finnes spesifisert på det ved samme post citerte 
regnskapsbilag. Man ser herav at besetningen var på ikke mindre enn 
67 mann, skibsdrengene iberegnet, og at nr. 67, yngste skibsdreng — 
eller som vi kaller det dekksgut — og siste på listen var Peter Johansen 
Wessel, der nevnte dag mottok sine 3 riksdaler i forskudd for 3 måne- 
der. Han var altså påmønstret. At han også kom hjem med samme 
skib efter endt reise, viser et tilsvarende bilag til journalen for 1708 
som er en ,Rulle over Folkene som med Skibet C. 5 er hjemkommen, 
og hvad dennem af deris fortjente Gage tilkommer”, hvor Wessel atter 
nevnes som yngste skibsdreng, men denne gang efter den store døde- 
lighet ombord, der siden nærmere skal omtales, som nr. 26 av beset- 


1) Personalhist. tidsskrift R. 3 B. IV, 1895, 


180 


Tordenskiolds fødsel, barndom og ungdom 


ningen. For å følge Peter Wessel på hans vei må vi altså søke oplys- 
ninger om skibet ,,Christianus Quintus”, kaptein Boomfeldt'). 

Den lite novbr. 1706 utstedte kompaniets direktører en ,Ordre 
og Instruction”, som nevnte kaptein hadde å rette sig efter på reisen. 
Han skulde, såsnart skibet var seilferdig, med allerførste føielige vind 
i Guds navn begi sig tilsjøs, settende sin kurs nordenom England mel- 
lem Hitland og Færøene, siden holde sig så langt ute i sjøen, at han 
ikke hadde å frykte for tyrkiske røvere, og så gå like til den guineiske 
kyst. Ved kysten måtte han ikke opholde sig med egen partikulær 
negotie under 1000 rdl. straff, men kun forbli, inntil han kunde få inn- 
kjøpt så megen milie*), grein*) og olie de Palm, som var nødvendig 
til slavenes underhold. Dog måtte han se, om han i en fart kunde få 
forhandlet de medbragte armringer mot elefanttender, men ikke spilde 
mere enn et par dage herpå, og så gå til det danske fort Christiansborg 
for å innlaste så mange slaver, han kunde få, og motta gullkisten samt 
bøker og breve til direktørene. Derefter skulde han sette kurs like til 
St. Thomas i de karaibiske Eilande, avlevere slavene til kompaniets 
vicekommandant sammesteds Jochum von Holten og der snarest mu- 
lig innskibe en returlast og føre den til Kjøbenhavn. 

Samme dag instruksen utferdigedes, blev besetningen påmønstret 
og tatt i ed. Den 13de forlot skibet reden, og den 17de seilte det Sundet 
ut. Skibet, som tidligere het ,, Victoria”, var 109 fot langt mellem stev- 
nene og 25 fot bredt og førte 24 kanoner. Kapteinen hadde året i for- 
veien som overstyrmann med samme skib gjort samme reise og er- 
hvervet sig et godt skuddsmål, likesom faren, der uaktet navnets hol- 
landske klang var født jyde, i sin tid av Niels Juel hadde fått anbefaling 
som en mann der var kapabel til sin charge som kaptein i flåten. 

Den ladning som var inntatt og som for en stor del var innskibet 
i Holland, inneholdt navnlig tøier og lerret, gamle våpen, krutt og 
andre saker, spesielt beregnet på en barbarisk smak, gode til utveksling 
med slaver, samt 2400 pund messing armringer, 5 kister koraller samt 
146 tønner ,Flensborger Kornbrændevin”. 

Det kan ha sin interesse å omtale kostreglementet. Den 29de 
august 1705 hadde direktørene tilstillet kompaniets ekvipagemester 
»Det kongelige octroyerede Danske, Vestindiske og Guineiske Com- 
pagnies Spise-Taxt”, for at han derav kunde beregne provianten til de 
utgående skibe. En manns kost var herefter ukentlig % pd. flesk, 2 pd. 


1) Sønn av kommandørkaptein Cornelius Michelsen Boomfeldt. 
Visstnok hirse, latinsk milium. 
3) Pepper. 

kjøtt, 1% pd. tørr lange eller annen fisk, 1 pd. smør, 1% ottingkarr 
gryn, % ottingkarr erter, 4 pd. hårdt brød, 7 pd. bløtt brød i de første 
4—6 uker, 4 pott brennevin. Dessuten 1 tønne øl for hele reisen og 
1 pott vann daglig, når øllet slipper op. Av olje, øledikke og svisker, 
som ikke var ordinær spise, spistes efter skibsrådets forgodtbefinnende. 
nemlig henholdsvis eftersom skibet gikk til Vestindia eller Guinea 50 
og 300 potter olje, 1% og 9 tønner øledikke og 500 og 3000 pd. svisker 
på hele reisen. Når skibet lå i havn fikk man enda noen ekstrafor- 
pleining. De som spiste i hytten hos bottleren fikk det fortrinn å opnå 
halvannen ranson av flesk, kjøtt, smør og brennevin, og i kahytten 
skulde man spise »efter Menage og Billighed”, som skibsrådet fant 
for godt. 

Slavene måtte derimot nøies med en del tarveligere kost, nemlig 
ukentlig % pd. flesk, 1 ottingkarr bønner, 1 do. gryn, % do. milie, 
% pott brennevin, */s pd. tobakk og 1 tobakkspipe. Olie de Palm gaes 
alltid i grøt ukentlig % pott. Fremdeles gaes 6 skjepper maleget pr. 
100 slaver på hele reisen. 

Beskjeftigelsen var ikke alene den almindelige skibstjeneste, men 
tilsynet og pleien av slavene har selvfølgelig lagt beslag på en del av 
besetningens arbeide og krefter. Paragraff 9 i kapteinens føromtalte 
instruks sier: ,Skipperen og Styrmændene og Badskerne skal have 
saa flittigt Indseende med Slaverne som med smaa Børn at de deris 
Kost i rette Tide efter Nødtørft bekommer, at de skiftes til at komme 
hver Dag paa Overlobbet for at faa frisk Luft og at gjøre Arbeide, saa 
meget, de kand være friske ved og kan tjene til deris Sundheds erhol- 
delse. At de hver Dag bliver kæmmet og vasket for at skille dem ved 
deres Ukræ. At der bliver vasket hos dem i Rummet og under Dæk- 
ket, saa tit fornøden gjøris, og at Lugerne imidlertid det skeer, bliver 
oplukket, dog saa, at Slaverne ingen Lejlighed kan faa sig myssig at 
gjøre, eller at tage for sig selv. At der smøgis tidt hos dem med Ene- 
bær, dog saa maadelig, at de ej af Røg forkommer, og for alting, at 
havis flittig Agt, at deris Sundhed kan vorde conserveret, og da med 
Guds Bistand alle levendis og sunde vorde leverit paa St. Thomas.” 

Når imidlertid Grove anfører at det er sannsynlig at Peter Wessel 
som yngste dekksgutt skulde ha fått jobben ,at kæmme for Ukræ", da 
synes dette å være en meget litet rasjonell utnyttelse av arbeidskraften 
ombord, all den stund slavene selv gjensidig må forutsettes å ha er- 
hvervet en viss experience på dette område. 

Av et brev fra den danske guvernør på Guineakysten, Erik Ly- 
gaard, sees, at ,Christianus Quintus” den 18de februar 1707 uten videre 

uheld eller noe dødsfall ombord ankom til fort Christiansborg, og de 
her førte negotie-journaler og kassebøker utviser et næsten daglig inn- 
kjøp av slaver og elefanttender i den nærmeste tid derefter. Prisen på 
mannslaver var i regelen 34, på kvinneslaver 25 rdl. stykket. En ele- 
fanttand på ca. 50 pund kostet en 13 daler. — 

Her landsattes de av kompaniet til Guinea bestemte embedsmenn, 
der som passagerer var fulgt med, nemlig barberen (kirurg) Johan 
Christoph Drobitius og assistentene Johan Daniel Richelieu, Anders 
Boger, Knud Erichsen og Thomas Wordinghausen, blandt hvilke det 
usunde klima snart gjorde lyst, idet Richelieu døde i april, Wording- 
hausen i mai samme år og Drobitius 22de januar 1709. 

Imidlertid inntok skibet hvad man hadde parat ved fort Chri- 
stiansborg, som det forlot den 12te april, nemlig 88 mark gull (verdsatt 
til 11,264 rdl.), 241 elefanttender og 234 slaver. For å supplere lasten 
med slaver anløp man derefter Popo og Fida. Den forannevnte un- 
derassistent Richelieu var sendt i forveien til Popo og forhandlet her 
med kong Ofori, der lovet ham slaver til 3 skibe om han vilde. Ri- 
chelieu kunde dog ikke få se slavene, da de var ,Éfrie slaver” og derfor 
»Vilde løbe bort, naar de saa Skibet komme”, men da de ikke vilde 
tjene kongen som han vilde, lovet denne ,,at tage dem fat og selge dem, 
saa snart at Skibet kommer”. Skibet fikk imidlertid her kun ca. 72 
slaver, hvorfor det gikk videre til Fida og kjøpte der yderligere 129. 
Nu var tallet på slaver nådd 447, der ansåes for en tilstrekkelig last, 
hvorfor man den G6te juni 1707 satte seil for Vestindia. 

Ved Fida hadde sundhetstilstanden vært god, men man hadde 
det uheld at skibets ,Obermester” eller første læge, Lars Jørgensen 
Gongaard her avgikk ved døden. 

Reisen til Vestindia tok lang tid og det var på et i flere henseen- 
der meget uheldig tidspunkt ,Christianus Quintus" kom derover. I et 
brev av 21de mars 1708 meddeler guvernøren Jochum v. Holten kom- 
paniets direktører, hvor slett det forløpne år hadde vært for landet 
»formedels dend, dend lite september udstandne, Ori kaen, (og) 
derpaa følgende Honger og Siugdom, som siden dend Tiid 80 Menni- 
sker, store og smaae, fræmmede og Landsens Folck har bortrycked, 
saa mand snaert inted andet her paa Landet saae end Sorg og Be- 
drøfvelsze. Liidet tænckte jeg før Ori kanen"”, fortsetter han, ,at 
Slave Skibet Christianus quintus Tordement j en 
Maade var gavnlig, men ved deds Begyndelsze, dend Tiid ded var haar- 
dest og ved deds Aftagelsze, var det altiid min Ynsche: Gud giive, at 
Slave Skibet endnu var 2 å 300 Miile uden(for) disze Caribiske Ei- 

lande”. Han tilføier om skibet: ,Og var det godt, at ded icke var i 
Hafnen, thj havde det været j Hafnen, der havde icke allene været 
Frygt for Slaverne, men og for Skibet; for Slaverne, idet at, om de 
havde været j Skibet, mange for Kuld, Regn og anden Fortræd havde 
maatte forgaaed. Havde de været j Land, der havde de faaet liidet 
bædre, thj Negeriet, hvorj (man) dennem havde tragted at biærge, icke 
allene ved Vinden, men og ved Søen, saaledesz blev attacqveret, at en 
ny Fløy af 80 Foed, som jeg havde laedet opsætte, og halve Deelen af 
det andet gick i Løbet, hvorved uden Tvifl en temmelig Deel havde 
kommen til Skaede. Skiibet havde og løbet sin Risico at komme 
paa Grunden, som alle andre i Hafnen liggende væderfore, hvor ded 
da havde været vanskelig sliig it stoert Skiib med de Materialier 
vj her haver, at faa af igien. Havde Skiibet været juden de Caribes, 
der var igien andre stoore Farer, som Søen giver, der os adskillige 
Exempler har for Øyen stildt. It engelsk Konge Skib, en engelsk 
Barque, og en dito, Peter Smith tilhørende, som alle laa ved St. 
Christopher og ved Veirets Begyndelse søegte Søen, deraf er siiden 
ingen Tiedender fornummen, saa de uforbjøiængelig er bleven. En 
Spansk Krydtzer, som laa for Hafnen og ded der til Klocken 11 om 
Middagen udholdt, men da Søen maatte søege, havde icke længere 
Respit end til Klocken 2 å 3 dereffter, da hand, ved sin Mastis Afhug- 
ning og dend stoere Søe, som der var, fick Masten tvert igjennem 
Barcqven, (saa) hand sanck som en Steen.” 

11 dage efter orkanen den 22de september 1707 innkom der en 
chalupp til øen med beskjed om at skibet lå til ankers ved Buchen 
Eiland. Hvorvidt ,,Christianus Quintus” har vært oppe i cyklonen er 
ikke godt å si. Sannsynlig er det dog, og en antydning får man i Wes- 
sels ansøkning til kongen av 28de februar 1711, hvori han sier at denne 
reise »falt os saa Besuerlig, at ingen Pericel eller difficultet kand op- 
reignes, der jo paa Samme Reise os arriverede”. 

Beretningen om skibets ankomst bringer den gode efterretning. 
at det hadde litt over 400 for det meste friske slaver ombord. Omtrent 
40 stykker var død underveis, og kaptein Boomfeldt, som for 10 uker 
siden var blitt syk, var nu så dårlig at han ikke kunde hjelpe sig selv. 
5 å 6 matroser var også syke, hvorav 2 alvorlig. 

Den drepende sykdom som hadde begynt å bre sig blandt sla- 
vene var således gått over på besetningen, og efter ankomsten til Vest- 
india bredte den sig med rivende hastighet. Også her har man altså 
noen av den ,,Pericel og difficultet” som Wessel taler om. 

Samme aften skibet ankom, døde skipperen, og to dage efter gikk 

»Opperhovedet” eller guvernøren og det sekrete råd ombord for å an- 
sette en ny. Den nærmeste til å efterfølge ham var overstyrmannen, 
Cornelius van der Stolck, der til denne reise var forskrevet fra Hol- 
land, og det tilkalte skibsråd svarte alle ,nei” på spørsmålet, om de 
visste noe der kunde hindre ham deri. Båtsmannen tilføiet, at han kun 
kunde svare for sig selv og ikke for folkene, hvilket innbragte ham en 
reprimande, da det var ham og ikke folkene som var spurt. Åt der 
har vært uoverensstemmelse mellem overstyrmannen og folkene frem- 
går derav, at da Opperhovedet siden meddelte mannskapet, at han og 
det sekrete råd hadde innsatt v. d. Stolck i Boomfeldts sted, så var det 
er av mannskapet som sa: »Hvad sier I hertil, folk?” og en annen 
som utbrøt: ,Da vil vi allesammen gå iland”. Da de advartes, ga de 
sig imidlertid, og der blev avfyrt 9 kanonskudd til ære for den nye chef. 

Når undtas skipperens og de 6 matrosers sykdom, fant man efter 
generalbrev av 21de mars 1708 tilstanden ved skibets ankomst tem- 
melig god, og den 27de september bragtes 406 slaver iland av de 447, 
hvilket efter den tids forhold var et forholdsvis stort antall å slippe 
over med. 

Orkanen hadde imidlertid i den grad ødelagt alt at man savnet 
levnetsmidler til slavene. Ikke engang opfordring i kirkene til å bringe 
slavene kost mot betaling hjalp. Guvernøren måtte derfor selge eller 
bortleie til suffisante leiere så mange av dem som mulig sfor at de ikke 
skulde krepere og bortdø til ikke liden skade for det høilovlige kom- 
pagnie”. 

Sykdommen bredte sig under disse omstendigheter til dem og 
besetningen, hvorav der fra oktober måned en tid næsten daglig døde 
1 å 2 mann, bl. a. 2 av styrmennene, hvilket især satte stedets myn- 
digheter i bekymring, da den nye kaptein var gammel og den eneste 
skånte styrmann, Anders Pedersøn Wærø, var meget ung og på sin 
første reise. Det lykkedes dem dog i Vestindia å finne en annen styr- 
mann, Peter Palliet. 

Med skibsbesetningen så det sørgelig ut. Skibet var gått ut med 
67 mann, hvorav kun 26 vendte tilbake til Danmark. Vedføiede liste 
over den besetning som drog ut, og det tilføiede kors for de på reisen 
døde, viser hvorledes døden tynnet ut i rekkene. Det synes som om 
ungdommen har hatt den største motstandskraft, da i hver klasse de 
yngste i regelen er sparet. 


+ 1. Skipper Niels Cornelisen von Boomfeldt. 
2. Over Styrmand Cornelius van der Stolck. 
+ 3. Over under do. Erik Olsen. 

Anden under do. Hans Petersen. 


Over 3e Vagt. Anders Pedersen Wærø. 


Anden 3die do. Giert Dam. 


Over Barber Lars Jørgensen Gongaard. 


Assistent Mads Christensen. 
Baadsmand Peder Jensen. 
Constabel Terkel Sørensen. 
Over Tømmerm. Hans Giertsen. 
Botteler Niels Andersen Steen. 
Kok Anders Espensen. 

Ov. Bødker Anders Ambiørnsen. 
Baadm. Mat Anders Jensen. 
Kvarterm. Søren Hansen. 
Konstabels Mat. Lars Friderichsen. 
2den Barber Jacob Christensen. 
3die do. Thyge Dorscheus. 
Sejlmager Lars Pedersen. 

Und. Tømmerm. Joen Stephensen. 
Tredie do. Ole Pedersen. 
Botteler Mat. Lars Jensen. 
Kochs Mat Henrik Lorensen. 
Under Bødker Ole Christensen. 
3die do. Johan Jørgen. 

Matros Bernt Andersen. 

Haldan Gudmandsen. 
Mads Andersen. 

Hans Philipsen. 

Arve Børresen. 

Gunder Gutormsen. 
Johan Lind. 

Truels Erichsen. 

Bernt Søebiørnsen. 
Tonnis Tygesen. 

Peder Willumsen. 

Hans Andersen. 


Jens Pedersen Helsingør. 
Niels Pedersen Femøec. 
Lars Thomsen. 

Jens Tønnesen Femøe. 
Niels Truelsen. 

Jep Nielsen. 

Ole Svendsen. 

Ole Povelsen. 

Jens Andersen. 

Anders Nielsen. 

Ludvig Nielsen. 

Jørgen Madsen. 


Christian Andersen Kjøbenhavn. 

52. — — Anders Pedersen. 
+ 53. — — Jacob Jensen Nykjøbing. 
54. — — Jeppe Jensen. 
+ 55. — Sylvester Rolfsen. 
56. — — Sivert Rolfsen. 
57. —  (Clemen Mogensen. 
58. — — Rasmus Christensen. 
59. — — Niels Larsen. 
60. — — Hans Hansen. 


62. —— Ole Christensen. 

63. Dreng Jan Davidsen. 

—  Gedeon Christophersen. 

— Cornelis Petersen Wichman. 

66. — — Friderich Wilhelm de Nichtel. 
— — Peter Johansen Wessel. 


I 61. Opløber Jacob Poulsen. 


Foruten besetningen var ennvidere ombord de tidligere nevnte 
embedsmenn og 8 soldater, som landsattes i Guinea. Fra Vestindia 
medtokes 4 personer, hvorav en matros ved navn Wessel Wesselsen, 
sannsynligvis en hollender. Sygdommen forlenget skibets ophold i 
Vestindia endel, og de vestindiske myndigheter ennu mere, hvad der 
skaffet dem direksjonens tilrettevisning. Først den 23de mars 1708 gikk 
man under seil fra St. Thomas og endelig den 20de juni s. a. kunde man 
gå til ankers på Kjøbenhavns red. 

Tre dage efter fikk kompaniets kasserer ordre til efter skikk og 
bruk å utbetale adskillige sogneprester og kapellaner i Kjøbenhavn 
og Helsingør hver henholdsvis 2 dukater og 1 dukat ,for deris hafte 
Umage at bede for kompagniets Gud være lofvet løckelige arriverede 
skib Christianus Quintus kaldet”. 

Mannskapet på det hjemkomne skib hadde også i anledning av 
hjemkomsten betenkt de fattige. En liste over, hvad hver hadde ut- 
lovet til dem, finnes ennu og viser at Peter Wessel hadde spendert 1 
mark, et bidrag som ikke blev overgått av noen dekksgutt og kun av 
2 av matrosene. 

Sist i juli 1708 kom avmønstringsdagen og dermed gageutbetalin- 
gen. Av listen herover fremgår at Peter Wessel kun hadde 5 mark og 
1 skilling tilgode, mens de andre dekksgutter kunde gå hjem med en 
halv snes daler hver og ingen matros med mindre enn 30. 

I ca. 21 måneder hadde således Peter Wessel vært ombord på 
»Christianus Quintus”. Nu stod han atter i Kjøbenhavn, likeså fattig 
som da han reiste. 

Allerede 7de juli s. a., altså lenge før avmønstringen, skriver 

Peter Wessel til kongen og minner om at han for 3 år siden, altså 
allerede i 1705, var blitt lovet optagelse i sjøkadettkompaniet og gjør 
opmerksom på at der nu er en vakanse. 


»Stormechtigste Monarch 
Allernaadigste Arve Herre og Konge! 

Den store naade, som Eders Kongelige Mayestet omtrent for een 
3 Aars Tid lod see Jmod Mig, I det Mig Allernaadigst blef belovet, At 
Jeg med tiden til een Cadettis Charge Ved deris Kongelige Mayestets 
Søe-Estat skulle Vorde Emplojeret, Animerer Mig nu J dybeste un- 
derdanighed at indgifue een Memorial til Min Allernaadigste Herre og 
Konge med Allerunderdanigste Bøn og Begiæring, At saasom Jeg nu 
fornemmer at een Cadettis platz i disse dager skal Vorde Vacant og 
Ledig, Jeg da til den samme Allernaadigst maatte forhielpis. Og har 
Jeg fra den første tid af Jeg erholte saadane Store Promissa, Jnder- 
ligen søcht min Plaisir J at giøre Mig i de Sager Capabel som af een i 
slig affaires Kunde eskis og forlangis, Og til den Ende effter Under- 
danigste der om erhverfuede Forlof paatog mig een Reise til Genuam 
(d. v. s. Guinea) og Vestindien, Hvor Jeg med Stor travalje og Besvær- 
lighed ej allene søchte offter at giøre Mig udj Min Navigation Perfec- 
tioneret, Mens endogsaa at naae Nogen Viidenskab i de Sager, som 
Ved skibs handel daglig kunde læris og erfaris, hvor ud] Jeg er for- 
meenende at hafue lagt slig fundamenter, som Mig til de Scientiers 
Videre udgranskning mig dis lettere kunde betiene, om Jeg til forom- 
rørte Vacante platz Allernaadigst blef forhiulpen. Saasom hverchen 
Mine For Eldris, Eders Kongelige Mayestets Underdanigste Raadmand 
j Trundhiem, eller Min egen tilstand har sig det bemechtiget, som mig 
til Subsistence effter een platz lang Varig at op bie Kunde betiene, Og 
al Min attraae er at giøre Mig i de Sager Perfectioneret, som Kunde 
Være Min Allernaadigste Arve Herre og Konge og Mit Fædrene Land 
til Tieniste, Jeg ervarter udj dybeste underdanighed Eders Kongelige 
Mayestets Naadigste resolution Med forsichring at Gud Vil Eders Naade 
med Velsignelse recompensere. Jeg Læfuer J dybeste underdanighed 

Min Allernaadigste Herris og Kongis 
underdanigste tiener 

Hafniæ die 7 Julij 1708. Petter Vessel').” 


Såvel denne som de øvrige ansøkninger fra denne tid er ikke 
skrevet med hans hånd, men kun underskrevet av ham personlig. Det 


1) Hverken brev eller underskrift er ogenhendig. Derav det feilstavede navn. 

er dog mulig hvad senere skal omtales, at han personlig har konsipert 
skrivelsene, men fått en sirligere hånd til hjelp ved utferdigelsen av 
dokumentene. | 

Frederik IV gjorde krav på ,eine nåhere explication”. Efter 
Peter Wessels eget utsagn til overkrigssekretæren skal kongen også 
denne gang ha lovet ham plassen, men fordret at han først skulde 
gjøre rede for sin extraction. Allerede 19de juli innsender han en ny 
memorial med de forlangte oplysninger, bilagt med en følgeskrivelse 
til overkrigssekretæren Lente: 


»Deris Exelence Bren ne: 3 
Høyædle og Velbaarne Hr. Geheime-Raad Lente! 

Jeg fordrister mig udj dybeste underdanighed at incommodere 
Deris Exelence med denne Min Underdanigste Memorial ,Allerydmy- 
gest Supplicerendis, at Deris Exelence Allergunstigst for Min dristighed 
Mig vil behage at Pardonere. Jeg indlefuerede Min Allerunderdanigste 
Suppliqve af den 7. Julij Nestafvichte, hvor udj Mit underdanigste an- 
dragende Var dette, at Jeg Allernaadigst til den første Vacante Cadettis 
Charge maatte Emplojeris. Og skal det Allernaadigst have behaget 
Deris Mayestet (som mig af Vedkommende er refereret) saaledis paa 
Min underdanigste anmodning at resolvere, at Jeg til Fornemfte platz 
naadigst skulle forhielpis, Mens at Jeg Min Extraction sampt tilstand 
skulle giøre Notificabel, hvilchet Jeg nu med Min underdanigst ind- 
gifne Memorial til Mayesteten Allerydmygest har ladet mig Være an- 
gelegen. Alt saa er Jeg til Deris Exelence Allerydmygest bønfaldende, 
at hand Mig Ved sin Høy-Formaaende Recommendation Mig till for- 
nefnte Mit andragende Gunstigst Ville forhielpe, Saasom Jeg ingen an- 
den Patron haver end Gud i Himmelen, Der skal bøye Deris Exelence 
til een Naadig Bønhørelse, og er Jeg der om forsichret, at Gud igien 
Med Velsignelse Deris Exelencis Mildhed Naadigst vil Recompensere. 
Jeg Lever i All Min Lifuis tid 

Deris Exelencis Ydmygeste og Ringeste tiener 
Petter Vessel*). 
Hafniæ d 19 Julij Anni 1708." 


Nevnte memorial finnes ikke i original, men der er bevart en 
ekstrakt av den som nedenfor gjengis”): 
»Peter Wessel, welcher jilngsten vorgetragen, dasz ihm ein Ca- 


1) Som brev no. 2 
”) Krigscancelliets refererte saker 23de juli 1708, nr. 17. 

detplatz beym See Etat allergnådigst promitteret worden, giebt ferner 
zu vernehmen, dasz sein Vater Rathmann in Trondtheim Sej, er auch 
vor 3 Jahren in ds. Dr. Peter Jespersens Dienste gestanden, und Eu: 
Mayeståt in dero Stall gesprochen, da Dieselbe ihm dan auf gethane 
Frage wegen seiner Extraction die geregte promesse allergnåd. gethan. 
worauf er sich einige Zeit alhier aufgehalten, sein Bruder aber, so 
damahls See Lieutenant gewesen und nun als Commandeur in Musco- 
witischen Diensten stehet, håtte inhm gerathen, dasz er vorerst in der 
Navigation sich perfectioniren solte, dehero er die Reise nach Genua 
und Westindien gethan und vorloffet so viel in der Navigation und 
Commando Zur See profiteret zu haben, dasz er sich ein examen un- 
terwerfen darf; bittet dahero, dasz er den erst vacant werdenen See 
Cadetplatz erhalten möge.” 

Fordringen om opgivende av extraction refererer sig til den tid- 
ligere anførte bestemmelse om at kadettene skulde komme av særligt” 
folk. Sehested hadde i sitt forslag om forandring av akademiets orga- 
nisasjon inntatt, at den der hadde vært ,Lakaj eller Dreng” ikke skulde 
kunne bli kadett. Admiralitetet hevdet og fikk heri kongens medhold, 
at man ikke burde spørre om stand eller adkomst, men kun om ved- 
kommende var ærlig, da det titt hendte, at fattige foreldre av den geist- 
lige og verdslige stand med mange barn blev nødt til å ,ansætte dem 
i denne Tjeneste hos en eller anden brav Herre, som formedelst Per- 
sonens gode Forhold siden søger at employere dem nu ved Søetaten, 
nu ved Landetaten”. Bestemmelsen blev da, at ingen som hadde båret 
liberi skulde være utelukket fra å bli innskrevet i kompaniet. når han 
kun var kommet av godt og ærlig folk, ,og hans Forhold og Videnskab 
i Regning og Skrivning er saaledes, at han er skikket og kvalificeret 
hertil”). 

Der var dog også grenser for hvad en lakei kunde bli. Kongen 
avslog således en ansøkning fra general Løvendals lakei, Hans Peder- 
sen Thornam, om å bli løitnant, med den motivering: vom Laquai 
zum Lieutenant wåre zu viel”*). 

Bemerkelsesverdig er imidlertid at det kun var til de militære 
stillinger at spranget var så stort fra lakeistillingen. Fornemme herrers 
tjenere hadde nemlig i de tider lett adgang til civile embeder, uten 
hensyn til deres anlegg og kunnskaper, et forhold som vedblev å bestå 
selv efter den juridiske embedseksamens innførelse. Tordenskiolds 


1) Angående sjøkadettutdannelsen se nærmere H. C. A. Lunds overordentlig 
interassante bok: Sjøkadetkorpsets Historie 1701—1901. 
?) Ref. sak 29de mars 1710, nr, 10. 

tjener Kold blev jo som bekjent herredsfoged i Jylland og Christian 
Gyldenløves lakei Skaanlund blev utnevnt til sorenskriver i Orkdal. 
Først ved en kabinetsordre av Struense 12te februar 1772 blev det 
befalet at ,Domestiquer ej maa foreslaaes til noget officielt Embede”*). 

Ved reformen av 1705, hvorved antallet av kadetter innskrenke- 
des fra 100 til 62, utviklet der sig en ny klasse elever ved kompaniet. 
volontørene, hvorav der en gang fantes hele 52. Først i slutten 
av det 18de århundrede lykkedes det chefene å få bukt med denne 
uheldige institusjon. I regelen rekruttertes kadettene fra volontørenes 
rekker, men av og til hendte det at kongen befalte, at en eller annen 
ung mann som han vilde favorisere, skulde utnevntes til kadett. Det 
mest drastiske eksempel herpå har man i kongens utnevnelse av et 
barn på 18 måneder ved navn Charles Laurent de Carbion til kadett 
med 52 rdl. i årlig lønn*). 

Volontørene behøvet ikke å følge undervisningen ved kadettkom- 
paniet, men mange gjorde det fordi det var klokest. De hadde ingen 
lønn og ingen uniform. Ved antagelsen fikk de av chefen følgende 
seddel: 

»Exercitiemesterne ved det kongelige Søkadetakademi have at 
antage N. N. og hannem udi Navigation, Dansen, Fægten, Ridsen, Reg- 
ning og Skrivekunsten saa og udi det engelske og franske Sprog at 
informere.” 

Når nu Peter Wessel i sin ansøkning anfører, at kongen har lovet 
ham å bli optatt i kadettkompaniet ved første vakanse, da er det trolig 
at han på denne tid ved tilfredsstillende iretteleggelse av sin extraction 
er blitt optatt blandt volontørene. Det er dog bemerkelsesverdig at 
han i sin memoriel erklærer sig villig til å underkaste sig prøve i na- 
vigasjon og kommando, all den stund jo fordringen til optagelse i ka- 
dettkompaniet kun innskrenket sig til regning og skrivning. Den 
skarpe konkurranse som volontørinstitusjonen har skapt, har da øien- 
synlig medført at aspirantene overbyr hinannen i kvalifikasjoner og at 
Peter Wessel, ved sin toårige sjøfart og de kunnskaper han derigjen- 
nem har erhvervet sig på sjømannskapets område, har ment å ha krav 
på et fortrinn fremfor sine konkurrenter. Han anfører da også i sin 
ovenfor anførte skrivelse av 7de juli 1708 at han deruti ,er formee- 
nende at hafue lagt slige fundamenter, som mig til de Scientiers Videre 


) 
1) Se Gyldenløves Lakaj: Memoirer og breve utgitt av I. Clausen og P. F. 
Rist, XVII. 
% Se fremdeles H. C. A. Lunds arbeide. 

udgranskning mig dis lettere kunde betiene, om jeg til foromrørte 
Vacante platz Allernaadigst blef forhiulpen”. 

Formodningen om at Peter Wessel har vært volontør ved kadett- 
kompaniet bestyrkes da også gjennem Rothes anførsel om at han før 
han blev optatt som kadett var lærling på Holmen, idet det jo er lett 
tenkelig at Rothe kan ha forvekslet volontørinstitusjonen med lærling- 
institusjonen. 

På den ovennevnte ekstrakt av memorialen hadde kongen skre- 
vet det ene ord ,examiniren”. Det må da formodes at Peter Wessel 
er blitt eksaminert — ikke for optagelse som volontør, ti hertil for- 
langtes ikke noen eksaminasjon, — men for optagelse som sjøkadett. 
At han nu ikke blev optatt tyder da på at hans kvalifikasjoner ikke 
har vært tilfredsstillende i sammenligning med andre konkurrerende 
eller at disse har hatt mektigere beskyttere enn han. 

I dansk biografisk leksikon sier C. With, at Wessel efter hjem- 
komsten fra sin første langfart fikk tilladelse til å delta som volontør i 
kadettenes undervisning, og da i november en kadett var død, befalte 
kongen uttrykkelig, at Wessel skulde ansettes i det ledige nummer. 
» Til bevis for hvor vanskelig det kan være å bedømme unge menne- 
sker,”" sier With, ,anføres at kadettchefen Chr. T. Sehested herimot 
gjorde gjeldende, at Wessel vel en tid lang har gått på Holmen, men 
hverken kan sin navigasjon eller artilleri, og dessuten har vist et 
usømmelig forhold; han innstiller derfor selv en ganske anderledes 
lovende yngling, I. C. Waldenberg (som dog aldri opnådde å bli offi- 
cer) til den ledige plass.” 

With uttaler sig så bestemt at man skulde tro han hadde sikre 
kilder å støtte sig til. Dette kan imidlertid ikke ha vært tilfelle, da 
det foreliggende bevismateriale taler imot Withs fremstilling. Til be- 
lysning av dette gjengis nedenfor først Peter Wessels fornyede ansøk- 
ning!) til kongen av Ste oktober 1708: 


»Stormectigste Konge, Allernaadigste Arve Herrel 

Jeg indgaf for nogen Tid siden for Deris Kongelige Mayestets 
Naade Trone Min Allerunderdanigste Suppliqve, hvor Jeg Allerydmy- 
gest var bønfaldende, at Jeg til een Cadettis platz Allernaadigst maatte 
forhielpis; hvor paa det Allernaadigste behagde Eders Kongelige Maye- 
stet med den resolution mit ydmyge andragende at benaade, Nemblig 
at Jeg til den første ledige Cadettis Platz skulle blive emplojeret, for 
hvilehet Jeg udj dybeste underdanighed Min Allerydmygeste tachsi- 


1) Refererede Sager, Krigscancelliet 12te oktober 1708. 

gelser aflegger. Men som Jeg nu % Aar dereffter med lengsel hafuer 
forvartet, Og Mine For Eldre Ved den U-lychelige Trundhiemsche Ilde- 
brand i een Stor fattigdom er geraadet, saasom de den Tid med Voris 
ganske familie iche var hiemme-Værende, forefant ved deris hiem 
Komst iche alleniste deris huuser Men end og alt hvad de eyede og 
hafde i Aske jJammerligen at Være ødelgat, Lit for sig Self, langt Mindre 
noget for Min Subsistence her paa Steden, er eyende, saa Jeg nu iche 
lengere uden Lejlighed her paa Steden Kand forblive. Alt saa i dybe- 
ste underdanighed indfalder Jeg atter igien for Deris Kongelige Maye- 
stet med Allerydmygeste Bøn og Begiæring at Jeg til den nu wordende 
' vacante Platz ved Cadetterne Allernaadigst maatte Forhielpis. og er 
det nu fra den første tid af over 3 Aar, siden Jeg der paa Promission 
erlangede, Formoder Allerunderdanigst, At Jeg til denne platz blifuer 
forhiulpet, Og effter slig naade understaar Jeg mig atter igien at and- 
holde, at Jeg Allernaadigst maatte Forlovis med de nu udeløbende 
Oost-Indiske Skiber Mig at forsøge, Saasom mit Sind til Intet andet er 
inclinerende end Mig til Mit Fødelands Bæste at perfectionere. Jeg 
ervarter Allerunderdanigst Deris Mayestets Naadigste resolution hvor 
paa Min heele Velfærd beroer, hvilchen Gud igien rigeligen vil be- 
lønne af Deris Kongelige Mayestets underdanigst og Ringe tienere 
Petter Vessel*). 

Hafniæ die 5. Octob. 1708.” 


Til brevet er knyttet følgende ekstrakt: 

»Peter Wessel beziehet sich auf der ihm vor etwas ein Viertel 
Jahr, gegebenen allergnådigsten Vertröstung, dasz er ein See Cadets 
Platz erhalten solte; weiln er nun keinen Lebensunterhalt hat, seine 
Eltern, so in den letzten Feuerbrunst in Trundhiem ruiniret worden, 
ihm auch nicht assistieren können, so bittet er, dasz ihm der itzt vacant 
werdene Platz gegeben, wie auch dasz er beuhrlaubt werden möge mit 
denen von hierab gehenden Ostindischen Schiffen zu fahren umb sich 
desto mehr capable zu machen.” 

I marginen er tilføiet: ,Des Schoutbynacht Sehesteds Vorschlag 
wegen diesen vacanten Cadets Platz ist noch nicht eingekommen.” 

Sannsynligvis på grunn av den forestående italienske reise blev 
Sehesteds forslag først referert under 30te desember. En ekstrakt”) av 
denne blev forelagt kongen: 

»Schoutbynacht Sehestedt proponiret in der verstorbenen See 


1) Som brev no. %. 
7) Krigscancelliets refererede sager, 30te desbr. 1708, nr. 34. 

Cadet Schacktafels Stelle den von Doctor Peter recommendierte Peter 
Wessel oder des Rector Waldenbergs Sohn in Bergen, Nahmens Joh. 
Chr. Waldenberg, Ihre Maytt. anheim stellend, welchen von beiden Sie 
wehlen wollen; da aber der gedochter Schachtafel 100 Rdr. jåhrliche 
gage gehabt, so bittet Er, dasz der Cadet Jacob Friborg zu solcher Gage 
gelangen, und Wessel oder Waldenberg hinwieder in diser Stelle ge- 
setset werden möge. 

NB. Ihre Maytt. haben Wessel den ersten Platz allergnåd. ver- 
sprochen." 

I marginen hadde kongen skrevet: ,Fiatl Wessel!” 

Som det vil sees står dette dokument i strid med Withs fremstil- 
ling av forholdet. Hadde Sehested anbefalt Waldenberg til fordel for 
Wessel måtte dette selvsagt være kommet frem i ekstrakten. Og det 
kan heller ikke her dreie sig om to forskjellige tilfeller, da jo Walden- 
berg efter Withs fremstilling blev ansatt. Det vilde da også være mer- 
kelig om Wessel skulde være eksaminert i for eksempel artilleri, all 
den stund der kun fordres kunnskaper i regning og skrivning for op- 
tagelse som kadett og artilleri ikke engang inngikk i de fag volontørene 
hadde adgang til å påhøre. 

Efter dette er det overveiende sannsynlig at Wessel har gått den 
ordinære vei og altså deltatt en tid som volontør i kadettenes under- 
visning. Interessant er det også å få bekreftet Rothes anførsel om at 
dr. Jespersen har anbefalt Wessels antagelse som sjøkadett. 

Av Wessels ansøkning fremgår det at selv om han opnår anset- 
telse som sjøkadett, så vil han allikevel atter igjen ut på langfart. Sko- 
legangen passer ham øiensynlig heller ikke her. Han synes efter dette 
å ha fått nok av ,at Exerceres tillige med de andre paa Holmen”, så- 
ledes som han ber om i sin første ansøkning av 28de mars 1706. For- 
NTG var det en almindelig foreteelse at kadettene fikk permisjon for 

å fare til koffardis eller gjøre tjeneste i fremmede mariner. — 

Som ovenfor anført er de foran anførte ansøkninger ikke skrevet 
med Wessels hånd. Kun underskriftene er skrevet av ham personlig. 
Det kan imidlertid ha sin interesse å påpeke enkelte uttrykk som tyder 
på at brevene enten er opsatt av ham eller ialfall en av hans lands- 
menn. C. E. Secher*) tilføier, idet han citerer skrivelsene, et (sic) efter 
uttrykk som huuser og skiber. Dette tyder altså på at hans 
danske sprogsans reagerer mot denne uttrykksform. Jeg har forelagt 
spørsmålet for professor Seip, som uttaler at uttrykkene er typisk nor- 


1) Personalhist. tidsskrift I, 18850, 

ske og tilføier at disse norvagismer i sproget i eldre tider oftest er øst- 
norske. Uttrykkene er karakteristisk for de såkalte vikske mål, d. v. s. 
målene i en del av' Bohuslen og i Oslo bispedømme, herfra undtatt 
fjellbygdene, men tillagt kysten av Agder og tildels Oplandene. Der- 
imot er de ikke typiske for det nordenfjellske Norge. Og er det Wessel 
som har forfattet brevene, mener professoren at det er et nytt vidnes- 
byrd om at formene i de østnorske (vikske) mål gjaldt som en norm 
ved siden av dansken eller i dansken. Det er jo forøvrig ingen- 
lunde usannsynlig at det er dr. Jespersen som har hjulpet ham med 
opsetningen av brevene. 

Efter at kongen hadde skrevet sitt: fiat Wessel, blev da denne 
utnevnt til sjøkadett under 1lte januar 1709. Men da var Wessel alle- 
rede langt ute på sin annen langfart. 

Om denne langfart inneholder de kjente kilder kun litet. Det har 
vært forsøkt å komme til klarhet over forholdet ved en lignende un- 
dersøkelse som den der har dannet grunnlaget for beretningen om 
hans Vestindiatur. Ostindiske Selskaps protokoller fra den tid er imid- 
lertid ikke bevart, således at denne vei er stengt. Øverland har imid- 
Jertid i et efterlatt manuskript gitt en skildring av reisen, støttet på en 
dagboksoptegnelse av en av besetningen. Selve dagboksoptegnelsen 
vedligger ikke Øverlands papirer og der finnes ingen henvisning til, 
hvor den er å finne. Nærværende fremstilling er derfor bygget på 
Øverlands manuskript. 

Til den danske koloni Trankebar i Ostindien skulde der høsten 
1708 avgå 3 av Ostindiske selskaps skibe. Innenfor denne begrensning 
er det ikke vanskelig å påvise hvilket fartøi Wessel må ha vært med, 
når man sammenholder de om disse fartøier kjente data med bl. a. 
Wessels egne oplysninger om turen. | 

Det ene av de 3 fartøier het Den kronede Prins”, skipper Nils 
Jenssøn Welling. Dette fartøis sjøpass var utferdiget 1ste oktober 1708 
og det nådde Trankebar lste april 1710. Dette fartøi kan det altså ikke 
ha vært; for det første fordi det utklarertes førenn Wessel skrew sin 
ansøkning og for det annet fordi det umulig kunde ha nådd hjem til 
Bergen høsten 1710. 

Det annet fartøi var fregattskibet ,Gyldenløve”, skipper Hans 
Frorup. For dette fartøi blev der utferdiget sjøpass den 22de oktober 
1708. Det befant sig den lste februar 1709 ved Kap Verde og holdt 
følge med det tredje fartøi ,Fridericus Qvartus” fra Kap til Trankebar. 
Efter dette foreligger der ingen oplysninger om dette fartøi, og det kan 

ialfall ikke sees å være innkommet til Bergen i siste halvdel av 1710. 
Dette fartøi kan det altså heller ikke ha vært. 

Ganske anderledes godt passer alt på det tredje fartøi ,,Fridericus 
Qvartus”, skipper Simon Gudmanssøn. Dette fartøi blev påmønstret 
Site oktober 1708, det seilte til Trankebar og tilbake til Europa og an- 
kom til Bergen sommeren 1910. Alt dette passer inn i de kjente data 
og har der ikke avseilet flere enn 3 ostindiafarere høsten 1708 — hvad 
jo Øverland uttrykkelig sier — så har det overveiende sannsynlighet 
for sig at det er med dette fartøi Peter Wessel har gjort sin 2nen 
langfart. Det var et temmelig stort fartøi, der målte 144 fot i lengden 
og førte 27 kanoner. Ombord befant sig 109 personer, besetning og 
passagerer tilsammen. Blandt den brogede forsamling befant sig 4 
persiske kjøpmenn, der dyrket sin armenske religion. De skildres som 
stillferdige og høflige folk. De beste bekvemmeligheter ombord var 
tildelt noen misjonærer fra Halle, magister Ernst Johan Gundler og 
Johan George Bøvingh samt deres medhjelper student Polycarpus 
Jordan. De to herrer var den 3lte oktober blitt ordinert som prester 
ved Ziegenbalgs misjon i Trankebar. 

Påmønstringen fant, som nevnt, sted den 31te oktober og den 12te 
november halte skibet ut på reden. Den 17de lettet man under salutt 
anker og gikk seil kl. 3 eftermiddag; samme dag måtte imidlertid an- 
kres utenfor Helsingør, hvor skibet blev liggende i henved 3 uker for 
storm, hvorunder taptes en båt, likesom kranbjelken blev brukket. 
Den 5te desember gikk skibet atter seil, men måtte allerede næste dag 
ankre ved Kullen for storm. Den 9de lå det Kattegatt ut, men kom 
atter igjen op i svære storme som varte til langt inn i det nye år. Den 
15de og 16de passertes Shettlandsøene. Den 28de blev båtsmannen 
skyllet overbord og det viste sig umulig i det svære hav å sette båt 
på vannet. | 

Allerede 14de januar var fartøiet på høide av Gibraltarstredet og 
man slapp forbi dette farlige sted uten noe sammenstøt med sjørøvere. 
Mellem 18de og 20de januar passertes de Kanariske øer og den 24de 
kom man inn i passaten. Den 27de passertes Kap Verde, men først 
den 25de februar gikk man over linjen. Den 4de mars befant skibet 
sig 51 mil fra det sydamerikanske fastland. 

Dagboksforfatteren beretter om en avveksling i det ensformige 
liv ombord gjennem møtet med en hollandsk postgalliot, der hadde 
forlatt Texel den 12te desember for å seile til Kap og som praiet ,Fri- 
dericus Qvartus” den 7de mars. Føreren av gallioten var ombord og 
underholdt besetningen med endel skipperskrøner. Blandt annet fo- 

rekommer den ennu kjente og yndede historie om at vedkommende 
forteller var skyllet overbord og lå og gjorde op sitt regnskap med 
livet, da en ny sjø sendte ham inn på dekket igjen. Vedkommende 
skipper serverte også en Robinsonade der ikke er uten interesse som 
mulig utgangspunkt for de senere varianter. Det dreier sig om øen 
Ascension eller Himmelfartsøen, som dengang var ubebodd. En dansk 
ostindiafarer anløp i 1706 denne ø for å proviantere, idet der her fore- 
fantes både ferskvann og vilde gjeter, skillpadde m. m. Her fant de 
en engelskmann som hadde opholdt sig på den ensomme ø i 8 måne- 
der. Han var under jakt kommet bort fra sine kamerater og således 
akterutseilet. Han hadde levet av rått bukke- og fuglekjøtt, og den 
måte han fanget bukkene på var høist original. Han la sig på ryggen 
ned i gresset og ventet til bukken kom, grep så denne i hornene og 
bet strupen over på den. 

Den lite mars oplevet man på ,Fredericus Qvartus” en solfor- 
mørkelse der varte fra kl. 8.24 til 10.46 og var på sitt mørkeste kl. 9.35. 
Den næste dag passertes de fryktede Abrolhos-grunner, der ligger ca. 
20 mil fra den brasilianske kyst, i hvilken anledning der på fartøiet 
holdtes takkegudstjeneste. 

Den 15de mars passertes Stenbukkens vendekrets omtrent 40 mil 
fra øen Pius, og den 19de april løp skibet inn på reden ved Kap. Stedet 
var den gang i hollandsk besiddelse. På Løvebjerget fantes en utkiks- 
post. Herfra signalertes observerte skibes antall ved avfyring av 
kanonskudd, svarende til skibenes antall. Likeledes signalertes med 
flagg til Selhundøen, hvorfra signalet sendtes videre til admiralskibet, 
der igjen befordret det videre til kastellet. 

I Kapstaden blev ,Fredericus Qvartus” liggende helt til 1lte mai. 
En av de ombordværende misjonærer har avfattet en beskrivelse av 
landet og befolkningen. Fra Kap var som nevnte fartøiet i følge med 
den annen ostindiafarer ,Gyldenløve”. Den 9de juni befant skibene 
sig på høiden av Madagaskar, den 12te passertes Mauritius og den 19de 
Isle de Romeyros, og den 29de kom man inn i passaten. Den 1lte juli 
passerte man atter ekvator. Den 15de fikk man Ceylon i sikte og den 
passertes så nær, at endel av besetningen var iland på Batecalo og 
Trinquenemale. 

Den 19de juli løp skibene inn til en festning på Malabarkysten i 
den tro at det var Trankebar. Det viste sig imidlertid å være den hol- 
landske festning Nagapatam, der lå 4 mil sønnenfor Trankebar. Man 
gikk da igjen seil og den 20de juli 1709 ankret ,Fredericus Qvartus” 

på Trankebars red, efter å ha vært næsten 9 måneder underveis fra 
Kjøbenhavn. 

Skibet blev liggende i denne danske koloni helt til 6te november. 
Den første del av hjemreisen gikk langsomt. Først den 18de januar 
1710 fikk man den afrikanske kyst ved Kap Anguilly i sikte, og tre 
dage senere ankret man atter i Kapstaden, hvor opholdet varte helt 
til 27de februar. Herfra gikk reisen forholdsvis hurtig, idet man den 
29de mai fikk Shettlandsøene i sikte. Samme dag praiedes et Bergens- 
skib, av hvem man fikk den oplysning at der var krig mellem Dan- 
mark og Sverige og at Nordsjøen var utrygg på grunn av svenske 
kapere. 

Under disse omstendigheter fant føreren det rådeligst å søke inn 
til den norske vestkyst, og den lste juni ankret han derfor ved Nøk- 
lingholmene utenfor Bømmeløen. De svenske kaperes nærgåenhet 
gjorde imidlertid at han heller ikke fant det rådelig å bli liggende her 
med den kostbare ladning. Den 13de juni lettet han derfor atter anker 
og seilte op til Bergen. Her blev han liggende helt til den 14de septem- 
ber 1711, altså meget over et år, og først den 27de oktober samme år 
kastet han anker på Kjøbenhavns red. 

Wessel var da som chef på Ormen” med på konvoyeringen av 
fartøiet over til Fladstrand. 

Wessel sier i sin skrivelse av 28de februar 1711 at han vendte til- 
bake fra sin ostindiafart til Bergen som 3dje styrmann. Herav må 
sluttes at han ikke har reist ut som sådan. Han har altså avansert 
underveis til befalingsmann i 19-årsalderen og må altså ha perfeksjo- 
nert sig tilstrekkelig i navigasjonen. Sannsynligvis har dødeligheten på 
ostindiafareren vært av en lignende art som på vestindiafareren. En 
reise til Ostindia på disse tider var noe av et eventyr og ialfall var 
proviantspørsmålet på så lange reiser av en så alvorlig og vanskelig 
art, at de sanitære forhold ombord var meget dårlig. Om disse reisers 
besverligheter får man et interessant inntrykk gjennem islendingen 
Jon Olufssons oplevelser som ostindiafarer'). Det er særlig vann- 
spørsmålet som synes å volde vanskeligheter. Forfatteren anfører så- 
ledes at hvis noen ombord gjør sig skyldig i den forbrytelse å stjele 
blott en halv kanne vann fra en annen, er han hjemfallen til å bli hengt. 

Rothes anførsel om Wessels sjøfart er ganske feilaktig. Han har 
ikke kjent Wessels egne breve derom og har vært henvist til gisninger. 
Likeså feilaktig er hans anførsel om at Wessel fra Bergen reiste over 


1) Memoirer og breve utgitt av J. Clausen og P. F. Rist, VII. 

land til Kristiania, hvor han opsøkte general Løvendal og fikk snauen 
»Ormen" å føre. I sin skrivelse av 28de februar 1711 sier Wessel selv 
at han avmønstret fra ostindiafareren i Bergen og tok hyre paa en 
engelsk ,,skålb” der skulde til Østersjøen, for på den måte å komme til 
Kjøbenhavn. Rothes beretning er også feilaktig av den grunn at ,.Or- 
men” først blev ferdig et helt år efter, høsten 1711. Efter Wessels egen 
fremstilling blev det engelske fartøi av storm drevet inn til Marstrand. 
Wessel gir den interessante oplysning at han her gikk rundt i engelske 
matrosklær og gjorde sine iakttagelser, hvorom han så senere inn- 
sendte rapport til kongen. Denne rapport er dessverre ikke bevart, 
men selve den omstendighet, at han førenn han er kommet i kadett- 
uniformen, har øinene åpne for betydningen av underretningstjene- 
sten, en gren av sjøkrigstjenesten, som han hele tiden fremover viet 
den største opmerksomhet, hvis beherskelse gjorde ham til den av 
alle eskadrechefer eftertraktede krysserchef, og som gjorde ham til 
den unge fremragende admiralstabsofficer, som videre satte ham istand 
til riktig å treffe sine disposisjoner, viser en egenskap som nettop taler 
imot den påstand at hans optreden i mange tilfeller var overilet og 
hans angrep dumdristig. For Marstrands vedkommende skulde han 
selv i sin tid få direkte nytte av sine observasjoner. 

Fra Marstrand kom Wessel, ifølge hans egen beretning, ut med 
et hollandsk orlogsskib, hvorfra han igjen kom sig over på en dansk 
eskadre i Nordsjøen. Derfra er han så igjen kommet sig til Kjøben- 
havn. Tidspunktet for denne reise er imidlertid vanskelig å fastslå 
nøiaktig. Wessel må sannsynligvis ha reist fra Bergen snarest mulig 
efter fartøiets ankomst dit, altså i juni eller først i juli. Til Marstrand 
kan skibet ha tatt lang tid, og opholdet i Marstrand kan også ha strakt 
sig over et lengere tidsrum. Som senere omtalt blev Nordsjøen denne 
sommer, på grunn av nervøsitet fra general-admiralen Gyldenløves 
side i forbindelse med en slett efterretningstjeneste, helt blottet for or- 
logsfartøier. Følgen blev at de svenske kapere spilte fullstendig herrer 
i Nordsjøen. I juli og august kunde der ikke engang sendes post mel- 
lem de to riker. Tilstanden blev imidlertid så uholdbar at viceadmiral 
Barfoed blev detachert fra hovedflåten med en eskadre til Nord- 
sjøen. Den 23de juli forlot Barfoed hovedflåten med sin eskadre. Før 
denne tid kan det altså ikke ha vært at Wessel kom ombord på en 
dansk eskadre. Men ennu den 12te august lå Barfoed for motvind i 
Sundet'). Den 7de hadde han fått underretning om at den göteborgske 


1) Den dansko generalstabs arbeide III. 

eskadre var oplagt og at kun 2 fregatter lå ved Marstrand. Det er jo 
en mulighet for at denne underretning er en del av Wessels rapport 
og at han således på denne tid er kommet ombord hos Barfoed. Men 
Wessel sier uttrykkelig at eskadren var i Nordsjøen og Barfoed var 
som nevnt ennu ikke kommet lenger enn til Sundet. Først den 16de 
august kunde han lette, men blev ved Anholt atter opholdt av storm. 
Den 20de blev eskadren observert fra Varberg og den 22de nådde den 
Flatstrand, hvor Løvendal kom ombord. Efter den 20de kan han altså 
ha hatt anledning til å komme ombord på eskadren. Anstillede under- 
søkelser av de få skibsjournaler som er bevart har imidlertid ikke ført 
til noe resultat. Allerede den 4de september støtte Barfoed igjen til 
hovedflåten i Østersjøen med en del av eskadren; resten blev igjen i 
Nordsjøen under kommando av kaptein Boysen, der imidlertid 
på en meget dårlig måte løste sin opgave å holde Nordsjøen ren. Den 
9de oktober blev imidlertid også denne flåteavdeling kalt sydover og 
Nordsjøen lå atter blank. 

Resultatet av ovenstående er altså, at Wessel kan ha kommet 
ombord i en dansk eskadre i Nordsjøen i tidsrummet 20de august til 
9de oktober. Tar man hensyn til at han må ha avreist fra Bergen i 
juni eller ialfall i juli, er der all sannsynlighet for at han er kommet til 
Kjøbenhavn i den første del av nevnte periode, altså i august eller sep- 
tember 1710. 

Wessel har derefter gjort tjeneste ved sjøkadettkompaniet fra 
høsten 1710 til våren 1711. Å tale om at han aldri har nydt undervis- 
ning her, må ansees som helt feilaktig"). Både som volontør og som 
kadett har han ganske sikkert deltatt i undervisningen. Rothes frem- 
stilling umuliggjør en sådan deltagelse i undervisningen som kadett. 
Men dette beror på at Rothe som allerede nevnt feilaktig lar Wessel 
reise over land til Kristiania for straks å overta Ormen”. Rothe mot- 
sjer imidlertid sig selv på dette punkt. I det ,portrett” av Tordenskiold. 
som er avfattet av hans samtidige og som Rothe inntar i slutten av sin 
bok, heter det at Tordenskiold av naturen hadde en overmåte grov og 
sterk stemme, således at han i sine kadettdage ofte hørtes å overstem- 
me hele Holmens menighet med sin overmåte sterke syngende bass. 

Vel 18 år gammel blev altså Peter Wessel antatt som sjøkadett. 
Han hadde allerede da faret 2 år til koffardis for å perfeksjonere sig i 
navigasjonen, det vil i denne forbindelse si sjømannskap. Og førenn 


1) Se herom såvel J. C. W. Hirsch: Pers.hist. tidsskr. R. 2, B. 5, som H. C. A. 
Lund: Sjøkadetkorpsets historie 1701—1901. 

han tiltrer tjenesten som sjøkadett farer han ytterligere 2 år tilsjøs, den 
siste tid som 3dje styrmann. 

Danske forfattere understreker til stadighet. at han førenn han 
blev optatt som sjøkadett gikk ut som ,rett og slett matros”. Her har 
vi matrosen, »den norske matros”, en betegnelse som på dansk 
hold er blitt hengende ved Tordenskiold helt til våre dage. Oehlen- 
schlåger boltrer sig med forkjærlighet i emnet. Han sier om Torden- 
skiold: ,Hvor blev han glad, da kongen hæved ham, fra slet og ret 
matros til søkadet”. Og Debora, der i stykket øiensynlig repre- 
senterer tidens høiadelige opfatning, sier bl. a.: 


Stundom hæver sig dog et fortrinligt talent, 
hvormed adelen selv er i nøden betient, 

slig en Roturier — vi bør ei ham forhaane. 
Han var simpel matros, men heldig i slag, 

han opsvang sig til helt, vi matrosen maa glemme, 
Admiralen maaske har dog baadsmandens stemme, 
men det klæder ham dog, det har noget piquant. 


han er god af natur, men forfærdelig raa. 


Spørsmålet er da, om denne fremstilling av mannen er bygget på 
historiske kjennsgjerninger. Det lyder utrolig, at en mann som er 
»forferdelig rå” skal kunne komme sig frem som Tordenskiold gjorde. 
Det inntrykk som hans sterke personlighet har gjort på menn som 
f. eks. Løvendal, Hausmann, Sehested, Gabel, Gyldenløve, den engelske 
ambassadør lord Carteret, kong Georg I, kong Frederik IV med flere, 
skulde ikke tyde nettop på at det er matrosen som fortrinnsvis 
kommer frem som karaktertrekk hos mannen. Herfor taler heller 
ikke den omstendighet at Frederik IV ophøiet ham i adelsstanden. 
Forklaringen på fenomenet ligger sannsynligvis i den omstendighet at 
han før han blev sjøkadett var noe så simpelt som ,,ret og slet matros”. 

På dette område er han dog i godt selskap. En mann som Nelson 
gikk i ung alder tilsjøs med koffardifartøi for å lære sjømannskapet 
fra grunnen av. For ikke å tale om en mann som de Ruyter, der i 
lang tid førte koffardifartøi før han kom inn i marinen og som endog 
gikk tilbake til ,,skipper” fra stilling som schoutbynacht. I denne for- 
bindelse må også nevnes en mann som Curt Sivertsen Adelaer, hvis 
stilling som skipper” har gitt danske forfattere anledning til forsøk i 
nedsettende retning'). Ja, forholdet er den dag idag i den norske ma- 


1) Se senere. 

rine det, at kongen hvert år ophøier aspirantene fra rett og slett ma- 
troser til sjøkadetter. Men fordringen om denne sjøfart til koffardis 
for optagelse som sjøkadett vil neppe av de norske sjøofficerer bli tålt 
som utgangspunkt for en nedsettende betegnelse av standen. 

Forholdet er i virkeligheten det, at Peter Wessel ved sin sjøfart 
erhvervet sig nettop den sjømannsmessige kyndighet som i forbindelse 
med hans utpregede begavelse på det taktiske område skulde gi ham 
et så avgjort fortrinn fremfor sine kamerater i marinen. Sjømannska- 
pet inngikk som senere skal bli nærmere påvist, i disse seilskibenes 
dage som et overveiende viktig element i sjøtaktikken. Og Peter Wes- 
sel hadde gjennem sine lange tokter hatt en ganske annen anledning 
til å leve sig inn i disse forhold, enn hans kamerater i sjøkadettkom- 
paniet, der et par måneder i høiden hvert år gjorde sjøtjeneste på 
snauen » Frøken Elsken” på svanejakt i Prestø bukt eller som vaktskib 
i Sundet'). 

Forholdet ved sjøkadettkompaniet var. hvad disciplin og god 
tone angår, ikke særlig godt. H. C. A. Lund sier i sin ovenfor flere 
ganger omtalte bok, at der blandt de da over 100 unge menn som ut- 
gjorde sjøkadettkompaniet må ha vært ikke få personer, som var ual- 
mindelig rå og udisciplinerte, ti de fleste av den fungerende chei, capi- 
tain Billes innberetninger til admiralitetet går ut på, hvad han skal 
gjøre med disse mennesker. Under sjøtjeneste levet kadettene sam- 
men med mannskapet, og da disse ikke var av Guds beste barn, mener 
Lund at dette forhold betød en uheldig innflydelse på de unge kadetter. 
Han anfører videre at krigsårene frembyr mange eksempler på at ka- 
dettene var et folkeferd, som det ikke var lett å styre. 

For Peter Wessels vedkommende kan det ikke sees, at der har 
vært noen anledning til klage i så henseende. I tilfelle vilde sannsyn- 
ligvis Sehested ha nevnt det i sin senere omhandlede påtegning på 
Wessels ansøkning om å få en fregatt å føre. Den ovenfor anførte fra 
C. With citerte uttalelse av Sehested om Wessel som volontør kan som 
tidligere vist, ikke være riktig. Det synes således som om det ikke har 
vært nødvendig å gå ut som rett og slett matros for å opnå matrosens 
uheldige egenskaper. 

Det varte imidlertid ikke lenge førenn Wessel fant skolegangen 
mindre tiltalende, hvorfor han allerede under 28de februar skrev til 
kongen med anmodning om å få en fregatt å føre”): 


1) Danske generalstabs arbeide. 
?”) Krigskancelliets ref. saker 9de mars 1711, nr. 12. 

»Stormægtigste Allernaadigste Arfue Konge og Herre! 

For Deris Mayt. nedlægger Jeg min allerunderdanigste Hiertens 
Tachsigelse For al dend Naade som Deris Mayst. For mig Sin Ringeste 
og underdanigste underdan Baaret hafuer, Endnu allerunderdanigst 
Formodendis, at Deris Mayst. til videre Naade og Promotion allernaa- 
digst ville være mig Behiælpelig: Nogle gange hafuer Jeg hafft dend 
naade mundtlig at Berette Deris Mayst. at Jeg fra min ungdomb mig 
til Søen appliceret hafuer, og For der udj mig at gjøre perfectionered 
først da Jeg var yngre Faret paa Rigens Strømme, siden hafuer Jeg 
giort een Reise For Matrosse til Genewa og Westindien, hvilchen falt 
os saa Besuerlig, at ingen Pericel eller difficultet kand opreignes, der 
jo paa Samme Reise os arriverede; Aaret derefter paatog Jeg mig atter 
en Reise til Ost-Jndien, huor fra Jeg nu som 3de Styrmand lycheligen 
til Bergen arriverede, huor Jeg ved andsøgning fich fra min Capitain 
mit lovlig afsked, I henseende at Som Jeg i min Fraværelse var Ble- 
fuen for Søe-Cadett andteigned, Jeg da til Same min tieniste mig un- 
derdanigst ville forføye huor fra Jeg gich med een Skaalb; og paa Same 
Reise formedelst Contrarie Vind blef i Marstrand indrefuen, huor Jeg 
mig i Engelske Matrose Klæder opholdte, og der fra med eet hollandsk 
Orlogsskib echaperede, Som mig igien Førede til Deris Mayst. i Nord- 
søen da værende Esqvadre, huorfra Jeg Strax gaf mig dend underda- 
nigste Frihed med eet Bref directe at gjøre Mayst. refereret, alt det 
som Jeg i Fiendens Land observered hafuer; Allernaadigste Konge nu 
indflyer Jeg til Dem med allerunderd. Bøn og Begiæring, at som her 
Siges at en Fregatte till Trundhiem skal Forseigle Deris Mayst. da 
Samme Fregattis Commando mig allernaadigst vil forunde; I Hen- 
seende at Jeg der er fød og nøye veed huer een skjær og Klippe som 
I Leierne og hafnerne falder at observere; saa ogsaa at Jeg der Min 
Fader, som er Deris Mayt. underdanigste Raadmand med 3 Brødre 
Bosiddendes hafuer, der ved de Enroullerendis Sammen-Bringelse 
paa de Øer og Steder huor de ere trafiqgverede, Meget kand Contri- 
buere, Og om Deris Mayt. om min Capacitet skulde tvifle, da beder 
Jeg allerunderd. at Jeg af Vedkommende der om maatte blifue Exami- 
nered, huornoch forhaaber at kunde udstaae min prøve saa vel i Com- 
mando Som i andre Søe affaires, Thi der paa hafuer Jeg andvent al 
min Tid og umage, da al min ambition er, at Mig ichuns lychen vil 
føye den leilighed at Jeg Kunde udviise min underdanige pligt og Troe- 
skab, huortil Jeg alletid med Lif og Blod findes bered som 

Deres Maysets. Min allernaadigste Konges 
Allerunderdanigste underdan og Ringeste Tiener 
Kjøbenh. den 28 Febr. 1711. P. I. Wessell.” 

Det synes temmelig prententiøst, at en kadett der har hatt en så- 
vidt kortvarig undervisning som W essel — selv om man legger sammen 
hans tid som volontør og tiden som kadett — søker om å få en fregatt 
å føre. Og når han anmoder om å bli eksaminert av rette vedkom- 
mende, da må dette forståes derhen, at han ber om å få ta sin officers- 
eksamen. Som tidligere anført skulde utnevnelsen til officer finne 
sted, ikke efter tjenestetidens lengde, men ene og alene efter dyktig- 
het, og ingen kadett måtte formenes å bli eksaminert når han måtte 
forlange det. 

Det sees altså herav at Wessel allerede på et så tidlig tidspunkt 
følte sig kvalifisert til å underkaste sig en eksamen. Det må ved be- 
dømmelsen av dette forhold holdes for øie, at de skibe som Wessel 
hadde gjort tjeneste på, var utrustet fullstendig som orlogsmenn. For- 
uten ,fart og takling” og strebok” samt navigasjon og sjømannskap 
hadde han altså også full anledning til å sette sig inn i alt vedrørende 
artilleriet. Han sier da også i sin skrivelse av 7de juli 1708, at han 
inderligen har søkt sin ,,plaisir i at gjøre sig de sager capabel som af 
en i slige affairer (sjøofficerstjenesten) kunde eskes og forlanges”. 
Noen særlig videnskapelig undervisning blev vel ikke drevet ved sko- 
len iland, og det er da trolig, at Peter Wessel med det for øie å per- 
feksjonere sig i de forskjellige fag, sjøkrigstjenesten vedrørende, har 
opnådd de nødvendige kunnskaper. Hvad der måtte mangle skulde da 
være dans og fektning. Det førstnevnte fag, der synes å ha vært av 
stor viktighet å dømme efter lærerens høie gage av 200 rdl. samt en 
bestemmelse om at han, hvis han forsømte undervisningen blott et 
minutt, skulde miste et kvartals lønn, der da skulde tilfalle kvesthus- 
fondet*), var sikkert av den art at det ikke kunde hindre hans avanse- 
ment til officer under en krig. Det annet fag, der var det best betalte 
ved hele instituttet, var vel heller ikke for en sjøofficer av den art at 
det skulde kunne tillegges særlig vekt. om enn i forholdenes medfør 
Tordenskiold vilde ha hatt god bruk for en bedre ferdighet i bruken 
av kården. 

Wessel begrunner sin ansøkning med at han har hørt si at en 
fregatt skulde avgå til Trondhjem for avhentning av innrullerte mann- 
skaper og fremholder at denne jobb måtte passe særlig godt for ham 
som hjemmehørende på stedet. Av Wessel-Bergs norske reskripter, 
resolusjoner m. v. fremgår at der under 3dje mars fra Slotsloven var 
utgått ordre til amtmannen i Nordland om at 460 matroser skulde ut- 


1) H.C. Å. Lund. 

skrives og transporteres til Trondhjem. Noen fregatt blev imidlertid 
ikke avsendt til Trondhjem, og de i byen forsamlede sjøfolk blev sendt 
til det sydlige Norge for tjenestgjøring på galleiflåten med skyss, hvad 
der forårsaket store utgifter'). Kun til Bergen blev der sendt en fregatt 
— »Ørnen”, capitain-ltn. Gåntelberg — med schoutbynacht Troyel om- 
bord som leder av hvervningen i Norge. 

Wessels ansøkning er som det vil sees datert Kjøbenhavn, hvor 
han altså har vært elev ved sjøkadettkompaniet. Heller ikke dette brev 
er skrevet med Wessels hånd. Kun underskriften er hans. Også her 
har han altså fått hjelp, muligens av dr. Peter. Ansøkningen blev av 
kongen oversendt til krigskancelliet, da hær og flåte dengang hadde fel- 
les overbestyrelse. Dette sendte den igjen til admiralitetet, som atter 
innhentet erklæring fra Sehested i hans egenskap av sjøkadettkompa- 
niets chef. Sehesteds erklæring er sålydende: 

»Paa Hosføyede Allerunderdanigste Supplique som fra Krigs 
Cancelliet til Admiralitetet er ned sendt og mig wed Hr. Justitz-Raad 
Worm er forekommen, er dette min Allerunderdanigste erklæring: 

1: søger hand (Supplicanten Cadet Wessel) Eders Kongl. May- 
stets Naade til at blifue Promuerit wed Søe Etaten i henseende, til 
hans paa-beraabende Capacité, som hand wed de jnden og udenlands 
gjortte reiszer skal hafve erlanged. 

2: At som hand har spurtt, det en af Eders Kongl. Mayst. Fregat- 
ter skal gaa, ad Trunhiem, saa beder hand Allerunderdanigst, at Eders 
Kongl. Mayst. Allernaadigst wille betroe hannem Commando derpaa, 
saa vel i henseende, at hand der paa stedet er fød, som og for, at hand 
stedernes Leilighed er bekjendt, med videre? 

Da hvad sig den 1 post om hans Capacité angaar, siger ieg ey 
imod, at hand jo Nock med tiden kand blive en god Søe-Mand, mens 
som hand baade Menqverer stadighed og sendighed, saa will vel saa- 
dant af hannem først sees, førend hand widere Avancement kand 
jmodtage, og forsuare, og saa snart sligt hos ham fornemmis, skal hand 
efter Allerunderdanigst pligt worde foreslaget til Eders Kongelig Mayts. 
Allernaadigst paa følgende resolution. Belangende hans foregivende 
om de udenlands gjortte Reiszer, saa er saadant af hannem sandferdigt 
berettet. — Den 2de post angaaende, nemlig: at maa worde Commando 
betroed over en af Eder Kongl. Mayts. Fregatter, Saa naar hand efter 
foregaaende 1 posts forklaring haver naaed Avancement, seer Mand 
widere effter hans øfrige forhold, som da til Eders Kongl. Mayts. widere 


1) Danske generalstabs arbeide. 

Allernaadigste resolution skal vorde indstillet. Jeg forbliver udj Aller- 
dybeste Underdanighed 
Eders Kongl. Mayest. Allerunderdanigste Vassal 
og pligtsorne Tiennere | 
C. T. Sehested. 
Kjøbenhaufn d. 5te Marti 1711.” 


Det som her først springer i øinene er den omstendighet, at Wes- 
sel sender sin ansøkning direkte til kongen med forbigåelse av sjø- 
kadettkompaniets chef. Sehested, der på denne tid utvilsomt var den 
danske flåtes mest fremragende officer, var også en mann som ikke 
var å spøke med. Den franske gesant Camilley skriver om ham: ,1 
est sujet au rien, et quand sa téte se chauffe, il est infinement den- 
gereux”. Men Sehesteds påtegning røber ikke det minste spor av in- 
dignasjon over Wessels ekspedisjonsmåte. Nutildags vilde en sådan 
fremgangsmåte simpelthen være utenkelig. Dengang var den altså helt 
ordinær. For ærgjerrige sjele var der kun en vei å nå frem, gjennem 
enevoldsherskerens yndest. Til ham kunde derfor hvemsomhelst hen- 
vende sig uten gjennem mellemmann. Wessels fremgangsmåte var så- 
ledes ingenlunde ekstraordinær. Mangfoldige kadetter henvendte sig 
direkte til kongen eller admiralitetet med sine ansøkninger. I midten 
av århundredet blev det forbudt, men dermed ophørte ikke den per- 
sonlige henvendelse; der måtte flere kongebud til før der kom fast or- 
den i det sjømilitære hierarki og først ved århundredets slutt forsvinner 
den gamle opfatning fullstendig*). 

Men denne fremgangsmåte var ingenlunde begrenset til kadette- 
nes rekker. ,Personell- og kommandosaker avgjorde kongen umid- 
delbart på grunnlag, dels av innstilling fra generaler, regimentschefer 
eller kommandanter, dels av supplikker innsendt av andragerne selv 
eller av andre på deres vegne”, sier den danske generalstab”). ,.Den 
siste form blev sterkt benyttet og noen fremsendelse ad tjenesteveien 
blev i almindelighet ikke forlangt,” heter det videre. Det er nødvendig 
å være opmerksom på. dette, når man skal bedømme den tildels skarpe 
kritikk som fra dansk hold har vært rettet mot Tordenskiold for hans 
forbigåelse av overordnede. Hvad der gjelder for den ene, får gjelde 
for den annen, og Tordenskiold hadde forøvrig til overflod senere 


1) H. OC. A, Lund. 
7) Bidrag o.s.v. I. 

kongens uttrykkelige tilladelse til å henvende sig direkte til ham i alle 
spørsmål. 

Sehested reagerer heller ikke overfor kadett Wessels freidige for- 
langende om å få en fregatt å føre. Først må han avansere, og så får 
man senere se, sier Sehested. Det skulde imidlertid ikke gå så lenge 
førenn Wessel fra Sehesteds hånd fikk den mest uforbeholdne aner- 
kjennelse for håndteringen av sin fregatt og det skulde gå bare noen 
få måneder før Wessel stod ialfall som chef på eget fartøi. Men Wessels 
ansøkning vidner om en fremragende grad av selvtillit, en egenskap 
som karakteriserer mange nordmenn, men som er en sjelden egenskap 
hos de danske, sier H. C. A. Lund. En annen dansk forfatter fremhe- 
ver imidlertid Tordenskiolds store selvtillit som hans store feil. Men 
uten en utpreget grad av selvtillit vilde han ikke blitt Tordenskiold, og 
det er vel forøvrig en av føreremnets mest fremtredende karaktertrekk, 
at det har tro på sig selv. Hvorvidt den er berettiget eller ei får bli 
historiens sak å avgjøre. — 

Overkrigssekretær Eikstedt hadde til bruk ved referat for kongen 
avfattet følgende resumé: 

»Hieriiber erklåret sich der Schoutbynacht Sehested dasz der 
Supplicant mit der Zeit wohl ein guter See Mann werden kan, aber 
umb eine Fregatte zu commandieren wåre Er zu flåchtig und noch 
nicht genug gesetzt.” 

Noen fregatt blev som nevnt ikke sendt til Trondhjem og noe 
avansement fant foreløbig ikke sted. Det skulde imidlertid ikke la så 
lenge vente på sig. Den 10de juli 1711 forelå innstillingen og den 17de 
s. m. foretokes utnevnelsen av Peter Wessel sammen med kadettene 
U. F. M. Lilienskiold og Andr. Larsen samt skipper 
Chr. Riisner til underløitnanter. H. C. A. Lund mener at der 
ikke kan være noen tvil om at innstillingen er foretatt av Sehested. 
Hvor forskjellig menneskenes lodd er fremgår av den omstendighet, 
at hans to kamerater og formenn utnevntes til premierløitnanter i sep- 
tember 1719, mens han 5 månedes i forveien var blitt viceadmiral. Og 
Fredrik Låtken, der blev antatt som kadett samme år som 
Tordenskiold, var i 1719, da Tordenskiold var blitt viceadmiral, ennu 
kadett og han hadde enda vært med ved Elfsborg og var blitt såret. 
Denne Litken levet helt til 1784, altså 64 år lenger enn Tordenskiold. 
Om ham skrev den senere bekjente chef for sjøkadettkompanicet 
Sneedorf bl. a.: 

Den sidste levende, som førte sværd å belte, 

da stjernen mellem alle Danebroges helte, 

den store Wessel, rundt paa kampens høie scene, 
gik sin forfærdende, men korte tordengang. 

Endelig skal nevnes, at Jørgen Liebedans, der var 
schoutbynacht da Wessel blev underløitnant, ennu stod som sådan, da 
Wessel blev utnevnt til viceadmiral. 

Det er sannsynlig at Wessel på sitt forlangende har fått anledning 
til å underkaste sig officerseksamen, skjønt sikkert er det ikke, da for- 
holdene under krigen gjorde at man ikke så nøie overholdt bestem- 
melsen om at kadettene skulde eksamineres før de avanserte"). 

Nærværende portrett av Wessel (pl. 13) må sannsynligvis være 
fra hans kadettdage. Det finnes hos Carstensen & Litken, utg. 1887, 
og er der forsynt med anmerkning om, at det sannsynligvis er malt av 
en hollandsk kunstner. I begynnelsen av forrige århundrede eiedes 
billedet av en mann i Trondhjem. Under et besøk på stedet fikk den 
kgl. danske skuespiller H. C. Knudsen billedet i foræring og det til- 
hører såvidt vites fremdeles hans slekt i Danmark. Det må ha vært en 
høit feiret gjest som på denne måte har kunnet tilsløre eierens blikk 
for den mest elementære patriotiske anstendighet. 

At billedet er fra Wessels kadettdage sannsynliggjøres derved at 
han ikke bærer parykk og forøvrig ved uniformen: rød halsduk og 
grå kappe med rødt för. En utlending som i 1702 overvar en parade i 
Kjøbenhavn skriver angående uniformen”): Kadettenes klædedrakt er 
meget nett, stålgrått klæde föret med skarlagenrødt, med en gullgallon 
av to fingres bredde om lommer og ærmer; skuldergeheng av skarla- 
genrødt fløil, kantet med gull-lisser. De bærer røde fjær i hatten og 
kokarder av samme farve, hvilket stikker meget i øinene. 

Den 21de april”) er Wessel blitt beordret til løitnants tjeneste på 
fregatten ,,Postillon”*), der lå under ekvipering i Glåckstad. Nu er Wes- 
sels innstilling til løitnant datert 10de juli og hans utnevnelse 17de juli 
1711. Når han derfor i beordringen til fregatten benevnes løitnant, da 
forklares dette ved at han i den mellemliggende tid har vært ansatt 
som månedsløitnant. I revisjonsprotokollen") benevnes han i denne 


1) HC. A. Lund. 

7) Se Dansk Tidsskrift for Søvæsen 1903. 

3) Danske generalstabs arbeide III. 

') Man ser som oftest fregatten benevnt ,,Postillionen"”, men dette er galt. En 
fregatt av dette navn forliste i 1706 (Garde) og den her omhandlede fregatt, som tid- 
ligere het ,St. Franciscus”, blev innkjøpt i Frankrike (D. G. A. IIT) i 1711. 

5 Videnskapenes Selskap, Trondhjem. 

tid i anledning av en avregning ,maanedstiener, lieutnant ved Cadet- 
Compagniet Kiøbenhavn vervning no. 3113”. 

Der har hersket endel uklarhet med hensyn til Wessels tjenest- 
gjøring på ,,Postillon” og der er reist tvil om han i det hele tatt har 
stått ombord i dette fartøi. At han det har gjort er der ingensomhelst 
tvil om. Dette fremgår for det første av hans skrivelse til kongen av 
16de mars 1912, hvori han ber om å bli forfremmet til premierløitnant 
og derfor opregner sine tjenestgjøringer. Han sier her, at han straks 
efter admiralitetets utnevnelse til løitnant (altså månedsløitnant) blev 
beordret ,til Gløck Stadt at fare med capitain Rosengaard for første 
Løytnant”. For det annet fremgår det av hans skrivelse til admirali- 
tetet av 16de mars 1713, hvor han gjør fordring på prisepenger for en 
Stettiner galiot han var med å opbringe. Men for det tredje nevnes han 
flere ganger i ,Postillon”s journal*) for denne tid, og denne vil derfor 
bli lagt til grunn for redegjørelsen for dette tokt. 

Han har altså efter eget utsagn vært næstkommanderende på fre- 
gatten”), ohef kpt.ltn. Rostgaard. Kpt. Reesen som hadde kommandoen 
over de fra Glåckstad utrustede fartøier hadde ordre til såvidt mulig 
å følge ordre fra den øverstkommanderende i Norge, baron Løvendal, 
og »Postillon” skulde krysse mellem Lindesnes og Skagen efter sven- 
ske spaniafarere. Fregatten må således nærmest ha tilhørt den norske 
sjøstyrke. 

Når Wessel er ankommet til Glickstad*) kan ikke konstateres. 
Den 17de mai tendtes imidlertid kjøkkenet på fregatten og all rimelig- 
het taler for at fartøiets næstkommanderende da forlengst var kommet 
tilstede. Den 24de halte fartøiet ut på reden og d. 27de svor besetningen 
huldskap og troskap for admiralen. Den ste juni lettet man for å seile, 
men måtte ankre lenger nede for stille og strøm. Den 2nen og 3dje 
red det av en frisk storm; drev for ankeret og måtte sette pliktankeret. 

Den 4de drev det for begge ankere og måtte for å berge skibet 
kappe begge ankertaug og gå seil. Fartøiet kom herunder på grunn 
med helen, men kom sig av ved egen hjelp og seilte op til Glåckstad 
igjen. Herfra sendtes folk ut for å få op de tapte ankere. 

Den 11te kom man atter avsted og den 14de prajedes et hambur- 


1) D. R.A. 

7 Se også C. L. With-Seidelin: Ridrag til Glickstadske Ekvipages Historie. 
Dansk Tidsskrift for Søvæsen 1912. 

3) Rothes detaljerte beskrivelse av hans reise fra Norge, hvor han skulde ha 
ført , Ormen", er absolutt feilaktig. Som det senere skal vises er Rothe fullstendig 
på vildspor med hensyn til Ormen”. 

gerfartøi der meddelte, at han om morgenen hadde sett en svensk ka- 
per nord for Helgoland. Kurs sattes straks for det opgitte sted og om 
kvelden fikk man kaperen i sikte og begynte straks jakten. Næste for- 
middag blev denne opgitt og kurs satt for Norge, hvor man lå langs 
landet og var den 18de oppe under Ekersund. Dagen efter gjordes 
utenfor Hellesund jakt på et Kristianiafartøi som kom fra Portugal. 
Det vilde ikke stryke sine bramseil og stod klar til å forsvare sig med 
det han hadde. Omsider fikk man da stoppet fartøiet og tok en lods 
derfra for å føre fregatten inn til Flekkerø, da den uomgjengelig trengte 
mere ballast. Her kom man til ankers den 20de og begynte innlastning 
av sten. 

Den 21de kom 3 fregatter med endel koffardiskibe inn på reden, 
mens et linjeskib seilte fjorden inn til Kristiansand. Rostgaard vilde 
lette for å fortsette sitt kryss, men blev stoppet av chefen på linjeskibet 
»Engelen”, kpt. Heyer, av hvem han fikk ordre til å delta i konvoyen 
— og den 26de letter de 4 fregatter og 30 koffardifartøier og seiler vest- 
over langs landet. Ved Ekersund detachertes de fartøier som skulde 
til England, mens konvoyen fortsatte nordover med de fartøier som 
skulde til Bergen og Trondhjem. Den 28de ankret i Høievare og her 
snudde ,Postillon”. 

Den lste juli lettet og forsøkte å komme sig ut forbi Skudesnes, 
men strømmen var for hård. Måtte derfor gå op til Høievare igjen. Den 
te lettet igjen og bukserte ut tilsjøs og la sydover langs landet. Den 
12te møtte man ut for Mærdø en hollandsk Østersjøflåte. Wessel blev 
sendt ombord for å høre hvordan det stod til i Kjøbenhavn (pesten). 
Holdt det gående sammen med hollenderne til om kvelden. da man 
holdt av østover langs landet. 

Den 13de møtte man en norsk koffardiflåte, eskortert av 1 linje- 
skib og 2 fregatter for østgående. Sluttet sig til denne og kom om kve!- 
den til ankers i Stavern. Her blev fregattene liggende til den 26de og 
inngikk her i kommandørkpt. Knoffs eskadre som næste dag gikk til 
sjøs. Den 28de gjordes jakt på et par seilere under svenskekysten og 
den 29de fikk man en flåte på 14 seilere i sikte, og på dagvakten den 
30te fikk et linjeskib og 3 fregatter ordre til å gjøre jakt på dem. Det 
blev stille, og man rodde og bukserte henimot flåten som var engelsk. 
»Da för vor slupe hen i flaaden med lytnant Vesel til at disputere om 
der var nogen Suenske skiber iblandt”. Båten kom snart tilbake og 
hadde tatt en ny galiot og en stor båt med sig. Den 3lte var Wessel 
atter inne i flåten og bragte med tilbake en fløite, hvis skipper var 
svensk. 

På dagvakten den 2nen august ankret eskadren ved Skagen og 
Rostgaard var ombord hos Knoff. Et litet innblikk i forholdene på en 
orlogsmann i de tider får man gjennem styrmannens innførsel i jour- 
nalen. Da Rostgaard kom tilbake fra Knoff, kalte han nemlig styrman- 
nen ned til sig og spurte om over hvilken boug han skulde falle for å 
ligge klar av Skagen. Hvilken vei De vil, sa styrmannen. Gå så op og 
gi rapport til løitnant Wessel og gjør som dere best synes, sa chefen og 
forblev i sin kahytt. 

Fregatten lettet altså og gikk ut på rekognosering, men kom den 
4de atter igjen til ankers ved eskadren. Den 6te observertes 4 skibe og 
»Postillon” fikk ordre til å rekognosere. Det viste sig å være 2 svenske 
linjeskibe med en brigantin og en galiot. Fregatten ga straks skudd- 
signal og Knoff lettet og forfulgte. Om formiddagen den 7de holdt 
Knoff av, mens jakten fortsattes av ,Slesvig”, ,Neptunus” og ,Postil- 
lon” op til høiden av Marstrand. Da de var på kanonskudds avstand 
ga et av fartøiene signal med et kanonskudd og holdt av. Det samme 
gjorde da de andre fartøier, og seilte ned til eskadren som lå til ankers 
ved Skagen. 

I de nærmeste dage er ,Postillon” under seil for å holde føling 
med de svenske skibe. Om kvelden den llte legger den nordover og 
er den 15de oppe under Norge og peiler Færder og Kjerringberget. 
Næste dag er den igjen nede ved Skagen og ankrer hos eskadren. Den 
18de om morgenen går Knoff seil med eskadren og den 19de skilles 
han fra Slesvig” og »Postillon”. Wessel må da, som senere skal vises, 
ha gått over fra fregatten til Knoffs flaggskib. Meningen var nu, at linje- 
skibet , Engelen”, chef kpt. Heyer, som lå i Flekkerø, sammen med 
»Postillon” skulde føre en konvoy til London. En officer skulde sendes 
til Løvendal for å innhente ordre til konvoychefen, og Wessel var blitt 
utsett til dette hverv. 

Knoff ankom til Stavern den 20de august og mottok her Løven- 
dals meddelelse om, at han stod i begrep med å rykke inn i Bohuslen. 
Knoff fikk ordre til snarest mulig med sine fartøier å begi sig til en 
rendevous på svenskekysten, hvor han vilde få nærmere ordre. 

I sin svarskrivelse av 20de august") sier Knoff, at ,Slesvig" og 
»Postillon” ennu ikke var ankommet og at man intet hadde hørt til 
dem siden man skiltes fra dem i sjøen. Det viste sig at ,Slesvig" var 
sporløst forsvunnet og »Postillon” hadde under stormen søkt havn i 
Tromøsundet og kom i det hele tatt ikke østover. 


1) NBA. 

I skrivelse av 22de august sier Knoff, at de to nevnte fartøier ennu 
ikke er ankommet og at ,Porteuren af dette Lieutnant Wessel” kan 
bringe Hans Excellences ordre til kpt. Heyer på ,.Engelen”. Herav frem- 
går altså, at Wessel må ha forlatt fregatten senest den 19de august i 
sjøen, da eskadren skiltes. 

At Wessel, som Rothe sier, har henvendt sig til Knoff om å få 
reise til Løvendal, er høist sannsynlig. Han ser deri en anledning til 
å anmode den mann, som har alt å si vedrørende de til den norske de- 
fensjon hørende skibe, om å få eget fartøi å føre. Er forsøk på å få 
en fregatt å føre i Kjøbenhavn mislykket, så kan det være umaken 
verd å prøve hos ansettelsesmyndigheten i Norge. Det er også en viss 
grad av sannsynlighet for at Wessel tidligere har truffet Løvendal; ti 
noe må det rimeligvis være i, hvad Rothe sier om dette spørsmål. Og 
er Wessel, som tidligere antydet, kommet ombord i Barfoeds eskadre 
i august 1710, da han slapp ut fra Marstrand, så har han også hatt an- 
ledning til å treffe sammen med Løvendal, da denne 26de august gikk 
ombord i eskadren og fulgte med til Norge. Og Wessel har fra første 
stund man har lært ham å kjenne med en freidig pågåenhet benyttet 
enhver anledning til å holde sig frem og anbefale sin person hos de 
menn som hadde den avgjørende myndighet. 

At Løvendal gjentagne ganger hadde beklaget sig over de ham 
underlagte officerer, der ikke våget sig mer enn % mil ut fra land, vil 
senere bli påvist. Viceadmiral Barfoed har ifølge innberetning av 19de 
desember 1710, efter general Løvendals ordre ,underdanigst ordineret 
andre Officerer paa Fregatterne, som han wilde beholde her oppe i 
Norge, saasom de forrige Officerer iche vare Hans Excl. anstaaelig”. 
Under disse omstendigheter er det ganske rimelig at Wessel, med sin 
gode sjømannsutdannelse lett har kunnet gjøre Løvendal forståelig, at 
han måtte være den rette mann som chef på et av de lettere fartøier 
som tilhørte den norske sjøstyrke. Hans freidige pågåenhet vidner jo 
også om tilstedeværelsen av et initiativ som de tidligere skibschefer 
nettop hadde manglet. 

Wessels reise til Løvendal kan dokumenteres gjennem ,Ormen"”'s 
regnskaper). Han er avreist fra Stavern den 22de august kl. 11 om 
kvelden, har reist hele natten og er ankommet til Sche prestegård i 
Bohuslen kl. 7 aften den 23de. Her har han da truffet Løvendal og av- 
levert sine papirer. Han følger med hæren på dens marsj sydover. Den 
24de er man i Vik og den 25de på Tanum. 


1) Protokoll, Videnskapenes Selskap, Trondhjem. 

Det er verd å nevne, at den eneste eksisterende vei på de tider 
berørte bunnen av Dynekilen, likesom den passerte Strömstad. Med 
det åpne blikk for militære verdier som han viste sig i besiddelse av, 
da han i Marstrand året i forveien hadde gjort sine iakttagelser og inn- 
berettet dem til kongen, er det all sannsynlighet for at hans våkne sinn 
har mottatt inntrykket av såvel Dynekilens som Strömstads glimrende 
beliggenhet som støttepunkter for opererende armeer i det nordlige 
Bohuslen, enten nu støtretningen er den ene eller den annen. 

Av regnskapene fremgår at han er fulgt med til Tanum. På 
dette sted er de breve, Løvendal gir Wessel med tilbake, skrevet og 
datert den 26de. Den 27de kl. 2 eftermiddag er Wessel tilbake i Sta- 
vern. Sin utnevnelse til chef på . Ormen” må han ha fått på Tanum, 
ti her utsteder Løvendal en ordre”) til overinspektør Jørgen Bøhme om 
at en løitnant med de fra Kristiania til Stavern beordrede 50 nordland- 
ske matroser straks skal forføie sig med folkene til Langesund, hvor 
de under løitnant Wessels kommando skal employeres til ,den der 
af Sr. Jørgen Pedersen til Deres Kgl. Mayts. Tieneste biugte nye Snav”. 

Den 29de avleverer han i Kristiansand*) ordre fra Løvendal til 
kammerråd I. Preus om å proviantere Engelen” og sPostillon”. Selv- 
følgelig har han også vært i Flekkerø og avlevert papirene vedrørende 
konvoyen; Rothe sier, at han den 3dje september debarkerte fra ,.Po- 
stillon”. Dette kan jo stemme bra. Han tilhørte selvfølgelig ..Postillon” 
selv om han blev sendt som kurer til Løvendal. Som hans eftermann 
blev utnevnt løitnant Rudolf Cruys, sønn av den bekjente norskfødte 
admiral Cornelius Cruys i Peter tsars flåte. 

Fra Flekkerø reiste Wessel til Langesund, hvor han overtok den 
nye snau av Jørgen Pedersen den 9de september*). Og dermed begyn- 
ner hans løpebane som selvstendig chef. Førenn jeg imidlertid går 
igang med fremstillingen av hans virke som sådan, er det ønskelig, for 
at denne fremstilling ikke skal mangle linje og bakgrunn, først å gi en 
oversikt over strategi og taktikk i tiden før og inntil den Store Nordiske 
krig. likesom en bredere behandling av denne krig er nødvendig for at 
fremstillingen ikke skal henge i luften. 


1) Norsk Riksarkiv. Personalia 144. 

7 Skrivelse fra Preus til Løvendal av 4de september. Norske Riksarkiv. 
Diff. Breve 141, 

3) ,Ormen"e regnskap fol. 3 a, b. 

STRATEGI OG TAKTIKK 


Nordens enhet under et trekronet hode var en tanke som viste 
sig ikke å bære frem. Men selve bristen i Kalmarunionen skulde bli 
spiren til fremtidige kampe, som kanskje ikke vilde ha kommet, om 
unionen aldri hadde eksistert. 

For Norges vedkommende var dog den nasjonale selvopgi- 
velse kommet så langt at en fullstendig amalgamasjon hadde hatt utsikt 
til å lykkes, hvis den nødvendige ro for en sådan nasjonalt tilintetgjø- 
rende foreteelse hadde vært tilstede. Her var ingen kongsemner mer, 
derfor heller ingen kongstanke, ingen hærmenn, ingen skibreder, ingen 
sjøkonger mer, ingen tro på egen styrke. Kristendommens selvopgi- 
vende moment hadde trengt inn i folket, riket lå hinsides og makten 
utenfor landet. Det er dette Sigrid Undset har fått så uhyggelig klart 
frem i sin bok. Sagatidens handlingskraftige ånd finnes nok hos den 
enkelte, men den blir ikke annet enn karslighet, handlingstrang uten 
fast vilje bak. Det er nedgangens begynnelse. Den enkelte er rede til 
å ta arven op efter fortidens store menn, men de er for veke. Ti de 
fleste er de, som vil ta forholdene som de nu engang er, og de finner 
støtte i den store makt — kirken. 

Selv ikke når landet ingen konge har, hvor Danmark er svekket 
under innbyrdes kampe kongsemnene imellem, har det gamle land 
kraft til å reise sig av avhengighetsforholdet. Viljeløst glir det inn i 
firehundredårig-natten. 

Anderledes med Sverige. Her er kristendom og nasjonal 
kraft sålangt fra uforenelige, at de tvertimot tilsammen blir den brekk- 
stang der løfter landet op i høide med Europas første. Landet har selv 
sine kongsemner som kan føre kongstanken frem. Løsrivelsen fra det 
nedverdigende avhengighetsforhold til Danmark skjer gjennem Vasa- 
ættens sterke representant i et nasjonalt sterkt folk, der tror, ikke alene 
på Kristus, men også på sig selv. 

Dermed er Kalmarunionens tospaltning fullbyrdet, men også 
spiren til de fremtidige stridigheter lagt. Begge land vil ha retten til å 
føre symbolet for Nordens enhet under ett hode — de tre kroner — i 
sitt våpen. Begge vil forene gjennem vold hvad der ikke lot sig forene 
gjennem overenskomst. Kongstanken vokser utover sine naturlige 
grenser. Det Gyntske jeg blåser sig op til å se sig selv som hersker 
over keiserdømmet Skandinavien') — et nordisk Østersjøvelde med 
Skandinavien på den ene side og hvad der forøvrig kunde opnåes av 
land på den annen side av Østersjøen. 

På hver sin side av Øresundet sitter to store, som ikke kan rum- 
mes i en sekk, og sekken det er Østersjøen. 

Det er kampen om herredømmet på denne sjø og dens tilgren- 
sende farvanne, som her skal irettelegges. La oss ta for oss kartet 
(pl. 14). 

Strategisk sett kan kampperioden deles i to avsnitt — tiden før 
og tiden efter freden til Brømsebro og Roskildefreden. I den første 
periode har Danmark fast fot også på den annen side av Sundet, helt 
rundt til Öland. Sverige besidder ikke noen operativ basis i den syd- 
lige del av Østersjøen. Helt oppe ved Elfsnabbe, utenfor den stock- 
holmske skjærgård, ligger flåtens operative utgangspunkt, men de stra- 
tegiske linjer fra dette punkt til operasjonsteatret i den sydlige del av 
Østersjøen er flankert av Gottland — »Østersjøen lås” — som i Dan- 
marks besiddelse ligger som en trussel mot Sveriges østkyst og danner 
en fremskutt operativ basis ved angrep på Stockholm. 

Og mot Kattegatt er det såvidt Sverige har en åpning mellem Hal- 
land og Bohuslen. Dens verdi som operativ basis er minimal, da den 
lettvint kan blokeres og dessforuten er sterkt truet fra to sider tillands. 
Fra hovedbasis er den isolert gjennem Danmarks utmerkede strategi- 
ske beliggenhet. 

Som en blindtarm skyter Østersjøen sig inn mellem landene i 
Nordeuropa. Den bærer forsåvidt betegnelsen med rette som den har 
bragt Norden store lidelser og gitt anledning til mange operative inn- 
grep. Disse er ikke blitt mindre ved Danmarks utnyttelse av sin do- 
minerende beliggenhet som sekkens knute. Sundtoldens opkrevning 
fortoner sig nu, på tilstrekkelig historisk avstand, som noe der minner 
om Barbareskstatenes disposisjoner. Hvorvidt den finansielle opera- 
sjon har vært regningssvarende kan ialfall være gjenstand for tvil. 

Men Østersjøen har også vært kalt Nordens Middelhav. Hvorvidt 


1) Se Arnold Munthe: Sjömaktens Inflytande på Sveriges Historia II. 

benevnelsen i klimatisk henseende er treffende er vel tvilsomt. I stra- 
tegisk henseende har de to havarme ialfall sine likhetspunkter, som 
det kan ha sin interesse å være opmerksom på. Hvad Middelhavet var 
for Napoleon, kan man med en viss rett si at Østersjøen var for Karl 
XII. Men herom senere. 

Det som løfter Gustav Vasa op i høide med historiens store er 
bl. a. den omstendighet at han saa hvad Sverige trengte for å komme 
sig klar av Danmark. Han kjøpte sig en flåte — fra Libeck — og be- 
gynte for sig selv. Han var Sveriges Temistokles, der forstod tidens 
orakelsprog, forstod ,tremurenes” uovervindelighet, således som hi- 
storien lærer oss at andre har forstått den. Var det ikke gjennem et 
lignende klarsyn at Frankrike og England, efter anvisning av de nor- 
diske vikinger fant midlene til å verge sine kyster og dermed sitt land 
mot vikingene, var det ikke det samme klarsyn som drev Raleigh til 
grunnleggelsen av den flåte som Franky Drake håndterte så sjømanns- 
messig avgjørende mot den store armada ved Gravelines, og viser i det 
hele tatt ikke historien at veien til Salamis går over tremurene? 

Det er engang sagt, at all historie reduserer sig til en biografi av 
noen få store menn. Lykkelig det land som har slike menn i sin treng- 
selstid. Sverige hadde det. Norge ikke. 

Den naturlige forbindelseslinje mellem basis — Kjøbenhavn — 
og det viktigste svenske objekt — Stockholm — gikk over sjøen. Det 
var beherskelsen av denne forbindelseslinje som i 1520 satte Kristian II 
istand til å iverksette blodbadet i Stockholm, men det var også flåtens 
ødeleggelse av denne forbindelseslinje som skilte Sverige ut av Kalmar- 
unionen. 

Det kan muligens ha sin interesse i denne henseende å trekke en 
sammenligning mellem Sverige og Norge. I det siste land var det poli- 
tiske tyngdepunkt i forholdenes medfør flyttet fra Trøndelag til Viken. 
Hadde ikke dette vært tilfellet, vilde Norges stilling, strategisk sett, vært 
mere likt Sveriges. Under en eventuell frihetskamp vilde da den dan- 
ske konge hatt en minst likeså lang og vanskelig vei til Trøndelagen 
som den han nu hadde til Stockholm. Utsikten til å bryte denne for- 
bindelse på samme måte som Sverige brøt sin, vilde altså også ha vært 
tilstede. 

Det er betegnende for de kaotiske tilstande i Nordens politikk, at 
en nordmann — Jacob Bagge — under Sveriges frihetskamp tok an- 
settelse i den nygrundede svenske flåte, en mann som senere i syvårs- 
krigen skulde innlegge sig store fortjenester som svensk flåtefører. På 

dansk side var under den første del av kampen — frihetskrigen — 
Søren Nordby*) flåtefører. 

Søren Nordby — det baltiske havs admiral som han selv kalte 
sig — var en ganske merkelig personlighet. I flere år holdt han sig, 
med basis på Gottland, i kampen mot Sverige. Han har derigjennem 
føiet et interessant blad til beretningen om Østersjøens strategi, forså- 
vidt som han ved sine disposisjoner viste hvilken stor rolle Gottland 
spiller i Østersjøen. Sitt taktiske held skylder han øiensynlig den om- 
stendighet, at han forstod å utnytte sin sjømannskyndighet overfor sine 
på dette område ukyndige motstandere. Kampene tilsjøs var som be- 
kjent i disse tider mere en kamp mellem armeer på skibe, mere en 
kamp mellem transporter enn en kamp mellem fartøier. Entring var 
målet — undgåelse av entring derfor et mottrekk for den svakere part. 
en manøvre der stillet krav til sjømannskap hos den ledende. Det er 
denne linje utviklingen av sjøtaktikken i seilkrigsskibenes første pe- 
riode følger og det er ved markering av denne linje, jeg i denne frem- 
stilling skal redegjøre for taktikkens utvikling. — 

Tiden efter Sveriges utbrudd av unionen var selvfølgelig full av 
spenning. Den ene part var optatt av tanken om en restaurering av 
unionen, den annen part om å verne sin gjenvunde frihet. Ved Gustav 
Vasas kraitige styre var imidlertid Sverige vokset sig så sterkt, at hans 
efterfølger mente å kunne hevde landets rett til i sitt våpen å føre de 
tre kroner — symbolet på overhøihetsretten i Norden. 

I overensstemmelse med sin konges formentlige pretensjoner for- 
langte admiralen for en dansk flåte av en møtende svensk, at den 
skulde stryke sine toppseil ,,til ære for Østersjøens herre”, og dermed 
var syvårskrigen faktisk begynt. ,Østersjøens herre” blev slått 
av svenskene under Jacob Bagge, men først 2 måneder senere blev 
man formelt enig om å føre krigen. 

Den danske strategi gikk ut på følgende”): En mindre flåteavde- 
ling skulde observere Elfsborgavsnittet, blokere dette fullstendig og om 
mulig sette sig fast. Denne opgave løstes til fullkommenhet, Elfsborg 
blev tatt og dermed var Sverige denne vei avskåret fra utenverdenen. 
En annen flåteavdeling skulde kontrollere Østersjøen og dermed av- 
skjære Sveriges forbindelser denne vei. Men hovedflåten skulde søke 
den svenske flåte, slå denne og derpå gå til Stockholm. Aldri har vel 
Danmarks historie kunnet opvise en sundere strategi. Men å gjennem- 


1) Ludvig Holberg sier — visstnok feilaktig — i sin Danmarks Historie at 
han var norsk. 
?) Cai Baron Schaffalitzky De Muckadell: Haandbog i Nord. Søkrigahistorie. 

føre den maktet Danmark ikke. I slaget ved Öland 30te mai 1564 gikk 
visstnok danskene av med seiren, men evnet ikke å utnytte den. Jacob 
Bagge blev tatt tilfange og Clas Fleming overtok kommandoen over 
den svenske flåte med to av ham sideordnede admiraler, et for Sverige 
eiendommelig kommandoforhold som også senere skulde komme til 
anvendelse. Resultatet svarte imidlertid ikke til forventningene. og 
kommandoen overlotes til feltherren Clas Horn, altså en landofficer, 
der visstnok er Sveriges største sjøkriger. Også dette — ansettelse av 
ikke sjømenn som flåteførere — skulde bli en foreteelse der i særlig 
utpreget grad gjorde sig gjeldende i Sverige. På Clas Horns og Gustav 
Wrangels tid lykkedes eksperimentet, men senere, da utviklingen i sjø- 
taktikken skred frem og Sverige ikke fulgte med, kom katastrofen. 

Ved sin energiske ledelse drev Clas Horn danskene ned i den syd- 
lige del av Østersjøen og slog dem der, hvorefter han seilte op til Kjø- 
benhavn uten dog å kunne rette noe avgjørende slag mot dette Dan- 
marks ømmeste punkt. Men i 1566 kom katastrofen for den danske 
flåte. Den skyldtes ikke Clas Horn eller i det hele tatt svenskene. Den 
skyldtes ene og alene en mangelfull sjømannsmessig ledelse innen den 
danske flåte. Admiral Baden lå med flåten til ankers ut for Visby, hvor 
han skulde begrave en fallen adelig officer. På de advarende røster 
mot å bli liggende på det utsatte sted, svarte Baden, at ,.sådan blåste det 
vel ikke hver natt”. Næste natt øket imidlertid vinden til storm. Stør- 
steparten av skibene drev iland og 4—5000 mann omkom. »Mange 
måtte drukne for at en kunde ligge tør”, skriver Holberg. 

Den svenske flåte hadde nu fritt slag. Clas Horn var imidlertid 
avgått ved døden, og man hadde ingen til å fylle hans plass. Muligens 
kan Norge takke denne omstendighet for sin frelse fra svensk erobring. 
For naturligvis skulde Sverige erobre Norge. Det er et eiendommelig 
resultat av en frivillig forening under ett statsoverhode, at den sakes- 
Jøse part, der intet utestående har med noen av de stridende, skal bli 
gjenstand for voldelig overfall. Det sydlige Norge var ved et sådant 
overfall blitt besatt av svenskene uten at det dog hadde lykkedes dem 
å ta Akershus. En norsk eskadre avseilte fra Bergen og undsatte fest- 
ningen, hvorpå svenskene trakk sig ut av landet. Men når nu sven- 
skene ved egen dyktighet og motstandernes mangelfulle sjømannskap 
hadde opnådd en så overlegen stilling til sjøs. hvorfor da ikke utnytte 
denne overlegenhet under sine operasjoner mot det sydlige Norge, 
hvorved understøttelsen fra Bergen vilde ha vært avskåret? Forklarin- 
gen ligger som nevnt sannsynligvis i tapet av Clas Horns strategiske 
ledelse. I det hele tatt synes de strategiske følger av vundne slag å 

opløse sig i vilde herjinger på øene i Østersjøen, likesom grensekam- 
pene tillands utmerker sig ved en grusom behandling av militært sett 
sakesløs person. 

Taktikken er fremdeles landkrig til sjøs med entring og nedslakt- 
ning på nært hold. Betegnende i så henseende er det store folketap i 
slaget ved Bornholm, hvor 6—7000 mann falt, derav på dansk side 
ca. 4000. Man forsøker å avverge entringen ved utlegning av bommer. 
Et tilløp til manøvertaktikk synes imidlertid å være tilstede i slaget 
ved Öland, forsøket på opnåelse av luvstillingen gjør sig gjeldende på 
begge sider. Noen egentlig utnyttelse av sjømannskapet i taktikkens 
tjeneste som sjøtaktikk betraktet, kan dog ikke spores. Forsøket på 
opnåelse av luvstillingen er fremdeles et ledd i entringstaktikken. 

Striden døde hen uten noe resultat for noen av partene. Stridens 
eple — spørsmålet om retten til å føre de 3 kroner — blev ikke mo- 
dent. Det blev skrinlagt hos en voldgiftsrett til senere gjenoplivelse om 
man skulde bli oprådd for en plausibel grunn til atter å gå løs på 
hverandre. Men ved fredsbordet viste begge parter den elskverdighet 
å opgi gjensidig fordringene på hinannens riker og lande. Øsel til- 
kjentes dog Danmark, mens Sverige for sin del måtte kjøpe Elfsborg 
tilbake. Men at disse resultater skulde bety en anerkjennelse av Dan- 
marks krav på herredømmet i Østersjøen, er vanskelig å forstå. 

Christian IV var kommet på tronen 11 år gammel og hadde over- 
tatt regjeringens tøiler 19 år gammel. Det var ikke mere enn rimelig, 
at de tre kroner i våpenet også måtte fange hans interesse. Resultatet 
var Kalmarkrigen 1611—1613. Av medvirkende årsak av han- 
delspolitisk og strategisk art var anlegget av Göteborg i 1607, noe som 
i Danmark fremkalte frykt for at Sverige der skulde få en innførsels- 
port, hvorved Øresund kunde undgåes. Men hertil kom også den sven- 
ske konges forsøk på å krenke den norske krones urgamle høihetsrett 
over Nordland og Finnmarken med den tilstøtende Ishavskyst. For- 
uten beskatning av landet helt ned til syd for Tromsø, hadde den sven- 
ske konge ved sin kroning i 1607 antatt tittel av: ,.Konge over lappene 
i Nordland” og anlagt blokkhus i Alta, likesom han i 1608 hadde gitt 
göteborgerne rett til å seile på det nordligste Norge. 

Christian IV's strategiske plan var å erobre de to svenske gren- 
sefestninger Elfsborg og Kalmar på begge sider av de danske besid- 
delser. Fra disse punkter skulde så marsjeres konsentrisk mot Jön- 
kjöping, det sydlige Sveriges strategiske knutepunkt. Opgavens første 
del, erobringen av Elfsborg og Kalmar, lykkedes også, støttet av flåten, 
men dermed blev det også. Noen sund maritim strategi kan ikke øines 


174 


Strategi og taktikk 


i denne plan. Christian IV optok da syvårskrigens strategi, gikk ut 
med flåten for å søke den svenske flåte, slå denne og derpå fortsette til 
Stockholm. Den svenske flåte trakk sig tilbake til Stockholms skjær- 
gård, danskene fulgte efter inn til Vaxholm. men kunde ikke trenge 
videre frem. Efter å ha reist en varde på en ø ved Vaxholm til minne 
om sitt høie nærvær, seilte kongen tilbake til Kjøbenhavn. 

Dermed var krigen tilende med det høiviktige resultat at begge 
konger kunde føre de tre kroner i sitt våpen. Men hertil kom som et 
for Norge viktig moment, at den svenske konge måtte opgi tittelen av 
»konge over lappene”. Carl IX hadde — som et ledd i krigsførselen — 
utfordret Christian IV til å møte ham i tvekamp, men utfordringen 
blev naturligvis ikke mottatt. 

Taktisk sett byr ikke Kalmarkrigen på meget av interesse. Såle- 
des som forholdene lå an, var der ikke særlig anledning til noen utfol- 
delse av taktisk dyktighet. Her må dog nevnes, at man i sjøkrigshisto- 
rien på dette tidspunkt hadde passert en bemerkelsesverdig epoke på 
taktikkens område. Englendernes kamp mot den uovervindelige ar- 
mada ved Gravelines hadde vist at den numeriske overlegenhet i skibe 
og menn i et sjøslag ikke var det avgjørende moment. Sjømann- 
skapet, manøvertaktikken trer avgjørende frem. Den svakere part 
manøvrerer sig klar av den overlegne motstanders entringsforsøk og 
nedkjemper ham artilleristisk. Det blir en kraftkonsentrasjon av ka- 
nonild, ikke av soldater. Det er innledningen til at det er fartøismate- 
riellet, ikke menneskemateriellet, som blir det viktigste. Opgaven blir 
å bringe sitt skib, ikke sitt mannskap i den taktisk heldigste posisjon. 
Det er sjømannen som fortrenger soldaten, det blir en kamp mellem 
skibe, ikke mellem soldater. Men ennu er det enkeltskibstaktikken som 
er den fremherskende, skjønt der allerede i slaget ved Gravelines kan 
spores en gruppevis konsentrasjon av fartøier, endog i kjølvannslinje*). 

Trediveårskrigen har sin store interesse, også ved be- 
handlingen av Østersjøens strategi. De to makter som rivaliserte om 
hegemoniet over denne havarm, kunde selvsagt ikke bli enig om en 
felles optreden i det store opgjør. Danmark måtte da først ivei og blev 
grundig slått av Wallenstein. Det har ene og alene sin flåte å takke 
for at det ikke blev helt opslukt. Da Wallenstein imidlertid hadde ka- 
stet de danske tropper i sjøen, fikk hans fantasi den samme bevingede 
flukt som Nordens konger hadde hatt før ham. Han lot sig av keiseren 


1) Se bl. å. Troels Lund: Elisabeth og den uovervindelige Armada. Historiske 
fortællinger IV. Hans opfattelse av det sjømannsmessige er bemerkelsesverdig. 

utnevne til ,admiral over de baltiske og oceaniske have”, ja gikk så- 
ledes enda videre enn Nordens konger og svang sig op i høider som 
først i våre dage skulde bli nådd av en keiserlig admiral. Han så med 
sitt feltherreblikk Stralsund som ,nøklen til Østersjøen” — det er øien- 
synlig en eiendommelighet ved Østersjøen, at den har så mange nøkler 
og lås — og vilde med denne som utgangspunkt danne et Østersjø- 
velde, støttet på en sterk flåte. Fremforalt vilde han bemektige sig 
Øresund, denne ,,Østersjøhandelens alfarvei”, hvorved han skulde be- 
herske handel og sjøfart på alle Østersjøens havne. Spliden mellem 
Danmark og Sverige utnyttet han ved snart å tilby Christian IV fred 
mot avståelse av Øresund og Danmarks forvandling til en tysk ,admi- 
ralstat”, snart tenkte han på Danmarks krone for sig selv. Våren 1628 
foreslog han Gustaf Adolf å dele Danmark-Norge mellem Sverige og 
Tyskland. Men da han i Gustaf Adolf så en naturlig fiende, utvidedes 
hans planer til Sveriges erobring. Men med alt dette kom han jo nettop 
inn på Gustaf Adolfs egne høitliggende planer, og i farens bittre stund 
enedes Danmark og Sverige om i fellesskap å holde fast ved Øster- 
sjøens nøkkel, Stralsund. Wallenstein svor på å skulle ta byen, selv 
om den ..hang i jernkjeder fra himmelen”. Det som forsvarte den var 
imidlertid ikke jernkjeder fra himmelen, men den dansk-svenske flåte 
— altså atter igjen de gåtefulle tremure. Men ikke før var nøkkelen 
fravristet Wallenstein, så var også enigheten ophørt. Danmark var ikke 
villig til videre å gjøre felles sak med Gustav Adolf, og dermed tiltrådte 
denne mann alene sin seiersgang gjennem Europa og la dermed grunn- 
vollen til Sveriges storhetstid. 

Det må i denne forbindelse ikke glemmes, at Gustaf Adolfs og 
Axel Oxenstiernas geniale Østersjøpolitikk hadde ført til sådanne re- 
sultater såvel i handelspolitisk som i strategisk henseende, at Danmark 
med full rett så sine viktigste interesser truet. Gustaf Adolfs inntreden 
i trediveårskrigen er en direkte fortsettelse av denne Østersjøpolitikk 
og det er dette som er grunnen til at Danmark ikke alene holdt sig 
tilbake, men endog optrådte i Sveriges rygg. 

Som forholdene nu altså var i Norden, var det derfor ikke å vente 
at Danmark skulde se på at Sverige til egen fordel løste den opgave 
som det selv var gått i vannet på, og som det hadde kviet sig for atter 
igjen å ta op. Følgelig blev der lagt alle mulige hindringer iveien for 
Sverige i løsningen av denne opgave, og dermed var atter igjen krigen 
en kjennsgjerning. 

I virkeligheten var denne sakenes vending en alvorlig affære for 
Sverige. Danmarks overlegenhet til sjøs betød en alvorlig trussel mot 

forbindelseslinjene mellem troppene i Tyskland og moderlandet. At 
dette kunde bli avgjørende for den videre utvikling av felttoget er inn- 
lysende. Men Sverige visste å råde bot på dette forhold. Likesom det 
i frihetskrigen hadde skaffet sig en flåte fra Libeck, således leiet det nu 
en hjelpeflåte fra Holland. Ti det var det merkelige med Holland som 
verdens første sjømakt at den så å si hadde krigsflåter på lager, fullt 
utrustet med bevepning, besetning, officerer og admiraler. Generalsta- 
tene som sådan hadde ingen innvending å gjøre mot arrangementet, da 
Danmark ved sundtollen hadde sørget for å få stemningen imot sig hos 
dette handelsfolk. 

Situasjonen utviklet sig hurtig. Torstensson kastet sig i ilmarsjer 
over Jylland, der blev besatt før Danmark fikk tid til å tenke på for- 
svar. Gustaf Horn besatte Skåne, og planen gikk da videre ut på at de 
to armeer, støttet av flåten, skulde kooperere mot Sjelland. 

Den hollandske hjelpeflåte under Thijssen skulde understøtte Tor- 
stenssons overføring til Fyen og videre til Sjelland og derpå forene sig 
med den svenske hovedflåte. Denne siste under Fleming hadde ordre 
til å ,rensa sjöen och befordra begge feltmarskalkernas planer”. 

Svakheten ved planen ligger klart i dagen. Sjøstrategisk sett vilde 
opgaven bli først å forene de to flåter og slå den danske og der- 
næst å iverksette overføringen, der da ingen hindring kunde møte. 

Danmarks strategiske posisjon var ingenlunde ugunstig. Det be- 
sat de indre linjer både tillands og tilsjøs. Med herredømmet på sjøen 
kunde det rokere sine tropper mellem det skånske og det jydske krigs- 
teater. Med sin heldige beliggenhet kunde det slå de to flåter enkeltvis, 
førenn de kunde opnå forbindelse. Danmark lå så å si i skjærings- 
punktet av to strategiske linjer. Kunde det holde herredømmet på 
sjøen, hadde det alle muligheter i sin hånd, taptes dette herredømme 
ramlet det hele sammen av sig selv. 

Christian IV's første støt gjaldt Göteborg. Men førenn dette var ført 
helt frem optrådte Thijssen med den hollandske hjelpeflåte på skue- 
plassen. Christian IV kastet sig over denne i Listerdyp i Tyskebukten 
og tilføiet ham ialfall såpass skade, at han måtte returnere til Holland 
for å reparere. Han var imidlertid ikke slått ut for godt og skulde 
senere komme igjen med mere held. 

Den svenske flåte var kommet for sent ut til å kunne kooperere 
med den hollandske. Men da den endelig kom ut i juni måned, forla 
den resolutt sin operasjonsbasis til Kielbukten. Herved opnåddes to 
store fordeler. For det første hadde den herved den gunstigste posi- 
sjon for en forening med den ventede hollandske flåte, og dette var 

det viktigste. For det annet inntok den her den gunstigste posisjon 
for en kooperasjon med Torstensson og Horn. Man kom snart til 
klarhet over, at noen overføring av tropper ikke kunde iverksettes før- 
enn Thijssen var ankommet, og i ventetiden blev Femern tatt. 

Imidlertid fikk man også i Kjøbenhavn hovedflåten klar, og 
Iste juli 1644 møttes da flåtene utenfor Kolberg Heide. Kommandofor- 
holdene på den danske flåte var uklare. Wind var generaladmiral, 
men kongen hadde overkommandoen. Hvem der hadde ansvaret er 
det ikke godt å finne rede på av kildene. Kampen blev uavgjort, med 
små tap og liten skade på begge sider. Men begge skjøt victoria og 
takket Gud, den ene, danskene, tilankers ved Femern og den annen 
under seil på valplassen. Svenskene seilte derpå til sin basis Kielfjor- 
den og danskene fulgte efter og etablerte en blokade som er en av de 
merkeligste i sjøkrigshistorien. 

Situasjonen var altså nu den at danskene lå mellem den svenske 
flåte i Kielfjorden og den hollandske hjelpeflåte som mnårsomhelst 
kunde ventes. Forholdene måtte altså tilsi en rask offensiv, og der 
stod så meget på spill, at det var berettiget å løpe en temmelig stor 
risiko. En hel måned gikk imidlertid hen uten at noe nevneverdig 
blev gjort. 

Den svenske plan, som vesentlig hevdedes av Torstensson, gikk 
ut på å holde danskene stangen inntil Thijssen kom. Angrepet på 
danskene skulde iverksettes når Thijssen var kommet så langt inn i 
Kattegatt som forbi Aalborg. Fleming var mest stemt for å slå sig 
gjennem og seile til Dalarö. Men hvorfor skulde det være nødvendig 
å ,slå sig gjennem”, all den stund han jo efter slaget ved Kolberg Heide 
hadde skutt victoria efter kamp med den samme flåte? Måtte han 
ut, kunde han jo derfor opta kampen med danskene igjen. Og slog 
han sig gjennem og seilte til Dalarö, så opga han jo nettop den gun- 
stige posisjon for en samvirken med Thijssen, når han engang kom. 
Med svenskene helt oppe i Elfsnabbe hadde danskene større chanse for 
å slå Thijssen isolert. 

Situasjonen blev imidlertid for hver dag mere preker i Kielfjord. 
De keiserlige tropper rykket imot stedet og danskene hadde fått iland- 
bragt et feltbatteri på den ene side av fjorden. Fra dette batteri ram- 
met en kule admiral Fleming i hans kahytt, og 2 timer efter hadde 
den svenske flåte mistet sin chef. Stikk i strid med sine instruksjoner, 
der gikk ut på at Ulfsparre skulde være Flemings efterfølger, utnevnte 
denne innen sin død generalmajor Karl Gustaf Wrangel til flåtens 
øverstbefalende. Wrangel hadde ikke tidligere vært tilsjøs, men skal 

i Holland i 1629 ha lagt sig efter skibsbyggeri og »seglation”*). I denne 
sjøtaktikkens brytningstid, hvor det rent sjømannsmessige moment i 
ledelsen holdt på å trenge sig frem som en avgjørende faktor, fant man 
altså å kunne sette en mann, som aldri hadde satt sine ben på en 
orlogsmanns dekk, som øverstbefalende på den svenske flåte. Det 
synes imidlertid som om det har vært sterk dissens om spørsmålet 
innen flåtens krigsråd, men Torstensson synes å ha hatt det avgjø- 
rende ord ved sakens avgjørelse. Men det merkeligste: ved avgjørel- 
sen var dog den bestemmelse som forøvrig tidligere hadde vært be- 
fulgt i den svenske marine og som gikk ut på at flåten skulde ha 3 
kommanderende og skulde ,om nogon preeminence dem emellan 
intet vara talt”. Man skulde tro at dette var en enestående foreteelse 
ved ordningen av kommandoforholdet innen en flåte, men i virkelig- 
heten var jo forholdet noenlunde analogt i den blokerende danske 
flåte, hvor det ingenlunde var klart hvem der førte kommandoen. Dette 
forklarer da også de merkelige begivenheter som nu inntraff. 

Den 30te juli brøt svenskene ut fra Kielfjord. Galt, som hadde 
efterfulgt Wind som flåtens generaladmiral, inntok den gunstigste po- 
sisjon for angrep, men benyttet den ikke, angivelig fordi han, efter de 
ordrer han hadde fått, mente ikke å skulle gjøre det'). De andre dan- 
ske eskadrer lå således til at de ikke kunde gripe inn og svenskene 
kom sig således unna. Men nu inntreffer det merkverdige at sven- 
skene i Kiel hadde glemt igjen øl og brød til flåten, og dermed vender 
flåten tilbake til det sted, som den så ufortjent heldig hadde undslup- 
pet. Da svenskene den 31te juli er på vei inn til Kielfjorden, blir de 
fulgt hakk i hel av den danske flåte. Svenskene vender nu for å møte 
sin motstander, men da inntreffer det merkeligste av alt at også dan- 
skene vender og seiler unna for støtet, og svenskene seiler da inn til 
sitt øl. Galt var på grunn av sin formentlige mangel på aktivitet den 
30te, blitt avløst som generaladmiral av Ottesen, mens han selv over- 
tok stillingen som viceadmiral. Natten mellem lste og 2nen august 
seiler svenskene atter ut, og denne gang har de trukket sine kanoner 
inn, lukket portene og slukket alle lys. Ved et rent eventyrlig held 
eller ved en helt ufattelig mangel på årvåkenhet fra danskenes side, 
slipper den ca. 40 fartøier sterke flåte ut fra Kielfjord uten at danskene 
har selv den ringeste anelse om det. Eclaireringstjenesten må ha vært 
forsømt i en rent utrolig grad. 

Da Christian IV den næste dag opdager at svenskene er forsvun- 


1) Chr. Brunn: Slaget på Kolberg Heide den lste juli 1644 etc. 

net, må der finnes et offer, og offeret blir admiral Galt, ikke fordi sven- 
skene slapp ut natten mellem 1ste og 2nen august, ti da var han jo alt 
fratatt sin overordnede kommando og degradert til viceadmiral, men 
fordi han ikke ved det første utbrudd den 30te hadde gått til angrep. 
Men derigjennem at svenskene fikk lurt sig ut den lste august, steg 
Galts taktiske feilgrep. hvis det da var noe feilgrep efter de ordrer som 
forelå, til sådanne dimensjoner, at kongen lot ham halshugge. Det er 
vanskelig å se noen adækvat årsakssammenheng mellem Galts optre- 
den 30te og hendelsen den 1ste august. Og kommandoforholdet innen 
den danske flåte kommer i et eiendommelig lys, når man blir vidne 
til at flåtens generaladmiral taktisk sett blir tildelt en isolert rolle og 
blir gjort et hode kortere fordi hans disposisjoner viser sig å være 
feilaktige. Denne omstendighet at Galt var tildelt en isolert opgave 
viser at der ved flåten var en kommanderende som stod over selve 
generaladmiralen, og denne kommanderende kunde ikke være noen 
annen enn kongen selv. Hos ham må det fulle ansvar ligge. Og hvor- 
for vek den danske flåte unna den 31te, da den forfulgte den svenske 
innover mot Kiel og denne siste vendte for å møte danskene? Der 
blev ingen dansk admiral halshugget efter den affære. 

Ser man nu det taktiske spørsmål under ett for de tre sammen- 
støt ved Listerdyp, Kolberg Heide og Kielfjord, så vil det sees at en- 
tringstaktikken er helt forlatt. Den rent sjømilitære taktikk er i sin 
vorden, men heller ikke mer. Man har forlatt entringstaktikken, men 
ennu ikke blitt fortrolig med elementene av den nye kampmetode. 
Derfor spores også en utpreget mangel på aktivitet i kampen på begge 
sider. Begge parters flåteførere klager over denne forsømmelighet hos 
sine underordnede chefer, kong Christian truer med steile og hjul, men 
nøier sig ved utførelsen av trusslen med å ta sin generaladmirals hode 
uten anvendelse av tortur. Det er ikke motet og pliktfølelsen som 
mangler de kommanderende, det er simpelthen manglende forståelse 
av problemet, en mangel som i like fullt mål synes å være tilstede også 
hos flåteføreren. 

Situasjonen var nu altså den at den svenske flåte var undsluppet 
den danske. Men den strategiske situasjon var derfor ikke forverret. 
Tvertimot. Den svenske flåte var fordrevet fra den sydvestlige del av 
Østersjøen og henvist til Elfsnabbe som basis for sine videre opera- 
sjoner. Man hadde opnådd å få den bort fra samarbeidet med Tor- 
stensson og Horn og i betraktelig grad minsket dens utsikter til en 
heldig forening med Thijssens flåte. Stemningen var da også efter 

dette meget nedslått'). Alle planer var kjørt i stå. Men Thijssens an- 
komst og danskenes disposisjoner skulde snart forandre situasjo- 
nen. 

Kong Christian begikk den feil at han delte flåten i 3 eskadrer, 
hvorav de to skulde operere separert fra hinannen i farvannet mellem 
Sverige, Gottland og Bornholm med ordre til å forene sig til en flåte, 
hvis svenskene skulde komme vestover igjen. Med 3dje eskadre blev 
kongen liggende ved Femern for å observere Storebelt. 

Thijssen var imidlertid ankommet med sine flåte til de nordiske 
farvanne, var seilet ned på høide med Aalborg, men da han her intet 
så til den svenske flåte, seilte han til Göteborg, hvor han bortdrev de 
norske fartøier som blokerte denne by, og derpå seilte han resolutt 
Sundet ned, ankret for en stund ved Landskrona og fortsatte så Drog- 
den nedover. Kong Christian, som selvfølgelig var i villrede om, hvil- 
ken vei Thijssen vilde komme, var med de disposisjoner han hadde 
truffet også i villrede om, hvorvidt fordelingen av de forskjellige eska- 
drer var riktig. Ottesen med de to eskadrer blev derfor beordret å 
begi sig til Lolland for å observere Storebelt, mens kongen selv med 
sin eskadre holdt sig ved Møen. Nettop ved denne ombytning kom 
Thijssen seilende ned Drogden og møtte ved Kjøgebukt kong Christian 
med sin eskadre på 9 skibe. Thijssen optok riktig nok ikke noen kamp, 
men forcerte sig i den friske bris gjennem den danske flåte og slapp 
helskinnet inn i Østersjøen, og dermed var foreningen mellem den 
svenske og den hollandske hjelpeflåte etablert. 

Kong Christian seilte efter dette op til Kjøbenhavn, hvor der blev 
avfyrt gledessalver i anledning av den vundne seir. Men Ottesen”) blev 
avskjediget, da han blev overført skylden for at Thijssen slapp igjen- 
nem, en fremgangsmåte som synes like så litet begrunnet som Galts 
halshugning. Herskere av Guds nåde er farlige som flåteførere — ial- 
fall for sine egne underførere. 

Situasjonen var nu med ett slag forandret til Sveriges fordel. 
Thijssen og hans næstkommanderende Giertson blev utnevnt til hen- 
holdsvis admiral og viceadmiral i den svenske flåte og den første blev 
adlet under navnet Anckarhjelm. Der kom nytt liv i de svenske pla- 
ner. Wrangel fikk overkommandoen over den forenede flåte og fikk 
ordre om å stille sig til Torstenssons disposisjon. 

De danske konsekvenser av foreningen av de to flåter var av en 


1) Axel Zettersten: Svenska Flottans Historia. 
7) Ottesen var nordmann. 

mere eiendommelig art. Flåten blev lagt op og kun en eskadre på 17 
skibe under admiral Mund blev sendt til Østersjøen for, som det heter, 
å hindre den hollandske hjelpeflåte i å vende hjem, en forutsetning 
som man skulde tro heller måtte bli hilst med glede. Årsaken til at 
kong Christian mente å kunne legge op hovedflåten var den at han av 
et opsnappet brev fra general Horn fikk den opfatning at den svenske 
hovedflåte vilde legge op for vinteren. Men denne forholdsregel, som 
også var påtenkt efter at den svenske flåte var kommet tilbake fra far- 
vannet i den vestlige Østersjø, blev jo nettop kuldkastet ved Anckar- 
hjelms heldige gjennembrudd, og Horns brev er altså basert på situa- 
sjonen før denne. 

Wrangel søkte forgjeves forbindelse med Torstensson, og da han 
fikk vite at en mindre dansk styrke var i sjøen, besluttet han sig til å 
opsøke og slå denne. Ved Femern møtte Wrangel med sine 38 far- 
tøier Pross Mund med 17. De to flåter hadde da i flere dage opholdt 
sig i nærheten av hinannen, men storm hindret Wrangel i å gå til an- 
grep. Hvorfor Pross Mund ikke vek unna for slaget er ikke godt å for- 
stå. Var det riktig at den hollandske flåte skulde seile hjem, var der 
jo ingen grunn til å motta slag før den var avseilet. Å nekte å motta 
slag under disse omstendigheter var en bydende strategisk nødvendig- 
het, ialfall hvis han ikke hadde i bakhånden en taktisk dyktighet sam- 
menlignet med sin motstander, der kunde opveie den store differense 
i fartøisstyrke. Åt han ingenlunde besat noen sådan overlegenhet 
skulde tiden vise. Muligens har man lov til å tro at Galts tragiske 
skjebne har stått for Munds fantasi, som den der ventet ham, hvis han 
ikke blint lystret sin konges befaling. Han blev altså og mottok slaget. 

Wrangel delte sin flåte i to deler — den svenske og den holland- 
ske. De skulde angripe den danske flåte fra hver sin kant. Det blev 
taktisk sett et rent entringsslag, en tilbakevenden til fortiden, et land- 
slag på sjøen, og Mund og hans feller evnet på ingen måte å møte an- 
grepet ved sjømannsmessig håndtering av sine fartøier. Kun tre min- 
dre fartøier undslapp. Resten blev enten landsatt av deres besetnin- 
ger og tatt eller brent av svenskene, eller de blev tatt ved entring i 
sjøen. Nederlaget var således så absolutt som vel mulig. 

Pross Mund, hvis flaggskib ,Patientia” blev entret, vilde ikke 
ha kvarter, men stillet sig med draget sverd for kahytsdøren. Han blev 
skutt ned av to musketterer, utplyndret og kastet i sjøen. .Pross Mund”, 
sjer Axel Larsen'), ,,hører til de store skikkelser i den dansk-norske 


1) Dansk Tidsskrift for Søvæsen 1897. Pross Mund var nordmann. 


182 


Strategi og taktikk 


marines historie. Ved Lister dyp og på Kolberg Heide hadde han re- 
delig bidrat til de danskes seir”. 

Man må sikkert gi Arnold Munthe*) rett i at den strategiske be- 
tydning av dette slag ikke er blitt tilstrekkelig vurdert i sjøkrigshisto- 
rien. Det var Sveriges overlegenhet i Norden som blev vunnet. Men 
i taktisk henseende har det sin interesse å notere, at denne seier la 
spiren til svenskenes senere nederlag tilsjøs. Der skulde komme en 
tid da svenskene — muligens på grunn av denne seier — undervur- 
derte betydningen av den sjøtaktiske utvikling og overlot føringen av 
sine flåter til menn, der ikke hadde betingelser for å følge med i denne 
utvikling. Men herom mere senere. 

Svenskene var nu herrer på sjøen og et konsentrisk angrep på 
Sjelland kunde iverksettes. ,Begynnende året med alle chanser for en 
heldig sjøkrigsførsel”, sier R. C. Anderson*), sendte kong Christian 
med å tape alt, vesentlig foranlediget ved hans egne feilaktige disposi- 
sjoner og hans manglende evne til å se, at et heldig utfall overfor en 
sterk, men splittet motstander kun kan opnåes ved å kaste samtlige 
sine skibe mot en av hans divisjoner førenn den kan bli understøttet 
av den annen.” 

Freden måtte sluttes på ugunstige betingelser for Danmark-Norge. 
Det siste land måtte gi fra sig de gamle norske land Jemtland og Her- 
jedalen — de samme land som for en tid gikk tapt ved slaget ved Svol- 
der. I kampene om herredømmet i Østersjøen lå avgjørelsen av Nor- 
dens skjebne. Det skulde også vise sig senere. Danmark måtte avstå 
Gottland, en foreteelse der i høi grad bedret Sveriges strategiske posi- 
sjon i Østersjøen. 

Disse evindelige krige mellem Sverige og Danmark var som tid- 
ligere nevnt basert på pretensjoner om herredømmet i Norden og 
artet sig som en kamp om herredømmet i Østersjøen. Hvorvidt de 
var ønsket av de tre nordiske folk, er vel tvilsomt. Ialfall er det trolig 
at det norske folk stillet sig ialfall indifferent til disse pretensjoner. En 
stor del av besetningene på den danske flåte var som bekjent norske, 
og man får et litet innblikk i disse sjøfolks syn på forholdet gjennem 
en uttalelse av admiral Wrangel efter slaget ved Femern. Han hadde 
nemlig fordelt de 1000 mann som var tatt til fange på de danske far- 
tøier ombord på sin flåte, således at en fjerdedel av besetningene ut- 
gjordes av disse. Kritisert av rikets admiral herfor sier Wrangel, at 


1) Arnold Munthe: Sjömaktene inflytande på Sveriges historia I. 
% R.C. Anderson: Naval Wars in the Baltic. 


183 


Olav Bergersen 


»fångerna voro icke jutar utan mest norrbagger”. Ligger der en reali- 
tet bak dette, er situasjonen altså den at nordmennenes politiske in- 
teresse ikke gjorde sig sterkere gjeldende enn at de omtrent likeså 
gjerne stod ombord på det ene som på det annet lands fartøier. Tid- 
ligere er nevnt Jacob Bagge som et særlig illustrerende eksempel. Det 
må videre erindres at der i det 17de århundrede foregikk en stor ut- 
vandring av norske sjøfolk til Holland, hvor de tok tjeneste på den 
hollandske flåte, av hvis besetninger de utgjorde en meget stor del. 
På den hollandske hjelpeflåte må det således også forutsettes å ha vært 
mange nordmenn. Alt for sterkt vilde det ialfall være å betegne disse 
foreteelser som landsforræderi fra nordmennenes side. Det er sikkert 
berettiget i dette å se et utslag — om enn aldri så svakt — av en like- 
gyldighet for de to rikers felles interesser og en beundring av det 
svenske folks kraft til å rive sig løs fra det forsmedelige avhengighets- 
forhold. 

Freden til Brømsebro var altså sluttet med det resultat at den 
ene part var begynt å plukke takkene av den annens kroner, en første- 
rangs årsak til fornyet kamp, når engang anledningen måtte være der. 
Denne lot selvfølgelig ikke lenge vente på sig. Karl Gustaf — en kri- 
gerkonge av første rang — optok Gustaf Adolfs idé om å gjøre Øster- 
sjøen til et skandinavisk ,mare clausum” og vilde ved erobringer fra 
Polen iverksette denne plan. Fra sitt hovedkvarter i Thorn skrev han 
om sine videre planer at ,.Norge, som av uråldriga tider hört till Sve- 
rige och år av sitt naturliga låge dertill förordnat, år det högste han 
desiderar jåmte fri fart i Sundet”. Det var et vel begrunnet og et ikke 
så litet ubeskjedent forlangende. To dager efter mottok han Dan- 
marks krigserklæring og sparte sig således selv for å hitte på en grunn 
for krigen. Danmark på sin side fant tiden inne til å gripe inn for å 
få sine tapte provinser tilbake, og øieblikket måtte ansees gunstig, da 
svenskene måtte ansees fullt optatt med sin krig på fastlandet. 

Karl Gustaf tiltrådte straks marsjen mot vest, kastet alt dansk 
forsvar overende og kom op til Lillebelt, hvorfra han vilde tiltvinge 
sig overgangen til Fyen. Dette kunde ikke gjennemføres, da han hadde 
den svenske flåte liggende i Stockholm og danskene således var herre 
på sjøen. Flåten fikk da ordre til å opsøke og slå den danske, og flå- 
tene møttes da ved Møen 12te september 1657, svenskene under Bjel- 
kenstjerne og danskene under Bjelke. Kampen pågikk i to dager uten 
at noen avgjørelse opnåddes på noen av kantene. Svenskenes opgave 
å slå den danske flåte opnådde de på ingen måte, tiltrods for at de var 
betydelig overlegen i antall skibe og kanoner. Det taktiske for- 

løp av kampen byr på litet eller intet av interesse. Der var en utpre- 
get lunkenhet på begge sider, ingen tendens til entringstaktikk fra 
svensk side og intet tegn til noe fremskridt i sjøtaktikk fra dansk 
side'). Noen overgang til øene med Karl Gustafs armé blev der såle- 
des ikke tale om. Det strandet strategisk på danskenes opretholdelse 
av herredømmet på sjøen. Da vinteren kom gikk den svenske flåte til 
Dalarö og den danske til Kjøbenhavn. 

Men med vinteren kom isen. ,Gud gjorde i januari 1658 för kung 
Karl Gustaf och svenska armén en brygga over havet," sier Ehren- 
stein. Det var en skjebnesvanger Guds brobygning for danskene. 
Flåten, .Danmarks beste vern”, var satt ut av spillet ved en naturfore- 
teelse så ekstraordinær, at en allianse med Vorherre, som alltid påbe- 
ropes av hver især av de krigførende makter, i de tider hadde god 
utsikt til å bli tiltrodd. 

Karl Gustaf hadde ialfall mot nok til å marsjere over, ikke alene 
til Fyen men også til Sjelland. Den 30te januar gikk han over Lillebelt, 
den Ste—12te februar passerte han Storebelt og småsundene, den 25de 
februar, 14 dager efter, undertegnedes freden til Roskilde. 

Hvad den svenske flåte ikke hadde kunnet opnå, det hadde isen 
utrettet. Intet viser vel bedre sjøvernets betydning for Danmark under 
normale forhold. Med 6000 mann iland på Sjelland og utenfor Kjø- 
benhavns mure, tvang Karl Gustaf Danmark-Norge i kne. Det lyder 
næsten utrolig. Panikken synes at ha vært absolutt. Ingen motstand, 
ikke engang forsøk på forsvar. Da Karl Gustaf næste gang kom igjen, 
lå han på Sjelland i 2 år med en betydelig større styrke, uten å kunne 
ta Kjøbenhavn. Men nu i 1658 hengikk der kun 14 dager fra han satte 
sin fot på Sjellands grunn til den mest nedverdigende fred, som er 
sluttet i Norden, blev undertegnet. Halland, Blekinge, Skåne og Born- 
holm gikk tapt for Danmark, Bohuslen og Trondhjems len for Norge 
(pl. 14). 

Det er en vidtskuende strateg som har diktert denne fred. Kravet 
om Trondhjems len, hvortil hørte, foruten de nuværende Nord- og 
Sør-Trøndelag fylker, også Nordmør og Romsdalen, var ikke alene 
gjennemslag av en åpning for Sverige ut mot havet. Det var et gjen- 
nembrudd som betød intet mindre enn begynnelsen til fullstendig til- 
intetgjørelse av landet. En isolering av den nordenforliggende svakere 
del. Denne del gikk derfor før eller senere sin tilintetgjørelse som 


1) I danske kilder står anført at Niels Juel med 10 skibe var støtt til flåten 
den siste dag. Det er vanskelig å finne noen bekreftelse på dette. Nels Juel hadde 
neppe eskadrechefs kommando dengang, 

norsk provins imøte. Dernæst kom turen til den sønnenforliggende 
del, den kunde gradvis opslukes og overfløies. Og hvorledes skulde 
Danmark kunne stå sig mot et Sverige-Norge? Hvorfra skulde det få 
sine sjøfolk til å bemanne en flåte av det omfang som vilde være nød- 
vendig? Hertil kommer at den strategiske situasjon i den sydlige del 
av interesseområdet var avgjort forandret til Sveriges fordel. Gjennem 
Bohuslen var veggen slått ut til havet, og med Halland, Skåne og Ble- 
kinge behersket Sverige ikke alene denne side av Sundet, det hadde 
også irettelagt situasjonen for en forskyvning av sin flåtebasis til det 
viktigste krigsteater, den sydlige del av Østersjøen. Men Karl Gustaf 
gikk ennu videre. Ved besiddelsen av Bornholm fikk han en glim- 
rende basis for observasjon av tilgangene til Østersjøen. Det var et 
godt skridt i retning av keiserdømmet Skandinavien. Og alt dette var 
opnådd ved et resolutt støt mot rikets viktigste punkt, en beundrings- 
verdig strategi, der med et eneste trekk avgjorde spillet. At nordmen- 
nene under dette korte felttog hadde tilbakeerobret de gamle norske 
land Jåmtland og Herjedalen, der tidligere var gått tapt gjennem av- 
gjørelsen i Østersjøen, fikk ingen betydning ved det endelige opgjør. 
da de representerte brikker av helt underordnet strategisk betydning. 
De ikke alene måtte leveres tilbake, Trondhjems len fulgte også med. 

Men Karl Gustafs rastløse energi kunde ikke nøie sig med halv- 
gjort arbeide. Foranledningen til igjen å gå løs på Danmark var ikke 
vanskelig å finne, da man ikke var blitt enig om en felles optreden ved 
utelukkelse av andre sjømakter fra Østersjøen. Lynsnar i sine beve- 
gelser og beundringsverdig i sin strategi, kastet Karl Gustaf 10.000 
mann over fra Kiel til Sjelland, mens han sendte flåten til en kloss blo- 
kade av Kjøbenhavn. Under forhandlingene om det nevnte tvistepunkt 
hadde danskene latt sin flåte ligge avtaklet og ubemannet i Kjøben- 
havn. Svenskene hadde således besatt Sjelland og avskåret dette fra 
forbindelse med riket forøvrig. Flåten var satt ut av spillet, Karl Gu- 
staf altså herre på sjøen og i besiddelse av rikets strategisk viktigste 
avsnitt. Danmark stod schackmatt i første trekk. 

Redningen kom utenfra. Holland hadde nemlig stått bak Dan- 
marks vegring mot å gå med på en lukning av Sundet for andre mak- 
ter. Og Holland hadde makt bak sitt forlangende, det hadde sin flåte 
utrustet. Denne kom til Sundet i oktober måned. Den svenske flåte 
under Wrangel hadde altså nu stilling mellem den danske flåte, der 
delvis var blitt utrustet, i Kjøbenhavn, og den hollandske i Sundet. 
Wrangel vilde med den sydlige bris gå til angrep på den hollandske 
flåte, men Karl Gustaf satte sig imot dette, da ingen krigserklæring 

forelå fra Holland, og han ikke vilde være den angripende part. Denne 
vegring fra Karl Gustafs side berget muligens Danmark-Norge. Ti selv 
om ikke et sådant angrep hadde ført til ødeleggelse av den hollandske 
flåte, så vilde det ialfall kunnet forhindre foreningen av de to flåter. 

Såsnart Opdam fikk nordlig vind gikk han til angrep på den 
overlegne svenske flåte med det mål å slå sig igjennem og forene sig 
med de danske, hvorved Kjøbenhavn vilde få sjøsiden fri. 

Taktisk sett er slaget ikke uten interesse. I overensstemmelse 
med sin tidligere heldige praksis gikk Wrangel løs på hollenderne 
med sin entringstaktikk. ,De kjempet ikke på resonnabelt vis,” sier 
Opdam, »det gjaldt livet hvert øieblikk; deres entring var en ren mord- 
gefecht!” Men her stod Wrangel overfor sjøfolk, der forstod å hånd- 
tere sine fartøier. Wrangel forsøkte straks å borde Opdams admiral- 
skib. Dette girte imidlertid unna og beskjøt sin motstander langskibs 
og tverrskibs slik, at Wrangel måtte gå ut av kampen, drev ned i læ 
og måtte ankre. Hans skib var så forskutt at det ikke engang hadde 
såpass båtmateriell igjen at flåtechefen kunde komme sig ombord på 
et annet fartøi. Allerede ved slagets begynnelse mistet således flåte- 
chefen all ledelse av flåten, hvis det da i det hele tatt hadde vært noen 
ledelse. Det hele blev i forholdenes medfør et fullstendig milé. Også 
Bjelkenstjernas flaggskib blev gjort ukampdyktig på samme måte som 
Wrangels. Hollenderne slog sig på denne måte gjennem og forente 
sig med en dansk eskadre på 9 skibe under Henrik Bjelke. 

Slagets taktiske forløp hadde vist entringstaktikkens maktesløs- 
het overfor en mere fremskreden sjøtaktikk. Betegnende er det for- 
øvrig at Opdam i Holland fikk sterke bebreidelser for at han hadde 
latt ledelsen gli ut av sine hender og at hans disposisjoner for slaget 
var mangelfulle. Man var ikke ennu kommet til full utvikling av den 
kompakte slagskibslinje som mottrekk mot de ville entringsangrep. 
Men det skulde snart komme. Entringstaktikken var ialfall dømt. 
Wrangel, som få dager før slaget hadde overtatt kommandoen på flå- 
ten, gikk like efter dette tilbake til sin armé. 

Situasjonen var dermed i avgjørende grad forandret. Svenskene 
hadde mistet sitt herredømme på sjøen og deres flåte blev blokert i 
Landskrona, dog ikke mere effektivt enn at de fremdeles med held 
optrådte i sjøen under de videre begivenheter. Men den omstendig- 
het at de hadde Landskrona å repliere sig på, var kanhende den sven- 
ske flåtes redning. Og Karl Gustafs stilling på Sjelland kunde lett ut- 
vikle sig til katastrofe, hvis følgene av den nye situasjon fikk ro til å 
utvikle sig. Holland inntok imidlertid det standpunkt at fred skulde 

sluttes på Brømsebrofredens grunnlag dog skulde Holland få Born- 
holm og Trondhjems len og forskjellige fordeler i Sundet. 

Foreløbig gikk dog operasjonene tilsjøs istå på grunn av isen og 
tillands gjorde Karl Gustaf et forgjeves stormangrep på Kjøbenhavn. 
Panikksituasjonen fra året i forveien uteblev og dermed også freden. 
De keiserlige tropper på fastlandet hadde begynt å røre på sig. Men 
hensikten å føre disse over til Sjelland blev forpurret av et raskt frem- 
støt av den blokerte svenske flåte i Landskrona. Opdam hindret visst- 
nok dennes ødeleggelse av en dansk eskadre, men videre støtte vilde 
hollenderne ikke gi, og den danske flåtes optreden var avgjort under- 
legen den svenskes. 

Grunnen til at den dansk-hollandske overlegenhet tilsjøs ikke 
blev utnyttet, var den at England forlangte å være med i konserten. 
Der foreligger om denne Englands inngripen et interessant kildeskrift 
i baron Friesendorffs samlinger i det De la Gardieske arkiv (Lunds 
Universitetsbibliotek), skrevet med en samtidig engelsk hånd og rime- 
ligvis avfattet av den bekjente statsmann Philip Maedowe"). I sin rede- 
gjørelse om Englands interesse ved denne anledning sier den engelske 
statsmann at Holland ved erhvervelsen av Bornholm og Trondhjems 
len vil få avgjorte fordeler i kommersiell henseende, idet de vil kunne 
beherske handelen såvel i Østersjøen som nordover. De vil videre få 
en sterk innflydelse på Sundtollen, hvis urimelighet kan konstateres 
ved at England likeså godt kunde begynne å opkreve toll av fartøier 
som passerer Dover. Men den viktigste innvending mot at Holland 
skal få besiddelsen av Trondhjems len legger han på den anledning 
som Holland derved vilde få til å skaffe sig materiale til sine skibe og 
fremforalt besetninger til disse. Det er ikke nok, anfører han, at Hol- 
land under den siste krig med England med den danske konges billi- 
gelse skaffet sig så mange utmerkede sjøfolk fra disse egne. Men skal 
Holland få fast hånd over Trondhjem, så vil det ved en ny krig med 
England på kort tid kunne skaffe sig flere tusen utmerkede sjøfolk til 
sine skibe. 

Det er altså disse Hollands krav om belønning for sin redning av 
Danmark, som foranlediger Englands inngripen. Mange og forskjellige 
er således de krefter som bestemmer folkenes skjebne. Englands op- 
treden reddet tilslutt Trondhjems len for Norge, men det reddet også 
i første hånd Karl Gustaf i hans vanskelige stilling. Ved ankomsten 


1) Se Yngvar Nielsen: Kampen om Trondhjem 1657—1660, inntatt i: Tidsskrift 
utgitt i anledning av Trondhjems 900 års jubileum 1897 av det Køl. norske Viden- 
skabers Selskab i Trondhjem. 

av en engelsk flåte på 60 skibe og en ny hollandsk på 40 skibe blev 
de krigførende makters operasjoner stillet i bero og de danske far- 
vanne blev brennpunkt for storpolitiske avgjørelser. Sammen med 
Frankrike inntok nu de to makter det standpunkt at Norden skulde 
påtvinges en fred på Roskildefredens grunnlag. Karl Gustaf var der- 
med stoppet i sine storskandinaviske planer. Hans stilling foran Kjø- 
benhavn øvet ikke lenger noe trykk på Danmark til ennu videre av- 
ståelser. Sjømaktenes beherskelse av sjøområdet hindret enhver vi- 
dere disposisjon fra hans side. Men på den annen side hindret også 
denne sjømaktenes innflydelse en videre utvikling av denne Karl Gu- 
stafs vanskelige stilling i maritim strategisk henseende. 

Men Roskildefreden skulde allikevel ikke bli det endelige grunn- 
lag for fredsslutningen. Og her spillet for en gangs skyld en energisk 
optreden fra norsk side inn. Trondhjems len blev tilbakeerobret før 
forhandlingene om fredsslutningen var tilendebragt, og denne fore- 
teelse som et fait accompli, har utvilsomt spillet inn på det endelige 
resultat. 

Tildragelsen må kortelig omtales, da den er av maritim strategisk 
interesse og særlig da som sammenligning med situasjonen under 
Armielts tog 1718. Jørgen Bjelke, der hadde ledet gjenerobringen av 
Jåmtland og Herjedalen, var også den der planla og organiserte gjen- 
erobringen av Trondhjems len. Støttet av 3 orlogsskibe førtes tropper 
fra Bergen op til Trondhjem. En del av disse kastedes inn i Verdal 
og avskar derved svenskenes forbindelse med hjemlandet. Den øvrige 
del innesluttet sammen med de sønnenfra kommende tropper byen, 
mens orlogsskibene satte det på havnen liggende svenske orlogsskib 
ut av spillet og innesluttet byen fra sjøsiden. Svenskene var således 
avskåret fra enhver tilførsel og fra enhver forbindelse med hjemlan- 
det. Og dette kunde gjennemføres fordi nordmennene behersket fjor- 
den. Trøndelagen kan ikke holdes av den som ikke behersker fjor- 
den. Det viste situasjonen i 1718, da Armfeldt beleiret byen. Også da 
var fjorden i nordmennenes besiddelse og byen kunde ikke helt av- 
skjæres fra omverdenen*). Stiernsköld skriver til kongen og ber om 
at han sjøveien må bli understøttet og da med to eller tre orlogsskibe 
og 2000 mann, så skal han nok greie brasene”). Men hvorledes skulde 
Sverige under de foreliggende omstendigheter den vei komme til und- 
setning? Som nevnt et annet sted landsatte nordmennene kanoner på 


1) Se foran under omtale av Caspar Wessel. * 
”) Se Yngvar Nielsens forannevnte verk. 

Munkholmen og det var meningen å benytte denne stilling som basis 
for et angrep på byen fra sjøsiden. Dette angrep blev imidlertid intet 
av, da svenskene selv foretok et utfall på annet hold, og da dette mis- 
lykkedes, blev underhandlingene satt igang med overgivelse som re- 
sultat. 

Imidlertid gikk forhandlingene sin gang. Sjømaktene og Frank- 
rikes standpunkt var nu: Roskildefreden med undtagelse av Trond- 
hjems len og selvfølgelig opgivelse av retten til sperring av Sundet. De 
krigførende makter, spesielt Sverige, var utilbøielig til å gå med på 
dette. Den engelske flåte seilte da hjem og Karl Gustaf tilbød Holland 
å dele Danmark med det mot at han selv også fikk resten av Norge. 
Dette turde Holland av frykt for England ikke gå med på. Imidlertid 
døde Karl Gustaf, og dermed var den vesentligste hindring for freden 
borte og denne blev sluttet mot tilbakelevering av Bornholm. Trond- 
hjem var jo som nevnt tatt tilbake. 

Ca. 2 år hadde svenskene holdt sig på Sjelland. Ved avmarsjen 
var der igjen 3000 mann. Med denne lille styrke på dette utsatte sted 
hadde Karl Gustaf altså hevdet en sterk stilling under forhandlingene. 
Den danske flåte hadde spillet en såre underlegen rolle. Det hadde 
ikke lykkedes den å åpne veien for andre tropper til Sjelland. De 
Reyter hadde understøttet med tilbakeerobringen av Fyen, men lenger 
vilde han ikke gå, og svenskenes optreden tilsjøs var så energisk at 
danskene alene intet kunde gjøre. 

Kar) Gustaf hadde således i disse to krige, dels ved egne disposi- 
sjoner, dels ved naturens hjelp stått overfor den situasjon at Danmark 
var maktesløs på sjøen, og han hadde forstått å utnytte denne situa- 
sjon ved å rette et knock out-slag mot sin motstander. Danmark på 
sin side hadde ikke maktet å reise sig efter dette voldsomme slag, og 
kun inngripen fra en annen makt hadde altså reddet landet fra full- 
stendig tilintetgjørelse. Situasjonen efter freden til Kjøbenhavn frem- 
går av kartet pl. 15. 

Denne situasjon skulde bli uforandret gjennem de kommende 
krige, trods Danmarks overlegenhet tilsjøs og trods Sveriges overor- 
dentlige vanskeligheter av annen art. Førenn jeg imidlertid går over 
til næste krig er det nødvendig å se litt på det taktiske spørsmål der 
i den mellemliggende tid hadde passert et vendepunkt i utviklingen. 
Seilskibstaktikkens første periode") var tilende. Denne periode var be- 


1) So om dette spørsmål kommandørkaptein 8. Oppegårds forelesninger i 
taktikk ved Sjøkrigsskolens øverste avdeling. 

gynt med en rent landmilitær kamp tilsjøs, hvor fartøiene kun dannet 
underlag for de kjempende parter. Utviklingen hadde gått i retning 
av en sjømannsmessig og artilleristisk taktikk som mottrekk fra den 
svakere parts side for å holde sig klar av motpartens overlegenhet i 
personell henseende. Målet var således blitt en materiell nedkjemp- 
ning av motstanderen; artilleriets delaktighet i kampen blev derved av 
større viktighet og kravet om dets utvikling var dermed gitt. Men mi- 
léet var ennu den rådende kampform, hvis man da kan kalle det en 
sådan; enkeltskibstaktikken blev den fremherskende under kampen, 
det blev mere et slagsmål enn en ordnet kamp under en ledende 
vilje. Under disse forhold blev grunnlaget lagt for enkeltskibstaktik- 
kens utvikling. Prinsipielt sett er der naturligvis ikke noen forskjell 
mellem enkeltskibstaktikk og forbandstaktikk. Også i den førstnevnte 
går problemet ut på en konsentrasjon av egne krefter mot motstande- 
rens sårbare deler, således at denne ikke med fordel kan benytte egne 
kampmidler. Altså konsentrasjon i forbindelse med isolasjon. Det 
fornemste her blir konsentrasjon av artilleri mot hekk eller boug, men 
også læstillingen får en fordelaktig betydning under forhold, hvor frisk 
kuling hindrer motstanderen til luvart i med fordel å benytte sitt ar- 
tilleri. Her er altså et rikt felt for talentet og sjømannskapet inngår 
som et viktig element av taktikken. Og denne sjømannskap må be- 
herskes til fullkommenhet av den militært ledende. Kravet om en sjø- 
mannsmessig utdannelse hos den militært ledende vokser da frem av 
sig selv. Landofficerens rolle som leder tilsjøs er dermed utspillet, og 
hvor dette ikke blir innsett er nederlaget gitt. Entringen blir under 
disse omstendigheter av underordnet betydning. Den forsvinner dog 
ikke, den blir den naturlige avslutning efter en artilleristisk nedkjemp- 
ning av motstanderen; en plukning av den modne frukt. 
Flåteledelsen i denne periode gikk ut på fra luvstilling å kaste 
sig over sin motstander, enten samlet eller gruppevis. Herav utviklet 
sig så miléet og all ledelse var almindeligvis tapt. Den defensive op- 
treden overfor en sådan situasjon var enten å seile unna eller å motta 
slaget, hvor den enkelte skibschef måtte optre på egen hånd og efter 
eget initiativ. Men da artilleriet hadde nådd en viss utvikling blev 
flåten i læ istand til å motta angrepet samlet, i tett sammensluttet linje, 
og det er denne epoke som danner innledningen til den 2nen periode 
i seilskibstaktikkens historie. Under trykket av angrepet blev linjen 
i læ så å si tvunget inn i bidevindsstillingen, idet lederen naturlig nok 
med sin tete vil holde så nær op i vinden som mulig for derigjennem 
muligens å erholde luven. Angriperen kan ikke nekte ham dette, bl. a. 

fordi han risikerer en doublering, og dermed er den kompakte bide- 
vindsstilling av sig selv blitt forsvarets kampformasjon. Likeoverfor 
denne kommer angriperen i en taktisk uheldig posisjon, han kommer 
under langskibs konsentrert ild og svinger derfor selv før eller senere 
til i bidevindslinje. og dermed er man inne i sjøtaktikkens døde pe- 
riode med to kompakte linjer på paralelle bidevindskurser, hvor den 
rene artillerikamp blir den rådende. Linjen i læ har i så henseende 
den gunstigste posisjon, men linjen til luvart har fordelen ved å ha 
initiativet. Det hele kommer da manøvretaktisk sett til å dreie sig om 
en kamp om luvstillingen. Dette blir målet, mens det kun skulde være 
midlet til ødeleggelse av motstanderens flåte. 

Epoken markeres ved slaget ved Lowestoft 1665, hvor kjølvanns- 
linjen bidevind første gang kom til anvendelse som den ubestridt beste 
slaglinje. Kun de store flåteførere, de fødte admiraler, har forstått å 
bryte med de stivnede former. Manøvretaktikken kommer til sin rett 
gjennem konsentrasjon først alene, men senere i forbindelse med iso- 
lering. Fra den uavgjørende artillerikamp kommer man omsider over 
i de store resultater, når frem til målet for all sjømilitær strategi — 
ødeleggelsen av motstanderens flåtemateriell. Periodens begynnelse 
markeres forøvrig av en sterk offensiv ånd; først senere kommer tilstiv- 
ningen. Dette kan forklares for det første gjennem en forståelig ved- 
hengen ved den tidligere periode med sin voldsomme angrepstaktikk; 
men for det annet må den også forklares gjennem tilstedeværelsen av 
en mann som de Ruyter, en av sjøkrigshistoriens aller største takti- 
kere, en født admiral, for hvem ingen skole eller form kunde virke 
hemmende. Men en av de Ruyters mest begavede elever skulde i denne 
periode bli den danske flåtefører. Det var Niels Juel. Og resultatet 
uteblev ikke. — 

Efter de vidtstrakte landavståelser som Danmark hadde vært 
nødt til å gå med på, var det ikke uforenlig med den tidligere politikk 
i Norden, at revanchetanken blev den fremherskende på den vestre 
side av Sundet. Da derfor Sverige hadde inngått allianse med Frank- 
rike og hadde tapt slaget ved Tehrbellin, fant Danmark tiden inne til 
å tre inn i krigen på Hollands side, og målet var da tilbakeerobringen 
av Skåne. Herav krigens navn. Den danske hovedflåte under general- 
admiral Curt Adelaer krysset sammen med en mindre hollandsk flåte- 
avdeling i den sydlige del av Østersjøen. Målet var å avskjære Øster- 
sjøprovinsenes forbindelse med Sverige. Høsten 1675 var usedvanlig 
stormfull, men hvad der især svekket den danske flåte var en herjende 
pest, der tilslutt også skulde ta Curt Adelaers liv. Den dansk-holland- 


192 


ap gin gg ETE 
. Greg 
PE 2 3 
en —— - Pad 3 
——— 26 


Tordenskiolds bordklokke (se s. 80). 


PI. 


12. 


Viceadmiral Caspar von Wessel (se 


Strategi og taktikk 


ske flåte bestod av 23 linjeskibe med flere mindre fartøier. Den svenske 
flåte som var løpet ut i Østersjøen bestod av 66 fartøier ialt, hvorav 
33 linjeskibe og 22 bevebnede handelsskibe. Dens mål var å slå den 
dansk-hollandske flåte for derpå å åpne muligheten for den tidligere 
strategi — å føre krigen over til Sjelland. 

Flåtene kom som bekjent ikke i forbindelse med hinannen, men 
det kan allikevel ha sin interesse å se litt på Curt Adelaers strategiske 
opfatning av situasjonen. Av Adelaers breve til kongen og admirali- 
tetet*) fremgår at han protesterer mot den opdeling av flåten som 
hadde funnet sted og anmoder om å få sig underlagt også de til Sundet 
og Kattegatt fordelte eskadrer. Den store svenske flåte var da løpet 
ut og all sund strategi måtte tilsi en forening således som av Adelaer 
forlangt. Den danske flåtes historie skulde også tilsi en sådan. Han 
forlanger i samme forbindelse nytt mannskap presset som erstatning 
for de syke, sthi nu maa,” sier han, ,til hans Kgl. Maj. Tieneste ingen 
Persohns anseelse gielde, och maa Ilernet nu smidis mens det er 
warmt”. Han blir liggende mellem Møen og Tornebusk, hvorfra han 
meener å kunne hindre svenskene fra å overføre tropper til undset- 
telse av Wismar. Han vilde helst ha valgt sin posisjon anderledes, 
men hensynet til det stormfulle vær gjør, at han må ta de sjømanns- 
messige hensyn til ankerplassens sikkerhet. Det skulde vise sig at 
svenskene ikke hadde øinene oppe for lignende forhold og følgene 
uteblev ikke. 

Fra admiralitetet får han meddelelse om at de to omtalte eska- 
drer skal slutte sig til ham, dog med enkelte reservasjoner, der viser 
det høie admiralitets strategiske opfatning og den innskrenkning i 
kommandomyndigheten, hvormed de fant å måtte binde den ansvar- 
lige fører for flåten. Det heter om eskadrene at de skal slutte sig til 
hovedflåten, ,dog ey til anden Ende, end at giøre Fienden ombrage 
men sig ey med dennem engagere, med mindre Eders Exell.se nermere 
ordre fra Hans Kongelige Majestet derom hafwer, og alleniste at gaa 
deufinsiue og paa et saa avantageues Sted udi alle Tilfælde sig legge, 
saa Eders Exell.se altid, naar vinden føyer, kand hidkomme, om han 
saa behager, og han det til flaadens Conservation raadeligt befinder, 
og ey vere nød at slaae, med mindre mand sicker, efter holdne Krigs- 
raad og deliberation kand wiide sig Fienden at were bastand, eftersom 
Eders Exell.se best weed, huor høyt Hans Kongelige Majestet Allernaa- 


1) Inntatt som bilag i Chr. Bruuns bok: Curt Sivertsen Adelaer. 

digst Eders Exell.se Flaadens Conservation har anbefalet, og huor høyt 
det er angelegen, at dend conserveret worder.” 

Kongen må imidlertid på sin side ha gitt ham kategorisk ordre 
om å opsøke den svenske flåte. Det tjener Adelaer til ære at han i 
skrivelse til riksadmiral Henrik Bjelke protesterer mot dette, da et 
sådant foretagende med størsteparten av besetningen syke, vilde være 
alt for hasardiøst. På den annen side vil han heller ikke rette sig efter 
krigsrådets beslutning, der gikk ut på å trekke flåten op til Kjøben- 
havn. Likeoverfor et forsøk på landsetning av tropper på Sjelland må 
der risikeres en innsats av flåten, selv under de rådende fortvilte for- 
hold, idet situasjonen da gjør en sådan innsats berettiget. 

Man får også gjennem brevene et interessant innblikk i Curt 
Adelaers syn på tidens taktiske problem. Han er gjennem krigen mot 
tyrkene kommet til klarhet over entringstaktikkens svakheter. Han er 
sjømannen der forstår sjømannskapets betydning som element i tak- 
tikken. Han sier i brev til kongen: ,,der siges os at de (svenskene) paa 
siderne af deres schibe Fallbrigger hafver ladit giøre, huorfor de aff 
deris Soldater paa voris schibe vil lade entre; huo som dennem dend 
Raad hafver giffvet, er enten ubefahren søemand, eller och en stor 
Naer, thi udi Søen saadanne Instrumenter ingen Effekt kand giøre, 
mens vel paa Landit. Gud giffve at vie ichuns 18 å 19 goede Aarlogs- 
skibe med 6 brandere hafde, och med goede frische erfahrene Matro- 
ser beset, saa schulde vie dennem nochsom lehre offver Briggerne 
at entre.” | 

Det er grunn til å beklage at Adelaer ikke fikk anledning til å 
prøve sin taktikk mot de svenske, der som vi også senere skal se, var 
utpreget landmilitært ledet. Men under hele denne skriftveksel, var 
Adelaer angrepet av pesten; den 2nen november måtte han bringes 
iland og den 5te avgikk han ved døden. ,Der er ingen tvil om,” sier 
R. C. Anderson'), sat hans død betød et stort tap. Han var ikke alene 
en meget dyktig mann, med stor og forskjelligartet erfaring på sjøkri- 
gens område, men han var også efter all sannsynlighet en av de få 
menn som kunde istandbringe et godt samarbeide mellem de danske 
og hollenderne.” 

Mens således danskene hadde en utpreget sjømann med euro- 
peisk ry som fører for sin flåte, hadde svenskene som allerede nevnt 
holdt fast ved entringstaktikken. I overensstemmelse hermed hadde 
de også i spissen for flåten satt en landofficer, Gustav Otto Stenbock, 


1) R. C. Anderson: Naval Wars in the Baltic. 

og som hans underførere, Nils Brahe og Klas Stjernskjöld. Ingen av 
disse hadde før sin inntreden i admiralitetskollegiet befattet sig med 
flåtens anliggender eller vært tilsjøs. Kun Uggle var sjømann. 

Flåten gikk ut med det stolte mål å slå den dansk-hollandske 
flåte. Den vendte tilbake ribbet, uten å ha vært i kontakt med mot- 
standeren. Dens tokt er en eneste beretning om sjømannsmessige 
uheld. Kommet ut i det stormfulle vær, gikk Stenbock tilankers på 
sydsiden av Gottland. Da flåten næste morgen skulde gå seil, mistet 
admiralskibet sitt anker og Stenbock lot straks gå det ahnet anker for 
å forsøke å få igjen det tapte. Da ingen tilbakekallelse av letnings- 
ordren blev gitt spredtes flåten igjen. Og da det tok 8 timer å lette 
sKronan”s anker, blev der intet av hele avseilingen. Flåten kom atter 
tilankers og blev næste dag i stor utstrekning ødelagt i en storm. I 
krigsråd blev det da straks besluttet å vende hjem og dermed var det 
strategiske mål tapt avsyne for det år. Stenbock blev avskjediget og 
blev videre for manglende kjennskap til ting han aldri hadde lært, 
dømt til å betale utgiftene med dette ærefulle tokt. Med en sådan flåte 
og med sjøfolk som førere var der store muligheter overfor en flåte i 
den miserable forfatning som den danske var i. — 

Førenn jeg går videre i omtalen av den skånske krig, tør det ha 
sin interesse å se litt på bibliotekar Chr. Bruuns omtale av Curt 
Adelaer, i hans bok om denne, utkommet 1870. For det første fordi 
boken i sig selv er tendensiøs og for det annet fordi meget i den tren- 
ger en sjømannsmessig imøtegåelse, der står i direkte forbindelse med 
de taktiske spørsmål som her er gjort til gjenstand for behandling. 

Adelaers 20-årige tjeneste i den venetianske marine reduserer 
Bruun til en blott og bar skipperopgave; hans gjøremål var en umid- 
delbar behandling av sjøfolkene ombord. Han hadde utelukkende med 
det sjømannsmessige å gjøre, med navigasjonen altså. Hans gjøremål 
skulde altså likestilles med masterens eller styrmannens i andre flåter 
på den tid. Og en sådan mann skulde altså av venetianerne bli hedret 
med en så fremragende utmerkelse som St. Marcusordenen, bli tildelt 
æreskjeder og pensjoner, ikke alene for sig selv, men også for sine 
efterkommere. Det som har ført Bruun til denne deduksjon, er den 
omstendighet, at Adelaer i de mange anbefalingsskrivelser som er ut- 
stedt av Venetiens mest fremragende menn, nettop blir så rosende om- 
talt for sitt sjømannskap og dette kommer særlig sterkt frem 
i Dolfinos rapport til senatet efter slaget ved Hellesponten den 16de 
mai 1654. Bruun har ikke forstått betydningen av dette, og dette er 
ikke så meget å undres over, all den stund han øiensynlig aldri selv 

har hatt noe med sjøen å gjøre. Men som tidligere gjentagne ganger 
fremhevet er det nettop sjømannskapet som i entringstaktikkens siste 
tid inngår som et element av sjøtaktikken, den taktikk som Drake ved 
Gravelines så formålstjenlig betjente sig av i kampen mot den uover- 
vindelige armada. Det kan i denne forbindelse også ha sin interesse 
å henvise til viceadmiral Sehesteds rapport til kongen av 2den oktober 
1715 angående Peter Wessels kamp med en fregatt og et linjeskib, 
hvor det heter: ,Jeg kan sandelig ikke noksom berømme den maade 
som kaptein Wessel har gjort denne aktion paa; thi omendskjønt de 
var ham for sterke i stykkerne, saa har han været dem for sterke i 
sjømandskabet. Thi enten har han været dem for bougen og 
skudt dem langskibs, eller ogsaa er han kommet dem paa den side, 
hvor de ei for den haarde blæst kunde lukke deres underste porte op." 
Det er nettop fremhevelse av taktikeren Adelaer som kommer 
frem ved den rosende omtale av hans sjømannskap. Og ut fra den 
betraktning blir hans utmerkelse i Venetien og hans senere ry i Eu- 
ropa forståelig. 

Bruuns krumspring for å komme klar av Adelaers betegnelse 
som tenante*) generale eri ballistisk henseende beundrings- 
verdig. Men hans deduksjoner virker ikke overbevisende. Den om- 
stendighet at flåtens øverstbefalende hadde tittel av capitano ge 
nerale, skulde vel med det kjennskap som Bruun gjennem sitt inn- 
gående studium av spørsmålet må forutsettes å ha fått til chargebeteg- 
nelsen tilsjøs på de tider, ha vakt hos ham en mistanke om at der her 
forelå en antydning om en chef og hans næstkommanderende. Helt 
til den senere tid har man jo i den engelske marine hatt betegnelsen 
1st lieutenant, uten hensyn til vedkommendes grad. Men når han så 
skal finne holdepunkt i andre etaters chargebetegnelser, hvorfor da gå 
til armeen og huke sig fast i betegnelsen generalløitnant, som er en 
grad betegnelse, og herav trekke den slutning, at en lignende beteg- 
nelse tilsjøs er det rene nonsens? Hvorfor ikke heller søke blandt 
samtidens chargebetegnelser hos flåtenes høiere chefer? Jeg kan hen- 
vise til et av verdens mest berømte slag, slaget ved Cap la Hougue i 
samme århundrede, hvor Tourvilles næstkommenderende, admiral 
Villette Mursai, som hadde heist sitt flagg på ,Ambitieux” og hvor for- 
øvrig Iver Huitfeldt gjorde tjeneste, er gitt charge av lieutenant 
generale*). Han var flåtens næstkommanderende og skulde som 
sådan overta kommandoen i Tourvilles forfall. Og ut fra denne kjenns- 


1) Tenante — løitnant. 
7) Sef. eks. Rawson: Twenty famous battles, pag. 208. 

gjerning vilde Bruun sikkert være kommet til et annet resultat, nemlig 
at Curt Adelaer virkelig har vært hvad samtiden utga ham for, flåtens 
næstkommanderende. Ja det er sikkert ikke for dristig å si, at han 
sannsynligvis faktisk har vært mer. Det synes nemlig å fremgå av 
Bruuns bok at de venetianske adelsmenn ikke var fagmenn i den for- 
stand at de selvstendig kunde føre en flåte. Følgen herav skulde da 
bli at Curt Adelaer faktisk var flåtens taktiske leder. Han hadde jo 
fått sin utdannelse i en marine som den hollandske og under en mann 
som Martin Tromp. I denne retning skulde også peke, at de formelt 
ledende heiste sitt kommandotegn på Curt Adelaers skib. 

Dette forklarer da også Curt Adelaers store ry ved hans ankomst 
til Holland, et ry som gir sig utslag i et tilbud om viceadmirals stilling 
i den hollandske flåte under de Ruyter. Hvilken ganske usedvanlig 
utmerkelse der ligger i dette tilbud, behøver ingen påvisning overfor 
folk som har noe kjennskap til sjøkrigshistorie. Og Holberg går så 
langt som å si, at Curt Adelaer ,uten dispute var den største admiral 
næst Mich. de Ruyter på de tider”. Hvad dette innebærer er det vel 
også overflødig å påvise. Jeg kan forøvrig innskrenke mig til å hen- 
vise til en fortjenstfull artikkel av Gerhard L. Grove") for dette punkts 
vedkommende. Samme forfatter imøtegår også Bruuns grove siktelse 
mot Adelaer om at denne selv ved noen digre skipperskrøner skulde 
ha laget den berømmelse som foranlediget det ærefulle tilbud som 
han mottok om stillingen som admiral i den danske marine. Det er 
til evidens bevist at dette tilbud fremkom førenn Adelaer kunde ha 
optrådt i Kjøbenhavn med sine skrøner. 

Det vilde føre for vidt og ligge utenfor hensikten å imøtegå 
Bruuns mange uholdbare påstande. Boken er i hele sitt anlegg ten- 
densiøs. Riksarkivar A. D. Jørgensen må ha krav på tilslutning når 
han i all almindelighet fremhever at nevnte verk skjemmes av bestre- 
belser for å forringe den borgerlig fødte og ulærde sjømanns minne. 
Boken gir et sterkt inntrykk av en bestrebelse for å redusere Curt 
Adelaer til fordel for Niels Juel. Men Niels Juel står, til held for Dan- 
mark, så høit, at han ikke kan skades av dette Bruuns defensorat. 

Men kan Bruun til en viss grad undskyldes på grunn av mang- 
lende kjennskap til den sjømannsmessige materie, så kan ikke dette 
sies om alle hans elever. Tuxen*) f. eks. kaster sig med forkjærlighet 
over ,skipperen” Curt Sivertsen og reduserer ham raskt til master- 
typen. Her skulde man muligens kunne vente bedre forståelse av for- 


1) Personalhistorisk Tidsskrift R. 5, B. 4. 
5 I. C. Tuxen: Den Darske og Norske Sjømagts Historie. 

holdet. Man kan jo straks notere en innrømmelse overfor Adelaer 
sammenlignet med f. eks. Tordenskiold, for han benevnes jo gjerne 
matrosen. Denne Curt Adelaers pludselige nedstyrtning fra den 
høie piedestal får et grelt uttrykk hos Tuxen (pag. 322), hvor det heter: 
»Hvad nu end grunden haver været til Curt Adelaers pludselige op- 
høielse, vist er det, at i september 1663, blev den norsk-hollandske sø- 
mand, Curt Sivertsen, kaldet Adelaer, udnævnt til generral-admiral 
for den danske flaade”. Dette er verd å legge merke til. Det er en ut- 
lending, en narsk sjømann, som utnevnes til admiral for den danske 
flåte. Bruun selv er inne på det samme når han skriver: ,I Adelaers 
tid har ikke en eneste fremmed været admiral — uden man vilde 
nævne Adelaer selv.” Uttrykket medfører en viss risiko. Der kunde 
bli mange utenlandske norske sjømenn som i tidenes løp hadde tatt 
tjeneste i den danske marine. Selve riksadmiralen på denne tid — 
Henrik Bjelke'”) — var jo i samme kasus. Den formodning at Curt 
Adelaers foreldre skulde være av hollandsk oprinnelse har også vist 
sig å være falsk. Ikke destomindre trykkes den op i de aller siste ut- 
gaver av dansk konversasjonsleksikon. — 

I Sverige var altså Stenbock blitt avsatt som inkapabel til å føre 
en flåte. Det som det hadde skortet på var som vi har sett den rent 
sjømannsmessige ledelse, da der jo ingen anledning hadde vært til å 
begå noen feil i kamp med fienden. Man skulde da tro at der i Sverige 
blev tatt forholdsregler mot en gjentagelse i samme retning. Dette 
blev så langt fra tilfellet, at Sverige tvertimot tok et skridt i retning 
av valg av flåtefører som sikkert er ganske enestående i hele verdens 
sjøkrigshistorie. Ikke alene overså de ethvert hensyn til en sjømanns- 
messig ledelse av flåten, men de tilgodeså ikke engang de militære 
krav som man skulde tro var uomgjengelig knyttet til en så ansvars- 
full stilling. De ansatte en helt civil mann som chef for sin store 
flåte, en mann som aldri hadde vært tilsjøs og som aldri hadde hatt 
befatning med militære gjøremål. Friherre Lorentz Creutz 
var 60 år da han i 1675 trådte inn i marinen. Han blev i 1658 utnevnt 
til lensherre over det ved Roskildefreden erhvervede Trondhjems len 
og organiserte den civile administrasjon på dette sted. Han vendte til- 
bake til Sverige efter at denne organisasjon var tilendebragt; blev tatt 
tilfange underveis, da krigen atter igjen var begynt. Han blev rikskam- 
merråd 1673 og altså admiralitetsråd 1675. I 1676 blev han så chef 
for den svenske hovediflåte. Hvad der kan ha beveget Karl XI Gustaf 


1) Han skrev sig i 1634 Henrikus Bielke Norwegus, se Bruun pag. 181. 

til å sette denne mann på denne plass er ikke godt å se, — særlig når 
man tar i betraktning at en mann som Clas Uggla, som det synes en 
sjømann og føreremne av store dimensjoner, stod til disposisjon. 

Men kan det i sin almindelighet sies at Creutz manglet betingel- 
ser for å fylle sin stilling, så måtte dette i enn høiere grad bli tilfellet 
når han som motstander fikk menn som Cornelius Tromp og Niels 
Juel, begge fremragende sjømenn, begge fremragende sjøtaktikere, ut- 
dannet under de Ruyter, begge menn som forstod sine gjøremål til 
fullkommenhet, fordi de var vokset op som sjømenn, noe man mere 
og mere var begynt å innse var uomgjengelig nødvendig for å kunne 
lede flåter i disse tider. 

I Danmark var altså Cornelius Tromp ansatt som flåtens fører. 
Denne foreteelse viser ialfall at man i Danmark stillet overordentlig 
store krav til sjømannsmessig og sjøtaktisk erfaring hos den mann som 
skulde føre flåten. Hensynet til den hollandske flåtes deltagelse har na- 
turligvis også spillet inn ved valget av fører, idet man naturlig nok re- 
sonnerte som så, at denne nasjon med sine store tradisjoner på området 
ikke gjerne vilde stille sin flåteavdeling under en fører, hvis egenska- 
per ikke var prøvet og bevist gjennem tidligere seire. De danske pre- 
stasjoner tilsjøs i siste krig skulde ikke egentlig tjene til å inngyde 
tillit i denne retning. Hollenderne deltok jo ikke denne gang med 
noen leiet hjelpeflåte. Det hadde erklært Sverige krig før Danmark. 
Begivenheten skulde imidlertid vise at Danmark hadde en mann som 
i fulleste mål var denne tillit verdig. 

Danmarks første trekk i 1676 var besettelsen av Gottland, der 
uten særlig motstand ga sig inn under sin gamle herre. Dermed var 
vunnet en basis for videre operasjoner sjøverts mot Sveriges vitaleste 
deler, når den svenske flåte var tilstrekkelig slått. Den danske strategi 
var imidlertid rettet mot andre, sekundære mål. Gjenerobringen av 
Skåne var det mål der hadde vært den moralske bakgrunn for inntre- 
delsen i krigen. Men Skåne var ikke tapt ved direkte erobring, og det 
kunde vanskelig gjenerobres ved en sådan strategi. For Danmark å 
basere sin strategi på landmilitære operasjoner mot Sverige skulde vise 
sig ganske fruktesløst, både denne gang og senere. De danske styrker 
som kunde disponeres, kunde ikke i åpen mark stå sig mot de svenske. 
Den svenske armé stod fullt på høide med hvilkensomhelst europeisk. 
Dens historie fremviser førere og soldater, der gang på gang hadde 
slått verden med forbauselse. 

Sveriges strategi derimot var rettet på å slå den dansk-hollandske 

flåte for derigjennem å åpne veien for støt mot motstanderens hjerte. 
Var dette lykkedes så kunde man selv diktere betingelsene. 

I overensstemmelse med denne strategi fikk Creutz i april ordre 
til å avseile med hovedflåten for å slå den danske førenn denne fikk 
anledning til å forene sig med den ventede hollandske flåte. Da Tromp 
ennu ikke var ankommet førte Niels Juel kommandoen over den 
kombinerte danske flåte, og ved Bornholm møttes da de to motstan- 
dere og utkjempet et slag der er likeså merkelig som det er interessant. 
Noen egentlig kamp av betydning kom det ikke til, men det er man- 
øvrene som fanger interessen. Creutz var overveldende overlegen — 
i artilleri ca. 65 %. Juel vilde under disse omstendigheter ikke motta 
slag, hvad der er mere enn rimelig, særlig da jo den hollandske flåte 
var ventende. Men han vilde på den annen side heller ikke la sig jage 
i havn. Han la derfor kurs fra de hjemlige farvann. Hans utman- 
øvrering av sin motstander er intet mindre enn betingelsesløs beun- 
dringsverdig. Gang på gang seiler han ganske enkelt tvers gjennem 
motstanderens flåte, avskjærer mindre avdelinger fra denne og beve- 
ger sig ganske enkelt fullstendig som han lyster. Creutz, der fra be- 
gynnelsen av har luven, er ikke destomindre ganske ute av stand til 
å komme til angrep. Han er ikke engang istand til å hindre Juel fra 
å seile op i Kjøgebukt, da han tilslutt finner det formålstjenlig. Da 
Juels hensikt blir Creutz klar vil han forfølge. Men da han ser sin 
sønns fartøi truet av en brander braser han bakk. Hele flåten gjør 
likeså og der opstår fullstendig konfusjon. »Ingen ordning hölls och 
allt gikk till i största konfusion, order gåfvas visserligen ut, men för- 
andrades ofta och efterlefdes icke, utan hvar och en admiral dispo- 
nerte såsom han ville, somlige af sekunderna följde sina esquadroner, 
somlige icke”). Det var først da Clas Uggla kom ombord på flaggski- 
bet at der blev noenlunde orden i flåten igjen. men da var det forsent. 
Om Creutz selv sier tøimester Anders Gyllenspak, ,,att han ville mycket 
vål och gjorde sitt båsta i allt efter sitt ytterste förstånd, men han hade 
i endel officerare dåliga rådgifvare, af hvilka en hvar ville disponera 
efter sitt hufvud, deraf största olycka och desorder förorsakades””). 

Man får et sterkt inntrykk av at Juel leker med sin motstander, 
måler hans kapasitet og føler ham på tendene. På den ene side har 
man den fullendte sjømann og manøvrist, på den annen side den ube- 
hjelpelige landkrabbe, der ikke føler sig mere hjemme i dette element 


1) R. A. Krigskommissioner: Admirallöitn. Gustaf Horns vittnesmål 17de 
juni 1776, se Zettersten. 
7) GZettersten. 

enn at han må støtte sig til sine uansvarlige rådgivere når han skal 
foreta sig noe. 

Ikke desto mindre — Creutz skjøt victoria. Det strategiske mål — 
å slå Niels Juel førenn hollenderne rakk frem — hadde han ikke nådd, 
og forholdsordre blev innhentet hos kong Karl, der fra et kirketårn 
i Ystad hadde vært vidne til ,,seiren”. Kongen vilde at Creutz skulde 
angripe igjen, men Clas Uggla, der som sjømann nok hadde fått for- 
ståelse av hvordan situasjonen lå an, frarådet på det bestemteste dette, 
og efter hans råd seilte flåten østover for i tilfelle å motta slag nær- 
mere sin eneste basis, Stockholm. 

Tromp var imidlertid ankommet og overtok kommandoen over 
den samlede dansk-hollandske flåte, der nu var betydelig forsterket, 
men dog den svenske flåte underlegen i antall fartøier og kanoner. 
Med det mål å slå den svenske flåte for derigjennem å åpne veien for 
en landgang i Skåne, lettet Tromp anker og seilte efter den svenske 
flåte. Creutz stod således overfor begge disse utmerkede førere og 
katastrofen var uundgåelig. Den inntraff ved Öland. Tromp opnådde 
luvstillingen på en elegant måte, idet han kilte sig inn mellem Creutz 
og Öland, som svenskene efter styrmennenes angivelse ikke turde gå 
nærmere. I sitt eget farvann viste svenskene sig altså mindre kjent 
enn motstanderen. Dette kan jo også være noe som beror på et sjø- 
mannsmessig skjønn og overlegenheten på dette område var altså fra 
begynnelsen av av fremtredende betydning for den videre utvikling 
av slaget. Da Niels Juel førte avantgarden er det ikke umulig at det 
er ham som har det vesentlige av æren for denne manøvre. Personlig 
farvannskjennskap hos den ledende er selvfølgelig av overveldende 
fordel sammenlignet med et fullstendig avhengighetsforhold til styr- 
mennene. Så er det at Uggla avfyrer en baugkanon som signal til sin 
eskadre om samling, da han innså at svenskene nu var nødt til å motta 
kampen. Creutz misforstår signalet — hvad der ikke er så helt una- 
turlig, all den stund han jo selv ikke har noensomhelst erfaring i faget 
— og tror at Uggla gir signal til å gå over stag. Det bemerkelsesverdige 
er ikke misforståelsen av signalet. men den omstendighet at han øie- 
blikkelig lystrer et signal fra en av sine underførere, endog før denne 
selv får tid til å utføre det. Så fort løper ,.Kronan” op i vinden og går 
over stag, at man ikke får tid til å lukke de bagbords porter, og kata- 
strofen er der. For en sjømann vilde visselig aldri dette ha hendt. 
Uggla på sin side ser at chefen går over stag og gjør det samme, hvad 
der er ganske naturlig. Da Ugglas eskadre kommer ned mot vraket 
må den, for ikke å seile op i dette ,rumpa om”. Derved opstår en 

luke i den svenske eskadre, ,,så att somliga kommo i lofvart och som- 
liga i lå och gjorde ingenting, utan lågo och sågo på”). Den svenske 
flåte var i en preker situasjon, delt som den var og med fienden i 
luken. De tre admiraler Tromp, Juel og Rodsten angrep alle tre Ugglas 
flaggskib ,Svårdet”, som efter 1% times kamp sprang i luften, antendt 
av en brander. Men derved at alle tre admiraler la sig om det ene 
fartøi, synes ledelsen å være gått tapt, og følgen var at kun 4 fartøier 
blev tatt eller ødelagt. Linjeskibet ,Äpplet” forliste i skjærgården på 
grunn av slett sjømannskap og dermed var altså ,.Kronan”, ,Svårdet” 
og »Äpplet”, de tre symboler på kongeverdigheten, gått tapt for Karl XL 
et omen som muligens kunde ha fått en viss realitet om den danske 
strategi hadde tatt sikte på de store mål istedetfor på de små. Kristian 
IV hadde engang forsøkt sig mot Stockholm efterat han hadde vunnet 
herredømmet på sjøen. Målet var ikke nådd, men dermed er ikke gitt 
at det ikke kunde nåes. Nu blev støtet rettet mot Skåne med et 
fullstendig nederlag som resultat. Av maritim strategisk interesse kan 
noteres at man fant å kunne føre i felten ca. 1300 mann av orlogsflå- 
tens besetning, en glimrende stamme av sjøfolk, der vanskelig kunde 
erstattes, en av betingelsene for den danske flåtes sjømannsmessige 
overlegenhet over sin motstander. Næsten ingen av disse 1300 mann 
vendte tilbake. 

Utnyttelsen av seiren ved Öland var således fullstendig forfeilet 
og Sverige fikk tid til atter å restituere sin flåte. Man skulde nu tro 
at der var høstet rikelige erfaringer med hensyn til kravet om sjøkyn- 
dighet hos flåteføreren. Men dette syntes langt fra å være tilfelle. Til 
trods for at man i den svenske marine hadde et føreremne som Hans 
Wachtmeister, en sjømann med utdannelse bl. a. i den engelske flåte, 
ansattes atter en landofficer, den 60 år gamle feltmarskalk Henrik 
Horn som flåtens fører, en mann som aldri i sitt liv hadde vært tilsjøs og 
som derfor likesålitt som Stenbock og Creutz hadde noen betingelse 
for å lede et slag mot så fremragende sjøtaktikere som dem Danmark 
rådet over. Forklaringen på fenomenet må sannsynligvis søkes i 
Wrangels seier ved Femern 1644. Men siden den tid hadde utviklingen 
i sjøtaktikken skutt rask vekst og Sverige hadde ikke fulgt med. 

Horns opgave var å forene sig med Göteborgeskadren og slå den 
danske førenn den hollandske kunde inntreffe. Göteborgeskadren for- 
søkte gjennem Storebelt å nå Østersjøen men blev her opfanget av 
Niels Juel, og fullstendig underlegen som den var, slått i slaget ved 


1) Zettersten. 

Møen lste juni 1677. Kampen blev en fullstendig forfølgelseskamp, da 
svenskene forsøkte å komme sig klar av Niels Juels store overmakt. 
Av taktisk interesse kan noteres, at danskene med sitt større og derfor 
mere langtrekkende artilleri holdt sig på såpass stor avstand at det 
svakere svenske artilleri kun liten skade kunde gjøre. Sjöblad gjorde 
intet forsøk på å understøtte sin angrepne arriergarde. Mannskapene 
på enkelte av de svenske skibe fremholdt, ,att de icke ville gå tillbaka 
och låta slagta sig som får”*). Danskene på sin side var heller ikke 
særlig tilbøielig til angrep. Kun Niels Juel selv forserte seil og kom 
op på høide med Sjöblads skib, erobret dette og ennu et til. Halv- 
parten av de svenske skibe blev tatt eller ødelagt, mens samtlige kunde 
vært satt ut av spillet om de danske skibschefer hadde gjort sin plikt. 
Først den 1lte juni hadde imidlertid den svenske hovedflåte un- 
der Horn forlatt Elfsnabbe. Noen understøttelse av foreningen fra 
dette hold var således utelukket og denne del av Horns opgave var 
dermed forfeilet. Med hans annen skulde det gå like så ilde. 
Danskene hadde atter igjen kastet sig over Skåne. Deres forbin- 
delse med dette avsnitt var derfor av stor betydning. Hollenderne var 
ennu ikke ankommet. Tromp var reist til Holland i en særlig misjon. 
Den svenske hovedflåtes ankomst til de sydlige farvanne betød derfor 
en farlig trussel. Niels Juel innehadde den ansvarsfulle stilling som 
flåtens øverstkommanderende og hevdet denne sin stilling med over- 
legen dyktighet i det navnkunnige slag ved Kjøgebukt den lste juli 
1777. Forinnen hadde imidlertid danskene i Skåne våget en avgjørelse 
og var atter igjen blitt fullstendig slått. Situasjonen var nu altså den 
at en avgjørende seier for den svenske flåte vilde kunne bety en stor 
fare for det danske rikes eksistens. Med en slagen armé i Skåne og 
herredømmet over sjøen tapt vilde Sjelland stå overfor en lignende 
skjebne som den Karl X Gustaf hadde beredt det. Den danske stra- 
tegi gikk da naturlig ut på å avvente Tromps og den hollandske flåtes 
ankomst. Herved vilde styrkeforholdet tilsjøs bli endret til avgjort 
fordel for Danmark og rikets utsikt til å greie sig ut av den prekere 
situasjon i vesentlig grad bedret. At Niels Juel allikevel slog til førenn 
Tromp og hollenderne vant frem, er et fremragende bevis for denne 
manns store dimensjoner. Åt hans beveggrunne til denne fremgangs- 
måte — således som det ofte er hevdet av forskjellige forfattere — 
skulde være den, at han av personlig ærgjerrighet vilde forsøke å 
komme Tromp i forkjøpet, vilde bety en betenkelig reduksjon av Niels 

Juels storhet. Det er nettop en av kriteriene på den fødte førers sjeldne 
egenskaper at han forstår å slå til i det gunstige øieblikk, som kanskje 
ikke kommer mere igjen. Strategiens og taktikkens fundamentale op- 
gave er jo den å utløse en kraftkonsentrasjon overfor motstanderen 
på det riktige sted og til den riktige tid. At Niels Juel her påtok sig 
et veldig ansvar er sikkert. At han var mann for å bære dette ansvar 
er likeså sikkert. 

Svenskenes overlegenhet i kanoner var ca. 20 %. De hadde fra 
begynnelsen 'av luven. Ikke destomindre vant Niels Juel allerede i 
første trekk en avgjort fordel overfor sin motstander. Trods motstan- 
derens stilling til luvart tvinger Juel ham ved en sjømannsmessig man- 
øvre inn mot Stevns således at et av hans fartøier tar grunnen og blir 
stående. Han bringer så å si sin motstander på en taktisk læger val, 
som han kun med vanskelighet kommer sig klar av. Ved Öland hadde 
forholdet vært omvendt. Niels Juel og Tromp hadde kilt sig inn mel- 
lem Öland og Creutz' flåte og derved vunnet luven. Men noen sjø- 
mannsmessig utnyttelse av denne situasjon fra Creutz' side var det 
ialfall ikke som bragte ham til å gå over stag. 

»Draken”s grunnstøtning ved Stevns satte straks Horns fører- 
egenskaper på en hård prøve. Men likesom Stenbock ved Gottland 
for å redde sitt tapte anker hadde latt det annet gå og derved opholdt 
hele flåten, og likesom Creutz ved Bornholm hadde braset bakk for å 
understøtte et fartøi som var truet av en brander og derved opholdt 
hele flåten, således avdelte nu Horn 6 fartøier av sin flåte, for å under- 
støtte det grunnstøtte skib. Derved hitførte han en situasjon der ikke 
kunde ønskes bedre for den annen part. Hans styrke var splittet og 
kunde slåes enkeltvis av den underlegne motstander. 

Den opgave som derved opstod for Niels Juel er av fremragende 
taktisk interesse. Akademisk sett skulde situasjonen tilsi en konsen- 
trasjon mot en av de to flåteavdelinger og da helst mot den der var 
samlet om ,Draken”, da denne med de rådende vindforhold vanskelig 
kunde understøttes av den annen. Herved vilde med all rimelig sann- 
synlighet opnåes fullstendig ødeleggelse av 7 av motstanderens far- 
tøier. Niels Juel fulgte imidlertid ikke denne strategiens og taktikkens 
grunnsetning, men avdelte av sin egen flåte endel fartøier under kom- 
mando av en av underførerne for å gjøre det av med ,Draken” og 
dens 6 drabanter, mens han selv fortsatte østover i kamp med Horn. 
Kun 3 av de 7 fartøier blev ødelagt. At den fjerde senere rente sig på 
grunn ved Falsterbo og de 3 resterende senere ved Malmö blev øde- 
lagt av hollenderne, der imidlertid var ankommet, var ikke Juels for- 

tjeneste. Når Juel altså fant selv å ville dele sin flåte, der jo på for- 
hånd var den svenske underlegen, og derved opgi den ham tilbudte 
fordel av lokal overlegenhet på slagfeltet, så har dette allikevel over- 
måte meget for sig. Han hadde under affæren ved Bornholm høstet 
erfaringer om den svenske flåtes fullstendige underlegenhet i sjømanns- 
messig henseende, og bringer han dette moment inn i beregningen blir 
styrkeforholdet et ganske annet enn det som fremkommer ved en rent 
tallmessig beregning. Hertil kommer også at den svenske flåteavdeling 
rundt ,Draken” var i en taktisk meget uheldig situasjon. Det grunn- 
støtte fartøi kunde ikke med noen særlig virkning delta i kampen og 
de øvrige var bundet i sine manøvrer under forsøket på å understøtte 
dette. Den danske flåteavdeling var derfor her overlegen, men løste 
sin opgave mindre vel. 

Under den løpende fektning mellem hovedavdelingene skaket 
vinden således at danskene fikk luven og Niels Juel foretok da sitt 
bekjente gjennembrudd av motstanderens linje, hvorved han avskar 
7 fartøier fra forbindelsen med de øvrige og fremkalte derved en full- 
stendig uorden i den svenske formasjon. Horn stod fullstendig mak- 
tesløs og uten evne til noe mottrekk. Den danske flåteavdeling fra 
»Draken” var imidlertid også blitt frigjort og støtte til hovedstyrken 
og det hele utviklet sig efterhånden til vill flukt for svenskenes 
vedkommende. Intet fartøi av den svenske hovedflåte blev ødelagt 
eller tatt under denne kamp. Først langt ute i forfølgningen helt nede 
ved Møen blev et eneste fartøi tatt. 

Men resultatet var ialfall at den svenske flåte trods nummerisk 
overlegenhet var blitt fullstendig sprengt, et resultat som hovedsakelig 
må tilskrives Niels Juels glimrende føreregenskaper som fullendt sjø- 
taktiker sammenlignet med Horn, der vel var en fremragende felt- 
marskall, men som manglet de sjømannsmessige forutsetninger, som 
er nødvendig for å utnytte de taktiske prinsipper tilsjøs. 

Likesom de Ruyter og Nelson hadde også Niels Juel lagt megen 
vekt på å gjøre sine underanførere og skibschefer fortrolig med sine 
taktiske ideer. Og til belysning av nettop det sjømannsmessige mo- 
ments betydning i datidens sjøtaktikk tør det ha sin interesse å anføre 
en uttalelse av den bekjente engelske admiral, føreren av den engel- 
ske flåte ved det epokegjørende slag ved Lowstoft, hertugen av York. 
Da han av den danske utsending i London fikk beskjed om Niels Juels 
seier uttalte han sin forundring over at denne har kunnet vinne luven 

og tilføiet, at dette hadde vært en umulighet, hvis svenskene var blitt 
ført av en sjømann'). 

Danmark var dermed reddet også for denne gang. I offensiv 
henseende fikk derimot begivenheten tilsjøs ingen vesentlige følger. 
Men dette berodde på manglende kraft og strategisk målbevissthet fra 
Danmarks side. Den danske armé var som nevnt slått i Skåne. Her- 
redømmet tilsjøs blev da utnyttet til plyndring på den sydsvenske kyst 
og et tog til Rågen. Situasjonen tillot en landsetning av tropper her 
og den medførte videre et brudd på forbindelsen mellem de svenske 
hære i Nordtyskland og moderlandet. Men også denne kamp tillands 
falt uheldig ut for danskene. Den utmerkede svenske general Königs- 
march slog de alliertes hære og innlemmet store deler av den i sin 
egen. Så var også det anslag forfeilet og så bar det atter løs på Skåne. 
Da heller ikke denne gang noe resultat blev opnådd var det atter 
Riågen som blev det strategiske mål. Denne gang blev øen erobret og 
dermed falt de svenske besiddelser i Nordtyskland. Den svenske flåte 
var atter i sjøen, men denne gang under en virkelig sjømann, den høit 
fortjente Hans Wachtmeister. Han undgik klokelig avgjørelseskamp 
med sin store motstander. Noe avgjort herredømme på sjøen hadde 
Danmark derfor ikke ved fredsslutningen. Denne var forsåvidt bemer- 
kelsesverdig som Sverige ved den fikk samtlige sine tapte landsdeler, 
deriblandt Gottland, tilbake. På dette resultat hadde dog Frankrikes 
påtrykk en stor innflydelse. 

Formålet for Danmarks inngripen i krigen — en EET av 
Skåne — var således fullstendig forfeilet. Tiltrods for de glimrende 
seire tilsjøs stod således Danmark likeså ribbet før som efter krigen. 
Det ligger da nær å sammenligne de strategiske følger av seire tilsjøs, 
vunnet på dansk eller svensk side. Seiren ved Femern 1644 hadde som 
direkte resultat Norges avståelse av Jåmtland og Herjedalen. Grunnen 
hertil var den at veien derigjennem var åpnet for en effektiv aksjon 
mot Danmarks vitale deler. Freden til Roskilde var en direkte 
følge av at Danmarks vern tilsjøs var satt ut av spillet. Danmarks full- 
stendige undergang, der var alvorlig truet gjennem Karl X Gustafs 
raske isolering av den danske flåte, blev ene og alene avverget ved 
Hollands inngripen gjennem en trussel mot Sveriges herredømme på 
sjøen. Men Danmarks opnåelse av dette herredømme gjennem Niels 
Juels overlegne førerskap hadde altså ikke medført noen alvorlig trus- 
sel mot Sverige som rike, ja hadde ikke engang resultert i tilbakeleve- 


1) Chr. Bruun: Danske Samlinger R. II, B. I. 

ringen av en eneste av de tapte provinser, selv ikke Gottland, der var 
direkte erobret. Forklaringen ligger vel deri at Sverige kunde utnytte 
sine seire tilsjøs til støt mot Danmark-Norges ømme punkt, Sjelland 
med hovedstaden Kjøbenhavn, mens Danmarks utnyttelse av sine 
seire tilsjøs gikk ut på støt mot sekundære mål. Det hele blev et støt i 
sand, mens Sveriges vitale deler blev liggende urørt. Hvorvidt dette 
berodde på strategisk feilsyn er ikke godt å si. Sluttresultatet for Dan- 
marks vedkommende blir altså, at dets flåte var det eneste våpen som 
kunde redde dets eksistens, men den var ikke tilstrekkelig til å be- 
grunne landets krav om retten til å føre de tre kroner i sitt våpen; lan- 
det kunde ikke gjennem den ha håp om med vold å gjenoplive Kal- 
marunionen. Men under disse omstendigheter var Danmarks inntre- 
den i krigen hensiktsløs, ialfall fra et materielt standpunkt sett. 

Men taktisk sett hadde Danmark nådd høidepunktet i sin sjø- 
krigshistorie. Niels Juel hadde satt merker i den store krigs taktikk. 
Visstnok er det så at hans motstandere i forholdenes medfør ikke på 
dette område kunde regnes som jevnbyrdige, men han står allikevel 
som den mann, hvis glimrende innsats har skaffet Danmark igjen 
troen på sig selv efter de trengslens og ydmygelsens år, det hadde 
gjennemgått for 20 år siden. Kanhende de herigjennem innvundne 
verdier var hele krigen verd. Hele efterslekten har tatt næring av 
denne ene manns kamp for fedrelandet, og det sier ikke litet i et lands 
nasjonale historie. 

Men den sjømannsmessige overlegenhet var ikke alene begrenset 
til flåteførerens overfor sin motstander. Denne overlegenhet gjorde 
sig gjeldende også ned gjennem gradene helt ned til den yngste skibs- 
gutt. Sveriges mangel på virkelige sjøfolk ga sig uttrykk i slett man- 
øvrering av det enkelte skib. De sjøfolk de i det hele tatt disponerte 
over tokes fornemmelig fra Finnland og senere fra Bohuslen. Om disse 
sistes pålitelighet som svenske undersåtter kan der reises tvil. Ialfall 
rømte i 1677 mange bohussjøfolk over til den danske flåte utenfor 
Gøteborg'). Men selv med den bohuslenske tilvekst var der på langt 
nær ikke nok sjøfolk til å bemanne den store flåte, således at dennes 
besetninger for størsteparten utgjordes av ,knektar”. Således forteller 
Pufendorf”) om slaget ved Öland: ,I denne kamp la man merke til, 
at hollenderne og de danske fyrte tre ganger i samme tid som de sven- 


1) Se Zettersten, pag. 488. 
7)» Sam. Pufendorf: De Rebus Gestis Frederici Wilbelmi I. II Berolini 1695, 
s. 1080. Se Bruun: Curt Sivertsen Adelaer. 

ske fyrte en gang; og derav kunde man se, at hines sjøfolk var langt 
sjømannsdyktigere enn de svenske, som for en stor del like var tatt 
fra deres markarbeide og satt ombord på flåten,” og om slaget ved 
Kjøgebukt forteller han, at de danske skibsofficerer og matroser var 
øvede, navnlig de norske, ,et kjekt og uforferdet folk”'). Det ligger i 
sakens natur at en stor del av besetning og befal i den dansk-norske 
marine var norske. For det første fordi landet i forholdenes medfør 
skaffet en stor del av rekruttkontingenten til marinen. Men også fra 
Holland hvervedes en mengde nordmenn, og dette var folk med en 
glimrende utdannelse, den de hadde fått i den hollandske marine. 
Dette fremgår bl. a. av et brev”) til den danske envoyé i Haag, Marcus 
Giøe i 1670 med forespørsel om danske undersåtter i hollandsk tjene- 
ste, der kunde antas i dansk tjeneste. Svaret lød, at der vel fantes en 
stor mengde av kongens undersåtter i hollandsk tjeneste, især nord- 
menn, men de tjente i de lavere officersplasser og som matroser, da 
hollenderne var for jaloux til å gi dem kapteins- eller løitnantsstillin- 
ger. Disse folk blev i stor utstrekning anvendt i den danske marine, 
og det er i denne forbindelse interessant å se Niels Juels syn på dette 
forhold, da der engang var tale om å hverve konstabler*): de var in- 
gen steder bedre å få enn i Holland; de konstabler som dudde noe var 
for det meste norske eller engelske, som drog til Holland for å la sig 
hverve; kunde man få konstabler i Holland eller Hamburg, da var det 
best å forfremme dem, som da var i tjenesten, for å ha dobbelt gavn 
av dem. 

Men under disse forhold å ta 1300 mann bort fra flåten og la dem 
forblø sig på de skånske sletter, det måtte være høidepunktet av feilsyn. 


Sveriges valg av sine flåteførere direkte fra armeens rekker, ja 
endog blandt helt civile personer, der intetsomhelst kjennskap hadde 
til sjøen, må visstnok ialfall på disse tider sees som en for dette land 
særegen disposisjon. Men også i andre europeiske land var grensen 
mellem de ledende tillands og tilvanns fagmessig sett mindre skarpt 
avgrenset. Det sjømannsmessige moment som ledd i taktikken var 
ennu ikke overalt klart innsett. Stillingen som flåtefører innehaddes 

derfor ofte av menn, der ikke fra ungdommen av var utdannet som 


1) Samst. s. 1124, se Bruun som ovenfor. 
5 Marcus Giøes depescheprotokoll i Geh.arkivet, se Bruun. 
3) Admiralitetets protokoll for 1675—1679 i marineministeriets arkiv, se Bruun. 

sjømenn, men som hadde erholdt sin militære opdragelse i armeen. 
Selv om det ikke her som i Sverige var tale om å gå direkte fra armeen 
til førerstillingen i flåten, så gjorde dog omsider i forholdenes medfør 
mangelen på sjømannsmessig utdannelse sig gjeldende. Merkelig nok 
skulde det bli England som meget sent innså Drake's avgjørende inn- 
flydelse på utfallet av slaget ved Gravelines, der skulde få lide for sin 
manglende opmerksomhet på dette område. I det 4 dages slag slog de 
Ruyter, der fremforalt var sjømann og forstod å utnytte denne sin 
egenskap i en fremragende taktikk, Englands admiral Georg Monk, 
der vel var en dyktig taktiker, men som på grunn av en mangelfull 
sjømannsmessig utdannelse kom tilkort overfor sin store motstander. 
Det er interessant i dette slag å se de Ruyter bryte med det gjennem 
hele perioden inngrodde prinsipp om luvstillingens ufeilbarhet, et 
prinsipp der enn mere var blitt fastslått som det eneste eftertraktelses- 
verdige ved overgangen til den annen periode ved slaget ved Lowestoft 
året forut. De Ruyter lot i 4-dagesslaget med vilje motstanderen be- 
holde luven, da de engelske skibes rankhet i den friske vind hindret 
dem i å bruke de underste batterier. For engelskmennene var det et 
hovedmål å holde den taktiske formasjon, for de Ruyter var det kun 
et middel til å føre styrken samlet i kamp. Og aldri har vel England 
i sin sjøkrigshistorie vært utsatt for en sådan ydmygelse som den 
de Ruyter beredte dem ved å gå op i Themsen og opbrenne store deler 
av den engelske flåte og dens magasiner. Det er efter denne krig de 
ledende nasjoner i Europa begynner å få øinene op for nødvendigheten 
av en fagmessig spesialisering i videre betydning mellem officersutdan- 
nelsen tilsjøs og tillands. Som avslutning på denne utredning om tak- 
tikkens utvikling kan det da ha sin interesse å citere hvad Macauly 
sier om dette spørsmål"): 

»De fleste av de skibe som var tilsjøs blev kommandert av menn 
der ikke var opdratt til sjølivet. Man må dog innrømme, at dette mis- 
bruk ikke var innført av Carls regjering; ingen stat. hverken i den 
eldre eller nyere tid, hadde til da holdt sjø- og landtjenesten fullkom- 
men adskilt. Av den gamle verdens civiliserte nasjoner hadde Cimon 
og Lysander, Pompeius og Agrippa levert slag både tilsjøs og tillands. 
Og den impuls som de nautiske videnskaper fikk i slutten av det 15de 
århundrede, hadde heller ikke fremkalt noe vesentlig fremskridt med 
hensyn til arbeidets deling. Ved Flodden blev den seierrike armés 
høire fløi ført av Englands admiral; ved Jarnac og Moncontour blev 


1) Macauly: History of England I, i dansk oversettelse, pag. 326 o. v. 

hugenottene kommandert av Frankrikes admiral; hverken Johan av 
Østerrike, seierherren ved Leponto, eller lord Howard Effingham. 
hvem overanførselen over Englands marine var anbetrodd da spa- 
nierne truet våre kyster, var blitt opdratt til sjømenn. Raleigh, der i 
høi grad utmerket sig som anfører tilsjøs, hadde i mange år tjent som 
landkriger i Frankrike, Nederlandene og Irland; Blake hadde gjort 
sig berømt ved sitt dyktige og tapre forsvar av en midt i landet belig- 
gende by før han ydmyget Hollands og Castiliens stolthet på havet. 
Efter restaurasjonen hadde man fulgt det samme system; store flåter 
var blitt betrodd Ruperts og Monks ledelse; Rupert var især berømt 
som en forvoven og tapper kavalleriofficer, og Monk fremkalte almin- 
delig munterhet blandt sitt mannskap ved å kommandere ,sving til 
høire”, når han ønsket at skibet skulde dreie bagbord over. 

Men omtrent ved denne tid begynte kloke menn å innse, at de 
hurtige fremskridt som gjordes både i krigskunsten og nautiken, gjorde 
det til en nødvendighet å dra en linje mellem de to håndteringer, der 
hittil var blitt slått sammen. Kommandoen over et regiment og kom- 
mandoen over et skib var nu hver for sig et anliggende, som var til- 
strekkelig til å gjøre krav på en manns hele oppmerksomhet. I året 
1672 hadde den franske regjering besluttet å opdra unge menn av god 
familje fra en tidlig alder til sjøkrigstjenesten; den engelske regjering 
fulgte imidlertid ikke alene ikke dette fortrinlige eksempel, vedblev ikke 
alene å utdele høie poster i marinen til menn, som ikke forstod sig på 
sjøvesenet, men valgte endogså til disse poster sådanne menn, som 
man selv på landjorden ikke med sikkerhet kunde anbetro noe viktig. 
Enhver knøs av adelig herkomst, enhver utsvevende hoffmann, for 
hvem en av kongens maitresser vilde interessere sig, kunde gjøre sig 
håp om at et linjeskib, og med det landets ære og flere hundrede bra 
menns liv, vilde bli ham betrodd. Det gjorde intet til saken, at han 
aldri i sitt liv hadde vært tilsjøs undtagen på Themsen, at han ikke 
kunde stå på sine ben såsnart det blåste litt, eller at han ikke kjente 
forskjell på lengde og bredde. Man anså ikke noen forhåndsøvelse 
nødvendig, eller i det høieste blev han sendt på en kort tur med en 
orlogsmann, hvor han blev behandlet med særdeles artighet og hvor 
han tilbragte sin tid med drikkelag og lignende fornøielser. Når det 
da, i den tid han hadde tilovers fra svir og spill, lykkedes ham å lære 
betydningen av noen tekniske uttrykk og navnene på kompassets stre- 
ker, var han fullkommen skikket til å ta kommandoen over en tre- 
dekker. Dette er ikke noen imaginær beskrivelse. I 1666 trådte Johan 
Sheffield, greve av Mulgrave, som da var 17 år, frivillig inn i marinen 

for å tjene mot hollenderne. Han tilbragte 6 uker ombord, i hvilken 
tid han moret sig så godt han kunde i selskap med noen unge for- 
nemme svirebrødre, og vendte dernæst atter hjem for å ta komman- 
doen over en avdeling kavalleri. Herefter var han ikke mere tilsjøs 
før i året 1672, da han atter tok tjeneste på flåten, og næsten umiddel- 
bart derefter blev han utnevnt til chef på et 84-kanon skib, der var be- 
kjent som det beste skib i hele marinen. Han var da 23 år gammel 
og hadde ikke i sitt hele liv vært 3 måneder tilsjøs. Såsnart han atter 
forlot flåten, fikk han kommandoen over et infanteriregiment. Dette 
er et eksempel på hvorledes de viktigste kommandoer tilsjøs da blev 
bortgitt og et usedvanlig heldig eksempel; ti uaktet Mulgrave savnet 
erfaring manglet han dog hverken evner eller mot. På samme måte 
blev andre forfremmet, som ikke alene ikke var dyktige officerer, men 
som både i intellektuell og moralsk henseende var ute av stand til 
noensinde å bli dyktige officerer, og hvis eneste anbefaling bestod i, 
at de hadde ødelagt sig ved dårskap og laster. Det som især lokket 
sådanne personer til å søke tjeneste i marinen var fordelene ved å 
transportere gull, sølv og andre verdifulle saker, fra en havn til en 
annen; ti både det atlantiske hav og Middelhavet var dengang så over- 
svømmet med pirater fra Barbariet, at kjøpmennene ikke gjerne for- 
sendte kostbare ladninger med andre skibe enn orlogsskibene. En 
skibschef hadde på den måte undertiden en inntekt av flere tusen pund 
på en kort reise, og han tilsidesatte kun altfor ofte sitt fedrelands in- 
teresse og sitt flaggs ære for disse innbringende forretningers skyld; 
man så ofte en skibschef som på en nedverdigende måte ydmyget sig 
for fremmede makter, som handlet imot sine foresattes bestemteste 
befalinger, som lå i havn, når han var beordret til å jage en sjørøver 
fra Salee, eller som gikk med penger til Livorno, mens hans instruk- 
sjoner bød ham å gå til Lissabon. Og alt dette gjorde han ustraffet; 
den samme innflydelse som hadde forskaffet ham en post, hvortil han 
var aldeles uskikket, holdt ham også på denne post. Ingen admiral, 
hvem disse hoffets fordervede og utsvevende yndlinger trodset, våget 
mere enn i det høieste å mumle om en krigsrett. Når en eller annen 
officer viste mere pliktfølelse enn hans kamerater, merket han snart, 
at han ofret penger uten derved å erhverve sig ære. Til en skibschef 
som ved nøiaktig å følge admiralitetets befalinger mistet en ladning der 
vilde ha innbragt ham 4000 pund, sa Carl med uedel lettsindighet, at 
han hadde båret sig ad som en narr ved å gjøre sig så megen uleilighet. 

Disciplinen i marinen var ens helt igjennem; likesom den av 
hoffet ansatte skibschef hånte admiralitetet, blev han til gjengeld hånet 

av mannskapet. Det kunde ikke skjules at han i sjømannskap stod 
under enhver matros ombord; det var urimelig å vente, at gamle sjø- 
menn, som var vant til å trodse tropernes orkaner og til å tumle sig 
mellem polarhavets isbjerge, skulde vise ubetinget lydighet og aktelse 
mot en chef, der ikke kjente mere til vind og sjø enn hvad der kunde 
læres i en forgylt båt mellem Whitehalls trapper og Hampton Court. 
Å betro en så ukyndig person et skibs navigering var øiensynlig umu- 
lig; ledelsen av navigeringen blev derfor tatt fra chefen og lagt under 
en overstyrmann (master), men denne deling av myndigheten med- 
førte utallige inconvenienser. Skillelinjen blev ikke dratt og kunde 
sannsynligvis ikke draes med nøiaktighet; der fant derfor stadig riv- 
ninger sted. Chefen, der var likeså selvsikker som han var uvidende, 
behandlet masteren med stolt forakt; masteren, som meget godt visste 
hvor farlig det var å legge sig ut med de store, ga kun for ofte efter til- 
trods for sitt bedre vidende; og det var en lykke, når ikke skibets og 
mannskapets undergang blev følgen herav. I almindelighet var de 
minst skadelige av de aristokratiske officerer de, som ganske overlot 
sitt skibs navigering til andre, og som kun tenkte på å tjene penger og 
sette dem overstyr. Disse herrer førte et så ødselt og vellystig liv, at 
de sjelden blev rike — tiltrods for deres umåtelige pengebegjer. De 
klædte sig som til galladag i Versailles, spiste på sølv, drakk de fineste 
vine og holdt haremer ombord på sine skibe, mens hunger og skjør- 
buk raste blandt mannskapet og mens der hver dag blev kastet lik ut 
av kanonportene. 

Således var sedvanlig de menn som dengang kaltes gentlemen- 
kapteiner. Til lykke for vårt land fantes der dog, innblandet mellem 
dem, kommanderende av en ganske annen art, menn som hadde til- 
bragt sitt hele liv på havet, og som hadde arbeidet og kjempet sig op 
fra de laveste stillinger til rang og utmerkelse. En av de mest fremra- 
gende av disse officerer var Sir Christoffer Mings, der begynte sin tje- 
neste som kahytsgutt, der falt mens han kjempet mot hollenderne, og 
der blev båret til sin grav av sitt mannskap, som gråt og svor å hevne 
ham. Med ham begynner på en særegen måte en rekke tapre og dyk- 
tige sjømenn. Hans kahytsgutt var Sir John Narborough og Sir John 
Narboroughs kahytsgutt var Sir Cloudesley Shovel. England bør aldri 
glemme hvad det skylder denne klasses sunde, naturlige forstand og 
uforferdede mot; det var sådanne bestemte karakterer som, tiltrods for 
mange regjeringsmisgrep og tiltrods for de hoffet nærmere stående ad- 
miralers dumhet, beskyttet våre kyster og opretholdt vårt flaggs ære i 
mange mørke og farlige år. Men de som levet iland syntes at disse 

ulker, som de kaltes, var en underlig og halvvill slekt. Alle deres 
kunnskaper var sådanne som hørte til deres kald og deres dannelse i 
så henseende var mere praktisk enn videnskapelig. På landjorden var 
de så uvidende som barn; deres manerer var uslepne, selv deres god- 
modighet var rå og deres tale bestod enten av bare sjømannsuttrykk 
eller av en rekke eder og forbannelser. Således var de officerer fra 
hvis skole der utsprang de tapre sjøkrigere, hvorefter Smollet i den 
kommende tidsalder tegnet sin løitnant Bowling og sin comodore 
Trunnion. Men det synes ikke som der i noen av Stuartenes tjeneste 
har vært en eneste sjøofficer, der opfylte de fordringer, som vår tid 
setter til sjøofficerene( det vil si en mann der var likeså kjent med sitt 
kalds teori som med dets praksis, der var herdet mot slagets og ele- 
mentenes farer og der dog hadde en dannet ånd. Der var gentlemen 
og der var sjømenn i Carl den annens marine, men sjømennene var 
ikke gentlemen og disse ikke sjømenn.” — 

Således var ifølge Macauly tilstanden i den engelske marine på 
en tid da Holland hadde en de Ruyter og Danmark en Niels Juel, begge 
fremragende sjømenn og begge likeså fremragende gentlemen. Begge 
disse to store menn danner likesom det avsluttende bevis for riktig- 
heten av den kjennsgjerning som litt efter litt i utviklingens medfør 
var kommet tilsyne, at sjømannskapen inngikk som et viktik element 
i sjøtaktikken og at det derfor var nødvendig at flåteførere og under- 
givne chefer allerede fra ungdommen av var fortrolig med dette ele- 
ment. Følgen herav blev da at de fleste land før eller senere fulgte 
Frankrikes eksempel og påbegynte sjøofficersaspirantenes utdannelse 
fra den tidligste ungdom av for derigjennem fra grunnen av å bygge 
op deres fortrolighet med sjømannslivet Som allerede foran nevnt 
blev der i den danske marine tatt et avgjørende skridt i denne retning 
ved århundredskiftet gjennem oprettelsen av lærlingekompaniet, der 
senere gikk over til sjøkadettkompaniet. 

Efterat seilskibstaktikkens 2nen periode hadde opvist så lysende 
navne som de Ruyter og Niels Juel, sank den hen i en stereotyp an- 
vendelse av den kompakte bidevindslinje som det eneste saliggjørende, 
hvor manøvretaktikken blev av underordnet betydning, hvor flåteche- 
fens opgave var innskrenket til å bringe sin flåte i denne posisjon, 
hvorpå han kunde slå sin signalbok sammen og la artilleriet besørge 
resten. På dette utviklingstrinn stod altså taktikken ved århundred- 
skiftet, det tidspunkt da Danmark-Norge gikk inn i den store nordiske 
krig, og den holdt sig praktisk talt uforandret til slutten av det 18de 
århundrede, da Rodney i slaget ved Martinique brøt med den pedan- 

tiske fastholden ved bidevindslinjen og dermed innledet seilskibstak- 
tikkens tredje periode, hvor prinsippet om kraftkonsentrasjon mot en- 
del av motstanderens styrke ved brytning av kjølvannslinjen fant sin 
løsning og nådde med Nelson i slaget ved Trafalger høidepunktet av 
taktisk fullkommenhet*'). Så inngrodd var i den døde periode troen 
på bidevindslinjens ufeilbarlighet særlig hos franskmenn og engelsk- 
menn, at enn ikke den mest åbenbare anledning til isolasjon av meot- 
standerens styrker måtte benyttes. I slaget ved Malaga, hvor der var 
en betydelig luke mellem engelskmennenes centrum og avantgarde, 
blev det ikke utnyttet av den franske flåtefører. Fra tidlig om morge- 
nen til sent om kvelden varte artilleriilden. Slaget blev som vanlig 
uavgjort. Flere engelske skibe hadde bortskutt sin ammunisjon. Og 
efter slaget ved Toulon blev den engelske admiral Matthew dømt av en 
krigsrett og avskjediget fordi han hadde med sitt centrum brutt linjen 
og kastet sig mot motstanderen før ennu bidevindslinjen var formert. 
Hans souschefer blev frikjent tiltrods for at de ikke hadde grepet inn 
i kampen, på grunnlag av den undskyldning at samtidig med angreps- 
signalet hadde signalet for formering av linje vaiet. Tydelig kommer 
her til uttrykk den tids anskuelse som holder brytningen av linjen for 
en forbrytelse, selv når den foretas i den hensikt å få motstanderen ned- 
kjempet. Og så hårdnakket holder admiral Byng i slaget ved Minorca 
fast ved bidevindslinjen at han ikke engang vil understøtte sin for raskt 
mot fienden avfallende tete. Han blev stillet for krigsrett, dømt til dø- 
den og skutt med den begrunnelse at han ikke hadde opbudt alle mid- 
ler til motstanderens ødeleggelse. Hans forsvar var bygget på den be- 
breidelse man hadde rettet mot admiral Matthew ved Toulon for ikke 
å ha opretholdt bidevindslinjen samlet, og den bebreidelse vilde han 
selv undgå. 


1) Se kommandørkaptein Oppegård: Forelesning i taktikk ved Sjøkrigssko- 
lens øverste avdeling. 

DEN STORE NORDISKE KRIG 


Ett av resultatene av panikkfreden til Roskilde var en uklarhet 
med hensyn til Sønderjylland. Hertugen av Holstein-Gottorp, der eiet 
store deler av provinsen, var blitt løst fra sitt lensforhold til Danmark 
og ophøiet til uavhengig fyrste. Frederik 1V så som sin opgave efter 
tronbestigelsen å trekke denne ,torn ut av Danmarks fot”, og den 18- 
årige Carl XII av Sverige så sin interesse i å infisere såret. Hertil var 
så meget bedre anledning som Sverige sammen med sjømaktene — 
England og Holland — hadde overtatt garantien for Altonaoverens- 
komstens overholdelse, hvorved hertugdømmets rettigheter efter Ros- 
kildefreden var blitt bekreftet. 

Men striden skulde ikke bli begrenset til et opgjør mellem de tre 
unge og krigslystne fættere. Frederik IV inngikk forbund med Peter 
den store av Rusland og August den annen av Polen-Sachsen. Utgangs- 
punktet for denne allianse var at en varig fred i Norden først kunde 
opnåes, når kongene av Danmark og Polen i forbindelse med tsaren 
hadde tilbakeerobret de lande, som Sverige i sin tid hadde fratatt dem. 
Det var således revanchetanken som fremdeles behersket sinnene i 
Norden, og intet var den unge heltekonge kjærere enn på denne måte, 
med skinnet på sin side, å få anledning til å gå over fra den surrogat- 
tilværelse som de ville bjørnejakter forskaffet ham, til en for ham mere 
glorverdig og for hans land mere ødesdiger beskjeftigelse — krigen. 
15 år gammel hadde han overtatt enevoldsmakten, ,,allenast inför Gud 
ansvarig för sina handlingar”, efter at han selv hadde satt kronen på 
sitt hode, og 18 år gammel stod han som en Nordens Napoleon full- 
stendig innringet av sine fiender — Danmark-Norge, Polen-Sachsen 
og Russland. Han stod på de indre linjer, men han var også i utpreget 
grad de indre linjers mann — offensiv inntil det eventyrlige, lynsnar i 
sine bevegelser som i sine beslutninger. 

Spørsmålet var nu hvor han skulde støte først? At han valgte 
Danmark har neppe 'sin grunn i en vel overveiet strategisk beregning. 
Carl XII's maritime strategi på hans krigerske løpebane er ikke egnet 

til noen særlig beundring. Jeg skal senere peke på det. Det synes dog 
å måtte ligge i dagen at Danmark først måtte slåes ut. Med sin kraf- 
tige marine og sin gode beliggenhet for maritime operasjoner vilde det 
bli en stadig og betydningsfull trussel mot hans operasjoner mot de 
øvrige allierte; det skulde de senere begivenheter vise. Men var Dan- 
mark satt ut av spillet var han fullstendig fri i sine bevegelser i Øster- 
sjøen og forbindelsen med hjemlandet kunde til enhver tid lettvint 
opretholdes. 

Grunnen til at han valgte Danmark som sitt første angrepsobjekt 
var øiensynlig — og naturlig nok — den omstendighet at han i op- 
gjøret med dette land hadde sjømaktene på sin side. Den danske flåte 
blev derved avgjort underlegen, herredømmet på sjøen var dermed 
sikret, og veien var åpnet for den tidligere velprøvede strategi — over- 
føring av krigen til landets hjerte Sjelland, og et godt resultat var her- 
igjennem på forhånd gitt. Men forbundet med sjømaktene skulde også 
bli den omstendighet som satte en naturlig grense for dette støt. 

Som chef for den danske hovedflåte under de forestående begi- 
venheter var utnevnt kongens halvbror, uekte sønn av Christian V, 
Ulrik Christian Gyldenløve. 15 år gammel var han 
kommet tilsjøs og hadde gjort tjeneste i utenlandsk marine, 18 år gam- 
mel blev han utnevnt til admiral og vicepresident i admiralitetskolle- 
giet og 22 år gammel til general-admiral-løitnant og chef for hoved- 
flåten. Det ligger i sakens natur, at en mann i denne alder og uten 
noesomhelst bevis for fremragende dyktighet, ikke hadde noen betin- 
gelse for å fylle den meget ansvarsfulle stilling. Foreteelsen gir et mer- 
kelig innblikk i de styrendes fullstendige mangel på konsekvens i sine 
disposisjoner. For ikke så mange år tilbake hadde man ikke kunnet 
betro flåtens ledelse til en så prøvet sjømann og taktiker som Niels 
Juel; man måtte gå til utlandet efter berømte sjøkrigere, som ledere 
av flåten under forhold hvor landets eksistens stod på spill. Og erfa- 
ringene under den skånske krig hadde til evidens bevist, at flåtefører- 
nes evne til å løse sin opgave simpelthen var ensbetydende med kri- 
gens utfall. Men nu finner man pludselig å kunne legge dette tunge 
ansvar på så unge skuldre og i hendene på en så uprøvet personlighet. 
Og hvorfor? Jo ene og alene fordi han er sønn av en enevoldsherskers 
maitresse! Det er Macaulys nedslående skildring av forholdene i den 
engelske marine i dennes svakeste periode som finner tilpassning i 
danske forhold. Og resultatet uteblir da heller ikke. 

På svensk side hadde man den prøvede, høit fortjente sjømann 
Hans Wachtmeister til leder av flåten. Bittre erfaringer fra siste krig 

hadde endelig lært Sverige å sette i spissen for flåten en prøvet sjø- 
mann. 

Siden siste krig hadde funnet sted en betydningsfull forleggning 
av den svenske flåtebasis. Karlscrona på Blekingekysten var blitt 
innrettet til flåtestasjon. Derigjennem var opnådd vesentlige strategi- 
ske og nautiske fordeler sammenlignet med den tidligere situasjon. 
Med basis i de sydlige farvann var den svenske flåte blitt en betydelig 
vektigere faktor i kampen om herredømmet i Østersjøen enn den tid- 
ligere hadde vært. Og for opretholdelsen av forbindelsen med de 
svenske besiddelser på den annen side av Østersjøen betød den også 
et stort fremskridt. 

Den maritime situasjon for Danmark var nu altså den, at flåten 
måtte være forberedt på å slå til to sider — mot den svenske flåte med 
basis i Karlscrona og mot den forenede engelsk-hollandske flåte, der 
nårsomhelst måtte ventes til de danske farvann for å kreve Altonafor- 
likets bestemmelser opretholdt. Det var situasjonen fra 1644 op igjen. 
De indre linjers krig med derav følgende krav til en frisk offensiv. En 
situasjon der ingenlunde lå vel til rette for Frederik IV og hans mili- 
tære befalingsmenn. 

Under disse vanskelige forhold fant kongen å kunne reise til 
krigsskueplassen i Holstein, en krigsskueplass som under den utvik- 
ling forholdene hadde tatt var blitt av sekundær betydning. Fra hoved- 
kvarteret på dette sted skulde kongen lede de forskjellige operasjoner, 
bundet som hans militære ledere var i sine disposisjoner. Tiden skulde 
vise at Frederik IV fra dette sted var ute av stand til å flytte sine brik- 
ker og resultatet blev meget snart at han stod schackmatt. 

To dage efter kongens avreise forlot Gyldenløve med den danske 
hovedflåte Kjøbenhavn. Hans instruks gikk ut på å observere den 
svenske flåte ved Karlscrona, slå den hvis den kom ut, og hvis ikke 
skulde han overlegge imed krigsrådet muligheten for et angrep på fla- 
ten i Karlscronas havn. Han var sterkt bundet i sine disposisjoner av 
krigsrådets beslutninger, hvad der ikke kan forundre i henseende til 
hans meget unge alder og fullstendige mangel på erfaring som flåte- 
fører. Krigsrådets stemmeflerhet var bestemmende for hvad der skulde 
gjøres; og til krigsrådet hørte ikke alene flåtens flaggofficerer, men for 
all sikkerhets skyld var også et medlem av slotsloven, etatsråd Oluf 
Hansen medsendt flåten, og dennes mening skulde også i hvert tilfelle 
høres. Videre skulde han såvidt mulig holde forbindelsen med slots- 
loven oppe, og denne hadde selv ingen besluttende myndighet. Men 
mest bundet var han av bestemmelsen om at han stadig skulde inn- 

hente forholdsordre av kongen, den eneste der under den rådende si- 
tuasjon kunde treffe en avgjørende beslutning"). Under slike forhold 
var det selvfølgelig umulig å føre den offensive krig som var den ene- 
ste mulige for opnåelse av et heldig resultat. 

Jens Juel, en bror av Niels Juel, der efter denne hadde overtatt 
stillingen som generaladmiral, hadde før han nedla kommandoen 
overfor kongen i en memorial gjort rede for den strategiske situasjon 
og de forholdsregler som var uomgjengelig betinget av denne. Hans 
fremstilling er båret av de indre linjers strategi. En rask offensiv mot 
den svenske flåte, om den så ligger i Karlscrona havn, koste hvad det 
vil. Kan ikke avgjørende resultater opnåes ad denne vei, innen 3 uker, 
kunde man likeså gjerne straks påbegynne fredsunderhandlingene, da 
ellers den engelsk-hollandske flåte vilde rekke frem til Kjøbenhavn og 
situasjonen vilde dermed være uholdbar for Danmark. 

Jens Juels strategiske opfatning er selvfølgelig den riktige. Men 
kan en ordre om et så hasardiøst foretagende med utsikt til held gis 
en flåtefører og vilde det være riktig å gi en mann som Gyldenløve en 
sådan ordre? Til et så vanskelig foretagende kreves der en Blake, en 
de Ruyter, en Nelson, en Tordenskiold. Og hvad der er det vesentlige 
er, at den mann som skal lede et sådant foretagende, han må selv med 
hele sin overbevisning tro på foretagendets heldige løsning. Hadde 
Nelson ordre til å gå inn til Abukir ved mørkets frembrudd! Han gikk 
inn på trods av sine instruksjoner”). Og fikk han ikke først efter en 
voldsom kamp drevet gjennem beslutningen om angrepet på Kjøben- 
havns red! Og Tordenskiold — hadde han ordre til å gå inn i Dyne- 
kilen? All sjøkrigshistorie viser, at flåteførere må gis full frihet i sine 
disposisjoner. Det lar sig ikke gjøre å flytte brikker på sjøen som på 
landjorden. Bevegelsesfriheten er for stor. De fødte admiraler har 
alltid det ene alt overskyggende strategiske mål for øie: ødeleggelse av 
motstanderens flåtemateriell. Mot dette mål er all den konsentrerte 
energi hver time i døgnet rettet. Mot dette mål er alle andre hensyn 
av underordnet betydning. Men tidspunktet for å slå til og måten 
hvorpå dette skal gjøres, det velger de selv, med eller mot ordre: 
Tourville ved la Hogue blev flyttet som en brikke av en enevoldsher- 
sker, blev gitt kategorisk ordre om å opsøke og slå den engelske flåte, 
trods kravet om å få avvente forsterkninger — og tapte det slag som 
kanskje avgjorde Europas skjebne. 


1) Den danske generalstabs arbeide. 
?) Lord Fisher: Memories. 

Gyldenløve var ingen født admiral. Å sende denne mann inn i 
Karlscrona havn vilde være halsløs gjerning. Jens Juels annet alter- 
nativ var derfor det naturlige — en øieblikkelig innledning av freds- 
underhandlingene. 

Den svenske flåte blev rolig liggende i havn og avventet den 
engelsk-hollandske flåtes ankomst til Sundet. Denne sistes instruks*) 
gikk ut på, på den ene side å understøtte Sverige og på den annen 
side å opnå en rimelig behandling av Danmark. En hurtig interven- 
sjon fantes nødvendig for å forebygge en alvorlig konflagrasjon. Kra- 
vet om Altonaoverenskomstens overholdelse hevdedes dog, all den 
stund de to makter var medgaranter med Sverige. Den engelske flåte 
førtes av admiral Rooke, den senere bekjente Gibraltars erobrer — 
og den hollandske av admiral Almond. 

Gyldenløve med den danske hovedflåte blev under disse omsten- 
digheter trukket tilbake til Kjøbenhavn, hvorpå den svenske flåte un- 
der Wachtmeister løp ut og la sig ved Stevns. Som situasjonen nu 
lå an var der intet iveien for at Wachtmeister hadde seilet Storebelt 
ut og forenet sig med den engelsk-hollandske flåte. Dette blev imid- 
lertid ikke gjort, og Gyldenløve lå derfor fremdeles på de indre linjer, 
skjønt adskillig mere trykket enn tidligere. Den politiske utvikling 
som nu skred frem er av adskillig interesse. Rooke, som den drevne 
diplomat han var, salutterte Kronborg under forbipassagen og ankret 
høflig og elskverdig nord for Hveen. Den engelsk-hollandske flåte var 
den danske underlegen, og et angrep av Gyldenløve vilde muligens 
ennu ha kunnet redde situasjonen. Frederik IV vaklet imidlertid i sin 
politikk. Der var ennu ikke kommet til brudd med England-Holland, 
og han vilde ikke være den angripende part. Men samtidig vilde han 
ikke fire på sine fordringer i Holstein. Denne politiske svakhet benyt- 
tet Rooke sig av og drev den annen part litt efter litt inn i en militært 
sett uholdbar situasjon. Så optrer Carl XII på arenaen og tvinger 
Wachtmeister, trods inntrengende motforestillinger, til å føre flåten 
gjennem Flinterenden, der inntil da var ansett som ikke navigabel 
for store skibe. Dette kunde Gyldenløve på grunn av den engelsk- 
hollandske flåtes beliggenhet ikke hindre, og dermed var foreningen 
av motstandernes flåter gjennemført. Gyldenløve blev klemt inn på 
Kjøbenhavns red og Carl XII kunde uforstyrret føre sine tropper over 
til Sjelland. Dermed var eventyret ute. Frederik IV var såvel politisk 
som strategisk og taktisk satt ut av spillet og måtte slutte freden til 


1) Clowes: Tho Royal Navy. A. History. Vol. 2, pag. 265. 

Travendal. Altonaoverenskomsten blev stadfestet og Frederik IV måtte 
love av ,venfætterlig affection og bevaagenhed” å ville betale denne 
ssin elskelig kære fætter” 260.000 riksdaler. 

Men den annen fætter var ikke dermed tilfredsstillet. Han fort- 
satte sin fremrykning mot Kjøbenhavn, det lokkende mål for alle hans 
forfedres store nordiske drømme. Men dette var jo ikke Englands me- 
ning. Admiral Rooke meddelte Carl XII i en kort erklæring på Eng- 
lands og Hollands vegne at man ikke vilde tåle videre fiendtligheter 
mot Danmark, samt at han hadde ufortøvet å trekke sine tropper bort 
fra Sjelland'). Først da den siste ladning svensker var kommet over, 
lettet også den engelsk-hollandske flåte og seilte hjem. Den som be- 
hersker havet, behersker meget — selv en Carl XII. 

Dermed var altså Danmark foreløbig slått ut og kong Carl den 
unge hjelte kaster sig over de to andre motstandere. Jeg skal ikke følge 
ham over Narva, gjennem Polen og Sachsen og videre til nederlaget 
ved Pultava og den for svensk gloire så merkverdige kapitulasjon ved 
Perevolotjna. Ei heller skal jeg dvele ved tildragelsene i Tyrkiet med 
kalabaliken i Bender, om hvilken Fredrik den store sier, at han ønsket 
man kunde stryke denne romantiske kamp av Carl XII's historie. 

Hvad der for nærværende har interesse, er å se litt på den strategi 
som lå til grunn for Carl XIT's krige i Europa og særlig da den mari- 
time side av saken. 

A. Bruckner sier, at Sverige hadde å betale straffen — og denne 
var ganske stor — for dets opnåelse av en stilling som quasi-stor- 
makt. Det som det i lengden i denne henseende måtte komme til å 
skorte på, var evnen til samtidig å holde en armé der kunde gjøre sig 
gjeldende i Europa og en flåte der kunde hevde herredømmet i Øster- 
sjøen. Sverige var i så henseende mere en maritim enn en kontinen- 
tal nasjon. Landet var i sin beliggenhet i forhold til Central-Europa 
praktisk talt å anse som en øy, således som det i stor utstrekning var 
omgitt av havet. De tre Carlers, og spesielt da Carl XII's manglende 
forståelse av dette forhold har, sier admiral Cyprian Å. G. Bridge*) 
for Sverige revet det ned som Gustaf Adolf hadde bygget op. Carl 
XII så ikke Peter den stores strategiske planer, da denne rolig men 
sikkert bygget sin flåte og dermed la grunnvollen til herredømmet i 
Østersjøen, mens Carl XII førte sine folkesvekkende krige langt borte 
fra fedrelandet. Så langt fra å legge Peter tsar alvorlige hindringer i 


1) Truels Lund: Danmark året 1700. 
7 History of the Russian Fleet during the Reign of Peter the Great. 

veien for opbygning av sin flåte, lot han endog sin egen forfalle, såle- 
des at den ved krigens slutt praktisk talt var verdiløs. Som Peter tsar 
selv har sagt i sine berømte ,Maritime Regulations” vendte han hele 
sin opmerksomhet mot bygning av en flåte. Den kombinasjon av flid, 
energi og utholdenhet som han la for dagen ved utførelsen av sitt pro- 
jekt kan uimotsigelig betegnes som ekstraordinær, sier Bridge. Som 
tidligere nevnt*), spillet en nordmann, admiral Cornelius Cruys, en 
fremragende rolle ved opbygningen av denne flåte, likesom flere nor- 
ske, deriblandt Henrik Wessel, Tordenskiolds bror, førte flere av tsa- 
rens fartøier under krigen. 

Det kunde naturligvis ikke ventes at Carl XII skulde kunne be- 
herske de sjøtaktiske problemer. Og dog la han sig, som jeg senere 
skal vise, også bort i dette. Men som enevoldshersker hadde han an- 
svaret for ansettelsen av marinens ledende menn, og på dette felt traff 
han disposisjoner som det kan ha sin interesse å irettelegge litt nær- 
mere, da det står i forbindelse med Sveriges tidligere optreden på dette 
område. 

Den høit fortjente generaladmiral Hans Wachtmeister var død 
1714, og der var da spørsmål om valg av hans eftermann. Carl XII 
var jo ennu i Tyrkiet og hjemme var situasjonen så slett, at riksrådet 
sammenlignet landet med ,en kropp, hvis fleste sener var overskåret 
og størstedelen av blodet var runnet ut av årene”. Stendene sammen- 
kaltes og man blev enig om å sende en kurer til kongen med anmod- 
ning om å komme hjem.”) En sådan opgave var ikke uten en viss 
risiko, men endelig lot generalmajor Hans Henrik von Liewen sig 
overtale til å påta sig hvervet. Den 15de mars 1714 hadde von Liewen 
foretrede for Carl i Demotica. Carl syntes så godt om den hurtige 
officer, at han en dag overrasket ham med å si: ,, Vi vilja giva Er befålet 
över flottan”. Aldeles uforberedt som Liewen var på kongens beslut- 
ning, svarte han: ,Eders Mjaeståts vilja år alltid min lag; men jag 
beder Eders Majeståt i nåde att besinna det jag år gammal och omöj- 
ligen nu mer kan låra att segla efter kompass”. 

Kongen lo og sa til sekretæren, som kom inn med fullmakten til 
underskrift: ,Liewen såger, att han ej kan segla efter kompass, Ni 
måste såga honom, att han allenast skall åntra”. Og så undertegnet 
kongen den nye fullmakt. 

Efter yderligere endel innvendinger hadde Liewen intet annet å 


1) Se foran. 
3) Se herom C. Grimberg: Svenska Folkets underbara Öden. 

gjøre enn å takke for utnevnelsen, men tilla dog: ,»Jag åtager mig in- 
gen disposition över flottan, innan Eders Maj.t år åter uti sitt rike. Da 
vet jag, vem jag skall lyda; då vet jag, vem jag skall fråga; och de 
ordres jag då får, kan jag tryggt följa”. 

Liewen kunde imidlertid ikke holde tilbake sine bekymringer for 
hvorledes han skulde kunne gå iland med sin nye opgave og frem- 
holdt dette ennu engang for kongen. Men Carl svarte bare: ,Ni har 
orått. Wrangel kommenderade flottan i vår farfars tid, og han hade 
tjånt sin mesta tid förut till lands. Under honnom har dock flottan 
gjort det båsta gagnet. Wachtmeister kom och först sent til flottan*). 
Honom tok högtsaliga konnungen utur armén; och jag år viss dåruppå. 
att Ni skall vål förestå flottan.” Og opmuntrende klappet kongen ham 
på ryggen. Så måtte Liewen ved sin hjemkomst overta Wachtmeisters 
post, sintet undantagendes vidare, ån att han för sin person ej skulle 
gå med flåftan till sjös”. 

Carl XII hadde således intet lært av sitt lands sjøkrigshistorie. 
Wrangels seier over den ulykkelige Pross Mund ved Femern 1644 står 
fremdeles for ham som den avgjørende begivenhet. Entringstaktikken 
er fremdeles det eneste saliggjørende. De bittre erfaringer med Sten- 
boch, Creutz og Horn har på ham intet inntrykk gjort. Skjebnesvan- 
gert er i sannhet et lands fremtid i hendene på eneveldige herskere 
med sin makt fra Gud og ansvar overfor ingen. Men svenska folkets 
underbara öden hvilte på andre og sterkere piller enn Carl XIL 

Og likesom Carl XI i sin ledelse la sig bort i de minste detaljer 
angående armeen, detaljer som de fleste hærførere overlater til an- 
dre”), således fant han også tid og anledning til å gi taktiske anvisnin- 
ger for kampene tilsjøs. I brev av 5te (16de) mars 1715") gir han såle- 
des fra Stralsund viceadmiral Carl Hans Wachtmeister sine direksjo- 
ner angående operasjonene med den ham anbetrodde eskadre. Så- 
snart skjærbåtene og galleierne støter til eskadren, skal viceadmiralen 
opsøke de fiendtlige galleier og småfartøier hvorsomhelst de måtte 
finnes og ødelegge dem, ,,hvilket, om de antråffas i siön, båst lårer 
kunna skee på det såttet, at gallererne og skiårbåtarne sökia at vinna 
flanquen af fienden og följas åt tått tillsammans i en hoop och således 
gå på endera flygelen lööst och taga de fiendtliga gallerer och små 


1) Dette er vel ikke riktig. Wachtmeister var 24 år da han gjorde tjeneste 
som volontør i den engelske flåte og hadde vel da tidligere vært tilsjøs. Se Zettersten. 

7) Se Ernst Carlson: Konung Carl XII's egenhandiga bref, pag. XXXVL 

3 Samme skrift pag. 405. 

fahrtyg dels ackter om, dels på deras sijdor, och således angripa med 
åtskilliga båtar tillika hvardera af fiendens gallerer 
af dhen flygelen, som först kommar att angri- 
pas. Och når båtarne komma fiendens gallerer så når, at de kun- 
na entra, då begynners först at gifva laget utur 
båtarne med kulor och skrot tilsammans och tillika 
åntras. Och så framt således den ena flygeln af fienden blir för- 
stördh*) innan den andra delen kan hinna komma dem till hielp. 
då går man sedan på lika sått löst på Öfriga gallerer och ruinerar så- 
ledes den ena efter den andra.” 

Anvisningen er interessant. Det er taktikken fra Klissow, hvor 
Carl XII bryter med den ,nederlandske skole” med sine linjære fron- 
talangrep og går til angrep på motstanderens blottede fløi. Det er en 
konsentrasjon mot et svakt punkt der ikke kan understøttes av mot- 
standerens øvrige styrke. Hvorvidt taktikken lot sig anvende på for- 
holdene tilsjøs er et annet spørsmål. Det er dog verd å legge merke 
til at det her gjaldt russerne og at deres galleiflåte var bemannet med 
soldater og kommandert av landofficerer. Disse kampe galleiene imel- 
lem blev derfor taktisk sett av mere landmilitær art. Sjømannskapet, 
der i anvendelsen av seilskibene fremtrådte som et element i sjøtak- 
tikken, blev her trengt mere i bakgrunnen. 

Carl XII's disposisjoner i den sjømilitære strategi og taktikk vil 
på sin plass bli nærmere behandlet. Som bidrag til belysning av hans 
interesse for det maritime spørsmål må dog her nevnes hans inngri- 
pen også på krigsskibsbygningens område, en interesse som også i 
vårt århundrede er kommet tilsyne hos en kronet admiral”), uten at 
dog forsøket synes å ha frembragt noe av særlig verdi. Kort før av- 
reisen fra Bender anbefalte Carl XII, at to ,svåra endåcks fregatter 
med glat lag, back och skans, tjånliga att föra 18- og 8-pundiga kano- 
ner” hurtigst mulig skulde bygges og hjemsendes efter ,en dessein, 
som Hans Kungl. Maj.t med egen hög hand tecknat”, tillikemed den 
anvisning at fregattene skulde kalles med de tyrkiske navne ,Jilderim” 
og »Jaramas”, hvilket tilsammen skulde bety: »Nu kommar jag på 
stunden*) (pl. 15). 

Disse tyrkiske navne blev gitt til to orlogsskibe der allerede stod 
på stabelen og overflyttedes senere fra disse til andre fartøier, således 
at de lenge fantes innen den svenske flåte. 


1) Alle understrekninger efter originalen. 
3) Se storadmiral v. Tirpitz' erindringer. 
3) Se Carlson: Carl XIT's bref. 
223 


Olav Bergersen 


Egentlig detaljetegning kan det ikke sies å være, men det har dog 
sin interesse å konstatere at typen blev den rådende for fregatter ca. 
100 år senere. 

Men de to konger på begge sider av Sundet hadde det tilfelles, 
at de fra sine forgjengere overtok flåter i utmerket stand og at begge 
lot dem forfalle. Årsaken for begges vedkommende var i fremragende 
grad pengemangel, men også i utpreget grad mangelfull forståelse av 
sjøvernets betydning, der hos Frederik IV fikk uttrykk i den bemerk- 
ning, »at han anså en armé stedse for uundgåelig nødvendig, men en 
flåte kun i visse tilfeller”*). Danmarks historie gir neppe tilstrekkelig 
holdepunkt for denne opfatning, og som tidligere nevnt så Peter den 
store klarere i dette spørsmål enn Carl XII. 


Frederik IV var såvidt kommet sig på knerne efter den siste 
knock-out, da katastrofen ved Pultava inntraff. Allerede under Carl 
XIT's innrykning i Russland var han blitt sterkt fristet av tsar Peter. 
Jo lenger svenskene rykket inn jo større blev tsarens tilbud om sub- 
sidier og jo mindre kravene. Tilslutt gjaldt bønnen bare om å ,,gjöra 
en grimas'”). 

Men med Pultava falt alle betenkeligheter. Nu om noensinde 
skulde man få revanche for Brømsebro, Roskilde, Lund og Travendal. 
Et intetsigende påskudd var nok, og høsten 1709 lot man det, trods 
den fremskredne årstid, brenne løs. Prestene i Kjøbenhavn preket mot 
sden gamle arvefiende” og landets strateger tok fatt på problemet og 
fant ut at Skåne var den pille som vilde bringe det hele til å falle sam- 
men. Man hadde jo de mest glimrende erfaringer å bygge på fra den 
skånske krig. Nu var man jo også alliert med Russland, så valget falt 
forsåvidt av sig selv. Der var forøvrig denne gang et moment som 
forrige gang ikke hadde vært tilstede. Orlogsstasjonen Karlscrona i 
Blekinge kunde, hvis alt gikk godt, falle og dermed vilde store ting 
være nådd: flåtens basis i flanken på videre operasjoner vilde være 
forsvunnet og hvad mere er: flåten selv vilde være viet til undergang. 
da den under hele felttoget lå avtaklet i havnen på grunn av penge- 
mangel. 

Her var en chance til et avgjørende støt. Men det var så dårlig 


1) Høyer, 2nen del, pag. 252. 
7”) Grimberg. 

forberedt og blev ført så vekt, at det blev en blottelse istedetfor et slag. 
Av de 27,000 mann der haddes til rådighet blev 15.000 sendt til Skåne, 
resten de 12,000 blev bortleiet til utlandet — på grunn av pengemangel. 
Det var en eiendommelig måte å føre krig på og ialfall en skjebne- 
svanger undervurdering av Sveriges krefter. Frederik IV begikk altså 
allerede i første trekk en feil; det skulde ikke bli det siste. Den lste 
november foregikk overføringen av hæren og umiddelbart derefter 
gikk den — i vinterkvarter ved Helsingborg. 

Reventlovs felttogsplan gikk ut på å besette det strategisk viktige 
punkt Kristianstad og derved opnå det dobbelte formål å avskjære 
Stenbock fra undsetning fra Gammel-Sverige og likeledes avstenge 
svenskene fra deres forrådskammer Skåne. Fra Kristianstad skulde 
han foreta et kupp mot Karlscrona, hvor den svenske flåte lå, og dens 
undergang måtte bringe Sverige i kne. Senere måtte en fremrykning 
mot Kalmar gjøre slutt på krigen. 

Da Stenbock så Karlscrona truet ilet han til Blekinge og overlot 
kommandoen i Skåne til Göran Gyllenstjerna. Dennes 3000 mann 
sviktet imidlertid for Reventlovs angrep og grep flukten. Reventlov var 
dermed herre i Skåne og besatte Kristianstad. Hans første strategiske 
mål var nådd. 

For å dekke sig mot angrep fra Gammel-Sverige måtte han avdele 
styrker til bevoktning herimot. Han hadde dermed til disposisjon for 
videre operasjoner kun 6000 mann. 

Alle Reventlovs bønner til den danske regjering om forsterkning 
hadde omtrent vært uten virkning. Man undervurderte i Danmark Sve- 
riges kraft, og Frederik IV var på denne tid alt for optatt av karnevaller 
og andre festligheter til å kunne tenke på hæren i Skåne. Reventlov 
skrev bittre sarkastiske breve til de høie embedsmenn, hvori han iro- 
nisk ber vedkommende om å tale med H. M. om hærens behov ,efter 
karusellen, ti nu er det jo ikke tiden dertil” og tenke på saken ,efter 
karnevalet”). 

Generaladmiral Hans Wachtmeister på sin side så i Karlscrona 
med bekymring på sakernes utvikling. Den svenske flåtes hovedsta- 
sjon, admiralkollegiets sæte, manglet både landbefestning og beset- 
ningstropper. Det var Wachtmeisters ønske, efter å ha hørt krigsrå- 
dets mening, å utruste flåten og våge en kamp med den danske, men 
skjønt defensjonskommisjonen anviste store midler til utrustning, la 
bemannings- og provianteringsspørsmålet ham uovervinnelige vanske- 


1) Grimberg. 

ligheter i veien. Flåten behøvet minst 5—6000 sjøfolk, men disse måtte 
hentes langveis fra; der var innkalt en mengde innrullerte folk, som 
Wachtmeister anbragte omkring i Blekinge, da det viste sig ugjørlig å 
samle proviant om kun til et tokt på 6 uker. 

Om noensinde i hele sin krigshistorie hadde Danmark her anled- 
ning til å slå et avgjørende slag. Hele den svenske hovedflåte lå sam- 
let i Karlscrona, for den vesentlige del ubemannet. Den danske hær 
stod utenfor byen der var uten forsvarsverker og uten besettelsestrop- 
per. Et kombinert angrep av hær og flåte måtte her ha god utsikt til 
opnåelse av et stort må] — en fullstendig ødeleggelse av den svenske 
flåte, hvorved de alliertes absolutte herredømme i Østersjøen for resten 
av krigen vilde være sikret. Men kongen var altså optatt med karneval 
og karusell, og anledningen gled forbi og medførte katastrofale følger. 
Finnes der for et tilfelle som dette en kritikk sterk nok til å karakte- 
risere ansvarsløsheten og bornertheten hos en hersker av Guds nåde, 
der sitter med alle tråde i egen høikongelig hånd, og finnes der i det 
hele tatt noen undskyldning for åpning av en angrepskrig, når den an- 
svarlige leder av det hele ikke engang gidder å stoppe karussellen så- 
pass lenge at han kan høre på de nødskrik som kommer fra tusener av 
lovlydige undersåtter, som han ved sine tåpelige ambisjoner har stedt 
i livsfare? Carl XII vil alltid bli stående i den svenske ungdoms be- 
vissthet som inkarnasjonen av mannsmot og dådstrang; man glemmer 
de lidelser han førte landet op i for personlighetens kraft og selvfor- 
glemmende opofrelse i fedrelandets tjeneste. Frederik IV får være glad 
om et glemselens slør får senke sig over hans navn. 

Under de foreliggende omstendigheter følte Reventlov sig for 
svak til å foreta sig noe mot Karlscrona eller Kalmar. Han måtte nøies 
med å ta Karlshamn. Her tok han 400 matroser som frivillig tok tje- 
neste på den danske flåte"). Derpå trakk han sig tilbake til Kristianstad. 

Stenbock hadde nu på kort tid fått reist en hær på 16,000 mann. 
Hans forsøk på et samlet bondeopbud mislykkedes. Armeen bestod for 
en vesentlig del av unge folk på 20—30 år, vesentlig frivillige. Det er 
derfor ikke tilfelle hvad der ofte berettes at hans armé bestod av sam- 
menraskede oldinger og barn*). Men hæren var naturligvis uøvet. Sten- 
bocks organisasjon av denne hær og opøvelsen og føringen av den er 
all beundring verd. 

Han reddet så Karlscrona ved et støt inn i Skåne, hvorved dan- 


1) Den danske generalstabs arbeider. 
) Grimberg. 

skene kastedes tilbake til Helsingborg, hvor han slog dem i det avgjø- 
rende slag den 28de februar 1710. Den danske armé var på 14.000 
mann, den svenske på 15—16,000. Svenskene mistet 3000 mot dan- 
skene 5000 døde og 2500 fanger, ialt altså 7500 mann. Resten innskibe- 
des og slapp over til Danmark. 

Atter hadde altså historien gjentatt sig. Danskene var blitt grun- 
dig slått tillands av de seiersvante svenske generaler. Så stod man 
altså like langt som ved begynnelsen og kunde se tilbake på en dristig 
innblanding, en svak ansetning, en ennu svakere gjennemføring og en 
katastrofal avslutning. Karlscronas erobring, d. v. s. flåtens ødeleg- 
gelse, inngikk som et ledd i det strategiske mål. Forsåvidt kan støtet 
sett fra et maritimt standpunkt sies å være berettiget. Men det er al- 
mindeligvis ikke på den måte flåter ødelegges og målet blev da heller 
ikke dennegang nådd. 


Den maritime situasjon ved krigens utbrudd var den, at den sven- 
ske hovedflåte lå i Karlscrona og Göteborgseskadren på 5 linjeskibe 
og 3 fregatter i Göteborg. Og midt mellem disse flåter lå den danske 
med fritt slag til begge sider. Dens eneste naturlige strategiske mål — 
ødeleggelsen av disse flåteavdelinger enkeltvis — kan ikke sees å ha 
fanget den danske ledelses interesse i nevneverdig grad. Nordsjø- 
eskadren på 8 linjeskibe og 4 fregatter og snauer under viceadmiral 
P. Rabens kommando hadde som strategisk opgave ,at befordre den 
frie Correspondance og Commerce” mellem Danmark og Norge og 
dekke kysten sønnenfjells. Herom var der gitt detaljerte instruksjo- 
ner. Men overfor det virkelige strategiske mål — Göteborgseskadren 
— gikk hans instruksjoner ut på at han mere skulde bestrebe sig på 
å inneslutte fienden enn på å søke ,Rencontres”. En glimrende strategi. 
Men var ordrene veke så var Raben ennu vekere. De svenske fregatter 
utfoldet under disse omstendigheter en livlig virksomdet. De tok 
mange priser som de dels skar ut av de danske konvoyer, dels erobret 
like under den norske kyst. Enkelte priser blev tatt tilbake, men noe 
egentlig forsøk på å ruinere selve roten til ondet — eskadren i Göte- 
borg — blev ikke gjort. og midtsommers 1710 blev Raben med hele 
eskadren kalt ned til Østersjøen, og svenskene fikk helt fritt spill på 
dette krigsteater og postforbindelsen blev i lengere tid helt avbrutt. Un- 
der hele toktet hadde Raben vist sig som ,en af bærerne af den daarlige, 

ukollegiale Aand, der hersket blandt Flaadens Spidser, og som hele 
Krigen igjennem ofte lammede dens Foretagender”"). 

Østersjøflåten under selve general-admiral-løitnant Gyldenløves 
kommando fikk som strategisk opgave å ta stasjon mellem Stevns og 
Falsterbo. Herfra skulde den undersøke, hvilke skibe der fantes under 
de pommerske kyster; var de ham overlegne, måtte han ikke angripe. 
var de like sterke, skulde han kun angripe, hvis fienden søkte å over- 
føre tropper; var de danske derimot de sterkeste, skulde de opsøke 
ham og slå ham; dog måtte forfølgelsen kun foretas med største forsik- 
tighet, man måtte ikke utsette sig for å bli avskåret. General-admiral- 
løitnanten hadde fått tilføiet instruksen, at eskadren skulde innhente 
oplysninger om den svenske flåte i Karlscrona — en opgave som 
skulde synes selvinnlysende for den kommanderende admiral i Øster- 
sjøen uten at han dertil hadde noen særskilt instruks behov. Også her 
altså den samme sterile strategi, og Gyldenløve var ikke mere enn 
Raben mann for å gyde nytt blod i det slappe legeme. Noen tanke på 
å gå til Karlscrona da armeen stod i Blekinge var som nevnt ikke for- 
hånden. Der i staden tok man det — da faren var overstått — med ro, 
da man pludselig blev opskremt med et litet tokt som Raben gjorde før 
han avgikk til Nordsjøen. I Karlscrona blev man da grepet av den ikke 
helt unaturlige frykt for at toktet gjaldt den avtaklede flåte i hovedsta- 
sjonen. Så mange fartøier som kunde gjøres klar — og det var ikke 
mange — blev lagt ut på reden, man traff anstalter til å imøtegå angrep 
fra landsiden, ja der blev endog bygget barrikader i gatene"). Ja selv i 
Pommern blev man bange. Der hadde man sett hele 16 danske orlogs- 
menn. Og alt dette hadde Raben med sin lille eskadre forårsaket. 

Men snart blev det danskenes tur til å bli forskrekket. I mai må- 
ned hadde snauen ,Frøken Elsken” gjort et litet krysstokt i Østersjøen 
og kom tilbake med den allarmerende efterretning at 29 svenske linje- 
skibe krysset ved Falsterbo, 6 lå i Karlscrona og 10 i den østlige del av 
Østersjøen. Følgen herav var ikke alene at Gyldenløve blev liggende i 
Kjøbenhavn med sin eskadre; men Raben blev også kalt ned til hoved- 
staden med sine skibe og Nordsjøen blev som nevnt overlatt til sig selv. 

Alle disse begivenheter berodde på at admiralstabstjenesten full- 
stendig klikket. Fregattchefene bygget på ,Spargement” og rykter. De 
gikk ikke inn på tilstrekkelig kort avstand til at de ved selvsyn kunde 
forvisse sig om situasjonen og de var ikke selv i besiddelse av den døm- 
mekraft som er nødvendig for at vedkommende eclairør virkelig kan 

være det ,,øie” som ledelsen i avgjørende øieblikke kan stole på og 
bygge sine disposisjoner på. 

Men foruten i Nordsjøen spillet også svenskene mester i Øster- 
sjøen, -som jo også var blottet for danske orlogsfartøier. En flerhet av 
danske fartøier endog med soldater og matroser ombord blev tatt og 
en ,konsiderabel transport” på 60 fartøier blev velholden ført inn til 
Karlscrona. Alt dette blev observert fra danskenes glimrende posisjon 
på Bornholm. Men Gyldenløve blev rolig liggende i Kjøbenhavn. Da 
han imidlertid fikk melding om at den svenske flåte var gått i havn, 
løp han ut med en eskadre på 22 linjeskibe, heri ennu ikke medregnet 
Rabens Nordsjøeskadre. 

Imidlertid var tilstanden i Nordsjøen blitt uholdbar. Selv post- 
forbindelsen med Norge var avbrutt og de svenske fregatter og kapere 
hadde en rik høst. Viceadmiral Barfoed blev da sendt med en eskadre 
på 6 linjeskibe, 3 fregatter og 2 mindre fartøier til Nordsjøen med ordre — 
om »at sikre Trafikken mellem Danmark og Norge og avertere den 
københavnske Handelsstand om, at Islandsfarere og andre udgaaende 
Skibe nu kunde faa konvoy”. Med Göteborgeskadren måtte han ikke 
innlate sig i kamp, hvis den var ham overlegen. Om fornødent skulde 
han sende bud til Gyldenløve om hjelp. Altså fremdeles ingensomhelst 
tendens til å gjøre det av med Göteborgeskadren, som jo i fartøismate- 
riell var Barfoed underlegen. En sådan stadig forskyvning av kamp- 
midlene uten et planmessig forsøk på nedkjempning av motstanderen 
vilde selvfølgelig aldri føre til noe positivt resultat. Det er en yderst 
slett utnyttelse av de indre linjers strategi. 

Gyldenløve hadde nu under sin kommando i Østersjøen 25 lin- 
jeskibe, 10 fregatter og snauer og 4 brandere. Hele våren og sommeren 
hengikk i ørkesløs strid med kommissariatet om dårlig proviant og 
utrustning i det hele. Utpå høsten var den slagne armé såpass reorga- 
nisert at den atter kunde settes inn, og utgangspunktet var at man 
skulde kooperere med den russiske armé. Spørsmålet var da hvorle- 
des man skulde anvende de krefter som stod til disposisjon. Her kom 
de store strategiske problemer til behandling. 

Man var blitt lei av de stadige nederlag i Skåne og vilde finne et 
annet mål. Så tok man likegodt med en gang sikte på Sveriges ømme- 
ste sted, Stockholm. Støtretningen var bra nok, men planen for utfø- 
relsen røbet maritimt feilsyn av store dimensjoner. Planen gikk ut på 
å overføre, beskyttet av den danske flåte, et russisk korps fra Riga eller 
Libau, til Stockholms omegn. Byen skulde tas og derefter plyndres 
under iakttagelse av den strengeste disciplin. Alle kostbarheter skulde 

bortføres, brandskatt pålegges både byen og landdistriktene. Regjerin- 
gens medlemmer skulde tas tilfange og føres til Danmark o.s.v. 

Hvis resultatet ikke blev godt, måtte Russland selv bære skylden, 
da det hadde forsømt å forsyne Danmark med penger; lykkedes der- 
imot ekspedisjonen, forbeholdt kongen sig sin del av utbyttet. 

Under hele denne planleggelse hadde man ikke tanke på den 
store svenske flåte i Karlscrona, der vilde ligge i flanken og senere i 
ryggen av støtet. Atter igjen altså denne gjennemtrengende misopfat- 
ning av den maritime strategi. Napoleon skulde gjøre den samme over- 
veldende feil f Middelhavet og Stenbocks tog over Østersjøen i 1712 
var bygget på samme bristende forutsetning: at man kan benytte havet 
uten å beherske det. 

Gyldenløve blev forelagt planen til uttalelse i krigsrådet. Det taler 
til hans fordel at han på det bestemteste frarådet den, for det første på 
grunn av proviantmangel, for det annet fordi de store skibe s,ikke 
kunde anvendes i søen efter Mikkelsdag”, og for det tredje fordi man 
ikke visste hvorlenge der skulde ventes på de russiske tropper. Men 
man søker forgjeves') efter en påvisning av de strategiske momenter 
av maritim art, der gjør planen umulig allerede fra begynnelsen av. 
Man leter også forgjeves efter et positivt forslag fra Gyldenløves side 
om hvad der fra flåtens side skal gjøres for å nå det tilsiktede mål. Det 
er fremdeles den negative kritikk over kommissariatets disposisjoner 
og klager av alle arter. I alle fall, mente Gyldenløve, måtte Barfoeds 
eskadre kalles ned fra Nordsjøen og forenes med hovedflåten. 

Det er forfriskende å se at der dog i rådet fantes en mann der 
både kunde påvise planens strategiske uholdbarhet, sett fra et maritimt 
standpunkt, og samtidig kunde fremkomme med et positivt forslag om 
en offensiv. Schoutbynacht C. T. Sehested, der i mange henseender 
synes å ha vært en fremragende mann, gjorde rede for den store ha- 
sard der vilde være forbunden med transporten av de russiske tropper, 
så lenge Sverige var sterkest i Østersjøen, og fremkastet tanken om å 
forsøke å forsenke innløpene til Karlscrona, ,hvad flere sømænd ansaa 
for mulig”. Det er en skuffelse at Sehested vil gripe til dette negative 
middel, der aldri varig kan sette motstanderen ut av spillet, istedetfor 
å fremsette forslag om å benytte de midler som står til disposisjon til 
en fullstendig ødeleggelse av den svenske flåte i havn. 

Det positive forslag i Sehesteds fremstilling er bemerkelsesverdig. 
Han vil kaste sig over Göteborgeskadren og tilintetgjøre den. Dette vil 

han opnå ved å trekke de svenske tropper ned fra Göteborg ved et fin- 
gert angrep på Skåne, og selve angrepet på Göteborg vil han åpne ved 
å besette øen Hisingen utenfor byen. Men det maritimt strategiske mål 
er ødeleggelsen av den derværende eskadre. ,Herved vilde man opnå 
større fordeler enn ved å erobre hele Skåne,” sier Sehested; ,,ti hande- 
len på Nordsjøen og forbindelsen med Norge vilde bli fri. Inntektene 
vilde stige, mens svenskene vilde gå glipp av den hjelp, som sjømak- 
tene hittil indirekte har ydet dem.” Der skulde imidlertid gå flere år 
førenn dette syn på forholdene kom til gjennembrudd og det skulde bli 
Tordenskiold som førte det igjennem. Men det skal erindres at Sehe- 
sted har pekt på målet allerede i 1710 og at selv Hisingen hadde han 
utpekt. Men herom senere. 

Den stolte plan om plyndring av Stockholm måtte opgis som død- 
født. Dog skulde der for enhver pris transporteres. Gyldenløve gjorde 
de mest fortvilte forsøk på å avverge foretagendet, men kongen ga ka- 
tegorisk ordre om at der skulde seiles til Danzig med hele hovedflåten 
og en tilstrekkelig stor transportflåte for derfra å overføre til Sjelland 
de russiske tropper som tsaren måtte stille til disposisjon. Atter igjen 
blev da Nordsjøen blottet, idet Barfoed med sin eskadre måtte slutte 
sig til hovedflåten, og med henimot 100 transportfartøier avseilte da 
general-admiral-løitnanten — fremdeles under stadig protest — med 
over 20 orlogsfartøier til Danzig. Den prektige flåte skulde imidlertid 
ikke komme dit. Som Stenbooks flåte i 1676 blev den splittet og ram- 
ponert av storm og en sterkt overdrevet rapport fra Gyldenløve om at 
over halvdelen av transportflåten var forslått, bragte kongen i en sådan 
skrekk at han straks hjemkalte hele ekspedisjonen, en ordre som han 
straks angret på, og så blev der sendt kontraordre på kontraordren. 
Men Gyldenløve hadde grepet hjemkallelsesordren med sådan begjer- 
lighet, at den nye ordre ikke nådde ham, og ønsket om å komme hjem 
var så sterkt at han seilte fra en tredjedel av transportfartøiene der var 
kommet helt frem til Danzig. 

Wachtmeister, som hadde holdt sig parat i Karlscrona, besluttet 
sig nu til å støte til mens den danske flåte var i en svakhetstilstand, og 
hans posisjon mellem hovedflåten og den tilbakelatte del av transport- 
flåten ga ham ialfall] chancen til å utrette noe. I virkeligheten fikk 
han således som situasjonen lå an, en chance til å opnå store resultater, 
som vel få av Nordens flåteførere hadde hatt før ham. Han var imid- 
lertid ikke mann for å føre støtet helt frem. 

Gyldenløve var med den danske flåte ankommet til Kjøge bukt 
den 2nen oktober og var gått til ankers ut for Magleby skog, innenfor 

Juels grunn omtrent 5 kvartmil O.S.O. for Kjøge by med transportski- 
bene lenger inne"). Flåten bestod av 26 linjeskibe, 4 fregatter og 4 
snauer. Noen særlig ødeleggelse hadde stormen således ikke forårsaket. 

Mot denne flåte rettet da Wachtmeister sitt støt under det be- 
kjente slag i Kjøgebukt 4de oktober 1710. Den litteratur som er vokset 
op omkring denne begivenhet er vesentlig viet spørsmålet om kom- 
mandør Iver Huitfeldts forhold under kampen. Det fremholdes at 
Huitfeldts ry for heltedåd står og faller med spørsmålet om hvorvidt 
»Dannebrog” var til ankers eller ei, da den sprang i luften. Det er 
gjennem fartøisjournalene ført ugjendrivelig bevis for at fartøiet var til 
ankers og dermed skulde da den sak være iorden. 

Den første sakkyndige fremstilling om begivenheten er visstnok 
kommandør Giødesens arbeide”). Og denne fremstilling synes å være 
tiltrådt av samtlige senere danske forfattere, også av den danske gene- 
ralstab. Jeg kan imidlertid ikke medgi at Giødesens fremstilling finner 
støtte i de bevarte og delvis citerte fartøisjournaler, og jeg skal derfor 
nedenfor gi en fremstilling av affæren, således som jeg mener den må 
sees. Som det herav vil fremgå er denne ,rett ubetydelige affære” ikke 
så ubetydelig enda, og Huitfeldts innsats for å redde flåten ut av en for- 
tvilt situasjon, for hvilken Gyldenløve må bære ansvaret, er av betyde- 
lig større dimensjoner enn den blotte og bare ting å springe i luften 
med sitt fartøi for å redde fartøier av egen flåte. 

Gyldenløves egen rapport av Ste oktober, likesom de øvrige far- 
tøiers journalutdrag og alle senere fremstillinger om affæren synes til 
evidens å fastslå at Gyldenløve ikke har hatt et eneste av sine lettere 
fartøier ute på rekognosering. Wachtmeister hadde forlatt Karlscrona 
med den svenske hovedflåte allerede den 1ste oktober. Fra den danske 
stasjon på Bornholm, hvis beliggenhet for observasjon av Karlscrona 
må betegnes som helt ideell, synes det ikke til hovedflåten å være kom- 
met noensomhelst melding om den svenske hovedilåtes utseiling fra 
Karlscrona, skjønt denne i lengere tid opholdt sig i nærheten av øen 
for å søke efter danske fartøier. Og natten før angrepet lå den til ankers 
ved Møen, altså ikke så langt fra den danske flåtes ankerplass*). Under 
en frisk vind av S.S.0. altså rett inn i bukten blir Gyldenløve sorgløst 
liggende med en flåte der er medtatt av storm og en besetning som er 
likeså herjet av sykdom. Allerede kl. 8% formiddag observeres fra den 
danske flåte en opseilende større flåteavdeling; men man slår sig tilro 


i) Den danske generalstabs arbeide. 
2) P. F. Giødesen: Iver Huitfeldt. 
3 Wachtmeisters rapport av 29de septbr. g.st. til rådet. Sv. Riksarkiv. 

i den tro at det er den efterlatte del av transportflåten som kommer 
efter. Men først mellem kl. 12 og 1 middag kommer signalet om å kappe 
ankertaugene*), da man til sin forferdelse hadde opdaget at det var den 
svenske hovedflåte som styrte inn mot bukten for en strykende forde- 
vind. 

En flåtechef som gjør sig skyldig i en sådan ansvarsløs sorgløshet 
under en situasjon hvor kanskje landets hele eksistens står på spill, 
han må være hjemfallen til historiens strengeste dom. Efterretnings- 
tjenesten er fullstendig forsømt, og selv efter at en sådan seilmasse som 
det her må være tale om, er opdaget, får den ennu lov til i 3 timer å 
bevege sig inn mot flåten uten at der blir gjort det ringeste for å sikre 
sig i tilfelle av at den opstillede formodning skulde være uriktig. Denne 
side av affæren er ikke smigrende for Gyldenløve og trenger sikkerlig 
ikke noen nærmere kommentar. 

Giødesens fremstilling av hvad der nu skjedde fremgår av ved- 
føiede kartskisse (pl. 16). 

Efter denne skulde altså den danske flåte i hovedsaken ha seilet 
ut fra ankerplassen i 3 avdelinger, d. v. s. i avantgarde, corps de ba- 
taille og arriergarde. Og disse 3 avdelinger skulde altså ha holdt sig 
på omtrent paralelle kurser, den ene innenfor den annen og allesam- 
men gjørende ett slag for st.b. halser, hvorefter et kort slag for b.b. 
halser. 

Men dette er stikk i strid med såvel Gyldenløves rapport som far- 
tøienes journalutdrag. I admiral Sehesteds journal heter det således at 
»Vi falt N.O. over med endel av våre skibe”, men med resten gjorde 
man sitt beste for å lovere sig op imot den svenske flåte. ,Vi gjorde 
slag på slag”, sier Sehested; men hvordan kan disse bestemte 
uttalelser om forsøk på å komme op i retning av vindøiet forenes med 
Giødesens skisse over situasjonen? Jeg skal derfor på vedføiede kart 
forsøke å opkonstruere situasjonen, således som den efter min forme- 
ning efter de foreliggende kilder utviklet sig. 

Av hovedkilder må først og fremst nevnes Gyldenløves rapport 
av Ste oktober”). Denne er meget tynn og inneholder om selve affæren 
kun følgende: 

»Eders Majestet haver vel alt fornummet, hvorledis de Svensche 
ere komne her ind udi Bugten. Vi mente i førstningen, da vi saae den- 
nem, at det kunde være voris copfardi skibe, som kom fra Dantzig; 

1) Anmerkungen iiber die so-genante Schwedische Relation, forfattet på linje- 


skibet ,Wenden” 1l5de november 1710. 
7) Inntatt hos Giødesen. 

mens, da vi fornam, at det var fienden, lod jeg gjøre signal til at kappe. 
for at komme dis hastigere udi nogen ordre; mens, saasom det kuulte 
sterck og farvandet her er meget knapt. saa vi ofte maatte vende, og det 
endda for vinden om, vilde det ike lyckes for os, at komme udi nogen 
synderlig orden; imidlertid havde jeg en gang, da vi havde vendt mod 
fienden, nogen forhaabning til at vinde louven fra hannem, mens han 
vendte med contra Marchen og kom saa et godt stycke op til louvart 
for os. I den tid, vi saaledis stod over mod fienden, hendte det sig, at 
den Svensche General begyndte at fyre paa skibet Dannebroge, hvilket 
var noget til louvart op; det samme gjorde og nogle andre svensche; 
mens da skibet Dannebroge, havde skiødt nogle skud igjen, skeede den 
ulyckelige hendelse, at skibet, jeg troer ved ilden af hans egne stycker, 
kom udi Brand, og brændte saa en stor Deel deraf bort, indtil det om- 
sider sprang i Luften, og troer jeg neppe, at et eniste mennische er ble- 
ven salvered. Jeg beklager meget, at saa braf og dygtig en Officer som 
Hvitfeldt var, schulde paa en saadan elendig maade omkomme. — —” 

Resten av rapporten er uten noen interesse for selve begiven- 
heten. Det har vært fremholdt, at Gyldenløve i en skrivelse av 9de ok- 
tober, der ikke mere finnes, må ha mere utførlig behandlet affæren. 
Dette synes imidlertid ikke å ha vært tilfelle; ti i en skrivelse av 12te 
oktober') henviser han til nevnte skrivelse, hvis innhold han omtaler 
som gjeldende situasjonen natten efter kampen. 

Den mest utførlige omtale av begivenheten finnes i linjeskibet 
»Havfruen”s journal, altså ombord på admiral C. T. Sehesteds flagg- 
skib. Det er atter igjen Sehested som gjør sig bemerket. Jeg skal medta 
innholdet i sin helhet, da det omhandler situasjonen fra tidlig om mor- 
genen til flåten igjen er gått til ankers om kvelden. 

»I Dagvagten Vinden S.S.0., MS.K. klar Luft. I det 5te Glas let- 
tede Prinds Frederik og Raa og seilte til Kjøbenhavn. Prinds Frederik 
saluterede Generalen med 9 Skud og blev betakket med 3. I de 7de 
Glas gik 2 Bombarderere og 8 Transportskibe til Kjøbenhavn. I det 8de 
Glas Signal for alle Flagmænd. 2 Glas i Formiddagsvagten lod Gene- 
ralen en Kongens Gjøs veie fra Fortoppen og en Kongens Vimpel fra 
Formærsraa over Bagbord. I det 6te Glas en Kongens Vimpel fra Com- 
pagnen. I det 7de Glas lod Generalen et hvidt Flag veie med en rød 
Stribe og en Kongens Gjøs under fra Fortoppen og en blaa Vimpel fra 
Formærsraa over Bagbord og en Kongens Gjøs fra Besanraaen; samme 
Tid blev vi 30 Seilere vaer, som kom Syd fra, mente at det var vore 


1) Inntatt hos Giødesen. 

Transportskibe, da det dagedes lidt op, saae vi, at det var store Skibe, 
hvorpaa vi gjorde klar Skib. I det 8de Glas lod Generalen blaat Flag 
veie og skjød 3 Skud; Flagmændene gjorde samme Signal. Vi kappede 
med hele Flaaden og gik under Seil. Vinden S.0.t.0., Stiv M.S.K. klar 
Luft, vi faldt N.O. over med endeel af vore Skibe, og vi gjorde vores 
Bedste at luvere op imod ham. Den Svenske Flaade var ungefær ” 
Miil fra os til Luvart, og de laae ogsaa N.O. over for at ville skjære os 
af, for de mente, at vi vilde søge Renden, mens contra vores Tanker 
var at vilde luvere op imod ham. Vi gjorde Slag paa Slag, men vi 
maatte mestendel vende for Vinden om, formedelst det kulte haardt og 
den store Sø der gik, saa vi kunde ikke komme op til ham saa nær, 
som vi gjerne vilde. 5te Glas i Eftermiddagsvagten kom endeel af de 
Svenske saa nær, at de os noget saa nær kunde beskyde vores de for- 
reste Skibe, som var Dannebrog og Mars. Den Svenske General skjød 
2 Skud med Skarp og derpaa begyndte de Svenske at kanonere, og de 
begyndte at kanonere paa vores General, mens de kunde ikke begaae 
ham, saa der intet blev kanoneret fra vores Flaade uden af Dannebrog 
og Mars. Dannebrog var ulykkelig, idet han fyrede 5 å 6 Skud ragte 
hans Agterskib i Brand, og de var ikke capable for at faae det slukt. 
Det brændte af til Dækket. I det 8de Glas vendte vi Synder over, og vi 
(vare) kun et lidet Stykke fra Dannebrog, og den var kommet til an- 
kers, og da var den næsten dels afbrændt til Vandet, og saa sprang den 
med det samme. Vi kunde ikke see, at der blev nogen berget af Fol- 
kene, uden nogen af Chalupperoerne, som var i Chaluppen og 3 Mand, 
som blev berget med hans Fisker Jolle. Der var en af de Svenske, som 
seilte sin Forstang overbord. De Svenske var 1 General, 2 Admiraler, 
3 Vice-Admiraler og 2 Schoutbynachter, 3 Commandeurer, saa at de 
var 21 Orlogsskibe, 4 Fregatter, 2 Brigantiner, 2 Brandere og 2 Bom- 
barderer. Strax derefter saae vi en Admiral og en Schoutbynacht, som 
stod paa Grund paa Dragø Rev. Den Svenske Flaade seilte S.V. hen 
med os til 2 Glas i Platfoden, da gik Svensken til ankers O.S.0. for os 
omtrent en Miil. I det 4de Glas gjorde vores General Signal at ankre, 
tillige alle Flagmænd, og i det 5te Glas kom vi tilankers p. 6 Favne 
Sandgrund og peilte Stevns Huk S.t.O. fra os 2 Miile, Vinden S.O.t.S. 
Stiv MS.K. klar Luft, da blev strax vores Tøianker halt for Kranen og 
vores Tøitoug spledset paa Pligttouget, som var kappet. Første Vagten 
Vinden S.S.0., Stiv M.S.K. klar Luft”. 


Foruten disse kilder foreligger der fra dansk side noen ,Anmerk- 
ninger til den saakaldte Svenske Relation” opsatt på linjeskibet ,, Wen- 

den”, altså admiral Rabens flaggskib, den 15de november"). Her an- 
føres i utdrag”) hvad der er av interesse til belysning av situasjonen: 


»— — omtrent kl. 8% fikk vi øie på den fiendtlige flåte der rum- 
skjøts styrte ned på oss i slagorden. — — Dette (Gyldenløves signal om 
å kappe) skjedde mellem kl. 12 og 1 og vi anvendte all flid for ved 
vinden, der var oss ganske kontrær, å komme op mot fienden. Denne 
på sin side minsket seil. — — Da nu general-admiral Wachtmeister så, 
at vår flåte seilte over bagbord (altså for st.b. halser) og anvendte all 
flid på a vinne luven fra den svenske flåte, forandret han sin manøvre, 
idet det først så ut som om han vilde seile i slagorden over styrbord 
(altså for b.b. halser) eller presentere oss sin flåtes høire side; men, 
da han så at vår avantgarde (d. v. s. Dannebrog, Mars og Beskjærme- 
ren) anvendte all flid på å vinne høide, og at hans egen arriergardes 
admiral med sin eskadre la over på venstre side eller bagbordssiden 
(altså for st.b. halser), vendte han også for vinden, altså således, at 
hans avantgarde derved blev arriergarde. — — På denne tid begynte 
det å blåse temmelig sterkt og generaladmiral Gyldenløve ga signal til 
ved kontramarsj å vende fra avantgarden. Det ledende skib i avant- 
garden, Dannebrog, hadde allerede foretatt sådan vending fulgt av tre 
andre fartøier, og presenterte over styrbord (altså for b.b. halser) fien- 
den sin venstre side eller bagbord, for så meget som mulig å nærme sig 
fienden, og da spesielt det svenske admiral-general-skib Götha Lejon. 
— — Herunder begynte det svenske admiral-general-skib omtrent kl. 
2% å skyte. — — Dette blev på lignende måte besvart av 3 av vår 
avantgardes skibe, d. v. s. Dannebrog, Mars og Beskjærmeren, og da 
den friske vind kastet meget av vår ild og forladningen tilbake mot ski- 
bet, inntraff den ulykke, at vårt skib Dannebrog kom i brand og sprang 
i luften. Hadde det, således som påstått i den svenske relasjon, vært 
forårsaket av den svenske kanonild, kunde vi gjerne ha medgitt dette, 
da sådan tildragelse ikke er usedvanlig tilsjøs. — — Da det nu ikke 
kan bevises, at der fra vår hele flåte er skutt et eneste kanonskudd fra 
andre fartøier enn de 3 ovennevnte, mens derimot 12 av de svenske 
skibe, nemlig fra og med Götha Lejon til og med det siste fartøi i deres 
daværende arriergarde, Nordstjernan, i lengere tid har skutt på vår 
flåte, så overlater jeg til enhver å avgjøre, om de svenske har hatt stor 
ære av at de kaller denne affære et slag eller en betalje. — —" 


1) Inntatt i utdrag hos Giødesen. 
7) Og oversatt fra tysk, likesom parentesene er av mig. (Forf.). 

Hvad der har interesse fra de forskjellige fartøiers journalutdrag 
vil bli anført på vedkommende sted. 

Av svenske kilder haes først og fremst Wachtmeisters foran 
nevnte rapport til rådet. Heller ikke denne inneholder imidlertid me- 
get av interesse vedrørende selve affæren. Han melder at han lettet 
anker ved Møen og ,Seglade något båttre in emellan Ståfwens och Fall- 
sterboo, då man ongefåhr kl. 11 förmiddag fick den danske flåttan lig- 
giandes i Kiögebucht i Sichte, hwarföre — — — jag uthi en god och 
fullkomblig ordning lopp ånda fram til bem:te fiendtliga flåtta, som be- 
stodh af några och Trettio Skiepp och fahrtyg till Öhrlogg, förutan ett 
stort antall af Coufferdie- og transport-fahrkåster, hwilcke genast drogo 
sig ifrån Öhrlogg flåttan åth landet emellan Kiöge och Amacher och 
kom jag så der på emellan kl. 2 og 3 efftermiddagen med hans Kungl: 
Maj:ts under mitt anförande lembnade Öhrloggflåtta, att angripe fien- 
den, och dess fremsta Skiepp utaf dess avant Garde, då förste början 
genast gaf oss en sårdeles godh förhoppning om en lycklig success och 
åthgång hålst som — — — jag både hade lofwen af fiendens flåtta som 
tåmmeln war i disordres, och ett des Skiepp wåhl om 70 Stycken, som 
var ledare af dess Avant Garde, förandes en Commandeurs distinction 
eller wimpell, och kom straxt vijd begynnelssen af attaquen med twen- 
ne andre emot os ansåttandes, råkade uppå första ifrån detta mitt un- 
derhafwande Skiepp giorde Skotten i brand och sprang samt flög effter 
en half högst tre fierdedehls timmars förlopp derpå i lufften, så at 
ingen ting deraf, eller mehra folck ån allenast tree man som sprungit 
i Chaluppen och afkappet fånglinan, blef bergat, hwilcket hos fienden 
förorsakade en så stoer Consternation, att han begynte draga sig till- 
bakars, effter som han ei heller kunde med dess Skiepp gå öfwer 
Stags, utan bracktes således i Confusion, men så snart med hans Kungl: 
Maij:ts under mit Commando anförtroade flåtta, jag skulde fienden an- 
gripa, och kom mig med honom at engagera, begyndtes med samma 
windh en så håfftig Storm” at han på grunn av den hule sjø ikke kunde 
bruke sine underste batterier, likesom viceadmiral Sparre seilte sin 
forstang overbord. Hertil kom at 2 av hans beste skibe ved vendingen 
oppe under Amager raket på grunn og blev stående. Alt dette i forbin- 
delse med det trange farvann, der gjorde at han stadig måtte vende, 
gjorde at han henimot kl. 5 om eftermiddagen fant å måtte gå til 
ankers. 

Foruten dette dokument finnes den ovenfor omtalte relasjon, som 
den likeledes ovenfor nevnte danske ,anmerkning” imøtegår. Relasjo- 
nen, hvis fulle benevnelse er: ,Et kort Diarium öfwer det hwad sig 

tildragit ifrån den tiden den Swenska Flottan gick utur Carlscrona till 
Segels, och til den 3. Oktobr. (gl.st.) Anno 1710”), inneholder i hoved- 
saken det samme som Wachtmeisters rapport. Her gjengis allikevel et 
bruddstykke av den, da den for enkelte punkters vedkommende gir 
klarere beskjed: 

s»— — om morgonen kl. 8 lyftes åter Anckar (ved Møen) och 
ståltes, sedan man fik 14 danska Skep långt ifrån i sichtet, coursen 
ånda åt dem til Kiögebucht, hwarest man wid ankomsten fan hela dan- 
ska Flottan bestående af några och 30 Skiepp och Fartyg förutan en 
stor hop wål öfwer 40 Kiöpmans eller Transport Farkostar för sig lig- 
giandes, då Hans Excellence låt wår Flotta stålla sig i dess tilbörliga 
rang och ordning, och gick så med en dragande wind löst på Fienden. 
Angrepet begyntes emellan kl. 2 och 3 efter middagen, och blef Fien- 
den med ett godt mod å vår Sida angrepen, at man en tåmmelig för- 
hoppning hade om en önskelig Success och utgång, hwar til så mycken 
större licknelse war, som samtl. wåra fornöyeligen gjorde deras skyl- 
dighed och höllo sig i sin ordning, men de danska derimot tåmmelig 
bracht sig i oreda, doch kom ett af deras största Skiepp over 80 Sty- 
cken, som förde en Commandeurs Wimpel, genast i början af Atta- 
quen med 2:ne andra på wårt General-Admiral Skiep ansåttiandes, 
men råkade uppå första hår ifrån skedde skåtten i brand, och flög efter 
% timars förlopp i luften så at ey meer ån 3 man, hwilka sprunge i 
Chaloupen och kappade af fånglinan, blefwe bårgade, hwilket som man 
grant kunde mårkia gjorde fienden någon consternation”. 

Der omtales da videre at stormen tiltok, således at man ikke 
kunde benytte de underste batterier og at slaget bl. a. derfor måtte 
avbrytes. 

Et interessant bidrag til bedømmelse av situasjonen finnes i den 
norske matros Trosners dagbok, ført på fregatten Høyenhall”. Den 
gjengis derfor her: 

»Oktober 1710. | 
Trosners beretning om slaget i Kjøgebugt. 

4. ditto lørdagen. Vi blev liggende stil paa Kjøgebugt, og det kuled 
hardt af en S.0. vind. Samme dag kom da Svensken ansættendis forde 
vind forbi Stevens ned til os med 23 orlogsskibe. Deriblandt var 5 tre- 
dækkere. Og han havde 7 flagskiber, som var 1 generalskib, 2 admira- 
ler, 2 viceadmiraler og 2 schoutbynachter. Nok havde han med sig 8 
skib, som var fregatter, bregantiner og brandere. Der vi det saa, gjorde 


1) Sv. Riksarkiv. 

vi os klar alle sammen til at slaa og begjønte at lætte; mens det blaaste 
saa hardt, at vi konde ikke faa vore ankere hjem, hvorfor vi maatte 
kappe vore ankertover alle sammen og kom onder seyl. Og transport- 
skibene gik til Kjøbenhavn. Og vor general kasted overbord baade 
skaber og kommercer, senger og klæder og kofferter og svinestier med 
svin og faar, hønsehuser med høns, gjæs og ender og alle folkenes 
koyer og kister og gjorde slet rødigt skib. Og mange andre skiber ka- 
sted og over bord, saa der flød ganske tøgt med vrag og chaluper og 
joller. Der Svensken saa, at vi loverte os op imod ham, da stak han 
bidevind; thi alle hans skiber laa i linje de batalie. Og da seylte en af 
hans viceadmiraler sin forstang overbord med flag og alt. Vi loverte 
os op imod hannem, og orlogsskibet Dannebrog var høgeste til lovart. 
Og den nærmeste var Hvide Svanen og Beskjermeren. Siden kom Dan- 
nebrog saa nær hannem, at hun konde lange hannem. Da begjønte de 
at skyde paa hverandre; og da gik Dannebrog over stag og seylte langs 
hans linje og gav lag for lag. Hun fik først lagit af alle hans fem tre- 
dækkere og siden af hver en, som hun seylte langs. Omsider af uløkke 
ragte Dannebrog i brand, og ilden kom først i hans skanse. Og ingen 
af dem vidste det for røg og damp. Da kom hele overskibet i brand, 
og hun gav 3 salver enda, efter at skibet var i brand. Da brende først 
hans messanmast overbord. Siden faldt hans storemast overbord og 
saa hans fokkemast overbord. Da konde vi se, hvor tøgt at folkene 
entred ud paa bogspredet. Saa slog flamen udefter og brende gjøsen 
af. Da faldt folkene i vandet. Siden brende ilden dybere ned og kom 
saa til krudet. Da sprang hun op i smaa smuler. Og ifra den tid ilden 
tendis, og til hun sprang, var ungefær i 3 glas. De var tilsamen derpaa 
— hondrede mand og — mand. Og kommandøer Witfælt fra Dramen 
komanderte hende da, og der var — comisariats herrer derpaa. Og 
der var omtrent 30 matroser paa fra Drammen. Og der blev ikke bjer- 
git flere folk fra hende end som 9 matroser. Der var 2 mand i deris 
fiskerjolle. De bringid 7 mand til sig, som de fandt paa messanmasten 
og paa bogspredit og paa andre støkker udaf vragit — — —" 

Av videre data til rekonstruksjonen skal nevnes at der 10 dager 
efter slaget blev utsendt et fartøi fra flåten for å bestemme vrakets be- 
liggenhet ved peiling'). Resultatet blev at det lå på 7 favne vann med 
Dragør Lund i N.O., Stevns Østhuk i S.V. og Kiøge kirketårn i V. 

Endvidere er den danske flåtes ankerplass før slaget angitt”) til: 


1) Danske Samlinger I R., II B. 
7) Den danske generalstabs arbeide. 

ut for Magleby skog, innenfor Juels grunn omtrent 5 kvartmil O.S.0. 
for Kjøge by, med transportskibene lengst inne. 

Vi kan da gå igang med rekonstruksjonen av situasjonen (pl. 16). 
Først avlegges den danske flåtes plass før slaget. Den angivne avstand 
til Kjøge by refererer sig sannsynligvis til corps de bataille (2). Avant- 
garden (1) ligger lengst øst, hvad der også stemmer med angivelsen 
f Anmerkninger” om at flåten strakte sig fra nordpynt av Stevns klint 
og vestover. »Dannebrog”, som var første fartøi i avantgarden, har da 
efter all sannsynlighet ligget lengst østlig, hvad der også anføres i de 
forskjellige kilder. Arriergarden lå da lengst vestlig (3). 

Dernæst avlegges plassen for ,Dannebrog”s vrak (4). Nu er det 
av ovenstående kilder klart, at Dannebrog” da den kom i brand lå 
for b.b. halser; altså avsettes kursen S.LV.%V. som anført på kartet. 
Vinden er her S.0.t.0. og man må for disse tunge linjeskibe regne med 
at de ikke kan ligge nærmere vinden enn 6% strek. Dette kan også 
konstateres ved å sammenholde de forskjellige data i Sehesteds jour- 
nalutdrag. Hvorlenge Huitfeldt har ligget på denne kurs kan ikke med 
bestemthet fastslåes. Det spiller imidlertid heller ingen avgjørende 
rolle. Forsøker man sig frem med bidevindskurs for st.b. halser på 
vinkellinialen, vil det sees at han utmerket godt kan være kommet op 
i den forønskede høide ved et slag for st.b. halser fra sin sannsynlige 
ankerplass. Denne kurs N.0.%0. er avlagt på kartet. Om den ligger 
litt for langt vestlig spiller ingen rolle. Den utseilte distanse blir ca. 
10 kvm. Da signalet om å kappe gikk kl. 12% og kampen begynte 
mellem 2 og 3, blir det altså 2 timer han skal ha benyttet på denne 
distanse. Dette kan passe godt, da disse tunge, slett seilende linjeskibe 
ikke kan forutsettes å gjøre mere enn 5 å 6 knb. under kloss bidevinds 
seilas. 

Sikkert er det nu at ,Mars” og ,.Beskjærmeren” fulgte i ,.Danne- 
brog'”s kjølvann, hvad der er meget rimelig, da begge disse fartøier 
tilhørte avantgarden. Det er også i danske kilder anført at ,.Christianus 
V” fulgte med. Dette er dog ikke så ganske sikkert. Wachtmeister sier 
at , Dannebrog” kun blev fulgt av 2 andre fartøier, og Wachtmeister 
hadde et ganske godt overblikk fra sin posisjon. »Christianus V" til- 
hørte corps de battaille og det vilde være merkelig om det ikke fulgte 
sitt forband, og i fartøiets journal finnes intet om at det fulgte ,Danne- 
brog”. Angående seilasen sier ikke journalen annet enn at Generalen 
giorde Signal for Flaaden at kappe saa et vert skib gjorde sit bedste 
at komme under Seil for Fjenden uden orden at attakkere”. Det synes 
nemlig som om kun avantgarden (se kartet) har ligget så langt østlig 

at den fra ankerplassen har kunnet ligge klar av Juels grunn. De andre 
fartøier har måttet seile sig ned i læ for å komme vestenom grunnen. 
Men det er jo en mulighet for at ,Christianus V” allikevel kan ha ligget 
så langt østlig at den har kunnet følge ,Dannebrog”. Av de danske 
»Anmerkninger”*) fremgår da også at ,Flaaden ikke havde ankret i 
Ordre de bataille, men enhver havde placert sig saaledes at han hen- 
sigtsmæssigst kunde indta sine provisioner”. 

Det er altså denne del av flåten som efter Sehesteds journalutdrag 
efter kapningen falt N.O. ovre. Disse fartøier har ikke gjort mere enn 
det ene slag N.O. over, hvad der direkte følger av utseilet distanse. 
»Dannebrog” var forøvrig ikke særlig egnet til kryssning, da den seilte 
med knekket fokkemast. I ,Beskjærmeren”s journal finnes for den 
første del av affæren intet annet enn at: ,, Ved 1ste Glas (kl. 0.30) kom 
vi udi Herrens Navn under Seil og laa Øster over”; først efter at ,,Dan- 
nebrog” var kommet i brand nevner journalen om vendingen. ,.Mars"”s 
journal eksisterer dessverre ikke mere. 

Dernæst kan vi gå over til rekonstruksjon av hovedflåtens beve- 
gelser. Sehested sier, at den ved 8 glas (kl. 4) var i nærheten av ,.Dan- 
nebrog”, som da var tilankers og som like efter sprang i luften. Sehe- 
sted kan ikke ha vært til luvart av ,. Dannebrog”. Dette fremgår for det 
første av de fleste journalutdrags meddelelse om at ,Dannebrog" var 
lengst til luvart. Og for det annet fremgår det av fregatten ,Lossen"s 
journal, der sier at både den og Sehesteds skib forsøkte å krysse sig 
op til Dannebrog” for om mulig å berge besetningen. Vi kan således 
med stor grad av sannsynlighet avsette Sehesteds plass som på kar- 
tet (5). 

Nu sier Sehested at hovedflåten ved nevnte klokkeslett — kl. 4 
— vendte sydover. Flåten har altså da ligget for st.b. halser, altså med 
kurs N.0.%0. Dette avsettes da fra nevnte punkt. Men til dette punkt 
er flåten kommet ved å gjøre ,slag på slag”. Fra sin ankerplass innen- 
for Juels grunn har den måttet seile vestenom denne grunn. Det er 
utenkelig at de mange fartøier har krysset sig op sønnenfor grun- 
nen. Man må da ved hjelp av den angivne fart og foreliggende bide- 
vindskurser opkonstruere denne seilas, der jo som nevnt foregikk som 
en bestrebelse for å lovere sig op mot vinden. Sehested sier også at 
de ikke søkte å komme op mot Sundet, men tvertimot vilde lovere sig 
op mot vinden. På grunnlag av disse data må da den omtrentlige kurs 
bli som antydet pv kartet. Selvfølgelig må denne antydning opfattes 


1) Ikke medtatt hos Petersen og Giødesen. 

rent skjematisk, da som Gyldenløve sier, ingen egentlig orden kunde 
opnåes. I ,Neldebladet”s journal heter det at alt var ,Huldert og Bul- 
der, vi Blef skammeligen ofver Rumpled — —”. Av de forskjellige 
journalutdrag fremgår at .Dannebrog" var det ,luvarteste” fartøi. Men 
dette sier jo ikke at disse fartøier peilte fartøiet i retning av vindøiet. 
Av de danske ,Anmerkninger" fremgår også at flåtechefen omtrent 
kl. 3 ga signal om å vende sydover. Dette stemmer også med den op- 
satte konstruksjon, idet flåten da må ha vært ved punkt (6), ca. 5 kvm. 
fra punkt (5). Fra kl. 12% da signalet om kapping av ankertaugene 
blev gitt til kl. 4 er altså hengått 3% time; den utseilte distanse er ca. 
14 kvm., hvad der kan passe bra når hensyn tas til medgått tid til seil- 
setning og vending for vinden. 

Som støtte for denne konstruksjon i motsetning til Giødesens skal 
også anføres noen utdrag av ,Fyn'"s journal'): , — — 4 GI. (kl. 2 emd.) 
ude vendte med hele Floden alt for Vinden om, thi vi kunde ikke faa 
Skibene at stage. — — 5 Gå. ude vendte vi igjen med hele Floden, — — 
lidet derefter lod General veje o.s.v. og skiød 2 skud og vi vendte igjen 
for de Windt. — — Generalen lod veje o.s.v. og vende igjen for Vinden 
om.” — Her har man altså hele 4 vendinger på ett brett med hele flå- 
ten. At den første samtidige vending er først kl. 2 emd. er lett forklar- 
lig, da den hele flåte tar tid for å sette seil og komme sig ut og op til 
det punkt på kartet der angir første vending. 

Vi går nu tilbake til punkt (5), hvorfra Sehested sier at hovedflå- 
ten seilte S.W. over på paralell kurs med den svenske flåte. Kursen 
passer med Sehesteds angivelse av at vinden nu var gått over på 
S.O.t.S. Utsettes denne kurs så viser det sig at man kommer akkurat 
til den av Sehested angitte ankerplass på 6 fvn. sandbunn med Stevns 
Huk i S.t.O., 2 mil av (7). 

Den svenske flåte kommer ifølge Wachtmeisters rapport seilende 
fordevind inn mot bukten, ,Jigesom han vilde os levende opsluge” som 
det står i .Christianus Quintus”s journal. Spørsmålet blir nu: hvorle- 
des blir den naturlige anlegning av angrepet, hvis flåtechefen vil sette 
noe inn på å få ødelagt den danske flåte, der i fullstendig uorden er 
iferd med å gå seil inne i bukten? Kan han få klemt den danske flåte 
inn i bunnen av bukten, så er dermed dens ruin gitt. Fra luvart av 
kan han da skridtvis ødelegge sin motstander uten at fartøiene i læ kan 
understøtte. Fra opmarsjstillingen må han altså svinge teten S.V. over 


1) Ikke medtatt hos A. Petersen i ,Danske Samlinger for Historie m. m.”, 
2. B., 1866—%7, og dermed heller ikke hos Giødesen. 

og senere svinge sin høire fløi innover således at han opnår en omfat- 
ning av hele motstanderens styrke. 

Av de danske ,Anmerkninger” sees da også at Wachtmeister 
efter opmarsjen har fått plasert sin flåte på kolonne under sydvestlig 
kurs. Da vender pludselig arriergarden ved samtidig gir og kommer 
således på nordostlig kurs, og flåtechefen foretar samme manøvre med 
resten av flåten. Og hvorfor? Grunnen kan kun være den ene, at 
Huitfeldt med det samme han har kappet legger N.O. over. Faller nu 
Wachtmeister av inn i bukten, får han en flåteavdeling å ryggen. Huit- 
feldt drar altså hele den svenske flåte med sig N.O. over. Det mest 
kritiske øieblikk for den danske flåte er dermed overstått. Men situa- 
sjonen er ikke dermed reddet. Under hele seilasen N.O. over har 
Wachtmeister chancen til å falle av og kaste sig over den opkryssende 
danske flåte. Såsnart Huitfeldt har fått tilstrekkelig høide går han over 
på den annen boug og kommer som det heter i det svenske Diarium 
»ansåttiandes” på det svenske admiralskib. Uten hensyn til den vel- 
dige overmakt kaster han sig mot det svenske gross for å hindre inn- 
brytningen og velger som angrepsobjekt selve flåtechefens flaggskib. 
Han kommer herved under beskytning av samtlige svenske fartøier, 
fra flåtechefens til det siste i rekken, i det hele 12 fartøier. Hvorfor der 
fra dansk side så hårdt holdes på at branden ombord på Dannebrog" 
skyldes brennende kardustøi fra egne kanoner, er uforståelig. Det kan 
ikke innsees, at det skulde ligge noe nedsettende i at branden var for- 
årsaket av fiendens ild, og det må ansees som aldeles utelukket at dette 
i tilfelle kunde være observert fra de øvrige danske fartøier. Åt sven- 
skenes kanoner har nådd frem til Dannebrog” er utenfor enhver tvil. 
»Beskjærmeren”, som var det tredje fartøi i rekken og hvis avstand til 
motstanderen altså var større enn ,.Dannebrog's, fikk ifølge dens eget 
journalutdrag Jen kugle om Bagbord imellem begge Dækkene lige ved 
Stormasten igjennem en port og en igjennem fokken”. På en av de 
kanoner som blev tatt op fra .,.Dannebrog"”s vrak blev der påvist et ty- 
delig merke på hodet av en treffer fra slaget"). Det hele er forøvrig be- 
tydningsløst. 

Huitfeldt gikk altså til ankers og grunnen hertil er som nevnt an- 
gitt å være den at han ellers vilde risikere å antende den innenfor lig- 
gende danske hovediflåte og endog Kjøge by. Det første vilde, efter den 
her foretagne rekonstruksjon av situasjonen, være utelukket, da den 
danske hovedflåte lå kryssende lenger syd i bukten. Og ennu mere 


1) Giødesen. 

umulig vilde det være å få antendt Kjøge by under de rådende vind- 
forhold. Avsetter man vindretningen fra ,Dannebrog"”s plass kommer 
man til punkt (8), der, som det vil sees, ligger langt nordenfor byen. 
Huitfeldts lik drev da også iland ved Kjøge kro, som ligger enda len- 
ger nord. 

Spørsmålet blir da: Hvorfor holdt ikke Huitfeldt av mot land for 
å forsøke å redde besetningen? Der kan kun være én forklaring, og 
den ligger i linje med hans manøvre forøvrig. Holder han av så opgir 
han jo nettop sitt desperate forsøk på å hindre Wachtmeister fra å 
bryte inn i bukten. Han blir derfor liggende og fortsetter kampen. Og 
beslutter Wachtmeister sig allikevel til å falle av så får han i ryggen 
en kjempemessig brander, der nok kan bli en fare for motstanderens 
fartøier om den kapper og søker å komme inn på dem. I linjeskibet 
»Neldebladet”s journal står bl. a. følgende: ,Beskjermeren og Svenske 
Mars tilligemed Quintus vare og i Rang med ham (Dannebrog). deres 
Kanoner gik strax paa Svensken, som siden maatte holde af formedelst 
Dannebrogs Brand.” Læses dette bokstavelig må det tydes derhen, at 
det er den svenske flåte som, istedetfor å falle av, vender utover på 
grunn av »,Dannebrog"”s brand. Danske forfattere har imidlertid læst 
det således, at det er de efterfølgende danske fartøier som faller av, og 
dette er muligens det riktige. Disse fartøier synes således ikke å ha 
hatt den ringeste forståelse av hensikten med Huitfeldts manøvre. De 
opgir uten videre den vundne gode posisjon og seiler sig ned i læ, iste- 
detfor å legge over på den annen boug. Og dermed seiler de sig også 
fra den chance de hadde til å redde besetningen på .Dannebrog”. An- 
dre fartøier forsøkte som nevnt å krysse sig op for å forsøke redning. 
At store deler av besetningen måtte kunne være reddet av disse far- 
tøier synes nokså naturlig, all den stund 3 av besetningen kunde redde 
sig i en liten fiskejolle. Noen vanskelighet med å sette båt på vannet 
forelå således ikke. Dette bestyrkes også av den omstendighet at hele 
besetningen på de ved Amager strandede svenske fartøier blev reddet, 
og det må vel forutsettes at sjøen var vanskeligere her inne på grunnen 
enn den var ute på dypt vann. 

Imidlertid var altså den svenske flåte seilt nordover og dens téte 
var kommet til slaggrunnsgrensen ved Amager. Spørsmålet var da for 
Wachtmeister, hvad han nu skulde gjøre. Å falle av inn i bukten nu 
var for sent. Det er dette tidspunkt Gyldenløve omtaler, når han sier 
at han hadde noen forhåpning om å vinne luven fra ham. Legger nem- 
lig Wachtmeister innover har Gyldenløve straks luven, vender han 
helt om ved samtidig gir risikerer han å få sin téte doublert. Han ven- 

der derfor utover ved suksessiv gir og kommer over på sydvestlig kurs 
for b.b. halser. Det heter herom hos Gyldenløve at han (Wachtmei- 
ster) , vendte med contra Marchen og kom saa et godt stycke op til 
louvart fra os”. Begge flåter går derpå til ankers, den svenske omtrent 
ved punkt (9). 

Er nu den her foretagne sammenstilling av syllogismer riktig — 
og jeg mener den har et fullgodt grunnlag i de foreliggende kilder — 
så kan vi rekapitulere Huitfeldts optreden således: Han ser straks den 
kritiske situasjon hvori flåten kan komme hvis Wachtmeister resolutt 
går til angrep. Istedetfor å lovere sig op legger han derfor N.O. over og 
drar derigjennem den svenske flåte med sig. Herved mister denne det 
gunstige øieblikk for angrep. Da situasjonen ennu — omenn i mindre 
grad — er kritisk kaster han sig, såsnart han har fått tilstrekkelig høide, 
mot det svenske gross og da mot det viktigste punkt av dette, selve flå- 
techefen, for å hindre innbruddet i bukten. Kommet i brand blir han 
fremdeles liggende som en effektiv trussel mot Wachtmeisters man- 
øvre. Dermed er chansen for Wachtmeister glidd forbi og han må for 
å beholde luven gire utover istedetfor innover. Og bedømmer man 
Iver Huitfeldt ut fra dette synspunkt, da blir han en ganske annen 
mann enn man hittil har trodd. Man får da måle ham med de store 
mål, trekke paralellen med Nelsons optreden ved St. Vincent, hvor han 
— imot enhver ordre — bryter ut av linjen og kaster sig mot en veldig 
overmakt for å redde flåten ut av en kritisk situasjon. Mahan sier i 
anledning av denne episode, der med ett slag henledet admiralitetets 
opmerksomhet på Nelson, om admiral Jervis: He was happy, indeed, 
in having such a lieutenant, so right a man in so right a place, at a so 
right a moment”. Det samme kan sies om Gyldenløve og Huitfeldt. 
Den situasjon som Gyldenløve ved en rent ufattelig sorgløshet bragte 
flåten op i, den reddet Huitfeldt den ut av. Han satte sitt — og mange 
andres — liv inn på det; men erhvervet sig derigjennem udødeligheten. 

Wachtmeister var således fremdeles mellem den danske flåte og 
transportskibene fra Danzig. Den første natt var en av hans fregatter 
helt inne i bunnen av Kjøgebukt og brente et av de på land satte trans- 
portfartøier, og en dag seilte Danziger-transporten sig rett op i den 
svenske flåte. Størsteparten av fartøiene blev tatt, men måtte for en 
stor del frigis, da de var nøitrale. Det viktigste var imidlertid for 
Wachtmeister, at han fikk konstatert at ingen russiske tropper vilde 
bli overført dette år. Siden krysset den svenske flåte sig ut i friere 
farvann, hvor den vilde avvente den danske; denne uteblev imidlertid, 
efter Gyldenløves utsagn på grunn av motvind. 

Året endte da med at begge seilte hver til sitt, Wachtmeister til- 
freds med at ingen transport av russiske tropper hadde funnet sted, 
og Gyldenløve lykkelig over at ethvert forsøk på en sådan transport 
hadde strandet. Begge flåteførere kom hjem med noenlunde hele eska- 
drer; ingen av dem med bevisstheten om å ha utrettet noe av betydning. 

Som avslutning på året kan det være på sin plass å gi en kortere 
fremstilling av Iver Huitfeldts løpebane, således som den fortoner sig 
på grunnlag av de senere kildeskrifter (pl. 17). 

Angående hans forfedre skal kun anføres at Huitfeldtene i refor- 
masjonsårhundredet spillet en betydelig rolle i Norges indre historie 
som stattholdere, rikskanslere og lensherrer, men ingen av disse tok 
varig ophold i Norge. I 1580 nevnes første gang') en Huitfeldt som 
norsk adelsmann, og senere har slekten vært bosatt her i landet. 
I 1584 nevnes Anders Huitfeldt første gang til Thronstad*”), og 
fra da av er denne eiendom i slektens eie i over 200 år. 

Anders Huitfeldts sønn var Jacob Huitfeldt til Thronstad og 
dennes sønn var oberst Tønne Huitfeldt til Thronstad, Haldens be- 
rømte forsvarer 1660, og Tønne Huitfeldts sønn av første ekteskap var 
kommandør I ver Huitfeldt til Thronstad. Denne siste tilhørte altså 
Ade generasjon av slektens helt norske linje. han var selv født her i 
landet, var opvokset her og likeledes bosatt her, idet han var innrulle- 
ringsohef i det sydlige Norge og verftchef i Kristiansand. Under disse 
omstendigheter kan der vel vanskelig være anledning til å tvile om 
mannens nasjonalitet. Hvis man da ikke vil følge den danske professor 
som i 1920 i anledning av diskusjonen om Tordenskiolds nasjonalitet 
likeså lettvint som smakløst løste knuten ved å si at der på den tid 
ikke eksisterte noe Norge, altså heller ikke noen nordmann. 

16 år gammel gik han i 1681 inn i det av Curt Adelaer*) oprettede 
lærlingekorps og ansøker under lste desember s. a. om optagelse. Ån- 
søkningen er sålydende: 

»Stormægtigste Arfue Konge, Allernaadigste Herre. 

Eders Kongl: Mayt: tacher Jeg Allerunderdanigst for Edersz 
Kong: M: Allernaadigste tilsagen som ved H: Rigsz Admiral Hendrich 
Bielche, og General Admiral") Jensz Juel, Allernaadigste hafuer behaget 


1) H. J. Huitfeldt-Kås: Efterretninger om familien Huitfeldt, 1908. 

7 På Hurumlandet. 

3 Se foran. 

1) Det var Niels Juel som på denne tid var generaladmiral, mens broren ba- 
ron Jens Juel først 1699 blev utnevnt til denne stilling. Denne siste var Tønne Huit- 
feldts krigskamerat fra Gyldenløvefeiden. 

og bevilget, at ieg maate antagis, til navigationens Information. Da til 
saadan Eders Kongl: M: Allernaadigste promis, fordrister ieg mig, og 
allerunderd: Edersz Kongl: M: ombeder, at Eders Kongl: M: Aller- 
naad: Ville meddele mig, Edersz Kongl: M: allernaadigste resolution, 
til Admiralitetet, at ieg der udj maatte worde Indschrefuen, saadan 
Edersz Kongl: M: store naade, wil Gud Rigelig belønne, og forwenter 
herpaa en Naadig bønhørelse, og forblifuer: 
Edersz Kongl. Maytt Allerunderdanigste tiener 
Iffuer Huitfeldt 
SI: Tønne Huitfeldtsz Sønn. 

Kiøbenhafn dend 1. December 1681.” 


Som tidligere") nevnt var det på denne tid skikk, at lærlingene 
for å få praktisk utdannelse søkte ansettelse i utenlandsk marine og 
da fortrinnsvis den hollandske. Iver Huitfeldt benyttet sig også av 
denne fremgangsmåte og Niels Juels konduiteliste over marinens offi- 
cerspersonale datert Kjøbenhavn 7de mai 1690 gir i en sammentrengt 
form en oversikt over disse hans tokter. Det heter her”): 

»Lieutenant Ifver Hvitfeldt Tønnesen*), født paa Frederiksten udi 
Norge, 24 Aar gammel, ugift. — 1681 antagen med kongl. allernaad. 
Tilladelse for Lærling; siden faret Tid efter Anden med Capitain Louis 
Covls paa Reiser ad England med Charitas; med Schoutbynacht M. 
Bille paa Neptunen ad Kiel; med Capitain Bjørn paa Engelen ad Kiel, 
med Schoutbynacht Bille paa Anna Sophia og med Capitain Bruyn paa 
Dragonen ved Helliglands Erobring. Dernæst til Convoy ad Strædet 
med Capitain van Lard, siden ad Livorno og Toulon, derfra paa Kryds- 
ning imod Algiererne med Skibet L'Eole og Monsr. le Comte de Sebe- 
ville, og siden med Capitain Bellefontaine fra Toulon for at bombardere 
Algier. 1687 avanceret til Lieutenant udi Aarstjenesten. 1689 foer med 
Hr. Admiral Bjelke paa Elephanten, og siden med Capitain Skønne- 
bølle paa Engelen bivaanede den engelske Transport. 1690 udreist til 
Holland med Forlov for denne Sommer. — Er en god, dygtig Officer, 
som noksom fortjener med Tiden selv at føre et Skib.” 

Førenn han avanserte til officer har han altså vært såvel i hol- 
landsk som fransk tjeneste. Det omtalte tokt til Stredet med capitain 
Lard (sikkert en feilskrift for Laar) gjorde han sammen med den se- 


1) Se foran. 

7 Tidsskrift for Søvæsen 1861, s. 257. 

3 Merkelig nok kaller både Niels Juel og Garde ham Tønnesen som efternavn, 
øiensynlig i henseende til hans berømte far. 

nere viceadmiral Just Juel'), hvorav der foreligger en beskrivelse. Det 
kan ha sin interesse fra denne beskrivelse å nevne hvorledes ,,Adels- 
bursene”, i hvilken stilling såvel Juel som Huitfeldt gjorde tjeneste, 
hadde det ombord. De gjorde almindelig matrostjeneste og levet på 
samme kost som mannskapet forøvrig. Kun de siste 4 uker av reisen 
lot capitain Laar Juel og Huitfeldt skiftes om hverannen aften å spise 
med ham i kahytten. I beskrivelsen heter det herom: 

»Imellem disse Adels-Burser og den gemeneste mand paa skibet 
er i Maanedssold, Tjeneste og Spisning ingen anden Forskjel, end at 
Adels-Bursen har sin Post i alle Tilfælde paa Halv-Fordækket, spiser 
ei under Dækket med den gemene Mand, men i Cahytten hos Skippe- 
ren og Styrmanden, hvor Selskab og Kosten dog forskjeller lidet. I 
Cahytten sover og Adels-Bursen eller, om der ei er Rum, da udi Con- 
stabelens Kammer, hvor de saavel som udi Cahytten kan sidde og lære 
deres Navigation, hvilke smaa Friheder de betale med den halve Af- 
kortning af deres tillagte Maanedspenge.” 

Det vil herav sees at disse unge adelsmenn fikk gjennemgå en 
ganske hård skole, der imidlertid gjorde dem til virkelige sjøfolk fra 
grunnen av. 

Den betydningsfulleste sjømilitære utdannelse fikk imidlertid 
Iver Huitfeldt gjennem de tokter han gjorde utenlands fra 1690 og ut- 
over, altså som officer. 

I 1690 tjenestgjorde han som volontør på den hollandske flåte og 
deltok herunder i det berømte slag ved Beachy Head, hvor de forenede 
engelske og hollandske flåter blev slått av franskmennene under Tour- 
ville. Dette slag er å betrakte som en forløper for og motsetning til 
slaget ved Cap de la Hague 1692. 

På fransk side var 70 skibe, på engelsk-hollandsk ca. 60. En- 
gelskmennene som hadde ledelsen, fulgte den almindelige opskrift om 
opnåelsen av luven og angrep derpå. Hollenderne utgjorde téten, en- 
gelskmennene centrum, mens køen bestod av såvel engelske som hol- 
landske skibe. Huitfeldt var med i avantgarden. Denne kastet sig ved 
angrepssignalet med voldsom kraft inn mot franskmennene; admiral 
Herbert begikk imidlertid den feil å dreie til for tidlig med centrum 
og kø, således at avantgarden blev isolert. Herav benyttet Tourville 
sig, doublerte den hollandske kø og la hele avantgarden under dobbelt 
ild. Den led meget og hele flåten var snart på flukt. 


1) Se om Huitfeldts liv H. J. Huitfeldt-Kås: Efterladt Manuskript om Iver 
Tønnesen Huitfeldt, inntatt i Personalhist. Tidsskrift R. 6, B. 1. 

Der foreligger en interessant fremstilling av slaget fra Huitfeldts 
hånd i en skrivelse til schoutbynacht v. Støcken, datert London 25de 
juli g.st. 1690'). Han legger imidlertid feilaktig hele skylden på hol- 
lenderne, mens hele ansvaret for den feilaktige ledelse lå hos den en- 
gelske admiral Herbert”). Huitfeldt sier tilslutt: 

»Løsten har forgod mij at fare lenger med holenderne for volon- 
ter, for den ære mand kand lege ind hosz dem, bestor udi Comfusion; 
vilde de gode Herrer forunde mig noget af min gasie havde leg vel løst 
at gjøre en Campanie med di Engelsche, vesz mig maatte telladesz at 
blifue lenger ude, vesz eche da beder jeg allerydmygest at her Schoutbi- 
nacht velde forhielpe mig hosz herrerne med nogle penge till at Reise 
hem med; herpaa vel leg underdanigst eruarte min heresz gonstig Re- 
solution som til døden forblifuer min høyædle 

og velborne herresz ydmyge og thienst schyldige thiennere 

Huitfeldt. (P1. 17).” 

Han har sannsynligvis ikke fått forlenget permisjon, ti han reiste 
hjem og avanserte da til capitain. Han blev imidlertid ikke lenge hjem- 
me. Men han gikk ikke, som antydet i ovennevnte skrivelse, i engelsk 
tjeneste. Våren 1692 var han nemlig sammen med viceadmiral von 
Støcken i fransk sjøkrigstjeneste og deltok i det bekjente slag ved Bar- 
fleur og Cap de la Hague den 19de mai samme år). 

Slaget ved Cap de la Hague blev så heldig for England på grunn 
av at Frankrikes utmerkede admiral Tourville efter Ludvig XIV's ka- 
tegoriske ordre og trods protest måtte gå tilsjøs og opsøke den fiendt- 
lige flåte med 44 skibe med 4484 kanoner istedetfor 78, som han vilde 
ha hatt om han hadde fått vente til Brestflåten ankom. Den engelsk- 
hollandske flåte bestod av 99 skibe med 41,000 mann og 7000 kanoner. 

Tourville hadde heist sitt flagg på .Solei Royal” med viceadmiral 
Vilette-Mursei, hans ,lieutnant-general”*") som flåtens næstkommande- 
rende på ,Ambitieux”. Ombord på dette siste fartøi tjenestgjorde Iver 
Huitfeldt. 

Kampen konsentrerte sig ved Barfleur om de to flåters admiral- 
skibe. Herom sier Rawson: ,I 2 timer kjempet Tourville på ,Solei 
Royal” og Wilette-Mursei, hans næstkommanderende, på ,Ambitieux"” 


1) Inntatt i Huitfeldt-Kås' artikkel: Iver Tønnosen Huitfeldt i Personalhist. 
Tidøskrift R. 6, B. I. 

*) Rawson: Twenty Famous Naval Battles. 

3 I Norges Historie av dr. Osc. Alb. Johnsen V. B. I. del, pag. 319 note, er 
feilaktig anført at Huitfeldt deltok på hollandsk side i dette slag. 

1) Se foran. 

en desperat kamp. Disse stolte skibe, med deres høie akterstevne med 
utskårne og forgylte forsiringer og med deres sorte kanoner i rekker 
av ildspyende øine, holdt det franske flagg vaiende omringet av en 
forferdelig overmakt. Engelskmennene sendte bredside efter bredside 
inn i de franske fartøier med dobbelt så stor hurtighet som disse kunde 
besvare dem med. To store engelske fartøier blev imidlertid ødelagt. 
mens de franske skibe alene utholdt kampens hete.” 

Ved solnedgang ankret begge flåter. Dagen endte med avgjort 


fordel for de franske. De hadde ingen skibe tapt. mens motstanderne 
hadde tapt to. 


Gjennem den trange og farlige led inn til Saint Molo fikk fransk- 
mennene reddet 22 av sine skibe. De øvrige blev satt på land og op- 
brent av engelskmennene efter blodige båtkampe. 

Blandt de opbrente skibe var også Tourvilles flaggskib »Solei 
Royal”. Herombord var viceadmiral v. Støcken som frivillig. Sam- 
men med Tourville kommer han over på et annet skib, øiensynlig vice- 
admiral Villet-Mursei's. von Støcken sier i sin rapport') til kongen 
bl. a.: ,.Capitain Witfeld er her med mig, og er hand af Monsieur Villet, 
Liut. General med huem hand war Embarqueret, megtig blefuen be- 
rømt.” 


I begge disse to berømte slag — Beachy Head og Cap de la Hague 
— hadde således Huitfeldt vært med i den hårdeste kamp og herunder 


innlagt sig megen berømmelse. Han reiste nu hjem og blev fører av 
en fregatt. I 1697 avanserte han til kommandørkaptein og i 1704 ved 
kongens besøk i Norge til kommandør. I det litet ærefulle tokt i 1700 
tok han ikke særlig del. Hans fartøi , Prinds Georg" skulde ha vært 
med i v. Støckens eskadre; bestemmelsen blev imidlertid forandret. 
Skibet blev liggende ved Kjøbenhavn og måtte avgi en del av sine folk 
til andre fartøier, der ikke hadde fulltallig besetning. 

Ved sin hjemreise til Norge samme år utber han sig hos sine fore- 
satte, at hvis der under hans fravær skulde utnevnes noen flaggoffice- 
rer, at da ingen yngre enn ham ved sine venners intercession måtte bli 
ham foretrukket, da han mener sig fullt så dyktig som noen annen og 
dertil gen infød underdan, der af yderste Efne som mine for fædre 
vover Lif og blod for min Naadige Konge og fædrene landet”. 

I stil med hele hans optreden forøvrig er også hans svar da han i 
1695 utsendtes med orlogsskibet ,Nældebladet” på konvoy og gjordes 
opmerksom på de vanskeligheter, der kunde møte ham ved sammen- 


1) Inntatt i Personalhist. Tidsskrift R. 4, B. 2 

støt med engelskmennene: ,Jeg skal attachere min naadigst anfor- 
trodde Vimpel med Toplenter, at, ifald de mig Standeren væk skyder, 


skal han dog blive hængende ved Salingen.” Dette om å nagle flagget 


fast til masten, ,to keep the Flag flying” til siste slutt, er han ikke alene 
om å ha sagt; men han har ved sin optreden i Kjøgebukt konfirmert 
sitt løfte og derved erhvervet sig en plass blandt sjøkrigshistoriens 
store. — 

I det hele tatt er det ganske utvilsomt at den dansk-norske marine 
ved den store nordiske krigs utbrudd hadde overordentlig fremragende 
føreremner i Huitfeldt og Sehested, føreremner som stod langt over en 
mann som Gyldenløve, der ene og alene hadde sin kongelige halvbror 
å takke for sin alt for høie stilling. At han gjennem evolusjonstaktik- 
ken bragte den danske flåte op på en viss ,formalistisk” høide er mu- 
lig. Men det er ialfall vanskelig å finne hos ham de fremragende egen- 
skaper som i så ung alder skulde prædestinere ham til den meget frem- 
skutte og overordentlig ansvarsfulle plass fremfor marinens øvrige 
officerer. I krig spørres mere efter realiteter enn efter formalia. 

Det var således et stort tap for den dansk-norske marine, at Huit- 
feldt så tidlig avgikk ved døden. 

En Huitfeldt og en Tordenskiold i samspill vilde kunne ha nådd 
langt. skjønt det vel ikke er usannsynlig at Frederik IV overfor Huit- 
feldt som overfor Sehested vilde ha lidt under en sykelig mistro, fordi 
han tilhørte den gamle adel. Ifølge hans politiske testamente skulde 
jo ingen av denne gamle adel kunne tildeles overkommando tilsjøs 
eller annen overordnet kommando som militær. Når man er ansvars- 
løs nok til på et sådant grunnlag å holde tilbake fremragende begavel- 
ser blandt de fødte undersåtter, da er det ikke å undres over at resul- 
tatet ofte blir skralt. Men mange og forunderlige er ofte de krefter som 
virker med i skjebnens spill, ti nettop denne mistroens blikk på den 
gamle adel var det kanskje som gjorde at den nye adel gjennem Peter 
Wessel fikk anledning til fritt å utfolde sig. Fra Kjøbenhavn hørte han 
drønnene av Huitfeldts avskjedshilsen og snart skulde han selv skaffe 
sig et navn likeså lysende som sin store forgjengers. 


Året 1711 skulde ikke bli rikere på resultater enn det foregående. 
Foruten pengemangelen hadde man nu også en herjende pest å kjempe 
med. Den svenske flåte blev i den første halvdel av året lammet av 
sykdommen og i Danmark grasserte den slik at av Kjøbenhavns 60,000 
innbyggere falt flere tusen som offer for den. 

Planene for årets krigerske begivenheten måtte nødvendigvis bli 
berørt av disse forhold. Skåne var således dette år av denne grunn 
helt ubrukelig som operasjonsobjekt og Sjelland var av samme grunn 
uanvendelig som operasjonsbasis. Man måtte altså finne andre opera- 
sjonsobjekter, og da der jo skulde koopereres med de øvrige interes- 
serte makter falt valget på Sveriges besiddelser på sydsiden av Øster- 
sjøen. — Den strategiske kombinasjon på dette hovedgrunnlag strakte 
sig også over deler av Norge. Her skulde der foretas en ,diversjon”. 
der hadde til formål å binde deler av den svenske armé i moderlandet, 
og til denne del av planen var også den danske hovedflåte knyttet, idet 
den skulde hindre Sverige i å sende forsterkninger til Tyskland. Man 
var klar over at Sveriges tyske provinser kun var et sekundært ob- 
jekt; erobringen av dem vilde ikke tvinge Sverige til fred; men var de 
først tatt, kunde alle de allierte anvende sine samlede krefter mot ho- 
vedlandet, som måtte kunne betvinges, når det blev angrepet fra øst 
av Russland og Sachsen-Polen og fra vest av Danmark og Norge*). 

Diversjonen fra Norge skulde foregå som et angrep på Bohuslen. 
Og da dette ikke kunde foregå uten i forbindelse med en kraftig flåte- 
avdeling betød altså planen en opdeling av den danske hovedflåte. 
Allerede dette betød en fremtredende svakhet ved planen. Dette førte 
til at den danske Østersjøflåte blev Karlscronaflåten underlegen i tall 
og da man skulde til å handle blev man engstelig og kalte Nordsjø- 
eskadren tilbake. Dermed gikk hele diversjonen i stå og den stolte 
kombinasjon ramlet sammen. Men selv ikke efter foreningen av de to 
avdelinger kunde den danske flåte løse sin del av opgaven, selv om 
den i forholdenes medhold var den utrustede svenske flåte overlegen. 
De svenske tropper i Sverige, som på grunn av den norske diversjons 
opgiven blev frigitt, slapp således over Østersjøen og undsatte de hårdt 
betrengte svensker der. Endog de egentlige operasjoner tillands kom 
i baklås, angivelig fordi den ene av de allierte ikke vilde gå med på 
den fremgangsmåte som var foreslått av den annen. Og når det så går 
galt er det jo rimelig at den oprindelige plan må ha vært bedre enn 
den endrede og mislykkede. 

Man ser altså atter igjen en utpreget svakhet i de indre linjers 
strategi fra dansk side. Fremdeles ingen tanker på en ødeleggelse av 
den ene eller begge av de to adskilte svenske flåteavdelinger. Hadde 
planen om diversjonen i Norge fått tid til å utvikle sig og kanskje der- 
igjennem gått over til å bli en hovedoperasjon, da vilde flåteavdelingen 


1) Den danske goneralstabs arbeide. 


252 


Den store nordiske krig 


i Göteborg ha falt som en moden frukt. Men centralledelsen, d. v. s. 
kongen med Gyldenløve som øverste maritime rådgiver, var 
ikke stillingen voksen. 

I det hele tatt er det heller ikke dette år mulig å opdage hos gene- 
raladmiralen noe tilløp til initiativ eller i det hele tatt plan for flåtens 
optreden. De omfattende svenske kaperier søkte man å møte med et 
helt nett av konvoyruter, der slukte et stort antall av flåtens fregatter 
og snauer og andre lettere fartøier. Det opsatte system kunde i stor 
utstrekning ikke følges av mangel på materiell og dertil kom at fartøi- 
chefene heller ikke var sin stilling voksen. Svenske kapere skar fort 
vekk fartøier ut av konvoyene og optrådte i det hele tatt overlegent 
nærgående overfor den dansk-norske skibsfart, der dette år på denne 
måte led et tap på ca. 105,000 rdl., hvad der efter den tids pengeverdi 
var store summer. Dette var dog betydelig mindre enn i 1710, da sven- 
ske kryssere og kapere tok henved 100 skibe til en samlet verdi av 
240,000 rdl. Men da hadde man jo også ved Gyldenløves disposisjoner 
fullstendig blottet Nordsjøen for beskyttelse. Så forsøkte man med det 
alltid tilbakevendende middel: å strø små skanser ut over alle truede 
kyster. Men disse skanser hadde ikke alltid krudt og de svenske ka- 
pere kunde uhindre fortsette sitt arbeide. 

Men noe forsøk på å komme til roten av selve ondet, Göteborg, 
hvor såvel den svenske Nordsjøflåte som kaperne hadde sin basis, 
leter man forgjeves efter hos centralledelsen. Man minnes Sehe- 
steds ord fra året forut; en ødeleggelse av Göteborgeskadren vilde 
medføre større fordeler enn erobring av hele Skåne; ti handelen på 
Nordsjøen og forbindelsen med Norge vilde bli fri. 

Og i virkeligheten var Sehested et godt stykke på vei i ut- 
førelsen av denne sin plan. Han blev utnevnt til chef for den flåteav- 
deling på 10 linjeskibe og 12 mindre fartøier der skulde samarbeide 
med Løvendal under diversjonen fra Norge. Det er sikkert ikke 
for meget sagt at man i disse to menn, Løvendal og Sehested, på dette 
krigsteater hadde Danmark-Norges mest energiske og mest fremra- 
gende førere, hver på sitt område. Det er da meget å beklage at de 
ikke fikk føre sitt støt helt frem. 

Løvendal hadde efter sin tiltreden som kommanderende general i 
Norge 1710, for det første fått gjort noe ut av den norske armé. Denne 
hadde hele året vært ,,unitile terræ pondus” og latt Stenbock få full- 
stendig frie hender til å kaste danskene ut av Skåne. Løvendal gjorde 
denne armé til en virkelig mobil maktfaktor. Allerede høsten 1710 da 
han ankom til Norge, fikk han gjort armeen klar til et fremstøt. Betin- 

gelsen herfor var også tilstede derigjennem at Barfoed med sin 
eskadre var ankommet til Nordsjøen. Allerede i begynnelsen av sep- 
tember blev imidlertid Barfoed atter kalt tilbake til hovedflåten med 
endel av eskadren. Løvendal mente dog med støtte av den gjenvæ- 
rende del av eskadren under capitain Boysen å kunne sette fore- 
tagendet igang. Da imidlertid i begynnelsen av oktober også Boysen 
med resten av eskadren blev kalt bort, var hele foretagendet håpløst. 
Men i slutten av juli 1711 kunde han atter innmelde at han kunde optre 
defensivt eller offensivt, ganske som det forlangtes; alt var iorden. 

Og helt fra begynnelsen av tok han sig av det norske sjøforsvar. 
Han klager stadig over sine sjøofficerers uvirksomhet og krever at en 
egen eskadre under en dyktig chef blir stillet til hans rådighet, inntil 
en særskilt norsk sjøstyrke kunde bli organisert. De ved kysten sta- 
sjonerte skibschefer tok også valent på sakerne. De våget sig kun 3—4 
mil ut fra kysten med sine fartøier og ydet handelen meget liten nytte. 
Kaptein Thor Jensen på fregatten ,.Sværmeren” hadde således 
ved Flekkerø latt den meget mindre svenske brigantin ,Sofie" ta 4 
norske skibe like for nesen av sig uten å røre sig. Han blev i den an- 
ledning avløst av den senere så bekjente løitnant P. Grib. En liten 
svensk kaper hadde jaget snauen ,Pakan” på flukt og Løvendal påstod 
at der i Göteborg m. fl. havner lå henved 180 erobrede danske og nor- 
ske priser. Kongen sendte endelig en dyktig eskadrechef, viceadmiral 
Barfoed til Norge i slutten av 1710. Med ham fulgte 4 linjeskibe 
og et sådant var latt tilbake i Norge fra tidligere. Dessuten resolverte 
kongen at Løvendal kunde beholde så mange fregatter han ønsket av 
dem der lå oppe under Norge*). Men allerede i januar 1711 blev Bar- 
foed kalt ned til Danmark igjen. 

Kongen bifaldt Løvendals forslag om å organisere en særlig norsk 
sjøgående flåteavdeling, der direkte skulde underlegges stattholderen. 
Den skulde bestå av 5 linjeskibe og 6 fregatter. Kunde han så få en 
dyktig eskadrechef mente han å kunne ta det op med Göteborgeska- 
dren. Dette hørtes lovende. Løvendal forlot imidlertid til stor skade 
- for Norge landet allerede i 1712 for aldri å vende tilbake, og heri ligger 
vel sannsynligvis grunnen til at det gikk så dårlig og så sent med gjen- 
nemførelsen av denne plan. 

Såsnart Barfoed hadde forlatt Norge og kun tilbakelatt noen let- 
tere fartøier, spillet svenskene atter herre i Nordsjøen. Som snæsvise 
og sultne jagthunde” omsvermet de de danske og norske konvoyer. 


1) Den danske generalstabs arbeide. 


Den store nordiske krig 


Utover våren blev man da nødt til å sende flere og flere fartøier hitop 
og tilslutt var der dannet en hel eskadre, der blev underlagt Sehesteds 
kommando, og således lå altså situasjonen an, da Løvendal i samar- 
beide med Sehested begynte forberedelsene til diversjonen mot Bo- 
huslen. 

Naturforholdene i Bohuslen var slik at en armé med tungt artil- 
leri og utstyr kun med vanskelighet kunde bevege sig i lengderetnin- 
gen. For en videre fremrykning var det nødvendig å støtte sig til sjøen, 
for det første gjennem tilførsel av artilleri og proviant; men også en 
direkte taktisk understøttelse av galleiflåten var nødvendig for at man 
til enhver tid skulde kunne omgå motstanderens venstre fløi og således 
stadig kaste ham tilbake. Men til beskyttelse av denne galleiflåte mot 
Göteborgseskadren var det nødvendig å ha en sjøgående flåteavdeling. 

Løvendals og Sehesteds plan gikk i virkeligheten ut på mere enn 
en diversjon. Da man som forholdene lå an var herre i Nordsjøen, 
blev det besluttet å angripe Marstrand og inneslutte den derværende 
eskadre. Herfra skulde da kysten videre allarmeres. Herom var krigs- 
rådet den 7de juli enig. Mindre enighet var der om hærens anvendelse; 
general Hausman holdt på en energisk offensiv; men de andre 
underførere mante til forsiktighet; man måtte erindre, at den danske 
hovedhær stod syd for Østersjøen, Skåne var ikke utsatt for angrep 
således at de der stående tropper kunde sendes op til den norske 
grense. Men Løvendal lot sig ikke lede av noen majoritet i rådet: 
Norge var ikke istand til å motta et angrep, festningene var i dårlig 
stand og man vilde bortødsle en masse penger på en uvirksom hær 
og flåte. ,Krig føres for å gjøre fienden avbrekk,” sa han. Ved å for- 
holde sig uvirksom, fraskrev man sig enhver innflydelse på krigsfør- 
selen. Og så resolverte han, som det virkelige mannfolk han var, å 
ville gå angrepsvis frem såvel tillands som tilsjøs. Han uttalte at han 
visste, at det knep med penger, proviant og meget annet, men han og 
hans officerer vilde nøies med salt og brød, la det meste av bagagen 
bli hjemme og efterligne fienden i nøisomhet. 

General Stenbock, som hadde overkommandoen i Sverige, 
vilde under de foreliggende omstendigheter legge hovedvekten på for- 
svaret av de faste punkter, Bohus, Marstrand, Elfsborg og Göteborg. 
Løvendal vilde således få som opgave å støte hele den lange vei fra 
Svinesund til Göteborg. Det vilde da være fare for at han når han var 
nådd helt frem i dette utfall og kanskje hadde opbrukt sin støtkraift, 
blev slått ut ved et støt fra Dalsland, hvor general Mörner stod med 
endel tropper. Heri lå planens svakhet. Som vi senere skal komme 

tilbake til var der andre måter å løse opgaven på. Løvendals omfat- 
tende plan fikk imidlertid en bratt ende. Den var nemlig ikke engang 
iverksatt da der pludselig kom ordre om at Sehested med de beste av 
eskadrens fartøier skulde slutte sig til hovedflåten. Tapet av Sehested 
var betydelig verre enn tapet av fartøiene. Ti med det som var igjen 
kunde der sikkert ennu hamles op med Göteborgeskadren, der på 
grunn av mangel på penger og mannskap var litet effektiv. 

I den danske generalstabs arbeide heter det om denne disposi- 
sjon: »Mærkværdigvis havde den danske Regering ikke Øiet aabent 
for Nødvendigheden af at hævde Herredømmet i Kattegat, hvis et Ind- 
fald fra Norge skulde faa Betydning for Krigsførselen i det hele.” Men 
Sehested sier selv i et brev: ,Gud forlade Svensken, som ved hans 
listige og falske Tidender om hans Transport, som jeg er forsikret om 
ej kan ske i en Maaned endnu, har hindret Hs. E. Hr. Baron Løvendal 
og mig i at gøre ham den Skade, han aldrig kunde hindret os, og kunde 
næst Guds Hjælp bleven D. Ms. Riger og Lande til største Fordel.” 

Det viste sig at Sehested hadde rett i dette. Der skulde gå flere 
måneder hen førenn den svenske hovedflåte var seilklar, så den kunde 
beskytte transporten, som jo forøvrig heller ikke var klar, da jo de 
svenske tropper ennu var bundet av de norske. Det var atter igjen 
Gyldenløves admiralstabstjeneste som klikket fullstendig. En energisk 
rekognosering av Karlscrona vilde ha bragt full klarhet i saken. 

Følgen var altså at Løvendals og Sehesteds plan gikk i vasken. 
Den kunde ha ført til en gjenerobring av Bohuslen og endog til en 
erobring av Göteborg. Dermed vilde altså en farefri forbindelse være 
opnådd mellem Danmark og Norge, Göteborgeskadren vilde være 
ødelagt, kaperflåten utryddet. Hele Danmarks maritime energi kunde 
konsentreres i Østersjøen mot den svenske hovedflåte. De indre lin- 
jers strategi vilde ha ført til et mål. Istedetfor fortsatte nu de svenske 
kapere der efter Sehesteds uttalelse ,kan fly en fattig Karls Hoved saa 
meget at bestille, han knap ved, hvor han er vendt”, sitt uvesen i 
Nordsjøen, og Løvendals diversjon, der imidlertid blev iverksatt på an- 
dre premisser, gikk istå og dermed var altså ikke lenger de svenske 
tropper bundet til hjemlandet. — 

Den danske hovedflåte var først ferdig 13de juli og generaladmiral 
Gyldenløve overtok da selv kommandoen. Inntil da hadde danskene 
vist liten aktivitet. Det er fremdeles kun Sehested som kan sees å ha hatt 
noe krav til initiativ hos flåten. I juli måned uttaler han i et brev til 
kongen, at det hadde vært heldig om en viceadmiral i april med 9 
orlogsskibe var blitt avsendt til Østersjøen; ti da hadde det vært mulig 

Kommandør Gjødesens fremstilling av slaget i Kjøgebugt 4. okt. 1710 (se s. 233). 

Kaptein Bergersens rekonstruksjon av slaget i Kjøgebugt 4. okt. 1710 (se s. 240). 

helt å avskjære forbindelsen mellem Sverige og de tyske provinser. 
Nu burde man ialfall snarest løpe ut med 20 skibe, slå de 12 som sven- 
skene hadde klargjort, brandskatte og herje Kalmar og Gottland, der- 
fra gå til Danzig og Colberg, rense sjøen helt og avskjære de svenske 
tilførsler. 

Fra sin stasjon i Norge skriver altså Sehested dette brev til kon- 
gen, uten at han har noe med disse saker å gjøre. Det er en skarp kri- 
tikk over generaladmiralens fullstendige mangel på tiltak og kritikken 
er øiensynlig fullt berettiget. 

Den 13de juli gikk hovedflåten til Kjøge bukt og derfra til Born- 
holm, hvorfra den vendte tilbake til Kjøge bukt den 25de august. Her 
blev den liggende til langt inn i oktober. Den 8de august var Sehested 
med sine fartøier støtt til Gyldenløve. Den svenske hovedflåte ga ikke 
livstegn fra sig. Nedkallelsen av Sehested og hans skibe hadde vært 
fullstendig omsonst. Resultatet er ovenfor omtalt. 

Planen tillands, således som den var lagt fra dansk side, gikk ut 
på først å erobre Wismar. August II fikk imidlertid drevet igjennem 
en forandring av planen derhen, at Stralsund og Rigen først skulde 
erobres. Hertil trengtes grovt artilleri, der måtte transporteres, likesom 
direkte støtte av den danske flåte var nødvendig. 

Hele oktober medgikk til forberedelsene. Den 17de oktober an- 
kom den danske hovedflåte, men kunde intet utrette til Rågens eller 
Stralsunds erobring. Artilleriet uteblev fremdeles, angivelig av mangel 
på konvoy. Efter 2 måneders fullstendig ørkesløshet, drev general- 
admiralen det så vidt at han fikk konvoyen avgårde, men den kom 
aldri frem til sitt bestemmelsessted. Allerede i september var Gylden- 
løve begynt å fremholde at årstiden var for langt fremskredet til at 
operasjonene med held kunde utføres. Som det foregående år stillet 
han sig skeptisk til det hele foretagende, men synes ikke å ha hatt noe 
forslag isteden. 

Fra kongen fikk Gyldenløve den lste oktober fornyet ordre om 
flåtens opgave. Den gikk ut på å åvgi nødvendige skibe og småfartøier 
til angrepet på Rigen, dernæst skulde den fremskynde artilleritrans- 
porten og endelig skulde den hindre svenske ekspedisjoner til Sjelland 
eller Pommern. Gyldenløve forhaster sig ikke; først den 17de oktober 
ankret han ved Rågen. 

Viceadmiral Sehested blev kalt til hovedkvarteret og overdratt 
ledelsen av operasjonene i de rigenske farvann. I det krigsråd som 
blev avholdt kort efter hans ankomst, uttalte han, at flåten, selv med 
østlig eller nordøstlig vind kunde hindre en fiendtlig transport til Rå- 


17 257 


Den store nordiske krig 


gen, Sjelland og Smålandene, når det bare ikke blev storm. Den kunde 
avgi så mange fartøier at 2500 mann ad gangen kunde landsettes o.s.V. 

Dette var den 29de oktober. Den 2nen november holdt imidler- 
tid Gyldenløve krigsråd og den 3dje avseilte han i en forrykende storm 
til Kjøge bukt. Og den 18de november løp han inn på Kjøbenhavns red. 

Gyldenløves egenmektige optreden stikk i strid med kongens 
ordre blev skjebnesvanger for foretagendets videre utvikling. Den 4de 
november hadde kongen i sterkere uttrykk gjentatt sin ordre til ham 
om samarbeide med hæren i Pommern. Han minner ham om hans op- 
gave: at hindre en fiendtlig transport og sikre det danske artilleris 
overførsel; men Gyldenløve rørte sig ikke. Da blev kongen alvorlig 
sint og den 29de november befalte han kategorisk, at generaladmiralen 
skal gå til Kjøge bukt med alle sjødyktige skibe for å hindre en eks- 
pedisjon til Pommern. Et par dager senere befaler kongen at vicead- 
miral Barfoed skal avløse Gyldenløve, hvis denne føler sig syk. 
Det hele resulterer i at schoutbynacht Trojel*) løper ut med 5 
linjeskibe den 8de desember. Dermed er Gyldenløves energi uttømt 
og han stryker kommandoen den 10de. Og dermed er ulykken full- 
byrdet. Artilleritransporten kommer ikke frem. Derimot stakk den 
svenske hovedflåte under Wachtmeister i sjøen. Han hadde ordre til 
å innesperre den danske flåte og derved dekke transporten av de i 
Sverige frigjorte tropper. Noen innesperring var som ovenfor vist 
ikke nødvendig. Den anvendte transportflåte kunde endog seile til- 
bake til Sverige efter en ny forsyning, der understøttet også Wismar, 
efter at den hadde landsatt den første. Beleiringen var dermed hevet 
og således var også ekspedisjonen på dette krigsteater mislykket. 

»Aldrig, hverken før eller senere, er den danske Flaade optraadt 
saa slapt som i 1711,” sier den danske generalstab i sine bidrag til den 
store nordiske krig. Skylden herfor må i første rekke påhvile Gyl- 
denløve, der i egenskap av kommanderende admiral i Østersjøen 
ikke maktet å løse den opgave der var ham tildelt. Men han må også 
i egenskap av marinens ledende officer bære skylden for de feilaktige 
disposisjoner av flåten under hele årets krigsførsel. Året har bekreftet 
hvad det foregående viste: at den danske flåte i Sehested hadde 
den rette mann som skulde vært satt på det rette sted og at dette sted 
var den plass som Gyldenløve hadde vist sig ikke å kunne 
hevde. 


1) Frantz Trojel, født i Bergen 1666, schoutbynacht 1711, viceadmiral 1714, 
admiral 1719, død 1731. 

DEL IV 


1. CHEF FOR SNAUEN , ORMEN” 


2. CHEF FOR FREGATTEN ,LØVENDALS 
GALLET” 1712 

SPESIALREGISTER TIL DEL IV 


Peter Wessel som chef for snauen , Ormen”: 


Snauen ,Ormen” s. 263, Det svenske kapervesen s. 265, Wessel heiser kommandoen 
på ,Ormen” s. 269, Ormen” går på krysstokt s. 270, Oversikt over 1712 års krigs- 
planer og begivenheter s. 274, Kommandoen i Nordsjøen s. 276, ,Ormen”s tokt fra 
begynnelsen av 1712 s. 277, Det siete tokt med Ormen” s. 283, Litt om ,Ormen”s 
revisjonsprotokoll s. 288. 


Peter Wessel som chef for fregatten ,Løvendals Gallei” 1712: 


Fregatten ,Løvendals Gallei” s. 291, Wessels instruks for dens utrustning s. 292, 
Wessels instruks for kryssertjenesten s. 302, Wessel heiser kommandoen på ,Løven- 
dals Gallei” s. 307, Det første tokt og erobringen av ,Svenske Vaaben” s. 308, Wes- 
sel underlegges Wilsters kommando s. 310, Havari under storm s. 313, Wessel slut- 
ter sig atter til Wilster s. 317, Situasjonen i Nordsjøen s. 317, Wilsters disposisjo- 
ner 8. 319, Lewenhaupts disposisjoner s. 321, Wessels kritikk s. 322, Dommen om 
Wilster s. 324, Wessels videre kryes s. 326, Wessel i Kristiania s. 326, Avseiling 
fra Langåren s. 327, Overføring til Fladstrand av baronesse Løvendal og datter 
s. 328, På grunn ved Stavern s. 330, Avseiling fra Hølen s. 330, Han drives av 
storm til Kjøbenhavn s. 332, Den svenske operasjonsplan for felttoget i Nordtyesk- 
land s. 334, Danske forberedelser tilsjøs, Barfoed i Østersjøen s. 835, Svenske for- 
beredelser tilsjøs s. 336, De alliertes forsinkelse av operasjonene s. 338, Svenskene 
går til gjennemførelse av planen s. 339, Wessel slutter sig til hovedflåten s. 342, 
Gyldenløve forlater Dragør s. 344, Wessel sendes på rekognosering s. 345, Angre- 
pet på den svenske transportflåte s. 348, Gyldenløves disposisjoner s. 350, Kam- 
pen mellem flåtene 30te september s. 352, Wessel går til Kjøbenhavn for å repa- 
rere s. 354, Kritikk over det svenske støt s. 354, Wessel i Kjøbenhavn s. 355, Wes- 
sels utnevnelse til capitainlieutenant s. 357, Avseiling fra Kjøbenhavn s. 858, 
Overføring av oberstløitnant Møsting s. 360, Overføring av konvoy s. 362, Over- 
føring av vicestattholder Viereg s. 363, Fregatten går på grunn ved Bolærne s. 
363, Han kommer sig inn til Holmestrand s. 364, Kryesertjenesten s. 365. 

PETER WESSEL 
SOM CHEF FOR SNAUEN , ORMEN” 


De forskjellige forfatteres omtale av snauen , Ormen" er omgitt 
av en viss mystikk. Årsaken er visstnok den, at fartøiet ikke finnes 
hos Garde. Denne anfører imidlertid i en note at Rothe i sin bok feil- 
aktig kaller fartøiet Ormen” istedetfor ,SLindormen”. Men Garde må 
her være på feil spor. , Lindormen” er hos ham i flåtelisten for perio- 
den 1700—1709 opført som gallei'), mens den i perioden 1710—1719 er 
opført som brigantin”). I generallisten*), gjeldende fra 1700, opfører 
han derimot under navnet ,Lindormen” en snau og en gallei, men in- 
gen brigantin. Det er mistenkelig at alle tre fartøier er opført med 6 
kanoner og 14 manns besetning. Det er da meget som taler for at det 
her er samme fartøi som er opført flere ganger. Det vilde da også være 
eiendommelig å bruke det samme navn på så mange fartøier til samme 
tid. Sannsynligvis er det galleien som har hett ,.Lindormen” og den 
gikk ut av flåten i 1710 (se Garde). Men , Ormen” blev som tidligere 
påvist ikke ferdig før høsten 1711. At den het Ormen” og ikke ,Lind- 
ormen” fremgår bl. a. med sikkerhet av Wessels senere citerte skri- 
velser, hvor han selv benytter betegnelsen. 

Den danske generalstab sier på den annen side ,at Garde i sine 
efterretninger feilaktig kaller ,Ormen” for ,Lindormen”. Den angir 
samtidig at ,Å Ormen” inngikk i flåten 1711. Men når nu Garde i sin 
generalliste angir, at snauen ,Lindormen” har eksistert fra 1700, så 
stemmer jo heller ikke dette. 

»Ormen” og »Lindormen"” har vært to forskjellige fartøier. ,.Lind- 
ormen”, en gallei, er gått ut av flåten i 1710, og .Ormen”, en snau, er 
kommet inn i flåten i 1711 og forlist i 1714. Hvad Garde i teksten har 
anført om ,Ormen” har han øiensynlig tatt fra Rothe og har så uten 
videre kalt fartøiet ,.Lindormen” istedetfor .Ormen”, hvad der forså- 
vidt dekkes av generalstabens uttalelse. 


1) Garde II pag. 7. 
7) Garde II pag. 121. 
3) Garde IV pag. 580. 

Men denne villrede i betegnelsene har hos danske forfattere helt 
til den seneste tid ført til den merkelige opfatning, at . Ormen” ikke har 
tilhørt flåten, at den altså har vært kaper, og i konsekvens hermed har 
da disse forfattere utstyrt Wessel med benevnelser som ,,kaperkaptein”, 
»partigjenger”, , korsar” m. v. Dette er ganske feilaktig. .Ormen” har 
aldri vært kaper og Wessel har aldri vært ,kaperkaptein”. Det mot- 
satte er derimot tilfelle; Wessels opgave som chef på Ormen” har vært 
å beskytte den norske handel, å konvoyere fartøier mellem Danmark 
og Norge, å ja ge de små svenske kapere; hertil kom som en særskilt 
tjeneste underretningstjenesten på den svenske kyst, som et ledd i 
Løvendals og Hausmanns disposisjoner. 

Dette fremgår jo allerede av Gardes ovenfor nevnte anførsel om, 
at der istedetfor .Ormen” skal stå ,Lindormen”. Garde er altså fullt 
på det rene med at Wessels fartøi tilhører flåten. Den danske general- 
stab er da heller ikke i tvil herom. Forholdet fremgår videre med all 
ønskelig tydelighet av Wessels senere citerte skrivelser fra denne tid. 
Og skulde der ennu ønskes yderligere bevismateriale, så kan der hen- 
vises til den tidligere omtalte protokoll for gjennemgang av Wessels 
regnskaper på ,Ormen”, opsatt av revisjonen efter hans død'). En så- 
dan revisjon kunde vel vanskelig ha foregått likeoverfor en kaper. — 

Den svenske handel og skibsfart var fra 1710 av praktisk talt op- 
hørt”). Den norske sjøstyrke behersket stort sett Nordsjøen. Der var 
således litet å gjøre for de norske og danske kapere, men desto mere 
for de svenske, der med basis i Bohuslenkysten og Göteborg hadde et 
rikt virkefelt mot mellemrikshandelen Danmark og Norge imellem og 
mot den utstrakte handel på Østersjøen og Danmark. 

Der utrustedes dog også kapere i Norge. Som nevnt under Jan 
Wessel hadde denne sammen med kommerceråd Anders Schøller og 
andre i Trondhjem fått tillatelse til å drive kaperi med skibet .Den 
vaagende Trane” ført av Tordenskiolds bror, Jan Wessel d. y., dikte- 
ren Herman Wessels bestefar. Tordenskiold selv eiet under krigen 
flere fartøier, hvormed han drev handel og skibsfart, men som også i 
forholdenes medfør var bestykket, hvorfor de også leilighetsvis op- 
trådte som kapere. Her var øiensynlig mere å gjøre som svensk enn 
som norsk kaper. Og kaperinstitusjonen var aldri populær i Norge. 
At også orlogsfartøier drev guerre de cours er en selvfølge; men de 
blev ikke derfor kapere. 


1) Finnes i Videnskapenes Selskap i Trondhjem. 
*) Se C. Adelskiöld: Karl XII och Svenskarne II. 

Det svenske kapervesen antok under krigens gang 
former, der ikke var avgjort smigrende for dem der hadde ansvaret for 
dets organisasjon og arbeidsmetode. Gjennem sitt ,Kaperistadga”, ut- 
stedt i 1715, innbød Carl XII ,,hvar och en, eho det vara månde, heder- 
lig karl eller motsatsen, åfven af utlåndsk börd, att, under den svenska 
konnungens hågn, idka kaperi på hafvet mot alla fartyg, hvilka voro 
destinerade till eller ifrån, af Sveriges fiender eröfrade ståder utmed 
Östersjöns kuster”*). 

Da sjømaktene gjorde forestillinger i anledning av disse bestem- 
melser og uforbeholdent betegnet foreteelsen som priviligert sjørøveri, 
svarte Karl XII med 23 nye paragrafer, hvori bl. a. bestemtes, at sallt 
gods, åfven neutralt, skulle vara confiscabelt”, hvorhos det yderli- 
gere understrektes at skaparne skulle stå under wår specielle Protec- 
tion och Hågn”. England som på grunn av disse kaperier allerede hadde 
lidt et tap på over 1,200,000 rdl., truet med å øve repressalier, men fikk 
kun til svar, at i bestemmelsene om kaperiene kunde ingen forandring 
foretas og at shan, om England fullföljde sitt hot, åmnade låta en svensk 
hår infalle i Hannover (som jo tilhørte kongen av England) samt med 
svenska trupper understödja den Stuartske tronpretendenten”*). Denne 
siste trussel har interesse ved bedømmelsen av Karl XII's maritime 
strategi, og vil senere bli behandlet. 

Men en så vidtgående frihet på sjørøveriets område, som dette 
Karl XII's kaperreglement tilsa, måtte naturligvis trekke alt utskudd 
som fantes på sjøen, likegyldig hvilken nasjonalitet det tilhørte, til 
Nordsjøen og Østersjøen. Det svenske kaperreglement skilte sig også 
forsåvidt fra de andre krigførende landes, som kaperne beholdt deres 
»Vålfångna egendom utan nogon den ringaste Avgift til Kungl. Maj.t 
eller publicum”. 

Følgen av dette blev nu at de professionelle sjørøvere, som forla 
sitt virkefelt til Nord- og Østersjøen under Karl XIT's høie beskyttelse, 
intetsomhelst hensyn tok til, om de plyndrede fartøier var svensk eller 
av hvilkensomhelst annen nasjonalitet. På sjørøvermaner utviskedes 
ethvert levende vidne der kunde volde ubehageligheter. 

Verst beryktet av alle kapere var engelskmannen Norcross 
en fullblods sjørøvertype*). Han hadde flakket jorden rundt og var i 
sitt hjemland blitt dømt til døden for sjørøveri, men det lyktes ham 
å komme over til Göteborg, hvor han fikk en kaper å føre. Hvem han 


1) C. Adelskiöld: Karl XII och Svenskarne II. 
7) Fryxell: Karl XII's historia. 
3) Se Grimberg: Svenska Folkets underbara Öden. 

kom over plyndret han. Om han var svensk eller utlending var like- 
gyldig. Til og med en kurer til Kar] XII blev fratatt alt hvad han eiet 
helt til klærne på kroppen, således at mannen måtte låne sig frem. I 
begynnelsen av 1718 blev Norcross opbragt av Tordenskiold og innsatt 
i fengsel. Det lykkedes ham imidlertid å rømme og han fortsatte derpå 
sitt gamle virke. Men hans grenseløse hensynsløshet i optreden blev 
endelig formeget, selv for de svenske myndigheter, og han blev inne- 
sperret på Ny Elfsborg. Han dømtes til døden, men rømte atter. 

Et par år derefter dukket han op i Paris og opnådde den svenske 
regjerings benådning. Men danskene, som ikke hadde glemt hans sjø- 
røvermeriter, satte ham atter fast. Atter rømte han. Innfangedes så i 
Hamburg, men rømte igjen. Da han atter pågrepes blev han satt i jern 
og innesperret i et bur av svære ekestokker. Her sat den beryktede 
sjørøver i over 15 år og fremvistes for besøkende som et vilt dyr. På 
den danske dronnings forbønn blev han løslatt av buret i 1742, men 
holdtes dog i fengsel inntil sin død, 70 år gammel. 

Det svenske kapervesen i Nordsjøen var oprindelig kommet i 
stand efter initiativ av Göteborgs magistrat. Efterhvert som det viste 
sig at forretningen var lønnsom, satte den formuende göteborgske kjøp- 
mannsstand sine penger inn i foretagendet. Men egentlig fast rederi- 
messig organisasjon fikk dog foretagendet først gjennem Lars Gathe, 
en eventyrer av store dimensjoner. Ikke mindre enn 37') bevebnede 
fartøier utrustet denne storreder under krigen, men derav blev riktig- 
nok 28 opbragt av nordmenn og dansker. Adelsköld sier at det med 
bestemthet er påstått at den svenske sjøfart og utenrikshandel 
har lidt større tap og forstyrrelse gjennem den ilde beryktede ,Lasse 
i Gatan”, ,Kaparkungen”, enn gjennem alle øvrige kapere tilsammen. 

Det var denne mann Karl XII utnevnte til kommandør i marinen 
og endog ophøiet i adelsstanden under navnet Gathenhielm. 
Men den merkeligste foreteelse under dette svenske kapervesen, en fo- 
reteelse som visstnok er enestående i verdens sjøkrigshistorie, er dog 
Karl XII's handlemåte, da han utlånte til det private kaperrederi 
fregatter av Göteborgeskadren. Dette fremgår med all] ønskelig tyde- 
lighet av kongens egenhendige brev av 3lte januar 1716 til viceadmi- 
ral Lewenhaupt*). 

Det synes å måtte være en særegen måte å administrere et lands 
sjøstridskrefter på under en krig, å låne materiellet ut til private kor- 


1) Adelsköld sier 50. 
7” Carlson: Carl XII's egenhåndiga bret. 

porasjoner der har som formål å drive sjørøveri, der til og med i stor 
utstrekning går ut over Sveriges egen handel og skibsfart. På denne 
måte opstod den for Sverige særegne betegnelse ,.kaperfregatt”. 

»Lasse i Gatan” døde den 25de april 1718, altså før Karl XII, — 
»hvilket nog var hans lycka,” sier Adelsköld, ,ty om han öfverlevat sin 
herre och gynnare hade han alldeles såkert fått mindre trefligt....”. 
Han og hans hustru ligger begravet i to for det danske kongehus" reg- 
ning i Rom forarbeidede marmorsarkofager, som han var kommet over 
for en »rampris”, kort før fartøiet ved et tilfelle gikk tilbunns'). 

Grimberg sier at det ikke har lykkes å tilveiebringe et eneste bevis 
for at Gatenhielm selv har vært med i noensomhelst trefning tilsjøs. 
Dette bestyrkes også gjennem hans adelspatent, hvor der ikke nevnes 
et ord om hans bedrifter i så henseende. Det er altså hans fortjenester 
som forretningsmann, som kaperreder, som organi- 
sator og leder av de tvilsomme eksistenser, der rekrutterte det svenske 
kapervesen, som har gjort Lars Gathenhielm så berømt, eller om man 
vil beryktet”). 

Enten man nu anskuer Gathenhielm fra Adelskölds eller Grim- 
bergs synspunkt så kommer Hammarskölds*) fremstilling av 
mannen i et eiendommelig lys. Det er vanskelig med Hammarsköld i 
Tordenskiolds breve å finne noen beundrende omtale av Gathenhielm. 
Det måtte da være at han tittulerer mannen kommandør”. Men at der 
i denne blotte og bare betegnelse skulde ligge en beundring av denne 
mårkvårdiga korsars håpnadsvåckande djårfhet, skicklighet och för- 
slagenhet”, det er dog vanskelig å se. Og når Hammarsköld i denne 
sjørøverreder ser en med Tordenskiold beslektet natur, der, hvis han 
tidligere var blitt opdaget av Karl XII, vilde ha blitt en Sveriges Tor- 
denskiold, da må der med støtte i hans egne landsmenns fremstilling 
av saken protesteres. 

Det er likeoverfor dette kapervesen snauene og dermed også 
»Ormen” hadde sin opgave. Det var viceadmiral Sehested som først 
fikk ideen til denne organisasjon. I 1711 da han som chef for den norske 
sjøstyrke skal samvirke med Løvendal under diversjonen mot Bohus- 
len, skriver han fra linjeskibet Havfruen” i Larvik den 4de juli") til 
Løvendal og sier, at han har opdaget ,en Dunquercer Tømmermand 
udi Langesund, som vil paatage sig udi Hast at bygge slige Fartøier, 

i) Adelsköld. 

7) Sei det hele tatt Adelsköld. 


3 Hammarsköld: Tordenskiold och Svenskarne. 
4) N. Riksarkiv. 

som vi sickerlig har fornøden baadi i de svenske Hafne saa og under 
Jylland for en ringe pris. Naar vi havde en 6 å 7 Støcker af dem 
kunde man dermed gjøre Hs. Maj. mere Tjeneste end med alle Fre- 
gatterne. Jeg mener man nok fik dem færdige om 3 å 4 uger — saa 
stod der Raad til at rense Søen af alt det svenske Skarn.” 

Under 6te juli s. a. skriver da Løvendal til General-Commissaria- 
tet") og tilkjennegir at han har ,resolveret af disse smaa fartøig at lade 
bygge 6 å 7 stykker, da jeg ved dem og fregatterne formeener at holde 
Søen ganske Reen for de Svenske Smaa Capere, som tilføyer under- 
saatterne her dend meste Skade.” Dermed må all tale om Torden- 
skiold som kaper for alltid være begravet. 

Snauen ,Ormen” var et tomastet, skværrigget fartøi”) med 2 rær 
og stang på hver mast, utstyrt med læseilsbommer og utlegger til kly- 
veren. Fartøiet var 36 fot langt, 13 fot bredt og hadde et dypgående av 
7 fot. Det var dessuten forsynt med 28 årer. Besetningen var 46 mann 
foruten officerer. Bestykningen er noe variabel og i høi grad uens- 
artet. Ifølge artilleriregnskapet utgjorde den en tid 1 4-punding, 2 
2-pundinger og 1 1-punding, alle av jern. Wessel sier dog selv i sin 
skrivelse av 16de mars 1712 til kongen at fartøiet førte 5 kanoner. Der- 
til kom 36 geværer, 15 par pistoler og 19 huggerter. I skrivelse av 23de 
september ber han Løvendal om å få 7 kanoner, derav en 4-punding 
av metall, men det synes ikke som om han har fått dette igjennem. 

I ovennevnte revisjonsprotokoll henvises stadig til fartøiets jour- 
nal, ,jindbunden udi graat Carduspapir, som ei er gjennemtrukken, 
forseiglet eller underskreven”. Da skibsjournalene tidligere var ført 
på løse blade, var der under 23de mars 1711 utgått en bestemmelse om, 
at der for fremtiden skulde medgis de kongelige skibe gjennemdragne 
journaler og protokoller, som var forseglet av admiralitetet*). I revi- 
sjonsprotokollen anføres, at grunnen til at løitnant Wessels journal 
ikke er utstyrt som foreskrevet er den, at han så lenge han var chef 
på - Ormen” har ligget på kryss med denne og ikke vært i Kjøbenhavn. 
Han har således ikke vært istand til å få den befalte formalitet iakttatt, 
og der antydes forslag om at man allikevel skal godta den som fullgodt 
dokument. Journalen er såvidt vites ikke bevart, da den var beroende 
i stervboets papirer. Imidlertid henvises der i revisjonsprotokollen så 
ofte til denne journal, at man ialfall får noen holdepunkter til frem- 
stilling av toktet. 


1) Slotslovens arkiv. N. Riksarkiv. 
2?) Se revisjonsprotokollen. 
3) Garde II. 

De tidligere nevnte folk av Trondhjems hvervning gikk fra lste 
september igang med ekviperingsarbeidet på ,. Ormen”. Men først den 
Ode overtar Wessel fartøiet av Jørgen Pedersen og kvitterer for det 
med alt tilbehør. Og ført den 15de tendes kjøkkenet, hvorav altså føl- 
ger at Wessel først denne dag heiser sitt kommandotegn ombord. Han 
har imidlertid allerede på forhånd vært ute og seilt med fartøiet. Av 
lodsregnskapet sees at han allerede 10de september har seilt til Larvik 
for å proviantere, og den 12te heter det at han er .,gaaen ud fra Laur- 
vig med livsfare, formedels ingen lods var at bekomme, endskjønt der 
blev skudt skud paa skud efter lods”. Han hadde foreløbig ikke annet 
enn geværer å skyte med og i den sterke storm hadde det øiensynlig 
nær gått galt. Han kom dog velbeholden inn til Langesund uten lods. 

Den 16de september, dagen efter kommandoens heisning, går 
han ut fra Langesund og inn til Stavern i meget hårdt vær. Den 17de 
og 18de forsøker han å komme ut herfra, men må vende ved Svenør. 
Først den 19de lykkes det ham å komme ut og legge over til Koster, 
hvor kommandørkaptein Knoff med sin eskadre er liggende i samar- 
beide med Løvendal i hans diversjon mot Bohuslen. 

Av Knoffs skrivelse til Løvendal') fremgår, at Wessel er meget 
misfornøiet med sin besetning, der øiensynlig består av fiskere, mens 
han vil ha matroser. Knoff lar ham få besetningen på ,Slesvig"s båt 
med løitnant Koch”) i spissen. Den 20de blir han sendt av Knofi 
til Fredrikstad med breve til Løvendal. Da han efter Løvendals ordre 
skal gå til Fredrikshald blir han ved Sponviken skanse anropt med 
ordre om å ankre. Da han praier tilbake at han ikke kan ankre på 
100 fv. vann og at han seiler med breve til general Løvendal, blir han 
beskutt med den følge at endel årer og annet materiell blir ødelagt, 
likesom 2 mann blir såret. Wessel gikk da iland og foreviste sine 
breve og fikk det svar, at man hadde antatt ham for svensk. Men dette 
er jo foreteelser som inntreffer også i våre dager, hvor kystartilleri og 
flåte ikke kjenner og forstår hinannen. 

Av Løvendal får nu Wessel beskjed om å henvende sig til schout- 
bynacht Nybour*) angående snauens utrustning og bemanning. 

Den 28de skriver han til Løvendal og foreslår, om nådige herre 
det behager, at snauens navn blir ,Løvendals Gallei” således som han 
har sagt til justisråd Mercher. Ammunisjon og annet gods får han nu 


1) Av 19de septbr. 1711. N. Riksarkiv. 

7) Øiensynlig underløitnant Mathias Johansen Kock, utnevnt 1700. Se Garde. 
Han fulgte Wessel senere såvel på ,Løvendals Gallei” som på ,Hvide Ørn”. 

3) Chef for galleieskadren. 

fra de oplagte galleier, men schoutbynachten vil ikke la ham få en 
metallkanon istedetfor en jernkanon og han vet ikke om dette er den 
nådige herres vilje. Det samme gjelder også 6 andre kanoner som 
godt kan tas fra de oplagte galleier og han lever i det håp at nådige 
herre vil la ham få dem. Der er heller ikke utsikt til å få noen ,,bal- 
ber”, og kunde han bare få noe plaster med sig, så skulde han greie 
sig foruten. Forøvrig skal han alltid efterstrebe i alle mulige måter 
å fullkommengjøre hans excellences nådige vilje som en rettskaffen 
sjømann og soldat og håper næst Guds bistand med tiden å få en bedre 
fregatt å kommandere. 

Wessels forslag om å kalle snauen ,Løvendals Gallei” blev altså 
ikke fulgt denne gang. Baronen har vel funnet fartøiet for litet til et 
så stort navn. Tidligere har det vært på tale å kalle den ,Østern”, 
hvilket fremgår av en skrivelse av 1lte september fra Wessel til pro- 
viantforvalter Resen. Den 26de sees ialfall fartøiet å hete Ormen”. 

Wessel fremholder altså i brevet at der ikke finnes noen ,balber” 
(barber, sårlæge, feltskjær), men han skal nok greie sig foruten, hvis 
han bare får med sig noe plaster(!). Dette kan jo tas som en bekref- 
telse på at han i Trondhjem har vært i barberlære. Hans erfaring på 
området synes å sette ham istand til, utstyrt med et plaster, å møte en- 
hver kirurgisk situasjon. Det skulde vise sig at han heri tok feil. 

Og den første anledning griper han til å fremholde, at denne snau 
er et alt for litet fartøi for en mann som han. | 

I Fredrikstad kjører han hele sitt oprinnelige mannskap, 44 
mann, der utelukkende består av Lofotværinger, iland eller til pal- 
leiene. Av rullene sees, at han i disse dager bytter og bytter mann- 
skap. Fra fregattene ,Leoparden” og »Snarensvend” prøver han sta- 
dig folk inntil han endelig er tilfreds. Av det nye mannskap er det 
fremdeles Trondhjems hvervning som er i overvekt, men forøvrig er 
hele Norge representert, opblandet med de merkeligste sailors som 
for eksempel Joseph Polidarin von Genua. 

Den 29de synes han å ha fått både sin bestykning og sin beset- 
ning iorden og forlater da Fredrikstad. Rothe, som øiensnylig har hatt 
»Ormen'”s journal til støtte for sin fremstilling, anfører at Wessel av 
Løvendal hadde ordre til å holde sig ved den svenske kyst for å søke 
oplysning om den svenske flåtes bevegelser, hvorhos han kunde op- 
bringe de fiendtlige fartøier, han måtte se sig istand til å erobre. Den 
Iste oktober rekognoserer han farvannet ved Koster uten å opleve noe 
av betydning og legger derfor over til Fladstrand, hvor han ankommer 
den 3dje. Av revisjonsprotokollen fremgår, at han den 6te loverer sig 

ut fra Fladstrand i en frisk kuling og hul sjø, hvorunder han fikk den 
ene sides åredavider brukket ned så han mistet 14 årer. 

Efter Rothe krysser han nu i Kattegatt, snart under svenskeky- 
sten, snart mellem Læsø og Anholt'), snart ved Skagen og snart under 
den norske kyst. Dette siste kan kontrolleres, idet han den 10de løper 
inn til Stavern i hårdt vær, den 12te er han i Larvik og får sig nye 
årer, den 18de løper han ut fra Stavern og den 20de kjølhaler han 
»Ormen”; den 23de løper han ut med en koffardiflåte fra Langesund. 
Denne flåte bestod av hele 80 skibe, hvoriblandt ,Fredericus Quartus”, 
hans egen ostindiafarer. Bedekningen bestod av linjeskibene ,.Neptu- 
nus”, »Gyldenløve” og Ditmarsken”, fregattene ,Snarensvend”, ,.Fly- 
vende Fisk” og sFlyvende Dragon” samt snauen , Ormen”. Men i næ- 
sten hele november måned er han borte fra den norske kyst. Ifølge 
Rothe sendes han den 2nen november med breve fra Løvendal til ge- 
neralløitnant Rodsteen i Aalborg, hvor han blev opholdt med å 
assistere med ordningen av en transport. Dette kan kontrolleres ved 
at han i Aalborg den l4de november mottok ferske provisjoner av 
amtsforvalter Tyge Thomsen. Den 20de deltar han med linjeskibene 
»Neptunus” og ,Ditmarsken” og fregatten , Flyvende Dragon” i kon- 
voyering”) av over 50 skibe fra Fladstrand. Den 23de løper han inn 
til Stavern, hvorfra han samme dag skriver til Løvendal, hvorav også 
kan sees at han har vært optatt med å ordne med transporten og at 
han har måttet seile fra et skib med Løvendals hester. Han håper næst 
Guds hjelp med første gode vind å kunne fortsette sin reise til Hals 
og siden med en dørstående vind å konvoyere baronens skib direkte 
til Kristiania. Han ber videre om at nådige herre vil ha den nåde for 
ham å la ham få kommandoen på fregatten ,.Den flyvende Fisk”, hvis 
chef Viereg skal overgå til ,Packan”, eller om dette ikke kan la sig 
gjøre at han da ialfall må få den annen snau, som er under bygning 
og som er 2 fot lenger enn ,. Ormen” og som muligens er bedre skikket 
til å holde sjøen i de tilstundende vinterdage. Han lever i det håp at 
nådige herre er ham behjelpelig heri og han skal alltid av yderste 
formue og største flid strebe efter å fullkommengjøre nådige herres 
vilje til Hans Kongl. Majts. tjeneste, således at han med tiden kan håpe 
å vinne hans nåde. 

Imidlertid skriver han også samme dag et brev til slotsloven, og 
det ser ut som det i det berørte forhold har påskyndet hans avseiling 


1) Stadfestet ved hans skrivelse av 23de november til slotsloven, se senere. 
7 Kapt. Brandt på linjeskibet ,Neptunus” til Løvendal 22de november 1711. 
N. Riksarkiv. 

til Norge. Han hadde i Langesund efter Løvendals ordre fått utbetalt 
300 rdl. til lønning og kostpenger for besetningen. Til Slotsloven sier 
han at pengene er mottatt og at ruller og beregning vil bli innsendt. 
Han hadde imidlertid fått høre, at ltn. Gynthelberg overfor Slotsloven 
skulde ha innberettet at han (Wessel) skulde ha mottatt noen penger 
for Gynthelberg og at han så skulde være bortseilt med dem. Wessel 
sier nu at dette er formastelig skrevet av den som har innmeldt det. 
Men årsaken er en ganske annen og sømmer sig ikke for dem som 
har gitt sig av med den. Man kan dog presumere hvad hensikten har 
vært, da det uti Langesund var spargeret at Wessel med skib og folk 
skulde vært gått under på sitt krysstokt mellem Anholt og Læsø i den 
hårde storm for en tid siden. Skulde Slotsloven nu finne å ha noen 
pretensjoner imot ham på dette område så er han klar til å eksplisere 
sig som rett og ansvarlig er. Han lever og i det håp at han ikke skal 
ha underkastet sig de høie herrers sincere dom over slike bedrifter 
som for en officer ikke er anståelig, men han skal til sin død av yderste 
kraft gjøre sin flid for å kompartere sig i sin fait, således som det av 
en officer og soldat kan utkreves. 

Foranledningen til Wessels skarpe uttalelse var den, at Gynthel- 
berg som chef for fregatten ,Minden” i skrivelse av 26de oktober 1711 
til general Hausmann hadde anklaget Wessel for å ha seilt avgårde 
med 2 måneders kostpenger, som Gynthelberg hadde gitt Wessel i 
kommisjon å innkreve hos toller Grønvold i Larvik. Wessel insinuerer 
altså at Gynthelberg, i den tro at Wessel er gått ned med snauen, inn- 
melder ikke å ha mottatt pengene, tiltrods for at han hadde fått dem. 
Slotsloven henviser sakens avgjørelse, som et personlig mellemvæ- 
rende, til partene selv. Hvad dette har resultert i kan ikke sees. Gyn- 
thelberg deltok i 1719 i blokaden av Göteborg under Tordenskiold og 
var da fremdeles fregattchei. 

Wessel blev nu liggende i Stavern og vente på ordre. 

Den 2nen desember skriver han igjen til Slotsloven og avgir regn- 
skap for de mottatte penger. Han anfører videre at de andre sjøløit- 
nanter (som er fartøischefer) nyter kostpenger som kapteiner, nemlig 
16 rdl. måneden. 

Såvel her som tidligere taler han flott om ,.min lieutenant”. Det 
lyder litt underlig all den stund han selv var en 21-årig, nettop ut- 
sprungen underløitnant, mens ,min lieutnant” hadde båret løitnants- 
titlen i hele 11 år. Og kapteins kostpenger vil han ha. 

Den Ste desember løper han ut fra Stavern og seiler over til Hals 
hvor han henter det skib som har Løvendals og Rodsteens hester inne. 

Med dette fartøi kommer han den 13de desember inn til Tronviken, 
men forlater dette sted den 16de og seiler til Larvik, hvor hestene de- 
barkeres. Den 19de er han i Stavern med transportskibet og forlater 
dette sted den 22de med svenske fanger, innlastet på transportskibet. 
for å seile til Kristiania, hvor han ankommer den 23de!'). Her ligger 
han i julen og avseiler igjen den 28de, men søker havn i Larkollen 
den 29de, hvorfra han seiler ut den 30te desember, og må samme dag 
på grunn av overhendig vær gå inn til Sandøsund. Nyttårsaften kom- 
mer han sig atter ut og løper inn til Larvik samme dag. 

Rothe sier, at Wessel i Kristiania fikk ordre av Løvendal til å 
overta kommandoen på snauen ,Østern”, der senere fikk navnet ,.Mer- 
curius”. Dette var den annen av de snauer som Jørgen Pedersen hadde 
bygget og som Wessel i sin skrivelse av 23de november hadde bedt 
om å få føre, da den var 2 fot lenger enn ,Ormen”. Det sees imidlertid 
av Slotslovens papirer, at denne snau den 12te desember var under 
kommando av Wessels løitnant J. Kock; men dette kan jo ha vært 
under utrustningen. Den 25de tilbakekalles imidlertid denne ordre, av 
hvilken grunn kan ikke sees; men det er jo ikke utenkelig at han kan 
være blitt lovet en av de fregatter som stod på stabelen hos Jørgen 
Pedersen i Langesund. Rothe gjør opmerksom på at han er i besid- 
delse av disse ordrer, men finner det ikke nødvendig å gjengi dem. 
Hans fremstilling må derfor ansees som riktig. 

Det må være under dette ophold i Kristiania at Wessel har hatt 
sitt sammenstøt med den bekjente bohuslening Drakenberg 
der nådde den høie alder av 146 år, efter å ha oplevet 7 danske konger 
og tjent i krig under 3 av dem. Drakenberg var på denne tid 85 år 
og var nettop kommet hjem efter et 15 års slaveri i Tyrkiet. Han fikk 
ansettelse som kvartermester på den norske galleiflåte under capitain- 
løitnant Pahl”). I denne hans tjeneste hendte det at han med en båt 
»Jægeren” sammen med 4 mann blev sendt fra Fredrikshald til Kri- 
stiania efter penger. Løitnant Wessel stod i et bislag, og da Draken- 
berg og hans følge ikke lettet på hatten for ham som officer, sprang 
han frem og ga Drakenberg noen slag med sin kårde. Men Draken- 
berg, der trods sine 85 år ennu var en usedvanlig kraftig kar og dertil 
var kjent for sin hidsighet, river kården fra Wessel og kaster den over 


1) Rothe sier feilaktig 22de. 

”» Den ældgaimmle nordmand, Christian Jacobsen Drakenbergs levnedsbeskri- 
velse og liigprædiken”. Viborg 1774. På grunnlag av optegnelser foretatt efter for- 
anledning av generaladmiralløitnant Danneskiold-Samsø. Drakenberg opgis selv å 
ha fortalt historien om sammenstøtet med Tordenskiold. 

huset. Han blev øieblikkelig arrestert og satt i bøien på Ormen”, men 
løslatt efter en times forløp, da han var i kongens erinde. Hvis denne 
historie er sann — den er som anført fortalt av Drakenberg — så må 
den ha hendt ved denne leilighet, da , Ormen” i den tid Wessel førte 
den ikke oftere var i Kristiania. 

I Larvik blev imidlertid Wessel ikke liggende lenge. Allerede 
næste dag, lste nyttårsdag, løp han ut i Nordsjøen med sitt lille fartøi 
i en frisk kuling. Førenn jeg imidlertid går videre i fremstillingen, er 
det nødvendig å gi en kort oversikt over de krigførendes planer for 
året 1712. 


ÅRET 1712 


Året 1711 var altså utløpet med meget litet tilfredsstillende resul- 
tater for de allierte. Sehested var blitt kalt ned fra de norske farvann, 
hvorved Løvendals diversjon mot Bohuslen blev hengende i luften 
og måtte opgis. Det hadde ikke lykkes å innta Rigen og Stralsund, 
vesentlig på grunn av at den danske artilleritransport ikke kom frem. 
Tvertimot var såvel Stralsund som Wismar blitt undsatt fra Sverige 
gjennem hele to transporter. Og alt dette hadde inntruffet fordi den 
danske flåte under Gyldenløve ikke hadde kunnet løse sin opgave. 

Spørsmålet var nu hvorledes sakerne skulde gripes an i det nye 
år. Man var straks på det rene med å fortsette operasjonene på det 
sekundære krigsteater i Nordtyskland. Også for dette år var imidler- 
tid Frederik IV stemt for en diversjon fra Norge under Løvendals an- 
førsel. Denne hadde i et brev av 26de septbr. 1711 til grev Danneskjøld- 
Laurvig'), efter at han var kommet tilbake fra felttoget til Bohuslen, 
bl. a. skrevet følgende: ,Jeg arbeider paa at fylde mine magasiner og 
samle penge til den næste Campagne, og hvis man vil høre paa mig, 
skal det være paa denne side i Norden, vi skal bringe Svenskerne til 
at slutte fred, mere end nogen aner.” Kongen slog imidlertid pludselig 
om og bestemte at der skulde ,ageres defensivt” i Norge og man hadde 
ikke bruk for Løvendal, som således gikk over i sin høie embedsstil- 
ling ved det sachsisk-polske hoff. Og dermed forlot denne fremra- 
gende mann definitivt sin høie stilling i Norge, til stor skade for dette 
land og sikkert for rikene i det hele. At kongen pludselig skiftet sinn 


1) Se v. Munthe af Morgenstierne: Waldemar Løvendal og hans familie. 
Personalhist. Tidsskrift R. 8, B. 2. 

og opga felttoget mot Sverige, således som foreslått av Løvendal, hadde 
ifølge koncelliråd Deichmanns efterlatte papirer') sin grunn deri, at 
denne (Løvendal) skulde ha vakt kongens fortrydelse ved å søke ham 
— ikke som kongen vilde i Holstein — men ,.da han (Løvendal) mente 
det presserte tog han direkte til kongen, som var i Jylland hos fyrst- 
inden (Anna Sophie Reventlow), men ei skøttede om, at nogen for- 
styrrede ham i hans divertissement.” 

Om detaljene vedrørerende operasjonene i Nordtyskland blev 
man ikke enig før man nærmet sig høsten. Danmark fikk som særop- 
gave å erobre stift Bremen, en opgave der øiensynlig ikke har budt 
på store vanskeligheter uten forsåvidt som dens iverksettelse blev i 
vesentlig grad forsinket, da kongen var optatt med sitt elskovseventyr 
der stillet sig hindrende iveien for utøvelsen av regjeringshandlinger. 
Ofret var som ovenfor nevnt den unge komtesse Anna Sophie 
Reventlow, der efter alle romantikkens regler blev bortført og 
gjort til ,.medhustru”. Da den verste brus var undavgjort på dette om- 
råde blev felttoget satt igang og den eneste festning Stade inntatt 
efter regulær beleiring efter alle kunstens regler”). 

På hovedoperasjonsteatret skulde Danmark atter skaffe belei- 
ringsartilleriet frem. Det skulde videre besette Binnenwasser 
— farvannet mellem Råögen og Stralsund — hvorved erobringen av 
Rigen skulde muliggjøres, og videre skulde det hevde herredømmet i 
Østersjøen, således at Sverige ikke kunde få bragt forsterkninger frem 
fra moderlandet. Stralsund og Rigen måtte da falle og så kom turen 
til Wismar og Stettin og dermed hadde man fått fingrene i de kompen- 
sasjonsmidler der skulde benyttes under fredsslutningen. Ved denne 
måtte Danmark-Norge ha så meget av sine tapte provinser tilbake, at 
man fikk fri forbindelse med Norge; Carlscrona skulde ødelegges og 
resten av Skåne og Blekinge kunde overlates til Gottorpene, mot at 
disse til gjengjeld avstod sin besiddelse i hertugdømmene til Dan- 
mark”). 

Men Sverige — eller rettere sagt Karl XII — ga de allierte intet 
efter i retning av store planer. Stenbock skulde med en svensk hær 
sette over Østersjøen og i Polen støte til sin konge, der skulde komme 
i spissen for en tyrkisk hær, og så skulde det for alvor gå løs. Her 
var altså ikke tale om en leilighetsvis undsetning av de hårdt betrengte 
svenske faste punkter på den annen side av Østersjøen. Her gjaldt det 


1) Se v. Munthe av Morgenstierne: Waldemar Løvendal og hans familie. 
Personalhist. Tidsskrift R. 8, B. 2. 
”) Den danske generalstabs arbeide. 

operative foretagender i stor stil i Nordtyskland med Sverige som ba- 
sis. Vi er dermed inne på maritim strategi av stor interesse. Over 
Nordens Middelhav skulde Stenbock føre sine tropper over til Nord- 
tysklands kjøttgryter og i det drama som her skulde oprulles, fikk 
Gyldenløve Nelsons rolle. Dette blir da årets hovedbegivenhet, og vi 
skal, når tiden er inne dertil, seile ned med Peter Wessel for å følge 
utviklingen på nært hold. 

Men også i Nordsjøen hadde flåten sin opgave, og den irettelegges 
best ved å følge Wessel videre på hans bane. I det hele tatt er der fra 
nu av ingen hendelse av betydning tilsjøs — i Nordsjøen eller i Øster- 
sjøen — uten at Peter Wessel er med, og fra nu av er derfor Wessels 
historie og Nordens historie nøie knyttet sammen. | 


Da viceadmiral Sehested i august 1711 var blitt kalt ned til Dan- 
mark overtok, som tidligere berørt. kommandørkaptein Knoff kom- 
mandoen over de gjenværende fartøier av den norske sjøstyrke. Da 
dette imidlertid synes å ha vært flaggofficers kommando, blev schout- 
bynacht D. J. Wilster i oktober måned beordret som komman- 
derende admiral i Norsdjøen. Wilster får attest for å ha vært ,trætte- 
kjær, ræsonnerende, lidet energisk og illoyal”*). Den 25de november 
inntraff han til Stavern på linjeskibet ,Prins Carl” efter å ha gjort 
mange vanskeligheter og forhalet sin reise på enhver optenkelig måte. 
Han ligger nu i en stadig strid med Slotsloven og generalkommissa- 
riatet med stadige klager over fartøienes og besetningenes slette for- 
fatning. 

Efter en lang og fortredelig korrespondanse finner Slotsloven å 
måtte sende en av sine deputerte ned til Stavern og Langesund for å 
se forholdene på nært hold. Resultatet herav er en innberetning”). 
»hvoraf de høitærede herrer vil fornemme, hvorledes Søofficererne 
her spænder deres Bue, saasnart de enten hører eller fornemmer, at 
de skal ud af Havnene og gjøre Kongens Tjeneste.” 

Wilster på sin side klager over, at han i Norge intet kan få hver- 
ken av det ene eller det annet. Proviant til sin egen kahytt må han 
få fra Aarhus, hvor han har stasjonert sin hustru for å gjøre de nød- 
vendige innkjøp. Han har så meget å gjøre, at tiden ikke tillater å 


1) Danske generalstab. 
1) Slotsloven til generalkommissariatet 16de januar 1712. 

besvare generalløitnant Hausmanns breve, ,,0g skal jeg saa continuere 
en aatte Dages Tid som jeg det nu nogle Dage har holdt, ikke at faa 
Mad eller Søvn, da tror jeg vel der kommer en anden at gaa ud i mit 
Stæd. Enfin, saa længe jeg har Livet skal jeg ufortrøden gjøre min 
allernaadigste Herres Tjeneste"”*). 

Kritikken over Wilster er visselig berettiget; men man må på den 
annen side erindre de vanskelige forhold hvorunder han arbeidet. 
Løvendal hadde visstnok drevet igjennem at der etablertes en egen 
norsk sjøstyrke på 5 linjeskibe og 8 fregatter. Men man sørget ikke 
samtidig for å skaffe styrken repli med det nødvendige utstyr for far- 
tøienes reparasjon og vedlikehold. Av Slotslovens korrespondanse 
med generalkommissariatet sees, at intet av det til fartøiene fornødne 
kunde skaffes i Norge, hverken av varegods, inventar, proviant, be- 
klædning eller penger. Det eneste skibsverft staten eiet var det i Kri- 
stiansand. Dette lå for det første altfor langt borte og for det annet var 
det kun basert på reparasjon av galleiene. Stavern hadde intet repa- 
rasjonsverksted. Det var kun en måtelig befestet havn, ingen sekvi- 
page”. Det eneste man hadde å støtte sig til var den ,,Dunkerker tøm- 
mermand”, som Sehested hadde opdaget hos Jørgen Pedersen i Lan- 
gesund. Dette var altså et privat litet verksted. Dit måtte man ty ved 
enhver anledning. Men da Jørgen Pedersen ingen penger fikk, sa han 
ofte stopp, og så stod man der. Wilster hadde således full anledning 
til å beklage sig, når han fant det formålstjenlig. Men herom var han 
ikke alene. Det kan i så henseende være på sin plass å henvise til de 
evige klagemål som lød fra Gyldenløve både i 1710 og 1711, og for 
ham var forholdene sikkert ulike meget gunstigere enn for Wilster. 
Og som det vil erindres var heller ikke viceadmiral Rabens tjenest- 
gjøring i Nordsjøen fri for klagemål. Til Wilsters sjømilitære kvalifi- 
kasjoner skal jeg senere komme tilbake. 


Som nevnt gikk Wessel ut fra Larvik med Ormen” allerede lste 
januar. Han kom næste dag ned til Fladstrand, hvortil også innkom 
linjeskibene ,Neptunus” og ,.Ditmarsken”, der fortsatte til Kjøben- 
havn, hvor de la op. I konvoyen deltok også fregatten ,, Flyvende Dra- 
gon”, ført av løitnant P. C. Brun. Han kom efter de øvrige med 24 
skibe bestemt for Fladstrand. I tåke passerte konvoyen Skagen, men 


1) Wilster til Hausmann 24de april 1712. 

natten til den 4de strandet fregatten og 7 av koffardiskibene på Hirts- 
holmene. Fregatten blev vrak, men besetning og inventar blev berget. 

Wessel lettet og gikk — sannsynligvis efter spesiell ordre mottatt 
under opholdet i Kristiania — over til Bohuslenskysten til Kå rin g- 
Öen. Dette sted, som ligger mellem Marstrand og Lysekil, vil vi sta- 
dig støte på i forbindelse med Wessels rekognoseringer på svenskeky- 
sten. Han hadde her en gammel mann Olle Erichsen, som 
inntil sin død bragte Tordenskiold mange verdifulle oplysninger om 
svenskenes foretagender. Som det vil fremgå av et senere brev tok 
han ham endog med sig op til Kristiania og fremstillet ham for general 
Hausmann. Det var mot denne manns vakre døttre han, ifølge Rothe, 
viste sine ,barmhjertighetsgjerninger”, som erkjentlighet for farens ut- 
viste verdifulle tjenester. 

Denne Olle Erichsens svigefulle optreden overfor sitt land ser 
merkelig ut, sett med våre øine idag. Det samme kan sies om den 
letthet hvormed Tordenskiold og andre på Bohuslenskysten avhentet 
svenske lodser og satte dem i flåtens tjeneste. Men man må være op- 
merksom på, at landet for ikke så lenge siden hadde vært norsk, og 
dets sprog og sympatier var ennu i stor utstrekning norsk. Herom vid- 
ner f. eks. befolkningens motvilje mot å gå i svensk orlogstjeneste, og 
den bortrømte borger Jens Kiöge fra Strömstad fikk endog 
mange sjøfolk til å gå til Norge*) Og under Løvendals innfall i landet 
i 1711 hadde befolkningen støttet de norske patruljer, en sympati som 
finner uttrykk i de ord som Løvendal tillegger de svenske embeds- 
menn som forgjeves forsøkte å få bønderne til å forlate hus og hjem 
når den norske hær nærmet sig: »Gå fan i vold til bror din, norman- 
nen!”'). Også presteskapet var gjennemgående norsksinnet. Karl XII 
møtte disse foreteelser med den drastiske bestemmelse, at enhver per- 
son som blev tatt tilfange fra dansk eller norsk tjeneste, om han så 
bare var født i Sverige, skulde skytes, og denne bestemmelse blev på 
det strengeste overholdt. 

Wessel gikk til ankers ved øen og sendte en båt med 20 mann 
iland for å ,spargere”. Den eneste beskjed man fikk var at der for tre 
dage siden var seilt 3 dobbelte chalupper forbi på vei til Malösund. Han 
lettet anker og seilte efter innenskjærs, hvad der efter kartet å dømme 
krevet et temmelig godt lokalkjennskap. Han må således ganske utvil- 
somt ha hatt svensk lods ombord. Da han her intet fant av interesse, 
gikk han tilbake til Kåringö, hvor han ankret for natten. 


1) Danske generalstabs arbeide. 

Men næste dag tok han like godt skridtet helt ut og seilte helt 
inn på Göteborgfjorden, helt op til Elfsborg festning, hvor der lå en 
fregatt. Han må ha stolet ganske godt på sitt fartøis lettseilthet, når 
han kunde begå noe så uvorrent som dette. Göteborg var jo det verste 
rede i hele Nordsjøen for lettseilende, godt bevebnede fartøier. Han 
løp derfor utvilsomt en stor risiko. Helt op til fregatten seilte han, så 
nær at han kunde telle dens kanoner, og blir liggende der og vente 
inntil fregatten har fått lettet og begynner å sette seil. Så heiser han 
kongeflagg og vimpel og skyter tre skarpe skudd, eget løsen, og seiler 
så avgårde. At han virkelig har vært inne på Elfsborgfjorden under 
en 18-kanon fregatts kanoner fremgår av hans skrivelse til kongen av 
16de mars; og hvor man har anledning til å kontrollere Peter Wessels 
fremstillinger skal det ialfall ikke kunne sies, at han overdriver situa- 
sjonens farlighetsgrad. 

Den næste dag legger han over til det østre innløp av Tromøsun- 
det ved Arendal, hvor han sender bud efter en barber for å få kurert 
5 av sine matroser der hadde fått hender og føtter forfrosset'). Han 
har altså allikevel ikke kunnet møte enhver situasjon med den erfa- 
ring han hadde erhvervet sig i kirurgien og utstyrt kun med noe pla- 
ster. Denne situasjon viser forøvrig også, at et såpass litet fartøi med 
så stor besetning litet egnet sig til å krysse i Nordsjøen midt på vin- 
teren. Bekvemmelighetene ombord og spesielt opvarmningsforholdene 
må ha vært meget litet tilfredsstillende. Det viste sig da også, at sund- 
hetstilstanden ombord var sådan, at han ikke kunde forfølge et norsk 
fartøi, hvorpå svenske fanger hadde overmannet besetningen, og 
hvorom Wessel hadde fått melding. Dette må referere sig til den nor- 
ske gallei ,Christiania”, chef løitnant Peter Barkman, der 
var på vei til Kristiania med fanger. Da chefen og endel av besetnin- 
gen underveis var gått iland i en uthavn, bemektiget fangene sig skibet 
og førte det med 20 danske og norske matroser til Göteborg. Bark- 
mann blev senere dømt til å arkebuseres*). 

Den 9de januar løp , Ormen” inn til Langesund, hvor den blev 
kjølhalet, og usedvanlig streng som denne vinter var, la isen sig så det 
var ugjørlig å komme ut før i midten av februar. Her benytter han da 
anledningen til et hovedeftersyn av sitt fartøi. Han sees således å ha 
fått ny storrå, hvad der ialfall medfører de veldigste skriverier hos 


1) Revisjonsprotokollen fol. 150 b—131 a. 
”) Danske generalstabs arbeide. Den deri anførte dato refererer sig sannsyn- 
ligvis til svensk tidsregning. 

revisjonen'), da man ikke kan påvise, hvorfor den gamle må kas- 
seres. 

Den 15de februar var han atter igjen under seil, gikk inn til Sta- 
vern og derfra op til Larvik, hvor han hadde beskjed om å avvente 
baron Løvendals ankomst for å føre ham over til Jylland. 

Den 2nen mars ankom baronen, men gikk på grunn av det hårde 
vær ombord på fregatten ,Søridderen” for å seile over Skagerak. 
»Ormen”, »Leoparden”, ,Flyvende Fisk” og »Mercurius” fulgte med 
til beskyttelse av baronen og en koffardiflåte. Den 4de må imidlertid 
flåten ty inn igjen til Larvik for sterk storm og contraire vind*). Først 
den 9de kan de igjen stikke i sjøen og kommer da over til Skagen, 
hvor Løvendal med sitt følge går over på ,.Ormen”, der i frisk kuling 
med sne og slud loverte sig op mot vinden fra Skagen på en mil nær 
Fladstrand. Her sattes Løvendal med følge iland. 

Wessel har så fulgt med Løvendal op til Ellinge gård, til adels- 
mannen, kommandørkaptein, justisråd Jørgen Bille. Denne blev se- 
nere Tordenskiolds gode venn og det har vært anført at vennskapet 
skriver sig fra Billes dage som næstkommanderende ved sjøkadett- 
kompaniet. Dette er imidlertid umulig, da Bille forlot denne stilling 
allerede 1703 for helt å ofre sig for sin stilling som stor jydsk jorddrott. 
Øverland hevder imidlertid i en avisartikkel at vanskelighetene ved å 
forklare Tordenskiolds nære vennskap til den mektige jydske herre- 
mann bortfaller når man ser, at han ved denne leilighet kom til Billes 
herresæte i følge med sin velynder general Løvendal. 

Der fortelles forøvrig en anekdote om Tordenskiolds eller Wes- 
sels besøk på Ellingegård; tidspunktet for tildragelsen er der uenighet 
om, men det har ingen betydning. Han gikk altså iland ved Strandby, 
en mils vei nord for Fladstrand og sannsynligvis det sted hvor han 
landsatte Løvendal i 1712, hvorfra han måtte leie skyss op til herre- 
gården. Idet han nu kjørte ut fra den bondegård, hvor han hadde leiet 
hesten, tørnet vognen mot et eller annet og veltet både sjømannen og 
bonden ut i sølen. Bondens hustru, som var vidne til katastrofen, kom 
til og ba ynkelig om undskyldning for den forvoldte ulykke. Sjøman- 
nen og bonden fikk imidlertid snart vognen på rett kjøl igjen og Tor- 
denskiold skal ha sagt til konen: ,Det var jeg som sat tilrors, så får 
jeg vel også ha ansvaret; men nu er hun jo på rett kjøl igjen.” 

Der eksisterer forøvrig også en annen tradisjon fra Fladstrand, 


1) Revisjonsprotokollen. 

eller Fredrikshavn som det nu heter. I et ukeblad') heter det bl. a.: 
»Frederikshavns eldste bydel ,.Fiskerklyngen” er berømt for sine ma- 
leriske gamle huse, der vilde være herlige motiver for en kunstner. 1 
en av de gamle rønner sies Tordenskiold å ha bodd, mens nan holdt 
utkik over Kattegatt.” Det er neppe riktig at Wessel har bodd iland 
under sitt ophold ved Fladstrand. Han hadde under disse ophold in- 
gen grunn til ikke å bo ombord på sitt fartøi. 

Dette var visstnok siste gang Wessel så Løvendal. Som tidligere 
nevnt hadde ikke kongen oftere bruk for denne fremragende mann og 
han forlot definitivt Norge for å overta sin stilling som første minister 
ved det sachsisk-polske hoff. Svært mange ganger var det vel ikke at 
Wessel i det hele tatt hadde sett Løvendal, men at der hos Torden- 
skiold gjennem hele livet blev bevart en varm hengivenhet for denne 
mann, der hadde rakt ham den første hjelpende hånd, det viser bl. a- 
flere av hans brever og den omstendighet, at Tordenskiold da han i 
1720 tiltrådte sin utenlandsreise, hadde bestemt å legge veien om Dres- 
den for å hilse på Løvendal. 

Åt på den annen side Løvendal har sett at der bodde noe used- 
vanlig i denne unge mann, derom kan der visstnok heller ikke være 
tvil. Hans skrivelse til Wessel av 12te april 1712 er preget av en viss 
fortrolig tone og Wessels skrivelse til kongen av 16de mars s. a., hvor 
han ber om å bli forfremmet, viser også at han med full fortrøstning 
vil referere til Løvendals opfatning av ham. Rothe anfører da også at 
Tordenskiold med stor takknemlighet erindret Løvendal og at han 
ved enhver anledning omtalte ham med erkjentlighet. ,Mange kan 
ennu erindre," sier Rothe, ,en glasspokal, som Tordenskiold med stør- 
ste omhu lot ære og bevare, og med hvilken hans gjester stedse, ved 
de selskaper han holdt, måtte ,,gjøre beskjed” til kongens, det konge- 
lige herskaps samt Løvendals skål. Denne pokal, som var blitt Tor- 
denskiold forært av Løvendal, var på 2 potter, av fint krystall og meget 
kostbart utslepet; på den ene side stod baron Løvendals våpen. og 
på den annen side fregatten ,Løvendals Gallei” for fulle seil, hvorfor 
den også blev kalt ,.Løvendals pokal”. — 

Ved sin avreise fra Ellinge gård har Wessel øiensynlig fått Lø- 
vendals erklæring om at han med det utstyr , Ormen” hadde ikke 
kunde legge over til Viksiden. Samme dag, den 12te mars løper han 
inn til Hals ved Aalborg, hvor han blir liggende helt til 29de og vente 
på koffardiflåten. Her finner han da tiden inne til å minne kongen 

om sin eksistens og om at han nu passende burde avansere til premier- 
løitnant. I sitt brev av 16de mars sier han, at han alltid har hatt den 
nåde av Gud, at hans nådige konge har i nåde sett til sin tro knekt, 
helt ifra den tid han på tokt til Genua, Vestindia, Ostindia og andre 
steder gjorde sig kapabel til sin konges tjeneste. Men mens han for 
på Ostindia som styrmann, blev mange av hans kamerater ved kadett- 
kompaniet som var tilstede forfremmet ,da Orlogen blef declererit”. 
Efter sitt avansement forleden år til sekondløitnant blev han straks av 
admiralitetet beordret til Glåckstad for å fare med kpt. Rostgaard »for 
første lieutnant” (næstkommanderende). Av general og baron Løven- 
dal blev han på Viksiden beordret til å annamme ,Ormen” og han 
har med Guds nådige hjelp den hele vinter ,våren” på Viksiden og 
andre steder efter Løvendals ordre. Han har hatt svenske kapere på 
18 stk. efter sig ved Ny Elfsborg. Gud vet, viljen var god, men Ormen” 
var med sine 5 stykker for svak til å binde an med dem. Han håper 
næst Guds bistand å nyte noe bedre, så skal han la se sin devoir som 
hans underdanigste plikt utkrever. Hans underdanige ansøkning er 
derfor at hans Majt. har den nåde for ham å avansere ham til premier- 
løitnant, ,hvelchet ieg vel schal see, dens scharche min Konge til For- 
nøyelse at betiene”. 

Den 29de mars løp han ut fra Hals med koffardiflåten og førte 
den op til Fladstrand, hvor han imidlertid atter blev opholdt, således 
at han først den 1i1te april kunde løpe inn til Stavern. Da han forgjeves 
hadde skutt efter lods gikk han inn uten sådan. 

I registraturen for innkomne saker til admiralitetet står, at Wes- 
sel i en skrivelse av 6te april 1712 har redegjort for en ,qverell” han 
har hatt med en løitnant Staff. Skrivelsen finnes ikke mere og hvem 
denne Staff var og hvad qverellen gjaldt kan ikke kontrolleres. Staff 
må enten ha vært månedsløitnant eller landofficer. 

Den 12te april skriver han til generalløitnant Hausmann, som nu 
hadde avløst Løvendal som øverstkommanderende i Norge, og utber 
sig hans ordre. Han anfører, at Løvendals forutsetning hadde vært, at 
han straks ved sin tilbakekomst til Norge skulde begi sig til Viksiden 
og hvis Hans Excellence vil stadfeste denne ordre skal han la se sin 
devoir som en rettskaffen sjømann og soldat. Fra Fladstrand kunde 
han ikke ha seilt direkte til Vigsiden, da han manglet kompass, styr- 
mann og desligeste, noe Hans Excellence selv hadde anledning til å se 
da han var med på snauen da denne i sterk kuling. sne og slud loverte 
sig op fra Skagen med det høie følge, som dog kom lykkelig iland. Han 

lever i det håp, at Hans Excellence har den nåde for ham, at han lar 
ham seile til Viksiden i den lyse måned. 

Kysten var dengang så slett oplyst, at man måtte benytte sig av 
månen i en ganske annen utstrekning enn nu; derav uttrykket den lyse 
måned. Wessel vedla en skrivelse til sig fra Løvendal, hvori denne at- 
testerer at snauen ikke kan gå til Viksiden før den har fått bedre ut- 
styr. Som eifterskrift er påført: ,Ich Hofe ihm baldt Ein besser fahr 
zeug zu verschaffen. Adiø”. 

Den 18de fikk han sin efterlengtede ordre fra Hausmann og så 
la han ut på sitt siste og merkelige tokt med ,, Ormen”. 

Hans lange rapport angående denne ekspedisjon er datert Krå- 
kerø*) 26de april og nærværende fremstilling er bygget på den: 

Umiddelbart efter mottagelsen av ordren den 18de gikk han seil 
fra Stavern og satte kurs for svenskekysten. Den 19de kl. 6 om mor- 
genen braste han op ut for Segelskjærene syd for Koster og skjøt et 
skudd med svensk flagg i sjau. En båt med lodser kom ut, men holdt 
sig agtenom fartøiet og vilde ikke legge ombord, da de kjente snauen 
fra nyttårstider og det under livsstraff var forbudt å lodse noe armert 
fartøi inn. Han tvang dem imidlertid med gevær til å legge ombord, 
beholdt to av lodsene hos sig og la straks derpå sydover innenskjærs 
til Lysekil, hvor han sendte jollen iland for å få nye lodser. Alt folk 
rømte imidlertid op i bergene med undtagelse av stedets overlods, som 
blev bragt ombord. Av denne fikk han vite at en svensk kaper ,.Göta 
Lejon” på 16 kanoner dagen forut var kommet inn til Gulholmen. ,.Re- 
solverte ieg i Herrens Nafn med mine folchis samtyche der at henseille 
og med Eens at klappe hannem ombord,” men da de kom til stedet 
var kaperen for 2 timer siden seilt til Göteborg. 

Ved Gulholmen sendte han sin jolle iland for å ta endel matroser 
som stod derinne. De rømte imidlertid avgårde og den eneste de fikk 
var en styrmann fra Drammen som de tok efter en hissig jakt både 
tilsjøs og tillands. 4 rokkebåter, som kom seilende forbi på vei til 
Göteborg, lastet med malt, bygg og havre, blev tatt. Han arbeidet vi- 
dere flott en skute og fikk seil til den fra en sjøbod, gjorde den klar og 
førte ladningen fra de to båter over i den, og lot så disse to båter med 
de opbragte bønder fare hjem. 

Av lodsene og den tagne styrmann har han fått tilforlatelig efter- 
retning om at kaptein Ancharstierna med sin fregatt nylig hadde inn- 
bragt to skibe og to galiotter, som han hadde tatt ved Lindesnes. Fre- 

gatten ,Packan” var innkommet med 5 skibe som den hadde tatt ved 
Skagen, og kaperen ,Vindhunden” hadde i Beltet tatt 4 fartøier og den 
norske post på vei til Kjøbenhavn, og spesielt for det siste kupp hadde 
kaperføreren fåt en god ,,discretion”. Forøvrig arbeidet man natt og 
dag i Göteborg på utrustning av eskadren og hadde nu 4 linjeskibe på 
90 å 46 kanoner seilklare, og med første gode vind skulde de ut på 
kryss. De resterende linjeskibe og fregatter skulde konvoyere en flåte 
på 50 skibe til Holland og England. Fra kaperne tas nu alle matroser 
og det er forbundet med streng straff å beholde noen sådanne. Fra alle 
prekestoler er oplest ordre om, at skogen ved Uddevalla skal hugges 
således at veien blir farbar for større troppestyrker, broene skal istand- 
settes. Tre regimenter dragoner og infanteri har fått ordre til å være 
marsjklare. Ordren om å marsjere til Carlscrona er tilbakekalt og 
opfatningen er den at troppetransporten skal foregå til Sjelland iste- 
detfor som tenkt til Pommern. Enhver som kan bære et gevær blir 
tatt inn. 

Fra Gulholmen drog han innenskjærs tilbake til Lysekil medta- 
gende de erobrede fartøier og det var hans mening å gå tilsjøs fra 
Lysekil. Han blev imidlertid beskutt av dragoner og måtte ankre ved 
Cornö, syd for Lysekil. Her sendte han jollen ut med bevebnet mann- 
skap for å rekognosere rundt om hvor han lå og tok ennu to rokke- 
båter lastet med bygg, malt og havre på vei til Göteborg. 

I dagbrekningen den 20de lettet han med alle fartøier og stod til- 
sjøs. Ved Gravene utenfor Kungshamn satte han folk ombord på sku- 
ten og rokkebåtene og lot disse seile til Norge. Selv la han sydover 
langs landet. Ved solens nedgang var han % mil ut for Marstrand, 
hvor han så endel skibe til ankers. Han fortsatte med små seil inn 
Göteborgfjorden og gikk om natten med jollen inn til Marstrand for å 
ta ut noen av skibene. Vinden stod imidlertid rett på land, så det lot 
sig ikke gjøre, og schoutbynachten (Nybour) hadde ikke villet gi ham 
med noe brandgods hvormed han hadde kunnet antende dem, og ikke 
hadde han heller mere krudt ombord enn det som var fylt i kardusene, 
så han kunde heller ikke få sprengt dem. 

Han fortsatte imidlertid innover med snauen og kl. 7 om morge- 
nen den 21de så han 3 å 4 fartøier komme ut av Göteborgfjorden. Han 
kunde ikke vite om det var skjærbåter, dobbelte chalupper eller noe 
annet, hvorfor han seilte inn på Göteborgfjorden til han var % mil av 
Ny Elfsborg kastell. Her sendte han sin jolle inn og den kom tilbake 
med en lods som den hadde tatt i en båt like under kastellet. Av denne 
fikk han oplysninger som bekreftet hvad han tidligere hadde anført. 

Han satte nu kurs ut tilsjøs og søkte farvannet mellem Anholt og 
Læsø, hvor han ved middagstiden fant linjeskibet ,Fyen” tilankers. 
Gikk ombord og gav ham den beskjed som ,Flyvende Mercurius" ennu 
ikke hadde fått bragt ham om straks å vende tilbake til Norge. Så 
braste han av og lå om natten og drev mellem Anholt og Stevnshode. 

Den 22de lå han og krysset, men da han ingen seilere så, satte 
han kurs for Kungsbakke. Den 23de om formiddagen fikk han øie på 
3 seilere som lå sydover. Det viste sig å være tre skotter, og da han 
hadde vært ombord og visitert deres papirer lot han dem passere. Om 
en stund kom en svensk kaper og gjorde jakt på skottene. Da den var 
på en 8-pdrs. avstand fra , Ormen” holdt den av fordevind inn mellem 
brått og skjær ved Tidslerne. Wessel forfulgte ham en times tid under 
en stadig beskytning og var i stor fare før han derpå kunde få lovert 
sig ut av det urene farvann. Her kom imidlertid kaperen ,,Vindhun- 
den” seilende fra en rekognosering ved Skagen og Fladstrand. Kl. 9 
kom den seildende op på siden av Ormen” og skjøt to kanonskudd 
som Wessel besvarte med to geværskudd. Fra kaperen blev det nu 
praiet at Wessel skulde sette sin jolle ut og komme ombord. Wessel 
bad ham imidlertid om å brase bakk, da han hadde noe å tale med 
ham om fra guvernøren og gjorde sitt beste for å komme ham så nær 
at han kunde legge ham ombord. ,»Mens den Cujon vilde icke bie” 
og la innover. Wessel ga ham da alt hvad han hadde av knippel og 
skrå akterinn og forfulgte ham inn på fjorden. men da han ikke kunde 
seile ham inn, måtte han kaste over stag og lovere sig ut om kvelden. 
At kaperen fikk skade er han sikker på, da han hørte hvorledes kulene 
slog inn i hans akterspeil. 

Av den svenske styrmann hadde han fått vite, at der % mil in- 
nenfor Gulholmen ved Rågårsvik lå en svensk kaper på 8 stykker. Den 
24de om morgenen seilte han først inn til Kierringöen, hvor han tok 
med sig de mannfolk som ikke var dratt til kirke. Derpå lettet han og 
styrte ned mot Gulholmen. På veien møtte han en båt full med kirke- 
folk fra Kierringöen; da han sendte sin jolle efter den satte de mot 
land og flyktet op i høiden. 

Da han var kommet tilankers ved Gulholmen, kom der to dob- 
belte chalupper seilende og roende. Wessel lettet straks, fikk jollen 
tilbake og la ut på fjorden, hvor han kunde få plass til: å ,vende og 
dreje med snauen”. Chaluppene skjøt nu efter ham, hvorpå han 
vendte, heiste kongeflagg og vimpel og satte inn på dem med årer og 
seil. Chaluppene vendte og fikk ombord de 8 å 10 mann av kirkefol- 
ket som var flyktet iland. Derpå kom de igjen ut mot ham. Wessel 

braste bi inntil de var kommet inn på ham og så holdt han det gående 
med dem i to timer og jaget dem tilslutt inn mellem skjærene hvor han 
ikke kunde følge efter. Den ene av chaluppene hadde 24 manns be- 
setning, 2 kanoner og 2 nikhaker, den annen 20 manns besetning for- 
uten den de fikk fra land og 4 nikhaker. Selv hadde han ombord 22 
friske mann, 3 syke og 4 lodser. 

Den omtalte kaper var imidlertid forseilt fra Rågårdsvik til Udde- 
valla, hvorfor han stakk tilsjøs og innkom om kvelden til Kråkerø i 
Hvaler. 

Wessel anfører tilslutt at der var utlovet 200 dukater til den offi- 
cer som kunde bringe ,.Ormen” til Göteborg, , mens haabis nest Guds 
bistand, saa lenge ieg den under Comando haver, schal de lade han- 
nem gaa”. De to dobbelte chalupper var utsendt for å ta ham bort 
efter at der var kommet ekspress fra Gulholmen om at han nu var 
kommet der igjen. ,Hid indtil har herren hiulpen, og schal ieg iche, 
saa lenge der er en varme blod draabe i mit Lif, strige for nogen, alt 
skulde ieg gaa til den dybe Kielder.” For det tilfelle at han nu skulde 
få ,Løvendals Gallei" å føre, har han med innvånerne på stedet sendt 
kaptein Ankarstierna det bud, at om han er en redelig og bra soldat, 
så møter han ham (Wessel) under Skagen, så skal vi se , hvor hiertet 
sider hos hver andre”. 

Som efterskrift ber han Gud snart sende linjeskibet , Engelen” 
med tilhørende fregatter for å beskytte Islandsfarerne, da han ellers 
frykter for at Ankarstierna kommer dem i forkjøpet. Han anfører vi- 
dere, at den første kaper han jaget inn til Kungsbakke var på 8 å 10 
kanoner, og den annen som echaperte inn til Göteborg på 4 kanoner 
og 3 basser. 

Den i rapporten omtalte Gulholmen ligger omtrent rett ut for 
Uddevalla og går stadig igjen i Wessels rapporter. Den var i sin tid 
bestemt som samlingsplass for den norske sjøstyrke under Løvendals 
tog til Bohulen i 1711. Det var meningen at norske tropper her skulde 
kastes iland for å omgå Uddevallastillingen, men man kom som nevnt 
ikke så langt, da Sehested blev hjemkalt med endel av flåten, hvorved 
hele foretagendet falt i fisk. 

Linjeskibet Fyen”, chef kommandørkaptein Knoff, som Wessel 
den 21de prajet mellem Anholt og Lesø, var den 10de april løpet ut 
for å støtte en konvoy fra Fladstrand, da der var innløpet melding om 
at kaptein Anckarstierna var stukket i sjøen med tre fregatter. Wessel 
kunde altså rapportere Knoff at Anckarstierna igjen var kommet i 
havn, men at han snart igjen vilde komme i sjøen. Likeledes over- 

bragte han den ordre som snauen »Mercurius” ennu ikke var nådd 
frem med, om at ,Fyhn” øieblikkelig skulde vende tilbake til Norge. 
Konvoyen var imidlertid ikke kommet frem og Knoff måtte atter igjen 
i sjøen den Iste mai, og dette tokt førte til trefningen ved Skagen den 
lite mai, hvorom senere. 

Forgjeves søker Wessel på sitt tokt å komme ikast med de kapere 
han får meddelelse om, tiltrods for at disse har en ganske annen be- 
stykning en han. Han er atter helt inne ved Elfsborg festning, ja sen- 
der sin jolle kloss inn til festningen for å bemektige sig en båt med 
lods ombord. 

Han har allerede forstått å gjøre sig så nærgående bemerket i den 
svenske skjærgård, at der er utsatt en belønning på 200 dukater til den 
officer der kan bringe Ormen” til Göteborg. Og denne foreteelse refe- 
rerer sig altså til hans tokt i januar måned, hvorigjennem således det 
foran anførte angående dette tokt bekreftes. Men sålenge han fører 
kommandoen på dette fartøi skal ialfall dette ikke skje. Sålenge der 
finnes en dråpe varmt blod i hans årer skal ingen få ham til å stryke 
flagget, heller skal han gå ned til den ,dybe Kielder”. De to dobbelte 
chalupper, der blir sendt fra Göteborg for å ta ham, holder han sig 
lettvint klar av. Han kommer sig ut i fritt farvann og er dem nu ved 
sin manøvrefrihet og sjømannsdyktighet fullstendig overlegen. Det er 
hans første taktiske opgave; han løser den med glans og driver chalup- 
pene på flukt inn i skjærgården, hvor han ikke kan nå dem. Det er en 
kamp mellem de tungt bevegelige rokanonchalupper og en glimrende 
ført liten seiler; der vil senere bli redegjort for de taktiske spørsmål 
vedrørende disse to fartøistyper. 

Men Ormen” er som kampfartøi så litet kraftig, at han vanskelig 
med den kan vente å opnå noen resultater på dette felt. Her er rekog- 
noseringen det viktigste. men han kommer atter inn på ønsket om å 
få den nye fregatt, som øiensynlig allerede har fått sitt navn, skjønt 
den ennu ikke er innkjøpt, så skal han nok svinge op med Anckar- 
stierna. Nybour gir han skylden for at han ikke har kunnet utrette 
mere. Hadde han av denne fått sig overlatt brandgods, skulde han ha 
brent op hvad fartøier han kunde komme over. — 

Den 28de seiler han atter fra Kråkerøen og løper den 29de inn til 
Stavern, hvor han samme dag slukker sitt kjøkken, og den 30te over- 
leverer han snauen til løitnant Andreas Kralbeck med 17 mann. Der- 
med er Wessels tokt med snauen Ormen” endt. 

Forsøker man nu å få et inntrykk av Peter Wessel efter disse ca. 
8 måneders tokt med ,, Ormen”, så øiner man straks den energiske yng- 


287 


Olav Bergersen 


ling, på hvem aldeles ikke passer den dom om de tjenestgjørende offi- 
cerer, at de ikke våget sig mange mil ut fra kysten og at de benyttet 
enhver anledning til å ligge i havn. Han er den pågående rekognosør, 
der med en påfallende dristighet beveger sig i den svenske skjærgård 
som om det var hans eget lands og som med sitt lille svakt bestykkede 
fartøi går helt inn på Göteborgs havn. helt op under Elfsborg festning; 
den intelligente officer som på disse sine rekognoseringer skaffer ver- 
difulle oplysninger om fiendens forehavender, ja som i fiendens eget 
farvann på Kjerringöen har skaffet sig en bunnsforvant som til enhver 
tid kan skaffe ham de oplysninger han har bruk for. Man øiner også 
den overlegne taktiker. Gang på gang jager han sterkere motstandere 
på flukt og med sin overlegne sjømannskap holder han det i 2 timer 
gående mot de to rokanonchalupper som er utsendt for å hente ham 
til Göteborg og jager dem begge på flukt. 

Men han er sig også denne sin overlegenhet bevisst. Hans rap- 
porter røber en selvtillit som er ganske ekstraordinær for en nybakt 
sekondløitnant på 21 år. Det er da også med en viss stolthet han gjør 
opmerksom på at der er utlovet en belønning for den som kan føre 
hans fartøi til Göteborg, hvad der dog ikke skal skje sålenge han 
fører kommandoen. 

Tonen i hans breve såvel til Løvendal som til Hausmann er ut- 
preget fri og den viser en tillitsfullhet overfor de ta formående menns 
interesse for hans person, som ikke kan bety annet enn at han føler 
sig sikker i deres gunst. Stilen og ortografien og spesielt tegnbehand- 
lingen i hans breve er, bedømt efter nutidens målestokk, ikke særlig 
imponerende. Men ser man den i forhold til datidens prestasjoner på 
dette felt, er den aldeles ikke å forakte. Der fantes i begynnelsen av 
århundredet i den danske marine endog en kommandørkaptein der 
hverken kunde lese eller skrive*), og sammenligner man Wessels breve 
med f. eks. Iver Huitfeldts rapport om slaget ved Beachy Head”), så 
kommer Wessel inn som en avgjort nr. 1, tiltrods for at Huitfeldt ved 
anledningen var betydelig mere tilårs enn Wessel. — 

Det kan ha sin interesse som avslutning på dette avsnitt å se litt 
på den ovenfor omtalte revisjonsprotokoll vedrørende toktet med 
»Ormen”. Forholdet er jo det, at det kan være vanskelig nok i sin al- 
mindelighet, mange år efter et tokts avslutning å komme sig klar av 
en nitid revisjons ,utsettelser” angående de forskjelligste ting vedrø- 

rende de mange forskjellige grener av et skibsregnskap. Men enda 
verre stiller forholdet sig, når vedkommende ansvarlige person er død. 
Den som da skal forsvare vedkommende avdødes interesser, han får 
en hård tørn. I 24 år holdt revisjonen på med dette arbeide for Tor- 
denskiolds vedkommende efter hans død og meget blev det da ikke 
igjen av hans oprindelig store tilgodehavende hos staten. Den mann 
som for ,Ormen”s vedkommende forsvarte Tordenskiolds interesser 
var hans tidligere fullmektig Christian Walter. Denne hadde 
allerede 1716 vært skriver hos Tordenskiold, blev efter Marstrands 
erobring materialforvalter på Carlsten, var ombord på hukkerten un- 
der den eventyrlige kamp ved Anholt 1717, hvor han blev såret. Se- 
nere blev han regimentskvartermester i artilleriet og døde som etats- 
råd 1767"). — Protokollen viser en kamp mellem revisjonen på den ene 
og Walter på den annen side, en kamp som Walter fører såvel med 
stor dyktighet som med et humør, der er i god stil med hans tidligere 
herres. Walter hevder for det første at den av Wessel på Ormen” 
førte journal som set rigtig og sandfærdig dokument efter død mand 
vorder anset”, selv om dens blade som foreskrevet står, ikke var gjen- 
nemtrukket og forsynt med admiralitetets segl og underskrift, all den 
stund Wessel aldri hadde vært i Kjøbenhavn med sitt fartøi og således 
ikke hadde hatt anledning til å få denne formalitet opfylt. 

I sin almindelighet henstiller Walter til den høie desisjon, at hvad 
der i regnskapet måtte være tilkort må bli å likvidere i det som er for 
meget, og dette er i avgjort overvekt. ,Det er alle vitterlig,” sier han, 
»at den Sall. Vice Admiral Tordenskiold i ald Den thid hand førte 
Snaven Ormen Continuerlig var i Søen og Krydssede, hvor imidlerthid 
adskillig Recontres forefaldt, saa hand icke allene ved Attaqve till 
Vands paa Skibs Reedskabet tag Skade, mens og paa den Svenske Kist 
till Lands forsøgte adskillig Landgange, for at Repusere fiendens 
Strandvagter, da hand og paa Tachelagie og andet blev beskadiget. 
mens for at blive i Krydsningen, og icke forsømme Kongens tieneste 
Med at gaae till nogen Leverandeur efter saadant manglende, har Hand 
ved en eller Anden occassion ei allene tillands i Sverige, mens og hos 
fremmede i Søen forsiunet sig med hvis hand allerede hafde fornøden 
og hvad i Vidrige tilfælde kunde fornødiges”, og heri finner altså Wal- 
ter forklaringen til det store overskudd i regnskapet. 

Et større nummer gjøres der av hvor der er blitt av den gamle 
storrå, idet det er konstatert at han har fått en ny. Walter sier at det er 


1) Danske Cancellis henlagte sager 1740. Se Schøller, Personalhist. tidsskr. 
BR. 6, B. 2 

ham umulig å hitte rede på hvor den gamle rå har tatt veien, men han 
ber ,at det maa tages i Consideration, at det er en død Mands, og ingen 
Regnskabsførers Sager som Revideres, efter hvilcke mand icke Kand 
Vente Alting paa saa Reede Hender, Thi som Hand var en Officer der 
i samme Fait flyde sig selv noch at Bestille, har hand forgiæt i dette 
tillfelde denne Store Raae betreffende.” Og likeoverfor antegnelsen om 
noen blokker som er bortkommet henviser han til journalen for 24de 
april 1712, hvor der anføres at blokkene er ødelagt under attakken 
med de to dobbelte chalupper, sthi det er meget Rimelig at baade blo- 
cker og andet meere udi en Attaqve i 4 glass kunde blive beskadiget”. 

Og hvor det gjelder antegnelse angående noen bortkomne årer 
anfører Walter: ,. Baade ved Sponnevigs fæstning og udi Attaqven 
med de 2de dobbelte Chalupper har Snaven hafft sine Aarer ude, da 
de Ere blefne Sønder Skudt og at intet Menniske kunde holde Stum- 
perne tillbage naar en Canon Kugle med sin Force treffede der paa, 
dess formedelst ere da Støckerne baade inden og uden Bords gaaen 
ad Søen, af saadan Beskaffenhed ieg saaledes haaber denne Postis 
Rigtighed”. Likeoverfor revisjonens krav om attester for de minste 
ting, krav som enhver der har vært til orlogs tilfulle kjenner, sier Wal- 
ter, hvor det gjelder en liten jernarm: ,Jeg For Moder underdanigst at 
Sall. Vice Admiral Tordenskiold icke meere end Anden Cheffs ved saa- 
danne Fartøier, med Attest vorder bebyrdet, thi de ere selv Cheffs, og 
selv Regnskabsførere og alt saa ingen anden End de selv som Kand 
Attestere den udfordrende udgifft”. 

Den vidløftige rulleføring, proviantregnskap, artilleriregnskap,. 
»Skipperregnskap” m. v. sammen med en omfattende korrespondanse 
må, da han ingen hjelp hadde dertil, ha lagt beslag på temmelig megen 
tid for den unge mann. Og det er trolig at dette arbeide ikke i utpreget 
grad har interessert Peter Wessel. Men revisjonens balanser i f. eks. 
proviantregnskapet viser ialfall et overskudd på praktisk talt alle po- 
ster. Kun en post viser underskudd, men det er også temmelig stort. 
Dette gjelder posten brennevin. Her er inntekten for det hele tokt hele 
450 potter, mens der kun er gjort rede for 296% potter, d. v. s. et un- 
derskudd på 153% potter, altså et veldig ,svind”. Av provianteregn- 
skapet fremgår at ernæringen bestod av flesk, kjøtt, erter, bergfisk og 
ost, samt erter og gryn. Videre hårdt brød, hvortil kommer brennevin 
og skibsøl. Av dette siste er regnskapsført som inntekt 132 fustasjer, 
men merkelig nok viser regnskapet et overskudd på over 20 fustasjer. 

PETER WESSEL SOM CHEF 
FOR FREGATTEN ,LØVENDALS GALLET” 1712 


Enkelte danske forfattere) har også for ,.Løvendals Gallei”s ved- 
kommende svevet i den samme misopfatning som for ,Ormen”s ved- 
kommende, at den var en ka per. Den skulde være utrustet av ge- 
neral Løvendal for dennes egen regning, og Wessel betegnes da frem- 
deles som kaperkapteinen, inntil fartøiet blev ,innlemmet i flåten”. 
Dette er ganske utvilsomt galt, hvad der med all ønskelig tydelighet 
fremgår av Wessels instruks for fregattens første tokt, kjent og inntatt 
allerede hos Rothe. 

Det virkelig forhold er, at Jørgen Pedersen i Langesund på privat 
spekulasjon bygget krigsfartøier på sitt verft, snauer og fregatter, og 
disse solgte han da til staten forsåvidt denne meldte sig som avtaker. 

Til overflod skal da nedenfor gjengis endel av kjøpekontrakten*) 
mellem Jørgen Pedersen og staten, datert Kristiania 27de april 1712, 
hvorav det aldeles utvilsomt fremgår, at fartøiet ikke var noen ka- 
per. Det heter her bl. a.: 

»Underskrefne Jørgen Pedersen, Borger til Scheen og boende udi 
Langesund, bekiender hermed at have solt og afhendt som jeg og ved 
dette mit aabene brefs Krafft, Seljer, Skiøder og afhænder fra mig og 
mine Arvinger til Deres Kongelige Majestæt min allernaadigste Arve- 
Konge og Herre Friderich den Fierde etc. een min udi Langesund nest- 
leden Aar 1711 ny timred og allene tilhørende Fregatte ,Løvendals 
Gallei” kaldet, som ikke til nogen anden forhen er solgt, skjødet, pant- 
sat eller bebrevet, monteret med Tolf Sex og Sex fire-Pundinger Jern- 
stykker o.s.v.”. 

Dermed må all snakk om ,Løvendals Gallei” som kaper for alle 
tider være begravet. 

Som det vil sees benevnes fartøiet allerede i kjøpekontrakten 


1) Spesielt J. C. Tuxen: Niels Juel og Tordenskiold. 
7) N. Riksarkiv. 

»Løvendals Gallei”, en merkelig benevnelse forsåvidt som en fregatt 
og en gallei efter datidens sprogbruk representerte fartøistyper av så 
forskjellig art, som vel mulig. Som det vil sees av det foran gjengivne 
brev fra Wessel av 23de september 1711*), foreslår denne at snauen 
skal bære dette merkelige navn. Muligens er han da også ophavsmann 
til navnet. Det var første gang betegnelsen blev benyttet. Senere blev 
den efterfulgt av andre, f. eks. ,.Cronprindsens Gallei”, bygget i Norge 
1714. Rimeligvis er gallei i denne forbindelse kun å opfatte som en 
omskrivning av »skib”. Betegnelsen benyttedes også i England. 

Løvendal hadde ikke glemt sitt løfte til Wessel i brev av 12te mars 
1712 om at han skulde skaffe ham et bedre fartøi. Det fremgår såle- 
des av nedenstående instruks til Wessel, at fregatten er innkjøpt efter 
Løvendals ordre og at det videre er efter hans ordre at Wessel skal 
ha den å føre, ja det ser av ordlyden i instruksen ut som om det er 
Løvendal som uten videre benevner Wessel] Capt. Lieut., en tittel som 
Hausmann senere konsekvent benytter både i omtale og tiltale. Denne 
omstendighet, at en underløitnant av landets militære øverstkomman- 
derende faktisk forfremmes til kapteinløitnant, kan umulig bero på en 
blott og bar høflighetsform overfor den unge mann. Slotsloven hadde 
i disse tider en ganske utstrakt myndighet — det ser man f. eks. derav, 
at Løvendal uten videre tar Wessel fra ,,Postillon”, hvor han var kom- 
mandert av admiralitetet, og setter ham på ,, Ormen” — og Wessels offi- 
sielle sprangavansement fra underløitnant til kapteinløitnant i slutten 
av året, ser da også ut som en formel bekreftelse av hans tidligere ut- 
nevnelse av Slotsloven eller Løvendal. 

Da Wessel den 30te april hadde overlevert ,Ormen” til løitnant 
Cralbech reiste han straks til Kristiania. Hans instruks for utrustnin- 
gen av sLøvendals Gallei” er datert 2nen mai og gjengis nedenfor: 


Instruction 
for Herr Capitain Lieutn. Wessel. 


1. 

Som Deris Excellence Hr. General en Chef og Baron von Løwen- 
dal, haver stilt Ordre at Fregatten Løwendals Galley af Singt Jørgen 
Pedersen udi Langesund kiøbes og Hr. Capit. Lieut. under Commando 
overdragis skal, Saa er Kiøbet med ditto Pedersen ei alleneste kom- 
men til Sluttning, Mens hand har og desforuden paataged sig, at for- 
siune Fregatten med fulde 2 Maaneders Proviant, undtagen brødet, 


1) Brev nr. 6. 

som tagis udi Laurvigen, Item med det fornødene Vahregods, sambt 
Stag Seil, og hvis Videre Smaae tøy som behøfvis, med hvilkchen Pro- 
vission, Fregatten shall ligge fuld Seilferdig om Fiorten Dag i det 
Lengste. 

2. 

Vandleggerne sambt Oxehefder og Tønder til Øll, tagis udi Laur- 
wig og Canon Krudet paa Fortet Staviern og om begge dele følger 
Ordre derhos. 

3. 

Chaloupen tagis efter hosgaaende ordre til Hr. Commandeur 
Capit. Pahl af Fregatten Andrichen og kand føris til Langesund med 
de folch som tagis af Galleerne. 

4. 

Congstabelgodset skal skichis herfra med Simon Jørgensen, Saa 
at for det, 

5. 

Men iche fattis Videre med døgtige siøe folch og som hannen til 
Verbning er tilstillet 500 Rhr. og desforuden medgifven En Credetiw 
paa Tolderen udi Laurwig paa 300 Rådr., saa begynder Herr Capit. 
Lieut. nu strax dermed først udi Christiania og forfølger den udi Dram- 
men, Holmestrand, Moss, Friderichstad og Friderichshald, eller hvor 
hand formeener at nogle Døgtige og Velbefahrende Mattrosser ere at 
bekomme, dog saaledis at hand med disse anverbede Folch kand Vere 
udi Langesund det allerlengste forinden fiorten Dage. 


6. 

Og paa det hand saa meget snarere kand blive forsiunet med 
Folck, Saa skal Hr. Capitain Commandr. Pahl levere hannem af de 
beste og døgstigste Siøefolch som er ved det for Friderichstad belig- 
gende smaae Krigs Fahrtøije fra 30 til 40 Mand. 


7. 

Alt dette Folck som i saa maader anverbis, skall Presenteris Hr. 
Schoutbynacht Wilster af hannem Examinieris, og lige som de Meri- 
terer shall Specificeris hvad de Maanetl. shall hafve og fra hvad Dag 
deris Hyhre shall Andgaae. 

8. 

Til disse Mattrosser hafver ieg beordet siaa Vante Soldatter af det 
Westerlehnsche Regiement, Nembl. 1 Sergient, 2 Corperaller, 1 Tam- 
bour og 50 Gemene hvilche forinden den Tid shall være udi Lange- 
sund, saa at Mig vidende till den hannem Anbefahlede Expedition, Nu 

inted Videre fattis Og derfor shall hand efter foranførte 14ten Dagis 

forløb, begive sig med da første føgelig Verlighed og Vind ad Siøen, og 

holder sig Punctuelle efterretlig den hannem gifne ordre og Instruc- 

tion, Christiania den 2. Maij 1712. C H 
. Hausman. 

Men å skaffe mannskap i disse tider, og spesielt da virkelige ma- 
troser, var en vanskelig sak. Hovedflåten var under utrustning i Kjø- 
benhavn, da man på denne tid hadde fått sikker underretning om for- 
beredelsene til toget til Pommern. Alt hvad der var innrullert av ma- 
troser gikk derfor dit. Hertil kom at Wilster med den norske sjøstyrke 
stadig var i vanskeligheter for mannskap og trakk til sig hvad han 
kunde komme over. Wessel fikk da av Hausmann under 4de mai føl- 
gende fullmakt, der gjengis i sin helhet. da den forklarer meget av 
hans hårdhendte bestrebelser for å få sin besetning komplett: 

»Som Capitain Lieutnant Petter Wessell, nu førende Fregatten 
Løfwendalls Galei kaldet, til dens bemanding een deel Matrosser be- 
høfver, til hvilchen Ende hannem er blefuen tilladt alle de enroulle- 
rede Matroser, som hand paa Coffardie Skibene og eller i Stæderne 
kand opspørge, hvor ej Special Bevilling findes, at antage, saa og 
hvor hand paa Coffardie Skibene ellers en døgtig Matros maatte an- 
treffe, da magt hafuer samme mod en anden, som hand igiengifuer, at 
omvexlle; Saa gifuer her med alle Øfrigheds Persohner, alle Stæders 
Magistrater og Toldere, som dette anvises, til Kiende, at de herudinden 
En hver eftter sit Embedis medfør i alle maader gaaer bem.te Capitain 
Lieutnant til haande, paa det hand snariste muelig til deris Kongelig 
Maj.ts tienestes Befordring til Fregathens Bemanding fornødne Matros- 
ser kand faae anschaffet.” 

Dette er ikke mindre enn en bemyndigelse til pressning, riktig- 
nok mot innbytning av en annen, hvor det gjelder ombord på fartøi. 
Denne bemyndigelse, der utvilsomt er inspirert av Wessel personlig, 
er betegnende for hans tidligere kjente iver for å få virkelige matroser, 
og med innbytningen av andre synes han ikke å ha vært så nøie. 

Den 4de mai begynner Wessel å føre sin journal'). Den må ha 
vært egenhendig ført, da jegformen den hele tid benyttes. Foruten 
»Løvendals Gallei”, som han selv kommanderte, hadde han på begje- 
ring fått snauen ,Neptunus” under sin kommando. I Kristiania antok 
han archelerimester, konstabel og 30 matroser og sender disse den 
6te til Langesund og den 7de reiste han selv til Drammen og lot den 


1) Videnskapenes Selskap, Trondhjem. 

8de trommen røre på Bragernes og Strømsø for å få samlet folk. Han 
antok her løitnant Nils Nilsen og endel mannskap — samt annammet 
av kaptein Dam 50 marinere, og alt dette sendte han så under løitnant 
Nilsens kommando med en galiot til Langesund. Han har øiensynlig i 
Drammen gått temmelig hårdt frem under pressningen. Åv en skri- 
velse fra Hausmann til etatsråd Tønsberg av 22de septbr. 1712 frem- 
går nemlig, at der til Slotsloven er inngitt klage over Wessels hårde 
medfart mot en borger og lagrettemann Frederik Adriansøn på 
Strømsø, 60 år gammel. Og Hausmann bemyndiger etatsråden til å 
foranledige, at vedkommende person kom til sitt hus og hjem igjen 
og der uten av Wessel å bli molestert i rolighet å forbli. Det synes 
således som han har presset en mann på 60 år til fregatten. Det kan 
i denne forbindelse erindres at Drackenberg, som ovenfor nevnt, var 
85 år da han tok tjeneste på den norske defensjonsstyrke. Forholdene 
gjorde at også meget gamle folk tokes til tjeneste til orlogs. 

Wessel har øiensynlig underrettet Hausmann om forholdet; ti 
denne sier i skrivelse av 13de mai som svar på Wessels skrivelse av 
10de s. m., at han ,,drager ingen tvil paa at hr. Capit. Ltn. jo lader see 
sin Virkelighed til hans Kongl. Majst. tieneste udinden de fornødne 
Mattrossers forsamling” og uttaler sin tilfredshet over at han har fått 
så mange folk på Bragernes og Strømsø. 

Han synes forøvrig å ha satt myndigheten i sving dernede. I skri- 
velse av 10de mai til rådmenn og byfogder forlanger han i kongens 
navn noen båter med tilbørlig besetning som kan føre endel folk til 
Langesund når hans løitnant måtte rekvirere det. Dessuten forlanger 
han en båt med rofolk for sig selv. 

I Kristiania hadde han også antatt løitnant Jacob Kock. Denne var 
fast officer og da alle sådanne henførtes til Kjøbenhavns hvervning 
kan det av rullene ikke avgjøres hvorvidt han var norsk. 

Den 10de reiste Wessel til Holmestrand for efter ordre av Haus- 
mann å inspisere de der nybyggede snauer og chalupper. Her fikk han 
ingen matroser, da samtlige koffardifartøier hadde forlatt stedet. 

Av det hittil anførte vil det fremgå, at det ikke kan være riktig 
hvad den danske generalstab anfører, at Wessel deltok som chef på 
Ormen” i den lille trefning mellem Knoffs eskadre og svenske krigs- 
skibe ved Fladstrand den llte mai. 

Trefningen er verd å omtale, bl. a. sett fra et taktisk synspunkt, 
og den gjengis derfor her i sammentrengt form*): 


1) Se nærmere den danske generalstabs arbeide. 

Som tidligere anført hadde Wessel under sin rekognosering på 
svenskekysten den 21de april gjort et slag ut i Kattegatt, hvor han had- 
de praiet komm.capt. Knoff') på , Fyhn”. Denne var kommet inn til 
Stavern den 26de april, men da det viste sig at konvoyen ikke var 
kommet inn og da man visste at svenske orlogsfartøier var i sjøen, 
måtte han igjen ut. Wilster hadde meldt sig syk og Knoff blev derfor 
ekspedisjonens leder. Den 1ste mai avseilte han med linjeskibet ,Fyhn” 
og fregattene ,Leoparden” og ,Sø-Ridderen” samt snauen Ormen”, 
som nu førtes av løitnant Cralbech, og .Mercurius”. Med orlogsfar- 
tøiene fulgte 22 koffardifartøier. Den 4de ankret de mellem Skagen 
og Hirtsholmen. Den 6te nærmet 4 svenske linjeskibe sig, rekogno- 
serte, gikk tilbake, men kom snart igjen. Knoff lettet og de to eskadrer 
vekslet noen skudd, men det blev ikke til noe, visstnok på grunn av 
det stille vær og den sterke strøm. På grunn av strømmen måtte Knoff 
ankre. Snauene sendtes ut på rekognosering og den 7de kom Ormen” 
tilbake og meldte at svenskene var ankret en mil borte. Da tåken let- 
tet. gikk begge eskadrer under seil, men det kom heller ikke denne 
gang til noen kamp. Justisråd Bille på Ellinge gård sendte ,Justitias 
Baad” til forsterkning. Om kvelden seilte svenskene bort og Knoff gikk 
til ankers i Aalbæksbugten. 

Den 1lte mai kom fregattene ,Raa” og ,Lossen” til eskadren. 
Knoff tok kommandoen over dem, og da svenskene nærmet sig, lettet 
han, men ankret igjen, angivelig på grunn av løi vind og sterk strøm. 
En time senere ankret også svenskene en mils vei borte men lettet 
snart efter og stod over mot den danske eskadre, og nu utspant der sig 
en 2 timers kamp under den merkelige situasjon, at den ene eskadre 
ligger til ankers og den annen er under seil. Det har vært anført at 
Knoff på grunn av den sterke strøm og den løie bris ikke kunde lette; 
men hvorledes har da den svenske eskadre kunnet ligge på de forskjel- 
ligste kurser under beskytningen av Knoffs eskadre? 

Knoff har øiensynlig lagt sin eskadre i linje tvers på vindretnin- . 
gen (S.S.0.), da det heter at han har ligget med spring på ankertau- 
gene. Den svenske eskadre under schoutbynacht Carl Sjöblad 
bestod av 4 linjeskibe og 3 fregatter med tilsammen 288 kanoner, mens 
Knoffs eskadre kun bestod av 1 linjeskib, 4 fregatter, 3 snauer (derav 
altså Ormen”) og en hukkert, med tilsammen 183 kanoner, hvorav 
snauenes var så små at de ikke kunde medregnes i kampen. 


1) Knoff var født 1679 i Strømsø i Norge. Blev kommandør efter denne eks- 
pedisjon, altså 33 år gammel, avanserte 1720 til schoutbynacht, død 1732. 

Sjöblad var altså avgjort overlegen artilleristisk, og i enn høiere 
grad taktisk, da Knoff, eller forholdene, hadde laget det slik, at han 
var berøvet enhver bevegelsesfrihet. Sjöblad kunde altså, som Nelson 
ved Abukir, begynne fra den ene tamp av motstanderens eskadre og 
ruinere den efterhvert, uten at de øvrige fartøier kunde understøtte. 
Det synes da også som om han har gått til angrep på fregattene Raa” 
og »Sø-Ridderen” der lå nordligst. Han falt imidlertid snart av og 
holdt med hele eskadren ned langs Knoffs eskadre under beskytning, 
vendte så i kjølvannslinje og seilte tilbake og beskjøt Knoffs fartøier 
på nærmere hold. :Da hermed var tilbragt 2 timer seilte han bort og 
lot den underlegne styrke uantastet tilbake. I de svenske rapporter 
finnes der da også, som rimelig kan være, meget litet om denne kamp; 
det heter kun at Sjöblad ved Fladstrand sloss med de danske, som der- 
efter , holdtes indesluttede”. 

På dansk side hadde ,Lossen” og »,Leoparden”, som lå sydligst. 
forgjeves søkt å komme med i kampen. Fyhn” hadde avgitt 410 skudd, 
og hadde fått et skudd i bougen under vannlinjen, men led forresten 
intet av fiendens ild; derimot sprang en kanon, der var blitt flyttet 
frem i bougen sammen med et par batterikanoner, hvorved mange 
blev såret, deriblandt Knoff selv og hans løitnant. 

For denne bedrift blev Knoff forfremmet til kommandør og de 
to fregattchefer på Raa” og ,Sø-Ridderen” til kommandørkapteiner, 
den siste til trods for at han blev beskyldt for å ha kappet sitt anker- 
taug, hvorved fartøiet kom ut av kampen. 

Wilster hadde altså meldt sig syk. hvorved også linjeskibet 
»Prins Carl” blev unddratt den norske sjøstyrke i Kattegatt. Han synes 
dog ikke å ha vært like så fornøiet med Knoff som kongen. I et privat 
brev*) til kjøpmann Lars Smith i Stavanger av 22de mai 1712, uttaler 
han sig nemlig noe misbilligende om affæren. Han nevner således at 
kun de 2 nordligste av de danske fregatter var med i aksjonen, de 
øvrige kunde ikke komme til, og han klandrer at de flyktende sven- 
sker ikke blev forfulgt, .af hvad Aarsag vides endnu ikke; det er vist, 
havde jeg med Prins Carl været derhos, som udi et samtlig Krigsraad 
var besluttet at jeg skulde gaa med, men af Generalløitnant Hausman 
contramanderet, hafde ufeilbarligen nogen af de Svenske bleven os 
tildel om ikke alle, hvorover vel endnu vil blive holdet en Commission, 
naar Frederich faar mit bref”. Dette er så meget mere bemerkelses- 
verdig, som Wilster i samme brev opga den svenske styrke til 6 linje- 


1) N. Riksarkiv. Personalia. 

skibe og 1 fregatt. Men Wilster skulde snart få anledning til selv å vise 
hvad han dudde til. Foreløbig hadde han som kommanderende sjø- 
officer i Nordsjøen disponert så slett, at svenskene hadde kunnet stille 
overlegne krefter overfor hans styrker. At det ikke gikk rent galt var 
ialfall ikke Wilsters skyld, men visstnok heller ikke Knoffs. — 

Vi vender tilbake til Peter Wessel, der altså på denne dag op- 
holdt sig i Holmestrand, hvorved han altså ikke har kunnet delta 
i denne for begge parter litet ærerike tildragelse. 

I Holmestrand inspiserte han altså de fartøier som var under 
bygning. Hausmann sier i skrivelse av 20de mai til ham, at ,.det er vel 
at hand haver seet Snaverne og Chalupperne som bygis i Holmestrand 
og tviles altsaa icke at de joe Efter hans beretning skal giøre god ef- 
fecti.s.. 

Allerede som chef for , Ormen” var han tre ganger blitt sendt 
til Langesund for å tilse bygningen av såvel de andre snauer som også 
av fregatten ,Løvendals Gallei”*), hvad der tyder på en stor grad av 
tiltro til en mann på 21 år. 

Den 1lte drar han — øiensynlig fremdeles med den i Drammen 
rekvirerte båt — over til Fredrikstad hvor han fortsetter hvervningen 
og pressningen og hvor han forøvrig også av kommandørkaptein Pahl 
får overlatt endel mannskap fra galleiene. Her i Fredrikstad kommer 
han ut for store viderverdigheter med myndighetene. ,Notarius Fri- 
derichstadiensis" tropper nemlig op i Wessels logi, utstyrt med diverse 
vidner og forlanger forklaring på hans annammelse av 3 matroser fra 
fartøier på havnen. Disse 3, der var holsteinere, hadde han tatt med 
makt”). Wessel presenterer den forbløffede notarius Hausmanns full- 
makt, men hvorvidt saken endte med frigivelse av matrosene kan ikke 
sees. På dette sted går enn ikke fengslene fri. Under 14de mai skriver 
nemlig Wessel til kommandanten, generalmajor Storm, og begjærer at 
han vil behage å frigi 4 arrestanter, nemlig tre matroser fra Libeck 
og en fra Bremen, da disse frivillig av ham har begjært å få tjene Hans 
Majestæt. Han påtar sig å respondere for dem om det måtte forlanges 
av Hans Velbårenhet eller noen annen kommanderende. 

Det var forresten en ikke sjelden forekommende foreteelse, at 
arrestanter blev løslatt når de derigjennem kunde vindes for tjenesten, 
spesielt når det gjaldt virkelige matroser. 

Fra Fredrikshald fikk han avhentet en chaluppe som han skulde 


1) Se revisjonsprotokollen. 
2) Se skrivelse fra Fredrikstad tollkammer til Slotsloven av 18de mei 1712. 

ha til fregatten og den l4de seilte han avsted med denne og mannska- 
pet og ankom tidlig om morgenen den 15de, pinsedag, til Larvik, hvor 
han også fra koffardiskibene tok noen få matroser). 

Men også her fikk han bakk seil. Hausmann skriver nemlig un- 
der 20de mai til ham: 


»Monsr. Le Capitain Lieutnant. 

Jeg fornemmer at hand udj Laurvigen haver frataget Skipper 
Peder Grinbeck sin Koch, Nembl. Niels Jachobsen Ahrendall til at 
bruge paa den hannem allernaadigst anfortroede Fregatte Løvendals 
Galley. Mens som Samme skipper har Slødtz lauens Befrielse Resolu- 
tion, det hans Skibs folch iche skal hennem fratagis, Saa haver Hr. 
Capitain Lieutnant denne bemelte Koch Niels Jachobsen Ahrendall 
straxen til shipperen igien at Overlevere, og ellers om Eder Andre med 
lige saadan Friheds Resolutioner forrekommer, dennem da at lade 
blive u Molestered, dertil ieg mig forseer og forbliver etc.” 


En annen skipper skriver til Hausmann*) og beklager sig over at 
Wessel hadde fratatt ham en mann og »igien leveret en Nordlending, 
hvilchen ieg ej Ringeste nøtte kand have af”. Wilster hadde igjen tatt 
mannen fra Wessel. En commiskaptein skriver til Slotsloven*) og be- 
klager sig over at Wessel kl. 12 om natten hadde fratatt ham to av 
hans beste matroser, ,til hvilken Commando og Magt hand haver 
medhaft Eendeehl Militerische Persohner.” 

Men denslags skraper var han under disse omstendigheter selv- 
sagt ikke alene om. Under 17de juni får selve schoutbynacht Wilster 
en lignende for 6 matroser han urettmessig hadde tilvendt sig. 

Den 16de kommer Wessel til Langesund og opdager til sin store 
fortrydelse, at fregatten på langt nær ikke er ferdig, således som lovet 
av Jørgen Pedersen. Han setter straks arbeidet igang med tiltakling 
av fartøiet og den 17de skriver han til Hausmann og rapporterer at 
han lovet være Gud nu kun mangler 5 mann på full besetning til de 
to fartøier. Han ber sin ,,hjerte herre” om assistanse til å få hvad han 
trenger til fregatten. ,Gud bedre i aftes da ieg kom her da ieg mente 
alle ting skulde være paa rede haanden,” så fandt han situasjonen så- 
dan, at han ennu ikke på 12 dager ser sig capabel å komme i sjøen. 
Ballast kan han ikke få på stedet, så han har måttet sende en løitnant 
til Kragerø for å se hvad han kan annamme der. Kan han ikke få be- 


1) Journalen. 


7) Brev av 2de juli 1712. 
3) Skrivelse av 4de juni 1712. 

holde den, kan de alltids få den tilbake. Han mangler forresten alt 
mulig. Til vannbeholdere må han ta noen fat som tidligere har vært 
benyttet til hester. Lanterner kan ikke lages på stedet. ,Balber' og 
klokke til fregatten mangler også og kan ikke skaffes på stedet. Som 
chef på den ham underlagte snau har han ansatt løitnant Søren Alant 
fra Trondhjem som kom med marinerne derfra. Penger har han hel- 
ler ikke og han har 2 måneders kostpenger tilgode. Til Wilster har 
han henvendt sig om månedssedler (ansettelsesbevis med angivelse av 
lønn) for de antatte officerer og matroser, men ,,svagheden vil ham det 
ej tillade”. Rærne mener han kunde vært gjort noe smekrere, men det 
er ikke tid til noen forandring heri, så han skal i Herrens navn forsøke 
dem først. Til transport benytter han de på svenskekysten erobrede 
fartøier og spør om innholdet kan overlates ham. Han uttaler tilslutt 
det håp, at nådig herre vil ha sin tro knekt i salig ihukommelse, såle- 
des at enhver som skal assistere ham uforsømmelig må la se sin flid 
for kongens tjeneste. 

Som det vil sees av den senere refererte instruks for hans fore- 
stående krysstokt, skulde han ha med sig snauen ,Neptunus”. Under 
7de mai hadde Hausmann utstedt følgende ordre angående snauens 
chef: ,Saasom Herr Capitain Lieutnant Wessel Commanderende Fre- 
gatten Løwendals Galley er beordret at tage med sig Snaven kaldet 
Neptunus, Alt saa vorder hannem ej allene tilladt. Men og her befalet 
til Samme Snaves Førelse at udtage en døgtig Siøe Officier, hvilchen 
hand paa Snaven kand sette til Lieutnant. og maa hannem herudi in- 
gen være i Ringeste Maade hinderlig, Saasom det er Hans Kongl. Maist. 
Tieneste Magtpaaliggende, hvilchet Vedkommende tiener til Ffterret- 
ning.” 

Det lyder rent utrolg at Wessels myndighet på dette område 
skulde strekke sig også til de Wilster underlagte fartøier. Var dette 
tilfelle var det ikke underlig om forholdet mellem de to blev spent. 
Sannsynligheten taler dog for at hans rett til å velge chef på snauen 
var begrenset til den norske defensjon. Men allerede dette var ikke 
litet. Han valgte altså Søren Alant fra Trondhjem. 

Denne Søren Nilsen Alant hadde ført de innrullerte mannskaper 
fra Nordland sydover i 1711. Han var den løitnant som førte de 0 
mann ned til Langesund som blev ,Ormen"s første besetning. Han var 
gift og må ha vært en eldre mann, da han i sin ansøkning om å bli 
løitnant anfører at han har fart flere år tilsjøs såvel til orlogs som til 
koffardis og endog 6 år som skipper. Løvendal sendte ham til schout- 
bynacht Nybour for å bli eksaminert og da denne eksaminasjon falt 

tilfredsstillende ut, ansatte Løvendal ham som løitnant, hvad der er 
ganske betegnende for Slotslovens og da spesielt Løvendals utstrakte 
myndighet. Wessel har øiensynlig hatt stor tillit til ham. Han fikk 
ham nemlig anbragt som chef på det fartøi han i 1712 erobret fra 
svenskene og som blev døpt ,Det norske Vaaben”. Fartøiet forliste 
imidlertid i 1714 og blev borte med hele sin besetning. 

Den i Wessels skrivelse omtalte skute er det fartøi som han med 
»-Ormen” tok i den svenske skjærgård sammen med noen rockebåter. 
Det synes som om disse fartøier har vært medvirkende til den uover- 
ensstemmelse som hersket mellem Wilster og Wessel. Under 30te mai 
sees Wilster, skjønt han ennu ikke har fått sig Wessel underlagt, å be- 
ordre Wessel ,at overlevere iche alleneste dend forhen — paa de 
svenske Køster, opbragte Skude med ditz tilbehør, Mens end og alle 
hos sig havende Rochbaader”. 

Det fremgår allerede av Wessels ovenstående brev av 17de mai, 
at han har vanskelig for å komme overens med Wilster angående de 
få disponible matroser som begge to vil ha fatt på. Innen han hadde 
fått kommandoen heist var 20 matroser rømt fra ham og til og med 
hans barber var forsvunnet. Av det brev, han den 18de mai skrev fra 
Larvik, hvortil han var reist for å ordne med proviant og bestykning 
til fregatten, fremgår at striden med Wilster allerede er i full gang. Det 
må erindres at han ennu ikke var underlagt denne og at han derfor 
står under Hausmann vedrørende alle sine disposisjoner. Han anfø- 
rer, at tiltrods for at han hadde ordre til å ta med de 7 matroser som 
var på de svenske priser over på fregatten, så har Wilster ikke villet 
tillate dette, men kommandert dem ombord på sitt eget skib, og han 
har forholdt Wessel å ta noen innrullerte matroser eller andre fra 
koffardiskibene, da Wilster har til hensikt selv å ta dem. Han ber der- 
for Hausmann om assistanse for at han dog engang kan komme i sjøen 
med fartøiene. Proviant har han heller ennu ikke fått. — ,,Min naadige 
herre,” sier han tilslut, haver de nogen godhed for mig hjelp mig at 
ieg dog engang kan komme i siøen, leg tenchte og sagde at det saa- 
ledes vilde gaa mig.” 

Wessel var som ovenfor påvist i sin fulle rett når han presset 
mannskap og såvidt mulig erstattet dette med marinere. Spesielt hvad 
angår matrosene på de av ham tagne priser, så hadde Hausmann un- 
der 7de mai 1712 tilsagt Wessel at ,de 7 mattrosser som er paa den 
Svensche Skude og de 3de Rochebaader, haver sig straxen uden Rin- 
geste Ophold og modsigelse at forføye ombord til Deris Kongl. Maits. 
Fregatte Løwendals Gallei”. 

Det er derfor ganske naturlig, at Wessel henvender sig til Haus- 
mann angående denne sak. Hvad resultatet blev kan ikke sees; Wessel 
fikk full besetning innen han gikk i sjøen. Men at der på utrustnings- 
området vedvarende rådet uoverensstemmelse mellem de to menn, 
fremgår bl. a. av en skrivelse fra Wilster til Wessel av 16de juli 1712, 
hvor det heter: ,Den kommanderende Chef paa Fregatten Løvendals 
Gallei haver uden allerringeste Modsigelse Straxen at levere tilbage det 
herfra Skibet hannem laante stemplede Ottingkar, eftersom han haver 
svaret min Skibsskriver, at vi foruden det nok af dennem i skibet ha- 
ver og efter Paakrevning er vorden negtet.” 

Som ovenfor anført utstedte Hausmann under 2den mai 1712 en 
instruksjon for Wessel angående hans overtagelse og utrustning av 
fregatten. Under samme dato blev også utstedt hans instruks for hans 
tjeneste såsnart fregatten var såpass klar at han kunde stikke i sjøen 
med den. Wessel var, på den tid instruksen blev utferdiget, i Kristia- 
nia og han har rimelig nok vært delaktig i opsettelsen av dokumentet, 
hvad også instruksens innhold synes å tyde på. 


»Ordre og Instruction for Capt. Lieut. Wessel. 


1. Saasnart hand kand giøre sig seilklar med Fregatten Løwen- 
dals Galey, som endelig maa være fra Dato om 14 Dage, skal han til- 
ligemed Snaven Neptunus begive sig i Søen, og søge Høyden af Mar- 
strand, imedens Snaven recognoscerer langs den Wiigenske Kust for 
at see, om der kunde være noget at giøre, enten med smaae Coffardie- 
Skibe, Capere, Roche Baader, Skiær Baader, Chaloupper eller deslige 
Fahrtøy, item dygtige Lodtz og Matroser, Soldater eller Svenske 
Betiente, dog saa, at de holder sig det nærmeste sammen saa vit mue- 
ligt er, at den eene alletiider kand have Efterretning om den anden, og 
at Snaven ikke bliver afskaaren fra Fregatten. 

2. Naar nu denne Seiladtz paa denne Tiid langs Viig-Siden er 
passerit, og hand finder sig paa Høyden af Marstrand, skal hand jefn- 
lig krydse imellem Marstrand og Gottenborg paa den eene, og Schagen 
paa den anden Siide, og ligesom hand finder Leylighed lade Snaven 
recognoscere paa den Svenske Siide for at indtage Underretning om 
deres Forehavende paa begge Stæder, saa meget mueligt er. 

3. Skulle nogle af Fiendens Fregatter eller andet Fahrtøy være 
udi Søen, og hand fornemmer at hand er Superior, saa skal hand søge 
at erorbre dennem enten at skiude i Siunk, eller at bringe dennem op. 

4. Skulle endog samme fiendtlige Fregatter eller andet Fahrtøy 

være Mester over hannem, skal hand ikke engagere sig med dennem, 
mens i saa maader alleneste søge at tage een eller anden af Priiserne, 
eller deres Fahrtøyer fra dennem, enten at skiude udi Grund, eller og 
at bringe dennem op til næste Fæstning eller Haufn, hvor det sig best 
kand lade giøre. 

5. Naar det kunde giøres fornøden at convojere noget fra Flad- 
strand, skal det hannem adviseres, og da beordrer hand Snaven til 
Fladstrand, for at berette det Couffardie-Skibene, som der kunde ligge 
udi Beredskab at gaa til Norge, mens han sielf holde der sammesteds 
mit udi Fahrvandet, for stedze at observere hvad udi Søen passerer. 

6. Skulde det og hænde sig, at en eller anden Kundskab og sik- 
ker Efterretning maatte indkomme, at enten Fiendens Fregatter eller 
Capere maatte være udi Søen, enten paa Wiig-Siden, Østen eller Ve- 
sten for Schagen, eller endnu længere Vester til mod Flekkerøen eller 
Lindesnæs, skal hand nærme sig dennem saa meget giørligt er, og naar 
hand forhen haver indtaget tilforladelig Underretning om derris Stør- 
relse, Montur og Bemanding, skal hand enten retirere sig, eller og efter 
befindende Beskaffenhed søge at bemestre sig enten Fregat, Caper, 
eller hos sig hafvende Priiser, saa at hand udi alle mulige Maader skal 
giøren Fienden Af-bræk, uden at hazardere sig videre, end som Soldat- 
og Søemandskab tillader og bevilger. 

7. Og paa det hand i saa Maader kand have dis friere hand, saa 
skal hand indtil videre ikke dependere af nogle andre Ordris end 
mine, dog saa at hand ved alle forefaldende Lejligheder skal indbe- 
rette saa vel til mig, som og til Hr. Schoutbynacht Wilster, eller den 
som commanderer Esqvadren, hvad Tiid efter anden udi Søen fore- 
falder, og at hand under tiden baade udi Aggerøen eller udi Stavern 
lader fornemme om der kunde ligge nogen Ordres for hannem. 

8. Imod den Tiid de udi Langesund for hannem ordinerte 2de 
Maaneders Provision løber till Ende, hvorom hand fra Langesund skal 
berette hvilchen Tiid Kiøkenet tændes, skal andere 2de Maaneders 
Provision ligge færdig for hannem udi Stavern eller Laurwigen, saa at 
hand dis formedelst ikke skal gives Aarsag at løbe udi nogen Havn. 

9. Dersom hand paa denne Expedition maatte bekomme nogle 
Siuge af nogen Farlighed, skal hand sende dennem i Land hvor hand 
har nærmest Leilighed der til, hvormed der skal holdes friske udi Be- 
redskab at undsætte hannem med. 

10. Det øfrige som udi denne Instruction ikke haver været at 
specificere ofverlades til Hr. Lieutn.s egen forsvarlig Conduite og Dex- 

teritet, saaledis at hand udi alting bruger god Søemandskab og Sol- 
datskab som hand efter Søe- og Krigs-Articulerne agter at svare til. 


Christiania den 2 May 1712. 


Hans Kongl. aa til Danmark og Norge bestalter General Lieutent. 
Hausmann.” 


Denne instruks er som nevnt typisk for, at Wessels gjøremål som 
chef for ,.Løvendals Gallei” ingenlunde var en kapers. Tvertimot viser 
den at det her gjelder helt og holdent admiralstabstjeneste og utryd- 
ning av de lettere svenske fartøier i Nordsjøen. Man var på disse tider. 
klar over at Göteborgeskadren var iferd med å røre på sig. »Løven- 
dals Gallei” der, som senere skal påvises, forventedes å være en used- 
vanlig skarpseiler, skulde tjenestgjøre som den langt fremskutte 
eclairør, og hadde som sin fornemste opgave å observere de to svenske 
utfallshavner Marstrand og Göteborg. For enn yderligere å gjøre 
denne rekognosering effektiv får han sig tildelt snauen ,Neptunus”, 
der med Wessels erfaringer fra tidligere rekognoseringer på Viksiden, 
spesielt egnet sig til optreden inne i selve den svenske skjærgård. Kon- 
voyering må han ikke befatte sig med uten at han dertil får spesiell 
ordre og selv da skal denne direkte utføres av snauen, mens han selv 
med fregatten skal beholde full bevegelsesfrihet. Er fiendtlige fartøier 
i sjøen, opstilles disse som hans strategiske mål, forsåvidt han med 
sine disponible krefter kan hamle op med dem; i motsatt fall skal han 
ialfall gjøre dem den skade han formår. Hans virkefelt utstrekkes i så 
henseende helt til Flekkerø og Lindesnes. Sin forbindelse med Haus- 
mann opretholder han over Stavern på vestsiden og Aggerøen (utenfor 
Fredrikstad) på østsiden av Kristianiafjorden (pl. 17). 

Av instruksen fremgår således (se kartet) at det centrale punkt 
i hans operasjonsteater er Skagen som den naturlige basis for alle be- 
vegelser i Skagerak og Kattegatt. Herfra har han bevegelsesfrihet mot 
Göteborg, Marstrand, mot Hvalerdistriktet, Stavern, Flekkerø og Lin- 
desnes. Disposisjonene er truffet klart og militært overbevisende; men 
det til hans rådighet stående materiell er selvfølgelig alt for litet til at 
han kan vente å opnå noe effektivt. 

Det mest bemerkelsesverdige ved hele instruksen er den omsten- 
dighet, at han skal stå direkte under Hausmann; kun har han som 
plikt også å tilstille Wilster melding om resultatene av sine rekognose- 
ringer. Denne fremgangsmåte kan neppe være riktig og den er et ty- 
pisk eksempel på den mangelfulle organisasjon av den norske sjø- 
styrke. Som ovenfor nevnt var organisasjonen av materiellets vedlike- 

hold og styrkens forsyning alt annet enn tilfredsstillende. Men når 
også den kommanderende admiral i disse farvann skulde innhente sine 
forholdsordrer fra den usakkyndige øverstbefalende inne i Kristiania, 
angående de minste detaljer, og når denne samme general helt inne 
i Kristiania driver sjømilitære rekognoseringer på egen hånd, uavhen- 
gig av den kommanderende admiral, hvorved også dennes rekogno- 
seringsmateriell i tilsvarende grad forringes, da blir selvsagt denne 
samme admirals handlefrihet i vesentlig grad forringet, samtidig som 
hans forhold til generalens uavhengige rekognoseringsstyrke vanskelig 
kan bli godt. 

Et annet spørsmål er om ikke Wessel ved de rådende omstendig- 
heter under Wilsters utpreget slappe flåteledelse vilde opnå mere ved 
å rekognosere efter Hausmanns instruks enn under Wilsters kom- 
mando. At Wessel har hatt en finger med i spillet ved avfattelsen av 
dette punkt i instruksen, synes overveiende sannsynlig. Hans stadige 
anmodning om å få følge instruksen skulde også peke i denne retning. 

Den 19de fortsetter Wessel tiltaklingen av fregatten. Den 20de 
sier han i journalen at han ,lod forhøre ved alle omliggende Kiøb- 
stæder for at bekomme det, som fornøden giøres af Skipper og Con- 
stabelgods, og reiste til Larvigen for at faa Anstalt gjort for Victualia 
til Fregatten og Snauen”. Dette viser atter under hvilke fortvilte for- 
hold man arbeidet med hensyn til intendanturmessig organisasjon. 
Den 21de mottar han fra jernverket i Larvik kanoner, kuler, knipler 
m. v. og den 22de ,som var en søndag, besaa jeg af yderste Flid, hvad 
jeg kunde bekomme af Monsr. Jørgen Pedersen til at eqvipere dend 
med” og reiser samme dag atter til Larvik. 

Denne dag utstedte Hausmann en ordre til Wessel, der sikkert 
har vært ham meget imot: 


»Monsr. Le Capitain Lieutenant. 

Jeg vil formode at Fregatten nu er bragt udi saadan Stand og 
med alle Ting saa forsiunet, at den kand gaae i Søen, og som alle 
Orlogsskibe og Fregatter ere beordrede at indgaae Conjunction for at 
opsøge og attaquere den fiendtlige Esqvadre som er udløben fra Go- 
thenborg, saa finder jeg fornøden at Hr. Capitain Lieutenant med den 
ham anfortroede Fregatte forføyer sig til dem, naar ham ordre derom 
tilkommer enten fra Schoutbynachten Wilster eller Commandeur Ca- 
pitain Knoph, og har jeg da den Tillid til hannem, at han udi alle fore- 
faldende Occasioner holder sig vel til sin videre Avantage og Honneur. 
Naar Hr. Capitain Lieutnant fra denne Togt igien tilbage kommer, som 

vel er gjort med Guds Hielp paa en 14 Dages Tid, skal han udi Staviern 
finde Ordre for sig, at han sin forrige Instruction skal efterleve. Jeg 
forbliver: Hr. Capitain Lieutn. tienstvillige 

C. Hausman.” 


Som det herav vil sees skal Wessel underlegges Wilster kun så- 
lenge kampen mot den i sjøen værende svenske eskadre pågår. Så- 
snart denne er forbi skal han atter direkte inn under Hausmanns kom- 
mando. Som senere skal vises forsøkte Hausmann også under denne 
kampagne å få Wessel fri, men det strandet øiensynlig på Wilster. 

Den 23de og 24de tar han ombord skytset og fortsetter med til- 
rigningen av fregatten. 

Den 25de begynner han å slå under sine seil og mottar da ordre 
fra Wilster om å underlegge sig ham. Ordren er denne: 


»Mandhafte Hr. Lieutenant! 

Efter Hr. General Lieutenants til mig indkomne Skrivelse af d. 
22de hujus beordris hermed Mandhafte Peder Wessel at saasnart den 
ham allernaadigst anfortroede Fregatt er udi seilbar Stand, har hand 
med første føyelige Vind at begive sig til Stavern, saavelsom Snaven 
Neptunus og der forviente nærmere Ordre, Slutter og nest all Velstands 


Ønske, Forblifver ieg stedse 
D. Wilster.” 


Det er verd å legge merke til at Wilster her tittulerer Wessel 
lieutenant, hvad der jo er riktig efter hans offisielle utnevnelse av kon- 
gen. Men det kan neppe være tvil om at Hausmann i sin skrivelse til 
Wilster, overensstemmende med sin fremgangsmåte forøvrig, har be- 
nevnt Wessel capitain lieutenant. 

Det er overveiende sannsynlig at Wessel straks har henvendt sig 
til Hausmann for å komme klar av Wilsters overkommando, skjønt 
noe brev av sådant innhold ikke kjennes. I skrivelse av 28de mai 
skriver nemlig Hausmann til Wessel bl. a. følgende: 


»— — Jeg har tilforn maattet give ordre, at hand skulde med Hr. 
Schoutbynachten til at Forsterche Esquadren, mens nu de 2de Orlogs- 
skibe er kommen her op, Saa har jeg stilt det til Schoutbinachten enten 
hand efter min forrige Anordning vil lade Hr. Capitain Lieutn. med 
Snaven gaa allene, eller hand vil beholde hannem hos sig. hvor hand 
da efter min forrige givne Ordre, sig efter ordre og Instructionen fore- 
holder, Imidlertid lengis ieg at faa vide om Fregattens Seigling og 
Roer, og hvis den iche sine Sager Extraordinaire giør, frem for alle 

andre Fregatter, saae er ieg bedragen, og kunde fortryde Kiøbet. I det 
øfrige Recommenderer ieg hannem, alting til det beste at udføre, som 
hannem er beordret. 

C. Hausmann.” 


Det synes av dette brev å fremgå, at Hausmann helst så at Wessel 
fikk krysse på egen hånd, og Wessel benyttet sig herav den første dag 
han stakk i sjøen. 

Den 26de og 27de fortsetter han ekviperingen — og endelig den 
28de kan han skrive i journalen: ,.Om Morgenen blev i Jesu Navn 
Kjøkkenet tændt for 100 Mand, halede ud paa Strømmen med Fregat- 
ten, satte blaa Flag til og Formersseil løs med 1 Canonskud'). Om af- 
tenen bekom jeg de sidste Raporter, lod støckerne forsee med hvis som 
dertil hørte, om Natten lod fylde 24 skud til hver Støcke.” 

Søndag den 29de ligger han fremdeles i Langesund på grunn av 
endel bolter og splinter som han må ha førenn han kan gå i sjøen. 

Denne dag salutterte han Jørgen Pedersen med 3 skudd i anled- 
ning av fregattens overtagelse, en omkostning revisjonen utsetter til 
betaling av Tordenskiolds bo”). Herom senere. 

Men endelig den 30te kan han skrive til Hausmann at han er 
klar til å gå i sjøen og han skal gjøre sitt beste for å konjungere sig 
med eskadren, og håper å gjøre sin devoir som han akter å forsvare. 
Snauen har han ikke fått ferdig og må derfor seile fra den. — 

I løpet av dagen fikk han ombord 1 løitnant, 1 sersjant, 2 korpo- 
raler, 1 tambur og 50 soldater, hvorpå han ,å Jesu Navn” gjorde avreg- 
ning med Jørgen Pedersen. Han hadde dog ennu ikke fått alt ombord, 
»mens kunde ieg iche forsvare det at sinche Kongens Tieneste det at 
oppebie, eftersom ieg længe siden havde ordre til at gaa i Søen.” Vi- 
dere sier han i journalen: 

»Pen hele Dag Vinden moxens Stille med en S.0. Vind udi Plat- 
foden, satte blaat Flag i en Sjau og skjød et Skud efter de Folk. som 
var i Land, udi første Vagten Vinden S.S.0. slap Kuulte, udi Hunde- 
vagten Vinden omløben, da det fjerde Glas løb til en O.a.N.O. halte 
under mit Anker, Mersseilene forhalt, blaa Flag i en Sjau med et Skud 
6 Glas ude, Kom i Jesu Navn under Seil, styrte S.S.O. ad Søen til. vin- 
den N.O.lig stif bramseils kulte.” 

Så var da Wessel endelig kommet i sjøen med sin nye fregatt. 
Det var et veldig fremskridt fra , Ormen”. Den målte ca. 90 fot mel- 


1) Signal for klar til avseiling. 
7) Revisjonsprotokollen. 

lem stevnene, var 22 fot bred og stakk omkring 11 fot. Bestykningen 
bestod av 12 stk. 6-pds. og 6 stk. 4-pds. kanoner. Dette fremgår aldeles 
utvilsomt av revisjonsprotokollen og Gardes anførsel om at fregatten 
førte 20 stk. 6-pds. kanoner er derfor uriktig. Besetningen bestod av 
100 mann, hvortil kom en soldateske på 50 mann. 

Som tidligere påvist hadde Hausmann store forventninger til fre- 
gatten som skarpseiler. Han skulde ikke bli skuffet heri, likesom det 
skulde vise sig at den chef han hadde satt ombord, var mann for å 
utnytte denne egenskap til det ytterste. 

Wessel hadde altså nu ordre til å underlegge sig Wilsters kom- 
mando og han hadde beskjed om å støte til eskadren i Stavern såsnart 
han var seilklar. Denne ordre efterfulgte Wessel ikke bokstavelig. 

Av journalen for 31te mai fremgår at han på dagvakten så 3 lin- 
jeskibe og 3 fregatter til luvart ved Stavern uti N.O., 2 mil av, slaa syn- 
derover, dagvagtens udgang Vinden O.N.O. Coursen S.O.tS. 7 Mil. 
Sette Stager, Vanter og Bardoner an, da jeg lagde over den anden 
Boug til Landet, udi Formiddagsvagten, da vi omtrent var 3 Mile fra 
Norske Volden stod Vinden but af Landet”. Han styrte da S.O. over 
for revet mersseils kuling med rev i begge mersseil. 

Den lste juni heter det i journalen: ,I Dagvagtens Begyndelse 
saa en Seiler udi S.0. forud til Luvart, omtrent 1% Miil fra mig, som 
laa imod mig N.over, 1 Glas ude, da han omtrent var 14 Miil fra mig, 
kastet hand bie de vind S.T.W. med mig over, satte jeg til hvad som 
trække kunde og jagede hannem Haand for Haand ind 5 GÅ. løb han- 
nem paa Siden, tonte jeg fransk Flag og Caperen svensk Flag, strøg jeg 
Fransk Flag og hissede Kongens Flag Gjøs og wimpel op, skjød 2de 
Skud med Skarp efter Hannem strøg han sit Flag, Raabte jeg, at hand 
skulde sætte sin jolle ud og komme ombord, leverte hand mig sin 
Commis, hørte hiemme til Oddevald, Caperens Nafn Svenske waaben, 
Capitainens Nafn Nils Knabe, 7 Glas løb da jeg hafde oversat af mine 
Folk, da jeg hafde Schagens Kierche S.S.0. og S.O.T.O. 2 Miil. Lagde jig 
N.T.O. over og slebte Caperen med mig.” 

Da han kom op under norske kysten fikk han stille. Han lå den 
hele næste dag og drev og peilte Tromlingene. Ut på kvelden fikk han 
en bramseil kuling som førte ham inn til Stavern, hvor han ankret 
tidlig på dagvakten den 3dje juni, ,.saluterede Citadellet med 3de Ka- 
non Skud") blef betachet med 3 igien, Schichet strax brever bort med 
een Express til Deris Excellence Hr. General Lieutn. Hausmann.” 


i) Eraktet av revisjonen å burde tilsvares. 

I sin rapport anfører han, at han efter sin ringe og velmente yd- Brev ar.19 
myge præsumpsjon ikke syntes å kunne forsvare å forene sig med 
eskadren førenn han hadde fått satt vanter og stag og prøveseilt fre- 
gatten. Og da vinden stod rett av land, da han observerte Wilsters 
eskadre, kunde han heller ikke komme op til dem eller til Stavern. 
Han la derfor over mot Skagen. Om det erobrede fartøi sier han, at 
det bygger sjøen så vel som noen fregatt og ingen av de i Norge væ- 
rende snauer skal kunne seile den inn. Han mener derfor, at intet 
fartøi kan passe bedre til å underlegges ham for å krysse efter den 
oprindelige instruks. 

Det fremgår av Wessels skrivelse, at han ikke riktig har god sam- 
vittighet overfor den ham givne ordre om snarest å melde sig hos Wil- 
ster i Stavern. Hans motiver til ikke å efterleve ordren bokstavelig er 
dog noenlunde holdbare. For det første kunde han med den rådende 
vind ikke komme inn til Stavern — ialfall mente han å kunne påbe- 
rope sig det. For det annet fant han det nødvendig å prøveseile sin 
fregatt først; som det fremgår av journalen satte han stag og barduner. 
Og Hausmann hadde jo i sin siste skrivelse uttrykkelig uttalt ønske om 
å få beskjed om, hvorvidt fregatten holdt hvad Jørgen Pedersen hadde 
lovet med hensyn til skarpseiling. Wessel har også sikkert ment å 
kunne regne med Hausmanns tilgivelse, efter dennes siste skrivelse å 
dømme, hvor han tydelig lar det skinne igjennem at han helst så at 
Wessel fikk krysse på egen hånd. Og når han så på dette sitt første 
kryss er så svineheldig å dompe like op i en av de mest plagsomme 
svenske kapere, da er han ialfall hos Hausmann sikker på å få tilslut- 
ning til sine grunner for ikke å kunne slutte sig til eskadren med det 
samme. Men Wilster synes som rimelig kan være, ikke å være av 
samme mening, å dømme efter Wessels skrivelse. 

Wessel griper straks anledningen og foreslår den erobrede kaper, 
der er en glimrende seiler, attachert ham istedetfor snauen ,Neptu- 
nus”, og dette tiltredes da også av Wilster, som det vil sees av hans 
ordre til Wessel. 

Chefen på kaperen, Nils Knape, var en av de mest beryktede i 
Nordsjøen. Han blev holdt fengslet på Akershus, hvorfra han blev 
sutlånt” til Mads Wiel i Drammen, der hadde et mellemværende med 
ham. Et av Wiels skibe var nemlig blitt opbragt av en svensk kaper 
på vei til Frankrike. Skipperen hadde løskjøpt skibet, hvorfor der blev 
utstedt ,ranconsbrev”, der forsikret fartøiet uhindret reise til bestem- 
melsesstedet og hjem til Norge. På hjemveien blev det imidlertid op- 
bragt av Knape, der fullstendig negligerer ranconbrevet og fører ski- 

bet til Göteborg. Ved Wessels opbringelse av Knape får nu Mads Wiel 
tak på mannen, trekker ham for domstolen og får ham dømt til full 
erstatning*). Inntil denne betales blir han sittende i fengsel. 

Den 4de juni skriver Wessel til kommandanten på citadellet i 
Stavern og anmoder om at de 29 fanger må bli annammet av ham inn- 
til nærmere ordre fra Hausmann innløper. 

Samme dag fikk han selv en ordre fra Wilster, der ikke på noen 
måte smakte den unge løitnant: 


»Til Hans Mayst., min allernaadigste Konge og Herres Tieneste 
beordres hermed mandhafte Hr. Lieutenant Petter Wessel, at han 
med den ham allernaadigst anfortroede Fregatt Løwendals Galley og 
den af ham tagende snaven Svenske Waaben ved Esqvadren skal for- 
blive indtil nærmere Ordre. Imidlertid har han, saa snart Fienden 
sees, om det skeer uden for Schagen, at begive sig under Commando 
af Capitain Sahlgaard, holdende sig agter ved Esqvadren, indtil ieg giør 
Signal med et Hollandsk Flag fra Kryds-Toppen, da hand tillige med 
Leoparden, Postillionen, Lossen og Snaven for det første convoyerer 
alle de Skibe, som vill til Jylland ind ad Beltet og Kiøbenhavn, indtil 
han har lengden af Fladstrand, saa vidt de 3de første Fregatter med- 
følger, da Capitainen, Sahlgaard giør Signal for at separere. Naar det 
af bemeldte Capitain Sahlgaard giøres, har han ligeledes at giøre Sig- 
nal for Snaven Svenske Waabenet og de Couffardi-skibe, som agter sig 
til Jylland og ind ad Beltet at følge hannem, hvilche hand af yderste 
Magt befrier for Fiendens smaa Fahrtøyer, at Skibene iche av dem 
vorder tagen eller ruinerit. Naar hand bemeldte Jydsche Skibe til Jyl- 
land og Beltet in salvo haver bragt, forføyer hand sig igien til Esqva- 
dren endten under Fladstrand eller Schagen. Skulde Esqvadren for- 
inden hans Tilbagekomst være gaaen til Norge, da skal han udi Flad- 
strand finde Ordre for sig, hvor hand sig hen haver at føye. Skulde 
Ordren formelde at søge Norge, tager hand med sig alle forefindende 
Post-wesker; Forinden hans Afreyse her ifra haver hand af Postmeste- 
ren Theodorus Andersen imod qvittering at annamme de udj Laur- 
wigen værende Kiøbenhavns Poster og dennem overbringe til Flad- 
strand, uden for værende overgiver hand Postwescherne til Snaven 
Svenske Waaben, som dennem det snareste mueligt indfører til Flad- 
strand, og straxen da igien retournerer, og forbliver under hans Com- 
mando. Postvæskene maa hand førend hand gaar ud af Havnene saa 


1) O.H.Retsprot. for 1712, fol. 48. N. Riksarkiv. 

vel her som I Fladstrand forsiune med saa megen Vegt af Steen, at om 
hand imod Forhaabning, skulde obligeris at kaste Postvesken over 
Bord (som dog iche maa skee førend hand seer at hand Fienden iche 
kand undseile) dend da kand synche, det vil og meget nøje observeris 
at stenene saaledis ved Postveskene er fast giort, at Stenene iche af fal- 
der, naar Postvesken Overbord kastis, hvor ofver Postvesken letteli- 
gen i Fiendens Hender kunde geraade, hvilket iche saa kier hans Ere 
er ham maa skee. I det øvrige holder hand rigtig bog og Journall ofver 
hvis Dagligen Passerer, forholdende sig med det en troe Ære-Kier Siøe 
Officierer vel Eigner og Andstaar og som hand i sin Tid vel agter at 
forsvare og bekiendt være. 
C. Wilster. 

Orlogsskibet Printz Carll c. 4de Juny 1712.” 


Det passet Wessel] dårlig å være konvoyfører og postdrager. For- 
utsetningen var jo at han skulde underlegges Wilster under kampen 
med den svenske eskadre som var eller ventedes i Nordsjøen. Utenfor 
dette tidsrum skulde han stå direkte under Hausmanns kommando. 
Den tjeneste som han nu tildeltes av Wilster lå således helt utenfor 
den givne forutsetning, og da Wessel nu også må ha fått Hausmanns 
foran gjengivne skrivelse av 28de mai, hvor han uttaler ønskeligheten 
av at Wessel under enhver omstendighet forblir under ham, så skri- 
ver han samme dag til Hausmann og beklager sig over at den givne 
forutsetning er blitt brutt. Han refererer Wilsters ordre, ,.som Gud 
bedre for mig desværre er”. Han ønsker av den allmektige Gud at det 
snart må ende og at han nådigst blir permittert å krysse efter instruk- 
sen. Gud vet det gjør ham ondt at han så lenge skal ligge stille med 
den ham nådigst anfortrodde fregatt. Han har måttet avgi folk fra 
fregatten til besetning på .Norske Vaaben”, da han ingen har kunnet 
få av Wilster, og han kan si med sannferdighet at han ikke har mere 
enn 24 mann befarne matroser på fregatten. Månedssedler har han 
ennu ikke fått og følgen herav er at over 20 mann har echappert fra 
ham. Av varegods har han intet fått av Jørgen Pedersen, noe ,,som ieg 
fornøden haver, som Mad naar ieg er hungrig”. Skulde han komme i 
aksjon ,ssom ved Guds Hielp vel Engang sheer”, så har han intet å 
reparere med. 

Som det fremgår av brevet er han fremdeles i uoverensstemmelse 
med Wilster angående mannskapet. Og som det fremgår av et tidli- 
gere brev var det Wilster som skulde utferdige månedssedlene, d. v. s. 
gi bestemmelse om hvad hvert mannskap skulde ha i lønn. Dette var 

altså ikke blitt gjort. og Wessel angir dette som årsak til at han har 
mistet så mange mann ved rømning. 

På grunn av sydvestlig vind og senere stille blev der ingen av- 
seiling av den 4de juni. Den 5te ekviperte og bemannet han , Norske 
Vaaben”. Den 6te heter det i journalen bl. a.: .Formiddagen passia- 
rede Schoutbynachten”. Uttrykket å ,,passiare” er, som så meget av 
sjømannssproget på den tid, hentet fra hollandsk. Man støter på det i 
beretningen om hollandsk orlogstjeneste'), og det gir uttrykk for eska- 
drechefens avgivelse av muntlige instruksjoner. Om natten blev der 
gitt lettningsordre til koffardiflåten og orlogsflåten. Wessel lettet kl. 1 
og la sig utenfor Stavern med et rev i begge sine mersseil og ventet på 
flåten. Den 7de og 8de lå flåten og drev i stille, av og til avbrutt av et 
blaff av vind. Wessel blev sendt på forbevoktning. Den 9de måtte 
koffardiflåten gå til ankers under den norske kyst på grunn av mot- 
vind. Wessel jager en seiler uten at det kan sees at han får fatt på 
den. Den 10de er det næsten helt stille. Wessel får ordre til å jage 4 
seilere som sees i retning S.W.tS. — 2% mil av. Han sier at han 
»lagde alle Aarene til og alle Seilene tilsat for at roe og seile”, og da 
han kom op skjøt han to skudd efter de fire seilere, der braste op og 
tonte engelsk flagg. Det fremgår altså herav at selv såpass store far- 
tøler som fregatter hadde årer til bruk i stille veir. Dette fremgår også 
av journalen forøvrig og det er ganske utvilsomt at det her dreier sig 
om årer fra selve fregatten og ikke fra slepende chalupper. Fregattens 
»skipperregnskap"”*) viser således at fartøiet hadde 24 sådanne årer. 

Ved denne anledning har den ene engelskmann drevet ned på 
»Løvendals Gallei”, skjønt der herom intet sies i skibsjournalene. Re- 
visjonsprotokollen viser nemlig at der i arkeliregnskapet er anført at 
denne engelskmann med sitt bougspryd borttok en ,Skiøtt Lanterne” 
som var anbragt i beslag akterut på fregatten. Revisjonen anfører at 
der fra Wessels side burde vært gjort ansvar gjeldende likeoverfor en- 
gelskmannen; men da dette ikke er gjort tilpliktes boet å betale ska- 
den. Walter anfører herimot, at ingen av fartøiene hadde noen skyld 
i kollisjonen, da ingen av dem i det stille vær hadde styring, og at Wes- 
sel derfor ikke hadde gjort noe ansvar gjeldende, men ført lanternen 
til utgift i sitt regnskap. 

Men revisjonen hadde også tilpliktet boet å betale 50 håndgrana- 
ter som ved samme anledning skulde være gått overbord fra forre 


1) Se f. eks.: vTil Orlogs under de Ruyter”, utgitt ved G. L. Grove. 
7) Revisjonsprotokollen. 

mers. Walter påviser det meningsløse i at engelskmannen skulde ha 
noe med disse granater å gjøre, særlig da de var gått overbord først 
dagen efter, sammen med fokkemasten under en storm, og derfor hå- 
per han at Tordenskiolds bo for noe ansvar dessangående blir befriet. 

Lørdag den llte juni skulde bli en hård tørn for Wessel. Han 
blev om morgenen sammen med fregatten ,.Lossen” sendt ut for å jage 
d seilere. Da han kom op imot dem og skjøt et skudd efter dem, tonte 
de holstensk flagg. Skipperne kom ombord og fremviste sine papirer, 
hvorav det fremgikk at de kom fra Amsterdam og skulde til Kristiania 
for å laste. Av disse skippere fikk han også efterretning om de svenske 
kryssere som de hadde vært ombord hos. Da det nu frisket med vin- 
den, tok han sitt tredje rev i store mersseil. Vinden angis nu til stiv 
revet mersseils kuling. 

Om hvad der nu hendte sier journalen følgende: 

»Udi eftermiddags vagten 1 gl. ude, begyndte hart at kuule af een 
Sydlig vind med regn, 5 glas ude, Coursen W. til S. 4 Miil, Samme tid 
tog begge Mine Mers Seil ind, og gik for begge Underseilene, 6te glas 
løb kom der en temmelig haard Kulte, firte Store og foche Skiød af, 
gich Min foche Mast, i Støcker 1 fj . .(?) under Rachen, og tog Bouspræ- 
det med sig, falt een deel folch af fore Merset i Siøen, blev tilsammen 
bærget, uden 2de Mænd, giorde mit Beste, for at faa Støcherne af Rund- 
holterne fra borde, for ej at giøre Skibbet Skade, Mit Kabbeltau, Pert 
Line fastslagen paa foche og Stængevantet, og fich det agterud, og fich 
Seilene at Slæbe Samme tid Slog Siøen alle Cahått Vinduerne ind i 
Cahytten og Officerenes Kammer half fuld med Vand, fich Store Stæn- 
ge-Stage paa beste Maader ansett, for at Præcauere at Stangen iche 
Skulde gaa over Borde, Satte mit store Seil til og hængte i Gittouerne; 

Plattfoeden Kuulingen noget aftagen, satte mit flag i en Schiow 
tillige med et Skud, fich ieg Fregatten Lossens Sluppe og Jolle til Laans 
og bierget alting”. 

Han satte så kurs for Langesund. På hundevakten skjøt han efter 
lods, men fich ingen ud, ved vagtens udgang kom ieg Gud være æred 
beholden til Anchers udi Langesund”. 

Den 12te sendte han den ombordværende post til Larvik og sam- 
tidig en ekspress til Hausmann. Han gir en omstendelig rapport om 
havariet og sier at han visste vel at der stod ham en ulykke for når 
. han skulde konjungere sig med de andre. Wilster har den hele tid be- 
nyttet ham til jakt på fremmede seilere, eftersom Gud være æret hans 
nådigst anfortrodde fregatt er mester av seilas overfor alle andre. Av 
koffardifartøier har han hørt, at 5 svenske linjeskibe og 2 snauer be- 

finner sig på Doggerbank og Wilster ligger med sin eskadre 10 mil 
S.T.O. av Stavern. 

Han uttaler tilslutt det underdanige håp, at nådige herre ikke vil 
kaste noen ugunst på ham for denne ulykke. Fokkemasten hadde al- 
lerede en knekk ved første utseiling fra Langesund og det var langt 
bedre at den gikk overbord på den måte enn han av fienden skulde 
bli overrumplet i en sådan situasjon. Han fremholder atter igjen ved 
sin salighets ed, at han ikke har over 24 befarne gode matroser. Re- * 
sten kan nok være sjøvante, men de vet ikke engang navnet på løpende 
redskap ombord. De folk som dudde noe er mestendels bortrømt og 
det er atter igjen de manglende månedssedlers skyld. Den påførte 
skade skal han nok snart oprette for kongen til fornøielse for nådige 
herre for den store omsorg han drar for ham. 

Han surmuler altså fremdeles over at han er blitt nødt til å kon- 
jungere sig med Wilsters eskadre og antyder freidig, at det er denne 
omstendighet som har bragt ham i ulykke, skjønt der selvfølgelig ikke 
kan påvises noensomhelst årsakssammenheng mellem tapet av fok- 
kemasten og Wilsters disposisjoner. Han oplyser jo ydermere at ma- 
sten allerede hadde fått en knekk da han seilte ut fra Langesund første 
gang. Forøvrig viser skrivelsen fremdeles en lyst til å klandre Wil- 
ster. Det er fremdeles de manglende månedssedler som er årsak i 
rømningen av hans beste folk, og man skimter et sammenstøt mellem 
Wessel og Wilster i beretningen om posten, som sistnevnte vel skulde 
vite å gi beskjed om. Men under katastrofen er han sjømannen som 
får reddet storriggen fra å gå samme vei som fokkemasten, da den 
hadde mistet sitt stagfeste. Stående og løpende rigg av fokkemasten 
får han også berget; det er særlig verdifulle ting som er vanskelig å 
få erstattet. Og kommet i havn driver han på natt og dag for å få fre- 
gatten seilferdig igjen. Ved arbeidet med å komme sig klar av den 
overbord gåtte reisning ødelaes 4 entrebiler som revisjonen eraktet å 
skulle tilsvares. 

Følgende dag skriver han da også til ,.Monsr. Le” Jørgen Peder- 
sen og rekvirerer det fornødne og benytter anledningen til å beklage 
sig over at han ikke hadde fått det varegods som denne hadde hatt 
plikt til å levere og uten hvilket han aldri burde være gått i sjøen. 

Fra Slotsloven mottok Jørgen Pedersen en temmelig unådig skri- 
velse, datert 15de juni'), hvorefter man ,ugierne haver fornummet” at 
fregatten har vært så slett utstyrt at den ikke har kunnet utholde en 


1) Slotslovens kopibok 47. N. Riksarkiv. 

halv storm, og det henstilles til ham øieblikkelig å stille alt nødvendig 
til Wessels disposisjon, da fienden er i sjøen og fregatten derfor ende- 
lig må forføie sig til eskadren igjen. 

Allerede den 15de har han fokkemasten inne, men så setter man 
også vanter og stag på hundevakt som på enhver annen vakt. Den 
15de kommer et hollandsk orlogsskib inn på havnen og salutterer ham 
med 9 skudd ,,0g bleff tachet igien med 7 skud, og bleff tachet igien 
med ett”. Revisjonen utsetter utgiften hermed til debet for boet. 

Den 17de mottar han nedennevnte ekspressbrev fra Hausmann: 


»Monsr. Le Capitain Lieutenant. 

Jeg har af hans Skrivelse under 12 hujus fornemmet hans hafte 
Malheur, idet han paa seneste Krydstogt har forliist Fochemast og 2 
Mand, som er mig ukjært, og er Seignr. Jørgen Pedersen nu med denne 
Exprece tilskrevet, at siden han ei har fonseet Fregatten med døgtigere 
Master, det hand nu uden ringeste Ophold vil assistere Hr. Capitain 
Lieutenant, saavel med Mast som med hvad andet han uomgjængeli- 
gen kunde have fornøden, Og naar det er klart. maa hand straxen igjen 
ad Siøen og conjungere sig med Schoutbinachten igien, forlanger da 
Hr. Schoutbinacht, at han skal forblive ved Esqvadren, da følger Hr. 
Capitain Lieutenanten hans Ordre, hvis ikke han det fornøden finder, 
da separerer han sig og exequerer min forrige Instruction, nemlig at 
krydse paa de smaa fiendtlig Capere, som sig her og der i Siøen kan 
opholde, og derudi bevise sin Fliid og Vigilance for Deres Kongl. Majts. 
Tjeneste til hans bedste Honneur, hvilket jeg saa meget mindre vil 
tvile om, siden hand mig forsikrer, at Fregatten er Mester af Seilads 
for alle de andre udi Esqvadren. Belangende det manqverende Toug- 
verk, da er Seignr. Jørgen Pedersen tilskrevet endog dermed at for- 
siune hannem, mens hvis hand ikke kan tilveiebringe med en Hast, 
alt hvad Fregatten maatte fornødige, da faaer Hr. Capitain Lieutenant 
strax sende en af sine Officerer til Laurvigen for der at annamme af 
Proviantskriveren Jakob Alsbach efter medfølgende Ordre, hvis Toug- 
verk han der finder tjenligt at være, og er Bluslanterner allerede d. 30 
Mai sendt til Laurvigen med Constabel Christen Olsen, som derhen 
reiste for at gaa i sin Tjeneste paa Fregatten. saa jeg formener den før 
dettes Ankomst er leveret. Skibsfolkene faar Hr. Capitain Lieutenant 
ved Habit, naar han dennem ikkun flittig lader exercere, som kan 
være giort med et par gode Togter, og skulde han manqvere Folk, da 
seer leg gierne han forsiuner sig dermed, hvor han bedst kan, efter de 
Ordre han i Hænde haver. 

De begjærte chirurgiske Instrumenter er bestilte og saasnart de 
er færdige, skal de blive sendte til Proviantskriveren i Staværn Jacob 
Alsbach. | 

Øvrigen recommenderer ieg ham Fregattens Istandbringelse det 
allersnareste muligt er og venter han efter Løfte Skaden snart opretter 

med forblivende Hr. Capitain Lieutenant tienstwillige 
C. Hausmann. 
Christiania d. 15. juni 1712.” 


Brevet viser trods ulykken og det dermed forårsakede avbrekk 
en utpreget velvilje overfor Wessel. Han går endog så vidt. at han vil 
efterkomme Wessels uttalte ønske om å krysse efter instruksen, for- 
såvidt Wilster kan overbevises om det riktige heri. 

Samme dag besvarer Wessel brevet og takker for den ham be- 
viste store nåde. Næste dag skal han lovet være Gud være klar til å 
gå i sjøen. Da Jørgen Pedersen ikke hadde noe taugvenk å assistere 
ham med opsøkte han med en chaluppe Wilster, som var i sjøen med 
sin eskadre. Av denne fikk han anvisning på taugverk fra Larvik. 
Men han gjorde dette også for å underrette Wilster om, at han av en 
Åbenråskipper hadde fått sikker beskjed om at den svenske eskadre 
holdt det kryssende mellem Doggern og Revet. 

Men Wilster var selvfølgelig ikke tilsinns å la Wessel krysse på 
egen hånd, og den 18de får han da følgende ordre: 


»Mandhaffte Hr. Lieutenant! 

Saasom ieg nu allerede ligger seilfærdig at gaa ud af Hafnen og 
I med Eders anfortroede Fregat endda ikke findes i den Stand at kand 
medfølge. 

Altsaa haver Hr. Lieutenant saasnart hand med Fregatten kan 
blive klar at begive sig straxsen til Esqvadren, som holder det kryd- 
sende imellem Schagen og Marstrand. I det øvrigt forbliver 

Hr. Lieutenants tjenstberedvilligste Tiener 
D. Wilster. 

P. S. Ifald Prisskibet den Cronede Rose ikke skulle blive seil- 

færdig med os at udgaa, da kan den følge med Løvendals Galley.” 


Denne dag »krengede, brente og telete” han fregatten så vidt han 
kunde tilkomme. På hundevakten var han klar til å stikke i sjøen, 
men vindforholdene var slik, at han selv med fregatten kunde ha kom- 
met sig ut, men dette kunde ikke skje med ,den Cronede Rose”. Først 

den 20de på hundevakten kan han komme sig avgårde, men dagen 
i forveien hadde tømmermannen og 2 matroser samt 3 galleifolk av 
Trondhjems hvervning echappert, og konstabelen som Hausmann 
hadde sendt ham hadde jo Wilster annammet. 

Den 23de kommer han til eskadren under Skagen, løper akten 
om schoutbynachtskibet og salutterer dette med 3 skudd og blir be- 
takket med ett; han setter to anker og rider av en hel kuling. — 

Førenn jeg nu går videre er det nødvendig å klargjøre situasjo- 
nen således som den lå an i Nordsjøen og se litt på den opgave som 
var stillet Wilster og som han løste så slett. 

I Göteborg var i løpet av 1711 skjedd den forandring, at admiral 
E. Sjöblad, der var siktet for uredelighet, nepotisme og egenrå- 
dighet*'), var blitt avsatt og avløst av schoutbynacht greve A. J. Le- 
wenhaupt. Denne gjorde straks foranstaltninger til å forstyrre 
forbindelsen mellem Norge og Danmark og satte sig også som mål 
å føre sine støt helt ut i selve Nordsjøen. Han utrustet linjeskibene 
»Stettin”, sElisborg”, ,, Varberg” og »Fredericus”, men motvind hindret 
eskadrens utløp og det blev derfor intet av ekspedisjonen det år. I 
april næste år var den imidlertid atter klar til å optre og som det frem- 
går av Wessels rapport av 26de april 1712, var på den tid 4 linjeskibe 
klar til å gå på krysstokt, mens resten av eskadren skulde konvoyere 
en koffardiflåte på 50 skibe til Holland og England. Det fremgår vi- 
dere av hans rapport, at Anckarstierna var i sjøen. Den norske post 
var blitt opsnappet av en kaper og bragt til Göteborg, og av denne 
post fremgikk det, at et linjeskib og 3 fregatter skulde krysse mellem 
Skagen og Marstrand, og Lewenhaupts første plan var da å angripe 
disse skibe. Det er interessant av Wessels rapport å se, at man nu i 
Göteborg tok alle innrullerte mannskaper fra kaperne, og således at 
man fikk utrustet orlogsfartøiene til virkelig krigsbruk. Der forestod 
altså noe alvorlig, og i krigsrådet i Kolding blev der på Løvendals an- 
modning vedtatt å forsterke den norske eskadre med linjeskibene 
»Nældebladet”, ,Christianus IV” og ,Delmenhorst”. Men først den 
30te gikk der meddelelse fra kongen til admiralitetet om at der, når 
Østersjøeskadren var formert, skulde dannes en Nordsjøeskadre, be- 
stående av de 3 ovenfor nevnte linjeskibe samt ,Fyhn”, Prins Carl” 
og de i Norge værende snauer og fregatter. Kommandoen skulde føres 
av schoutbynacht Trojel og admiralitetet anbefalte at de nevnte skibe 
snarest blev sendt avsted, da der var fare på ferde. Kongen svarte 


1) Danske generalstabs arbeide. 

imidlertid, at dette først kunde skje når Østersjøflåten var blitt forøket 
med 4 skibe. 

Ovenfor er redegjort for hvorledes kommandørkaptein Knoff 
avviste den svenske eskadre ved Skagen den lite mai. Troyels eska- 
dre kom aldri avsted, men efter affæren llte mai blev kommandør 
E. Deichmann beordret å slutte sig til Knoff med linjeskibene 
»Laaland” og ,Prins Wilhelm”. Den 25de mai kom Deichmann til 
Stavern og den 27de løp han ut med sine to linjeskibe samt , Fyhn” 
og fregattene ,Raa”, ,Sø-Ridderen” og ,Lossen”. Sistnevnte skib, der 
var sendt ut for å rekognosere, bragte samme dag melding om at Le- 
wenhaupt og Siöblad dagen efter vilde løpe ut fra Göteborg med 7 lin- 
jeskibe og fregatter samt endel mindre skibe for å gå til Storebelt eller 
Bergen. Den 29de såes først 12 skibe; Deichmann nærmet sig og op- 
daget at det var den svenske flåte, der efterhånden viste sig å telle 19 
større og mindre seilere. I det krigsråd som Deichmann holdt, uttalte 
alle chefer at overmakten var for stor; man opga å søke kamp og løp 
tilbake til Stavern forfulgt av de svenske. Lewenhaupt sier i sin rap- 
port av 20de juni") (gl.st.) at han av holstenske skippere erfarte at 
Knoff ,var bllefven i Norrige disjusterat, effter han icke wehlat hålla 
stånd” og at Wilster derefter overtok kommandoen. Dette er jo ikke 
riktig. Deichmann hadde, som eldre enn Knoff, kommandoen og Wil- 
ster hadde på forhånd overkommandoen i Nordsjøen og overtok se- 
nere som sådan kommandoen over hele styrken. Wilster hadde for- 
øvrig ansvaret for at Deichmanns eskadre var underlegen den sven- 
ske, han blev jo selv liggende i havn med sitt flaggskib og ennu et 
linjeskib samt to fregatter. Generalløitnant Hausmann hadde under 
22de mai befalt Wilster å løpe ut med hele styrken for å opsøke og 
slå den svenske eskadre, men denne ordre blev ganske ignorert. 

Lewenhaupt sier videre i sin rapport, at såsom hans eskadre for 
det meste var utrustet på kreditt, og da den danske eskadre ikke vilde 
holde stand eller kanskje vilde komme igjen i forsterket utgave for å 
opsluke ham, besluttet han for ,at bringa något uti Cassan”, å gå til 
Nordsjøen på Dogger Bank og krysse mellem Holland og England, 
»hvarest något gådt torde inflyta, så och giöra Honeur för Eders Kungl. 
May:ts Escadre hoss andra Nationer, efftersom alldrig tillförnde lårar 
hafwa passerat att een svånsk Eskadre warit på dhe orter i Nordsjöen, 
hvilket och Gudi åhrat så lyckatz hafwer, att man icke allenast Injagat 
fienden, utan och för hans Nåsa, brackt wåre köpmans Skipp in Salvo 


1) Svenske Riksarkiv. Administrativa handlingar rör. flottan. Avd. A. I. 

uti Vlie, ock uti Dyns af Engeland, så wåhl såssom ock på Nordvest- 
liga Canter af Doggersbanck under Engeland, borttagit den danska 
Bergens Convoyen....”. 

Den 7de juni forlot Wilster Stavern med linjeskibene Prins 
Carl”, Fyhn”, sLaaland” og »Engelen”, fregattene ,.Søridderen”, ,-Leo- 
parden”. ,,Lossen”, ,Raa”, .Løvendals Gallei” samt snauene ,Ormen”, 
»Mercurius”, y Norske Vaaben” og »Maagen” med 72 koffardiskibe. Det 
var meningen at 4 fregatter og 1 snau skulde føre konvoyen til Dan- 
mark, mens resten opsøkte den svenske eskadre. Vinden var sydlig 
med stiv kuling så man kom ingen vei. Efter avholdt krigsråd vendte 
»Leoparden” om med konvoyen, mens krigsskibene skulde forsøke å 
komme over til Skagen, hvor svenskene var blitt sett med 18 skibe. 
Den 10de mistet, som ovenfor nevnt, sLøvendals Gallei” fokkemast og 
spryd og den 13de sprang ,Postillon” lekk og dagen efter seilte Wilster 
tilbake til Stavern med eskadren. Som det fremgår av Wessels oven- 
for anførte rapport av 17de juni hadde han med sin chaluppe seilt ut 
på sjøen til Wilster og underrettet ham om, at de svenske krysset mel- 
lem Dogger Bank og Skagen Rev; men Wilster seilte allikevel i havn, 
og den 18de juni") kom han atter under seil med 5 linjeskibe, 8 fre- 
gatter og større snauer, 4 små snauer samt 124 koffardiskibe. Som 
ovenfor nevnt blev Wessel liggende igjen med sin fregatt til den 21de 
og først den 23de sluttet han sig til Wilsters eskadre ved Skagen. 

Wilster hadde Slotslovens uttrykkelige ordre til å angripe den 
svenske eskadre, når konvoyen var bragt i sikkerhet. Den 22de kom 
han tik Skagen, hvorfra ,Leoparden” og Ormen" førte størsteparten 
av konvoyen til Fladstrand og videre til Store Belt. mens ,,Postillon”, 
»:Maagen” og »Norske Vaaben” med 26 skibe gikk til Kjøbenhavn. hvor 
de lykkelig ankom den 25de juni. Herom underrettet admiralitetet 
Wilster, idet det samtidig tilkjennega ham sin misfornøielse med hans 
slette kommandoføring og antydet at han måtte vente å bli avsatt”). 

Wilster hadde på vei over til Skagen sendt et par fregatter på 
rekognosering; de kom tilbake den 25de uten å ha sett noe; en ny re- 
kognosering ga samme negative resultat. Den 24de fikk Wessel føl- 
gende ordre av Wilster: 

»Hr. P. Wessel. 

Til Hans Mayest. min allernaadigste Konge og Herres Siøe Tie- 

neste, beordres hermed dend commanderende Cheff paa Fregatten 


1) I danske generalstabs arbeide står at Wilster først avseilte den 21de, men 
dette stemmer ikke med Wessels journal. 
?) Danske generalstabs arbeide. 

Løwendals Galej, at hand straxen lætter sit Anker og med hans aller- 
naadigste anfortroedes Fregatt holder det krydsende til Vindt Vært af 
Esqvadren, dog saa at hand ikke kommer Esqvadren ud af Sigte, Imid- 
lertid haver hand at holde nøye Opsiun med alle passerende Skiber, og 
ingen lader pasere uden at annotere Skippernes og Skibenes Nafne, 
hvorfra de ere og hvor de sig hen agter, hvad Ladning de indehaver» 
og dennem for alting at udspørge, om de noget findtligt i Søen haver 
fornummet, I det Øfrige haver hand u-fortøfvet hver Aften at give 
mig Skriftlig Raport. 
D. Wilster.” 


Wessel holder det nu gående i sikte av den til ankers liggende 
eskadre i flere dager, uten å ha noe av interesse å melde i sin rapport 
hver aften. Den 28de på dagvakten løper han aktenom schoutbynach- 
ten for å høre om denne har noe å befale og går ombord til ham. Han 
får her ordre til å forseile ned til den vikske kyst for å se om noe 
fiendtlig fartøi var å finne utenfor. På hundevakten er han 1 mil av 
Marstrand kastell og legger sydover langs landet. Den 29de seiler han 
atter nordover og anfører videre i journalen: ,, Udi formiddagsvagtens 
Begyndelse ,Vinden W. Resoluerte ieg at gaa ind i Kiering Øen for at 
see om der laa nogen Smaa fartøier udj hafnen, efterdi vinden var saa- 
ledes at Mand kunde Seile baade ud og ind af Samme hafn igien; Gaf 
underseilene op, og indløb i Kiering Øen, Maatte lade Ancheret falde, 
saasom det bleste een Underseils Kuulte av en W. Vind, Saa og for der 
var icke rom for at kaste bi at Drive, Anchrede i syndre hafnen i 
Gabet paa 11% faun Vand, Sidste Glas i Formiddagsvagten, beslog alle 
mine Seil paa Stout garn. fornam ingen fartøjir til Anchers liggende; 
Udi eftermiddagsvagten, tog ieg det 3de ref udj mine mersseil, fich at 
vide, at 3 mil norden for, laa 2de Gallejer, og 5 skierbaader, saa og tog 
ieg samme tid een Rochebaad, som kom af Siøen, med de laadser, som 
hørte hiemme udj Gulholmen, og en Deel udj Lysekil, og nogle paa 
Kieringøen; Udi første og Hundevagten, bleste een storm af W.S.W., 
I Hundevagten 6 gl. ude, vinden omløben paa en W. Lettet strax An- 
keret, og kom ad Siøen til, var meget hul siø, af dend vind som hafde 
blæst.” 

Næste dag den 30te ser han ved plattfotens begynnelse Wilsters 
eskadre som endelig engang hadde lettet. Det var efter melding fra 
den russiske fregatt ,,St Paul”, som hadde sett 12 svenske seilere, at 
Wilster hadde funnet for godt å forlate sin ankerplass og legge nord- 
over med flåten. Ut på dagen mottok han fra ,Leoparden” melding 

om at den hadde sett 18 seilere i retning N.N.W., og senere meldte 
»Lossen”, at 21 såes N.N.O. for eskadren med kurs O.S.O0. Wessel var 
altså på denne tid østenfor eskadren og sier i journalen: ,,.Udi Hunde- 
vagten (natt til 1ste juli) vinden S.W.T.W. og S.W. seilte cours i 6 gl. 
N.N.O. saae dend Svenske Esqvadre, som var os forbi løben under 
Wolden, og indgick udj Lisekilen, blef giordt Teign af Schoutbynach- 
ten, at de 3de Fregatter, som var forud til at søge dennem, maatte saa 
holde til Esqvadren igien, foer ieg Schoutbynachten ombord, til at 
Raportere Hannem, hvor ieg hafde været, saa og bekom han 2de af 
mig tagende svenske Laatser, een fra Kieringøen, og een fra Lysekil, 
hvor dend Svenske Flode indgick”. 

Wilster fant imidlertid at det var ørkesløst å gjøre noe og la syd- 
over. I sin rapport sier han, at han ikke forstår hvad det har vært for 
skibe, noe der lyder ganske utrolig. Han undskylder sig videre med 
at han ikke kunde vente, at fienden vilde ha knepet så nær op under 
den norske kyst. 

Lewenhaupt var altså sluppet forbi, ikke alene med sine orlogs- 
skibe, men også med de tagne priser. Han synes selv å være forbauset 
over dette resultat, hvad han jo hadde grunn til. Han er med grunn stolt 
av at Wilster er tatt ved nesen, ,bansedt dhe icke warit sinnade oss 
att upåta, utan alldehles att upswållia som glupande Ulfwar”, og mener 
at Wilster med et eneste av sine store skibe skulde være istand til å 
skyte hele hans eskadre i luften. Den siste natt skildres som det rene 
mareridt. Her var toktets krisis, hvor døden og livet var like uviss. 
I tilfelle av møte med den fiendtlige eskadre hadde han avtalt signaler, 
efter hvilke hans brigantiner skulde stikke prisene ibrand, hvorefter 
hans orlogsfartøier skulde ,knippa” sig tilsammens og slåss med fien- 
den ,-så långe spånen flöt på wattnet”, hvorpå(!) de skulde skyte hele 
eskadren isenk. Men han kan ,flattera sig med det beröm”, at da han 
om natten var omringet av fiendens 18 skibe, så gjorde han et move- 
ment som salverte hele H. M.s eskadre. Han formoder videre, at Wil- 
ster ,,som skulle taga Pehr utur Loffet” ikke vil bli særlig gunstig mot- 
tatt i Norge, og han ,tyker att Siömån och Soldater icke wåxer på 
qwist mehr i Dannemark ån som annorstådes, hafvandes dhe i Nor- 
rige och sammenskrapat till dheres besåttningar Skomakare, Skråd- 
dare, ock bönder, ock allt hvad som kunde sammanplåkas”. 

Han fikk ialfall rett i at Wilster ikke blev nådig mottatt i Norge. 
Under 12te juli skriver 5 mann på det bergenske borgerskaps vegne 
og beklager sig med de mørkeste farver over den skade som er over- 
gått byen ved Lewenhaupts opbringelse av de bergenske hollands- 

farere på Dogger Bank. Byen er ved denne ene anledning overført et 
tap på over 50,000 rdl. og det anføres at ,de Trafiqverende beklager 
sig: at de hafvde mindst ventet saa stor Ulykke paa denne Tid, da man 
vidste, at deris Kgl. Majst. vores allernaadigste Arvekonges Orlogs- 
skibe vare udi Nordsøen i god Tilstand og vel udrustede, de svenske 
Orlogsskibe derimod som det løsgifne bergenske Skibsfolk enstemmi- 
gen forklarer vare udi slet Etat, ilde provianterde og ilde bemandede, 
tildels med pressede og tvunge Søfolk, saa at efter bem.te Skibsfolks 
Udsigelse 3 å 4 af vores allern. Konges Orlogsskibe skulle rimeligen 
kunde ruineret den ganske fiendtlige Eskadre, ifald den hafvde blefven 
Attaquered”. 

Wessel skriver den lste juli i sjøen til Hausmann og rapporterer 
at han hadde vært på rekognosering på svenskekysten. Av Olle Erich- 
sen på Kierringøen — som han ved tidligere leilighet hadde tatt med 
sig til Kristiania — hadde han fått vite, at man i Carlscrona hurtigst 
mulig gjorde flåten klar for å dekke transporten til Pommern. Til op- 
nåelse av dette tar de alle borgere og borgerbørn som haver værre 
paa siøen”. Likeledes berettes, at den svenske galleiflotille ligger i en 
havn som heter Smögen. Han venter nu nådige herres svar om han, 
når nu flåten kommer inn, skal krysse efter den oprindelige instruks 
og særlig utber han sig den gunst å få overføre Løvendal som man 
ventet til Fladstrand. 

Men med dette brev fulgte et annet, der av hensyn til innholdets 
farlige art ikke var underskrevet og han ber om ,for den Død og pine 
Gud har tolt”, at det ikke blir røbet av hvem det er skrevet. 

Han begynner med å si, at han, som en av nådige herres tro 
knekter, ikke kan undlate å avgi rapport om det tilendebragte kryss- 
tokt, som vesentlig har foregått til ankers innenfor Skagens rev, dog 
somme tider med fregatter ute turvis om dagen på rekognosering. Den 
20de hadde schoutbynachten fått sikker beskjed om, at den svenske 
styrke på ialt 11 fartøier var mellem Dogger Bank og Skagen Rev. På 
sin rekognosering hadde Wessel kl. 2 om morgenen den lste juli sett 
de svenske seile inn til Lysekil. Wessel hadde øieblikkelig rapportert 
Wilster dette og han anfører nu overfor Hausmann, at han (Wilster) 
da vinden var god citto burde ha fulgt efter og ruinert hele eskadren 
og galleiene med inne i havnen. Der har ikke vært anvendt noen rett- 
skaffen og forsvarlig sjømanns- og soldatskap for å møte fienden i 
sjøen og han tror neppe at der det år vil gis noen sådan leilighet igjen. 
Hvad har nu nådig herre igjen for sin omhyggelighet for eskadren og 
de underordnede officerer får intet annet enn skam og baktalelse av 

alle mennesker. Efter hans ringe mening burde — hvis han nu ende- 
lig skulde ligge tilankers ved Skagen — schoutbynachten ha strakt en 
bevoktningslinje fra Skagen over mot Norge med de hos sig havende 
15 små og store skibe, og ikke en skute vilde slippe forbi. Det kunde 
man vel tenke sig, at svenskene ikke var så tåpelige å søke Skagen, 
når han visste at Wilsters eskadre lå der. Han vilde naturligvis søke 
op under Norge, og derfra den første den bedste havn. Tilslutt ber 
han atter igjen om å få krysse efter instruksen. — 

Som det vil sees stemmer Wessels anvisning på kontrollen av 
Skagerak og Kattegatt overens med hans instruks av 2nen mai, som 
han som tidligere nevnt sikkert har vært med på å avfatte. Det centrale 
punkt i farvannet — se kartskisse foran — er Skagerak, hvorfra av- 
søkningen av farvannet må utgå. Men det interessanteste av Wessels 
fremstilling er hans uttalelse om, at nettop ved å gå inn til Lysekil gikk 
Lewenhaupt i en felde som Wilster med den rådende vind kunde ut- 
nytte til fullstendig å ruinere ham, hvis han vilde følge efter. Likele- 
des vilde han ved således å gå angrepsvis tilverks ha kunnet ruinere 
i bunn og grunn den svenske galleiflotille som nettop da var kommet 
til ,Smauet”, d. v. s. Smögen, en liten havn i nærheten av Lysekil. Af 
Wilster ikke var mann for å utføre et sådant angrep, hadde han vel 
tilfelles med de aller fleste av flåtens officerer, trods hans store ord 
efter Knoffs kamp den 1lte mai ved Skagen; at Wessel hadde rett til å 
bruke så store ord viste han senere. 

Det viste sig også å holde stikk hvad Wessel fremholder, at det 
var flere som vilde innrapportere Wilsters forhold. Kommandør 
Deichmann innberettet ved sin tilbakekomst om ham, at han ikke for- 
tjente å få skib å føre, da han hadde latt en underlegen eskadre med 
mange spaniafarere og adskillige priser slippe i havn for sine øine. 
Og skibschefene med Knoff i spissen klager i en relasjon til Hausmann 
over, at eskadrechefen forsømte kongens tjeneste. Gyldenløve innbe- 
rettet den 16de juli til kongen om Wilsters malkonduite og den 25de 
fikk overadmiralitetsretten ordre til å undersøke saken"). Wilster blev 
avløst av schoutbynacht Troyel, og som arrestant ankom han til Kjø- 
benhavn den 22de, hvor han blev satt i streng arrest på Gammelholm. 
Efter langvarige undersøkelser blev han 1713 dømt fra sin charge, men 
kongen benådet ham. og 25de august 1714 fikk han avskjed i nåde. 
Han gikk i svensk sjøkrigstjeneste og deltok som viceadmiral i krigen 
mot Danmark, men kom i 1721 til Petrograd med sine to sønner og 

blev ansatt også her som viceadmiral'). Tilsist blev han overbevist 
om uredelighet og avskjediget; han døde 1732 som en almindelig for- 
aktet mann*). En brorsønn av denne Wilster blev også forræder mot 
sitt land, idet han i 1715 innga til Car] XII et forslag til innfall i Norge. 
hvis svake sider han kjente godt efter sine gjøremål der. Dette forslag 
blev lagt til grunn for Carl XIT's innrykning i Norge 1716 (se senere). 

Det som Wilster er blitt tiltalt og dømt for er øiensynlig den 
omstendighet, at Lewenhaupt med sin flåte slapp forbi ham inn Ska- 
gerak. Wilster hevder derimot at han ikke hadde kunnet utrette mere 
enn han hadde gjort. Og den blotte og bare omstendighet, at en flåte- 
avdeling slipper forbi en annen, kan neppe være tilstrekkelig basis for 
den dom som overgikk Wilster. Erfaringen bl. a. fra verdenskrigen 
viser jo at sådant lett kan hende. Napoleon slapp også forbi Nelson 
med flåten til Egypten, men Nelson fulgte riktignok efter og ruinerte 
flåten i havn. Selveste generaladmiral Gyldenløve, der øiensynlig li- 
keoverfor Wilster optrer som anklager, lot året før den svenske flåte 
slippe over Østersjøen, efter min formening under ganske anderledes 
graverende omstendigheter enn de som foreligger hos Wilster. Gylden- 
løves direkte overtredelse av kongens positive ordre synes å ha vært 
av den art, at en hvilkensomhelst annen enn Gyldenløve vilde ha vært 
i alvorlig livsfare. Generaladmiralen har derfor hverken moralsk eller 
militært noen rett til å felle dommen over Wilster. Det dreier sig om 
et skjønnsspørsmål ved utførelsen av de disposisjoner som vedkom- 
mende ansvarlige kommanderende finner formålstjenlige. At disse 
disposisjoner ikke fører til det, også av vedkommende ansvarlige kom- 
manderende, tilsiktede mål, kan vel føre til hans avsettelse fra den 
ham betrodde stilling, men vanskelig til vanærende avskjed fra etaten. 
Wilster hadde tidligere vist sig som en tapper mann. Han førte et av 
de to fartøier — »Beskjærmeren” — som i 1710 i slaget i Kjøgebukt 
fulgte Huitfeldt i angrepet på det svenske gross. Og den omstendighet 
at han under de rådende forhold blev betrodd en så ansvarsfull stil- 
ling som chef for Nordsjøeskadren, tyder vel heller ikke på at han 
tidligere var dårlig ansett. I så fall] vilde ialfall de ansettende myndig- 
heter ha pådratt sig en sterk dadel. Hans føreregenskaper var, såvidt 
det kan sees, ikke tidligere prøvet og han hadde selv gjentagne ganger 
søkt om å bli avløst på denne post, som han øiensynlig ikke følte sig 
voksen. Og Wessels anvisning på den svenske flåtes ødeleggelse i 

Lysekil betyr en anvendelse på Wilster av mål som det er umulig å 
benytte på en fører av så ringe orden. Kongens forandring av dommen 
til avskjed i kongelig nåde tyder da også på, at han ikke har følt sig 
overbevist om berettigelsen av den av overadmiralitetsretten avsagte 
dom. — 

I første halvdel av juli krysset nu Wessel i Kattegatt, tildels sam- 
men med eskadren, uten særlige hendelser. Den lste får han ordre 
om å jage en seiler som viser sig å være en nordmann. Den 3dje lig- 
ger han sammen med eskadren tilankers mellem Læsø og Trindelen 
og rir av en storm. Den 4de ankrer han ved Fladstrand for å efterse 
vulingen på bougsprydet. Han salutterer citadellet med 3 skudd*). Den 
Ste inntreffer en hendelse, hvorom det i journalen heter: ,Udi Plat- 
foden kom et Coffardie Skib seilende af Siøen mig for over, som icke 
tonte noget flag, iche heller strøg paa sine Mersseil, Blef Skiødt med 
een Musquet efter dend, at hand skulde Stryge, mens skeede iche» 
Skiød min Lieutnt Nils Nilsen i høiden over Skibbet hen, og ved ulø- 
chelig hendelse i Kuglens daling, trefte dend i Tinningen paa een Mat- 
tross, som laa paa Styrbords Noche og giorde Store Seilet fast, saa 
dend døde.” 

Den 7de har han besøk ombord av den tidligere nevnte komman- 
dørkaptein, senere justisråd Bille til Ellinge gård og »andre fornemme 
herrer”, for hvem han salutterer med 5 skudd. Herom anfører revi- 
sjonen at utgiften hermed skal tilsvares*). 

Den 9de fikk han av Wilster ordre til å assistere linjeskibet 
»Fyhn” med proviant ut fra Sæby. Med dette tilbragtes nu noen dager 
uten at der skjedde noe av interesse. Wessels gjentagne anmodning 
om å få krysse efter instruksen blev der altså heller ikke nu noe av. 
Den 13de fikk han følgende ordre fra Wilster: 

»Saasom jeg ikke ser at kan oppebie Deres Excellence Hr. Gene- 
ral og Baron v. Løvendahls Ankomst, da i fald Vind og Veirlig ville 
tillade. agter jeg imorgen næst Guds Hjælp at seile, til hvilken Ende 
den en chef kommanderende paa Fregatten Løvendals Gallei sig har 
at holde efterrettelig og med hans allernaadigst anfortroede Fregat ved 
Fladstrand at fortøve, indtil mer høistbemeldte Deres Excellence Hr. 
General og Baron v. Løvendal ankommer, hvor han da videre under 
hans Disposition i Følge af Fregatten Søeridderen overgaar til Norge. 
I det øvrige bruger han etc. 

D. Wilster.” 

Men Løvendal kom som tidligere nevnt aldri mere til Norge. 
Hans plan om angrep på Bohuslen som et ledd i operasjonene mot 
Sverige forøvrig, var blitt forkastet, da Løvendal hadde vært indiskret 
nok til å forelegge disse planer for enevoldsherskeren av Guds nåde, 
da denne var optatt av divertissements av mere delikat art. 

Først den 17de kom Wilster under seil. Wessel blev altså lig- 
gende igjen for å vente på Løvendal og fordrev tiden med ,,at faa fol- 
chene Excercerede i det de bør vide”. I den lange ventetid slapp pro- 
vianten op, hvorfor han efter å ha holdt krigsråd seiler til Hals for å 
forsøke å få noe proviant til sine folk. Den 27de er han atter i Flad- 
strand, og da var Løvendals sekretær kommet og forlangte å bli satt 
over til Norge. Wessel gikk da straks seil, salutterte citadellet med 3 
skudd*) og satte til hvad trekke kunde. Ut i plattfoten fikk han en 
seiler i sikte som skjøt 2 skudd efter ham for å få ham til å holde av 
for sig. Wessel gjorde da .i Jesu Nafn” allting klart og holdt østover 
ned på seileren for å se hvad for en fregatt det var. ,,Tonte hand Dansk 
flag, saa ieg og med 3de skud med Skarp som og af hannem blev sva- 
ret. Praiede vi hinanden, og var det Fregatten Lossen som hafde ordre 
at krydse paa Hr. Schoutbynacht Troiels Ankomst, imellem Schagen 
og Marstrand.” 

Da han den 28de var oppe under Stavern måtte han efter begje- 
ring av sekretæren seile til Kristiania med ham, da vinden var god og 
det hastet med Løvendals breve. Ut på eftermiddagen passerte han 
Akershus, salutterte med 5 skudd') og blev betakket med det samme 
antal] og gikk derpå til ankers. 

I Kristiania blev nu Wessel liggende helt til 10de august. Allerede 
den 31te juli anmodet han Hausmann om å få seile, men han blev an- 
befalt å bli liggende til videre ordre. 

Samme dag var »Hendis Naade Madame Løvendahl, tilligemed 
alle de andre Committerede Herrer ombord”. Baronessen skulde jo 
nu, da Løvendal definitivt hadde forlatt Norge, snarest mulig følge 
efter, og besøket gjaldt naturligvis bekvemmelighetene ombord, da 
hun ønsket å reise med det fartøi som bar baronens navn. Som det 
viste sig har inspeksjonen øiensynlig falt ut til baronessens tilfredshet. 
Den 6te er han efter Hausmanns ordre en tur nede i Drammen og for- 
øvrig inneholder journalen ikke annet enn at baronessens kufferter 
daglig førtes ombord. Den 8de setter han blått flagg til, tillikemed et 
kanonskudd for å seile med første føielighet av vær og vind. 

Samme dag skriver han til Slotsloven i anledning av de fartøier Brev nr. % 
som han med , Ormen” hadde tatt i den svenske skjærgård og som 
Wilster hadde fratatt ham. Han henviser til sjøkrigsartiklenes bestem- 
melser om sjøofficerers prisepenger og anmoder om Slotslovens støtte 
til å få sitt rettmessige krav opfylt. Han henstiller også, at den erobrede 
kaper med bestykning og utstyr må bli taksert og prisepengene fordelt 
på ham og hans mannskap. 

Det kan ikke sees, hvorvidt Wessel har fått sitt rettmessige krav 
opfylt. 

Endelig den 10de august kom han i dagvakten under seil. ,,vali- 
derede Castellet med 3de Canon Skud'), blev betachet med 3 igien, 
lagde alle Roe Aarene til for at komme uden for de Smerste skier”. 

Da han imidlertid var kommet et stykke ut fikk han vinden stikk 
i stevnen; han forsøkte da å lovere sig ut, men måtte la ankeret falle 
ved Langåren. Her blev han liggende for motvind til den 14de og be- 
nyttet tiden til å krenge og telje fregatten. 

Schoutbynacht Troyel hadde nu overtatt kommandoen over eska- 
dren i Nordsjøen og Wessels utsikt til å få krysse efter Hausmanns 
instruks var dermed ikke forbedret. I skrivelse av 3dje august forlan- 
ger Troyel nøiaktig opgave over fregatten med spesifiserte data over 
hvad fartøiet trengte av inventar, varegods og proviant for de nærme- 
ste 3 måneder samt gir ordre om hver lørdag til eskadrechefen å innle- 
vere fortegnelse over mannskap m. v. Det synes som om en fastere 
hånd nu hadde tatt ledelsen. | 

Fra Hausmann hadde han imidlertid under 8de august mottatt 
en ordre om å avseile til Stavern såsnart han hadde fått baronessens 
kufferter ombord. Hendes nåde hadde resolvert å fortsette reisen fra 
Stavern til Fladstrand med Wessels fregatt. I Stavern skulde han fo- 
revise denne ordre til Troyel og her eller i Larvik vilde hendes nåde 
komme ombord, hvorpå han straks skulde forseile til Fladstrand ,0g 
engagerer sig paa Overreisen ingenlunde med noget fiendtlig, hvad 
Avantage han end maatte see, mens allene gjører sit beste at bringe 
Baronessen i Sikkerhed udi Fladstrand”. Derpå skal han seile til Fl- 
ben, hvorfra han skal konvoyere det skib som fra Hamburg ventes 
til Norge med mundering for den norske armé. I Stavern skal han så 
melde sig hos Troyel. 

Fra Langåren setter han til alt hvad trekke kunde med sluppe og 

jolle for bougen. Den 15de kommer han til Stavern, salutterer citadel- 
let med 5 skud"), får proviant ombord og sender sin soldateske bestå- 
ende av Vesterlenske regiments folk iland, og får soldater av Bergen- 
husiske regiment under kommando av løitnant Schinkel ombord. Den 
16de seiler han til Larvik ,, efter Madame Løwendals Begiering: for at 
embarquere Hinder”. 

Den 17de får han ordre fra Troyel om overføring til Fladstrand 
av baronessen med følge. Ordren inneholder det samme som Haus- 
manns med undtagelse av at han, såsnart baronessen var landsatt, skal 
opsøke eskadren ved Læsø eller Skagen og hvis den ikke er der, da 
å søke den i Stavern. Ordren om forseiling til Elben er altså tilbake- 
kalt. Troyel hadde nemlig fra admiralitetet mottatt ordre om, under 
trussel av tap av kongens nåde, ikke å detachere noe skib, men holde 
styrken samlet, da man fryktet svenske transporter til Jylland eller 
Stift Bremen, der lå under angrep av danskene”). 

På hundevakten natt til den 19de kom hendes nåde med datter 
og følge ombord, og Wessel lettet straks anker og la over til Flad- 
strand, eskortert av fregatten ,Raa”. Der blåset en stiv mersseils ku- 
ling med ,.mislig veirlig”. som øket til storm. Han pranget med seil 
for å komme i læ av land og på førstevakten den 19de kom han til 
ankers ved Hirsholm under en hel storm og måtte la tøiankeret falle, 
da fregatten begynte å drive. Allerede på hundevakten gikk han seil 
igjen og loverte sig, fremdeles i frisk kuling, inn til Fladstrand, hvor 
han ankom på formiddagsvakten den 20de august. , Ved vagtens ud- 
gang førtes hendis Naade i land med hendis Daatter Validicerede Hin- 
der med 9 Canon Skud*), blef strax i land skicket hvad hinder tilhørte.” 

De høie damer har således sannsynligvis hatt en ganske frisk sei- 
las, ti når Wessel selv sier at han pranget med seil, så kan man sikkert 
være trygg for at fregatten hadde en seilføring som ikke egentlig skaf- 
fet damerne noen fornøielsestur. 

Det er denne seilas som Carit Etlar i sin bok om ,Salamon båts- 
mann”, — der forøvrig ikke var båtsmann, men derimot løitnant, og 
han var ikke ombord hos Wessel ved denne anledning. — benytter til 
utgangspunkt for et romantisk kjærlighetsmøte mellem Wessel og 
miss Norris, kusine av lord Nothingham, der som tidligere nevnt i 
1719 blev Tordenskiold anbefalt av ambassadøren grev Carteret. For- 
fatteren lar hende være med på denne tur, skjønt Wessel som bekjent 

aldri har sett damen, da han jo var på vei til England for å se henne 
nærmere an, da han blev drept i duellen med oberst Stael. Men dette 
trick for å bringe inn i en roman et kjærlighetsforhold som intet har 
med historien å gjøre, er vel ikke så farlig. Verre er det når Carit 
Etlar lar Wessel i knelende stilling tolke for den skjønne de lengselens 
kvaler der herjet hans sjel smens vi laa under en læger 
val og lænsede for veiret”. 

Det vilde være å anbefale at forfattere der skriver om kjærlighet 
i forbindelse med sjøen konfererte litt med sjøfolk, når de skal betjene 
sig av sjøuttrykk. Ti de kan risikere at også sjøfolk leser deres bøker, 
og i dette tilfelle blir den romantiske scene avgjort latterlig; ti lenser 
man for været under en læger val, da går man som bekjent like lukt 
i land, og det var vel ikke meningen. — 

Allerede den samme dag om eftermiddagen lettet Wessel igjen 
anker, og da Troyel ikke var i sjøen, satte han kurs for Stavern, hvortil 
han ankom næste dag den 21de om formiddagen. For det forestående 
tokt fikk han nu ordre til ,at annamme saa meget Proviant som ieg 
kunde Spiise ud af udj 3de Maaneder for mine Folch”. Den 23de måtte 
han atter avgi løitnant Schinkel og den 24de lot schoutbynachten blått 
flagg vaie for å seile, men stille vær hindret avgangen. Den 25de meot- 
tok Wessel fra Troyel følgende skrivelse: 


»Hr. P. Wessel. 

Som jeg nu en Moment bekom Efterretning, at 2de Svenske 
Fahrtøyer, een paa 12 å 14 Stykker, dend anden som Snaven Norske 
Waaben, skal idag have forfult Snaven Flyvende Mercurius ind paa 
Langesunds Fiorden; Saa beordris hermed Hr. Lieutenant Mandhafte 
Petter Wessell, at hand sig paa Sigt af denne Ordre med sin underha- 
vende Fregat udi følge af Snaven Norske Waaben begiver under Seil 
hen uden for Langesund og Øster-Risør at recognosere, Og i fald han 
dem kand attrapere, tragter at erobre eller ruinere, og kand han holde 
det krydsende imellem dette og Øster-Risøer i 3 å 4 Dages Tiid, i fald 
han dem maatte rancontrere. Mens skulde Vinden føye at Esqvadren 
imidlertid kand udseile, haver han sig der til uden videre Krydsning 
at forføye. I Øvrige forholder han sig i alle mødende Occasioner som 
forsvarlig kan være. 

P. Troyel.” 


Her var altså en glimrende anledning til å komme på egen hånd, 
selv om det bare var for noen dager. Men skjebnen vilde det ander- 
ledes. Journalen sier herom: 

»Udj Eftermiddagsvagten 6 gl. ude, hafde Anker lettet, giorde 
Spring paa Fregatten Raae for Dis bedre, at komme til Slagg, og kom- 
me ud igiennem det østre gab, af Staweren, da leg kom mit udj gabet, 
kom der et W.S.W. Kast ud af landet, saa Store Merseil blev Skiefren- 
dis, og for Mersseil fyldt saa Fregatten faldt af, og icke vilde lystre sit 
Roer, saa dend Støtte paa Dend blinde Skiær'), som ligger mit udj 
gabet, lufte Fregatten an da store Mersseil fyldte, og kom fri for for- 
bemeldte Skier, giorde ieg tvende Slag paa Laurvigsfiorden med flag 
i en Schiow, efter min Sluppe og folck som var i land for at hente 
Proviant, som ieg fornam at Fregatten var bleven leck. torde ieg ei 
Hassardere at gaa ad Siøen, Duet op og Anchrede ved Laurvigen. 
giorde Straxen begiering klar til Schoutbynachten, for at blive permit- 
terit at Seile til Høllen, der at krenge Fregatten og Reparere dend 
skade dend hafde faaet.” 

Den 26de loverte han sig ut til Høllen”) i Larviksfjorden, strøk 
stenger og rær, førte skytset iland, gjorde klar til krengning av fartøiet 
og begynte kalfatringen utenbords. Søndag den 28de halte han fregat- 
ten over, men da han ikke kunde nå kjølen måtte han la den gå op 
igjen for å klargjøre en kobrygge. Den 30te kjølhalte han igjen, og 
tømmermennene hadde fått ut de beskadigede deler av kjøl og stevn 
og skulde sette inn de nye, da stormasten brakk rett under merset ved 
enden av skråstøttene. Måtte straks la fregatten gå rett igjen for å be- 
vare fokkemasten. Taklet så av den ødelagte mast, satte gier, blokker 
og skråstøtter på stumpen for å kjølhale med den. Den 31te halte han 
igjen over og blev i løpet av dagen ferdig på den ene side. Den 2nen 
september var kjølhalingen ferdig og næste dag tokes alt tilbehør om- 
bord igjen. Søndag den 4de sendte han sin chaluppe for å hjelpe til 
med bugseringen av den nye mast, der kom helt fra Kragerø, tok stum- 
pen ut og gjorde alt klart til å få den nye inn. Næste dag tok den nye 
mast ombord og var ved solens nedgang klar til å seile. Stille vær 
hindret ham imidlertid fra å komme avsted. Den 6te på plattfoten 
skjøt han 2 skudd med flagget i sjau efter endel av folkene som var i 
land, smens kunde ikke faa dem om bord, Saasom een Deel af Den- 
nem Nyeligen hafde bekommed Maanedspenge”. På dagvakten den 
7de kom han endelig under seil, og kommet ut på Larviksfjorden ka- 
stet han bi og skjøt efter sine folk, der for de flestes vedkommende nu 
kom ombord, , kunde ieg ikke forsvare at ligge lengere at oppebie de 
Resterende, braste ieg af, og gik i Jesu Nafn ad Siøen til”. 


1) Det må ha vært den 5 fot boe på nordsiden av østre løp han har vært borti. 
7) På østsiden av Larvikfjorden. 

Mens han lå opbrast skrev han til Hausmann og rapporterer at 
han nu var under seil og at han håpet næst Guds bistand om kvelden 
å være hos schoutbynacht Troyel som sannsynligvis befant sig mellem 
Norge og Skagen. Han håper da næst Guds hjelp å få gjenoprettet den 
malheur fregatten har lidt. Han beklager sig over byfogdene i Strømsø 
og Bragernes som trods anmodning ikke har villet være behjelpelig 
med å sende tilbake folk som var rømt til sine hjem fra fartøiene. De 
svarte kun, at de ingenlunde vilde gi sin assistanse uten at de fikk di- 
rekte ordre fra Hausmann. 

Hausmann skrev straks til de forskjellige myndigheter i Strømsø 
og Bragernes en skarp skrivelse om øieblikkelig å assistere Wessel 
med ombordbringelse av de bortrømte matroser. 

Troyel hadde lettet med eskadren den 29de og Wessel skulde nu 
slutte sig til ham. Den 8de praiet han en Lybekkerskute som han lot 
passere. Noen forening med Troyel blev heller ikke denne gang noe 
av. Men forholdene skulde allikevel føre ham inn til brennpunktet av 
årets begivenheter. Jeg lar Wessel selv fortelle i sin journal: 

»Løwerdagen d. 10. I Dagvagtens Begyndelse, begyndte haardere 
at blæse af en O.S.O. tog begge Mersseilene ind og refvede foken, be- 
gyndte at blæse een heel storm 2 gl. ude, tog begge Refvene i Stor Sei- 
let. dref N.O. over, Vagtens udgang Beholden Cours. N.T.W. 2 Miil, 

I formiddagsvagten 6 gl. ude, tog foken ind, drev N.O. over, ved 
vagtens udgang beholden Cours N.T.W. Vinden O.S.0. med regn 2% 
Miil og blæste een flyende storm, 

I eftermiddagen og Platfoden, laa bi for et refvet Storm for Seil, 
S. over dend anden boug, Ved Platfodens udgang vinden Østen, behol- 
den Cours W. 3% Mil, 

I første vagten dref ligeledis for et refvet Storm for Seil og Svigtet 
Mersans, Beholden Cours W. 2 Miil, 

i Hundevagten beholden Cours W.S.W. 2 Miil Vinden O.S.0. fly- 
ende Storm. 

Søndagen d. lite. I dagvagten dref for et refvet Storm for Seil 
og svigtet Mersan W. over 2 Miil, Begyndte hart at regne, 

I formiddags vagten 2 gl. ude, Stilte vinden heel af tog alle refvene 
af Seilene. Seilte Cours O.T.N. og O.N.O. 2 mil, Vinden S.O.T.S., 

I Eftermiddagsvagtens Begyndelse, lagde W.S.W. over, fik 2de 
Seilere at see for ud til Luvert forcerede med Seil, kom dennem paa 
Siden, skiød efter dennem, braste de op, og toente Hollands flag. Ime- 
dens ieg satte min chaluppe ud, kom Fregatten Sø-Ridderen Seilende 
og laa øster imod mig. Braste hand paa siden af mig. løb ieg hannem 

agter om, og Bad hannem at hand vilde med sig tage de 2de Skibe, 
Saasom det var Lurendrejere som var kommen fra Varberg, hvor de 
hafde Samme reise kjøpt Varene deris Skibe var laddet med Potaske, 
Kobber og Bæg. kunde ieg sielv dennem ei forsvarlig Beholde hos mig. 
eftersom ieg havde Posten inde. 6 gl. ude Braste ieg fra dennem af, 
Ved vagtens udgang Seilte Cours S.O.T.S. å S.S.0. 3% Mil, Winden 
WS.W." 

Wessel skrev senere til admiralitetet og ansøkte om at hans bror 
(Caspar Wessel) måtte få det ene av de av ham opbragte skibe å føre. 
Det viste sig da, at kaptein Lange, som førte ,Søe-Ridderen”, på en litet 
hederfull måte hadde gitt det utseende av at det var han som hadde 
opbragt de to fartøier og i det hele tatt ikke nevnt Wessels navn i 
denne forbindelse. Dette fremgår av admiralitetets skrivelse av 22de 
april 1713 og Wessels svarskrivelse av 16de mai s. a. Skibene blev 
senere frigitt.') 

Imidlertid ser det ut som om Wessel ved denne anledning var 
kommet inn i et sykloncenter. Nettop da han kom op i de to seilere, 
passerer han det meteorologiske minimum, men ikke før er han klar 
av fartøiene, så begynner det å blåse igjen, og nu fra en ganske annen 
kant. Journalen sier videre: 

»I Platfoden, begyndte hardt at Blæse, tog 2de rev i hver af Mers- 
seilene. I første vagten vinden omløben paa een Westen Coursen 
S.S.W., ved vagtens udgang Passerede Skagen. I Hundevagtens Be- 
gyndelse begyndte at blæse een Storm, tog Mersseilene ind, og seilede 
for Underseilene ved vinden S.S.W. å S.W.T.S. 2% Miil, Vinden W. og 
W.T.N., blæste een heel storm med regen og Slud. 

Mandagen d. 12te Udj Dagvagten 4. gl. ude, Skiørte Stormasten 
i een Knægt 4 fod under Fisken, agter paa Masten i een Skiør, og paa 
Styrbord side i een anden skiør hvorpaa vi Resolvered at gaa til An- 
chers, eftersom Jeg hafde Posten inde, og Vinden var Contraire af een 
West og ikke kunde naa Fladstrand, lagde vi Skaaler og vuulinger paa 
Masten. Stach mestendeelen det heele pligt tau ud, Mens vilde ikke 
holde, og dref hart, var at Befryggte at drive ned paa Trindelen, Saa- 
som ieg hafde samme tid Lessøen S.O.T.O. 2 mil fra mig, ved vagtens 
udgang begynte vi at vinde ind paa Anchertouet, hafde Strøgen voris 
under-Reer ned, Mens kunde icke udj 5. gl. indvinde meer end som 
1 bugt tov, 

I formiddags Vagten i det Siette glas var vi neddreven paa 15 


1) Se Caspar Wessels skrivelse til kongen av 1l7de juli 1714. 

faune Vand, hvor vi samme tid hafde Lessøe Kiercke i S.S.0. fra os, 
og Trindelen lige agter ud, Hvilohet var at befrøgte paa Dend at ned- 
drive, Dersom vi lengere skulde forsinket os med at faa Ancheret hiem, 
blef af samtlig Skibsraadet for got befunden at kappe, som og strax 
skeede, og satte først til een vagere paa enden af touet, stillede Coursen 
S.S.0. over med een refved fuck ind ad Kategat. 

I eftermiddagsvagten og Platfoten, Seilte Cours S.T.O. å S.5.0. 
— 13 mil. 

I første og hundevagten Coursen S.T.O. å S.S.0. — 10 Miil, vin- 
den N.W. een heel storm. 

Tirsdagen d. 13. Dagvagtens Begyndelse Passerede Kullen gick 
paa loddet ind efter — 5 gl. ude kom ved Helsingøer Fick at vide der, 
at vor Esquadre, som var i Nord Siøen, var Dagen forhen Passered 
til reeden. 

I formiddagsvagten kom til Anchers paa Kiøbenhafvens reed, 
Skickede straxen Posten i Land, Saa og foer ieg i land til Hr. Schout- 
bynacht Judicher og giorde begiering til Hannem, for at faa Repara- 
tion paa hvad mig manquerede. 

I eftermiddags vagten Lettede Ancher og kom ind til Bommen, 
blef der gandske Stille, roede ind til gammel Holm.” 

Ved det ovenfor omtalte skibsråd lot Wessel opsette protokoll. 
Den inneholder selvfølgelig noenlunde det samme som journalen. 

Som det herav fremgår er der kun en løitnant som har under- 
skrevet protokollen. Av Wessels ovennevnte skrivelse av 16de mai 
1713 fremgår imidlertid, at han på denne tid ennu hadde løitnant Koch 
ombord, men denne hadde han sendt ombord på en av de to opbragte 
skibe førenn ,Søe-Ridderen” kom til. Da det er anført at samtlige 
officerer deltok i skibsrådet. ser det altså ut som om løitnant Koch har 
fulgt med det ene opbragte skib til Kjøbenhavn. 

Det var således ikke lenge den nye stormast holdt ombord på 
»Løvendals Gallei”; da den imidlertid var brukket så langt nede var 
det ikke nødvendig å innskifte ny. Den blev derfor kun lasket ved 
Holmen. Imidlertid hadde stormen også faret ilde med hans boug- 
spryd. Det hadde gitt efter i befestigelsen til stevnen og var blitt tryk- 
ket inn til fokkemasten. Allerede den 18de var han ferdig med repa- 
rasjonene og la atter ut på reden hvor han sluttet sig til schoutbynacht 
Troyels eskadre. Denne var på grunn av sakernes utvikling trukket 
ned fra Nordsjøen, og før vi følger Wessel videre er det nødvendig å 
redegjøre for forholdenes utvikling i Østersjøen. — 

Der er tidligere redegjort for hovedtrekkene i 1712 års planer 

både for Sverige og for de alliertes vedkommende. Den svenske ope- 
rasjonsplan, der i høieste grad var offensivt anlagt, var utarbeidet av 
general Stenbock og generaladmiral H. Wachtmeister i forening. Først 
og fremst måtte generalløitnant Dicker i Stralsund snarest hjelpes med 
proviant og penger; men det var ikke nok å sette ham istand til å 
holde festningen; man måtte tilføre ham så mange tropper, at han ak- 
tivt kunde støtte kongen, når denne kom med den tyrkiske hjelpehær. 
Tidlig om våren skulde hele flåten løpe ut, innesperre den danske, 
lukke Øresund og Store Belt, avskjære forbindelsen mellem de danske 
provinser og inndrive proviant fra øene'). Hæren skulde fordeles til 
de forskjellige krigsteatre. Det egentlige ekspedisjonskorps skulde telle 
7700 ryttere og 8400 mann fotfolk med artilleri og øvrig krigstilbehør. 
Transportfartøier måtte dels stilles av landet, dels leies i Lybekk. Fot- 
folket skulde innskibes i Ystad, rytteriet i Carlshamn. Det utsette land- 
gangspunkt måtte ikke røbes, før chefen for transportilåten brøt de for- 
seglede ordrer; dog uttalte Stenbock, at han ikke vilde råde til å lande 
på Riugen. 

Defensjonskommisjonen ga planen sin fulle tilslutning. Selve sei- 
lasen fant man ikke å være forbundet med noen fare, da den danske 
flåte vilde være gjort uskadelig forinnen. Stenbock blev utsett til eks- 
pedisjonens fører. Denne, der ved forhandlingene hadde utpekt et 
punkt i nærheten av Wismar som landgangspunkt. måtte av forskjel- 
lige grunner gi efter og gå med på at transporten førtes til Rigen og 
endog sent på året og i flere vendinger. 

Rådet erklærte det for umulig å utruste mere enn 12 orlogsskibe, 
skjønt kongen og generaladmiralen hadde forlangt hele flåten. Sten- 
bock gjorde opmerksom på at de danske lett kunde fordrive en så 
ringe styrke og så falt jo hele foretagendet i fisk. Men rådsherrerne var 
enig om ,at man ikke kunde strekke sig videre, når også Nyenske*) og 
Göteborgeskadren skulde ut. Alle excellencene sluttet sig til grev 
Wrede, da han uttalte: , Vårt øiemed med de 12 skibe har alene vært 
å dekke transporten til Pommern; men vår tanke har aldri vært at ho- 
vedflåten ikke skulde ut, når det kun blir mulig.” 

Det sees således at rådets overlegninger ikke egentlig var beher- 
sket av noen utpreget innsikt i den maritime strategi. Det hele foreta- 
gende blir i selve sitt utgangspunkt avgjort hasardiøst og har i så hen- 
seende sine interessante paraleller i historien. Napoleons tog over 


1) Fremstillingens hovedtrekk er hentet fra den danske generalstabs arbeide. 
?”) Eskadren i de finnske farvann. 

Middelhavet var bygget på en lignende bristende forutsetning, men da 
han skulde over det smale vannskille til England fant han det dog nød- 
vendig å beherske dette vannskille, om det så bare var i 24 timer. 

For Danmarks vedkommende stod der i dette tilfelle overmåte 
meget på spill. Kampen om herredømmet i Østersjøen vilde bli det 
centrale i hele foretagendet. Kunde man slippe med bare de 12 linje- 
skibe imot sig, var utfallet ikke tvilsomt. Satte derimot Sverige hele 
sin flåte inn — og dette måtte man selvfølgelig regne med — blev si- 
tuasjonen prekær. Faren tilsa en energisk innsats. Der måtte våges 
meget, fordi så meget stod på spill. Dette innsåes også og der blev truf- 
fet disposisjoner overensstemmende hermed; men man manglet man- 
nen — eller rette sagt, man hadde ham nok, men benyttet ham ikke 
— og resultatet blev derefter. 

I mars måned var ennu grev Wredes standunkt det rådende. Til- 
standen i Carlscrona var dårlig. Siden 1710 hadde sjøofficerene kun 
fåt 3 måneders lønn; de var nu så forarmet, at de ,ba om avskjed og 
lov til å gå ut på landet og tigge”. Den svenske flåtes hovedstasjon var 
for øieblikket ganske vergeløs. Skibene lå avtaklet og ubemannet, be- 
setningene på de verker, der beskyttet havnen, var ved sykdom svun- 
net inn til næsten intet. Rådets plan å eskortere en undsetningshær til 
Pommern med en liten eskadre vandt ikke admiralitetets bifall, men 
blev karakterisert som et dumdristig vovestykke. Utsendte mindre 
styrker i april og mai innberettet at 15 danske linjeskibe var ute og 
spillet mester i Østersjøen. 

Meldingen var basert på slett rekognosering og var derfor aldeles 
feilaktig; men de førte dog til at rådets henstilling til Stenbock om 
»småning om og plåckevis”, når leilighet gaes å overføre tropper til 
Pommern, blev blankt avvist, likesom en senere ordre om å overføre 
til Wismar 10—1200 mann og til Pommern 5000 mann av samme 
grunn blev opgitt. Men det viktigste resultat av den feilaktige melding 
var at generaladmiralen nu var klar over at hele flåten måtte ut. og 
sendte rådet en meget utførlig memorial herom. Resultatet blev da 
også, at eventyret med de 12 skibe som dekning for det store foreta- 
gende blev opgitt. — 

I Kjøbenhavn hadde man efter foregående års tokt ikke hjem- 
sendt flåtens besetninger, da denne blev oplagt. Allerede den 19de fe- 
bruar blev chefene for de skibe som i løpet av året skulde ut, ansatt 
og fikk ordre om å tilse sine fartøier. Man ansatte sogar en oberst 
(Løvenørn) som enslags kontrollør ved Holmen med befaling til å 
føre tilsyn med fartøienes kalfatring og ekvipering. I det hele tatt blev 

der utfoldet en travel virksomhet for å få fartøiene i best mulig stand. 
I mars måned blev der gitt ordre om utrustning av endel av flåten. og 
i begynnelsen av mai gikk viceadmiral Barfoed i sjøen med 8 linje- 
skibe og noen fregatter. Hans ordre gikk ut på, at han skulde gå til 
Østersjøen, hindre og tilbakedrive transporter. avskjære forbindelsen 
mellem Sverige og Pommern, frigjøre seilasen i Østersjøen, stanse ka- 
pernes uvesen, rekognosere Carlscrona og angripe fienden, selv om 
denne var ham litt overlegen. Den siste passus er av ekstraordinær 
art sammenlignet med tidligere forholdsordrer og viser tilfulle at den 
danske regjering var sig situasjonens alvor bevisst. Barfoed løste imid- 
lertid ikke sin opgave på noen særlig imponerende måte. Han fikk 
intet utført mot den meget underlegne svenske styrke, som under 
schoutbynacht Wachtmeisters kommando var i sjøen. Hans rekogno- 
seringer blev ikke ført med tilstrekkelig energi, således at han blev 
fullstendig bundet i sine bevegelser av en ugrunnet frykt for en svensk 
transport, som på langt nær ikke ennu var klar til å settes i verk. 

Den mangelfulle rekognosering bragte ham også i den falske tro, 
at svenskene hadde 12 linjeskibe i sjøen. På denne måte overvurderte 
altså de to motstandere hverandres styrke og for Sveriges vedkom- 
mende førte dette altså til, at beslutning blev tatt om at hele flåten 
skulde utrustes til dekning av den forestående ekspedisjon. 

På denne tid hadde som tidligere vist situasjonen i Nordsjøen ut- 
viklet sig til fordel for svenskene. Göteborgeskadren hadde begynt å 
røre på sig. Affæren den 1lte mai ved Skagen hadde ført til at større 
fartøier måtte sendes til Nordsjøen; Wilsters uheldige optreden hadde 
medført nye forsterkninger og Troyel hadde avløst ham i komman- 
doen. 

Imidlertid var man — efter Stenbocks energiske påvirkning av 
rådet — i Carlscrona gått igang med utrustningen av den hele flåte. 
Hele Göteborgeskadren blev, trods protest fra Lewenhaupt, der i sin 
tidligere refererte skrivelse av 20de juni (g.st.) fremholder at han for 
de penger han hadde erhvervet ved sin heldige ekspedisjon, skulde 
kunne holde eskadren utrustet og derved spille mester i Nordsjøen, 
oplagt og alle besetninger sendt til Carlscrona. Alt dette hadde imid- 
lertid tatt tid, og først den 24de august kunde Stenbock ved sin an- 
komst til Carlscrona motta melding om, at 24 linjeskibe og 3 fregatter 
var utrustet. forsynt med det allernødvendigste mannskap og provian- 
tert for 2 måneder. Gjennem et energisk arbeide hadde Stenbock også 
fått rederne til å stille til disposisjon 9 spaniafarere, der var kraftig be- 
stykket og vel utrustet. Der hadde mellem Stenbock og generaladmi- 

ralen, Wachtmeister, vært endel misstemning, da der en tid hadde 
vært på tale at Stenbock skulde overta føringen av den samlede or- 
logsflåte. Dette blev der dog — sannsynligvis til held for Sverige — 
intet av. 

Overføringen av troppene skulde foregå i hele 5 vendinger. Med 
første transport skulde føres alt infanteri med mundering, våpen og 
ammunisjon. Infanteriet skulde vesentlig innskibes på spaniafarerne, 
der tilsammen kunde ta over 5000 mann. Dessuten skulde med denne 
transport følge artilleriet og bromateriellet samt endel rytteri. Med 
2nen, 3dje og 4de transport resten av rytteriet og endelig med Ste trans- 
port resten, d. v. s. det vesentlige av trenet. Tre særlige skibe skulde 
føre kongen av Polens og generalenes bagage. Proviant skulde sendes 
direkte fra Stockholm øst om Bornholm på skibe, der kun stakk 10 
til 11 fot, så at de kunde løpe inn til Stralsund. 

Det lyder næsten utrolig at man kunde planlegge en såvidt om- 
fattende transport uten på forhånd å ha sikret sig et uinnskrenket her- 
redømme på sjøen. Dette gjelder særlig siste transport — trenet, uten 
hvilket hæren, selv om den slapp over, ikke vilde være operasjonsdyk- 
tig. Men foruten den fare som lå i den danske flåtes tilstedeværelse i 
Østersjøen, kom også den store vanskelighet som lå i den langt frem- 
skredne årstid. Innen de 5 transporter kunde rekke over, vilde vinte- 
ren sannsynligvis være langt fremskredet. og allerede denne omsten- 
dighet vilde være en alvorlig hindring. Stenbock klager da også i bittre 
uttrykk over at han så sent fikk frie hender. Det beleilige tidspunkt 
var uhjelpelig forsømt. Men hertil kom, at der i Østersjøen hadde fo- 
regått store begivenheter, der i enn høiere grad vanskeliggjorde fore- 
tagendet. 

Som tidligere nevnt var de alliertes operasjoner mot Rigen i 1711 
gått i stå. Dette hadde sin grunn i at de danske artilleritransporter 
ikke rakk frem og da den danske hovedflåte under Gyldenløve likele- 
des sviktet, fikk svenskene ført forsterkninger over til Pommern. Pla- 
nen gikk nu i 1712 ut på å føre artilleritransporten frem til sitt bestem- 
melsessted. Videre skulde man sette sig i besiddelse av ,Binnenwas- 
ser” — farvannet mellem Rågen og fastlandet. Herved vilde man 
kunne erobre Rilgen, og herfra skulde man så føre støtet frem mot det 
endelige mål — Stralsund. Begge disse maritime opgaver — overfø- 
ring av artilleriet og erobringen av Binnenwasser — blev lagt i gode 
hender — Sehesteds. (PI. 18). 

Allerede i april var den energiske kaptein Henck ankommet til 
Binnenwasser med endel mindre svenske fartøier, særlig egnet for det 

grunne farvann. Adkomsten til dette gikk gjennem to smale løp på 
østsiden og disse løp lå gunstig an for forsvaret. Førsti slutten av juli 
var Sehested ferdig med sine forberedelser. Hans angrepsstyrke bestod 
av mindre, gruntgående fartøier, hvoriblandt den senere berømte skyt- 
pram », Arca Noæ". Fra Grønsund førte han fartøiene, dekket av Bar- 
foeds eskadre, ned til østsiden av Rilgen, og forsøkte på å trenge inn 
gjennem løpene til Binnenwasser begynte. Han forsøkte sig først i 
det nordlige løp; men sterk motstand fra Hencks side i forbindelse 
med motvind gjorde at han måtte trekke sig tilbake. Her efterlot han 
nu en mindre observasjonsstyrke og seilte med hovedstyrken ned til 
det søndre løp, som han forserte uten motstand av de svenske. Der- 
med var Binnenwasser i de alliertes hender. Den 19de og 20de august 
kom artilleritransporten, ialt 160 fartøier. dekket av hovedflåtens fre- 
gatter og efterfulgt av Gyldenløve selv med hovedilåten. 

At dette betød en meget alvorlig tilvekst i Stenbocks vanskelighe- 
ter med ekspedisjonen er innlysende. Transporten kunde nu ikke føres 
direkte til Stralsund. Den måtte landsettes på den nordvestre side av 
Rigen, hvorfra adkomsten til Stralsund var meget besverlig, foruten at 
landstigningsplassen var direkte truet av vind og vær, og den danske 
flåte. Situasjonen var altså den, at Stralsund, Østersjøens nøkkel som 
Wallenstein hadde kalt den, var avskåret fra forbindelse med sjøen. 
Sehested hadde tilstoppet nøkkelhullet og Stenbock var fortvilt. I 
breve til kongen, rådet og admiralitetskollegiet skildrer han i sterke 
uttrykk sin fortvilelse. Han anser landgang på Rigen for umulig, i et- 
hvert fall kan proviant ikke føres til Stralsund, som fienden vil gjøre 
til en musefelde for hæren, og han jamrer over at arbeidet på trans- 
porten er ,gået på lamme fötter”. Hadde man vært klar i tide, var 
ulykken ikke skjedd. Han tenker sig endog at fienden kunde ha tatt 
Riigen, innen flåten kom ut, og spør om han så skal gå til Danzig eller 
Sjelland; men rådet svarer, at han skal forsøke å støtte Stralsund. Han 
tenker først på å la transportflåten gå ut under flåtens direkte beskyt- 
telse; men Wachtmeister holder stivt på at den danske flåte først må 
være slått eller fordrevet. 

Stenbocks frykt for at de allierte vilde ta Rilgen før flåten kunde 
komme ut, var visstnok fullt begrunnet. De allierte kunde imidlertid 
ikke bli enig om hvorledes der skulde gåes frem. Tsar Peter, der var 
personlig tilstede, skulde føre overkommandoen. Men så fant han plud- 
selig på at man skulde angripe Stettin istedetfor Stralsund. Så slåss 
man om dette en tid inntil tsaren lot sig overtale. Men så skulde der 
pokuleres. Først ombord hos Sehested, hvor det blev gjort så for- 

svarlig, at han senere måtte inngi en regning på 1200 rdl. for fortærte 
drikkevarer, som han forresten aldri fikk honorert. Og da Gyldenløves 
flåte ankom, måtte der naturligvis også pokuleres her. Hermed til- 
bragtes flere dager ombord på de forskjellige fartøier, hvor man spiste 
og drakk under stadig salutt. Og tilslutt ankom der melding om stift 
Bremens fall. Så måtte der atter festes, skytes gledessalver og synges 
Te Deum. — 

Og så kom støtet. Det var bygget på bristende forutsetninger og 
kunde derfor aldri nå sitt mål, men det medførte ialfall, at tsar Peter 
og hans allierte måtte opgi angrepet på Rigen — også for dette år. 

Generaladmiral Gyldenløves ordre er datert 18de juli. Den gikk 
ut på at han skulde forene sig med Barfoeds eskadre, gå til farvannet 
ved Bornholm, hindre foretagender ved de danske kyster og transpor- 
ter til Pommern, eskortere artilleriflåten fra Grønsund og ved kryssere 
holde sig underrettet om fiendens bevegelse. Traff han den svenske 
flåte, skulde han angripe — selv om denne var 2—3 skibe sterkere. 

Her har man i den siste passus atter igjen et uttrykk for den dan- 
ske regjerings syn på situasjonen som utpreget kritisk. Her er ikke 
lengere tale om at han skal være overlegen for å gå til angrep eller 
fienden ,bastant” for å motta slag. Selv om han er flere fartøier sva- 
kere skal han angripe. Friere hender hadde neppe en dansk ad- 
miral tidligere hatt. Og her er et likhetspunkt fra Middelhavet som 
det kan ha sin interesse å peke på: Da Napoleon i 1798 forberedte sin 
ekspedisjon i Middelhavet, gjaldt det å velge en admiral for den en- 
gelske middelhavsflåte. Man var blitt opmerksom på Nelson i slaget 
ved St. Vincent og admiralitetet skrev da til admiral lord St. Vincent, 
der hadde ansettelssemyndigheten, og foreslog Nelson ansatt og an- 
fører bl. a.: ,— — you will not bee surprised that we are disposed to 
st”ain every nerve and incure considerable hazard in effecting it.” 
Nelsons utnevnelse vakte stor bitterhet innen marinen og admiral Sir. 
John Orde gikk endog så vidt at han utfordret lord St. Vincent til duell. 
Denne blev dog ikke utkjempet. Også her stod store ting på spill, så 
store at man fant det nødvendig å løpe selv en stor hasard. Og de fant 
den rette mann, der med stor underlegenhet i materiell opnådde de 
største resultater. Det samme kan ikke sies for Danmarks vedkom- 
mende. Mannen hadde man sikkert i Sehested, men den mann valgte 
man ikke. 

Da Gyldenløve med sin flåte den 18de august ankret ved Rigen, 
talte den i det hele 28 skibe, hvorav 16 linjeskibe. Resten utgjordes av 
5 fregatter. 6 mindre skibe og 2 hospitalsskibe. Hertil kom altså Sehe- 

steds eskadre i Binnenwasser, men denne var bundet til dette farvann. 
Efterat pokuleringen med tsaren var overstått, lettet Gyldenløve den 
26de august og seilte til Bornholm, hvor han ankret og sendte ut sine 
rekognoseringsfartøier. 

Den 3dje september løp Wachtmeister ut fra Carlscrona med den 
svenske flåte, der ialt talte 28 skibe, hvorav 24 var linjeskibe, 3 fre- 
gatter og en jakt. 

Allerede samme dag fikk Gyldenløve melding om den svenske 
flåtes utløp. Næste dag lettet han og fikk ut på dagen melding om sven- 
skenes styrke. Spørsmålet var da: Skulde han opta kamp, eller skulde 
han ikke? En elastisk fortolkning av ordren måtte tillate ham kamp. 
hvis han forøvrig følte sig opfordret til det. Han valgte å vike undav 
og la vestover forfulgt av de svenske som kom i svak føling med hans 
arriergarde. Om aftenen ankret Gyldenløve ved Stevns og Wachtmei- 
ster noe lengere øst. 

Tidlig næste morgen, den 5te september, holdt Gyldenløve krigs- 
råd. Barfoed, der hadde latt sig representere ved sin flaggkaptein, lot 
denne erklære, at han mente at man måtte motta kamp. Men han stod 
alene med sin mening, og Gyldenløve lettet derfor anker og stod nord- 
over. Nytt krigsråd blev holdt, hvor Barfoed møtte personlig efter ut- 
trykkelig ordre. og nu besluttet man enstemmig å gå innenfor Drog- 
den og sperre innløpet med 8 skibe. Wachtmeister fulgte efter og der- 
med var den danske flåte satt ut av spillet. 

I 1676 hadde situasjonen vært den samme. Men Niels Juel hadde 
ikke latt sig innesperre. Han holdt sig i sjøen og beholdt derved fritt 
slag. Men Niels Juel var en fører av første orden, og hadde som mot- 
stander en ikke sjømann, der hadde få og små betingelser for å føre en 
flåte, mens Gyldenløve som motstander hadde en prøvet sjømann, som 
han, trods den prekære situasjon, nødig vilde binde an med. Det var 
en ublid skjebne som hittil hadde fulgte Gyldenløve: I 1700 blev han 
klemt inn på Kjøbenhavns red med hele sin flåte og tvunget 
inn i pindsvintaktikken; i 1710 blev han klemt inn i Kjøge bukt 
og undgikk med nød og neppe en katastrofe; i 1711 løper han uten 
videre hjem med hele flåten og gir svenskene fritt spillerum til sine 
transporter, og nu i 1712 velger han atter pindsvintaktikken og blok- 
ker sig op i Drogden, hvorfra han ikke kan utfolde flåten til kamp, 
sålenge svenskene holder en kloss blokade. Ja så ilde var situasjonen, 
at Judichær fikk ordre til dag og natt å arbeide på å klargjøre noen 
bombefartøier ,til flåtens beskyttelse”, og den 7de kom to sådanne 
prammer ut til den. På denne måte kunde Gyldenløve ialfall ikke 


340 


Peter Wessel som chef for ,Løvendals Gallei” 


verge rikets kyster, således som hans ordre lød på. For Stenbock stod 
derfor nu Carl X Gustafs strategi åpen. Flåten innesluttet, kongen fra- 
værende, Sjelland blottet for tropper. 

Og hadde svenskene oprettholdt blokaden, da vilde sannsynligvis 
Gyldenløves disposisjoner ha blitt gjenstand for historiens strenge dom. 
Men da dette ikke skjedde, har hans fremgangsmåte fått sine tilhengere. 

Men foruten et øiensynlig feilaktig valg av flåtefører, hadde den 
danske regjering også foretatt andre disposisjoner, som ialfall efterpå 
må betegnes som feilaktig. Nordsjøeskadren var blitt liggende oppe 
under Norge lenge efter at Göteborgeskadren hadde lagt op og sendt 
sine besetninger til Carlscrona. Wilster blev lenge liggende uvirksom 
ved Fladstrand, og Troyel lå lange tider i Stavern efter at han hadd> 
overtatt kommandoen. Wessel lå i det evindelige fastnaglet til Flad- 
strand for å vente på Løvendals sekretær, og senere blev han benyttet 
til å frakte kvinnfolk over Skagerak. Hadde han, som han til enhver 
tid maset på, fått anledning til å krysse efter sin oprindelige instruks, 
vilde han troligvis ha skaffet fornøden oplysning om den svenske flå- 
tes oplegg i Göteborg. Hans tidligere rekognoseringer på dette område 
gir ialfall grunn til en sådan formodning. I ethvert tilfelle var det en 
mangelfull rekognosering som gjorde at Troyels flåte blev holdt for 
lenge i de norske farvann. Og hadde Troyels eskadre vært i Østersjøen 
den 4de september, hadde Gyldenløve efter sin ordre vært nødt til 
å angripe den svenske flåte. 

Imidlertid — Stenbock kunde nu iverksette sin første transport. 
Han førte den ikke til Sjelland, således som han hadde antydet for 
rådet, efterat Binnenwasser var lukket. Den gikk til Dornebusk, på 
nordvestsiden av Rigen — se kartet — og landsatte her den 25de sep- 
tember den første del av ekspedisjonen, 9423 mann. I hele 20 dager 
hadde altså Gyldenløve ligget uvirksom, mens svenskene hadde fritt 
spill i Østersjøen til overføring av sine tropper. Det må ha vært en 
ubehagelig situasjon for den kommanderende admiral i Østersjøen, 
såmeget mere som Wachtmeister allerede den 8de september. altså 
3 dager efter innesperringen, hadde seilt tilbake ti! Østersjøen, uten 
engang å ha gjort antydning til angrep på den uheldig rangerte danske 
flåte. Gyldenløve lå altså med hele den danske Østersjøflåte ganske 
uvirksom, mens hele Østersjøen var hvit av seil av de 110 fartøier, for- 
uten orlogsflåten, som førte de svenske tropper over til Pommern. 
Tidens guder er dens menn. Resultatet var lammende for de alliertes 
operasjoner mot Rigen og Stralsund. Første del av dramaet var endt. 

Hvad der kan ha forledet Wachtmeister til å opheve innesperrin- 

gen av den danske flåte, er ikke så godt å si. Alene om ansvaret herfor 
er han ialfall ikke. Stenbock får være med til å bære dette og øien- 
synlig i utstrakt grad. Det som bragte hans nervøsitet op til høide- 
punktet, var øiensynlig frykten for Sehesteds eskadre i Binnenwasser, 
der talte 1 linjeskib og 12 fregatter samt 3 svært bestykkede prammer. 
I brev av 6te september skriver derfor Stenbock til Wachtmeister at 
det er nødvendig å dekke transporten, som han dengang mente skulde 
gå til Perd, på østsiden av Rigen, altså like ved innløpet til Binnen- 
wasser, hvor Sehested lå. Stenbocks sinnsstemning avspeiles i et brev 
til kongen, hvor han sier: ,Her ligger jeg som en barselkvinne og ven- 
ter på min forløsning”. Men Wachtmeister var jo nettop jormoren som 
skulde muliggjøre nedkomsten. Stenbocks forlangende om en direkte 
dekning av transporten fant Wachtmeister altså å måtte efterkomme; 
men splitte sin flåte vilde han ikke, hvad der er foreståelig nok, og der- 
med seilte han med hele flåten til Riigen. Dette Stenbocks forlangende 
var ialfall unødvendig. De 9 spaniafarere var tilstrekkelig til transpor- 
tens dekning, så meget mere som Sehested hadde bruk for alle sine 
fartøier til det forestående angrep på Rigen. Stenbock hadde ialfall 
i god tid beskjed om at Wachtmeister med hele sin flåte hadde forlatt 
farvannet ved Drogden, og han hadde altså full anledning til igjen å 
sende den tilbake, om han deri hadde sett den riktige fremgangsmåte. 
Men at Gyldenløve ikke fulgte efter, det er det forunderligste av alt. 

Under utlossning av transporten lå orlogsflåten tilankers mellem 
Dornebusk og Wittow. Stenbock hadde innstendig anmodet Wacht- 
meister om å la en konvoy med førselsskibe gå til Gellen, altså det 
vestlige innløp til Binnenwasser, og foreta utlossningen der, da han 
manglet vogner til å kjøre ladningene så lang vei til Stralsund; men 
generaladmiralen svarte at de måtte losses på stedet og avslog Sten- 
bocks anmodning om å sende et linjeskib til Wismar med rekrutter. 
Han hadde ingen ro på sig; ti den 26de hadde kaptein Printz på ,,.Hvita 
Örn” bragt melding om, at den danske flåte var sett ved Stevns. Det 
var nu ikke tilrådelig å ligge så nær land. Flåten lettet, generaladmi- 
ralen anbefalte Stenbock å ,ta sine mesures” og navnlig la spaniafa- 
rerne dekke transportflåten mot de fiendtlige fregatter. — 


Vi vender nu tilbake til Peter Wessel, der den 18de var halt ut 
på reden i Kjøbenhavn efter endt reparasjon. Her hadde han sluttet 
sig til schoutbynacht Troyels eskadre, til hvem der først den 29de au- 
gust var blitt sendt ordre om å begi sig til Østersjøen i anledning av 
de forestående begivenheter. Dagen forut hadde Wessel skrevet til 

Hausmann og rapporterer, at han ganske uformodende er kommet ned 
til Kjøbenhavn og der inntil videre lagt under hovedflåten. Han avgir 
rapport om de hendelser han har hatt, og anfører, at han ved opbrin- 
gelsen av de to lurendreiere har oprettet skaden således som lovet av 
ham. Gud gi vi hadde vært her for 10 dager siden, sier han, så hadde 
det sett bedre ut. Som det nu er har hovedflåten måttet trekke sig til- 
bake til Dragør for den svenske. Fregatten ,Den blaa Hejre” er skutt 
isenk av to svenske linjeskibe. Så snart vinden blir god vil Hans Høye 
Excellence seile med flåten. Gud gi lykke. Det vil se ilde ut om de 
10 fartøier av den finnske eskadre, således som det spargeres, har slut- 
tet sig til den svenske hovedflåte. Imidlertid kan dette bli en god 
»Slaugbog” for en fattig kar og nu kan nådig herre erfare at det er gått 
som han (Wessel) for to måneder siden forutsa om situasjonen i Øster- 
sjøen. Han uttaler tilslutt håpet om, at nådig herre vil sende ham noen 
ord før han seiler til Norge, så har han kun å befale om han vil ha noe 
utrettet på stedet. 

Skrivelsen viser en merkelig fortrolighet mellem den ennu ikke 
22-årige sekondløitnant og den øverstkommanderende general i Norge. 
Herrerne har diskuttert de militære forhold i Østersjøen og den unge 
Jøitnant gjør den høie general opmerksom på, at han har fått rett i sine 
forutsigelser. Han har rett i at noe kunde vært anderledes, hvis Nord- 
sjøeskadren var kommet 10 dager tidligere. og med de 10 finnske ar- 
merte menes sannsynligvis den svenske Nyenske eskadre, der var ut- 
rustet og sendt til sitt bestemmelsessted i Finnland. Det er forøvrig 
merkelig at Wachtmeister ikke hadde latt denne eskadre slutte sig til 
hovedflåten. Herved vilde han ha hatt en veldig overmakt og ligget 
mellem den danske og den russiske flåte. Den i Wessels skrivelse 
nevnte fregatt ,Hejren” var den 8de september blitt drevet inn på 
Præstø fjord av den senere så bekjente fregatt ,,.Hvita Örn” og skutt i 
senk, idet den gjenværende besetning blev tatt tilfange. Wessels anta- 
gelse om, at dette skulde være utført av to linjeskibe, er således feilak- 
tig. Det i skrivelsen benyttede uttrykk ,,slaugbog” er som så mange 
sjømannsuttrykk av gammelhollandsk oprinnelse. Det hollandske ord 
»slagboeg” betyr vending med et skib som krysser eller bauter'). Man 
finner det ofte i datidens rapporter fra sjøofficerer og Wessel har altså 
ved dette uttrykk ment at her forelå en chance for ham til å komme 
sig frem. Det synes da også å ha holdt stikk. 


1) Woordenbock der Nederdeutsche Deensche op Noorweeysche Talen av 
Nicolai Henrich Jæger. Christiania 1826. 

Troyels flåte bestod av 6 linjeskibe, 4 fregatter og 2 snauer. Den 
19de september lettet eskadren og Wessel sier i journalen at han holdt 
kloss efter schoutbynachten, da han ingen lods hadde. Den 20de 
ankret eskadren ved hovedflåten, Wessel like aktenom generaladmi- 
ralens skib. Dermed utgjorde den danske flåte 22 linjeskibe. 10 fregat- 
ter og snauer samt 5 mindre fartøier. Vinden var W.N.W. med mers- 
seils kuling, så der var full anledning til å seile nårsomhelst. Det hadde 
ennu vært tid til å kaste sig over den svenske flåte, og hindre hele 
transporten. Gyldenløve blev imidlertid liggende. Den 21ide skulde 
den deputerte av sjøetaten etatsråd F. C. Adeler mønstre den fra Nord- 
sjøen kommende eskadre, og Wessel fikk også samme dag fra Barfoed 
ordre om å holde sine ruller klar. Denne deputerte representerte det 
civile element i krigsrådet, og hadde særlig befaling til å ,,vareta kon- 
gens interesse og tjenestens befordring”. Hermed tilbragtes da dagene 
til den 23de, men da blev Gyldenløve simpelthen puffet ut. Kongen, 
som imidlertid var kommet hjem fra Stift Bremen, utstedte under 
20de september til overflod en ny ordre til generaladmiralen. Denne 
gikk ut på at Gyldenløve skulde gå til Stevns og derfra søke oplys- 
ninger om fiendens bevegelser. Det synes således som om dette ikke 
kunde gjøres fra Drogden. Hans uvirksomhet synes efter dette å ha 
vært absolutt. Når dette var gjort skulde han søke kamp, selv om 
hans flåte var 3—4 linjeskibe svakere enn fiendens. Skibenes antall i 
underlegenhet er altså yderligere øket. Regjeringens overbevisning om 
å måtte våge noe var altså enn yderligere styrket. Helst måtte sam- 
menstøtet finne sted vest for Bornholm under iakttagelse av ,all for- 
siktighet og konduite”. Hvis den fiendtlige transport til Rågen eller 
Wismar ennu ikke var utført, skulde han av all makt søke å hindre 
den; dersom den blev ført til Danzig, måtte han ikke følge efter; men 
var den ført til Pommern, og de allierte av den grunn opga Stralsunds 
beleiring. skulde han efter samråd med Sehested hjemføre det danske 
beleiringsartilleri. Skjønt han formelt stod under tsaren, måtte han 
ikke av denne la sig beordre til å legge flåten så nær land, at den der- 
ved blev utsatt for fare. 

Den 23de sier Wessel i sin journal: ,Formiddagsvakten, blef 
formerseil med 1 canon Skud tilsatt fra General Skibet, som blef Re- 
specteret af de andre Flag Mændene, Kortede bott ind, lettede vor 
Ancher, kom under seil, vinden W. Laber Kuulte, 

I eftermiddagsvagtens Begyndelse, var heele floden under Seil, 
og blef giort Seignal, for at Anchre da vi kom mit vatters imellem Fal- 
sterboe og Stefvens, 

I Platfoten, Første og hundevagten, vinden N.W. Smucht veir, 
Bramseils Kuuling.” 

Dette er vel å legge merke til, ti den danske generalstab sier i sitt 
verk at Gyldenløve først den 25de avgikk med flåten til Stevns. Efter 
Wessels journal — og den kan vel vanskelig være feilaktig — lå altså 
Gyldenløve allerede fra den 23de mellem Falsterboe og Stevns med 
hele flåten og utstyrt med all fornøden ordre til å slå løs. Han rørte 
sig altså ikke den 24de og 25de, da hele sjøen var hvit av seil fra trans- 
portflåten og den svenske orlogsflåte (se kartet). Men under disse 
omstendigheter blir Wilsters forsømmelse i Nordsjøen for litet å regne 
mot Gyldenløves ufattelige uvirksomhet. Vinden var gunstig, styrke- 
forholdene likedan; men Gyldenløve rørte sig ikke. 

Den følgende dag, den 24de, sier Wessel i sin journal, at flåten 
på dagvakten atter lettet og seilte nærmere inn under Stevns, hvor den 
igjen gikk til ankers. I journalen heter det videre: ,I formiddagsvag- 
ten vinden N.N.O. Mersseils Kuulte, kom een Engelsk Coffardie Mand 
seilendis, hvor efter blef Skiødt fra General Skibbet nogle gange, Mens 
vilde icke samme Skib opbrase, mens seilede stedse med hvad som 
træche kunde, blev giort Seignal for mig fra General Skibbet for at 
lette som og Skeede. Satte ieg til hvad som træche kunde, for at opseile 
samme Skib, Da ieg kom paa Siden braste hand op, lod Jeg hente Skip- 
peren med hans Pass og Connossement, og lod hannem Anchre, for- 
seilte ieg med Skipperen hen til General Skibbet, hvor ieg opbraste paa 
Siden af Generalen, oc for med hannem om bord, bekom ordre af hans 
høie Excellence at Krydse imellem Møen og Trelleborg indtil Nær- 
mere, Stillede min Cours S. i eftermiddagsvagten ad Møen til, Vinden 
N.W. stif Kuulte.” 

Gyldenløves ordre var følgende: 


»Hr. Capt. Lieutn. Wessel. 

Den commanderende Officer paa Fregatten Løwendahls Galej 
haver uden Ophold at giøre Seil for at holde det intil nærmere Ordre 
krydsende imellem Trelleborg og Møen, dog saaledes, at han ey gaaer 
ud af Sigte af Orlog-Skibet Delmenhorst, hvis Commanderende er be- 
ordret halvanden Mil fra Floden S.S.O. at ligge til Ankers; Hvis Cof- 
fardie-Skibe hannem paa hans Kryds-Togt maatte begegne. haver hand 
at praje for Kundskab om Fienden og hans Flode at indhente, dog skal 
det ikke vere ham tilladt, med nogen Slags Jagt længere fra ermeldte 
Orlog-Skib sig at udbegive end at hand det vel kand holde udi Sigte, 
Skulde hannem noget fiendtligt forekomme, haver hand det ufortøvet 

ved et Seignal Delmenhorst at kundgiøre, og sig derpaa retirere. Ved 
hans Tilbagekomst udi Floden indbringer hand skriftlig Rapport om 
hvis udi Søen hand være forefalden, og i det øvrige bruger hand Søe- 
mand og Soldatskab som forsvarlig. 

Gyldenløw. 
Elephanten til Anchers under Stevens d. 24de 7bn. 1712.” 


Det er bemerkelsesverdig at Gyldenløve kaller Wessel Capt. 
Lieutn. all den stund han jo ennu kun var sekondløitnant*'). Av ordren 
fremgår altså at Wessel skulde holde sig i linjen Møen—Trelleborg og 
han måtte ikke komme av sikte av linjeskibet ,Delmenhorst”" som lå 
på fremskutt bevoktning. Dette var altså den dag da hele sjøen mel- 
lem Carlscrona og Rigen var full av hvite seil. Gyldenløve hadde 8 
fregatter og 2 snauer til sin rådighet. Hadde han da den 23de, istedet- 
for å ankre, seilt inn i Østersjøen og benyttet de lettere fartøier til 
fremskutt bevoktning, vilde han ha kommet like op i den store trans- 
port, og katastrofen hadde vært der. Rothe sier at der den 24de, sam- 
tidig med ,Løvendals Gallei” blev sendt ut 2 linjeskibe og 3 fregatter 
på rekognosering: og dette bestyrkes av Wessels rapport; men den 
danske generalstab sier i sitt arbeide at rekognoseringen først begynte 
den 26de. 

Søndag den 25de september på dagvakten opbragte Wessel en 
holsteinsk kreyert, som utga sig for å være lastet med mursten. Wessel 
lot sig imidlertid ikke bluffe og sendte en løitnant ombord for nærmere 
undersøkelse. Man fant da under køiene bortstuet en hel del lerret, 
kniplinger og spiserier, for hvilket der intet papir var ombord. Wessel 
tok da varerne til sig og vilde ta kreyerten med til flåten, mens blef i 
formiddags vagten vard 6 Skibe som giorde Jagt paa 2de af vore or- 
logs-Skibe og 3 Fregatter, som var ude at krydse, og la Nordover imod 
mig, tog jeg fornemt. kramvarer til mig, og gaf Kiøbmandens Tienere 


Min Haand derfor, Var ieg foraarsaget, samme tid at forcere med Seil, 


saasom de Svenske Skibe, samme Kreyert paa siden hvor de tillige- 
med hannem opbraste og fulte hannem ombord, Kunde ieg samme 
tid telle fra min Storstang — 19 Seilere: som laa N.N.W. over ved vin- 
den, da ieg kom orlog Skibbet Delmenhorst, som laa paa Brandvagt, 
saa neer at hand kunde see Seignal fra mig, giorde ieg efter Ordre 
Seignal for Hannem, paa alle Skibe som ieg hafde seet, 


1) Garde sier forøvrig at fartøisehefene ofte benevntes capt. lieutn. selv om 
de ikke hadde graden. 

I Platfoden foer jeg Delmenhorst om bord, for at berette hannem 
hvad mig var passered, 

I første vagten holdt det krydsende mellem Trelleborg og Møen.” 

Næste dag — den 26de — gikk Wessel, da flåten hadde lettet, op 
på siden av flaggskibet, för der ombord og avla skriftlig rapport") om 
hvad han hadde oplevet. 

Gyldenløve hadde altså nu mottatt nøiaktig melding om fiendens 
styrke og ifølge kongens ordre skulde han nu angripe. I eftermiddags- 
vakten fikk Wessel ordre av generaladmiralen til å seile til Dornebusk 
for å se om den svenske flåte var der. Journalen sier herom: 

»Hundevagten 3 gl. ude, fornam een Deel blickfyrer, saa og lige- 
som mand kunde see, een Deel Skibe liggendis til anchers. 4 gl. ude 
hørte at Kloche blef Slagen udj een Deel Skibe, holte det med smaa 
Seil kryssendis, par gl. over dend eene, par gl. over dend anden boug, 
for at see ved Dagen hvor mange Skibbe der var. Ved dagens begyn- 
delse Saae dend heele Svenske flode, laa til Anchers i een lige Line for 
ved Dornebusk, og een transport flode inden for Dornebusk ogsaa til 
Anchers, hafde ved Solens opgang 4re Svendske orlog Skibe agter ud 
til Lowart, af mig og 2de i lee agter ud, fra mig som kom fra floeden, 
Forcerte ieg med Seil det beste ieg kunde N.O. for at undflye, holte een 
del plat af for de Vind paa mig Skiød tvende Skud efter mig. Skiød ieg 
agter ud, en deel Skud. for des bedre at have fart(!), I formiddags Vag- 
ten (den 27de) 6 gl. ude, kom i læ een fregatt, som laa ved vinden S.W. 
over imod mig, skiød ieg et Skud med Skarp efter hannem, holt hand 
for Vinden af, og Satte til alt hvad som træche kunde for at undflye, 

I eftermiddagsvagten 2 gl. ude, hafde Bornholm N.N.W. fra mig 
åre mil, Samme tid lagde ieg W.S.W. over dend anden boug, tillige 
med de andre svenske Skibe, som giorde Jagt paa mig, hvor de op- 
hefvede Jagten, da voris Danske flode, som hold for de vind ner paa 
dend Svenske, 3 gl. ude hafde voris Flaade udj N.T.W. 4re miil fra 
mig og dend Svenske flode W.S.W. 2 miil fra mig. Da ieg kom dend 
Svenske General paa 1 — 24 pådr's skud ner, satte ieg Kongens flag 
giøss og Vimpel til. med 3de Skud under Skarp, lagde samme tid N.O. 
over til voris flode, Vinden N.N.W.” 

Han sendte nu rapport til generaladmiralen om hvad han hadde 
sett. Foruten hvad journalen inneholder, melder han også, at fien- 
dens flåte talte 24 linjeskibe. 

Wessel hadde således vært i en meget prekær situasjon. Han 


1) I rapporten sier han, at han fra stortoppen så 21 svenske skibe, stort og 
smått, mens det altså i journalen står 19. 

kom sig på en elegant måte klar av alle forfølgere, sender en svensk 
fregatt på flukt ved et kanonskudd og går derefter op på kanonskuds 
avstand fra Wachtmeister og håner ham med dansk løsen. Den risiko 
han hadde løpet ved å holde så nær den fiendtlige flåte var fullt be- 
rettiget; ti han hadde derved opnådd full oversikt over situasjonen så- 
vel for orlogsflåtens som for transportflåtens vedkommende. 

På hundevakten natt til den 28de lå Wessel vestover med den 
danske flåte. På dagvakten den 28de hadde man den svenske flåte i 
læ, 3 mil av. Vinden nord. Tidlig på formiddagen blev gitt signal til 
å holde ned på den svenske flåte som lå rangert i slagorden, men da 
flåtene nærmet sig hinannen, holdt den svenske, efter Wessels frem- 
stilling, av for å undgå slag. Om eftermiddagen var vinden gått over 
på N.N.W. å N.W.t.W. — Den svenske flåte holdt av ned mot Rågen, 
den danske la N.t.W. over og senere N.N.O. over. På hundevakten lå 
flåten W.t.N. over. 

Den danske generalstab sier, at Gyldenløve ingen interesse hadde 
hatt av å angripe Wachtmeister den 28de; hans mål var å komme 
mellem flåten og transportflåten. Det lyder forunderlig. Det strategi- 
ske mål tilsjøs er alltid motstanderens krigsflåte; får han den ruinert, 
er enhver transportflåte fullstendig verdiløs. Ut fra dette riktige syns- 
punkt hadde også kongen gitt kategorisk ordre til Gyldenløve om å 
angripe den svenske orlogsflåte. At Gyldenløve skulde ha forutsett en 
vindforandring der skulde skaffe ham ennu flere fordeler enn den han 
hadde i sin luvstilling, lyder fast utrolig. 

På dagvakten den 29de var den danske flåte % mil av Møen 
som den hadde i S.W.t.S. — Vinden var nu gått over på W.S.W. og 
flåten la sydover bidevind. Den svenske flåte var fremdeles i læ og 
der blev gjort signal til å holde ned på den. Ved middagstid stod man 
2 mil av Møen som peiltes i N.W.t.W. og hadde den svenske flåte tvers 
i læ 1% mil av*). 

Om angrepet på den svenske transportflåte sier Wessel i sin 
journal: ,Eftermiddags vagten 2 gl. ude blev ieg tillige med Fregatten 
Raa, Ørnen og Søriddern, beordret at forseile til dend Svenske Trans- 
port flode til at Sticke i Brand, og medtage saa mange som vi kunde 
faae, Var fregatten Ørnen et Støcke forud, som holt til Luvert een tem- 
melig støcke, forcerede med Seil beste vi kunde, Vinden W.S.W. da vi 
kom ned imod Transporten, Kappede een hoben Skibe, og holte plat 
for de vind af til dend Svenske flode, og een deel forsatte Skibene ind 


1) Wessocls journal. 

paa Grunden hvor iblandt var 2de Commendeurer, som førte Stander 
fra toppen, som var Spaniefarer, hver af dem hafde et glat Laug Stø- 
cker, Holt ieg for de vind af efter dem, for at coupere dem, saa icke 
kunde undflye, eftersom de 2de Fregatter var til luvert af mig, Da Jeg 
kom form. Spaniefarer paa siden, begyndte de at gifve mig laget nogle 
gange, hvor ieg samme tiid vilde hafve lagt dend største ombord af 
dennem, kom een Svensk Fregatt, Seilendis iblant transp. Skibene, 
dennem at Mantinere, og Svenske floden var icke over en 36 pådr's 
Skud fra mig, 

Maatte ieg Resoluere at kaste ved vinden N.W. fra forbemt. Span- 
niefarer, efter som ieg hafde faaet een Kugle igiennem fuche Masten 
saa og een deel skade paa noget touverck og Fregatten, var ej noget 
8 pdr's skud fra mig, vilde forbemt. Fregatte hafde lagt mig ombord, 
da vi var et Pistol Skud fra hverandre, gaf hand mig laget, og ieg han- 
nem igien, Een Fregatte af 30 støcker lagde mig over dend anden 
boug, og Continuerlig Skud efter mig Mens lod ieg staa til, alt hvad 
Som træche kunde, i hvor vel min stor stang, var brøstfældig, og store 
Skiød, blev Skiøtt i Stycher, saa og 2de mand qvæstet, een af Maste 
skraa, og een af Skraa-Kugle. Blef Skiøt een Kugle efter dend Svenske 
Fregatte, fra hans General, hvor paa hand maatte holde af, ner til dend 
Svenske flode, Aarsagen var vel denne, at den Pultrong icke hafde 
holt sig bedre imod mig, Skiød dend Svenske General, et Admiralskib, 
strøg 2de andre orlog skibe efter mig, Mens ære være Gud, efter som 
jeg ej fich anden skade af dennem, end Seil, tauer blev forskiøt, Saa 
og 2de Kugler igiennem storstangen og store Mersefal i støcker skiøt, 
saa Merseraaen blef hengendis i Bramskiøderne, Mens lovet vere Gud. 
som hialp mig vel fra dennem, og bevarte mine stænger og Master, at 
de icke gick over borde, imedens ieg var hos dennem, 

Ved platfodens udgang, Seilte cours N.W. 4 mil. Vinden W.S.W. 
stil Kuulte, 

I første vagten 4r glass ude, kom ieg Gud vere eret beholden ind 
i vor flode, Vinden S.W. Merseils Kuulte, Ved vagtens udgang W.N.W. 
Seilte coursen 3 Miil — —”. 

Wessel kommer også senere en gang tilbake til sin deltagelse i 
dette raid. Våren 1717 blev der nemlig avkrevet Tordenskiold og hans 
underlagte officerer i Nordsjøeskadren en opgave over hvilke fartøier 
de i løpet av krigen hadde opbragt eller ødelagt. Med skrivelse av 29de 
mars 1717 innsender Tordenskiold sin liste”). hvor det angående af- 


1) Se senere. 

færen heter: ,Anlangende de Transportskibe, som under Tornbusken 
blev erobret vil jeg underdanigst forvente min andeel med de andre, 
saasom jeg afskar dem retrait, for ikke at undkomme, hvor en deel 
blev sat paa land, en deel tagen af de Andre Fregatter, medens jeg var 
i Action med 2de Spanie-Fahrer og Fregatten Hvide Ørn.” Er denne 
fremstilling riktig er Wessel altså en medvirkende årsak til den op- 
ståtte panikk og den derav følgende ulykke for de svenske. Dette blev 
ialfall ikke innrømmet av de ledende under kampen, og det var heller 
ikke i 1715 opfatningen hos admiralitetet (se senere), hvilket forøvrig 
ikke er ensbetydende med at det ikke var så. 

Det er bemerkelsesverdig at det citat som den danske generalstab 
anfører fra ,Løvendals Gallei”s journal ikke finnes i den ovenfor 
givne avskrift av den journal som finnes i Videnskabenes Selskab i 
Trondhjem. Der må altså finnes 2 journaler av forskjellig innhold; 
den annen må da sannsynligvis være fartøiets loggbok. Efter den her 
benyttede journal sier Wessel ikke — således som anført i generalsta- 
bens fremstilling, — at den svenske generaladmiral kom ned til trans- 
portflåten. Han sier derimot at generaladmiralen ved skuddsignal 
sendte 2 linjeskibe ned til understøttelse av transportflåten. 

I generalstabens arbeide heter det: ,Hvad Gyldenløve ved sine 
manøvrer hadde arbeidet hen til, var nu nådd. Den svenske flåte i læ, 
vinden ut fra land, og selv lå han mellem begge svenskenes avdelin- 
ger”. Luven hadde han hatt den hele tid, så den hadde han ikke op- 
nådd ved noen manøvre. Vinden hadde fra W.t.N. i plattfoten den 
foregående dag, gått over på W.S.W. i dagvakten den 29de, og først 
på førstevakten den 29de. altså efter at angrepet var ferdig, gikk den 
over på S.W. Men denne vindforandring hadde vel vanskelig noe med 
Gyldenløves manøvre å gjøre. Og videre er det neppe korrekt å si at 
den danske hovedflåte lå mellem begge de to svenske avdelinger, altså 
mellem orlogsflåten og transportflåten. Ti hadde dette vært tilfelle, 
hvorledes kunde det da hende at 40 transportfartøier ved å holde platt 
av, kunde komme helskindet frem til den svenske flåte? Wachtmeister 
mener jo også at den hele flåte vilde være reddet, hvis den i tide 
hadde kappet og seilt ned til ham. Men hvorledes kunde dette ha kun- 
net skje, hvis den danske hovedflåte hadde ligget imellem? Og hvad 
verre er, hvorledes kunde transportflåten under denne forutsetning bli 
understøttet av en fregatt — efter Wessels fremstilling synes det å ha 
vært 2 — og 2 linjeskibe. Det vilde ha vært litet smigrende for den 
danske flåte om så hadde vært tilfelle, det er ilde nok at understøttel- 
sen ikke blev avverget, når den danske flåte lå til luvart. Det frem- 

går da også av Wessels journal, at han måtte seile 4 mil med kurs 
N.W. for å nå den danske flåte, det er da også et bevis for at denne 
ikke lå mellem de to avdelinger. 

Gyldenløves disposisjoner ved denne anledning virker ingen- 
lunde imponerende. For det første var hans ansetning alt for svak. 
Allerede de 9 spaniafarere vilde, hvis de ikke hadde tapt hodet, vært 
en alvorlig motvekt mot de 5 fregatter som blev sluppet løs på trans- 
portflåten. Hadde kaptein Krechel fulgt sin ordre og avvist angrepet 
med disse spaniafarere, som jo nettop hadde som sin opgave å dekke 
transporten mot lettere fartøier, vilde førselsfartøiene i ro kunnet lette 
og seilt for de vind ned på hovedflåten. Dette skjedde altså med 40 
fartøier, mens resten i fullstendig panikk enten rente på land eller 
gjorde andre galskaper. 

Men hertil kom altså at der fra hovedflåten kom understøttelse 
endog av linjeskibe. hvorav følgen var at den danske styrke på kamp- 
plassen blev knusende underlegen og måtte være glad til at den slapp 
noenlunde helskinnet ut. Og alt dette ligger den danske flåte til luvart 
og ser på! Og her ligger Gyldenløves store strategiske feil. 
Istedetfor å kaste sig over den svenske hovedflåte, som er det strate- 
giske mål, og hvis ruin derfor for en overskuelig fremtid vilde umu- 
liggjøre enhver transport over sjøen, og hvis nedkjempning vilde bety 
transportflåtens fullstendige ødeleggelse — så legger han sig altså selv 
på tilstrekkelig avstand og sender en helt utilstrekkelig styrke inn til 
ødeleggelse av endel transportskibe, hvis innhold av tropper forlengst 
er landsatt, og hvis innhold av materiell er kommet langt på vei i 
samme retning. Transportfartøier kan erstattes i en krig, orlogsskibe 
ikke. 

Hvad nu Wessels optreden under angrepet angår, så tjener det 
hans strategiske instinkt til ære, at han istedetfor å kaste sig inn i flok- 
ken av koffardifartøier, tar sikte på å avskjære disse forbindelsen med 
egen flåte. Og til opnåelse av dette kaster han sig over transportflå- 
tens bedekning, spaniafarerne. Er disse først ødelagt, faller resten av 
sig selv. Men herved kommer han op i kamp med to av disse godt 
bestykkede fartøier, dernæst en fregatt på den ene boug og litt efter en 
lignende på 30 kanoner på den annen, og da så enn yderligere 2 linje- 
skibe faller over ham, er han lykkelig over å slippe fra det med noen- 
lunde helt fartøi og rigg. Merkelig nok sier journalen intet om erob- 
ringen av kreyerten ,..St. Peder”. Men det fremgår av sjøfiskalens pro- 
tokoll at den er tatt av Wessel, likesom dette sees av senere korre- 
spondanse. I det hele blev der ifølge fiskalens protokoll tatt 19 far- 

tøier, men hvor mange der blev ødelagt eller ødela sig selv, er ikke 
med sikkerhet konstatert. 

Den danske generalstab sier videre at Wessel næste dag måtte 
skifte sin forstang og reparere, og at han derfor ikke kom til å delta 
videre i affæren. Dette stemmer ialfall ikke med den ,Løvendals Gal- 
lei”s journal, som her benyttes. Ti i denne står en meget detaljert 
fremstilling av de følgende dages begivenheter. Den vil nedenfor bli 
gjengitt. Det står også i strid med Wessels nedenfor angivne skrivelse 
av 2nen oktober, hvor han anmoder generaladmiralen om å få gå til 
Kjøbenhavn for å reparere. Inntil da har han altså vært med. 

For fredag den 30te september sier journalen: 

»I Dagvagten vinden W.S.W. stif Kuulte 4 gl. ude. Blef giort Seig- 
nal, lagde W.N.W. å N.W.T.W. over dend anden boug, Vagtens ud- 
gang, hafde N.W. Huchen af Møen — W.N.W. % mil fra os, Saae dend 
Svendske floden 3 Miil fra os i lee, blef strax giort Seign for at holde 
ned paa Svenske floeden. som alt var Separerit af Vinden, Middagen 
lidet Slap Kuulte, hvor paa voris General Minskede Seil, for at ope 
bie voris arrier Garde, som da var admiral Barfod, for ved vendingen 
var admiral Rabis Divission bleven avant Garden, holt ieg paa siden 
af Qvarten efter ordre, og satte een gammel forstang op, istæden for 
dend store stang, som var i støcher Skiødt; 

Platfoden 1 gl. ude kunde mand see, at 2de af voris Skibbe, som 
da hafde avant Guarden, begynte at skyde paa fiendens arrier garden, 
som Continuerede omtrent 2 gl. hvor paa de Svenske begynte at holde 
af for vinden, og een deel af Dennem var kommen udj Confussion, 
Mens vore Skibe holte hver af siden paa sin Mand, for disbedre at 
komme i Line med Generalen. for disbedre at holde fiendens avant- 
guarde i Lee, paa det de ej skulde faa lu fra voris, Var og 2de Skibe, 
som skulde være dend Svenske Generals Secundanter heel nær voris 
General. Blef henskicket fregatt Raae og Ørnen for at see om det var 
Brandere eller icke, Maatte de 2de udstaa een Stor ild af Fienden, 
hvor paa de lagde over til Floeden igien, 

I Platfoden 4 gl. ude, var vor General dend Svendske General 
omtrent paa en 6 pdr's Skud Nær, Mens formedelst aftenens paakom- 
melse kunde der ej noget Slag Passeres, eftersom fienden Continuerlig 
løb — —”. 

Dette er igrunnen hovedinnholdet av hvad der hendte, eller ret- 
tere sagt, hvad der ikke hendte. Gyldenløve hadde en glimrende an- 
ledning til gjennembrudd, da svenskene var i konfusjon, og Wacht- 
meister uttaler sin forbauselse over at det ikke blev gjort. Gyldenløve 

på sin side skylder på Barfoed, der var sakket akterut, hvorved han 
skulde ha hindret gjennembruddet. En undersøkelse blev iverksatt for 
å bringe dette på det rene, men Barfoed blev frikjent. Han var jo for- 
øvrig den eneste som under flukten til Drogden hadde uttalt sig for 
mottagelse av slag, og det tjener Gyldenløve til liten ære, at han forsø- 
ker å skyte skylden for sin egen uvirksomhet over på en av sine under- 
førere. Her hadde jo Gyldenløve en glimrende anledning til å prak- 
tisere sine evolusjoner og utnytte sin ,formalistiske overlegenhet”. Det 
har vært sagt at han var så ung, og at dette må tale til hans undskyld- 
ning. Wachtmeister var ialfall meget gammel og dette kan være en god 
undskyldning for at han ikke fikk gjort noe, særlig med en så dårlig 
bemannet flåte, hvad sjøfolk angår. Men var Gyldenløve for ung nu, 
hvad skal man da si om hans alder i 1700, da han også førte flåten, 
og faller der ikke et knusende ansvar på den konge som betror flåtens 
førelse i så unge og så veke hender? Og dette så meget mere som man 
i Sehested hadde mannen, som ifølge sin fremragende dyktighet hadde 
krav på førerplassen. Men når en sådan undskyldning kan anføres om 
en flåtefører, da settes han også langt ned i rekken av sjømilitære le- 
dere, hvad der også er fullt berettiget på grunnlag av hans optreden i 
disse år. Den samme autoritet som har anført Gyldenløves unge alder 
som en undskyldning for at han ikke gikk til angrep på den svenske 
flåte, anfører samtidig at han, Gyldenløve, forstod å gjennemføre en 
av krigskunstens vanskelige opgaver: å tilføie fienden det størst mulige 
tap uten selv å lide noe. Kombinasjonen er noe eiendommelig: og ial- 
fall all sjøkrigshistorie lærer, at intet verdifullt opnåes, hvis lederen 
treffer sine disposisjoner ut fra det synspunkt, at han ,selv ikke skal 
lide noe”. 

Wachtmeister seilte til Carlscrona og Gyldenløve til Kjøbenhavn. 
Efter Wessels journal kunde man på dagvakten den Iste oktober knapt 
se 6 av fiendens fartøier, og snart forsvant også disse. Flere av de 
svenske skibe hadde lidt skade i kampen, andre var sprunget lekk, på 
hele flåten var stor mangel på ankertaug, der fantes knapt proviant for 
14 dager, sykdommer hadde tatt sådan overhånd, at kun halvdelen av 
besetningen på flere skibe kunde gjøre tjeneste. Og når hertil kom, 
at denne besetning for en stor del bestod av ikke sjøfolk, er det klart 
at den danske flåtes bedre tilstand og fremforalt dens bedre bemanning 
langt opveiet den lille underlegenhet i antall linjeskibe. 

Det heter videre i Wessels journal: ,Eftermiddagen begyndte at 
Blæse een heel Storm af een Syden blef giort Seign. for at Due op, Stile 
voris Cours N.N.W. over ad Møen till, 4 gl. ude falt een Matross over 

Borde for os, var ingen apparance at faae hannem igien, Saasom han 
gick strax under og Fregatten skiød hastig fart — —"”. 

Om kvelden gikk flåten til ankers ved Stevns og den 2nen inn- 
ga Wessel til generaladmiralen en forestilling om fregattens tilstand. 
Den kan ikke forsvarlig holde sjøen om noe hårdt vær skulle påfalle. 
Fokkemasten er brøstfeldig efter kanonskudd som er gått tvers igjen- 
nem den og den begir sig noe når fregatten hugger. Ved bagbords gal- 
leri er en planke bortskutt således at han ikke kan føre seil uten at 
sjøen står inn gjennem åpningen. Den nødspire han har satt op som 
storstang er for smekker. Vanter og seil er sønderskutt og de kan ikke 
ordentlig repareres i sjøen. Han anmoder derfor om at nådige herre 
vil beordre ham i havn for å reparere. 

Han fikk samme dag ordre til å seile til Kjøbenhavn, hvortil han 
ankom samme aften og gikk straks igang med reparasjonen. — 

Situasjonen var nu altså den, at Stenbock hadde fått sin første 
troppeavdeling over. Resultatet blev at de alliertes anslag mot Rågen 
og Stralsund falt i fisk. For ham selv var en del førselsskuter med 
bromateriell og annet for armeen nødvendig ødelagt, men derved var 
ingen uoprettelig skade skjedd. Den svenske flåte var fremdeles in- 
takt, der var ingen forandring skjedd i styrkeforholdet de to flåter 
imellem. Forutsetningen for en fortsatt overføring av hæren var altså 
forsåvidt den samme. Gyldenløve hadde ved sin optreden ingen av- 
gjørende forandring fremkalt. 

Det hadde da også vært Waohtmeisters hensikt atter å løpe ut. 
når han hadde fått litt proviant ombord og når 15—1600 hester var 
innlastet i de til Carlshamn innkomne transportskibe. De 9 spaniafa- 
rere var, såvidt skjønnes, uskadt, og disse fartøier kunde tilsammen ta 
over 5000 mann. 

Når planen allikevel gikk istykker, da har dette sin årsak i, at den 
allerede fra begynnelsen av hang i luften. Forutsetningen var jo for 
det første at Carl XII skulde optre på den annen side av Østersjøen i 
spissen for en tyrkisk hær. Da denne forutsetning brast, var jo allerede 
av den grunn det videre heldige forløp av det stort anlagte foretagende 
efter overføringen umuliggjort. Men betingelsene for en overføring 
av de 5 store transporter hadde aldri vært tilstede. For i en sådan ut- 
strekning å kunne benytte en havstrekning, er det nødvendig helt og 
holdent å kunne beherske denne samme havstrekning. Det hadde 
vært nødvendig først å slå den danske flåte. og da så grundig at 
den ikke på lange tider kunde opta kampen om herredømmet på sjøen. 
Heri ligger den store strategiske feil i den svenske felttogsplan. 

Og det at planen på denne måte blev revet istykker, gjorde at 
Stenbock måtte kaste sig inn i Nordtyskland uten noe egentlig mål. I 
Stralsund kunde han jo ikke bli, om ikke for annet så av hensyn til 
matspørsmålet. Så marsjerte han vestover, slog på en glimrende måte 
sine motstandere ved Gadebusch og uttømte tilslutt sin støtkraft i Tön- 
ningen. Men å si, at denne katastrofe hadde sin årsak i ødeleggelsen 
av noen transportskibe ved Dornebusk, det er å se alt for isolert på 
en i og for sig underordnet side av saken. Hadde Wachtmeister holdt 
Gyldenløve innesluttet ved Drogden inntil fartøiene var helt utlosset, 
hadde neppe katastrofen ved Tönningen vært undgått; ti han kunde 
vanskelig ha holdt ham innesperret så lenge at alle 5 transporter kunde 
være overført. Det stod jo Gyldenløve fritt for å seile nordenom Sjel- 
land og gjøre ham herredømmet i Østersjøen stridig gjennem Store- 
belt. The Influence of Sea Power upon History er således også i Nor- 
den et moment som de store militære førere ikke ustraffet kan overse. 
Men hadde på den annen side Gyldenløve vært en flåtefører av høiere 
orden, da vilde den svenske flåte ha vært slått fullstendig ut, og det 
danske herredømme på sjøen vilde derved været sikret for lang 
fremtid og krigens forløp kunde blitt et helt annet. 

Og denne den danske flåteledelses mangel på energi får et dra- 
tisk uttrykk i Peter tsars drøie vittighet, når han uttaler, at de danske 
bar sig ad med sin flåte likesom en gammel ektemann med en ung 
kone: »Han kjeler for henne, kysse henne; men videre kommer det 
heller ikke”). Men det må mere til for at det skal bli noe ut av det. — 

Wessel var altså om kvelden den 2nen oktober kommet til Kjø- 
benhavn. Den 3dje begynte han reparasjonen av fregatten og allerede 
den 7de kunde han hale ut på reden og melde sig seilklar igjen. På 
denne tid hadde han fått innskiftet ny fokkemast og foretatt de andre 
reparasjoner som var blitt nødvendig efter bataljen. Imidlertid fikk 
han ordre til å bli liggende inntil videre, da han skulde overføre vice- 
stattholder Viereg til Norge, likesom han skulde medta 2 kongelige 
koffardiskibe, hvorav det ene hadde vicestattholderens bagage ombord. 

Den norske matros Trosner sier i sin dagbok”) for 17de oktober: 
»Passiartes: at da Løvendals Galley laag og tørket sine segl forleden 
dag, da stod kongen og saa alle de kugler som havde gaat gjennem 
hans seyl. Da skikked han bud til Capt. Wessel, som da førde hende, 


1) E. Holm: Studier til den store nordiske krigs historie. Hist. Tidsskrift 
R. V, B. 3. 
?) Tordenskiolds Matros. Ved R. Tank. 

og han taeled med hannem og spurde ham om adskilligt. Da efter 
erlangte responsoria forærte han capitainen 100 dukater.” 

Mens han lå her skrev Wessel under 4de oktober til admiralitetet 
for å få prisedømt de varer han hadde tatt fra den hollandske kreyert. 

Der blev imidlertid en hel del vanskeligheter med disse varer, da 
den egentlige eier forsøkte å få dem igjen. Wessel skrev som svar på 
hans klage igjen til admiralitetet den 8de oktober og gir en utførlig re- 
degjørelse for opbringelsen. 

Han synes å ha gått grundig til verks i sin visitasjon og besetnin- 
gen har funnet grunn til å klage over hård behandling, enten dette nu 
gjelder Wessel eller hans folk. Men av senere korrespondanse frem- 
går det, at Wessel har vært i sin fulle rett ved beslagleggelsen av va- 
rerne. Disse blev overlevert til sjøfiskalen Mr. Truels Smith, som måtte 
inventere dem, hvorpå de blev hensatt ,in Seqvestro” i underadmira- 
litetet til de i juli måned følgende år endelig blev prisedømt. 

I den lange tid til den 22de han lå her, inneholder journalen 
intet av interesse. Hver dag för han inn for å ,,pressere” på de to skibe 
han skulde ha med. Viereg hadde tatt en annen bestemmelse som ne- 
denstående ordre fra admiralitetet viser: 


»Hr. P. Wessel. 

I Følge Hans kongl. Mayest. til Admiralitetet indkomne allernaa- 
digste Befaling, beordris hermed Sø-Lieutnant Mandhafte Peder Wes- 
sel at hand paa Sigt af denne Ordre anmelder sig hos Hans Excellence 
Hr. Geheime-Raad og Vice-Stadtholder Vireg, anlangende et til Norge 
med velbemeldte Hans Excellences Bagage og ellers efter Master de- 
stinerede Fartøi, hvilket saa snart det vorder hannem anvist, og han 
ellers nærmere Ordres haver taget om dets Opbringelse, han ved aller- 
første føielighed af Vinden, haver tilligemed andre Fartøier, som ellers 
til Norge, kan være destinerede og seilklare, under sin Convoy at tage, 
sampt uden Forsømmelse begive sig ad Nord-Søen, og saa videre til 
det hannem anviste Stæd i Norge, da saa snart hand det og de øfrige 
Skibe faar bragt in Salvo han sig efter ingen Ting skall opholde, mens 
søge Reisen derfra Straxen efter Vinds og Veirs Føielighed at fortsætte 
til Fladstrand, der oppebie hans velbem.te Hr. Vice-Statholderens An- 
komst, og da hannem med hos sig havende Familie imodtage. sampt 
videre til Norge transportere, rettende sig udi øvrigt hørsømmeligst 
efter hvis Ordre som af oftbemeldte Hans Excellence hannem gifvendis 
vorder, og saavel Hannem selv, som Høiadelig Frue og Børn med til- 
børlig Respekt begegnendes, — sampt ellers for alting og udi alle Til- 

fælde brugende saadan Siø-Mandskab og Soldatskab, som hand tilsvare 
og bekiendt være. 
Admiralitetet d. 11 Octob. 1712. 
F. Gedde. 0. Judicher. 

P. S. I Stavern haver og Lieutenanten, efter de Herrer Depute- 
rede ved Financerne deres Begiæring, sig at erkyndige hos Ober-In- 
spekteur Jørgen Bøhme om nogle af Stift-Amtskriveren i Christiania 
Seign. Claus Hansen ham leveride Regnskabs-Papirer, indpakkede i 
Træ-Casser, samt dennem imot Quitering at imodtage og til Fladstrand 
for det første overbringe. 

F. Gedde. 0. Judicher.” 


Wessels fregatt blev således i utstrakt grad benyttet til transport 
av høiviktige personer, hvilket klarligen berodde på dens fremragende 
egenskap som skarpseiler, hvad der igjen tjener Jørgen Pedersen i 
Langesund til megen ære. Men valget av denne fregatt til disse gjøre- 
mål kan vel også tilskrives chefens dyktighet i håndteringen av den. 

Imidlertid fikk Wessel under sin ventetid i Kjøbenhavn sin ut- 
nevnelse til capitain-lieutenant. Han hadde, som tidligere anført, under 
16de mars søkt kongen om avansement til premierløitnant. At han nu 
springer over denne grad og går like op til capt.lieutn. er noe påfal- 
lende og må ha sin spesielle grunn. Som tidligere anført har general 
Hausmann i Norge allerede fra hans ansettelse som chef for ,Løven- 
dals Gallei” både i tiltale og omtale benevnt Wessel capt.lieutn. Dette 
kan naturligvis ha påvirket admiralitetet, idet dette heri utvilsomt må 
ha sett en anbefaling av mannen, en anbefaling som fra Hausmanns 
side muligvis også er innkommet mere direkte. Men der er også grunn 
til å tro at Wessels optreden under toktet i Østersjøen har vakt Gyl- 
denløves opmerksomhet. 

Hvad nu for det første angrepet på Dornebusk den 29de septem- 
ber angår, så er det ikke sannsynlig at Wessel for sin optreden her har 
fått noen særlig påskjønnelse fremfor de andre fregattchefer'). Da han 
kastet sig over de bevebnede fartøier, hvad der militært sett var det 
riktige, fikk han ikke erobret mere enn ett av de svenske førselsskibe, 
mens i. eks. en av linjeskibene, ,,Beskjærmeren”s store chalupper op- 
bragte to, andre båter fra flåten en hver, hvad der også lykkedes fre- 
gattene Raa” og »Ørnen”, mens »,Lossen” opbragte 3 og ,Søeridderen” 


1) Se herom f. eks. admiralitetets skrivelse til kongen av 8de februar 1715 an- 
gående Wessels ansøkning om å få kommandoen i Nordsjøen. Gjengitt senere. 

hele 6 skibe. Men det resultat som opnåddes ved å slippe de lettere 
fartøier løs i svermen av førselsskibe, blev jo vurdert meget høit, og 
det er da ikke utenkelig at også dette har medvirket til, at den nær 
22-årige sekondløitnant blev innstillet til avansement. Av de øvrige 4 
fregattchefer hadde to endog kommandørkapteins grad; disse var 
Lange, 49 år og chef for ,Søeridderen”, og v. Poulsen, 29 år og chef 
for fregatten ,Raa”; de to andre var kapt.løitnanter, v. Rehdern*), alder 
ukjent og chef for ,Ørnen”, og Neuspitzer, 31 år og chef for ,Lossen”. 
Når Wessel imidlertid ikke alene avanserer til premierløitnant som 
han hadde søkt om, og som jo vilde være det rimelige, men endog 
sprang over denne grad og fikk capitain-lieutenants bestalling, hvorved 
den helt ukjente, unge mann fra den norske sjøstyrke dernord sprang 
forbi hele 51 av sine officerskamerater, da må dette ha andre grunner 
enn hans optreden under angrepet. Og det må da være gjennem hans 
glimrende rekognoseringer at Gyldenløve er blitt opmerksom på man- 
nen. Dette gjelder såvel hans forhold den 25de, da han fra sin stor- 
stang observerer hele den svenske flåte og gir pålitelig beskjed om 
dens sammensetning som den 27de, da han ved å seile helt inn til den 
svenske flåte om natten får skaffet Gyldenløve sikker beskjed om såvel 
orlogsflåtens som transportflåtens posisjon. General Hausmann hadde 
allerede tidligere fått øinene op for mannens fremragende admiral- 
stabstjeneste; nu fikk selve generaladmiralen anledning til å gjøre den 
samme iakttagelse. Her er tidligere pekt på de misforståelser og derav 
følgende feildisposisjoner som ufullstendig og feilaktig eclaireringstje- 
neste hadde ført til. Wessel går inn på tilstrekkelig kort avstand til at 
han ved selvsyn kan forvisse sig om situasjonen, og han viser sig alltid 
i besiddelse av en fremragende evne til å bedømme denne situasjon. 
Han blir på denne måte snart den eftertraktede krysserchef, flåteføre- 
rens skarpe »øie”; gang på gang »,våger han dette ene øie”, og risikoen 
er berettiget. men alltid kommer han, takket være sin glimrende sjø- 
mannskap, fra det, om enn med blå kanter. Og ved bedømmelsen av 
dette avansement må det erindres at capitain-lieutenants grad i de tider 
svarer til kapteins grad i marinen og armeen idag; capitain i marinen 
svarte dengang til major i armeen?) — 

Endelig den 22de var de to koffardiskibe ferdig, således at man 
kunde lette. Ut på eftermiddagen måtte imidlertid ankres ved Hel- 


1) Når den danske generalstab sier i sitt arbeide at kaptein Gintelberg var 
med i angrepet, da stemmer ikke dette med opgave annet sted i samme verk. Giintel- 
berg var chef for fregatten ,Høienhald” og den deltok ikke i raidet. 

*) Se Garde. 

singør, da det ene koffardiskib var blitt efter. Den 23de om eftermid- 
dagen gikk man så ,I Jesu Nafn"” atter seil, og nu gikk det uten avbry- 
telse til Norge med det ene koffardiskib, der var en slett seiler, på slep. 
Den 25de er han oppe under norskekysten, men kan på grunn av en 
meget sterk vestgående strøm hverken nå Stavern eller Langesund og 
forsøker selv med et par slag å komme sig østover, men den sterke 
strøm gjør at han må opgi det. Han skyter efter lods, og langt om 
lenge lykkes det å få en ut, og han går da til ankers sammen med de 
andre skibe innenfor Jomfruland'). 

Det var for Wessel om å gjøre å komme snarest mulig over til 
Fladstrand for å stille sig til vicestattholder Vieregs disposisjon. Da 
han nu ikke kunde komme op til Stavern, skrev han under 24de til 
capitain Høyer med anmodning om å utføre hans hverv på stedet. 

Han kom imidlertid på grunn av motvind ikke avsted før den 
4de november. Den 27de blåste en hel storm, hvorunder fregatten drev 
ned på et av koffardiskibene og fikk sine ankertauge uklar av dettes. 
Under klareringen brakk leggen på et av hans ankere. Den 30te hadde 
stormen gitt sig såpass at han kunde lette. Da han imidlertid var kom- 
met ut i gapet sprang vinden om på S.0. med stiv mersseils kuling 
stikk i stevnen. Han gikk straks over stag ,,0g takket Gud for at komme 
beholden i samme havn”. Helt til den 2nen varte kulingen; han lå 
med alle ankere ute, stengerne strøket og rærne keiet. Den 2nen for- 
søker han atter igjen å komme under seil og hadde fått ankertauget 
rett op og ned, da vinden igjen sprang over på øst med sterke byger 
og regn, hvorfor han igjen måtte stikke ut og sette det annet anker. 
Gud forleene een løchel. og foranderlig vind”. Endelig den 4de hadde 
været bedaget sig såpass at han i Jesu navn kunde komme under seil, 
og denne gang kom han sig klar av skjærgården og la sydover for bare 
underseilene. Førenn avseilingen skrev han til Hausmann”) og rap- 
porterte sin avseiling og ber forøvrig om å få ombyttet sine soldater, 
da de han har ombord holder på å krepere av mangel på klær. 

På formiddagsvakten den Ste opseilte han en engelskmann som 
kom fra Nye Castell” (Newcastle) og skulde til Göteborg. Sendte 
båt ombord for å søke underretning om mulige fiendtlige fartøier i 


1) Rothe sier, at øen har fått sitt navn efter en fornem men derhos krenket 
jomfru som først bar bodd der, men han tilføier, at andre er av andre tanker, som 
han vil la stå ved sitt verd. 

7) Brevet er datert 5te november, men dette må være feilaktig, da han ifølge 
journalen lettet den 4de, hvilket også passer med 11 dages liggen ved Jomfruland. 

sjøen. Engelskmannen hadde ingen sådanne sett. Om eftermiddagen 
visiterte han en Danzigerskute. Den 6te var han under svenskekysten 
og fikk en seiler i sikte, der syntes å være en fregatt. Han forsøkte å 
seile den op, men turde ikke fortsette jakten, av hensyn til den ham 
givne ordre om å seile til Fladstrand snarest mulig for å hente vice- 
stattholderen. I eftermiddagsvakten kom han til ankers syd for Hirts- 
holmen og red her atter av en storm. ,.Satte fochen og Besanen paa 
stotgarn, ifald som Gud forbiude Fregatten skulde drifve, saasom vin- 
den var en ostlig, hvilchet var een legervald”. Den 7de sendte han sin 
chaluppe iland med en død soldat, der skulde begraves, og fikk sam- 
tidig melding om at oberstløitnant Møsting var ankommet og forlangte 
å bli overført til Norge med det samme, eftersom vicestattholderen 
ennu ikke var kommet. Om eftermiddagen var imidlertid stormen så 
hård, at ingen båt kunde komme ombord. Samme dag skriver han til 
admiralitetet og melder om overføring av de to koffardiskibe og om 
sin ankomst til Fladstrand, samt forespør om han kan overføre Mø- 
sting til Norge, da Viereg ennu ikke var kommet. Som efterskrift an- 
fører han, at der ikke var flere svenske armerte fartøier i disse farvann 
og han foreslår derfor at han — når han har overført Viereg — får 
ordre til å forseile til Bergen for å konvoyere de Ostindiafarere og Is- 
landsfarere som lå der, eftersom disse fartøier kontribuerer meget til 
undersåttenes underholdning. Samme dag skriver han også til Viereg 
og anfører, at han finner å måtte overføre Møsting først hvis ikke Hans 
Excellence kommer med det første. 

Først den 9de november kommer oberstløitnanten ombord og 
Wessel letter straks — uten ordre — og kommer under seil. I platt- 
foten den 10de kom han ,Gud skee lof lychelig og Beholden til An- 
chers i Stavern”, efter forgjeves å ha skutt efter lods ved innseilingen"). 

Oberstløitnant Møsting var sendt til Norge for å bistå generalløit- 
nant Hausmann med nedsendelsen av norske tropper til Danmark. På 
grunn av de fredelige forhold ved den svenske grense, hadde kongen 
bestemt at Bergenhusiske og Søndenfjeldske regimenter skulde sendes 
ned for å delta i de høiviktige begivenheter på den sydligere krigsskue- 
plass. Sammen med regimentene skulde også sendes 100 marinere og 
200 matroser. Som ovenfor er påvist holdt det hårdt nok å få skrapet 
sammen tilstrekkelig av mannskap til besetning på den norske sjø- 
styrke. Men ennu skulde der skrapes grundigere for å skaffe folk til 
den danske flåte i Østersjøen, og dette endog efter at Gyldenløves be- 


1) Eraktet av revisjonen å burde tilsvares. 

givenhetsrike tokt dernede var bragt til en ærerik avslutning. Hvad 
Møsting ved sin ankomst utrettet, var å få kontingenten forandret til 
4 Akershusiske og 5 Smålenske kompanier. Der blev ordnet med trans- 
portskibe og alt var iorden; man manglet bare fartøier til konvoyerin- 
gen. Og da disse endelig ankom i slutten av desember, hadde man 
sendt de sønnenfjellske tropper hjem for å spare penger. Så sendte 
man istedet bud efter Søndre Trondhjemske regiment, men da dette 
nærmet sig, var måneskinnet forbi, og å seile i mørke turde man ikke. 
Så blev der atter utsettelse, og først ut i februar i det nye år kom de 
4000 mann avgårde. 

Under alt dette var Wessel optatt med den evige venten på Hans 
Høihet vicestattholderen og dermed var altså hans fregatt forhindret 
fra å konvoyere transporten. Den lite gikk han fra Stavern med sine 
chalupper op til Larvik og deltok i slukningen av en stor brand. Ska- 
den blev ved den assistanse, man fikk, begrenset til 8 hus, mens hele 
byen var sterkt truet. På førstevakten d. 12te kom han i Jesu navn igjen 
under seil og nådde først den 15de Fladstrand efter en stormfull tur 
med stadig motvind og usiktbart vær, således at han den hele tid 
måtte navigere på loddet. Han mottok nu fra admiralitetet svar på sin 
forespørsel med hensyn til fregattens disposisjon og henvises til Slots- 
loven som rette vedkommende. 

Men vicestattholder Viereg var ennu ikke kommet. Wessel skrev 
da under 10de november til kongen og rapporterer sin overføring av 
Møsting og ber om at Hans Majestet ikke i unåde vil opta denne hans 
disposisjon uten ordre, da ingen forsømmelse derved er skjedd. Han 
omtaler branden i Larvik, ,men ved Guds Hielp dempede ieg Ilden 
med endel af mine Matroser og Folk, saa og nogle soldater af det Com- 
pagnie som der paa Stædet var, saa den sig ei videre omspredede”. 
Han omtaler videre. at der ved Fladstrand ligger noen og 30 skibe, som 
har ligget der i lengere tid av mangel på konvoy til Norge, hvoriblandt 
14 som har kongens kornvarer inne, og da Viereg ennu ikke er ven- 
tende, så vil han næst Guds hjelp konvoyere fartøiene til Norge og til 
hjelp ta Norske Vaaben”. Og til slutning anfører han, at der i far- 
vannet kun finnes et par små fiendtlige snauer, således at han er av- 
skåret fra å efterkomme sitt allernådigste løfte til Hans Majestet. 

Den følgende dag innga de på havnen liggende skippere en fore- 
stilling til Wessel angående den litet tilfredsstillende måte, hvorpå kon- 
voyeringen blev utført. Enkelte fartøier hadde ligget hele 7 uker og 
ventet på å komme over og de henstiller nu til Wessel, om han ikke 
har den kjærlighet til kongen og undersåttene at han vil konvoyere 

dem over. De innlastede kornvarer blir bedervet for dem om de len- 
ger skal bli liggende der og de vet snart ikke når de har skib under 
føttene eller ikke på en slik åpen red som Fladstrand med de på- 
gående storme. 

Og da vicestattholderen ennu ikke var kommet, påtok Wessel sig 
resolutt ansvaret for å overføre den store flåte på mellem 30 og 40 far- 
tøier, støttet av ,Norske Vaaben”, den snau han tidligere hadde tatt 
fra svenskene. Han lettet med hele flåten i plattfoten samme dag og 
seilte selv med mersseilene på rand for ikke å seile fra de langsom- 
mere koffardifartøier. På overfarten hendte intet annet enn at han 
opseilte en Bergenskaper på 14 kanoner. chef Didrich Hasleb. Den 
18de var han oppe under Færder og alle koffardifartøier som kunde 
ligge op, seilte inn. Den 18de og 19de blåste en stiv mersseil kuling og 
i plattfoten siste dag satte det inn med tykke og regn. Han måtte derfor 
legge ut fra kysten med den gjenværende del av flåten og holdt det 
gående for små seil, ,.Gud forleene lyche og Seilbar Veir, for at klare 
Vollen”. Herunder drev han vestover og først ved Vestre Hellesund 
kunde han den 20de gjøre land, og kom ved middagstider til ankers 
her, .Gud være æret for beholden havn”. Her blev han liggende for 
storm og sneslud til den 23de, da han atter gikk seil og satte kurs for 
Fladstrand. Ved Trindelen passerte han 2 hollandske orlogsskibe til 
ankers, som han salutterte med 3 skudd og blev betakket med samme 
antall. Han gikk til ankers for natten 1% mil innenfor Skagens rev. 
stakk ankertauget ut på tamp og red av en hel storm med fokken på 
stuttgart for det tilfelle at ankertauget skulde ryke. — Den 25de på dag- 
vakten forsøker han å lette, men kunde ikke få ankeret hjem på grunn 
av stormen og den hule sjø. Fregatten red meget hårdt og under-blin- 
derå red sig løs fra bougsprydet. ,Gud naadel. bevare os fra Ulyche”. 
Endelig den 26de ut på dagen slakket vinden såpass at han kunde få 
sitt anker hjem og komme sig til Fladstrand innen mørket falt på. 

Den 27de skrev han til admiralitetet og rapporterer det forefalne. 
Han ber også her om undskyldning for at han efter skippernes anmod- 
ning har påtatt sig uten ordre å føre fartøiene over til Norge. For ham 
og hans allernådigst anfortrodde fregatt, sier han, er det langt bedre å 
holde sjøen enn å ligge på en slik åpen red. Han vet ikke, Gud bedre, 
hvilken time han har skib under fot eller ikke. På dagligankeret brakk 
leggen da han lå ved Jomfruland; tøiankeret er for lett og går med 
såsnart det blåser noe litet og pliktankeret har han, som herrerne vet, 
mistet i september, da han måtte kappe for ikke å drive iland på Trin- 
delen og ikke kunde få ankeret hjem. Hadde han hatt et gangspill, 

således som alle andre fregatter har, så hadde han kunnet salvere både 
anker og taug, og han frykter for at det dårlige bradspill som han har 
engang vil føre ham i ulykke. Den aller høieste Gud vet, at intet er 
ham kjærere en å gjøre kongens tjeneste i alle forefalne måter, såvidt 
som av menneskelig evne kan pretenderes. Men han har slik dårlig 
besetning, hvorav kun 24 er virkelige matroser» resten er ubefarne ma- 
rine, hvorav en stor del stadig ligger tilkøis av mangel på klær. Der 
går snart ikke en dag uten med sne, slud og regn og storm, og når man 
da stadig skal være ute og folkene ingen forfriskning får, så kan dette 
delvis være årsaken til at folkene ikke alltid er friske. 

Men noen vicestattholder var ennu ikke kommet. Helt til den 
18de desember blev han liggende på den åpne red i stadig storm med 
sne og hul sjø. .Gud hiælpe os i Jesu Nafn”, sier han stadig i journa- 
len. På sin skrivelse av 27de får han av admiralitetet det svar, at det 
har vært det kjært å fornemme, at han har ført koffardifartøiene over 
til Norge, hvortil man forøvrig for sikkerhets skyld allerede hadde de- 
stinert linjeskibet ,Sværdfisken” og fregatten ,Vindhunden”, som alt 
var avseilet. I anledning av hans forestilling om hans mannskaps slette 
tilsland har man gjort foranstaltning om fersk kjøtt for et par dages 
tid for dennem dermed noe å refraichere. 

Den 3dje kommer hans gamle fartøi Ormen” inn på havnen. 
Den salutterer sin tidligere chef med 1 skudd og blir på samme måte 
betakket"). 

Endelig den 18de desember kommer da Viereg med høiadelig 
familje ombord og Wessel gikk straks i Jesu navn seil og la over til 
Norge. Han blev imidlertid drevet ned under den svenske kyst og 
blev liggende og krysse her ,Gud hielpe oss fremdeelis”. På formid- 
dagsvakten den 19de kom han i tykt vær op under Færder og la derfra 
østover. Han fikk nu lods ombord, men som det viste sig var denne 
ikke kjent og følgen var at fartøiet to ganger løp på grunn og blev lekk. 
Det må ha vært ved Bolærne at grunnstøtningen fant sted. Det frem- 
går nemlig av et senere brev til Hausmann*) at han vil sørge for at 
anker og taug på dette sted skal bli optatt. Wessel hadde latt varpan- 
keret gå efter grunnstøtningen, men måtte stikke tauget fra sig da det 
var avfallende grunn*). 


1) Eraktet av revisjonen å burde tilsvares. 
7) Skrivelse av 16de februar 1713. 
3) Journalen. 

Nedenstående forklaring optatt ombord samt Wessels brev til 
kongen viser hvorledes det hele har gått for sig. 

Da han var kommet klar av grunnene og hadde fått sendt vice- 
stattholderen med adelige familje i chaluppene til Tønsberg, seilte han 
innover fjorden og var om eftermiddagen den 20de kommet % mil av 
Holmestrand, da vind og strøm atter drev ham utover, så han havnet 
ved Filtvedt. Her fikk han den 21de en annen lods ombord og kom 
samme dag velbeholden til Holmestrand, som han salutterte med 3 
skudd*'), hvorefter han fortøiet ved brygge. Den 22de begynte han å 
føre skytset iland og optok samme dag forklaring ombord angående 
uheldet: 


» Vi undertegnede, Officerer, Matroser og Soldater kan med Salig- 
heds Ed bekræfte, at vi den 20d December saaledes hørt haver, som 
følger. Da vores Capitain Velædle Peder Wessel tilspurdte dend om 
Bord kommende Lodtz: Om hand var kiendt og kunde lodtze Fregat- 
ten ind ad Fiorden, Hvor til af Laadsen blev Svaret Ja! Videre blef 
hand af Capitainen 3de gange advart med disse Ord: At hand sig ei det 
skulde paatage med mindre hand vidste sig at være Farvandet vel be- 
kiendt. og derhos betænke, at det var Hans Mayests Fregat, af en 12000 
Rdir. Værdi, og at Deres Excellence Hr. Stadtholder Vireg var inden 
Borde, Til alt Lodtzen, som da sad paa Foche-Raaen, svarede: At om 
og Fregatten var af 20000 Rdir. Værdi var hans Fader god for at betale 
dend, og om Kongen selv var inden Borde vilde hand svare til Fregat- 
ten; dette at erindre vi samptlig af Capitainen blef tilholdt. især om 
Fregatten skulde paakomme nogen Ulykke; Noget derefter ungefær 
4 Glas stødte Fregatten, og dog kom beholden derfra, hvorpaa Capitai- 
nen sagde til Lodtzen igien, At dersom hand tvivlede, skulde han ikkun 
sige sig ifra, og ei sige sig videre bekiendt end hand var; mens hand 
svarede: At Capitainen ei skulde befatte sig dermed, mens allene diri- 
gere Coursen men ikke Ankre som han befalede, hvilket og skeede, 
som vi samptlige med god Samvittighed kand præstere at Seilene i alle 
Maade saa hurtig blef commanderit, som paa nogen Fregatte kunde 
prætenderis, dog stødte Fregatten 2de Ganger efter hinanden saa haardt 
paa blinde Skiær saa man maatte tænke Fregatten skulde gaa til 
Grunde, men Gud almægtigste hialp os derfra. 

Af samme Stød er Fregatten kommen til saadan Skade at vi for 


1) Av revisjonen eraktet å burde tilsvares. 

at holde Lentz idelig maa pompe med 2de Pomper. Dette saaledes som 
ovenmelt er rigtig, vi i alle Maader gestændiger. 


Fregatten Løwendals Galley 22 Dezember 1712. 


Cornelius Christian. I. Heide Archeli-Mester. 
Bodsman Arendt Bliwernegt. Johan Hysing Styrmand. 
Paa samtlige Matrosers Vegne: Paa samtlige Soldatesqvens Vegne: 
Jacob Larsen Barth Corporal Christian Mørch. 
Christian Pedersen.” 
Brev nr. 42 

Og den 23de skrev han en rapport til kongen, bilagt med den op- 
satte forklaring. Han anfører at han allerunderdanigst vil håpe, at hans 
allernådigste konge ingen unåde derfor til sin tro knekt kaster. Gud 
vet at det er ham og enhver umulig selv å være kjent i alle havner der 
på stedet, sier han. Og Hans Majestet skal ingen skade lide, da lodsen 
har gitt ham sin hånd på, at han personlig skal være ansvarlig for hvad 
admiralitetet vil dømme ham til å betale. Gud gi Hans Majestet vilde 
tillate ham å krysse på egen hånd, så skulde han vel oprette skaden til 
kongens fornøielse. 

I Holmestrand blev han så liggende året ut, rigget fregatten helt 
av, fikk den krenget og kalfatret. Hermed var han ennu ikke ferdig 
ved årsskiftet. 

Helt fra den 7de oktober, da han var ferdig med reparasjonen av 
fregatten efter Østersjøtoktet, og til årets utgang hadde altså ,Løven- 
dals Gallei” vært til disposisjon for vicestattholder Viereg med familje 
for deres overføring til Norge. Det var en litet effektiv utnyttelse av 
den skarptseilende fregatt, og når han allikevel gjorde sin gode nytte 
var det efter eget initiativ. Hadde han som han i sin siste skrivelse atter 
igjen anmoder om, fått krysse på egen hånd efter sin oprindelige in- 
struks. hadde resultatet sikkert vært bedre. Men året går tilsynelatende 
ut under ganske anderledes gunstige forhold enn det foregående med 
hensyn til de svenske kaperes inngrep i den norske handel og skibs- 
fart. Organisasjonen av jakten på disse kapere er ikke tilfredsstillende. 
Systemet således som det var anlagt i Wessels oprindelige instruks, 
hvorefter han skulde ha snauen ,Norske Vaaben” under sin kom- 
mando, var riktig nok. Men for det første blev der ikke anledning for 
Wessel til å følge den, og for det annet gjaldt disse disposisjoner en 
alt for liten styrke til at noe effektivt kunde opnåes. Sjøkrigsbegiven- 
hetene i Nordsjøen i de forløpne år var stort sett ikke av særlig impo- 
nerende art. Wilsters mangel på energi og sviktende føreregenskaper 

hadde i Nordsjøen ført til at Göteborgeskadren slapp undav, likesom 
i Østersjøen Gyldenløves optreden hadde ført til det samme for Wacht- 
meisters vedkommende. Og av de ledende i Nordsjøen var der ingen 
som i Göteborgeskadren så det strategiske mål, som måtte rammes en- 
ten det var her eller der. Kun fregattchefen og sekondløitnanten Peter 
Wessel så målet og pekte på det. Men videre rakk ikke ennu hans 
innflydelse. 

De alliertes offensiv mot Stralsund var altså blitt avbrutt ved 
Stenbocks støt mot Østersjøen. Ikke engang innledningen til Dan- 
marks stolte plan — gjenerobring av så meget av de tapte provinser, at 
det fikk fri forbindelse med Norge, ødeleggelse av Carlscrona m. v. — 
var således nådd. Men også den stort anlagte svenske offensiv i Nord- 
tyskland var gått i vasken. Stenbocks mobile styrke hadde uttømt sine 
krefter i et ørkesløst støt vestover; men han hadde ialfall dratt de dan- 
ske stridskrefter med sig, således at både Danmark og Sverige ved 1713 
års begynnelse stod uten evne til å føre en offensiv tillands. 

Det danske artillerimateriell i Binnenwasser var blitt sendt hjem, 
Sehested overga kommandoen over sjøstyrken dernede til kommandør 
Carl, der i løpet av året blev drept i duell med en russisk general, 
hvorefter kommandoen blev overtatt av kommandør Rosenpalm, der 
innehadde den til flotillen i slutten av året blev kalt hjem. Ennu i 3 
år skulde de allierte løpe storm mot Stralsund, da det endelig lyktes 
dem å fravriste svenskene denne ,Østersjøens nøkkel”. 

Den plan for krigsførselen som de allierte vedtok for året 1713 
var fremdeles bygget på en offensiv på det sydlige krigsteater, mot de 
svenske besiddelser i Nordtyskland. Resultatet av dette var at Stettin 
blev ,sekvestert”, det vil si overlatt til en nøitral stat — Preussen — 
som efter krigens slutt skulde levere den tilbake til Sverige. Videre 
blev Rågen besatt. Men selv dette forhindret ikke at svenskene oprett- 
holdt forbindelsen mellem Stralsund og moderlandet. Selv troppe- 
styrker av ikke ganske små dimensjoner blev overført begge veier. 
Atter igjen måtte det danske artillerimateriell ut på farten. Det rakk 
denne gang frem til Binnenwasser, men med sachserne som skulde 
bruke det, blev man ikke enig om betingelsene for overleveringen og 
så blev det liggende ubenyttet det hele år, inntil det i slutten av året 
blev hjemsendt igjen sammen med den danske sjøstyrke. Rigen blev 
dermed også opgitt, og så stod man altså like langt. 

Den nordlige krigsskueplass var fremdeles den sekundære. Her 
var det overlatt til Danmark-Norge å klare sig overfor det egentlige 
Sverige I begynnelsen av året stod man i stor frykt for et angrep på 
Sjelland fra Skåne. Denne ubegrunnede frykt hadde sin årsak i fjor- 
årets sammendragning av tropper og materiell for iverksettelsen av 
den 2nen av de 5 planlagte transporter til Pommern, men som det altså 
ikke blev noe av. Så trakk man altså tropper sammen på Sjelland, 
hvortil også som ovenfor anført blev sendt 3 regimenter fra Norge. 
Hele øen, og da først og fremst hovedfestningen, Kjøbenhavn blev satt 
i forsvarsstand. Gamle orlogsskibe blev forsenket til dannelse av sjø- 
batterier. Vollene blev utbedret og kanoner ført iland dit fra den op- 
lagte flåte. Denne blev i lang tid liggende avtaklet; atter igjen åpnedes 
altså veien for Carl X Gustafs strategi: en innesperring med små mid- 
ler av flåten i Kjøbenhavn, hvorved veien til Sjelland og isoleringen 
av denne ø lå åpen. Langs kystene blev der anlagt batterier og til 
beskyttelse av Øresundskysten blev der gitt ordre til å armere så 
mange »bekvemme"” fartøier som ansåes nødvendig; endel stykkpram- 
mer blev i dette øiemed klargjort og utlagt'). Men det interessanteste 
ved hele arrangementet var opstillingen av en vognpark på 5—600 vog- 
ner, ved hjelp av hvilke den kommanderende general til enhver tid 
kunde kjøre rundt med sitt infanteri, eftersom motstanderne måtte be- 
hage å bevege sig. Og dette skjedde i et land som hadde et flåtema- 
teriell og sjøfolk til å bemanne dette materiell, hvad ialfall ikke mot- 
standerne hadde. Men denne strategi har sin interesse langt utover 
den historiske. Den er i selve sitt grunnlag på visse hold den rådende 
den dag idag. Det er det landmilitære syn anvendt på sjømilitære for- 
hold, eller kanskje rettere sagt falsk maritim strategi. 

Imidlertid — det hele arrangement var omsonst. Sverige hadde 
hverken kraft eller ledere til å sette i verk et sådant foretagende. Sten- 
bock var satt ut av spillet og Carl XIT var ennu ikke kommet hjem 
efter sin calibalik. Det var atter igjen det rådende ubekjennskap til 
motstanderens disposisjoner som avfødte feiltrekk i egne foranstalt- 
ninger. Dette forhold skulde også bli det rådende i dette års bruk av 
flåten i Østersjøen. 

Mens man, som ovenfor anført, til avvergelse av det befryktede 
angrep på Sjelland baserte sig på batterier, stykkprammer og kjørende 
infanteri, hadde der dog også i denne tid vært under overveielse å ut- 
ruste en del av hovedflåten. Efter endel vakling frem og tilbake, og 


1) Se angående begivenhetene den danske generalstabs arbeide. 

efter at frykten for angrep på Sjelland forlengst var fordunstet, blev 
denne utrustning endelig besluttet. Østersjøflåtens opgave var: å hin- 
dre undsetningsforsøk til Sveriges tyske provinser, å forebygge fiendt- 
lige angrep på monarkiets kyster, å vedlikeholde forbindelsen. mellem 
dettes deler samt å verne om egen og skade motstanderens handel. 
Disse opgaver kunde kun løses ad offensiv vei, sier den danske gene- 
ralstab i sitt arbeide; ,det gjaldt om å opsøke de fiendtlige skibe og 
flåter, angripe og slå dem”. Det høres besnerende ut. Men angående 
Gyldenløves optreden året forut, heter det i samme arbeide. at han, 
Gyldenløve, hadde løst krigskunstens vanskeligste opgave: å tilføie 
fienden det størst mulige tap uten selv å lide noe. Han 
hadde intet lidt, nettop fordi han ikke hadde opsøkt og slått den fiendt- 
lige flåte. Han hadde ingen innsats gjort, han hadde ikke optrådt of- 
fensivt. Men allikevel altså løst krigskunstens vanskeligste opgave. 
Der foreligger ingen mulighet for å gå offensivt tilverk uten selv å ri- 
sikere å lide noe, det viser ialfall all verdens sjøkrigshistorie. 

Generaladmiralens store krigskunst fra 1712 skulde da også få 
sine efterlignere i 1713, med et om mulig ennu større negativt resultat. 

Til chef for hovedflåten dette år blev utnevnt viceadmiral Knud 
Reedtz med viceadmiral Just Juel og schoutbynacht Troyel som un- 
derførere. Reedtz's føreregenskaper var helt uprøvet, hans eneste be- 
rettigelse til stillingen var visstnok ancienniteten. Atter fant man altså 
å kunne forbigå en så fremragende kapisitet som Sehested, og Just Juel 
var øiensynlig også en mann med egenskaper, der gjorde ham betyde- 
lig mere skikket til førerstillingen enn Reedtz. 

Angående flåtens utrustning blev der deliberert frem og tilbake. 
Admiralitetet hadde trykket på om hvervning og pressning av folk for 
i tilfelle å kunne få flåten ut i rett tid. Men man hadde ikke penger. I 
februar får admiralitetet imidlertid ordre til å drive på natt og dag 
med utrustning av skibene. I mars gis der atter ordre om å innstille 
utrustningen. Man hadde mistet frykten for angrep fra Sverige. I mai 
resolverer kongen at 18 linjeskibe skal utrustes. I slutten av måneden 
holder atter det hele på å gå i stå. Kassen var tom. Først i midten av 
juli løp den danske flåte ut. ,Pengenød, forsømmelighet, mangel på 
viljekraft forhalte flåtens utløp i det uendelige”, sier den danske gene- 
ralstab. | 

Allerede før hovedflåten blev helt ferdig hadde kommandør 
Thambsen og schoutbynacht Troyel optrådt i Østersjøen med mindre 
styrker uten at de kunde utrette noe av frykt for svenske styrker, hvis 
tilstedeværelse og størrelse ved mangelfull rekognosering antok fan- 

tastiske former. Den 25de juni avseilte Troyel fra Kjøgebukt med 6 
linjeskibe og 3 fregatter. Hans oprinnelige instruks lød på å gå til far- 
vannet omkring Wismar for å opsøke og angripe den fiendtlige eska- 
dre; han skulde iaktta stor forsiktighet, sikre sig mot bakhold og vokte 
sig for overmakt. Ved Wismar var der imidlertid ingen fientdlig flå- 
teavdeling. Den 29de ankret Troyel sydvest for Falsterbo og her mot- 
tok han fra en av sine fregatter melding om at man dagen forut hadde 
sett fienden ved Bornholm, stående vestover med 14 linjeskibe og 4 fre- 
gatter. Meldingen var grunnfalsk. Det fregatten hadde sett var trans- 
. portskibe dekket av to fregatter på vei til Åbenrå. På grunn av fien- 
dens formodede overmakt gikk Troyel tilbake til Kjøgebukt, hvor han 
forblev til den 2nen juli; en artilleritransport til Libech måtte opgis, 
da Troyel ikke turde dekke den på grunn av den innbildte overmakt 
hos svenskene. Derefter gikk han sydover, ankret dagen efter ut for 
Møen, men gikk den lite juli tilbake til Kjøgebukt, hvor han blev lig- 
gende til den 21de, de siste 5 dager beskjeftiget med evolering. 

Det var atter igjen admiralstabstjenesten som hadde klikket full- 
stendig. Den 21de kom Reedtz med resten av hovedflåten og overtok 
kommandoen. Men forholdet blev ikke dermed bedre. 

Reedtz's instruks gikk ut på at han av og til skulde la sig se i 
Østersjøen og ved de svenske kyster, men ellers holde sig til ankers 
ved Stevns — en snau skulde sendes til Christiansø for å rekognosere; 
kom fienden i sjøen skulde han angripe, selv om svenskene var 2 å 3 
skibe sterkere; var de derimot betydelig overlegen, måtte slag kun 
mottas, hvis det ikke kunde undgåes(!), og da kun vest for Bornholm. 
Dette med angrep var i virkeligheten omgitt med sådanne innskrenk- 
ninger at påbudet i virkeligheten blev verdiløst. Angrepet måtte ikke 
skje, hvis vinden ikke ga fri retrettlinje, under ingen omstendighet 
måtte flåten komme østenfor Bornholm; helst skulde kampen optas i 
nærheten av de danske kyster. Men det kan ikke skjønnes annet enn 
at Reedtz gjennem disse forholdsordrer blev avskåret fra å opta kamp 
om han selv innehadde luvstillingen. Ti hadde han luven og sven- 
skene var østenfor eller sønnenfor, så skulde han ikke ta kampen. da 
jo under disse omstendigheter vinden ikke ga fri retrettlinje. Og hadde 
han svenskene vestenfor eller nordenfor sig, var det jo verre enn verst, 
ti da var jo retrettlinjen avskåret av fienden. 

Generaladmiral Gyldenløve var altså dette år ikke selv tilsjøs. 
Men det tør vel være utvilsomt at han ifølge sin høie stilling har et 
stort ansvar for avfattelsen av denne instruks. I så fall ligger det hele 
i linje med hans tidligere optreden som flåtefører. Vek var han selv, 

vek blev derfor også instruksen, og når dertil kommer at man i spis- 
sen for flåten hadde en så vek mann som Reedtz, så kunde ikke godt 
resultatet bli anderledes enn det blev. 

Reedtz's første opgave blev å dekke den årvisse artilleritransport 
til Binnenwasser. På grunn av motvind og andre vanskeligheter trakk 
det ut med transporten, og først den 22de kom man frem til bestem- 
melsesstedet, hvor som ovenfor nevnt hele artilleriet blev liggende 
uten å bli benyttet. Reedtz's flåte talte nu 18 linjeskibe foruten endel 
fregatter. Men såsnart han hadde fått transporten inn til bestemmel- 
sesstedet, satte han straks kurs nordover. Han hadde nemlig fått den 
allarmerende melding fra en av sine fregatter at svenskene var i sjøen 
med 19—20 linjeskibe, hvorav 3 tredekkere. Også denne melding var 
fullstendig falsk. Av svenske skibe var der i august i sjøen en eskadre 
på 10 linjeskibe under schoutbynacht Wachtmeister, men denne var 
allerede 7de august blitt beordret tilbake til Carlscrona. Det fregatt- 
chefen har sett må således også denne gang ha vært transportskibe, 
hvorav der var endel i sjøen på vei til Pommern; men disse seilte til- 
bake til Carlscrona da de fikk underretning om at den danske flåte 
var j sjøen. 

Efter at Reedtz hadde mottatt den omtalte melding tenkte han 
kun på å redde sig selv og foreslog for kongen å legge flåten ved 
Dragør. Han hadde jo heri et glimrende forbillede i Gyldenløves store 
krigskunst fra året forut. Admiralens forslag blev da også bifalt av 
kongen, dog med det forbehold at man alltid skulde være klar til å gå 
syd på, hvis fienden viste sig; når det av rekognoseringene fremgikk at 
svenskene nærmet sig, skulde Reedtz gå dem imøte og angripe dem. 
Helt til den llte oktober blev han liggende ved Drogden uten selv å 
lide noe, men også uten å tilføie sin motstander selv den minste skade. 
Selv de påbudte rekognoseringer blev undlatt. Den 9de oktober meldte 
en fremmed skipper at fienden var i sjøen med 27 linjeskibe; 2 dager 
senere blev han imidlertid beroliget av 2 andre skippere der intet 
hadde sett. 

Veien mellem Stralsund og Carlscrona var således åpen og den 
blev også dette år benyttet av svenskene. Generaladmiral Wachtmei- 
ster tok med 13 linjeskibe stilling mellem Møen og Bornholm mens 
transporten foregikk. Oberst Løvenørn og kommandør Rosenpalm så 
fra Riigen transporten løpe inn til Dornebusk. Reedtz visste derimot 
intet; uten å røre sig blev han liggende i Kjøgebukt, hvortil han var 
seilet den 12te oktober. Han hadde av kongen fått kategorisk ordre om 
å gå ut, men han våget sig altså ikke lenger enn til Kjøgebukt. Den 

16de fikk han melding om at den svenske flåte på 17 linjeskibe lå ved 
Ystad. Meldingen var altså overdreven, men Reedtz var allikevel over- 
legen. Han rørte sig imidlertid ikke. Derimot holdt han krigsråd, 
og her enedes man om at det på denne årstid var alt for farlig med 
stive sydlige vinde å angripe fienden under hans egne kyster; man 
burde oppebie transportflåtens utløp og gå løs på denne på vei til Pom- 
mern. Altså den samme falske strategi som året i forveien. Men trans- 
porten var jo allerede tilendebragt og Wachtmeisters observerte flåte 
var på hjemveien. 

Ved innmeldelsen til Kjøbenhavn om krigsrådets beslutning 
holdt man også der krigsråd — på samme bristende forutsetning. 
Kongen samlet den 19de konseilets medlemmer og admiralene Gylden- 
løve, Raben, Sehested og Judichær. Alle — på Sehested nær — til- 
rådet stor forsiktighet på grunn av årstiden; men ordren av samme 
dato kom dog til å lyde på at Reedtz snarest skulde løpe ut og angripe 
fienden, selv om denne var 2—3 skibe sterkere, ,,saavidt fornuftigt sø- 
mandskab tillader”, dog ikke med pålands vind under Skånes kyst; 
heller ikke måtte han passere Hammeren (Bornholm), med mindre 
fienden var på flukt. Ffter mottagelsen av denne ordre lettet Reedtz, 
men kun for å søke ny ankerplass innenfor Falsterbo. Han undskyl- 
der sig med at de fremherskende sydlige vinde (det vil jo si pålands- 
vind på Skåne, se ovenfor) gjorde det umulig for ham å angripe. Den 
24de løp han endelig ut, krysset hensiktsløst rundt til den 3lte, gikk 
tilbake til Kjøgebukt hvor han endelig fikk melding om at den svenske 
flåte forlengst var gått i havn. 

Den liste november fikk Reedtz ordre til å avhente flotillen i 
Binnenwasser samt den meget omtalte artilleritransport. Han gjorde 
motforestillinger og henviste til faren ved en pålands storm. Kom- 
mandør Thambsen blev da sendt derned med 4 linjeskibe og et par 
fregatter og Reedtz fikk ordre til å løpe ut og danne repli for Thamb- 
sen. Men dette turde han heller ikke og blev derfor liggende. Flotillen 
og Thambsen og artilleritransporten seilte da hjem på egen hånd uten 
å bli forulempet av svenskene, som rimelig kan være, da de forlengst 
var gått i havn. Men likesom den danske flotille kom hjem fra Pom- 
mern uten å bli forulempet av den svenske flåte, således foretok også 
svenskene uhindret av den danske flåte ennu to transporter av utslitte 
tropper fra Stralsund tilbake til Sverige. Mere turde man ikke sende, 
da kong Carl ved underretningen om disse transporter hadde nedlagt 
bestemt forbud derimot, da alle tropper skulde ,,konserveres” i Pom- 
mern til hans hjemkomst. 

På hovedkrigsteatret løp således også dette år ut uten noensom- 
helst resultater av betydning for de allierte. Den danske flåtes optre- 
den hadde, stort sett, vært likeså fruktesløs som året forut under Gyl- 
denløves ledelse. Om flåtens optreden i 1713 sier den danske general- 
stab: ,Meningsløst var det å holde den kostbare flåte i sjøen uten å 
bruke den, og harmelig er det å se den ligge slagferdig i et musehull 
uten å benytte den gunstige chance, der tilbød sig, blott fordi den for- 
sømte å skaffe sig pålitelige efterretninger.” Og når den videre sier: 
»Mange penger hadde felttoget kostet. og intet utbytte hadde det gitt; 
men den danske flåte hadde aldri hatt en svakere og udueligere fører”, 
da er visstnok også dette riktig. Det må dog erindres at den danske 
generalstab i samme arbeide vedrørende 1711, da Gyldenløve førte 
kommandoen, sier at ,aldri, hverken før eller senere, er den danske 
flåte optrådt så slapt som i 1711”. Men det må forøvrig ikke glemmes, 
hvad også generalstaben gjør opmerksom på, at de instrukser som 
Reedtz fikk sig tilstillet, var av den art, at de sålangt fra stivet op hans 
på forhånd svake rygg, at de tvertimot stillet flåteføreren i en vanskelig 
situasjon med hensyn til offensiv optreden. Og her kan det ikke være 
tvil om at Gyldenløve må være med å dele en stor del av ansvaret. 
Hans stilling som flåtens generaladmiral tilsier uten videre at hans 
votum må tillegges vesentlig vekt, såvel i henseende til valg av flåte- 
fører som også til de instruksjoner som tilstilledes denne flåtefører. 

Av særlig interesse er 1713 års begivenheter i Østersjøen med 
hensyn til den fullstendig sviktende admiralstabstjeneste. Gang på 
gang bringer fregattchefene meldinger der intet har med virkeligheten 
å gjøre. Og gang på gang treffer førerne sine skjebnesvangre disposi- 
sjoner på disse sviktende forutsetninger. Sammenligner man så disse 
foreteelser med begivenhetene i Østersjøen i 1712, hvor Wessel gjen- 
nem sin glimrende efterretningstjeneste bringer flåtechefen absolutt 
pålitelige meldinger om motstanderens disposisjoner, iakttatt med egne 
øine på nært hold og opfattet med en fremragende militær intelligens, 
da kan det ikke undgåes, at den unge sekondløitnant som chef på ,Lø- 
vendals Gallei” fortoner sig i et veldig relieff på bakgrunn av mange 
av de øvriges optreden. At denne hans glimrende gjesterolle i Øster- 
sjøen ikke berodde på en tilfeldighet skulde fremtiden vise. 


Som forholdene nu engang lå an var det naturlig at der ikke i 
Nordsjøen, Skagerak og Kattegatt i året forefalt begivenheter av særlig 


377 


Olav Bergersen 


interesse vedrørende krigsførselen i det store og hele. Ved svenske- 
grensen forholdt man sig på begge sider defensivt. Samvirken mellem 
sjø- og landstridskreftene var derfor utelukket og Göteborgeskadren 
forholdt sig i forholdenes medfør passiv den største del av året. Det 
foregående års narrow escape hadde øiensynlig betatt svenskene ly- 
sten til påny å risikere sin eskadre, og dessuten fordret Østersjøflåten 
det mannskap og de penger som kunde disponeres. Endel rykter så- 
vel om Göteborgeskadrens utløp som et landverts angrep på Norge 
skapte dog en viss nervøsitet og forandeliget endel disposisjoner, men 
alt dette var dog av forbigående art. 

Og dog er 1713 av stor interesse, spesielt for det norske sjøfor- 
svars organisasjon. Og da dette forhold har betydning langt utover den 
historiske interesse, idet sjøforsvarets strategiske forutsetning og der- 
med også dets organisatoriske opbygning gir holdepunkter for en be- 
dømmelse av de samme forhold idag, så skal nedenfor gis en bredere 
fremstilling av dette spørsmål enn egentlig formålet med dette arbeide 
forøvrig måtte tilsi. Spørsmålet er aktuelt forsåvidt som den civile 
forsvarskomisjon for tiden befatter sig med saken, hvorfor det grunn- 
lag som av denne irettelegges kan bli bestemmende for lang fremtid. — 

Der var for Norge to problemer der allerede fra begynnelsen av 
krigen krevet sin løsning, hvis landet ikke skulde gå tilgrunne. Det 
første var matforsyningen, det annet var handelen og skibsfarten. Lan- 
det kunde ikke brødfø sig selv, korn måtte innføres i stor utstrekning 
og Danmark var kornkammeret. Forbindelsen med dette land måtte 
derfor oprettholdes. I linje med denne opgave lå også kravet om den 
administrative og den rent militære forbindelse de to land imellem. 
Men dette spørsmål var ikke av rent spesifik norsk natur. Administra- 
tivt sett kunde landet klare sig selv og gjorde det også i utstrakt grad 
gjennem Slotsloven, der i påkommende tilfelle tildeltes en meget selv- 
stendig myndighet. Og hvor hovedinteressen i forholdenes medfør i 
militær henseende samledes om traktene ved Skagerak og Kattegat. 
der gikk forbindelseslinjene landene imellem nettop over det omstridte 
sjøterritorium, og opgavene blev løst i og med løsningen av selve ho- 
vedopgaven. Og hvor den militære hovedinteresse samlet sig i og om- 
kring Østersjøen, der blev hensynet til forbindelsen med Norge tilgo- 
desett, kun i den utstrekning som kravet om understøttelse fra dette 
land måtte gjøre sig gjeldende. 

Det vil herav fremgå at kravet om en effektiv forbindelse de to 
lande imellem fra rikshensyn sett blev tilgodesett kun i den utstrek- 
ning som de felles eller også spesifikt danske interesser måtte tilsi. 

Hvor sådanne hensyn ikke i fremtredende grad var tilstede, der blev 
miatforsyningen til Norge i mange tilfeller mangelfull og landet led der- 
under. Det er tidligere nevnt at Göteborg og Bohuslenskysten ifølge 
sin beliggenhet var en farlig trussel mot nevnte forbindelse. Mot linjen 
Fladstrand—Stavern, hovedforbindelseslinjen mellem de to lande, ret- 
tedes helt fra krigens begynnelse sterke angrep både av orlogsfartøier 
og av kapere. Det er også tidligere nevnt hvorledes spesielt de svenske 
kapere, ved sin dristige pågåenhet i forbindelse med de fra Danmark 
opsendte fregatters mangel på aktivitet, gjorde et inngrep i den norske 
mattilførsel, som til sine tider kunde føles rent lammende. 

Det annet problem — oprettholdelsen av landets handelsforbin- 
delse med spesielt Holland og England — fremstillet sig også fra kri- 
gens begynnelse som en opgave der måtte løses, hvis landets økono- 
miske blodomløp ikke helt skulde stagnere. Og her var interessene 
udelt norske. Vår trelastutførsel til de nevnte lande og den dertil knyt- 
tede skibsfart var en isolert norsk interesse. Og da de svenske kapere, 
eller rettere sagt det sjørøverpakk som Carl XII's ,kaparstadga””) 
hadde lokket til Sverige, drev sitt uvesen også i Nordsjøen, og ikke 
alltid med basis i svenske havne, så var dermed vår handel og skibs- 
fart alvorlig truet også på disse farvann. Hvor det derfor blev lagt 
sterkt beslag på riksflåtens sjøgående materiell og spesielt da de let- 
tere fartøier, fregattene, der blev ikke de spesifikt norske interesser på 
disse farvann tilstrekkelig tilgodesett. 

I begynnelsen av 1710 begynte der å strømme inn til Slotsloven 
forestillinger såvel fra de forskjellige byer angående matforsyningen 
som fra de forskjellige handels- og skibsfartskretser angående den øde- 
lagte negotie og under 23de mai 1710 gjorde Slotsloven forestilling til 
kongen angående de fortvilte forhold, likesom Slotsloven i skrivelse 
av 2nen juli s. a.”) til politi- og kommercekollegiet søkte dettes støtte 
for sin henvendelse til majesteten. I sistnevnte skrivelse heter det, at 
det var høilig og uomgjengelig nødvendig at der blev sendt kryssere 
op i de norske farvann, som kunde beskytte handel og skibsfart. ,,saa- 
som uden Deris Kongl. Majts. Krigsskibe udi Nordsøen iche sees nogen 
middel til, hverken at nyde sikker transport og tilførsel af fornødne 
Kornvahre og lefnetzmidler fra Danmark, ei heller til dette Lands 
Effecter at udføre til Holland, England og andre Steder, hvor deris ne- 
gotie falder, hvorved skal tilveiebringes baade de penge hvormed 


1) Se foran. 
7) Se Slotslovens arkiv. 

Kornvahrene fra Danmark skal indkjøbes, som og bonden og Land- 
manden forsiunes med til Deris Kongl. Majts. skatter og rettigheder 
at afklarere.” 

Disse klager gjentok sig til stadighet, men de blev kun dårlig imø- 
tekommet. Tilstanden i Skagerak og Kattegatt var i 1710 så slett, at 
en tid endog postforbindelsen mellem de to land var fullstendig av- 
brutt. Begivenhetene i Østersjøen medførte at alt sjøgående materiell 
blev trukket dit ned og svenske kapere og fregatter spillet fullstendig 
mester i sjøen. Norske fartøier blev tatt helt oppe under den norske 
kyst, ja de pågående kapere gikk helt inn i skjærgården og hentet ut 
sine ofre. Ca. 100 norske skibe falt dette år som offer for de lette sven- 
ske armerte kryssere. 

I 1711 var ikke forholdene stort bedre. Som ,nesvise og sultne 
jakthunder” gjennemstreifet svenske kapere sjøen*'). Vel blev der, når 
det blev alt for galt, sendt fartøier op fra Danmark, men der var ingen 
fast organisasjon over det hele, og de danske fartøischefer tenkte bare 
på hurtigst mulig å komme sig ned igjen til Kjøbenhavn. 

Men dette år kom til Norge en av den danske sjøkrigshistories 
mest fremragende menn, viceadmiral Sehested. Han skulde som foran 
nevnt samarbeide med Løvendal i diversjonen mot Bohuslen. Han så 
faren, men også veien ut av vanskelighetene. I skrivelse av 4de juli 
1711 skriver Sehested fra sitt flaggskib ,Havfruen” i Larvik til Løven- 
dal og sier, at han har opdaget sen Dunquercer Tømmermand udi 
Langesund”, som vil påta sig å bygge sådanne fartøier at man skulde 
se sig råd til å rense sjøen for det svenske skarn. Som tidligere nevnt 
skrev Løvendal derpå til general-kommissariatet og meddelte uten vi- 
dere. at han hadde resolvert å bygge 6 å 7 stykker av disse fartøier, 
hvormed han formener å kunne holde sjøen ren for de små svenske 
kapere, som tilføier undersåttene den meste skade. Dette var begyn- 
nelsen til den helt norske sjøgående flåteavdeling. Det første av disse 
fartøier var Ormen” og dette fartøis første chef var Peter Wessel. 

Det viste sig imidlertid meget snart, at disse fartøier, der trods 
sin ringe størrelse var utmerkede sjøfartøier og kunde følge de svenske 
små fartøier inn i deres egen skjærgård, var for svakt bestykket til å 
kunne utrette noe effektivt mot de svenske armateurs. Wessel frem- 
holder da også dette overfor Løvendal. Denne ,,resolverer” da uten 
videre for Slotslovens regning å gå til bygning av fregatter”). Det første 


1) Se herom foran under vedkommende år. 
?*) Se f. eks. Slotslovens skr. til Rentekammeret av 20de januar 1713. 

av disse fartøier var ,Løvendals Gallei”, og dennes første chef var 
Peter Wessel. Av disse blev der anskaffet 5 stykker, delvis bygget i 
Norge og delvis tatt fra svenskene. Det samme var tilfelle med snauene 
hvorav f. eks. ,Norske Vaaben” var et fartøi der av Wessel blev erob- 
ret i Nordsjøen under navn av Svenske Vaaben”. 

Men det som gjør 1713 så bemerkelsesverdig i denne forbindelse 
det er at denne norske flåteavdeling da fikk en fast organisatorisk 
grunnvold. I skrivelse av 20de februar") begynner Slotsloven med å 
henvende sig til obersecretær Wibe, hvori det bl. a. heter: ,,Som Slots- 
loven har været foraarsaget til dette Riges Conservation deris Kongl. 
Majst. allerunderdanigst at forestille, at eftersom Skibsfarten og Ne- 
gotien siden Krigens begyndelse fast og ganske er bleven nedlagt, saa 
vilde det til undersaatternis endelige ruin geraade om Deris Skibe end 
og i aar i mangel af Convoy skulde stille ligge, og derfor har man an- 
søgt Deris Kongl. Majsts. Naade, at de 4re Fregatter, Søeridderen, Pa- 
chan, Leoparden og Løwendals Gallej her stedse i Nordsiøen maatte 
forblive til Convoye for Coffardie flaaden, som og at en i Langesund 
nylig bygget fregat paa 14 støkker maatte til Deris Kongl. Majsts. tie- 
neste kiøbes.” — 

Under 22de mars”) s. a. bifaldt kongen dette Slotslovens forslag, 
hvorefter de 7 snauer og 5 fregatter skulde henhøre under Slotslovens 
administrasjon*) med den opgave å konvoyere negotiantenes skibe og 
holde sjøen ren for ,fiendtlige Armateurs”. 

Disse fartøier var således for en stor del bygget i Norge for Slots- 
lovens regning; de var utrustet her med f. eks. artilleri fra Fritzøe 
verk; de var bemannet fra Norge og disponertes helt og holdent av 
Slotsloven. Til bestridelse av deres drift blev der pålagt de norske 
eksportører en ekstra avgift pr. læst trelast"). Det var også forutset- 
ningen at de ikke skulde kunne trekkes ned til Danmark i påkom- 
mende tilfelle og de måtte ikke hindres i deres kryssertjeneste ved dis- 
posisjoner fra riksflåtens mulige avdelinger i Nordsjøen. 

Denne særskatt på negotien falt det norske næringsliv tungt å bære. 
Man hadde jo tidligere den såkalte ,,galleiskatt”, der pålaes norske 
borgere som en særskilt byrde til bestridelse av utgiftene til skjær- 
gårdsforsvaret. Og når hertil kom at Norge ved siden av bemanning 


1) Slotslovens arkiv. 

7) Se Slotslovens skr. til Rentekammeret av 3dje april 1713, Slotslovens arkiv. 

3) Slotslovens skr. til Admiralitetet av 21de april 1713. 

1) Se f. eks. Rentekammerets rundskrivelse av 2de mars 1713 til de forskjel- 
lige byer, bl. åa. Rådhusprotokollen i Trondhjem for 24de april 1713. 

av galleiflåten og den særlige norske sjøgående flåte, også måtte yde 
en meget stor kontingent til bemanningen av riksflåten, så synes det 
ikke urimelig at det norske folk fremkom med underdanig bønn om at 
de fikk visse lettelsen i den såkalte ,dagskatt” og andre skatter, hvor- 
igjennem der av det fattige folk blev presset ut pengemidler, der i ikke 
små mengder blev transportert ned til Danmark til bestridelse av ut- 
giftene med krigsførselen der. Heri blev dog ikke gitt noe medhold. 

Med den lille Ormen” jaget Wessel de armerte svenske fartøier 
inn i deres hule og optrådte selv helt inne Göteborgsfjorden under 
Elfsborgs kanoner. Allerede efter 3 måneders tokt med dette lille far- 
tøi hadde han gjort sig så ubehagelig bemerket, at der blev utlovet en 
belønning på 200 dukater til den der kunde bringe fartøiet til Göte- 
borg. Da han i april 1712 boltret sig som han lystet i den svenske 
skjærgård og jager de svenske kapere til døde inn mellem skjærene, 
sendes der fra Göteborg ut 2 dobbelte chalupper for å hente dette 
brydsomme fartøi inn. Han legger ut på fjorden og skyter dem sønder 
og sammen, så de hurtigst må redde sig inn igjen. Med ,Løvendals 
Gallei”, flåtens skarpeste seiler, blir han snart en skrekk i Skagerak 
og Kattegatt. Allerede i slutten av 1712 skriver han til admiralitetet og 
fremholder at der såvidt han vet nu ingen fiendtlige armateurs er i 
disse farvann og anmoder om å bli forlagt til Nordsjøen, hvor de op- 
trer som trussel mot den norske skibsfart. Han blir henvist til Slots- 
loven som hans rette overordnede. I 1713 blir hans ønske efterkom- 
met. Og lenger ut på året etableres to store konvoyer til Holland og 
England og begge kommer velbeholden tilbake. Convoyen til Holland 
førtes av Wessel. 

I det store og hele viser det sig at Sehested og Løvendal har sett 
rett. Landets matforsyning oprettholdes og handelen og skibsfarten 
kan fortsette såvel langs kysten som over Nordsjøen. Naturligvis kan 
det ikke undgåes at enkelte opbringelser finner sted, men dette kan 
aldri undgåes, det viser tilfulle all verdens sjøkrigshistorie. Til sine 
tider blev også sendt fartøier op fra Danmark særlig til dekning av 
ruten Fladstrand—sStavern, når troppetransporter skulde finne sted. 
Betegnende for situasjonen er svaret fra admiralitetet på generalløit- 
nant Hausmanns anmodning i 1713 om å få noen hurtigseilende fre- 
gatter til hjelp, da alle de norske var i employ. Det gikk ut på at man 
kun hadde ett fartøi til disposisjon, men den norske regjering kunde 
Jo kjøpe av Jørgen Pedersen den lille fregatt som denne hadde under 
bygning i Langesund. Dette blev undgått dette år, da capt.ltn. Vossbein 
på ,Søeridderen” erobret den svenske kaper-fregatt ,Göta Lejon”, 

som da blev innlemmet i den norske flåte under navnet ,.Søe-Ormen”. 
Men i 1714 blev Jørgen Pedersens fregatt kjøpt og den fikk navnet 
»Chronprinsens Gallei”. 

Således var da situasjonen i disse farvann helt til ut i 1716, da 
hovedbegivenheten ved Carl XII's hjemkomst blev forlagt til denne 
del av krigsteatret. Vi skal fortsette med å følge Wessel på hans kryss- 
tokter i disse år; men først må vi undersøke nærmere linjen i den av 
Sehested og Løvendal irettelagte strategi. 

Det spørsmål trenger sig nemlig naturlig frem: hvor var den 
norske skjærgårdsflåte i disse år, hvad var dens strategiske opgave og 
dermed dens berettigelse? Og her er vi med en gang inne i selve kjer- 
nen av det strategiske spørsmål, det som må være det grunnleggende 
ved planleggelsen av et sjøforsvar for vårt land, med andre ord: vi 
står ved behandlingen av dette spørsmål på historiens grunn overfor 
det samme problem som forsvarskommisjonen iår har tatt stand- 
punkt til. | 

Den norske galleiflåte eller rette sagt skjærgårdsflåten bygget på 
den forutsetning at motstanderne skulde møtes inne i skjærgården. 
Man prisga altså åpenlyst sjøen og derved vår mattilførsel og handel 
og skibsfart. Alle disse fartøier som tilsammen hadde en besetning av 
over 2000 mann, kunde intetsomhelst gjøre likeoverfor selv de ringe- 
ste svenske armateurs, der boltret sig som sultne jakthunder ute i 
sjøen. Under hele den lange krig lå alle disse fartøier praktisk talt 
nytteløse og trakk penger og folk av det fattige land. Vi skal senere 
følge dem under Carl XII's angrep på landet og se at de også da intet 
kunde utrette til avvergelse av den fare som truet. 

Denne skjærgårdsflåte bestod dels av noen merkelige fartøier, 
galleiene, hvis vesentligste fremdrivningsmiddel var årerne, men som 
også var utstyrt med noen underlige seil. Disse fartøistyper var såvidt 
jeg kan se første gang dukket op i Norge i 1624. De representerer en 
direkte fortsettelse av ledingsskibene og var således utpregede infan- 
terifartøier. Den taktiske forutsetning for disse fartøier var altså en 
kamp tilsjøs mellem soldater, ikke mellem skibe. De representerte 
således en forhistorisk kampform og de betegnet en fullstendig blind- 
het overfor sjøtaktikkens utvikling på grunnlag av sjømannskapen 
som et avgjørende moment i manøvretaktikken. Likeoverfor et lett- 
bevegelig artillerifartøi med stor seilføring var de på forhånd dømt. 
På sjøen kunde de ifølge sin konstruksjon ikke komme, ialfall ikke 
kjempe, og i skjærgården var de såvel i mobil som i artilleristisk hen- 

seende de sjøgående fartøier underlegne. Allerede taktisk sett 
var de således et feilgrep. 

Den annen type av skjærgårdsfartøier var dhelupseke som hvis 
de nådde en viss størrelse benevntes dobbelte chalupper. Også disse 
fartøiers viktigste fremdrivningsmiddel] var årene. Deres taktiske un- 
derlegenhet kommer tydelig frem i den tidligere omtalte kamp mot 
snauen Ormen” under Wessels kommando i den svenske skjærgård 
i april 1712. De blev som nevnt sendt ut av guvernøren i Göteborg for 
å hente hjem Wessel med hans fartøi. Wessel la med sitt lille, svakt 
bestykkede fartøi ut på fjorden således at han hadde tilstrekkelig man- 
øvreplass og så sloss han med dem i to stive timer. Han beskjøt dem 
langskibs og tverskibs, forover og akterover og var alltid i bevegelse, 
så de aldri kunde få tak på ham, og tilslutt var de dobbelte chalupper 
glad til å redde sig inn i skjærgården, hvor Wessel ikke kunde følge 
dem. Her har man en kamp mellem et litet, men typisk sjøgående, lett 
bevegelig fartøi mot tungt bevegelige, ikke sjødyktige fartøier. Og denne 
kamp foregår nettop i disse skjærgårdsfartøiers rette element, det in- 
nelukkede farvann, hvor de skulde ha alle beregnede fordeler. Den 
eneste fordel de kan sees å ha, og den var hele deres berettigelse byg- 
get på. var deres evne til å echappere inn gjennem de trangeste sund. 
Men det som gjorde , Ormen” så overlegen, det var nettop det som 
tidligere gjentagende ganger har vært fremholdt som utviklingen i sjø- 
taktikken: evnen til å utnytte sjømannsskapen som et overveiende 
viktig element i sjøtaktikken. 

Og det sørgelige er at disse fartøistyper har fulgt vår marine helt 
op til våre dager. Fra de dobbelte chalupper kom man over til ro- 
kanonchaluppene og fra disse til dampkanonchaluppene, de såkalte 
»nøkker”, der betegner vår marines dypeste fornedrelse. Men de er 
ikke utdød enda, de stikker fremdeles hodene frem, de små torpedo- 
båter, skjærgårdstorpedobåtene, torpedonøkkene, de er barn av sam- 
me syke foreldre. .Mygg"-typen forsvant heldigvis temmelig fort, men 
de større brødre er der fremdeles, likesom ,nøkkenes” større brødre 
ennu flyter på vannet, riktignok i en annen skikkelse og under en an- 
nen forutsetning. Men også på dette område har der vært gjort forsøk 
på gjenoplivelse av de dobbelte chalupper i noe variert skikkelse. De 
små skjærgårdskanonbåter har vært på tegnebrettet, men Gud skje lov 
ikke kommet lenger. 

Alle disse skjærgårdsfartøier har i taktisk henseende det tilfelles, 
at de er ethvert annet tenkelig fartøi underlegent. Deres motstandere 
må nødvendigvis bli sjøgående fartøier og disse har blandt mange 

andre vesentlige egenskaper den merkelige, at de også kan operere i 
en skjærgård, og her vil de såvel artilleristisk som manøvretaktisk 
være sine motstandere overlegen. Kanonene bak hver holme vil der- 
for ikke kunne nekte disse fartøier adgang til skjærgården, hvis de 
mot formodning skulde ha noen interesse av å komme derinn. Den 
eneste fordel disse små svakt bestykkede skjærgårdsfartøier har — 
men den fordel har riktignok også vært opblåst som den eneste salig- 
gjørende — det er evnen til som Wessels motstandere å komme sig 
inn i enkelte sund, hvor angriperne ikke kan følge dem. Her kan de 
da ligge og praktisere den store krigskunst: uten selv å lide noe å gjøre 
motstanderne størst mulig skade. For å kunne gjøre denne skade må 
de ut av sitt hull, og det kan de ikke fordi da opgir de jo den fordel, 
de har hatt av å ha kommet dit. 

Dette er de små fartøiers utvilsomme taktiske underlegenhet. 

Men nu strategien, hvorledes er det med den? Vi har sett 
hvorledes skjærgårdsmateriellet stod fullstendig maktesløst overfor de 
lette svenske armateurs. Med små midler truet svenskene vårt land 
med fullstendig sammenbrudd. I virkeligheten kostet dette ikke den 
svenske stat en øre. Det var de fra svenske havner organiserte ka- 
pere som drev sitt uvesen mot våre forbindelser og mot vår handel og 
skibsfart. Den svenske stat gikk endog så vidt, at den lånte ut sine 
fregatter til kaperrederne, som altså drev dem uten utgift for den sven- 
ske stat. Men dette historiske faktum, at organisasjonen av en sjø- 
dyktig flåte av lettere fartøier bragte en vending i forholdene som intet 
mindre betød enn landets redning fra hungersnød og økonomisk ruin, 
det kan man ikke se bort fra ved optrekning av de linjer som for frem- 
tiden skal befølges ved utviklingen av vårt sjøforsvar. 

Jeg er selvfølgelig forberedt på den innvending, at den danske 
hovedflåte holdt den svenske stangen og at denne omstendighet var 
forutsetningen for at de lettere norske fartøier fikk fritt spill overfor 
de svenske kapere. Innvendingen er berettiget forsåvidt som det er 
klart, at Norge med det lette sjøgående materiell som her er nevnt 
ikke vilde ha kunnet stå sig i en isolert kamp mot det daværende Sve- 
rige med en stor linjeskibsflåte. Men således lå jo heller ikke situa- 
sjonen an og således vil man vel heller ikke kunne forutsette at vårt 
land i fremtiden vil kunne opta kampen isolert mot en av de store 
flåtemakter. 

Det mest bemerkelsesverdige ved forsvarskommisjonens frem- 
stilling er den omstendighet at nøitralitetsvernet opstilles 
som sjøforsvarets fornemste opgave. Dette betyr intet mindre enn at 


2 385 


Olav Bergersen 


det er ivaretagelsen av andres — det vil i dette tilfelle si de krigføren- 
des — interesser som først og fremst skal tilgodesees. Ti det er i de 
krigførende makters interesse, at den annen part ikke får benytte vårt 
lands territorium til utgangspunkt for sine operasjoner, og det er like- 
ledes i de krigførende makters interesse at fartøier som har søkt inn 
på vårt territorium ikke der blir forfulgt og ødelagt av den annen part. 
Haagkonferansens folkeretslige bestemmelse om at den nøitrale stat 
med alle til rådighet stående midler skal søke å hindre dette, kan efter 
de spesielt sakkyndiges fortolkning av denne bestemmelse ikke utledes 
derhen, at et land skal anlegge sitt sjøforsvar således, at disse frem- 
mede makters interesser tilgodesees til fortrengsel for landets egne. 
Men det er dette forsvarskommisjonens flertall foreslår. Foreligger der 
så en tilsiktet nøitralitetskrenkelse, hvor altså den ene krigfø- 
rende makt med fullt overlegg tar sikte på å basere sig på vårt terri- 
torium i krigerske øiemed, da er dette en oplagt casus belli og vi er 
ikke lenger nøitral. Vårt forsvar må derfor i henseende til en sådan 
eventualitet anlegges for krig. noe som altså forsvarskommisjonens 
flertall stiller i 2nen rekke av sjøforsvarets opgave. Grunnfeilen i fler- 
tallets fremgangsmåte ligger deri, at der forutsettes et annet materiell 
til et nøitralitetsvern — eller hvad der vilde være riktigere å kalle det, 
en nøitralitets va kt — enn til et vern der tar sikte på ivaretagelse av 
landets egne interesser under krig. Og at kommisjonens flertall ved be- 
handling av dette problem svikter vårt lands dyreste interesser er en 
foreteelse som for det første mindretallet protesterer mot og som na- 
sjonen også må protestere mot som uverdig et fritt folk. Men hele 
spørsmålets grunnkjerne er dog dette, at et sjøforsvar der tar sikte på 
først og fremst å tilgodese landets egne interesser under en krig, det 
blir også tilsist det beste nøitralitetsvern. 

Men det som flertallet i 2nen rekke opfører som sjøforsvarets op- 
gave, det tilgodeser heller ikke landets viktigste interesser under en 
krig. Med fullt overlegg går flertallet hen og prisgir vår mattilførsel, 
vår handel og skibsfart. Det er skjærgårdsforsvaret, pindsvinstrate- 
gien, som legges til grunn for sjøforsvaret. Flertallet ser ikke lenger 
tilbake enn til 1814 — der forøvrig også viser skjærgårdsforsvarets im- 
potens — mens vårt lands kritiske stilling under den store nordiske 
krig, som ovenfor påvist, gir et billede der i enn høiere grad er til å 
få forstand av. 

Det er visstnok Bjørnstjerne Bjørnson som engang har sagt at 
den norske kysi ikke kunde forsvares og beviset herfor leverte han 
ved en henvisning til Norgeskartet. Der ligger en stor grad av sann- 

het i dette, hvis man med landets forsvar mener et forsvar av hver 
en stein opover kysten, hvad der er en fullstendig feilaktig forutset- 
ning. Men i uttalelsen ligger en paradoks av stor interesse. Ti er ky- 
sten lang å forsvare så er den også lang å blokere. Ut fra denne kjenns- 
gjerning burde da ivaretagelsen av vårt lands ernæringsspørsmål op- 
bygges. Men forsvarskommisjonens flertall går den stikk motsatte vei. 
Den prisgir sjøen og konsentrerer innførselen om enkelte punkter av 
kysten. Men forstår man da ikke at nettop derigjennera lettes jo blo- 
kaden? Motstanderen har da kun å samle sine blokagefartøier om 
disse fronter” og så har han fått gratis borteliminert den store fordel 
som vi har i vår lange kyst. Kommisjonens mindretall har da også på 
en slående måte påvist det uholdbare i flertallets fremstilling. 

Det er denne opfatning som forøvrig også understrekes i flertal- 
lets videre opstilling av sjøforsvarets opgave med troppetransporter 
langs kysten og støtte av egen armé, som er typisk for den lan dmi- 
litære opfatning av sjøforsvarets opgave. Det er denne landmili- 
lære opfatning som siden 1814 har vært vårt sjøforsvars kreftskade. 
Gang på gang stikker denne falske strategi sitt hode frem, dens frukt 
er alltid skjærgårdsmateriellet, nøkkemateriellet, enten det er utstyrt 
med torpedo eller kanon. Det er den defensive defensiv, pindsvintak- 
tikk og pindsvinstrategi. Man kan følge tendensen gjennem alle de 
kommisjoner som i årenes løp har behandlet disse spørsmål. Hvor 
sjøofficerer har vært i majoritet — og det er meget sjelden — der har, 
ialfall inntil dampmaskinen bragte forvirring i begrepene, kravet om 
sjødyktighet hos marinens fartøier vært det centrale i hele fremstil- 
lingen. Men hvor det landmilitære element har vært i overvekt — og 
det har man som regel sørget for — der er det skjærgårdsmateriellet 
som har vært det fremherskende. Men det mest ulogiske av det hele 
ved etablering av en sådan landmarine, som det landmilitære syn til- 
sier, det er dog at der under sådanne forhold skal etableres eller ret- 
tere sagt oprettholdes en sondring såvel organisatorisk som admini- 
strativt og militært mellem det faste kystforsvar og det mobile, som 
jo som det så smukt heter, skal danne et ledd eller ialfall et bindeledd 
mellem de forskjellige punkter av det faste kystforsvar. 

Det heter så smukt i innledningen til forsvarskommisjonens ar- 
beide, at der må være en bærende idé. en bestemt linje som klart pe- 
ker på sjøforsvarets mål. Det er vanskelig å opdage både linje og mål. 
Noen holdbar linje som støtter sig på vår historie finnes ialfall ikke; 
det måtte da være linjen ned til rokanonchaluppene, og den gir såvisst 
ingen opfordring til fortsettelse. Og målene, hvor er de? Hvorledes 

har man tenkt sig vårt lands innvikling i en krig? Der tales om angrep 
som føres frem over havet mot visse kystavsnitt. Er det et tilsiktet 
nøitralitetsbrudd som foreligger, er vi ikke lenger nøitrale og må ta 
standpunkt overensstemmende med vår krigspolitiske stilling. Spørs- 
målet blir ikke mere isolert norsk og må løses i forbindelse med ho- 
vedmaktenes kamp om herredømmet på sjøen. 

Kampen om herredømmet på sjøen har gjennem all sjøkrigshi- 
storie vært avgjort av de store skibe, kampskibe, linjeskibe, slagskibe. 
De store artilleriskibe ligger sikkert langt over vår økonomiske evne. 
Å gå et stykke på vei med quasi-slagskibe, der hverken er det ene eller 
det annet, gir intet resultat. Den vei er altså utelukket. Men kampski- 
bets annen motstander er det rene torpedovåpen, som utviklingen har 
ført over i undervannsbåten. Å basere sig på torpedovåpenet som ho- 
vedvåpen betyr således en fortsatt kamp mot slagskibet. 

Den britiske delegasjon hevdet under Washington-konferansen, 
at undervannsbåten utelukkende var et angrepsvåpen, uten betydning 
for forsvaret av enten kystene eller handelsmarinen. Den hevdet vi- 
dere at undervannsbåtene var en trussel mot et lands handelsflåte og 
forbindelseslinjer. Denne uttalelse fra så sakkyndig hold står således 
stikk i strid med forsvarskomisjonens ,bærende idé” om forsvar av 
kystavsnitt på denne måte. Krigen har også vist at undervannsbåtene 
ikke kunde hindre troppetransporter og det direkte forsvar av strate- 
gisk viktige kystavsnitt gjennemføres best ved artilleri på land i for- 
bindelse med minesperringer. Den øvrige del av kysten kan som 
Bjørnson uttalte ikke direkte forsvares og det har heller ingen vital 
betydning. Det av forsvarskomisjonen opsatte materiell kan ialfall 
ikke gjøre det. Undervannsbåten er den farligste hindring for våre 
handelsforbindelser, den trer inn i plassen for de lette armateurs i den 
store nordiske krig Å bekjempe dem blir derfor vår marines 
opgave, men dette skjer ikke ved hjelp av undervannsbåter. Hertil 
trenges jagere der ifølge sin natur er artillerifartøier og lettere krys- 
sere. Men undervannsbåten har dermed ikke tapt sin berettigelse i 
vårt sjøforsvar. Som angriper mot motstanderens sjøverts forbindel- 
ser har den ganske usedvanlig gode betingelser på grunn av vårt lands 
enestående heldige beliggenhet i forhold til Nord-Europas handelslin- 
jer. Det er vel neppe denne side av undervannsvåpenets opgave kom- 
misjonen har tenkt på. Men en utvidelse av sjøforsvarets opgaver ut- 
over rimelige grenser på dette område. vil medføre en betenkelig svek- 
kelse på andre områder. 

Som ovenfor nevnt er undervannsbåten den naturlige avløser av 

torpedobåten. Forsvarskommisjonens forslag om oprettholdelse av 
dette våpen, og særlig da i form av små torpedobåter, torpedonøkker, 
betegner altså en fastholden ved allerede forlatte typer av krigsmateriell. 
Men hvad verre er — dette standpunkt synes å være diktert av kom- 
misjonens opfatning av sjøforsvarets viktigste opgave — vaktholdet 
mot de tilfeldige nøitralitetskrenkelser. Denne sverm av militært sett 
verdiløse fartøier skal øiensynlig spredes utover kysten til ivaretagelse 
av andre makters interesser under en situasjon, som efter all menne- 
skelig beregning ikke igjen kan inntreffe i en overskuelig fremtid. Det 
vilde i tilfelle bli en meningsløs kostbar anordning som ikke vilde by 
landet noensomhelst garanti for det tilfelle at en tilsiktet nøitralitets- 
krenkelse forelå. 

Og hvad nu endelig de 15 cm. kanonbåter angår, så kan heller 
ikke for deres vedkommende sees noen linje eller noe mål. Vi må 
bort fra kanonbåtene, der ingen strategisk berettigelse har, og over til 
de lette kryssere med ordentlig fart og sjødyktighet. 

Om forsvarskommisjonens flertalls fremstilling må det derfor 
sies, at den mangler sjømilitært syn, men bærer umiskjennelige spor 
av det motsatte. Den mangler videre historisk grunnlag og bygger på 
uriktig strategi. 

Men om mindretallets fremstilling tør det sies, at aldri har noen 
forsvarskommisjon i dette land klarere og mere overbevisende trukket 
op linjene for sjøforsvarets opgave. Det feller en knusende dom over 
flertallets fremstilling. Dets utredning er båret av et umiskjennelig 
sjømilitært syn på forholdene, det bygger ubevisst på vår egen histo- 
ries grunnlag og det støtter sig på uomstøtelige strategiske grunnlove. 

Men det er det eiendommelige ved dette arbeide, at konklusjonen 
synes å være avfattet før premissene. Målet er jo at hele sjøforsvaret 
skal sløifes, og når man så for opnåelse av dette mål skal imøtegå fler- 
tallets fremstilling, så kommer man ganske naturlig inn på det mot- 
satte av flertallets opfatning, og dermed står man straks på sjømili- 
tær grunn. 

Men lenken mellem premisser og konklusjon er denne: »Men å 
sikre og beskytte landets sjøforbindelser vilde kreve en marine med 
et tilstrekkelig antall sjøgående, kraftige og hurtige skibe. Å skaffe oss 
en slik flåte ligger utenfor mulighetens grenser. Opgaven er også ulø- 
selig av den grunn at en blokade av vår kyst bare kan tenkes iverksatt 
av en sterk sjømakt. Således som de politiske forhold i Europa har 
utviklet sig, er der bare en sjømakt, nemlig England, som i dette til- 
felle kan tenkes som motstander. Men likeoverfor Englands marine 

og øvrige maktmidler, må et norsk sjøforsvar under enhver omsten- 
dighet bli uten betydning.” 

Ser man nu litt nøiere på dette forbindelsesledd, så vil man finne 
en betenkelig brist. Ti det er ikke sant at en blokade av vår kyst 
eller rettere sagt en ødeleggelse av vår tilførsel og vår handel og vår 
skibsfart, kun kan utføres av en sjømakt som England. Anlegger vi 
vårt sjøforsvar som av flertallet foreslått, så vil en hvilkensomhelst 
makt med små midler, på samme måte som Sverige i begynnelsen av 
den store nordiske krig, kunne ruinere oss fullstendig. Det er ikke sjø- 
gående eskadrer vi skal ha, men sjødyktige, lette kryssere og jagere, 
som kan ,rense sjøen for alt det skarn” som ødelegger vår eksistens. 
Det er offensive midler vi skal ha. Det er motstanderens sjø- 
krigsmateriell, det som kan gjøre oss skade, som er vårt strategiske 
mål. Ingen marine, stor eller liten, har ustraffet syndet mot denne den 
maritime strategis alt overskyggende grunnsetning. Denne strategiens 
grunnlov har i sjøkrigshistorien fått sin tilpassning likesåvel da Nelson 
jaget Middelhavet rundt efter den franske flåte og da han behersket 
det samme Middelhav ved å følge efter en lignende flåte til Vestindia 
og tilbake igjen, som da Peter Wessel jaget de svenske kapere tildøde 
inn i den Bohuslenske skjærgård. Der eksisterer ingen norsk, hjem- 
melaget strategi. Kunsten ligger i å avpasse den efter de krav som 
stilles, og her er historien det eneste holdepunkt, for den gjentar sig 
som bekjent. 

Og hvad det angår at vi skulde anlegge vårt sjøforsvar ut fra en 
forutsetning om en krig med England, eller i det hele tatt en isolert 
krig med en stormakt tilsjøs, da må også denne forutsetning bli bri- 
stende. Vår krigspolitiske stilling er av den art, at en sådan krig ikke 
kan tas. Men er derfor vårt sjøforsvar omsonst eller fører det til fler- 
tallets anordning? Ingen av delene. Krigshistorien viser at interesse- 
politikken skaper konstellasjoner hvorigjennem de overmektige kref- 
ter avbalanseres. Den siste krig viser jo det. Men hvor man under 
sådanne omstendigheter innblandes i konflikten, blir jo vår opgave 
fremdeles den samme: å sørge for vår tilførsel og beskytte vår handel 
og skibsfart. Situasjonen blir altså fremdeles den samme som under 
den store nordiske krig: De store kampflåter avbalanserer hinannen 
og vi må selv sørge for ivaretagelsen av egne interesser. 

Følgene av dette må da bli at mindretallets premisser faller i 
linje med den sjømilitære opfatning av situasjonen. Resultatet altså: 
Gjør flertallets kanonbåter om til lette kryssere, de vil derved heller 
ikke miste evnen til å løse den opgave som flertallet sannsynligvis 

har tiltenkt dem; sløif den sverm av torpedonøkker som ingen militær 
berettigelse har og anvend de penger til flere jagere og de med krys- 
sertypen forbundne merutgifter. Det kan ikke skjønnes at utgiftene 
derved vil øke. Tvertimot vil personellspørsmålet kunne løses meget 
billigere. 

Og hvad nu mindretallets uttalelse om at vi ikke makter opgaven 
økonomisk angår, så kan der jo atter henvises til den store nordiske 
krig. Fattig og utpint som landet var, ved utgifter til en kostbar nytte- 
løs skjærgårdsflåte, renskrapet for mannskap og skattelagt inntil det 
eventyrlige til utrustning av riksflåten, så det sig allikevel istand til å 
anskaffe og bemanne de sjøgående fartøier som var uomgjengelig nød- 
vendig for oprettholdelsen av landets eksistens. Og dette var i vårt 
lands dypeste fornedrelses tid. Og så skulde man ikke nu kunne løse 
denne ene opgave alene! 

På denne vei vil man stå på sikker sjømilitær og historisk grunn. 
Først da har man en bærende idé, en bestemt linje som klart peker på 
sjøforsvarets mål. 


Peter Wessel begynte sin journal for 1713 således: ,Gud forlene 
os en glædelig og lyksalig Ny Aar med ald lykelig fremgang Gud til 
ære Kongen til fornøielse Landet og undersaatterne til gaufn og Beste, 
det heele Etmaal bleste lit Nordli med tyck vær og frost.” 

Vi slapp Peter Wessel, da han hadde halt til bryggen i Holme- 
strand med sin fregatt. Her fikk han nu halt den over og det viste sig 
heldigvis at ingen annen skade var påført fregatten enn at skjegget var 
løsnet og natene hadde begitt sig endel ved stevn og kjøl. Allerede den 
ide januar var han ferdig, men isen hadde lagt sig så tykk rundt far- 
tøiet at han måtte sette sine soldater isving med å ise rundt fartøiet 
»Gud hielp os udj Jesu Nafn”. 

Samme dag skriver han til Hausmann om at fartøiet er seilklart. 
Dette brev finnes såvidt vites ikke. Det fremgår imidlertid av Haus- 
manns skrivelse av 8de januar, hvori refereres til nevnte brev, at 
Wessel har ordnet en transport fra Holmestrand til Stavern til hans 
fulle tilfredshet, ,hvorfor Hr. Capitain skal være betachet”. Likeledes 
tales om en arrestert lods der skal tas med til Stavern for å forhøres 
der. Det dreier sig øiensynlig om den lods som hadde satt ham på 
grunn ved Bolærne. Samme dag skriver imidlertid Hausmann ennu 
et brev fra Larvik, hvori han påskynner Wessels avseiling, .saasom 

Transporten ikke kand udgaa, mens alene venter paa hans ankomst. 
Jeg forser mig til Hr. Lieutt. bekjendte Nidkjærhed for Deris Kongl. 
Majts. tjeneste”. I sin efterskrift føier han atter til at han kan ta så 
mange folk han behøver, bare han kommer avsted. 

Den 10de hadde han fått vaket sig ut til Langøen, hvor han dryp- 
pet anker og ankerfortøiet i en stor sten. På hundevakten den lite 
lettet han anker, passerte Lille Færder kl. 8 fmd. og kom kl. 10% til 
Stavern, hvor fregatten gikk på en boe og blev stående. Han satte ut 
varpanker og tok ut øltønner og kanoner for å lette fregatten; men 
først den 13de fikk han fartøiet av uten at det hadde tatt noen skade. 

I Stavern lå 2 linjeskibe, 2 fregatter og 6 snauer. Generalløitnant 
Hausmann var selv tilstede i anledning av at den tidligere omtalte 
troppetransport skulde finne sted. Den danske generalstab sier i sitt 
arbeide, at Wessel skulde ha ledsaget snauen ,Mynden"” til Kjøben- 
havn med en pengetransport, men at han ikke kom med på grunn av 
grunnstøtningen. ,.Mynden” seilte så alene. Av Hausmanns ovennevnte 
skrivelse synes imidlertid å fremgå, at Wessel absolutt skulde delta i 
troppetransporten. 

Den 14de avlegger Hausmann visitt ombord hos Wessel, der sa- 
lutterer ham med 2 ganger 9 skudd. hvorom revisjonen anfører, at det 
sandkommer paa Høie Decission om Passere Skall”. Samme dag får 
han ombord endel soldater. 

Den 15de embarkerte den meget omskrevne løitnant Salamon 
(romantisert under navnet Salamon båtsmann). Hans fulle navn var 
Salamon Dewig og han var hjemmehørende i Fredrikshald'). Han fin- 
nes ikke hos Garde og må således sannsynligvis ha vært månedsløit- 
nant og som så mange andre officerer på de norske skibe ansatt av 
Slotsloven. Han nevnes såvidt hos Rothe, som riktig tittulerer ham 
løitnant. Hvorfra Carit Etlar har fått båtsmannstittlen er ikke godt 
å vite. 

Under sin henliggen i Stavern synes Wessel å ha hatt et opgjør 
angående sitt forhold til fregattens besetning. Allerede under 4de ja- 
nuar hadde han utferdiget en erklæring, hvori han anfører at han både 
fra generalløitnant Hausmann og fra vicestattholder Viereg hadde 
hørt at hans mannskap, officerer som gemene, hadde besveret sig over 
å bli ukristelig behandlet og over at han hadde straffet dem strengere 
enn efter artiklene. Han forlanger da på dokumentet en beediget erklæ- 
ring fra såvel officerer som gemene om hvorvidt de av ham var blitt 


1) Revisjonsprotokollen, rullene. 

ubillig straffet uten årsak. De menige påfører en erklæring om at han 
ialt har optrådt som en honnett og rettsinnig officer og endog formil- 
det straffen i henhold til artiklene. Officerer og kadetter erklærer, at 
han i deres tid har vært honnett, og underofficerene erklærer at han 
mot dem har vært en bra chef. Mannskap på linjeskibet ,Sværdfi- 
sken”, som tidligere hadde vært på Wessels fregatt, uttaler at de ikke 
selv var pennen mektig og skyter skylden over på deres konsipist. De 
ber ydmygt om at deres ,.høie Forseelse” må av nåde pardoneres og 
at ,naaden igien maatte erschinne”. De lover en annen gang å se sig 
bedre for og ikke la sig forføre. 

I Stavern blev Wessel liggende til den Ste februar. da han sam- 
men med de øvrige fartøier deltok i konvoyeringen av troppetranspor- 
ten til Fladstrand. Alt ialt talte den 49 seilere. Wessel blev sendt ut 
som fremskutt bevoktning for å se om noe fiendtlig var å se ved Flad- 
strand. Den 6te ankom transporten velbeholden til sitt bestemmelses- 
sted og begynte utskibningen. Den 12te ankom til stedet 2 linjeskibe 
der den 9de var avseilet til Norge for å delta i konvoyeringen. De tre 
norske regimenter var da allerede utskibet. 

Den 9de skrev han til kongen og henviser til at han flere ganger 
tidligere hadde anmodet om å få krysse på egen hånd for å skaffe rede 
på hvor fiendens skibe var å finne, og han gjentar nu sin anmodning 
med forsikring om at han, næst Guds hjelp, skal søke å revanchere 
hvad han nu i tre måneder har måttet forlise på grunn av de forelig- 
gende ordrer. Kan han bare få sin frihet på dette punkt, har han det 
håp å kunne gjøre fienden et avbrekk tilvanns og tillands som vil være 
Hans Majestet til fornøielse og undersåttene til beste. 

Det er interessant å se denne Wessels opfatning av forholdet i 
belysning av hvad ovenfor er sagt om den sjøgående norske flåteavae- 
lings opgaver. Wessel er i full harmoni med Sehesteds forutsetning 
med anskaffelsen av fartøiene når han gang på gang søker alle sine 
overordnede om å få krysse på egen hånd for å rense sjøen for de 
svenske armateurs. Hans oprinnelige instruks, som utvilsomt er av- 
fattet under hans eget medarbeiderskap, forutsatte også en sådan op- 
rensning, men Hausmann har senere mere og mere latt sig binde av 
andre hensyn. Konvoyeringen er blitt det vesentlige og det annet fal- 
ler mere i bakgrunnen. 

At Wessels syn på saken er i overensstemmelse med den mari- 
time strategis grunnsats er sikkert. Fra den første dag han satte sin 
fot på ,. Ormen”, under hele hans kommando på ,Løvendals Gallei” og 
på », Hvite Ørn”, den hele tid han var krysserchef altså, har han aldri 

tapt avsyne det ene store mål: ødeleggelsen av motstandernes fartøis- 
materiell, det som kan skade de interesser som han er satt til å for- 
svare. Og dette strategiske grunnsyn beholder han rent og klart frem- 
over da han får styrker å føre, det er det som hele tiden ligger til grunn 
for hans strategiske disposisjoner og for hans taktikk; men dette blev 
ikke forstått av dem som skulde og burde forstå det. Og betrakter man 
Wessel i denne belysning så vil det innsees, at all tale om ham som 
»kaperkaptein” og »korsar” og hvad det nu het alt sammen, blir me- 
ningsløs. Det er ikke en tidsspildende jakt på motstandernes koffardi- 
skibe han driver; det er de fiendtlige armateurs han vil tillivs. Kan 
han få ruinert disse, da faller resten av sig selv. Konvoyeringen vil 
han overlate til snauene, men de hurtigseilende, godt bestykkede fre- 
gatter vil han benytte til å rense sjøen med. Et rent og klart sjømili- 
tært syn. 

I slutten av skrivelsen anfører han, at der skal være sett et linje- 
skib og to fregatter med en snau som jaget den norske post-galiot til- 
bake til Fladstrand. 

Postsnauens opgave over de svenske skibe, som den skulde ha 
sett, er sikkert ikke riktig. Svenskene hadde ikke noe linjeskib i sjøen 
på denne tid av året. Wessel har intet sett til disse fartøier, det frem- 
går av hans journal, hvor der intet nevnes om disse fartøier. Journa- 
len sier i det hele tatt intet om at fartøiet har lettet i dagbrekningen 
den 9de. 

Såsnart utskibningen var ferdig seilte linjeskibene til Kjøbenhavn 
og den norske styrke hjem til Norge. Wessel lettet i formiddagsvak- 
ten den 10de. Han seilte imidlertid ikke direkte hjem, selv om vinden 
var gunstig. Han la over til svenskekysten: hvor han den 12te om ef- 
termiddagen var 3 kvm. av Kungsbakke. Dette kryss er øiensynlig 
gjort i hensikt å dekke postgalliotten, som imidlertid var avseilet fra 
Fladstrand, mot de formentlige svenske fregatter. Samme dag praier 
han atter galliotten og ser den vel op under norske kysten. Følgende 
dag den 13de går han selv inn til Stavern hvor han ,,med Solens un- 
dergang” drypper anker, shvorfor Gud været Lovet”. 

Fra Fladstrand har han sendt Hausmann en rapport angående 
transportens forløp. Brevet finnes såvidt vites ikke. Hausmann refe- 
rerer imidlertid i brev av 16de februar til en sådan rapport. Av dette 
fremgår også at Wessel atter er ute og foreslår kryssning i sjøen iste- 
detfor den av Hausmann ordinerte konvoy av Islandsfarere fra Flek- 
kerø til Bergen. Hvis der ikke er kommet kontraordre fra Hans Ma- 
jestet formener Hausmann at »de exeqverer det, dennem befalet er”. 

Av brevet fremgår også at Wessel hadde endel svenske matroser om- 
bord. Hausmann anfører, at dette får han gjøre på eget ansvar; der 
er full anledning til å få dem ombyttet om han så måtte ønske. De 
svenske matroser rømte imidlertid senere fra fregatten. — 

I Stavern blev Wessel liggende til den 20de, da han sammen med 
fregattene ,Leoparden” og »Pakan"” lettet anker for å seile til Flek- 
kerø. ,Leoparden” førtes av capitain Sahlgård, der som eldste chef 
skulde være konvoyens leder. Allerede kl. 12 middag den 21de ankret 
fartøiene ved Flekkerø og akterfortøiet i land. Wessel salutterte ka- 
stellet med 3 skudd'). På havnen lå 4 hollandske orlogsskibe med en- 
del koffardifartøier. Her blev Wessel liggende til 26de og fordrev tiden 
med at ,sdrille med sit skiøt og handt gevæhr”. Nevnte dato seilte han 
inn til Kristiansand hvor han ankret og akterfortøiet i land. Salutterte 
citadellet med 3 skudd'). Den 1ste mars hadde han kommerceråd 
Preus og endel andre fremmede ombord, i hvilken anledning han sa- 
lutterte med 9 skudd). 

Den 2nen mars skriver han til kongen og minner ham om hans 
løfte om å overlate ,,til min gamle fattige Fader og skibbrudne Broder” 
et av de skibe som han hadde tatt i 1712. Caspar Wessel var på den 
tid i Kjøbenhavn og Wessel foreslår at han kan overta fartøiet der. 
»Gud give at dend Leilighed engang maatte forefalde”, sier han, ,.hvor- 
udj jeg kunde vise min allerunderdanigste pligt, som jeg er min Herre 
Kongen skyldig; da skald Deres Majestæt med plaisir fornemme min 
Troeskab og bevaagenhed særdelis om mig allernaadigst maatte for- 
undes forlov at krydse for mig selv.” 

Under opholdet i Kristiansand må Wessel ha inngitt til capitain 
Sahlgård en relasjon med forslag om at han med sin fregatt mens de 
ventet på Islandsfarerne skulde krysse efter en svensk kaper som var 
rapportert utenfor. Skrivelsen finnes såvidt vites ikke, men i svarskri- 
velse av 3dje mars sier Sahlgård at han ikke finner det forsvarlig at 
Wessel går ut på kryss med sin fregatt i to dager, da ordren går ut på 
at de sammen skal konvoyere Islandsfarerne til Høie Varde, »hvilket 
jeg ei paatviler hannem jo er vitterlig saasom de selv haver været med 
at stille Orderen”, og han mener siden, at man ved sådant kryss kunde 
risikere ikke å komme tilbake til rette tid, hvad der tidligere hadde 
hendt ved Fladstrand. Han finner det derfor rådeligst at begge fre- 
gatter blir liggende, »hvilket jeg vil formode hr. capt.ltn. tager udi 
observation”. 


1) Av revisjonen eraktet å burde tilsvares. 

Capitain Sahlgård var født i Bohuslen, men hans foreldre flyttet 
til Norge da han var ung. Han må således regnes som nordmann. Han 
har øiensynlig vært skipper og tatt like inn i marinen uten gjennem- 
gang av sjøakademiet. Han blev ansatt i 1711 og da med en gang som 
capitain, hvorav sannsynligvis kan sluttes at han allerede da var en 
forholdvis eldre mann. Han kom senere under Tordenskiolds kom- 
mando og utmerket sig ikke på noen måte. Spesielt er hans forhold 
under kampen ved Strömstad litet beundringsverdig. 

På formiddagsvakten den 3dje gikk Wessel ,,i Jesu Nafn” seil fra 
Kristiansand og ankret og akterfortøiet samme dags eftermiddag ved 
Flekkerø. Om eftermiddagen den 4de lettet han imidlertid og la ut 
på kryss. Hvorvidt han har fått Sahlgård på andre tanker angående 
dette spørsmål, kan ikke sies. Han seilte i det første ett-mål beholden 
kurs S.W.t.S. 18% mil, hvorpå han la nordover igjen således at han 
på dagvakten den 6te var oppe under Nesset. Han seilte da langs ky- 
sten og praiet om eftermiddagen en Dinqverker kaper ved navn 
»Frida” på 28 kanoner. Om kvelden var han ut for Hellesund og seilte 
om natten i måneskin inn til Flekkerø hvor han fant de andre to fre- 
gatter. — 

Endelig den li1te var Islandsfarerne samlet således at man kunde 
gå seil om eftermiddagen, men kommet vel ut fikk de motvind og 
måtte gå inn igjen. Så blev man atter liggende stille helt til den 17de» 
da vinden endelig var god. Flåten lettet og holdt vestover langs landet 
og holdt det gående med peilinger. På formiddagen den 19de skiltes 
. 3 fartøier, der skulde til Irland, ut fra flåten. I eftermiddagsvakten 
samme dag observerte Wessel, at der blev skutt fra de nevnte skibe, 
hvorfor han satte til hvad trekke kunde. Ved 4 glass i plattfoten er 
han på praiehold av det ene fartøi, og får vite at en svensk kaper har 
tatt det ene skib. Han kunde se kaperen med sin prise, og satte efter, 
men tapie dem avsyne da mørket falt på. Han holdt det gående med 
små seil om natten og var så heldig på dagvakten den 20de å få fatt 
på det tatte skib. Fra prisen tok han ombord en svensk løitnant med 
en kvartermester og 6 matroser. Kaperen, hvis navn var , Wårskyt- 
ten” på 12 kanoner, var forsvunnet. Han satte ombord en løitnant med 
mannskap og beordret skibet til Høie Varde. Selv la han vestover for 
om mulig å finne kaperen. Han holdt det gående med kryss mens han 
hele tiden skaket sig nordover. Praiet et par skibe og traff om for- 
middagen den 27de en av Islandsfarerne som om natten var kommet 
fra konvoyen. Tok den med sig og kom op under Kvitingsø. Den 24de 
lå han og drev i stille ut for Bømmeløen, tok observasjoner og skrev 

et meget krasst brev til kaptein Sahlgård. Foranledningen er den at 
et par skibe var kommet bort fra konvoyen. Wessel skriver til Sahl- 
gård, at det ,er at beklage, at Deres Conduite ei er tilstrækkelig endel 
at indrette signalbreve for en cofardiflaade og ved canonskud give 
det tilkiende, som ei ved Fyrer kan observeres med Overstag gaa- 
ende som sig bør: en del at de ei efterser Flaaden bedre tilsam- 
men at holde efter vedtagen skik og maneer, som er at ligge opbraset 
for at samle Flaaden hver aften. Jeg har i 4 dage holdt det med 3die 
største Islandsfarere som jeg forefandt i søen uden den ringeste Confoy 
og der ei havde været ved Convoy siden søndag Aften, som var næst- 
leden 19de Marti. Samme kommer vel i beholden havn i aften, men 
om det er forsvarlig saaledes Flaaden at forlade, gives dennem selv at 
betænke, og hafde en svensk Caper uformentlig nærmet sig inden den 
vores adspredte Flaade, hvis jeg det ey ved Jagt med den mig for- 
troede Fregat havde hindret.” Det er et merkelig brev når man tar 
hensyn til at det er skrevet av en underordnet til en overordnet. Det 
er en kraftig dosis for en fregattchef på 22 år og vilde i alle fall i våre 
dager blitt betraktet som i høieste grad anmassende. Det kan imidler- 
tid ikke sees, at Sahlgård har foretatt noe skridt til oprettholdelse av 
sin myndighet. 

Den 25de om eftermiddagen tar han chaluppen og jollen for bou- 
gen og bukserer inn Korsfjorden og kommer i plattfoten til ankers i 
Bokkensund*'). Den næste dag letter han og seiler og bukserer den 
hele dag og kommer om kvelden til ankers på vågen i Bergen og får 

sitt taug iland ved toldboden. Her blir han liggende i lengere tid for å . 


vente på en Ostindiafarer og har således hatt rik anledning til å hilse 
på sine slektninger i byen. Den 28de skrev han til admiralitetet og rap- 
porterer sin oplevelse med den svenske kaper. Han foreslår at det 
gjenerobrede skib, som hadde tilhørt en fattig enke i Arendal, skulde 
tilbakeleveres hende uten vederlag, da det kun hadde vært 14 timer 
i de svenskes makt. Forøvrig rapporterer han den fangne løitnants 
utsagn om at alle sjøfolk var kalt til Carlscrona, da flåten skulde ut. 
Og videre beretter samme løitnant en hel del ,,utroligt Tøy, som ikke 
lettelig kan føres i Pennen”. Om Sahlgårds formentlige malkonduite 
nevner han selvfølgelig ikke et ord, hvad der kan ha betydning i dette 
tilfelle å konstatere, da en dansk sjømilitær forfatter i en biografi har 
anført, at Tordenskiold bak sine overordnedes rygg overfor kongen 


1) Øiensynlig Bok van Raad. 

beklaget sig over deres disposisjoner. Jeg har ikke noe sted kunnet 
finne at en sådan påstand er berettiget. 

Det er et vakkert trekk av Wessel, at han foreslår at det gjen- 
erobrede skib skal leveres eieren, en fattig enke i Arendal, tilbake uten 
å bli prisedømt. Han forliser jo selv derigjennem sine prisepenger. 
Samme dag skrev han også et brev til Hausmann der i alt vesentlig 
inneholder det samme som skrivelsen til admiralitetet. Han slutter 
brevet med en fornyet anmodning om å få lov til å krysse såsnart eks- 
pedisjonen er tilendebragt. Som grunn anfører han, at der skal være 
to svenske orlogsskibe i Nordsjøen. 

Det sees altså, at han efter nutidens opfatning ikke tilfredsstiller 
fordringene til ekspedisjonsmåten. Han går såvidt det kan sees forbi 
konvoychefen, gjennem hvem alle rapporter efter nutidens opfatning 
skulde sendes. Men som tidligere nevnt var man ikke den gang så nøie 
i denne henseende. Det må dog erindres at Sahlgård ennu lå ved Høie 
Varde, mens Wessel lå i Bergen. Admiralitetets svar på hans siste skri- 
velse tyder imidlertid ingenlunde på, at det ser noe ekstraordinært i 
hans optreden. 

I Bergen fordriver han tiden med å drille sine folk. Det synes 
som om han på havnen har hatt en slags vakttjeneste. Om kvelden 
kl. 8 ,,opsetter” han vakten med ett skudd og kl. 8 om morgenen »av 
skyter” han vakten med ett skudd. Journalen melder om bergenske 
kapere og andre bevebnede skibe som passerer hans allernådigst an- 
betrodde fregatt uten å kippe sin vimpel for ham. Straks sender 
han et par skarpe skudd efter vimpelen. Den blir straks kippet og han 
salutteres med 9 skudd som han nedlatende besvarer med 3. Et par 
ganger forsøker han å komme sig ut. men må gå til ankers igjen for 
motvind. Den 15de letter han og loverer sig inn til Nyhavn, hvor han 
ankrer i nærheten av Ostindiafareren, der salutterer ham med 3 skudd 
og blir betakket med 1'). Han er øiensynlig blitt lei av å ligge der og 
fetter derfor den 18de og seiler sydover. Ankrer for natten ved Folger- 
øen og kommer den 19de til ankers ved Høie Varde, hvor capitain 
Sahlgård lå med ,Leoparden”. Av denne får han imidlertid den 25de 
atter ordre til å lette og seiler tilbake til Bergen for om mulig å få 
Ostindiafareren med. Denne hadde fått havari og det gjaldt om å 
komme østover snarest mulig med fregattene for å delta i de plan- 
lagte konvoyer til England og Holland. 

Han lettet straks anker og seilte nordover. Dryppet anker for 


1) Alle disse takkesalutter eraktes av revisjonen å burde tilsvares. 

natten ved Vibrandsø*') og lettet igjen på hundevakten. Han la fra 
Bømmelfjorden (Sletten) ut til sjøs og fikk den 26de om eftermidda- 
gen fra mastetoppen øie på en kaper som jaget 4 fartøier, 3 galiotter og 
en hukkert. Wessel satte til alt hvad trekke kunde og satte efter ka- 
peren, men også denne gang hindret det påkommende mørke ham 
i å få fatt på den. Han blev liggende og drive natten over og holdt det 
den 27de og 28de gående med kryss utenfor kysten. Om eftermidda- 
gen den 29de seiler han inn Korsfjorden og ankrer for natten ved Lærø 
hvor han finder Ostindiafareren, der salutterer ham med 5 skudd og 
blir betakket med 3”). Næste dag seiler han leden op til Bergen; møter 
en bergenskaper som ikke kipper vimpelen for ham, hvorfor han sen- 
der et skarpt skudd efter ham. Søndag den 30te ankom han til Ber- 
gen, haler straks til bradbenken og setter sine kanoner iland og går 
straks igang med å krenge og telje fregatten; på hundevakten tar han 
kanonene ombord igjen og er således klar til å seile nårsomhelst igjen. 

Ved ankomsten til Bergen må han ha fått et gunstig svar fra 
kongen på sine gjentagende anmodninger om å krysse på egen hånd 
efter de svenske armateurs. Den 2nen mai sender han kongen en tak- 
keskrivelse hvorav fremgår at kongen endog har gått med på å atta- 
chere ham en fregatt på 14 kanoner. Han lover å la se sin underda- 
nigste vigilance for Hans Majts. tjeneste, ti .nu er jeg fri til at bruge 
de mig aller naadigst anfortroede Vinger til at opsøge fienden hvor 
jeg kand, hvilket inden kort tid næst Guds Bistand skal blive erfaret.” 
Fra første stund han satte sin fot på et norsk fartøi har Wessel inntil 
det påtrengende søkt sin konge, Hausmann, Slotsloven, admiralitetet 
og nu sist konvoychefen om å få krysse på egen hånd for å forsøke å 
løse den opgave som Sehested først og fremst hadde tiltenkt disse far- 
tøier: å rense sjøen for det svenske skarn. 

I næsten halvannen måned hadde de tre fregatter ligget uvirk- 
somme på Vestlandet og ventet på en havarert Ostindiafarer, mens de 
svenske kapere boltret sig ute i sjøen. I et brev fra Bergen heter det 
således: »Gud hiælpe os dette Aar og altid! De svenske regierer nu i 
Nordsiøen, som de vil, den stund de norske og Bergenske(!) kapere 
er oplagte og aftaklede; de norske har herefter ingen at kapre paa, ti 
alle svenske gaar nu med engelske, hollandske eller holstenske Passer 
og Brever, saa at der er ingen mere svenske skiber at se”*). Dette 


1) Ved Haugesund. 
”) Eraktes av revisjonen å burde tilsvares. 
3) Til admiralitetet 27de september 1713. 

gjaldt riktignok langt senere på året, men som tidligere vist var de der 
også på denne lid. To ganger må Wessel så å si lure sig til å komme 
på kryss og jager begge ganger kaperen fra sitt bytte. Med de tre fre- 
gatter vilde Sahlgård ha kunnet foreta en effektiv kryssning i sjøen 
hvis han hadde forstått å organisere en sådan; men han forstod sig 
øjensynlig like litet på dette som på å føre en konvoy. Han hadde dess- 
uten kun ordre til å konvoyere og hans initiativ strakk ikke lenger 
enn til akkurat en bokstavelig opfyllelse av denne ordre. Wessels for- 
håpninger om å få operere i sjøen på egen hånd og sogar med to far- 
tøier skulde der imidlertid foreløbig intet bli av. Slotslovens disposi- 
sjoner bandt de vinger som han nu tenkte å skulle få utfolde til flukt. 

På dagvakten den 6te letter Wessel anker, salutterer kastellet 
med 3 skudd*') og blir betakket med det samme antall. På veien syd- 
over leden møtte han en bergenskaper der får et skarpt skudd efter 
sig, da han ikke kipper sin vimpel. Han salutterer da med 9 skudd og 
blir nådigst betakket med 3. Utenfor Høie Varde får han beskjed om 
at de andre to fregatter er gått tilsjøs, hvorfor han i Jesu Nafn med 
sin fregatt straks går ad sjøen til efter dem. Om formiddagen den 7de 
har han nådd de andre fartøier igjen ut for Lister. På dagvakten næste 
dag får han fra toppen to fartøier i sikte og gjør straks jakt på dem. 
Ut på formiddagen er han dem så nær at han kan lange dem med sitt 
skyts. De må da legge bi og Wessel sender løitnant Salamon ombord, 
hvorved det viser sig, at det ene fartøi har svenske papirer, hvorfor 
det blir opbragt. Straks efter gjør han jakt på 3 andre engelske skibe, 
der viser sig å komme fra Kristiania. Om eftermiddagen jager han 
ennu 3 skibe, der må tvinges til å brase bakk ved skarpe skudd. De 
kom imidlertid også fra Kristiania. På dagvakten den 10de var han 
atter med sin prise på slep op under konvoyen. Han peiler da ,Koe 
og Kalf””) i nord. I eftermiddagsvakten får han fra toppen øie paa to 
seilere og gjør i 11 glass jakt på dem, og da han endelig får seilet dem 
op er der intet å hole. — 

På hundevakten den llte er han ut for Tromlingene og da han 
den 12te er utenfor Arendal sender han sin styrmann Hysing ditinn 
med det tidligere omtalte skib ,,St. Laurentzius” med ordre om å levere 
dette tilbake til dets tidligere eier, madam Karen sal. Christen Tho- 
messens. 

I eftermiddagsvakten den 12te jaget han en seiler der viste sig å 


1) Åv revisjonen eraktet å burde tilsvares. 
7) Overlandsmerke ved Mandal. 

være en Holsteiner lastet med vin og brennevin fra Bordeaux. Han 
tok den på slepetaug som god prise, da efter utgått ordre alle holstein- 
ske skibe skulde opbringes. Den 13de seiler han med Ostindiafareren 
på slep inn til Langesund og går til ankers der, efter forgjeves å ha 
forsøkt å lovere sig op til Stavern. Den l14de forsøker han å komme 
ut, men må snu igjen utenfor gapet. På hundevakten den 16de kom 
han endelig ut, seilte gjennem Stavern havn og op til Hølen, hvor han 
straks gikk igang med avtakling av fregatten, da den under den sterke 
pressning av seil var sprunget lekk og derfor måtte kjølhales. Fra Lan- 
gesund hadde han den 15de avsendt en skrivelse til Slotsloven hvori 
han melder sin ankomst og meddeler, at han på grunn av lekk skib 
må kjølhale førenn han går ut på det av kongen innvilgede krysstokt, 
hvorom han utber sig Slotslovens tillatelse, ,,saa skal næst Guds hiælp 
paa min side iche Manqvere at giøre Hans Majts. Tieneste som i alle 
maader forsvarlig bør og skal være.” 

Ved sin ankomst til Hølen må han ha mottatt admiralitetets skri- 
velse av 22de april, hvorav det fremgår at dette går med på at enken 
i Arendal tilbakeleveres sitt skib, hvad jo allerede var gjort. Admirali- 
tetet refererer også til Wessels skrivelse av 2nen mars til kongen og 
ber om nærmere oplysninger om de to omskrevne skibe, da man ikke 
har kjennskap til at Wessel har opbragt disse. 

Wessel skriver den 15de til admiralitetet og fremholder at kom- 
mandørkaptein Lange på en skammelig måte har forsøkt å tilvende sig 
prisepengene for de fartøier som han, Wessel, hadde opbragt under 
stormen den li1te september 1712. I skrivelsen minner han også om at 
han tilkommer prisepenger for opbringelse av en stettiner galliot da 
han för med ,,Postillon” som løitnant. Man har således herav bevis 
for at han virkelig i sin tid har faret med fregatten ,,Postillon” som 
næstkommanderende, hvad der har vært reist tvil om. 

I Hølen førte han nu sine kanoner iland og gikk igang med kjøl- 
halingen. Kryssningen blev der dog intet av. Under 16de mai skriver 
Hausmann til Wessel og refererer til en skrivelse av 3dje mai fra 
denne. Brevet finnes visstnok ikke. Hausmanns skrivelse inneholder 
meddelelse om, at ,Søeridderen” og »,Pachan” skal konvoyere til Eng- 
land og at Wessel med ,Løvendals Gallei”. en ny fregatt og snauen 
Neptun” skal lede konvoyen til Holland. I den anledning får han 
ordre til å avreise til Langesund for av Jørgen Pedersen å kjøpe en ny 
fregatt på 14 kanoner som denne har bygget, ekvipere denne, provian- 
tere de 3 fartøier og inngi en spesifikasjon over, hvad der til den nor- 
ske sjøstyrke måtte behøves av utrustningsgjenstande, der skulde kjø- 

pes i Holland. ,I det øfrige maa Hr. Capt. Lieutn. behage flittig at 
skrive og rapportere mig om alt, som passerer. Jeg gratulerer til de 
2de Priser, og haaber at De fremdeles udi deslige Tilfælder må blive 
løckelig, og de maatte blive prisedømt”. Dette holdt dog ikke stikk. 
Engelskmannen blev frigitt og holsteineren gikk visstnok samme vei. 

Der blev imidlertid denne gang intet av kjøpet av den lille fregatt 
hos Jørgen Pedersen. Som tidligere nevnt hadde capitainlieutenant 
Vossbein dette år erobret en svensk kaperfregatt ,Göta Lejon”. Denne 
blev innlemmet i den norske styrke under navn av Søe-Ormen” og 
undergitt Wessels kommando under konvoyen til Holland. Under 
24de mai får han fra Slotsloven ordre om å ta sig av ekviperingen av 
fartøiet og anskaffelse av nødvendige rekvisita i Holland til den norske 
styrkes utrustning. Han blir medgitt et kreditiv med den tilføielse, at 
forsåvidt de derpå reiste penger ikke skulde rekke til, har han inntil 
videre å gjøre kreditt, hvad der skulde vise sig å være forbundet med 
meget store vanskeligheter og efterfølgende ubehageligheter. 

Den 26de skriver han til admiralitetet, hvorav fremgår at han 
har måttet la engelskmannen gå fri. Danmark bøier av for det mek- 
tige Englands krav om å fortsette farten på Sverige, mens som tidli- 
gere anført Carl XII besvarte Englands lignende krav til ham med å 
utvide kapervesenets område og true med en innblanding i Englands 
indre stridigheter. I Hølen har Wessel funnet et for 2 år siden op- 
bragt fartøi, ,,Stjernen”, som ligger der til ingen nytte og han anmoder 
om å få kjøpe det for å overlate det til sin bror Caspar, der gikk glipp 
av et av de fartøier han opbragte llte september 1712. I skrivelse av 
23de august s. a. til admiralitetet imøtekommer kongen Wessels an- 
modning!). 

Den 13de mai er han ferdig og seiler inn til Larvik, hvor han 
fortsetter provianteringen og klargjøringen av fartøiene. Han krenger 
atter fregatten og teljer den i bunnen. Hele konvoybedekningen var 
nu samlet i Larvik. En av de første dager i juni skriver han et udatert 
brev til Slotsloven, hvori han meddeler at han så hastig han får ,Søe- 
Ormen” klar forseiler til Flekkerø og tar med sig alle vestenfor lig- 
gende koffardiskibe og avventer på nevnte sted de andres ankomst. 
Han beklager sig over at de 6 svenske fanger er rømt, tiltrods for at 
han hadde gitt sine løitnanter spesiell ordre om å passe på dem. Han 
har vanskeligheter med å skaffe ballast til ,Søe-Ormen” og må derfor 

seile med mindre enn den tiltrenger, ,dog for Nød schyld maa Mand 
hjielpe sig som Mand kand og iche som Mand vild”. 

Den 6te skriver han igjen til Slotsloven og ber om mere penger, 
da han ikke kan klare alle fartøienes utrustning med det han har fått 
anvist. Han ber også om instruks for den forestående konvoyering. 

Samme dag skriver han også til kongen. Brevet er tidligere om- 
talt*), idet det inneholder en anmodning til kongen om å la broren Ey- 
ler, der var prest, få et embede. Han slutter med å utbe sig den nåde av 
Gud, at han under den forestående konvoyering må påtreffe noe fiendt- 
lig som ikke er ,altfor grovt” for ham og han lover da at Hans Maje- 
stet skal få erfare, at han skal holde sig ,som en ærlig norsk mand”. 

Den 9de juni avgis sørgesalutt i anledning av at en capitainlieute- 
nant blev begravet iland. 

Han mottok nu sin instruks for konvoyeringen til Holland, ut- 
stedt av Slotsloven 9de juni. Den går ut på å avseile fra Stavern så- 
snart koffardifartøiene er forsamlet der, seile til Flekkerø hvor han 
forener sig med Englandskonvoyen. Hele flåten seiler så sammen så 
langt de har felles kurs, hvorpå han separerer sig med sin avdeling og 
fører den sikkert og vel til Holland. hvor koffardiskibene får i det 
lengste 3 ukers liggedager. , Imidlertid at Coffardiskibene saaledes ha- 
ver deres Liggedage, bliver dig tilladt at krydse, hvor du for bedst 
maatte befinde og hvor nogen kundskab om fiendtlige skibe som dig i 
styrke ikke er overlegen kunde have, dog paa samme krydstog dig 
ikke længer at opholde end at du betids udi Vlie eller Texel kan ind- 
gaa Coffardiflaaden igjen at samle og uden Forsømmelse med første 
gode og føielig Vind den til Stavern eller Flekkerø tilbage at con- 
voyere, som Vind og Veirlig det tillader. | 

Saa haver du paa denne Reise saa vel til som fra Holland at 
udkommandere den medfølgende snau for at recognoscere om noget 
fiendtlig i Søen. skulde opdages, og hvis det skulde befindes, haver du 
at anvende al Flid at Flaaden fra fiendtlig Overfald kan blive befriet 
eller paa bedste Maade skee kan udi Sikkerhed bragt. Udi øvrigt ha- 
ver du paa denne din forestaaende Reise at bruge al forsvarlig Con- 
duite og god Sømandskab samt med de andre Søofficerer flittig over- 
lægge hvad til Coffardiflaadens meste Sikkerhed og bedste kan udfinde. 


Akershus Slot d. 8 Juni 1713. 
Vieregg.” 
1) Se foran under Eyler Wessel. 

Den 10de bukserer han sig ned til Stavern. Noen konvoy blir 
der imidlertid foreløbig ikke noe av. Göteborgeskadren hadde begynt 
å røre på sig, og i skrivelse av 10de juni fremholder Hausmann at det 
er nødvendig å få noen linjeskibe op fra Danmark, da koffardiflåten 
ellers vilde for sterkt hasarderes. Han har fra en norsk skipper, der 
nettop var kommet fra Göteborg, fått vite at der i Göteborg lå klar til ut- 
seiling 7 orlogsskibe på 40 og 30 kanoner, hvorav allerede 2, foruten 
2 kapere på hver 10 kanoner, var gått ut. 

Den 12te juni skriver Wessel til kongen og tar sig den store dri- 
stighet — i håp om at denne hans tiltagende dristighet ei i unåde må 
vorde ansett, men Hans Majestets høie nåde alltid må skinne på ham 
— å incommodere Hans Majestet om å holde det løfte han ga da 
"Wessel sist var i Kjøbenhavn om å skulle få overlatt de kniplinger 
som han hadde beslaglagt ved en given anledning i Østersjøen det fo- 
regående år. 

Den 13de om morgenen har Wessel øiensynlig fått beskjed om 
at en kaper hadde opbragt et par skibe ute i sjøen. Han letter på for- 
middagen og legger sydover. I eftermiddagsvakten fikk han fra stor- 
stangen øie på en seiler og gjorde jakt på den, og stanset den med 
skudd. Det viste sig å være en ballastet hollender på vei til Kristiania. 
På førstevakten praiet han et skib fra Aaben Raa på vei til Drammen. 
Fikk samtidig fra storstangen øie på ennu en seiler, ,seilte svardt over 
efter ham” og stanset den med skudd. Sendte løitnant Brinchmann 
ombord for å visitere papirene. Det viste sig å være en engelskmann 
på vei fra Löbeck til Königsberg. Næste dags formiddag var han atter 
op under Norge og lå og drev i stille her, og følgende dag, den 15de, 
gikk han inn til Stavern. Her fikk han gjennem capitain Sahlgård or- 
dre fra Slotsloven til ,straxen og uden nogen Tids forsømmelse” å 
lette anker og seile til høiden mellem Skagen og Göteborg hvor han 
udisputerlig skulde forefinne fregatten ,Søeridderen”, og sammen med 
denne skulde han krysse langs Viksiden og anvende all mulig flid for 
å få vite fiendens forehavender, og når de hadde bekommet kunnskap 
om fiendens dessein skulde de straks søke Stavern igjen og avgi rap- 
port. 
Allerede i plattfoten lettet han igjen anker og stakk tilsjøs. På 
hundevakten stanser han med skudd en fiskerbåt og sender med den 
en skrivelse, hvori han fremholder at han intet fiendtlig hadde sett på 
sitt kryss, og mener at hvis man nu utsatte konvoyeringen risikerer 
man at koffardifartøiene legger ivei på egen hånd, og det må forhin- 
dres. Finner han derfor intet på sitt kryss ned mot svenskekysten vil 

han gå til Arendal, ta koffardifartøiene med sig og seile til Flekkerø 
efter den oprindelige plan. | 

På formiddagsvakten den 16de var han utenfor Kongshavn (på 
svenskekysten) med kurs sydover langs landet. I eftermiddagsvakten 
seilte han forstangen overbord i en bøie, men allerede i plattfoten 
hadde han ny stang oppe. På førstevakten lå han for bare undersei- 
lene i stiv kuling. På hundevakten praiet han en skotte og var da rett 
ut for Wingö. I eftermiddagsvakten den 17de braste han bakk utenfor 
Wingö og gikk selv med chaluppen iland og tok med to svenske lodser 
ombord. Sendte straks derpå en løitnant inn med chaluppen for å re- 
kognosere i skjærgården, 3 mil fra Göteborg. På førstevaktea tok han 
chaluppen ombord igjen og la sydover langs landet. På eftermiddags- 
vakten den 18de sendte han ved Nidingen løitnant Salamon iland med 
chaluppen og jollen. Han kom ombord med en liten cronjakt med 
en løitnant og 4 mand samt endel kreaturer ,til forfriskning for mine 
folk”. Han lot samtidig avfyre en kanon efter endel folk som stod 
iland. 

På førstevakten sendte han atter chaluppen med 2 joller iland, 
og da de kom ombord igjen berettet hans løitnant at de hadde forsøkt 
å bortta endel små skibe som lå derinne, men de kunde ikke komme 
til på grunn av angrep fra tropper som lå der. 

Den 19de krysset han mellem svenskekysten og Læsø og på dag- 
vakten den 20de gikk han til ankers ved Fladstrand, hvor tidligere lå 
linjeskibet ,Anna Sophie” og fregattene ,,Postillon” og »Vindhunden”. 
Disse fartøier var sendt op i anledning av de allarmerende rykter om 
Göteborgeskadrens klargjøring. Til Vossbein på ,Søeridderen” hadde 
han intet sett. Denne hadde nemlig seilt vestover ut i Nordsjøen, hvor 
han den 16de på Dogger Bank hadde opbragt en svensk kaper ,..Pa- 
ckan” på 6 kanoner og 12 basser, som blev innlemmet i den danske 
flåte under navnet ,Sødragonen”. Vossbein blev for dette og sin tid- 
ligere opbringelse av , Göta Lejon” forfremmet til capitain. 

Samme dag Wessel kom inn til Fladstrand skrev han rapport til 
Slotsloven, likesom han sendte en omtrent likelydende til admiralite- 
tet. Rapporten går ut på at han av de fangne svensker har erfart at 
der fra Göteborg ikke kan bli tale om å utsende den nevnte styrke, da 
der ikke fantes folk til å bemanne den med. Forøvrig er rapporten 
overensstemmende med hvad journalen inneholder, men noe meré 
detaljert. Han omtaler således, at chaluppen ved Kungsbakke gikk 
inn for å bemektige sig en derliggende kaper, men som vahrene fra 
Søe-Kanterne af og lige indtil Göteborg blef antændt, og trommen Rør- 

tis var Landetz Wæren i saadan mægtig Postyr og mengde af Rytterie, 
at chaluppen igien matte retirere sig.” 

Av Wessels rapport fremgår således, at ryktene om de 7 orlogs- 
skibe ikke medførte riktighet. I høiden kunde kun ett linjeskib komme 
ut. Det skulde da synes rimelig at konvoyene blev avsendt efter pro- 
grammet, idet jo linjeskibet .ÖAnna Sophie" der lå ved Fladstrand 
kunde observere Göteborg. Slotsloven lot sig imidlertid ennu beher- 
ske av ryktene og det skulde derfor vare ennu en god stund førenn 
konvoyen kom avsted. 

På formiddagsvakten den 2ide lettet han igjen og satte kurs 
østover. Om eftermiddagen fikk han en seiler isikte, som lå vestover. 
Gjorde straks jakt efter ham og lot gjøre allting klart, ,saasom jeg 
meente at det hafde vaaren en svenske”. Da han kom den langs siden 
og ved kanonskudd hadde tvunget den til å legge bi og tone flagg, viste 
det sig at det var en Dungverker hekkbåt. Han fikk skipperen ombord 
til sig og lot den så fare. Selv fortsatte han N.W. over og var ved platt- 
fotens utgang ut for Mærdø. Skjøt 6 skudd med kongens gjøs på for- 
toppen og kom på førstevakten løckelig til ankers ved Mærdø. Næste 
dag den 29de seilte han inn til Arendal og gikk til ankers på havnen. 
hvor han forefant endel av koffardifartøiene som skulde være med i 
konvoyen. Den 29de gikk han igjen ut til Mærdø og da næste dag to 
spaniafarere passerte utenfor havnen uten å kippe sine vimpler, skjøt 
han 5 skudd skarpt efter dem. 

Ved plattfotens utgang den 29de lettet han i Jesu Nafn anker og 
ankom allerede på førstevakten til Flekkerø hvor han ankret og akter- 
fortøiet i land. Næste dag innkom til stedet linjeskibet , Island” og fre- 
gattene ,Raa” og ,Lossen” på vei til Kjøbenhavn. Næste dag den 30te 
blåste det en hård kuling så hans akterfortøining sprang. Denne dag 
skriver han til Slotsloven og melder sin ankomst og ber om forholds- 
ordre. 

Her blir han liggende til den Ste juli. Han mottok fornyet ordre 
datert 28de juni fra Slotsloven angående konvoyen, da den befalte 
kryssning ansåes avsluttet. Den 5te lettet han og seilte vestover, for 
som han sier i skrivelsen å se efter de til Holland bestemte koffardi- 
skibe. På veien praiet han 3 skibe og braste den 6te på dagvakten bakk 
utenfor Stavern. Han gikk selv inn med chaluppen mens fregatten 
blev liggende opbrast og drev mellem Stavern og Svenør. I havnen lå 
fregattene ,Søeridderen”, ,Leoparden” og ,Pakan”. og da det således 
ikke der var noe å gjøre for ham, rodde han ombord igjen, braste av 
og la på kryss S.O.-over. I eftermiddagsvakten seilte han op en skotte, 

og på førstevakten en engelskmann, der skulde til Göteborg; hadde 
Skipperen ombord hos sig, men lot ham så fare. På hundevakten 
hadde han Skagen fyr i sikte; det blåste en halv storm med tykk luft 
og da han skulde lodde mistet han begge sine lodd. På dagvakten pas- 
serte han linjeskibet Island” og fregattene ,Raa” og »Lossen” på vei 
fra Flekkerø til Kjøbenhavn. Han la nu N.W.-over og var om efter- 
middagen op under Flekkerø, loverte langs landet og kalte til sig 
snauen »Norske Vaaben”, der meddelte å være kommet fra Flekkerø 
på vei til Arendal efter koffardiskibe. Han blev liggende og drive nat- 
ten over og seilte om formiddagen næste dag, den 8de, inn til Flekkerø 
hvor han gikk tilankers. 

Den 1lte skrev han til kommandanten i Kristiansand, oberst de 
Ferry, og rekvirerte ammunisjon til sine fartøier. 

Den 13de lettet han igjen for å rekognosere, da der var meldt av 
fartøier fra sjøen, at fiendtlige kapere var på ferde. Fikk straks fra 
storstangen øie på 2 seilere, gjorde jakt på dem og stoppet dem med 
skarpe skudd, men det viste sig å være 2 ,engelskmender” på vei fra 
Holland til Drammen. På dagvakten fikk han atter øie på 2 seilere, 
satte til alt hvad trekke kunde, men denne gang viste det sig å være 
to hollendere. Den 14de er han atter til ankers ved Flekkerø og den 
næste dag krenger han og teljer fregatten. 

Imidlertid var der dukket nye rykter op og denne gang gikk de 
ut på at 10,000 mann stod ferdig til å rykke inn i det sydlige Norge. 
Under disse omstendigheter turde ikke Slotsloven la konvoyen av- 
seile, da alt disponibelt sjøkrigsmateriell måtte haes samlet forhånden 
for å møte angrepet sjøverts. Kommandoen over den sjøgående styrke 
blev overdratt chefen på linjeskibet Anna Sophie”, capitain N. Offen- 
berg. Denne utsteder i henhold til sin instruks under 19de juli ordre 
til Wessel om ikke å forlate havnen før han så avdelingschefen lette an- 
ker. Dennes ordre gikk ut på å samle all i Nordsjøen værende force 
av linjeskibe og fregatter, og med denne å begi sig til Stavern for å 
forekomme fiendens forehavende dessein. 

Capitain Vossbein fikk nu kommandoen over fregattene ,,Søerid- 
deren”, ,Løvendals Gallei”, ,Mynden” og ,Søe-Ormen” for å rekogno- 
sere farvannet mellem Skagen og Marstrand, mens Offenberg med lin- 
jeskibet holdt sig i bakgrunnen. 

Den 19de i plattfoten sees Wessel i Jesu Nafn å ha lettet anker 
og kommet sig ut under en hård kuling av S.W. Kommet i sjøen blåste 
det en halv storm, så han lå for bare underseilene. På dagvakten den 
20de bedaget været sig noe og han seiler opover langs landet. I løpet 

av dagen seiler han op flere fartøier, som imidlertid viser sig å være 
hollendere og engelskmenn. Næste dag har han også Tromlingene i 
sikte og praier endel fartøier, der alle får passere. Ut på kvelden legger 
han sydover og får ved hundevaktens utgang Skagens fyr i sikte. 
Samme dag, den 22de, får han av Vossbein efter samråd av samtlige 
fregattchefer, ordre til med sin fregatt å rekognosere under Göteborg 
og Marstrand for å søke bragt på det rene hvorledes det forholder sig 
med den fiendtlige eskadre og galleiflotillens ekvipering, .dog saaledes 
at hand sig ei imod noget Fiendtligt opponerer uden største Fordel, og 
imod uformodentlig Occasion haver hand at retirere.” De øvrige tre 
fregatter skulde holde det kryssende mellem Skagen og Marstrand. 
Han la straks over mot svenskekysten og været var nu blitt helt 
vakkert. Han praiet endel fartøier og var den 23de om eftermiddagen 
utenfor Kierringöen, hvor han braste bakk og sendte løitnant Brinch- 
mann inn med ohaluppen og jollen for å hente folk ombord. Hans 


hovedvidne er også denne gang hans gamle kjenning Olle Erichsen på 


Kierringøen. Her blev han nu liggende og drive i stille og stakk, for 
å stoppe strømmen, varpankeret ut på pertlinen. På hundevakten be- 
gynte det igjen å blåse, og han legger på kryss over mot Skagen. På 
formiddagsvakten møtte han de øvrige fregatter og i forening seilte 
alle op til Stavern, hvor man kom til ankers på plattfoten samme dag. 
Næste dag innsender Wessel sin rapport til Slotsloven angående re- 
kognoseringen. Rapporten blev oversendt Vossbein der med sin egen 
rapport oversendte den til Slotsloven. Med Wessels rapport fulgte Olle 
Erichsens erklæring, der gikk ut på at ryktet om de 10,000 mann var 
uten enhver grunn, at et linjeskib og en fregatt var klargjort men hin- 
dredes i å gå ut av mangel på folk, og endelig at en avdeling skjær- 
gårdsfartøier hadde vært ved Kungshamn hvor de hadde opkastet en 
skanse, men atter forlatt stedet efter å ha revet skansen ned. 

Den 26de sender han rapport til admiralitetet inneholdende det 
samme som rapporten til Slotsloven. 

Dermed var altså atter de utspredte rykter slått til jorden og 
under 26de videresender Offenberg, der imidlertid også var innkom- 
met til Stavern, Slotslovens ordre om at konvoyeringen kan iverkset- 
tes. Den 27de letter derfor fregattene og kommer på dagvakten den 
28de til ankers ved Flekkerø, hvor koffardiflåten nu er samlet. 

Den 29de på dagvakten gikk fregattene ,Søeridderen” og »Leo- 
parden” med 30 koffardiskibe seil og ved formiddagsvaktens utgang 
kom Wessel efter med sine fartøier. Da han passerer Flekkerø kastell 

salutterer han med 3 skudd'). I fint vær seilte hele flåten S.W.-over. 
Wessel fikk meget snart en seiler i sikte fra storstangen; gjorde jakt på 
den og det viste sig å være en engelskmann på vei til Kjøbenhavn. 
Hver dag observeres der nu »sPoli Højde” mens loddet flittig benyttes. 
Wessel er stadig på jakt efter seilere, men finner aldri noe fiendtlig 
som ikke var ham alt for grovt, således som han i skrivelsen til kon- 
gen hadde uttalt håpet om. 

I plattfoten den 3lte gjorde Wessel signal til den del av flåten 
som han skulde føre til Holland om å separere sig fra den øvrige. Den 
bestod av 20 fartøier og resten av turen forløp uten særlige hendelser. 
Wessel jager fremdeles fartøier og praier en dag en Trondhjemsgaliot 
på vei til Amsterdam. Den 2nen august ekserserer han sine folk med 
støckerne og avfyrer herunder 3 lag. Den 4de august får han Hollands 
kyst i sikte, men blir liggende og drive i stille til næste dag. da han 
må gå til ankers med hele flåten for å stoppe strømmen. På første- 
vakten den Ste lettes igjen og utenfor Vlie tar Wessel fra ,,Søe-Ormen” 
24 matroser ombord til sig, og dermed forlater han under 3 skudd sa- 
lutt flåten, der under løitnant Ovesens kommando styrer inn til Vlie 
for derfra å fortsette til Amsterdam. Selv går han efter Slotslovens 
dertil gitte tillatelse”) ut for endelig engang å få krysse på egen hånd 
efter fiendtlige armateurs. Med de 24 matroser fra den annen fregatt 
har han fått komplettert sin besetning så han har tilstrekkelig av vir- 
kelige sjøfolk ombord til fregattens tilfredsstillende manøvrering, hvad 
der var høilig påkrevet på den ekspedisjon som han nu tenkte sig ut 
på. Som det fremgår av hans tidligere korrespondanse klager han sta- 
dig over at han kun har så og så mange virkelige matroser ombord, de 
andre kan nok være tilstrekkelig sjøvante, men de har ikke engang 
kjennskap til navnene på løpende redskap. Disse Wessels stadige be- 
strebelser for å få virkelig utdannede matroser som besetning er jo 
nettop en av hemmelighetene ved hans glimrende taktiske prestasjo- 
ner. Det er den fulle utnyttelse av sjømannskapen som et avgjørende 
viktig element i sjøtaktikken. 

Fra Vlie la Wessel først vestover og krysset sig så N.O.-over; na- 
vigerte på lodd og logg og var, som det sees av loddskuddrekkene, den 
7de på Dogger Bank. Her holdt han det gående en tid og la så N.O.- 
over. Den 10de er det så klart at han kan få en middagshøide og han 
står da på 56" 46. Han har den hele tid til stadighet praiet fartøier, 


1) Av revisjonen eraktet å burde tilsvares. 
7) Se foran. 

der for det meste er hollandske og engelske på hjemtur fra Ost- og 
Vestindia. En dag mister han en mann da jollen skal heises. Den 
10de seiler han op et fartøi og får skipperen ombord. Han kommer 
fra Frankrike og skal til Danzig og kan fortelle Wessel, at der to dager 
før ham var avgått fra Frankrike en Göteborghukkert bestemt til sitt 
hjemsted. Wessel setter da straks kurs for svenskekysten. Den 21de 
på formiddagsvakten seiler han op en Dunqverker galiot, på vei til 
Göteborg. Med denne sender han det bekjente brev til guvernøren i 
Göteborg'). Han beklager sig over at man fra svensk side har drevet 
plyndringer på norskekysten og nevner herunder et spesielt tilfelle 
hvor de skal ha faret hårdt frem mot endel brudefolk på Hvaløene. 
Det kan ha sin interesse å pointere dette, da der fra svenske side (La- 
germark) har vært fremholdt, at det var Tordenskiold som i 1717 be- 
gynte med plyndringer på svenskekysten efter angrepet på Göteborgs 
havn. Wessel fremholder i brevet at han vel kunde gjøre gjengjeld 
men hittil har avholdt sig herfra. Når han i brevet anfører at det er 
ham bevist at der fra svensk side er utsatt en belønning for pågripelse 
av hans person, da refererer dette sig sikkert til 1712, da han i april 
måned med ,Ormen” opholdt sig i nærheten av Göteborg (se foran). 
Han kommer nu igjen, som ofte før for å la sin person se og ser heller 
enn gjerne at guvernørens »,Raisonabilité” er så stor at han vil sende 


ut en fregatt på 24 å 26 kanoner for å avhente hans person. ,Det er 


deres søofficerer ingen Honneur til dato at de haver erobret endel 
Coffardiskibe, mens heller var at ønske. at de torde se deres Fiender 
under Øinene som noget armeret er betroed, endskiønt de ere af min- 
dre force da kunde man slutte der var noget raisonabelt ved dem”. Han 
nevner tre fregattchefer ved navn og vil vente på en av dem ut for 
Wingö. Hans tid er imidlertid knapp og hans force er betydelig min- 
dre enn de svenske fregatters,. men han skal dog holde sin parole, 
»kongen til Honneur og mig selv til avantage”. 

I sin rapport våger han ikke å nevne noe om denne skrivelse. 
Han sender dog en avskrift av den til kabinettsekretær Lyders. 

Der kan naturligvis reageres både surt og formelt overfor en så- 
dan fremgangsmåte hos Wessel. Den er ganske ekstraordinær, men 


1) Brevet er datert til ankers ved Wingö, men efter journalen var han ikke 
svenskekysten nærmere enn 21% mil den dag under stiv kuling. Der nevnes intet om 
at fregatten er til ankers, hvad der også vilde være ugjørlig under de forhånden- 
værende omstendigheter. Wessel har sannsynligvis hatt sin hensikt med stedsangi- 
velsen. 

på samme tid preget av et rent Marryatsk humør. Det viser videre klart 
Wessels syn på forholdene: at det er de svenske armateurs han vil 
tillivs; kaperen, korsaren får man lete efter på den annen side. Men 
hertil kommer, at det ligger en viss realitet i dette, at en fregattchef, 
der har til opgave å holde sjøen ren for fiendtlige fartøier og som un- 
der dette sitt arbeide har gjort sig så bemerket, at der er utlovet en be- 
lønning for pågripelse av hans person, sender en utfordring til sin mot- 
stander om å møte ham med overlegne krefter, så skal man få avgjort 
hvem der med størst honnør kan føre sin vimpel. Det er en fastslåen 
av, at det i alle fall ikke er svenskene som nu spiller mester i sjøen. 
Foreteelsen viser videre, hvorledes Wessel med fullt overlegg innlater 
sig i kamp med artilleristisk overlegne motstandere. Men han har 
også, hvad senere skal påpekes, full klarhet over, at han ved sin takti- 
ske overlegenhet, den han støtter på sin overlegenhet i sjømannskap, 
fullt ut kan opveie denne overlegenhet ,i stykkerne”. Han skulde 
imidlertid snart komme ut for betydelig større overmakt enn den han 
hadde regnet med. 

Om eftermiddagen den 12te legger han sydover med 2 rev i mers- 
seilene. På dagvakten den 13de, da han ligger kurs N.W.t.N., har han 
Marstrand i N.O. 3% mil av efter gisning. Denne kurs holder han hele 
formiddagsvakten og anfører så videre i journalen: ,Da 8 glas var 
ude, hafde schagen udi S.S.W. 7% mil fra mig, samme tid lagde S.S.0. 
over 1. gl. ude fick 3de seilere at see, som laae Nordover, da de kom 
mig saa nær, at Jeg kunde see Huulet af skibet, tonede de Danske Kon- 
ges Flag, og skiød 2de skud med skarpt efter mig for at brase op, 
kunde ei bedre see end at de jo var 2de af vores Orlogsskiber, braste 
op til de kom mig paa siden, prajede ieg dend eene, sagde at være 
kommen fra Kiøbenhafn og spurgte efter skibets Nafn svarede Nye 
Elisborg, Kom svensk flag og giøs til, skiød den paa mig en lang tid, 
førend ieg kunde retirere mig, saa og udaf det andet Orlogsskib, indtil 
paa 6 gl. førend Jeg kunde undkomme fra deres Canoner, skiød og 
contra det bedste Jeg kunde, da de ei længere kunde beskyde mig, 
lagde de sydvardt over. — Eftermiddagsvagtens udgang lagde Jeg syd- 
vardt over efter dennem til at bemestre mig det Cophardiskib, som de 
hafde med sig. hvilcket gick til lufvardt af dennem, mens da jeg nær- 
mede det, skiøt de efter det, holte det for de vind ned til dem, og forfulte 
jeg det paa 1 4-pdrs skud nær, til det eene Orlogsskib skiøt tre laug 
efter mig og Kuglene fløy alt over mig hen.” 

Det er ganske utelukket at disse to linjeskibe kunde være utsendt 

av guvernøren") efter mottagelsen av Wessels skrivelse; dertil var 
tiden for knapp. Fartøiene har ligget ute i Kattegatt øiensynlig i anled- 
ning av de norske konvoyer til Holland og England. Efter de oplys- 
ninger han hadde erholdt ved sin siste rekognosering på svenskeky- 
sten har Wessel ansett det utelukket at to linjeskibe på denne tid 
skulde være utrustet og i sjøen. Han går derfor like lukt i den opstil- 
lede felde. Anvendelsen av falsk flagg vil visstnok, ut fra våre dages 
syn på forholdet, bli ufordelaktig bedømt; men efter datidens skikk og 
bruk var der intet å si på denne fremgangsmåte, og Wessel som lot 
sig lompe må selv bære skylden for det. At han allikevel greide sig 
så godt ut av affæren har han først og fremst sin glimrende sjømann- 
skap og taktiske dyktighet å takke for. Vinden hadde uheldigvis slak- 
ket betydelig, således at han var i en prekær situasjon mellem de to 
linjeskibe, det ene til luvart og det annet i læ, og enda vestenvind. I 
hele 6 gl.. det vil altså si 3 tirper, lå han i kamp med de to linjeskibe. 
Men man må ved bedømmelsen av denne situasjon ikke glemme, at 
en fregatt og da spesielt ,Løvendals Gallei”. der var en usedvanlig 
skarpseiler, likeoverfor et linjeskib har fordelen i den større fart og 
lettbevegelighet, således at den alltid kan holde sig på tilstrekkelig av- 
stand. Han vilde ha vært adskillig verre faren om han som motstan- 
der hadde hatt to velseilende og godt førte fregatter; da vilde han van- 
skelig ha kommet undav. Hans kamp med de to linjeskibe er allike- 
vel en glimrende prestasjon, og den omstendighet, at han efter 3 timers 
kamp holder ned på koffardiskibet og forfølger det inn på en 4-pdr's 
avstand, viser tilfulle at han fremdeles var situasjonens herre. For gu- 
vernøren i Göteborg måtte det være dobbelt ergerlig efter mottagel- 
sen av Wessels skrivelse å erfare, at denne har dompet like op i de 
to linjeskibe og allikevel kunnet håne dem som gjort. Men det taler 
ikke til guvernørens fordel, at han reagerer så surt overfor en i og for 
sig uskyldig kåthet, at han beklager sig til høistbefalende i Norge. Det 
er forøvrig bemerkelsesverdig, at han henvender sig til denne og ikke 
til kongen. 

Efter kampen satte Wessel kurs for Stavern, hvor han kom lyk- 
kelig til ankers næste dag, den 14de, på dagvakten. Her lå linjeskibet 
,Anna Sophie” og fregattene ,Postillon” og ,Søedragonen” rolig til- 
ankers. De gjorde just ikke noen rangen stridig i Kattegatt. og med 
rekognoseringen så det også dårlig ut. Ingen av disse fartøier tilhørte 


1) Guvernør Mörner var forøvrig selv bortreist, og da Wessels brev var stilet 
til ham pereonlig, har det neppe vært åpnet av andre. 

den norske sjøstyrke; de viste den samme slapphet som i Wilsters tid. 
Wessel salutterte linjeskibet med 3 skudd, hvilket av revisjonen er- 
aktes å burde tilsvares. 

Wessel gikk straks igang med å utbedre skaden, der som rimelig 
kan være ikke var ubetydelig. Der var ikke et seil som ikke var gjen- 
nemnhullet, flaggfallet var avskutt og flagget ganske skamfert. Fokke- 
skjøter, braser og gitauger var fullstendig sønderskutt, likeså storskjøte 
og forremerseskjøte. Fokkeråen var likeledes beskadiget, reling, stavn 
og porter forskutt, likesom båtene var gjennemhullet. ,, Hvilket alt, som 
meldt er, med Sverdskiødt er bleven beskadiget, foruden skraae-kug- 
ler, som ingen kan tælle”. Når han allikevel har kunnet manøvrere 
fregatten som han gjorde. må dette sikkert ha vært godt gjort. 

Såsnart han har ankret avsender han rapport til admiralitetet. 
Denne inneholder i det vesentlige det samme som journalen. Han 
kunde vel, sier han, latt sig skyte i senk av de to fartøier på henholds- 
vis 50 og 44 kanoner, da han lå imellem dem på en 4-pdr's avstand 
fra hver av dem, ,men jeg syntes Hans Majestæt var ei dermed tient 
og skibene som mig er betroed at convoyere skulde derover ligget og 
vændtet efter mig”. Han er allerede ferdig med reparasjonen og vil 
straks seile over til Holland efter koffardiflåten; han har endel beten- 
keligheter på grunn av de svenske linjeskibe som sannsynligvis vil 
passe ham op, »dog finde vi vel Raad”. 

Han har øiensynlig sendt Hausmann en likelydende rapport, ti 
under 17de august besvarer generalløitnanten Wessels skrivelse. 

Hausmann synes ikke å ha funnet grunn til å klandre Wessels 
uforsiktighet overfor de svenske linjeskibe, tvertimot roser han ham 
nettop for hans gode konduite og bravour, den han skal vite å innbe- 
rette, hvad han også gjorde i skrivelse til kongen av 19de august*), 
hvor det i oversettelse bl. a. heter: »Deres Kgl. Maj. vil av vedlagte 
Capitain Lieutnant Wessels afgitte rapport m. m. allernaadigst erfare, 
hvorledes han uformodende med sin fregat ,Løvendals Gallei” er kom- 
met mellem to svenske linieskibe. Denne officer viser gjennem sin 
hurtighed og vigilance, at han ikke bryr sig om den Commodité som 
er forbundet med at ligge i havn, ligesom han allerede har repareret sit 
fartøi efter den stedfundne Rencontre og igjen afseilet til Holland til 
sin coffardiflaade”. 

Denne Hausmanns rosende omtale av Wessel kom sikkert godt 
med da senere guvernørens brev blev kongen oversendt. Wessel kan 


1) Krigscancelliets refererede Sager 6te septbr. 1713 no. 1. 

imidlertid ikke ha mottatt Hausmanns skrivelse av 17de august før 
avseilingen, ti allerede den 16de på formiddagsvakten lettet han i Jesu 
Nafn anker og gikk seil, men kommet utenfor Stavern fikk han stille 
og måtte buksere sig inn igjen. Men på dagvakten den 17de kom han 
atter i Jesu Nafn løckelig under seil og denne gang lyktes det å 
komme i sjøen. Han fikk imidlertid motvind og lå i et par dager og 
krysset sig ut Skagerak. På hundevakten den 20de er han nede på 
Doggerbank og herfra bærer det sydover i uvær med torden og lynild. 
Den 22de da han jager en seiler går i en bøie forstangen og store bram- 
stang overbord. Han får nye stenger op i løpet av dagen. Den 24de 
om formiddagen får han lods ombord utenfor Terschillingen og den 
25de kommer han til ankers utenfor samme sted. Han overlater til 
løitnant Brinchmann å få fartøiet ned til Machlikow mens han selv med 
tjener gikk i chaluppen og seilte til Amsterdam. Her var tilstanden 
ikke god, da løitnant Ovesen ikke hadde greiet å skaffe de fornødne 
penger til fartøienes proviantering og utrustning, likesom der var endel 
mudder med hollandske skippere der hadde klaget til sin regjering 
om hårdhendt behandling fra de norske fregatters side. Wessel blev 
med tjener i Amsterdam i 11 dager*) og fikk bragt orden i affærene. 
Inn til Amsterdam kaller han også løitnant Salamon og oberskriveren 
for å assistere med ombordbringelse av proviant og utstyr samt med 
hvervning av matroser. 

Samme dag han ankom til Amsterdam skrev han til admiralitetet 
angående noen klager fra hollandske skippere. Spesielt skal fregatten 
»Søe-Ormen” ha faret hårdt frem. Hvad der kan ha passert mens dette 
fartøi var i svensk tjeneste kan ikke Wessel svare for. I den tid den 
har vært i hans avdeling har den ikke gitt anledning til klage. Den 
hadde engang skutt efter en hollandsk galiot som var seilt tvers gjen- 
nem konvoyen, trods signaler om ikke å gjøre det. Men Wessel hadde 
også gjort det samme da galioten kom ned mot ham, og da den endelig 
braste bakk hadde han sendt sin løitnant ombord, og der hadde ikke 
hendt annet enn at skipperen hadde fått noen slag for sin »Brutalité”. 
Og hvad plyndringer angår så var han ikke blitt fratatt annet enn en 
ræveunge, »thie det var langt fra at jei skal besudle mig med saadant. 
min ære er mig kjærere, og haaber til dato at have giort Hans Majts. 
Tieneste forsvarlig, og skal med Guds Bistand og herefter.” Han fører 
et ganske kraftig sprog overfor det høie admiralitet, og det synes som 
om hans løitnant har ført ganske håndgripelige beviser for en konvoy- 

førers myndighet. Saken ser ut til å kunne føre til diplomatiske for- 
viklinger, hvorfor Wessel må reise til Haag for å konferere om saken 
med den danske envoyé, H. H. Ahlefeldt. Envoyen hadde intet hørt 
angående klagen og saken bragtes dermed øiensynlig til avslutning. 
Kongen fikk imidlertid senere melding om saken og fordret de skyl- 
dige straffet; men Wessels fremstilling har øiensynlig gjort fyldest for 
Sig. Verre var det med anskaffelsen av de nødvendige penger til far- 
tøienes proviantering og utrustning. Han har gjentagne ganger hen- 
vendt sig til Slotsloven for å få yderligere kreditiv. Han får intet svar, 
og bankierfirmaet Treschow & Dreyer vil ikke hjelpe ham. Merkelig 
nok lykkes det ham på personlig kreditt å opnå et lån på 1338 gylden, 
det han ikke kunde få på regjeringens konto. Dette lån bringer Wessel 
senere mange ergrelser, der går på hans ære løs. Regjeringen utsetter 
og utsetter med å innfri lånet og henviser til Slotsloven som rette ved- 
kommende, og han som personlig skyldner skriver det ene brev efter 
det annet for å få saken ordnet. 

Den 2nen september skriver han atter til admiralitetet. Han an- 
fører at der i Amsterdam har meldt sig noen hundrede danske og nor- 
ske matroser som vilde ta tjeneste. På sin forespørsel om han kunde 
hverve noen av disse har han ennu ikke fått noe svar, men da han 
trenger noen gode matroser for overseilingen til Norge, hvor han må 
være forberedt på å møte svenske orlogsskibe, vil han på egen hånd 
hvervet en 30 mann. Han vil ha en besetning som han fullt ut kan ha 
nytte av. Revisjonsprotokollen viser. at han ialt i Holland hvervet 49 
matroser, vesentlig norske, og han har gjort det uten noen bemyndi- 
gelse hjemmefra. Disse matroser blev delvis betalt et forskudd ved på- 
mønstringen, dels lovet lønn når de kom til Norge. Dette siste viste sig 
imidlertid å være forbundet med adskillige vanskeligheter, og flere av 
matrosene rømte derfor. 

Samme dag skrev han også et annet brev der såvel i form som 
innhold er karakteristisk for mannen. Wessel har fått nyss om at den 
nye vicestattholder baron F. Krag skal reise til Norge. Og da den unge 
fregattchef ikke lar noen leilighet gå sig forbi til å anbefale sin person 
hos makthaverne, skriver han raskt til baronen og fremholder at han 
tidligere med sin fregatt, der uti seilas står foran alle andre i flåten, 
har vært benyttet til å overføre såvel Løvendal med hans nådige frue 
og lille datter som vicestattholder Viereg med familje. Han har ikke 
selv hatt den lykke å se Hans Excellence baronen, , dog muligens min 
ringe person dennem af andre at være bekiendt haaber ieg næst Guds 
Bistand at nyde Hans Naades Bevaagnehed” og fremholder at Løvendal 

var mere en far mot ham enn en general en chef. Denne siste bemerk- 
ning er interessant til belysning av Wessels forhold til Løvendal. 

Det er ikke små tanker han har om sig selv, når han likeoverfor 
den nye vicestattholder slår på, at han muligens av andre har hørt tale 
om hans person. Han fikk da også i sin tid ordre til å overføre baro- 
nen til Norge, men der kom foreløbig andre ting i veien. 

Den 8de september skriver Wessel til admiralitetet og sender 
næste dag en likelydende skrivelse til Slotsloven. Han skildrer den 
fortvilte stilling hvori han er kommet på grunn av pengemangel. Kjøp- 
mennene vil ikke gi Hans Majestet det ringeste forskudd. Han har så 
endelig funnet en god ærlig fornem kjøpmann ved navn Jacob Cophens 
som har forskutt ham med 1100 gylden. Han har for det tilfelle at han 
skulde avgå ved en hastig død gitt kjøpmannen sikkerhet i sin gage 
og prisepenger. 

Den lite september seiler Wessel tilbake til sin fregatt og alt er 
nu klart til avseiling'). Den l4de avgikk fregatten fra Machlikow og 
ankret i Vlie hos koffardifartøiene. Det er bare det iveien at svenskene 
er påferde i sjøen. Samme dag sammenkaller han skipperne og til- 
stiller dem en forspørsel om de vil seile tilbake til Norge med kon- 
voyen. Han gjør samtidig opmerksom på at der foreligger spargement 
om at to svenske linjeskibe holder det gående i farvannet mellem 
Norge og Holland. Skipperne avga skriftlig erklæring om at de vilde 
følge konvoyen. 

Den 17de om morgenen letter han med hele flåten, men må på 
grunn av stille komme sig inn igjen. Samme dag skriver han til admi- 
ralitetet og innsender spesifikasjon over de påløpne utgifter, og frem- 
holder atter at hans honnør krever at Cophens snarlig får sin betaling. 

Den 3dje september slutter Wessels egen journal. som hittil har 
vært benyttet. Den har naturligvis vært fortsatt, men finnes ikke for 
tidsrummen 3dje september 1713 til 17de april 1715. For tiden 3dje 
september 1713 til 9de januar 1714 — da fregatten blev oplagt — finnes 
imidlertid i Kjøbenhavn ,Løvendals Gallei”s loggbok; den er øiensyn- 
lig ført av en av fartøiets styrmenn. Sproget er en blanding av forskjel- 
lige sprog, vesentlig hollandsk. Av rullene i revisjonsprotokollen frem- 
går, at en av styrmennene heter Bliffernicht og var — efter navnet å 
dømme — hollender. Dagboken inneholder vesentlig ting navigerin- 
gen vedrørende og berører således begivenhetene ganske kort. Sådan 


1) Som tidligere nevnt viser revisjonsprotokollen, at han opholdt sig 11 dager 
i Amsterdam. Resten har han da sannsynligvis vært i Haag. 

dagbok har naturligvis vært ført den hele tid; Wessel har da øiensynlig 
overført fra denne det vesentligste angående vær og navigering til sin 
egen journal. At han selv har ført denne journal, hvad begivenhetene 
angår, er utvilsomt, da han den hele tid — helt til krigens slutt — be- 
nytter jeg-formen. 

Han må vente til den 20de for å komme avsted, og benytter tiden 
til å drille sine besetninger og telje fartøiet utenbords. Han har før 
avreisen sannsynligvis ikke mottatt admiralitetets skrivelse av 16de 
september, hvori meddeles at to svenske linjeskibe og en fregatt er 
observert styrende for Lindesnes, efter formodning i den hensikt å 
passe op Wessel. Denne pålegges forsiktighet, likesom han også be- 
ordres å gi den engelske konvoy nødvendig advarsel. 

Den 20de kom han altså endelig under seil og la med sine tre 
orlogsmenn og 22 koifardifartøier N.W.-over for en laber bris av N.O. 
To ganger er han oppe under Nesset, men blir drevet ut igjen. Den 30te 
praier han en engelskmann, av hvem han får vite at de to svenske lin- 
jeskibe er i farvannet. Han beslutter da å gå inn til Ekersund med 
hele flåten, og kommer her til ankers den Iste oktober kl. 2 natt. I sin 
rapport til Slotsloven av lste oktober sier han, at han nettop har talt 
med en skipper der i løpet av de siste dager hadde påtruffet de svenske 
skibe nede ved Dogger Bank og 3 å 4 mil fra Nesset. Fra sistnevnte 
sted hadde man hatt Wessels konvoy isikte, men på grunn av vind- 
retningen ikke kunnet komme op til den. Han vil ved første anledning 
seile til Flekkerø og avvente der nærmere instruksjoner og fremholder 
ønskeligheten av å få krysse på egen hånd. 

Den 3dje avsender han også til admiralitetet en rapport innehol- 
dende vesentlig det samme som rapporten til Slotsloven. Også til ad- 
miralitetet anfører han, at han ,vil haabe at have den Naade nogle faa 
Linier fra de Høye Herrer der (østpå) at forefinde”. Denne dobbeltstil- 
ling mellem admiralitetet og Slotsloven var ikke av det gode. Han stod 
jo under Slotsloven, hvis disposisjoner han skulde følge; men i sjømi- 
litære saker henvender han sig fremdeles til admiralitetet. At dette 
ikke er en forbigåelse av Slotsloven fremgår tydelig av admiralitetets 
skrivelse til ham. I det hele tatt synes ekspedisjonsmåten i militære 
saker på de tider å ha vært meget litet forskriftsmessig fastslått. Og 
under enhver omstendighet er der en mangel ved organisasjonen av 
den sjøgående norske styrke, at den ikke har noen habil sjømilitær 
overkommando i Norge. 

Den Ste oktober letter han igjen, optar utenfor Sogndal de der 
til ankers liggende koffardiskibe og seiler med hele flåten østover. Den 

éte er han utenfor Flekkerø og skriver her til Slotsloven og melder sin 
lykkelige ankomst med hele koffardiflåten til bestemmelsesstedet. Rap- 
porten sender han med snauen ,Neptunus"” til Stavern, mens han selv 
med hele flåten seiler inn til Kristiansand, hvor den kommer til ankers 
om eftermiddagen, og dermed er Wessels opgave som konvoyfører lyk- 
kelig tilendebragt. Det må medgis, at det var en ikke så liten opgave 
for en mann, som ennu ikke hadde fylt sine 23 år. Og ikke minst må 
man beundre hans konduitemessige optreden i Holland, hvor han ikke 
alene må ivareta diplomatiske gjøremål, men også reise penger på egen 
kreditt, da statens ikke strekker til. Og hvilken annen officer vilde ta 
initiativet til et tokt fra Holland til Kattegatt mens koffardiflåten lå 
under lossning og lastning? Man kan i alle fall ikke beskylde Wessel 
for i utide å ligge i havn, noe hans uvenner — ifølge Rothe — ved en 
senere anledning forsøkte sig på, men uten held. Når så det ikke lyk- 
kedes, forsøkte man sig på den annen boug og da med adskillig mere 
held. Det er forøvrig egnet til å vekke opmerksomhet, at Wessel og 
ikke Vossbein fikk kommandoen over konvoyen til Holland. Vossbein 
var for det første betydelig eldre av år enn Wessel og han hadde i 
løpet av sommeren avansert til capitain. At han (Vossbein) skulde stå 
under Sahlgårds kommando, mens den yngre Wessel, der endog var 
av lavere grad, skulde være fører av den annen konvoy, var mere enn 
han kunde finne sig i. Han klaget da også høilydt') over å skulle stå 
under Sahlgårds kommando, en tilbøielighet som han i utpreget grad 
skulde ta med sig da han kom under Tordenskiolds kommando i 1717. 
Men trolig er det også at dette forhold ved konvoyledelsen har lagt den 
første spire til det hat mot Wessel som senere hos Vossbein skulde 
komme til et så skjebnesvangert utslag. 

Fra Kristiansand skrev han samme dag en annen skrivelse til 
Slotsloven hvori han anmoder om månedspenger til 49 mann han på 
egen hånd hadde hvervet i Holland. Han anmoder nu om å bli sendt 
ned til Kjøbenhavn, og skulde enken efter vicestattholder Viereg flytte 
ditned, vil det passe ham særdeles godt å utføre dette med sin fregatt. 
Årsaken til sitt ønske om å komme til Kjøbenhavn opgir han å være 
den, at der høres så mange klager over fregattofficerene, og han skulde 
med Guds hjelp formantinere sig at ikke den uskyldige skulde lide 
for den skyldige. 

Skrivelsen finnes i Riksarkivet (Oslo) i egenhendig form. For- 
øvrig synes fremgangsmåten å ha vært den, at brevene skrives eller 

dikteres av Wessel, og at de renskives og innføres i journalen for ut- 
gåtte skrivelser av kahyttsskriveren. Kun hvor der, som her, er liten 
tid til rådighet avsendes skrivelsen i egenhendig form. 

Fra Kristiansand skrev han også til admiralitetet angående de 
mange klager over fregattchefene som han har hørt var innkommet til 
de høie herrer. Han hevder at han i Holland hadde talt med den fiskal 
som hadde med saken å gjøre og demonstrerte for ham hvorledes alt 
var foregått, og fiskalen hadde svart at skipperen hadde fortjent det om 
han hadde fått noen slag. Han ber om at der må foretas undersøkelser 
således at den uskyldige ikke skal lide for den skyldige. ,.Gud ved jeg 
til dato alle tider har søgt at konservere min ære, hvilket næst Guds 
bistand ogsaa herefter skal skee. Beder om pardon for min dristige 
skrivelse.” 

Efter Øverlands notater gjorde han i Kristiansand fru kammer- 
rådinne Preus opmerksom på at han ikke kunde bruke det gamle brød 
som fantes i magasinet der, men måtte ha ,,dygtigt og forsvarlig Hart- 
brød”. Han innestod for det muligens herav flytende ansvar. Likele- 
des rekvirerer han 200 rdl. til avlønning av det i Holland hvervede 
mannskap, men møter avslag. 

I Kristiansand blev Wessel liggende helt til 14de oktober og vente 
på Slotslovens forholdsordre om hvad der videre skulde foretas. Men 
da han 14 dager efter å ha meldt sin ankomst ennu intet hadde hørt, 
tok han selv affære og gikk ut på kryss. Førenn han seiler avsender 
han til Slotsloven en skrivelse, der imidlertid ikke finnes i noen av ar- 
kivene. Dette kryss ga anledning til beklagelse fra Slotslovens side. 
Denne hadde nemlig under 13de oktober sendt Wessel ordre til straks 
å forseile til Fladstrand for å overføre til Norge vicestattholder baron 
Krag med familje og øvrige følge. 

Denne ordre hadde selvfølgelig ikke nådd Wessel før hans avsei- 
ling — hvad Rothe merkelig nok går ut fra — og da Slotsloven får 
høre om hans utseiling» blir den engstelig for at vicestattholderen skal 
bli gående i Fladstrand og vente, og anfører i skrivelse av 25de okto- 
ber') til Krag, »at han (Wessel) uden nogen dertil given ordre var 
udgangen at krydse”. Da dette senere kommer Wessel for øre, anfører 
han til sin undskyldning, at han hadde admiralitetets ordre til å ad- 
vare den fra England ventede konvoy mot de svenske linjeskibe. 

Den 14de kl. 11 formiddag letter han altså anker og legger SW.- 
over, hvilken kurs han ligger et helt døgn, hvorpaa han igjen legger 


1) Slotslovens arkiv. 


419 


Brev nr. 75 


Brev nr. 76 


Olav Bergersen 


inn mot den norske kyst og er den 17de 2% mil av ,Ko og Kalv”. Den 
18de er han oppe under Lindesnes og praier her en hollenderhukkert. 
bestemt for Göteborg. Med denne sender han en ny skrivelse til gu- 
vernør Mörner*), hvori han refererer til kampen med de to linjeskibe, 
som han hånlig betrakter som utsendt av Mörner for å opbringe hans 
lille fartøi. Ved å føre dansk flagg har de ikke opført sig som det an- 
står sig rettskafne sjømenn; men han mener dog at han har gitt dem 
igjen like så meget som de ga ham. Han rekommanderer dem forøvrig 
en annen gang å spare sitt krudt og lodd ,,og det ei til unytte bortsky- 
der. siden de ei bedre har lært at bruge deres canoner”. Når han i skri- 
velsen hånende anfører, at han så de svenske skibe ved Nesset og at 
de kunde ha avskåret ham hans flåte, da forholder dette sig — efter 
hvad der er anført — ikke så. Forøvrig gjentar han sin utfordring fra 
forrige brev, og påstår også denne gang at en svensk kaper har plyn- 
dret på den norske kyst — denne gang i Bergensleden og visstnok hos 
en av Wessels slektninger — og han hevder at han snart skal vite å 
gjøre gjengjeld. 

Wessel kjente ikke til hvad der var foregått siden hans siste brev 
til guvernøren. Hadde han det gjort. hadde han neppe skrevet det siste. 

Efter Wessels skrivelse av 12te august hadde nemlig guvernøren 
under 16de september skrevet til Hausmann og beklaget sig over en 
sådan optreden av en ung officer”). Mörner føler sig i høieste grad irri- 
tert over Wessels ,choquante expressioner” og oversender skrivelsen 
in originali. Han kjenner ikke til at der er utlovet noen belønning for 
pågripelse av den uforskammede herre. Ingen svensk sjøofficer vilde 
ha gitt sig av med en slik uanstendig og mot all krig, raison og maner 
stridende korrespondanse med den på norske siden kommanderende 
general en chef, som denne ,giöök” med ham. Han stoler på at Haus- 
manns berømte generøsitet vil tilsi ham å gi vedkommende officer den 
korreks han fortjener. 

Og Hausmann sendte under 23de september en skrivelse til kon- 
gen, ledsaget av både Mörners og Wessels breve. Hausmann betegner 
i sin følgeskrivelse Wessels skrivelse som ,piquant und etwas anzåög- 
lich” og antyder at Wessel blir ilagt noen dages arrest. Dette begrun- 
ner han også med, at det er sjøofficerene forbudt å drive korrespon- 
danse med fienden. Sjøkrigsartiklenes paragraff 75 sier om korre- 
spondanse med fienden følgende: ,Ingen maa mundtligen, skriftligen 


1) Den danske generalstab angir Wessels skrivelse til 18de august og anfører 
at Hausmann sendte Wessels begge skrivelser til kongen. Dette er ikke riktig. 
?”) Bilag til krigscancelliets refererede sager 10de oktober 1713. 

eller ved Budskab tale med Fienden uden General Admiralens eller 
dends som Flaaden kommanderer, hans Forevidende og Befaling, un- 
der Lifvs og Æris Straf”. Denne bestemmelse kan vel vanskelig til- 
passes på Wessels tilfelle. Kongen så da heller ikke så surt på forhol- 
det, og efter all sannsynlighet har han allerede kjent innholdet av Wes- 
sels skrivelse da denne — som tidligere anført — hadde sendt kongens 
kabinetssekretær — Lydersen — en avskrift av brevet, venteligvis med 
den tanke at kongen skulde få se det. Han (kongen) skriver under 23de 
oktober til Hausmann, hvorefter Wessel for sin ,piquante” skrivelse 
skal meddeles en alvorlig advarsel, men ingen arrest. 

Mörners optreden virker ikke egentlig overlegen, om enn Wessels 
opførsel selvfølgelig ikke formelt kan forsvares. Den er nærmest hu- 
moristisk, og Mörner vilde ikke blitt mindre om han hadde behandlet 
den derefter. Hvorvidt han fra Hausmann har fått noen satisfaksjon, 
vet jeg ikke. Men under enhver omstendighet må i alle fall Wessels 
annet brev ha hatt en ganske annen virkning enn en satisfaksjon. Hvor- 
vidt han nu også satte sig i forbindelse med Hausmann vites heller 
ikke. Det er trolig at han så ikke gjorde. 

Når Wessel i sin første skrivelse til guvernøren omtaler den pris 
som var satt på opbringelsen av hans person, da refererer dette sig til 
1712, da Wessel med Ormen” opholdt sig i den svenske skjærgård. 
Wessel omtaler selv forholdet i sin rapport av 26de april 1712. Men 
når Mörner i sin skrivelse sier at han ikke kjenner noe til Wessel og 
den for hans pågripelse utsatte belønning. da er visstnok ikke dette helt 
korrekt. Mörner skrev nemlig senere til Slotsloven og forlangte utle- 
vert nettop de fartøier som Wessel tok i 1712, og Wessel gir under 6te 
april 1715) en erklæring herom. Men herav må vel følge at Wessels 
optreden på svenskekysten, allerede lenge før brevet til Mörner, 
må ha vært kjent. 

Wessel holdt det nu gående i farvannet mellem Skagen og Lin- 
desnes for å kunne advare Englandskonvoyen, om den skulde vende 
hjem. Den 25de oktober skriver han i sjøen til admiralitetet og melder 
at han efter eget forgodtbefinnende den 14de var gått ut for å krysse. 
Det eneste av fiendtlig han har sett var en liten hukkert som forme- 
delst en flyende storm kom sig klar av ham, skjønt han var ham på 
muskettskudds avstand. 

Den 28de ankret han under en sterk storm ved Flekkerø for 
begge ankere og akterfortøiet i land. Her mottar han Slotslovens skri- 

velse av 26de oktober, hvori tilbakekalles ordren av 18de oktober, og 
han beordres nu til øieblikkelig å begi sig til Stavern og der avvente 
nærmere ordre. Østlig vind gjorde imidlertid at han ikke kunde kom- 
me avsted før 6te november. 

Den 4de skriver han til Slotsloven og avgir rapport om det 14 
dages tokt han har vært ute på. Han har intet fiendtlig sett undtagen 
en kaperhukkert som han gjorde jakt på, men det hårde vær hindret 
ham i å entre og det påkommende mørke reddet hukkerten. Forøvrig 
klager han over mangel på penger, proviant og klær. Soldatesken an- 
moder han ond å få ombyttet, da de fullstendig mangler klær og derfor 
ikke på grunn av kulde kan komme på dekk. 

Den Ste forsøker han å gå seil, men må på grunn av motvind 
igjen ankre, men den 6te kommer han ut og legger over mot Skagen. 
Den 7de om formiddagen fikk han en seiler isikte og gjorde straks 
Jakt på den. Det var en svensk fregatt, der satte kurs for den svenske 
kyst, skarpt forfulgt av Wessel. Helt inn til % mil av Elfsborg festning 
fulgte han med og gikk her til ankers på sin vanlige plass. Loggboken 
viser at chaluppen og jollen blev sendt iland. Av hans rapport av 8de 
november fremgår, at disse fartøier fra øen Fortuna bragte endel kvinn- 
folk ut til Wessel. Disse avga den forklaring at alle ,deris mand- 
kiøn” var gått til Carlscrona og at den Gottenborgske eskadre lå inne 
på grunn av mannskapsmangel. Trommen rørtes hver dag til hverv- 
ning og fartøiene blev gjort klar. Tropper skulde ligge mellem Göte- 
borg og Vetterland bro og de fryktet hårdt et besøk av de norske. 

Den næste dag letter han og forsøker å lovere sig ut, men blir 
nødt til å dryppe anker ved Göteborgfjordens munning. Her dregger 
hans sværanker, så han må sette dagligankeret og stryke stenger og 
rær. På dagvakten den 9de kommer han atter under seil og legger 
over til Fladstrand, hvor han ut på formiddagen i en frisk storm setter 
begge ankere og stryker stenger og rær. 

Ved Fladstrand får han kjennskap til Hausmanns skrivelse til 
kongen angående korrespondansen med Mörner. Han skriver da raskt 
til kongen under 12te november og anfører, at han ikke den gang har 
tordet rapportere det forefalne, kun sendt en kopi av brevet til Lyder- 
sen. Han anfører at han nu har sendt et nytt brev til guvernøren og 
takket ham for hans ,uformodentlige høflighet” og sender en kopi av 
sitt siste brev. Han håper på kongens nåde og anfører, at han til sin 
optreden har hatt stor raison og ikke har skrevet annet enn hvad der 
var sant. 

Det kan ikke av arkivene sces, at Wessel har fått den påbudte ad- 

varsel skriftlig; det er trolig, at han ved første anledning har mottatt 
den muntlig av Hausmann, da han i slutten av måneden kom til Kri- 
Stiania. 

Samme dag skriver han også en rapport til admiralitetet om de 
siste dages hendelser. De to netter han lå like i nærheten av Elfsborg 
var ikke uten risiko. Motvind hindret ham i å komme derfra, men 
dermed også svenske seilfartøier i å komme ut til ham. Men her måtte 
da være en chanse for skjærgårdsmateriellet, som imidlertid ikke kan 
sees å være benyttet. En hel del opstyr har dog hans nærvær vakt 
med ,ald Skyden Allarm og Vahres Antændelse” som Wessel sier. 

Klokken 12 middag den 12te lettet han anker og seilte med 25 
koffardiskibe NO.-over. Generalløitnant Rodsteen var med ombord. 
Vinden var gunstig og øket ut på kvelden til frisk storm. Allerede på 
morgenkvisten den 13de hadde man Færder i sikte og lot det stå til 
inn mellem Lille og Store Færder. Wessel selv var syk — , døden nær- 
mere end Livet” som han sier. Klokken 3 eftermiddag samme dag var 
man til ankers ved Holmestrand, og da Rodsteen gikk fraborde og blev 
saluttert med 3 skudd hendte den ulykke, at en av kanonene — uten 
at man visste om det — var ladet med skarpt og kulen gikk inn i et 
hus og drepte en ung pike. 

Rodsteen blev med fregattens chalupp seilt inn til Kristiania føl- 
gende dag, og Wessel skrev samme dag til Slotsloven og avga rapport 
om toktet. Han anfører videre, at hvis der nu ikke kan skaffes penger 
så ser han sig ikke kapabel å gå tilsjøs. Soldatesken har han måttet 
sette iland og han er uten proviant. Selv er han fremdeles syk. 

Her fikk han fra Slotsloven en ordre av 13de november om, sam- 
men med fregattene , Leoparden”, ,Søeridderen” og »Pachan” å av- 
søke de norske farvann efter en fregatt og tre kapere som var rappor- 
tert utgått fra Göteborg for å forstyrre den norske skibsfart. Såsnart 
dette tokt var tilendebragt» skulde han forseile til Fladstrand og derfra 
overført til Norge den nye stattholder, og når så dette var lykkelig til- 
endebragt, skulde der for hans mannskap stilles 2 måneders gage til 
disposisjon. 

Capitain Sahlgård skulde som eldste fregattchef være leder av 
ekspedisjonen, og Wessel mottok derfor beskjed om å innfinne sig i 
Stavern, hvorfra krysset skulde startes. Denne ordre mottok Wessel 
den 18de, men skriver samme dag til Sahlgård og fremholder at han 
umulig kan bli med, dels på grunn av fregattens slette tilstand, og dels 
på grunn av mangel på proviant og klær til mannskapet. Forøvrig 
fremholder han, at han ikke kan , penetrere” hvad man nu skal krysse 

på. Der finnes efter hans erfaring fra de sist gjorte tokter ingen sven- 
sker i farvannet, og han fremholder som sin uforgripelige tanke, at de 
norske fregatter nu skulde anvendes til konvoyering av de fartøier som 
skulde til Danmark. 

Det er verd å legge merke til, at kryssningen nu ikke er av det 
gode. Nu er det konvoyeringen som er det vesentlige. Det skinner 
igjennem, at han vil ned til Kjøbenhavn. Han har tidligere forsøkt 
dette og fortsetter, som det skal vises, senere på samme boug. Det han 
vil, er å komme ned til myndigheten for personlig å boue av for de 
klager som efterhånden har samlet sig op omkring ham. 

Samme dag skriver han også til admiralitetet og rapporterer sin 
ankomst til Norge efter å ha utholdt en ,himmelstorm” på overfarten. 
Et par jakter befryktes forlist og et par er gått på grunn ved Bolærne. 
Selv slapp han på Guds nåde og barmhjertighet inn mellem Store og 
Lille Færder. Han skildrer ulykken med den drepte pike og mener 
at han ikke kan lastes derfor, da han hadde gitt arkelimesteren for- 
nøden instruksjon, og da han selv lå syk, kunde han ikke personlig ha 
tilsyn, men han vet dog at andre mennesker skal gjøre det anderledes 
med løgn, som de pleier å gjøre, og derfor vil han selv komme dem å 
forkjøpet. 

Den 21de reiste Wessel selv med chaluppen til Kristiania'). Her 
skrev han under 25de atter igjen til Slotsloven om sine forpliktelser i 
Holland som han lovet skulde bli innfridd innen 2 måneder, og nu var 
allerede 3 gått. Det skulde imidlertid komme til å gå mange ganger 
to måneder. 

Slotsloven sees nu i skrivelse av 27de november”) å ha gitt Tre- 
schow & Dreyer i Amsterdam ordre til å utbetale beløpet, som senere 
skulde bli validert pr. veksel. Revisjonsprotokollen viser imidlertid at 
beløpet først 8de februar og 13de juni 1714 blev betalt. 

Under opholdet i Kristiania innkom også klager til Slotsloven an- 
gående den ihjelskutte pike. Vedkommende klager — Hans Hvidt — 
anfører at han av Wessel har forlangt godtgjort utgifter til begravelse 
og husets reparasjon, idet han gikk ut fra, at Wessel vilde inneholde 
pengene i vedkommende skyldiges gage, men klageren er ikke blitt 
møtt med annet enn »udflugtelige Miner”. Hausmann agvir resolusjon 
om, at de forlangte 30 rdl. skal avholdes i konstabelens og konstabel- 
gastenes gage. 


1) Rothe sier at han seilte inn med fregatten. Dette er feilaktig. Dagboken 


sier, at fartøiet blev liggende ved Holmestrand og at Wessel reiste med chaluppen. 


7) Slotslovens arkiv. R. A. 

Men under sitt ophold i Kristiania må Wessel overfor Slotsloven 
ha fremholdt det samme syn som i sin skrivelse til Sahlgård angående 
kryssning kontra konvoyering. Under 24de november får Sahlgård 
ordre til å opgi kryssningen og foreta konvoyering istedet. Og Wessel 
får også gjennemført, at han med sin fregatt fortsetter til Kjøbenhavn, 
mens de øvrige fregatter vender tilbake til Norge. Overensstemmende 
hermed får han under 27de november Slotslovens ordre. 

Hvad tid Wessel er kommet tilbake til sin fregatt kan ikke sees. 
Sannsynligvis har han forlatt Kristiania efter å ha mottatt sin ordre av 
27de november. Den 2nen desember går han seil fra Holmestrand, 
men ankrer igjen under Langøen, og først den 6te kommer han avsted 
herfra. Han må imidlertid ankre for stille under Bastø samme efter- 
middag. Den 7de om morgenen letter han igjen og bokserer til Lar- 
kollen, hvor han ligger natten over. Den 8de på dagvakten kommer 
han atter avgårde og efter å ha boksert og seilt går han til ankers i 
Stavern om eftermiddagen samme dag. 

Den lite gikk alle fregattene og 25 koffardiskibe seil og kom ut i 
rum sjø. Motvind og storm drev dem imidlertid tilbake til Stavern, 
hvor de igjen kom til ankers den 13de. Her blev man nu liggende for 
stille og motvind. Atter igjen skriver Wessel — under 18de desember 
— til Hausman angående pengene i Holland, idet han nu har hørt, at 
den redelige kjøpmann har besveret sig hos kongen og kommissariatet 
for den behandling han er blitt tildel. ,Jeg hafde mindst tenckt at jeg 
saa skulde blive belønnet for min omhyggelighed til kongens Tiene- 
ste”, sier Wessel. 

Også til kongen var altså kommet besvering fra Holland angående 
pengespørsmålet. Mere enn noensinde var det ham derfor om å gjøre 
å komme sig ned til Kjøbenhavn. Dette skulde det imidlertid ikke bli 
noe av. Under 20de desember resolverte Slotsloven, at da konvoyen 
av motvind var drevet tilbake til Stavern, og vinteren var så langt 
fremskreden, at der vilde være stor risiko forbunden med overfarten» 
skulde koffardiflåten overvintre i Norge. Alle fregatter med undtagelse 
av sSøeridderen” og »Løvendals Gallei” skulde også oplegges. De to 
nevnte fregatter skulde anvendes til rekognosering og oprettholdelsen 
av forbindelsen mellem Norge og Danmark. 

Dypt skuffet over ikke å komme til Kjøbenhavn skriver han 28de 
desember en lengere skrivelse til Slotsloven, hvori han ennu engang 
forsøker sig på å få sitt ønske igjennem. På grunn av den tiltagende 
lyse måned vil en konvoyering nu lettvint la sig utføre, og i den tid 
han har ligget og ventet har han lettvint kunnet være over i Fladstrand 


425 


Brev nr. 86 


Brev nr. 87 


Brev nr. 88 


Brev nr. 89 


Olav Bergersen 


og tilbake minst to ganger. Han antyder også at mangel på proviant 
vil gjøre det ønskelig å komme derned. Hans uforgripelige tanke er, 
at han til dato efter sin allerunderdanigste plikt har forrettet sin konges 
tjeneste forsvarlig og upåklagelig, og den omstendighet, at han fra tid 
til annen har gått ut på kryss uten ordre skal han nok vite å forsvare. 
Da han seilte ut fra Flekkerø efter å ha bragt konvoyen vel i havn, 
gjorde han dette for efter ordre å advare Englandskonvoyen, da han 
var vitende om at to svenske linjeskibe var i farvannet. Og når han 
nu erfarer at Slotsloven har innmeldt hans utseiling på egen hånd, 
så har han det håp, at Hans Majestet vil vite å opta dette såvel som 
skrivelsen til den svenske guvernør i nåde. Han finner nu sin aller- 
nådigst anfortrodde fregatt i en sådan tilstand, at han ikke kan forsvare 
å gå ut med den til våren, hvis den ikke blir ordentlig reparert og for- 
synt med varegods. Og han erindrer i den anledning om de høie her- 
rers løfte om å la ham forseile til Kjøbenhavn, hvor han kan få satt 
fregatten i forsvarlig stand. Tilslutt ber han Slotsloven vise overbæ- 
renhet med hans bror Jan Wessel, hvis skib ,Den vaagende Trane” var 
drevet iland på Trondhjems havn"). Fartøiet var kommet fra det pest- 
smittede Hamburg, og det ilanddrevne mannskap blev internert, men 
overholdt ikke påbudet og gikk inn i byen. For en sådan forseelse var 
der dødsstraff, og Jan Wessel som fartøiets chef var i en meget van- 
skelig situasjon. Da ingen smitte blev konstatert, blev han fri for straff; 
hvorvidt Wessels forbønn har hatt noen virkning vites ikke. 

Den lste januar 1714 skyter han inn det nye år med 18 skudd”). 

Fra Slotsloven hadde han under 22de desember fått ordre til å 
avlevere de i Holland hvervede matroser. Dette passer ham ikke, og 
han skriver under 2nen januar til Slotsloven — idet han fremdeles for- 
utsetter at han skal til Kjøbenhavn — og ber om å få beholde matro- 
sene til han kommer derned. 

Under 27de desember hadde imidlertid Slotsloven tilskrevet Wes- 
sel om, at også de to siste fregatter skulde oplegges. Hvorvidt Wessel 
den 4de januar har mottatt denne ordre kan ikke sees. Imidlertid 
skriver han denne dag til Slotsloven som et siste fortvilt forsøk på å 
komme sig nedover. Han har erfaret at en officer er kommet op fra 
Danmark for å avhente rekrutter, og Wessel finner at hans fregatt pas- 
sende kan benyttes hertil. 

Det nytter imidlertid ikke. Den 8de letter han anker og seiler op 


1) Se under Jan Wessel d. y. 
2?) Eraktes av revisjonen å burde tilsvares. 

til Hølen ved Larvik hvor fregatten fortøies for resten av vinteren. Og 
dagen efter, den 9de januar, stryker han kommandoen og slukker 
kjøkkenet. | 

Den 10de er han imidlertid ennu ombord, og sender den siste 
skrivelse til Slotsloven med rulle over det avmønstrede mannskap og 
forslag til dettes underbringelse sålenge fregatten er oplagt. 

Av rullen fremgår at han hadde 2 løitnanter — Brinchmann og 
Salamon de Wing — samt en kadett — Thorberg — ombord. Forøvrig 
viser bemanningsreglementet at han skulde ha ialt 132 mann, hvorav 
104 matroser: mens han kun hadde 124 mann, hvorav 99 matroser. 
Soldatesken er ikke medregnet heri. Den var forøvrig tidligere sendt 
iland. Jacob B. Bull gir såvidt jeg husker en av Wessels matroser nav- 
net Ola Baklandet. Bull har neppe kjent fregattens ruller; sikkert er 
det imidlertid at en av mannskapene fra Trondhjem hette Olle Chri- 
stophersen Bachland. 

Året 1713 var altså gått ut, uten at de allierte hadde opnådd noe 
av betydning overfor de svenske besiddelser i Nordtyskland. Den dan- 
ske flåte hadde i Østersjøen under viceadmiral Reedtz spillet en litet 
beundringsverdig rolle. 

I Nordsjøen var ingen krigerske begivenheter av betydning inn- 
truffet. Den norske sjøgående styrke var blitt organisert. Den hadde 
løst sin opgave ganske godt. Uten den vilde den norske handel og 
skibsfart stått overfor fullstendig sammenbrudd. Konvoyering langs 
kysten fra Østland til Vestland, konvoyering mellem Norge og Dan- 
mark, konvoyering mellem Norge og Holland og mellem Norge og Eng- 
land, utgjorde den direkte beskyttelse av handel og skibsfart. Den en- 
gelske konvoy under Sahlgård kom også velholden hjem, skjønt først 
den 9de november. 

Og utenfor konvoytjenesten kom kryssertjenesten til som en of- 
fensiv optreden mot de svenske armateurs. Men der manglet en le- 
dende sjømilitær hånd, der kunde organisere en planmessig jakt i sjøen 
efter svenske armateurs. Organisasjonsmessig var styrken lagt under 
chefen for skjærgårdsflotillen, kommandørkaptein Pahl, der hadde av- 
løst kaptein Nybour ved dennes død. Men til Pahls inngripen merker 
man intet. Han synes å ha vært en vek personlighet, der kun tenkte 
på å komme sig ned til Danmark. I[alfall søker han herom i 1714 og 
anfører sin svakelighet som grunn"). Den direkte ledelse av den sjø- 
gående styrke lå hos Slotsloven, det vil i militære spørsmål si hos ge- 
neralløitnant Hausmann. Fra Slotsloven utgikk alle ordrer angående 
fartøienes bevegelse og alle administrative forføininger. Det sier sig 
selv at Hausmann, så dyktig og handlekraftig mann han synes å ha 
vært, manglet forutsetninger for på tilfredsstillende sakkyndig måte å 
løse den opgave som Sehested i sin tid hadde tiltenkt styrken. Der 


1) Slotslovens arkiv. 

spores da også en utpreget planløshet i det hele, noe der understrekes 
ved Wessels stadige anmodninger til de forskjellige myndigheter om å 
få utføre den kryssertjeneste der alene kan føre til ødeleggelse av de 
svenske fartøier. Ikke en eneste gang blir den gjennemført den in- 
struks, som blev opsatt for Wessel ved hans tiltredelse som chef for 
-Løvendals Gallei”. 

De svenske linjeskibes optreden i Skagerak blev ikke gjenstand 
for noen målbevisst disposisjon fra dansk side. Det yderst slettseilende 
og gamle linjeskib ,Anne Sophie”, der i juni blev sendt op i anledning 
av de svenske linjeskibe, gjorde ingen nytte i denne henseende. Den 
1ste juli var fartøiet i Kristiania, den 25de i Stavern, hvor det traff de 
norske fregatter. I slutten av august avseilte det ledsaget av noen fre- 
gatter, av hvilke ,,Sødragonen” medførte 35,000 rdl., med en konvoy 
på 108 handelsskibe til Sundet, hvor man ankom den 3dje september 
uten uheld. 

I oktober avgikk igjen ,Anna Sophie” med linjeskibene ..Christia- 
nus IV” og ,Fredericus IIT" for å beskytte Islandsfarerne og bringe 
konvoyene fra England og Holland i sikkerhet. Wessel var da allerede 
kommet godt i havn med sin konvoy. Det kan imidlertid ikke sees, at 
linjeskibene har gjort noe for å uskadeliggjøre de svenske linjeskibe. 
Derimot konvoyerte de Islandsfarerne og nådde den 18de oktober 
Shetlandsøene. Underveis jaget de en svensk kaper som de selvfølgelig 
ikke fikk fatt på. Benyttelsen av linjeskibe til konvoytjeneste og til jagt 
på de svenske armateurs var en likeså kostbar som litet tilfredsstillende 
anvendelse av materiellet. De tunge linjeskibe kan intet utrette mot de 
lette fartøier, der til enhver tid kan holde sig på tilbørlig avstand fra 
dem og det hele blir som et forsøk på å skyte spurver med kanoner. 
På hjemturen traff de tre Islandsfarere som skulde samme vei, men 
mangel på øll og lys gjorde at de måtte søke nødhavn i Norge, først i 
Boksund og senere i Bergen, hvor de ankom den 4de november. Her 
måtte de overvintre og den strenge kulde gjorde at en stor del av be- 
setningen døde. Først den 2nen april 1714 kunde de fortsette hjem- 
over. I Kongsfjord løp ,Fredericus IIT” på grunn og forliste, idet dog 
besetning, kanoner og endel gods blev berget. Den 18de april ankom 
de gjenværende fartøier til Kjøbenhavn med en konvoy de hadde tatt 
med fra Stavern. Utsendelsen av de tre linjeskibe hadde kostet mange 
penger uten at det hadde ført til noe positivt resultat; men det strategi- 
ske mål som var opstillet var heller ikke av den art at noe positivt 
kunde nåes. 

Men den norske galleiflåte — hvor var den? Den lå den hele tid 

uvirksom ved Fredrikstad og Fredrikshald. Den danske generalstab 
sier i sitt arbeide, at den på grunn av pengemangel ikke blev utrustet. 
Det retteste vilde vel være å si, at den ingensomhelst nytte kunde gjøre; 
så var det også overflødig å utruste den. Det sjøgående materiell var 
vel også pengeforbrukende; men det blev utrustet allikevel. Ja, kravet 
om disse slags fartøier var så stort at Slotsloven blev henvist til — 
trods pengemangelen — å fortsette kjøpet av fregatter hos Jørgen Pe- 
dersen i Langesund. Hadde man på forhånd lagt sjøforsvaret an på et 
annet og riktigere grunnlag, gått fra pindsvinstrategien og pindsvintak- 
tikken og basert sig på sjøgående fartøismateriell, da hadde man stått 
helt rustet til å ,rense sjøen for det svenske skarn”. 

Men like langt står vi hos oss idag; det er den samme galleiflotille 
man vil bygge nu; det er fremdeles skjærgårdsmateriellet, nøkketypen 
og myggtypen, som er ledestjernen for våre hjemlige strateger. The 
History repeats itself. — 

I 1714 blev intet foretatt fra de alliertes side mot de svenske besid- 
delser i Nordtyskland. Selve alliansen, der under den krigerske sam- 
virken hadde vist betenkelige brister, var blitt yderligere svekket ved 
de små resultater som var blitt opnådd overfor den felles fiende. Krigs- 
trettheten bredte sig på forskjellige områder og pengevanskelighetene 
vokste fra dag til dag. Tsar Peter hadde imidlertid, støttet av den 
norskfødte admiral Cruys, målbevisst utviklet sine maritime stridskref- 
ter. Hans mål var opnåelsen av herredømmet i Østersjøen, og da han 
ennu ikke på langt nær kunde hamle op med den svenske flåte, var 
Danmarks maritime krefter fremdeles et verdifullt aktivum under de 
diplomatiske underhandlinger som i slutten av 1713 og i begynnelsen 
av 1714 dreves de to lande imellem. Tsar Peters ønske om å få ødelagt 
den svenske sjømakt førte da også til, at han i slutten av januar 1714 
sendte sin generaladjutant til Danmark for å forhandle om operasjons- 
planene for 1714. Disse forhandlinger resulterte i en konvensjon, da- 
tert Kjøbenhavn 23de februar 1714 av følgende innhold'): Man skulde 
i fellesskap gjøre alle mulige anstrengelser for ved et angrep på Carls- 
crona å ødelegge den svenske flåte. I den anledning skulde Danmark 
utruste så mange skibe som mulig for senest i slutten av mai med 18 
linjeskibe å slutte sig til den russiske flåte mellem Øsel og Stockholm. 
I nødsfall skulde Reval tjene begge flåter som repli. Ved Carlscrona 
skulde yderligere 4 danske linjeskibe støte til, og denne orlogsstasjon 
skulde ødelegges så grundig at den aldri mere kunde brukes, selv om 


1) Se Danske generalstabs arbeide. 

byen engang måtte tilbakegis. Alt bytte skulde deles likt. I begynnel- 
sen av mail vilde tsaren ha 12 linjeskibe i sjøen. og samtidig skulde 
transportflåten ligge klar ved Åbo med 15.000 infanterister ombord og 
proviant til samtlige stridskrefter. Tsaren vilde selv føre overkomman- 
doen over den kombinerte flåte, men efter generell dansk skikk*) og 
bruk skulde der, når viktige foretagender forestod, holdes krigsråd, 
sammensatt i forhold til det antall 50 kanonskibe hvormed hver makt 
deltok. Danmark måtte ikke hjemkalle sin flåte uten å avertere tsaren 
og før dennes transportflåte var i sikkerhet. — Dette hørtes jo vel og 
bra ut, men man skulde gå ennu videre. Det var atter igjen Skåne som 
spøkte for den danske konge, og det heter da videre, at da en berøm- 
melig fred ikke kan nåes alene ved kamp tilsjøs, så skulde kongen av 
Danmark, når han var sikret mot angrep fra Preusen og Wismar, land- 
sette 24000 mann i Skåne, hvor de skulde operere sammen med de 
15,000 russere. 

Man var således vendt tilbake til strategien fra 1700 og 1709. Ho- 
vedopgaven var ødeleggelse av den svenske flåte og dermed var man 
langt på vei til en fullstendig beherskelse av situasjonen. Men projektet 
var allikevel dødfødt. Frederik IV nøiet sig ikke med de fordeler han 
vilde opnå, hvis planen blev lykkelig gjennemført; han stillet som ufra- 
vikelig betingelse for sin deltagelse i operasjonene, at tsaren foruten 
de 150.000 rdl., som han lenge hadde skyldt, yderligere betalte 200,000 
rdl. i Kjøbenhavn eller Hamburg senest den 20de april. Dette var imid- 
lertid for det første en positiv umulighet av den grunn at tsarens gene- 
ralløitnant ikke rakk hjem til den fastsatte dato, og for det annet vilde 
ikke tsaren betale de penger, da han mente at kong Frederik fikk nøie 
sig med de påregnede fordeler. Dermed gikk det hele samspill i va- 
sken og tsar Peter måtte greie sig på egen hånd. Den 31lte mai gikk 
han ombord på sin flåte i Kronstadt. Han hadde da bemektiget sig næ- 
sten hele Finnland og var ubestridt herre tillands; men tilsjøs var han 
sig sin underlegenhet bevisst og håpet enda på understøttelse fra Dan- 
mark. Allerede midt i mai var den svenske admiral Wattrang med 15 
linjeskibe, endel galleier og skjærgårdsfartøier kommet til Hangö, og 
mot denne overmakt kunde den nye russiske flåte ikke klare sig. Men 
Wattrang kunde ikke med sine dyptstikkende skibe nå inn til den rus- 
siske hovedflåte. De russiske galleier var i mellemtiden kommet i en 
prekær situasjon; den norskfødte capitain Bredal”) førte imidlertid flo- 


1) Den danske generalstab anfører at der snarere burde ha stått uskikk. 
*) Se foran under Henrik Wessel. 

tillen ut av den vanskelige situasjon og kom den 7de august i kamp 
med den tapre svenske schoutbynaoht Nils Ehrenskiöld der med en 
stykkpram og 8 småfartøier forsøkte å stoppe ham. Ehrenskiöld blev 
tatt tilfange og hans fartøier tatt eller ødelagt. Wattrang blev liggende 
i den østlige del av Østersjøen til årets utgang, uten å få utrettet noe. 
Således endte altså de store planer for året om samvirken mellem de 
danske og russiske maritime stridskrefter i Østersjøen. 

Imidlertid utsendte svenskene ut på våren foruten Wattrangs 
eskadre, der var optatt ved den finnske kyst, også endel andre linje- 
skibe, der sammen med noen fregatter holdt det gående i den øvrige 
del av Østersjøen. Spesielt var den senere så bekjente fregatt ,,Hvita 
Örn” under capitain J. C. Printz nærgående mot danske fartøier i den 
vestlige del av farvannet og to fregatter blev utsendt for å ødelegge den, 
hvilket dog ikke lykkedes. 

Meldingen om disse svenske fartøier i sjøen tvang Frederik IV til 
allikevel å utsende endel av sin flåte, og i juni måned avgikk komman- 
dør Thambsen med 6 linjeskibe og 4 fregatter for å krysse i Østersjøen. 

Meldingen om den danske eskadre i Østersjøen foranlediget igjen 
det svenske admiralitet til å forøke sin styrke, spesielt da man fryktet 
for at den danske eskadre hadde til hensikt å slutte sig til tsar Peters 
flåte i den østlige del av farvannet. På denne måte krysset nu i sjøen 
på svensk side 7 linjeskibe og 2 fregatter. Under disse omstendigheter 
fikk Thambsen merkelig nok ordre om å hjemsende et linjeskib og en 
fregatt, hvorfor der blev lovet erstatning, der dog uteblev. Så krysset 
da de to eskadrer i Østersjøen, den svenske med ordre til ikke å kom- 
me vestenfor Bornholm. og den danske med bestemt ordre om ikke å 
komme østenom samme ø. Således var ethvert sammenstøt utelukket. 
Imidlertid overførtes fra Sverige en stor artilleritransport til Stralsund, 
likesom festningen forsyntes med proviant. Thambsen, der i løpet av 
toktet blev utnevnt til schoutbynacht, synes å ha vært en energisk og 
handledyktig officer. Han søker gang på gang om tillatelse til å seile 
østenom Bornholm for å angripe svenskene, men fikk hver gang kate- 
gorisk nei. Admiralitetet mente at Thambsen ikke var fienden ,.ba- 
stant”, idet hans skibsbesetninger ikke var fulltallige. På generalkom- 
missariatets anmodning om at Thambsen måtte konvoyere skibe til det 
hårdt betrengte Christiansø, der både manglet proviant og penger, 
svarte admiralitetet at dette ikke kunde la sig gjøre før eskadren blev 
forsterket, tiltrods for at det var Thambsen selv som hadde reist spørs- 
målet. Først i oktober kom denne konvoy istand. 

Den 26de mottok Thambsen i Kjøgebukt melding om, at der lå 13 

svenske skibe øst for Bornholm. Det var schoutbynacht baron Wacht- 
meister der med sin eskadre skulde dekke en transport av ammuni- 
sjon, munderingssaker og proviant til Pommern. Thambsen innberet- 
tet straks til admiralitetet, at han visste at fienden ikke var over 4 lin- 
jeskibe sterk og ba om å måtte gå til angrep, men admiralitetet mante 
til å vise stor forsiktighet og kun angripe, hvis fienden med høist 7 
skibe kom inn på selve bukten(!). Denne instruks tyder ikke egentlig 
på at Gyldenløve hadde lært noe av begivenheten i Kjøgebukt 1710. 
'Thambsen rådet denne gang over 6 linjeskibe og var således kun ett 
fartøi svakere enn svenskene. Han hadde utkastet en plan til å lokke 
den svenske eskadre i bakhold; men for den blev der aldri anvendelse. 
Han blev i hele august og september liggende i Kjøgebukt. I oktober 
eskorterte han som allerede nevnt noen proviantskibe til Christiansø og 
i slutten av måneden la han inn til Kjøbenhavn og strøk sitt komman- 
dotegn efter et meget litet ærerikt tokt, hvorfor han forøvrig ikke bærer 
skylden. Det var fremdeles den danske overledelse der i dette år som 
i de tidligere vilde føre krig uten å løpe noen risiko. Grunnlaget var 
fremdeles den store krigskunst: Uten selv å lide noe å tilføie fienden 
mest mulig skade. hvilket altså blev lik null. 

Den 29de juni hadde imidlertid kongen allikevel bestemt at ho- 
vedflåten skulde utrustes, ialfall 13 linjeskibe. Admiralitetet hadde inn- 
stillet admiral Reedtz som chef. Denne innstilling er til liten ære for 
admiralitetet efter den litet glorverdige rolle Reedtz hadde spillet som 
flåtefører året forut. Kongen fant da også at det gikk for vidt og resol- 
verte at admiral Raben skulde overta kommandoen. Han betegnes av 
den danske generalstab som vanskelig omgjengelig og ute av stand til 
å oprettholde god tone. Men på denne flåte av 13 linjeskibe var der 
foruten Raben, der var admiral, tre viceadmiraler (hvoriblandt Sehe- 
sted), en schoutbynacht, seks kommandører og to kommandørkaptei- 
ner. Man skulde da tro at det måtte bli noe stort ut av det. Den kom 
imidlertid ikke utenfor Kjøbenhavns red. Mens svenskene sendte sine 
store artilleritransporter over til Pommern og holdt på å tyne tsar Pe- 
ters flåte på den finnske kyst, lå Thambsen i Kjøgebukt og Raben på 
Kjøbenhavns red. Ved en forsterkning av Thambsens eskadre fra Ra- 
bens flåteavdeling vilde man altså ha kunnet gjøre ham knusende over- 
legen i den vestlige del av Østersjøen. Men det blev altså ikke alene 
ikke gjort, men han fikk heller ikke lov til å benytte de fartøier han 
hadde til sin disposisjon. Ser man tilbake på disse 5 år — 1710, 11, 12, 
13 og 14, så er det som der ligger en vissen hånd over det hele. Ingen 
foretagsomhet, ingen offensiv, ingen kamp. Den siste kan simpelthen 

ikke komme istand. Ti man er aldri fienden ,,bastant” nok. Enten er 
det ledelsen iland som er engstelig, eller det er vedkommende flåte- 
fører som ikke har tilstrekkelig energi og tillit til sine føreregenskaper: 
eller det er begge dele i forening. Men under alt dette blir Sehested 
stadig forbigått — uten at han selv forstår hvorfor. 

Imidlertid — Carl XII var den 22de november ankommet til Stral- 
sund, og dermed kom der fart i bevegelsen. To linjeskibe, der med et 
par fregatter var ute i Østersjøen for å jage ,.Hvita Örn”, fikk straks 
ordre til å avpatruljere farvannet mellem Pommern og Sverige, da man 
hadde bragt i erfaring at den svenske konge straks vilde sette over til 
Sverige. Kommandørkaptein v. Poulsen, der kommanderte den dan- 
ske eskadre, hadde ordre til å visitere alle fra Stralsund kommende 
skibe for å ,attrapere”" den svenske konge, der som signalement hadde 
at ,han er høi og skal halte”. v. Poulsen krysset i farvannet en tid 
uten å opnå noesomhelst. I siste halvdel av desember blir v. Poulsen 
kalt hjem til Kjøbenhavn. På hjemveien gikk begge linjeskibe på land 
uten at de dog blev utjenstdyktige. 

I slutten av denne måned blev schoutbynacht Gabel beordret ut 
i Østersjøen med 4 linjeskibe og endel fregatter for å hindre overfør- 
sel av tropper fra Sverige til Pommern. Da imidlertid en av disse fre- 
gatter var ,Løvendals Gallei”, vil dette tokt bli nærmere omtalt på 
rette sted. — 

I begynnelsen av 1714 hadde Danmark gjennem erobringen av 
Tønningen nådd sitt første mål: Ophevelsen av Gottorpenes herre- 
dømme i Sønderjylland. Dermed hadde man endelig opnådd å trekke 
denne torn ut av Danmarks fot*) som i 1700 hadde vært innledningen 
til den store nordiske konflikt. Men denne operasjon innebar» på grunn 
av garantimaktenes stilling til spørsmålet, en ikke ringe fare. Det gjaldt 
ikke alene å avfinne sig med disse makter; man måtte også søke å 
vinne de forskjellige makter for en fornyet og utvidet allianse mot den 
svenske konge. Hele året medgikk til diplomatiske forhandlinger på 
dette grunnlag, forhandlinger som på vårparten 1715 resulterte i den 
store koalisjon mot Sverige. Dennes formål vil bli omtalt lenger frem. 

Endelig må nevnes at der også i 1714 var under overveielse å fo- 
reta et angrep på Sverige fra Norge. Den 30te juni blev vicestattholder 
Krag og generalløitnant Hausmann avkrevet et fonslag om, hvorledes 
man på billigste måte kunde gjøre en diversjon mot Bohuslen med 
6—7000 mann*). Allerede 8de juli kunde de to herrer innsende en ut- 


1) Se foran. 
7) Danske generalstabs arbeider VIL 

førlig oversikt over den militære tilstand i Norge. Den lød ikke videre 
trøstelig. Hæren var efter ordre satt på fredsfot i 1712. Reservene var 
derfor ute av stand til å rykke ut på kort varsel; deres officerer, der 
kun blev tildelt noen ,,avance”, var nedsunket i fattigdom; hæren hadde 
17.000 rdl. i avregning tilgode; utrustningene var i dårlig stand, maga- 
sinene slett forsynt; av felthæren var 3 regimenter sendt til Danmark; 
den tilbakeblevne sønnenfjellske styrke bestod kun av 7570 mann, og 
reservene, der kun kunde anvendes i garnisonene, hadde omtrent sam- 
me styrke. 

Den vesentligste mangel var sannsynligvis at man manglet Løven- 
dals organisasjonstalent og føreregenskap. Kongen resolverte da at di- 
vensjonen skulde opgis og hæren forbli på fredsfot. 

Førenn han i juni avgikk på sitt begivenhetsløse tokt til Øster- 
sjøen, hadde kommandør Thambsen vært i konvoytjeneste til de nor- 
ske farvann. Hans ordre, der er datert 10de januar, gikk ut på, at han 
med 2 linjeskibe og 2 fregatter skulde avgå til Stavern. medtagende en 
hukkert, et par kongelige koffardiskibe, der skulde til Drammen efter 
trelast, samt en Ostindiafarer som den ene fregatt skulde ledsage til 
Shetlandsøene, hvorefter den over Stavern skulde vende tilbake til 
Kjøbenhavn. Fra Stavern skulde eskadren hjemføre de der liggende 
Islandsfarere, der bl. a. medførte 40 falker til kongen, og medta 100 
mann av det Søndre Trondhjemske regiment samt en pengesum på 
12,000 rdl. Innen avseilingen fikk Thambsen en supplerende instruks 
med pålegg om å undgå kamp og undlate å opbringe nøitrale skibe. 
Det var således fremdeles en ren konvoytjeneste med linjeskibe. 

Thambsen ankom til Stavern den 13de februar efter underveis å 
ha optatt en tredje fregatt. I Stavern la linjeskibene sig til ro, mens 
fregattene førte koffardiskibene videre. Op til Drammen og Kristiania 
var det forbundet med endel vanskeligheter å komme på grunn av is. 
Den fregatt der skulde eskortere Ostindiafareren til Shetlandsøene, 
tapte den av syne i en svær storm, sprang selv lekk og måtte ty inn til 
Mandal. Det viste sig senere at Ostindiafareren var forlist og at kun 2 
mann av besetningen var blitt reddet. 

Av de norske fregatter var videre kun ,Søeridderen” utrustet i 
Stavern. Her forefant Thambsen også 4 kongelige koffardiskibe og en- 
del Islandsfarere; en av disse hadde på turen mistet 7 mann, men alle 
kongens falker var heldigvis i god behold. Da denne konvoy skulde 
føres videre bad Thambsen Slotsloven om forsterkning og fikk efter 
noen parlamentering løfte på ,Søeridderen” og snauene , Norske Vaa- 
ben” og Ormen” mot at disse fartøier øieblikkelig efter overføringen 

sendtes hjem igjen. Generalløitnant Hausmann anmodet Thambsen 
om før konvoyens avseiling å foreta kryssning i de nærméste farvann 
for å rense disse for kapere, der var blitt observert der. Dette blev av- 
vist og Thambsen blev liggende stille i Stavern med sine fartøier til ut 
i april. Hans eskadre blev da forsterket med de to ovenfor omtalte 
linjeskibe som var blitt nødt til å overvintre i Bergen og som nu var 
på hjemtur. Den hele styrke med 108 koffardiskibe avseilte så til Dan- 
mark, hvor man kom lykkelig frem uten å ha sett noe til fienden un- 
derveis. 

Angående de senere ekspedisjoner til de norske farvann vil der 
bli redegjort i sin tur. 


Wessel hadde som nevnt slukket sitt kjøkken på ,Løvendals Gal- 
lei” i Hølen den 8de januar og var derfra reist til Kristiania. Det er 
vanskelig å få noe innblikk i Wessels liv i disse to måneder som nu 
fulgte, eller i det hele tatt i hans private liv. Av hans private breve, 
hvorav der fantes en hel del ved registreringen av hans bo, finnes så- 
vidt vites ingen igjen. Det eneste bevarte private brev fra Tordenskiold 
er det til hans far. 

Hans ophold i Kristiania i disse to måneder har heller ikke på 
annen måte latt noe spor efter sig. Det eneste man har å holde sig til 
for denne tids vedkommende er da Rothe, der vel levet lang tid efter 
Tordenskiold, men som dog har hatt anledning til å innhente sine op- 
lysninger hos hans samtidige, bl. a. Tordenskiolds bror, viceadmiral 
v. Wessel. Det må dog erindres at Rothes fremstilling i mange hen- 
seender har vist sig ikke å være pålitelig. 

Om Wessels ophold i Kristiania i Januar og februar 1714 sier 
Rothe. at denne var vesentlig viet selskapslivet, men at han på dette 
område utfoldet en energi som stod i full harmoni med hans optreden 
forøvrig. Hans interesse for det smukke kjønn og for selskapslivet i 
det hele ga sig utslag i hans tilstedeværelse i alle selskaper av noen be- 
tydning som i de tider avholdtes i Kristiania og omegn — enten han 
var buden eller ei. Hadde man glemt hans person forstod han enten 
på en eller annen måte å få rettet på dette, eller han innfant sig ubu- 
den. Han var ingen slave av komplimenter, sier Rothe, ,men for resten 
alltid høflig og meget civil”. Dette stemmer jo på ingen måte med den 
hos danske forfattere yndede fremstilling av ,, matrosen” og noe holde- 
punkt i denne henseende finner man i det hele tatt ikke hos Rothe, 

. den eneste forfatter som har hatt anledning til å støtte sig til uttalelser 


fra mandens samtidige. 

Det heter videre, at der fortelles noen lystige, , saa og forliebte” 
historier om Wessel fra dette Kristianiaophold, men Rothe undlater å 
referere disse, da han ikke sitter inne med tilstrekkelig bevis for deres 
riktighet. 

Wessel må være ankommet til Kristiania den 18de januar eller 
like før, ti på denne dag skriver han til Slotsloven angående utbetaling 
av hans tilgodehavende kostpenger, idet han anfører at kongen. under 
hans siste ophold i Kjøbenhavn, muntlig hadde tilsagt ham alle tider 
riktig å nyte sine kostpenger. 

Den følgende dag skriver han en lignende skrivelse angående 
kostpenger til de avmønstrede mannskaper som ellers må tigge sitt 
brød i sitt eget fedreland. Det gjelder her endel av de matroser, han 
på egen hånd hadde hvervet i Holland, og det later til at Slotsloven 
ikke tør påta sig ansvaret for utbetaling av kostpengene, da Wessel in- 
gen offisiell bemyndigelse har hatt til å foreta hvervningen"). Wessel 
påtar sig da personlig ansvaret. 

Men da Wessel i 6 uker har dyrket selskapeligheten i Kristiania, 
er han øiensynlig vel fornøiet av det hele. Kommandør Thambsen var, 
som ovenfor nevnt, ankommet med sin eskadre til Stavern i midten av 
februar, og Wessel optar da igjen forsøket, som tidligere var glippet. 
på å komme sig ned til Kjøbenhavn, hvor han for rette vedkommende 
vil redegjøre for sitt forhold til de fremkomne klager. Han skriver da 
den lste mars et brev til Slotsloven, hvori han anmoder om å få klar- 
gjøre sin fregatt og seile med flåten til Kjøbenhavn for å kjølhale og 
forsyne fregatten med nødvendig varegods. 

Hans ønske blev da også efterkommet, forsåvidt som han med sin 
fregatt straks skulde gå ut, men til Kjøbenhavn vilde man ikke slippe 
ham. I skrivelse av 5Ste mars beordrer Slotsloven ham til å begi sig til 
den svenske kyst for å rekognosere om fiendens sjøekvipage i Göte- 
borg er gjort klar. Derefter skal han gå til Fladstrand for å avvente 
vicestattholder baron Kraghs ankomst og overføre ham til Norge. 

Noen svenske orlogsskibe. ialfall linjeskibe, hadde øiensynlig 
ennu ikke vist sig i sjøen. Det var da en ganske kostbar foranstaltning 
å sende de ovenfor nevnte to linjeskibe op til konvoyering mellem 


1) Se således Slotslovens skrivelse av 9de januar 1714 til Søeetatens General- 
kommissariat, hvor den ber om bemanningsreglement i anledning av at officerene 
på fregattene hadde ,uden ordre paa fremmede steder anhverved Matroser og be- 
mandet sig saa sterk, som de selv lystede”. 

Norge og Danmark, såmeget mere som man hadde enda 2 linjeskibe 
på hjemtur fra Bergen. Heller ikke den nye vicestattholder Kragh var 
altså ennu kommet til landet, og Wessel skulde få sitt ønske opfylt for- 
såvidt overføring av denne angikk. Men derved var han også foreløbig 
avskåret fra å komme til Kjøbenhavn. 

Fregattens klargjøring med kalfatring, kjølhaling o. 1. påbegyntes 
allerede den 6te mars, men Wessel blev ennu noen dager i byen. Det 
er fremdeles vanskeligheter med kjøpmannen i Amsterdam, i hvilken 
anledning han atter under 7de mars skriver til Slotsloven og under 
henvisning til sine tidligere gjentagne henvendelser i sakens anledning 
anmoder om at dette spørsmål nu må bli ordnet. 

Som tidligere nevnt finnes ikke Wessels journal for hele 1714. 
Heller ikke finnes noen loggbok for fartøiet. Man er da henvist til å 
følge Rothe så langt det forsvarlig lar sig gjøre. Rothe har imidlertid 
heller ikke hatt journalen å holde sig til, men tatt sin fantasi tilhjelp 
og derved servert ting som bevislig er feilaktig. Av Wessels breve og 
rapporter samt ikke minst revisjonsprotokollen kan vi imidlertid tem- 
melig nøiaktig følge ham på seilasen. 

Rothe sier at Wessel forlot Hølen den 20de mars. Dette er riktig 
og kan kontrolleres av revisjonsprotokollen, hvorav det fremgår at han 
denne dag ved avseilingen fra Hølen avfyrte 2 skudd på Larviksfjor- 
den, sannsynligvis efter sine folk iland. 

Om Tordenskiolds skudd på Larviksfjorden eksisterer der forre- 
sten en tradisjon i Larvik*). Utålmodig over å vente på chaluppen, der 
var inne efter post, skal han ha avfyrt et skudd mot posthuset for å 
skynde på folkene. Kanonen skulde da — Tordenskiold uavvitende — 
ha vært latt og kulen rammet posthuset og sitter der den dag idag. 
Hele historien ligner påfallende affæren i Holmestrand i slutten av 
1713. Når episoden er henført til 1714 med den tilføielse at Torden- 
skiold dette år stadig ferdedes i Larvikfjorden, så er dette ialfall feil- 
aktig. Han var dette år kun en eneste gang i Larvikfjorden, og det var 
ved ovennevnte anledning da han forlot Hølen. Størsteparten av dette 
år var han på Sør- og Vestlandet. Men i de foregående år var han der 
meget ofte og han hadde likeledes ofte posten med. Og stadig brukte 
han kanonskudd for å kalle sine folk ombord. 

Men når Rothe sier at Wessel allerede samme dags eftermiddag 
var inne under svenskekysten, da er dette aldeles feilaktig. Revisjons- 
protokollen sier at han ved innseilingen til Stavern samme dag salut- 


1) Se adjunkt Ågård: Larviks og omegns industri og håndverk. 

terte med 3 skudd og at han ved utseilingen den 21de likeledes salut- 
terte med 3 skudd. 

Wessel har altså forlatt Stavern den 21de mars. Rothes fortelling 
om hvad videre foregikk i mars måned er — som senere skal vises — 
fullstendig feilaktig. Da imidlertid denne Rothes fremstilling er blitt 
lagt til grunn for en fullstendig feilaktig bedømmelse av Wessel, skal 
nedenfor kortelig omtales hans beretning for at den en gang for alle 
kan bli avlivet. 

Rothes beretning går ut på, at Wessel. efter å være kommet inn 
til den skånske kyst den 20de, i de følgende dager var inne i flere sven- 
ske uthavner, dog uten å erholde noen underretning. Den 25de var han 
kommet ned til Torrekov — på den skånske kyst, like nord for Kullen, 
altså helt nede ved Sundet. Her skal han så den samme dag ha gått 
iland i sin chaluppe, uten annen besetning enn chalupproerne, der kun 
var bevebnet med ,Haand-Øxer og Beiler(!)”. Her utspilles så, efter 
Rothe, den bekjente episode, hvor Wessel med sin lille flokk blir av- 
skåret fra retretten, det vil si mannskapet tar tilbens, mens Wessel lar 
sig avskjære. Så følger da optrinnet, hvor en av dragonene spør om 
han vil overgi sig, hvortil Wessel svarer ,,ja”; men da så vedkommende 
rekker hånden frem efter Wessels verge får han av dette et kraftig slag 
over hånden og Wessel stikker av, kaster sig i sjøen, dukker og svøm- 
mer og dukker igjen som en Terje Wiken og kommer sig ombord. Og 
som toppen av det hele det bekjente uttrykk: ,Den gang ei!”. 

Men Wessel har ved denne leilighet i det hele tatt ikke vært i 
land. Han seilte fra Stavern til Skagen, hvor han ankom den 22de, 
landsatte her endel folk og holdt det så kryssende i 5 dager og kom 
herunder på høiden av Marstrand, hvor han fra en svensk båt tok om- 
bord 5 mann hvem han avtvinger en erklæring angående forholdene 
i Sverige, avholder så skibsråd og setter kurs direkte for Kjøbenhavn, 
hvortil han ankommer 27de mars. 

Jeg skal senere komme tilbake til Rothes beretning og de slut- 
ninger som fra forskjellige hold er trukket derav. Først skal imidlertid 
tilrettelegges bevismaterialene for hvad overfor er fremholdt. 

Den 26de setter han op en rapport på grunnlag av de 5 svenske 
fangers utsagn. 

Denne går ut på, at Göteborgeskadrens 7 linjeskibe ennu var i op- 
lag. Det samme gjaldt fregattene. En kaper lå utrustet, men kunde 
ikke komme ut på grunn av mangel på folk. En kaper var kommet 
inn med 2 danske priser. Galleieskadrens 5 skibe med tilhørende hjel- 
peskibe var også oplagt. Endel matroser var beordret fra Göteborg til 

Carlscrona. Landmilitsen holdt sig også rolig. Forøvrig spargeres der 
om fred, som sterkt ønskes av alle. 

Og den 27de holder han skibsråd, hvis resultater føres til proto- 
kolls. Det anføres at han med den rådende vind ikke kan ligge Flad- 
strand op for å efterleve den ham givne ordre om å avhente vicestatt- 
holderen. Heller ikke kan han ligge Viksiden forover. Og når hertil 
kommer, at han kun har ett anker og toug som han kan forlate sig på 
så finner han det rådeligst å duve op for Kjøbenhavn. Med Guds hjelp 
og bistand håper han dog allikevel å være i Fladstrand før vicestatt- 
holderen. | 

Han skulde altså allikevel komme sig til Kjøbenhavn. Man kan 
ikke fri sig for den opfatning, at hans ønske om å komme til Kjøben- 
havn for å tale sin sak for myndighetene er det bestemmende for op- 
duvningen for Sundet. Men det må innrømmes at han på en glimrende 
måte dekker sig mot mulige fiender. Formelt sett står han aldeles uan- 
gripelig. 

Til Kjøbenhavn er han ankommet allerede samme aften, den 
27de, og han skriver straks til Gyldenløve og anfører at da han ,,ufor- 
modentlig” med sin allernådigst anfortrodde fregatt er ankommet til 
stedet, så anmoder han om å få sig utlevert en hel del rekvisita han 
ikke har kunnet erholde i Norge. 

Og den 31te mars skriver han til Slotsloven, likesom likelydende 
skrivelse samme dag blev sendt admiralitetet. 

Det er en redegjørelse for hvorfor han er kommet til Kjøbenhavn, 
men også en rapport om hvad der er foregått i den forløpne tid. Han 
var seilet direkte fra Stavern til Skagen, hvor han hadde landsatt endel 
mannskaper. Siden hadde han ligget og krysset i 5 dager før han kunde 
nå den Vikske kyst ut for Marstrand. Her støtte han på de ovenfor 
omtalte 3 båter hvori der var 13 personer. Han sendte Hand de 8 som 
var gamle menn og beholdt de resterende 5 som innrullerte og kon- 
gens lodser. Så kommer skibsrådet og opduvningen for Sundet. 

Av denne rapport fremgår der da som aldeles utvilsomt at Rothes 
beretning intet har med virkeligheten å gjøre. Wessel når med sin fre- 
gatt til svenskekysten ved Marstrand først den 26de og duver følgende 
dag op for Sundet. At Wessel den 23de april, altså en måned senere, 
var i Torrekov, vet Rothe fullt vel; han gjengir hans meget nøiaktige 
rapport om affæren, men det faller ham ikke inn, at hans beretning 
om episoden den 25de mars kan ha noe å gjøre med hvad der hendte 
den 23de april. Noen forveksling fra Rothes side kan der så- 

ledes ikke ha vært og Wessels rapport av 24de april og likeledes hans 
vedlagte journalutdrag, gir intet holdepunkt for Rothes fremstilling. 

Jeg mener at man på grunnlag av disse dokumenter må kunne si, 
at Rothes beretning om hvad der foregikk ved Torrekov den 25de 
mars er ganske uriktig. 

Rothe selv har ved sin fremstilling ikke hatt fjerneste anelse om, 
at han derved har gitt anledning til en nedsettende kritikk av personen. 
Tvertimot ser han i Wessels optreden en usedvanlig snarrådighet- men 
har ved omtalen av Wessels utsagn om å ville overgi sig ikke sett noe 
uhederlig. Det er først de senere danske og svenske biografer som har 
benyttet beretningen på denne måte, idet det fremholdes at Wessels op- 
treden kun til nød kan undskyldes, hvad der jo stiller hans hederlighet 
under tvil. 

Den danske generalstab") kaller i sitt verk episoden et uhjemlet 
sagn og stempler Rothes verk som høist upålitelig. Generalstaben har 
øiensynlig heller ikke kjent Wessels ovenfor gjengitte rapporter av 
3lte mars og avviker således på en fortjenstfull måte fra de øvrige for- 
fattere som har benyttet de samme kilder. 

Den danske dom over Wessel ved denne anledning er dog for 
intet å regne mot hvad der presteres fra svensk hold. Kuylenstierna 
har i sitt forøvrig fortjenstfulle verk: Tordenskiolds tre angrep på Göte- 
borg, Nya Elfsborg och Nya varfvet*) benyttet episoden til vurderinger 
og sammenligninger som ikke kan stå uimotsagt. Under sammenlig- 
ningen mellem Carl XII og Tordenskiold sier han bl. a.: 

»Man skulle till jemnförelse mellan Karl XII och Tordenskiold 
kunna foga ånnu ett drag. Det er nogot som fattas hos den sistnåmnda, 
men som ingen av Sveriges nationalheltar saknar. Det år det ridder- 
liga draget. Hos Tordenskiold likesom hos vikingarne var detta ett 
fråmmande begrepp”. Til støtte for denne påstand anfører han da — 
forøvrig uten angivelse av kildens art — Rothes beretning om affæren 
ved Torrekov. Men Kuylenstierna har ennu en episode å ty til. Han 
sjer nemlig videre: ,»,Detsamma förtåljar historien om det tillfålle, då 
Tordenskiold i november 1717, nordvest om Varberg, höll på å blifva 
tillfångatagen af en svensk fregatt. Under det att chefen på fregatten 
uppfordrade Tordenskiolds lilla fartyg att gifva sig, grep denna sin 
bössa och skiöt ned kaptenen såsom man skjuter en fogel”. 


1) Den angir datoen for episoden ved Torrekov til 5te mars, men dette må vel 
være en trykkfeil. 
7”) Göteborgs och Bohuslins Fornminnen och Historia. VII. Bind. 

Dette innebærer dog en ganske merkelig opfatning av ridderlig- 
hetens love. Når en overlegen motstander opfordrer sin underlegne 
imotstander til overgivelse, så skulde altså efter spesifik svensk opfat- 
ning ridderligheten tilsi, at sistnevnte overga sig? Eller at vedkom- 
mende forslagsstiller skulde være skuddfri? Det lyder høist originalt 
og dens berettigelse må bestrides. 

En ukritisk benyttelse av anekdoter er i det hele tatt forkastelig 
hvor det, som her, gjelder vurdering av moralske faktorer hos histo- 
riske personer. Og jeg mener, at Tordenskiolds liv forøvrig måtte tilsi 
vedkommende biografer noen større varsomhet, selv om man mente 
å kunne stole på Rothes troverdighet, hvad forøvrig hans øvrige pro- 
duksjon — hvor han beveger sig på uhistorisk grunn — ikke innbyr til. 

Men jeg kan ennu ikke slippe Kuylenstierna. Med all den beun- 
dring som enhver må ha for det svenske folk og dets stolte historie, 
kan man dog ikke gi Kuylenstierna rett til på Tordenskiolds nakke å 
løfte Carl XII op som en ridderlighetens glimrende representant. Her 
er ikke stedet til en mannjevning på dette område, selv om den nevnte 
forfatters utfordring kunde opfordre dertil. Men jeg kan dog ikke 
undgå å henvise til noen svenske historikeres forskning på dette om- 
råde. Jeg skal kun peke på forfattere som Carlson') og Adelsköld”), 
hvor man såvisst ikke får for store tanker om heltekongens moralske 
uangripelighet. Det er full grunn til å hevde at Kuylenstierna har be- 
gått en uforsiktighet ved denne sammenligning og den er under enhver 
omstendighet ganske overflødig. — 

I Kjøbenhavn er Wessel blitt liggende i lengere tid, øiensynlig for 
å forsyne sin fregatt med det fornødne. Allerede den 6te fikk han fra 
admiralitetet ordre om med 3 andre fartøier å foreta en ekspedisjon 
til svenskekysten. Hvad denne ekspedisjon hadde til mål vites ikke. 
Men man kjenner Wessels nøiaktige rapport av 24de april om hvad 
der blev foretatt. 

Hvilken dag Wessel har forlatt Kjøbenhavn kan ikke sees. Den 
"10de april sees han av revisjonsprotokollen på Kjøbenhavns red å ha 
saluttert med 10 skudd for ,Endeel af Herskabet” som var ombord og 
den 13de ,,Ditto Ligeledis” med 26 skudd. Rothe sier at han forlot 
Kjøbenhavn den 20de april; men dette kan neppe være riktig. Revi- 
sjonsprotokollen viser nemlig at han den 17de april takker snauen 
»Pachan” med 1 skudd, og da dette fartøi ifølge admiralitetets ordre 


1) Karl XIIs egenhåndige bref, Innledning. 
2) Karl XII och svenskarne. 

befant sig i Sundet, har øiensynlig Wessel forlatt Kjøbenhavn før den 
17de. Fra den 21de kan man imidlertid følge ham, da han har bilagt 
sin rapport om ekspedisjonen med journalutdrag fra denne dag. Til 
avdelingen var også støtt en tredje snau, ,,.Bon Esperance”, og ved das- 
vaktens begynnelse den 22de blev der gitt lettningssignal og hele styr- 
ken styrte nordover fra Sundet for en mersseils kuling av O.S.O. Ut 
på formiddagen gjorde enhver sitt beste for å lovere sig inn til Tor- 
rekov. 

Dette ligger på grensen mellem Halland og Skåne på pynten av 
den halvø som stikker ut nord for Kullen. 

Journalen sier nu videre: 

»— — gik chaluppen ind bag ved Kullen tillige med en Baad med 
10 Mand udi fra Helsingør, som er udi Kongens Tieneste for at see om 
der vare nogen fiendtlige Fartøyer, blev bekiendt, at en liden Caper 
var for Trende Dage tilforn, derfra gangen, som havde ligget i en liden 
Haun heder Gruven, lod klargiøre Haand-Gevehr, og hvis der til 
hørte, er ved en ulykkelig Hændelse en Matros af en anden skiøt det 
ene Laarbeen i Stykker, som ikke vidste af, at det Gevehr var ladt, 
som han havde udi sin Haand. Ved Formiddags Vagtens Udgang, Vin- 
den omløben paa en S.W., heel labber Kulte. Udi Eftermiddagsvagten 
7 glas ude, kom Vi til Ankers uden for Torechow paa 4% Faune Vand, 
blev berettet, at nogle Timer tilforn var en liden Svensk Caper derfra 
gaaen, som søgte langs Landet Nord efter, var ingen andre Folk til- 
stæde uden gamle Qvinder og Børn, blev taget af samtlig en liden Deel 
med Sengeklæder og andet af en ringe Værdi med Kiøkentøy, saa og 
endeel gamle Seil af et skib, som var strandet der. Udi Plad-Fodens 
Begyndelse Vinden variabel med slap Kulte W. til S.W. 4 Glas ude 
vare alle Folkene igien om Borde, hver ved sit Fartøy, blev saa dellet 
imellem Officerene og Folkene den liden Deel, som de havde bekom- 
med, 6 Glas ude lettede vi vore Anker, og forseilede noget ud fra faste 
Landet hen imod Svederøen paa 7 Faune vand, blev bevidst at endeel 
Rytterie var ankommen i Torrechow. Udi første Vagten heel Labber 
Kulte af en S. til S.S.0. Vind med klar Veirlig. Udi Hundevagten Vin- 
den S.0. smukt Veir. Udi Dagvagtens Begyndelse giorde Signal for at 
lette, kom strax under Seil hvor enhver giorde sit beste for at lovere 
op til Borrestad') med en S.0. Vind med Mersseils Kulte. 

Den 23de Mandagen udi Formiddags Vagten, Vinden omløben 
paa en S.S.0. reved Mersseils Kulte, giorde Slag paa Slag for at komme 


1) Sannsynligvis Båstad i den sydlige del av Lahstensbugten. 

op til Byen, ved Vagtens Udgang havde Borrestad S.0. % Mil fra os. 


Udi Eftermiddagsvagten 1 Glas ude, gik til Ankers inde ved Byen paa 
4% Faune Vand, hvor Snauene og giorde sit bedste for at lovere op, 
gik jeg ind med chaluppen til 4 jagter som laa inde paa grunden neder- 
sunken, var udi 3de af dennem Rug og Malt. som den meste Deel var 
bedervet af Søen, blev skiøt af Rytteriet, som stod inde i Husene endeel 
Kugler igiennem Chaluppen, foer om Bordre igien, og loed giøre Spring 
paa mit Toug, gav saa endeel Laug fra Fregatten paa Huusene, saa vel 
som Rytteriet, hvor man saa de holdte paa deres Hester, saa de søgte 
Retirade, da Kuglerne slog iblandt dem, bag Kirken. Vilde have haft 
100 Mand paa Landet fra alle Fartøyerne, men da vi kome inde ved 
Stranden var Rytteriet os for Sterkt, saa enhver foer om Borde til sit 
Fartøy igien, hvorpaa jeg strax indgik med chalouppen og hentede med 
magt 2de af de needsiunkne Jagter ud paa Dybet, tog endeel Sekke med 
Rug, som var tørt, oven af det vaade, siden skiød dem i Grund. Ved 
Plat-Fodens Udgang lettede vi vort Anker og kom under Seil. — —" 

Han la nu N.W.-over og holdt denne kurs hele natten. På hunde- 
vakten mistet han snauene av syne. Den følgende dag, 24de april, hol- 
der han skibsråd i anledning av at hele skjegget på fregatten var løs- 
net. Da der var fare for at både bougsprydet og fokkemasten skulde gå 
overbord, besluttet man å duve op for Kjøbenhavn. 

Det sees av underskriften at løitnant Brinchmann er blitt avløst 
av løitnant Wrede. Skibsrådet blev holdt på dagvakten og umiddelbart 
efter la man kurs for Sundet. På veien seilte man op to av snauene 
som på forespørsel om hvorfor de hadde duvet op, anga som grunn, 
at de hadde fulgt snauen ,Packan”s eksempel. Ut på eftermiddagen 
gikk han til ankers ut for toldboden i Kjøbenhavn. Herfra skrev han 
den 24de en utførlig rapport om det passerte og likeledes den 28de en 
skrivelse til Slotsloven og en likelydende til admiralitetet. Rapporten 
av 24de er i alt vesentlig overensstemmende med journalen, men ennu 
mere detaljert. Under rekognoseringen ved Kullen afører han: ,.Fore- 
kom os ellers et Parti Rytteri, saa jeg maatte retirere til Fregatten igien”. 
Ved Torrekov er først intet fiendtlig å se og da han senere letter og 
forseiler lenger ut sender han en løitnant iland med endel folk, men 
disse kunde ikke komme iland for endel rytteri, som imidlertid var 
ankommet. Ved Båstad er han også iland og møter rytteri, men der 
finnes intet som antyder noe om episoden hos Rothe den 25de mars. 

Som det vil sees er såvel journalutdraget som rapporten så detal- 
jert avfattet, at det ikke heller er mulig at Rothes beretning kan refe- 
rere sig til disse episoder. Hadde det vært tilfellet, at endel matroser 

hadde latt ham i stikken, så hadde han ganske utvilsomt nevnt det i 
rapporten. Heller ikke i de tre snau-chefers rapport av 24de april nev- 
nes om noe sådant. | 

Ifølge revisjonsprotokollen blev der den 23de ved Båstad under 
angrep av endel svensk rytteri avfyrt 725 skudd med gevær, likesom 
det under 24de april (skal naturligvis være 23de) anføres, at der ved 
folkenes retirade ved Torrekov ved rytteriets komme er bortkommet 
2 flinter og 9 huggerter. 

Det er overveiende sannsynlig at denne episode danner utgangs- 
punktet for Rothes anekdote. Men like så sikkert er det at Rothes beret- 
ning om Wessels avskjæring fra båten er uriktig. Holder man sig til 
Torrekov og ser dette i forbindelse med de tapte våpen, så vil det sees, 
at det var en løitnant som på dette sted gikk iland med chaluppe og 
jolle da de møtte rytteriet. Ved den første landgang hvor Wessel selv 
øjensynlig har vært med, er der i det hele tatt intet rytteri å se; han 
møter kun kvinner og barn. Og på de andre steder er det likeledes 
umulig å få Rothes beretning innpasset. 

Det bør også bemerkes, at der i litteraturen om Tordenskiold fra 
tiden før Rothes produksjon, hverken i poesi eller prosa finnes antyd- 
ning til noe som ligner Rothes fremstilling. 

I Kjøbenhavn blev han liggende og reparere og mottok den 9de 
ordre fra admiralitetet om å seile tilbake til Norge og der melde sig til 
Slotsloven. Til Hals skal han ta med sig en konvoy og derfra til Norge 
de skibe som måtte være klar til avseiling. Han må ,-saa kiær hans 
Ære og Liv ham er” ikke tilføie nøitrale skibe, især engelske, franske, 
hollandske og preussiske, noen overlast. 

Under sitt ophold i Kjøbenhavn har Wessel øiensynlig skrevet til 
kongen og anmodet om å få sig overlatt et fartøi ved navn ,, Herkules” 
som han sannsynligvis tidligere engang har opbragt Kongen uttaler 
nemlig i resolusjon av 1lte mai 1714 at dette ikke kan gjøres, da de 
opbragte skibe ikke skal selges. Men kongen utber sig samtidig opgave 
over hvor meget Wessel tilkommer for opbragte skibe, da man herom 
vil avgi allernådigst resolusjon. 

Rothe sier at Wessel forlot Kjøbenhavn den 18de, ankret ved 
Helsingør for natten og fortsatte til Fladstrand næste dag. Dette kan 
passe, da revisjonsprotokollen viser at han den 19de mai salutterte 
Cronborg med 3 skudd. Til Fladstrand ankom han den 20de") og skrev 
herfra til Gyldenløve og meddeler at løitnant Gyntellberg samme dag 


1) Rothe sier feilaktig 19de. 

var gått seil med 54 koffardiskibe og at han selv straks vil lette for å 
seile efter og forsterke konvoyen da han av en hollender hadde erfart 
at der var sett to svenske kapere ved Skagen. 

Wessel lettet altså straks anker og forsøkte å komme op under 
Norge. Motvind hindret ham heri, men den 22de fikk han jakt på en 
svensk kaper og forfulgte den helt op under Marstrand, hvor han imid- 
lertid måtte gi op. En tremastet galiot ,.Jomfru Johanne”, som kaperen 


for noen dager siden hadde tatt, falt dog i hans hender; Den 26de er. 


han i Kristiansand og sender herfra den 27de rapport til Slotsloven. 
Rothe anfører bare den første del av skrivelsen uten å gi noen oplys- 
ning om at så er tilfelle. Hvor han har denne del fra oplyses heller ikke. 

Rapporten inneholder meddelelse om hvad der passerte siden av- 
seilingen fra Kjøbenhavn. Prisemannskapet på den tagne galiot — 1 
løitnant, 1 styrmann og 5 menige — har han tatt ombord til sig. Selve 
skibet ber han om å få beholde som erstatning for den ovenfor nevnte 
» Hercules" som han ikke fikk overta. Wessel forsøker i det hele tatt å 
legge sig til skibe og kjøper således flere sådanne i løpet av krigen. I 
1717 kom der imidlertid en kongelig forordning som forbød sjøofficerer 
å drive privat skibsfart og de officerer som da hadde skibe måtte straks 
selge dem. Ved sin død hadde imidlertid Tordenskiold flere skibe i 
fart. Om dette spørsmål vil forøvrig bli gitt fornøden beskjed på rette 
sted. 

Han ber videre om Slotslovens forholdsordre og vil imidlertid 
holde det kryssende utenfor Nesset. 

Mens han venter på ekspressens tilbakekomst la altså Wessel ut 
på kryss igjen, men oplevet på dette intet av betydning. Den 2nen juni 
er han atter i Kristiansand og mottar her Slotslovens ordre av 29de 
mai, hvorefter han nu skal forlegges til kyststrekningen mellem Bergen 
og Trondhjem for å beskytte skibsfarten på Nordland og Finnmarken. 

Ved sin ankomst til Kristiansand må han ha sendt et brev til Gyl- 
denløve. Det er udatert. Brevet er forøvrig interessant til belysning av 
Wessels forhold til Gyldenløve og til karakteristikk av hans vesen i det 
hele tatt. Den meget unge capitainlieutenant sender gjennem selveste 
generaladmiralen en hilsen til geheimeråd Krabbe og frem for alle 
andre til den nådige frue. Han slutter med disse karakteristiske ord: 
»Naadige Herre, blif ei vred paa mig, De ved jeg er fri i mit Væsen, saa 
kan jeg ei heller bare mig at være lidet fri i Pænnen.” Men er det mulig 
at en mann som har opnådd en såvidt fortrolig stilling overfor så høit- 
stående herrer, kan være i besiddelse av egenskaper som berettiger til 

å karakterisere ham som ,,matrosen”, således som det gjentagende gan- 
ger fra dansk hold er gjort? 
Den omskrevne prise blev heller ikke denne gang Wessels. Rothe 


henviser til kgl. res. av 21de januar 1715 hvori bestemmes at prisen 


skal tilbakeleveres eiermannen som nøitral undersått, men Wessel blev 
av rederne tildelt en belønning av 500 rdl. for tilbakeerobringen fra de 
svenske. 

Samme dag skriver han også til en skibschef — navnet nevnes 
ikke — om å medta de svenske fanger til Stavern, og følgende dag til 
kommandanten i Stavern om det samme. Videre denne dag til kom- 
mandanten i Kristiansand angående soldateske. 

Den 8de skriver han videre til kongen angående det tilbakeerob- 
rede skib. Men samtidig er han ute med forslag om avansement — 
sløifning av ,lieutenant” i sin tittel. ,,Gud er bedst bekiendt hvor megen 
haard Togt jeg haver havt og mere haaber at blive nu paa disse veie. 
Jeg beder alerunderdanigst om Pardon for nu saavel som tilforn ta- 
gende Frihed og altid underkaster mig og tilbeder mig hos den naadig> 
Gud, at han vil bøie Kongens Hjerte til den, som med største attraa 
søger ei andet uden med Liv og Blod findes altid parat til at hengive for 
min Konge og Fædreland efter min allerunderdanigste pligt.” Der 
skulde da heller ikke hengå lang tid førenn han på en merkelig måte 
skulde få sitt ønske opfylt. 

Samme dag skrev han også et brev til generalløitnant Hausmann, 
der gir et interessant innblikk i datidens sjøfolks optreden under land- 
lov. Skibets skriver og barber samt en kadett hadde i beruselse slått 
inn vinduene hos en borgermann og var derfor blitt arrestert og satt 
inn på kastellet. Wessel sender en løitnant iland for å avhente de arre- 
sterte, men møter avslag hos kommandanten. 

Han finner også anledning til å omtale andre menneskers mis- 
undelse og anfører i den anledning at han søker alltid å konservere sin 
ære og det som allernådigst er ham betrodd. Begynnelsen av brevet 
refererer sig til en skrivelse fra mønsterskriver C. Mecklenburg i Fre- 
drikstad, der i generalløitnantens fravær på inspeksjon på dennes 
vegne anmoder Wessel om på turen vestover å ta sig av Hausmanns 
fartøi ,.Catharina”. 

Den 10de juni gjør Wessel en snartur ut i sjøen og er helt borte 
under Marstrand. Foranledningen er den, at en hollandsk skipper 
nevnte dag kommer inn til Kristiansand og beretter at han har sett en 
svensk kaper med en prise hos sig. Han finner imidlertid intet, og 
ankrer ved Flekkerø den 14de, da han skriver to breve til rådmann 

Mortensen, der i enkefru Preus' fravær er flåtens leverandør av pro- 
viant og varegods. 

Og den 15de skriver han sin siste skrivelse til Slotsloven fra Kri- 
stiansand (Flekkerø). Og samme dag et mere privat brev til Hausmann. 

I sin skrivelse til Slotsloven ber han om undskyldning for at han 
har foretatt det siste kryss, men han kunde ikke bli liggende når han 
hadde fått melding om at der var en kaper i farvannet. Kaperen visle 
sig imidlertid å være en bergenser, ført av den på de tider kjente kaper- 
fører Peder Flye. Under Marstrand får han noen fiskere ombord som 
under eds ansvar forklarer, at to krigsskibe av Göteborgeskadren var 
kommet inn til Lysekil efter å ha vært ute ved Skagen. Her hadde fre- 
gatten ,, Marstrand” gått under i en byge mens chefen var ombord på et 
av linjeskibene. Årsaken har øiensynlig vært den at man har ligget 
med dørhalte skjøter. Alle mann gikk med. Meddelelsen medfører 
riktighet. 

Rothe sier med stor freidighet at Wessel 2nen juni forlot Kristiaa- 
sand og seilte til Bergen. Som det av ovenstående skrivelser vil sec3 
forholder dette sig ikke så. Men her har man atter igjen et eksempel 
på med hvilken freidighet Rothe omgåes datoer og begivenheter. Hele 
hans fremstilling blir derved hvad troverdighet angår i avgjort grad 
svekket. 

Først den 20de juni har Wessel forlatt Flekkerø, hvilket kan sees 
av lodsregnskapet i revisjonsprotokollen. Av samme regnskap sees, at 
han den 23de utenfor Skudesnes får ombord to lodser for å lodse far- 
tøiet til Bergen, hvortil man ankom 24de juni. Det står forøvrig i revi- 
sjonsprotokollen, at han den 23de juni salutterte noen orlogsskibe ved 
Skagen, men dette er utvilsomt en skrivfeil for 13de juni, da han var 
ute på sitt korte tokt. 

Foranledningen til Wessels beordring til Vestlandet var en svensk 
kaper som hadde vært påferde mellem Færøene og den norske kyst 
og foranlediget skibsfarten endel skade"). Det bevebnede fartøi ,.Den 
sorte Hvalfisk” hadde den 28de mai vært i kamp med kaperen utenfor 
Statt, men hadde greiet sig inn i skjærgården, hvor den støtte et par 
ganger, men kom sig sydover til Bergen. På Vestlandet var på forhånd 
fregatten ,.Packan”, chef capitainlieutenant Hoffman. Denne og Wessel 
blev den 26de juni kalt op på rådstuen*), hvor de opleste sine ordrer 
fra Slotsloven. Hoffmann var nettop kommet inn fra et kryss og skulde 


1) Bergens råds skrivelee til Slotsloven av 26de juni. 
7 Foranstående skrivelse av 26de juni. 

nu seile til Østlandet, medtagende ,Den sorte Hvalfisk” og andre far- 
tøier som skulde samme vei. Wessel skulde såsnart han hadde fått 
proviantert sitt fartøi gå på kryss mellem Færøene og den norske kyst. 

Den 4de juli er Wessel klar til å seile, men kan på grunn av stille 
ikke komme avsted før den 6te'). Av lodsregnskapet sees, at Wessel i 
Bergen fikk 2 lodser ombord den Ste og at han kvitterte disse ved ,.Ber- 
gens nordvald” den 10de. 

Det er ikke mulig å følge Wessel på dette tokt. Det eneste man 
har å holde såg til er hans rapport til Slotsloven datert 8de juli, men 
uten angivelse av sted. Datoen må imidlertid være feilaktig — 8de iste- 
detfor 18de — da han fra 6te til 8de juli umulig kan ha utført den om- 
talte kryssning. Og efter rapporten å dømme er den skrevet i en eller 
annen havn i nærheten av Statt. 

Efter rapporten har han efter å ha forlatt Bergen den 6te, krysset 
»om de Nord” helt oppe ved Stemshesten ved Kristiansund, vært over 
ved Shetlandsøene og senere fulgt den norske kyst sydover. Han har 
ikke sett noe fiendtlig. Men av en skotte har han hørt at en svensk 
kaper hadde forlatt Göteborg med kurs for Statt og han mener næst 
Guds hjelp å få den å se med det første. 

Fra Slotsloven er der øiensynlig utgått en rundskrivelse til amt- 
mennene med pålegg om a påse at fregattchefene ikke unødig lenge 
blir liggende i havn. Herpå svarer da Wessel: | 

»Skal være mig en Plaisir at krydse saa længe som jeg haver Pro- 
viant og Vand i Fregatten, tror jeg ingen retskaffende og upartisk skal 
mig paasige at jeg haver nogen tid bleven beliggende udi nogen Havn 
her i Norge uden Manquement af Proviant og Vand mig dertil for- 
ceret haver mens alle tider vil jeg bevise med min Journal, jeg ofter er 
en del gange udseilet at krydse uden nogen Ordre saa og naar jeg er 
nogensinde indkommet og jeg de høie Herrer haver underdanigst rap- 
porteret af Søen hvad som er passeret haver jeg udseilet imedens Po- 
sten saa og Expressens Hilbagekomst maa man dog forneme af de naa- 
dige Herrers Befaling til Stiftamtmændene og Obersterne udi Norge at 
naar man kommer med Fregatterne der til Stæderne og udi Havnerne 
andre Steder, at man da ligger og opholder sig og ikke exeqverer den 
dem naadigst givne Ordre som de Fregatcheferne skal giøre bekiendt, 
haver jeg da forsett mig derudi, ser jeg med Fornøielse de naadige Her- 
rer vilde lade holde Forhør og Krigsret derover at ikke enhver Officer 
skal være lige compraison. Jeg havde den Naade at Hans Majestæt se- 


1) TUndall til Slotsloven 10de juli. 

nest jeg var udi Kjøbenhavn at han selv til mig sagde at jeg hazarderet 
mig alt for meget og var fornøiet med mig mindre end jeg haver ladet 
se udi mit betroede og jeg gjorde mig bevidst, at Slotsloven havde for- 
langet mig til Norge, da jeg begjærte jeg maatte forblive dernede ved 
Flaaden. Er det nu saa, at de høie Herrer ikke er fornøiet med mig 
beder jeg ydmygst jeg maatte forseile til Kjøbenhavn, ønsker mig ellers 
den Naade de høie Herrer maatte blive bevidst, dersom de finder sin 
Fornøielse i at rapportere de høie Herrer, der man ligger udi Havnene 
at forsømme sig som før er meldt, vil jeg haabe alle Tider at være capa- 
bel til intet at giøre deres utidige og ubetenksomme Rapporter, ellers 
forseiler jeg med første Føielighed af Vind paa grændserne af Statt og 
der udi Farvandet.” 

Det fremgår videre av rapporten at han holder sig langt nordlig, 
da han efter som vinden måtte føie vil søke Trondhjem eller Bergen 
for proviant og vann. 

Det er et kraftig sprog han fører overfor Slotsloven. Det er natur- 
ligvis av amtmannen i Bergen han har hørt Slotslovens påtale av fre- 
gattchefenes forhold. Det er all grunn til å tro, at det ikke er Wessel 
Slotsloven har tenkt på ved sitt cirkulære. Den har jo tvertimot bekla- 
get sig over at han uten ordre har gått ut på kryss, og Hausmann har 
likeoverfor kongen spesielt rost hans aktivitet, da han fra Holland gikk 
ut på kryss, mens koffardiflåten lå under lossning og lastning. Slots- 
lovens ansøkning om å få Wessel op til Norge igjen, både i 1712 og 
senere, er da også et sikkert bevis herfor. Og forøvrig er hans hele liv 
et fullgodt bevis for at karakteristikken ikke passer på ham. 

Ved Statt har Wessel heller ikke påtruffet noe fiendtlig og har da 
øiensynlig fortsatt sydover; om han har fulgt kysten eller holdt over 
mot Shetlandsøene vites ikke. Av koffardiskippere var tidligere blitt 
rapportert at svenske kapere var blitt sett under Shetlandsøene, og den 
formodning er da naturlig, at han, da intet var å se til dem nordpå, har 
holdt lenger sydpå i farvannet for i tilfelle å avskjære dem forbindelsen 
med Göteborg. Denne forseiling lenger sydover blev der senere forsøkt 
gjort et nummer ut av. Selv anfører han at han har fått melding om en 
kaper i disse farvann, men forøvrig blev der ikke gått nærmere inn på 
dette spørsmål under krigsretten, da tiltalen kun gjaldt hans forhold 
under kampen. 

Sikkert er det imidlertid, at han, kommet tilstrekkelig langt syd, 
holder av og søker den 24de') havn i ,.Grønekilde” ved Flekkerø for 


1) Lodsregnskapet, revisjonsprotokollen. 


455 


Olav Bergersen 


Brev nr. 115 å avsende en skrivelse av samme dato til Søetatens generalkrigskom- 
missariat. Skrivelsen omhandler regnskapsforhold fra hans tid på 
»Ormen” og 1712 på ,Løvendals Gallei”. Han påviser absolutt urik- 
tige debitteringer på hans konto og sier så: ,De høie Herrer maa 
tilforladelig være persvaderet om min persohn, at jeg ved min FA 
ikke haver optaget noget uden der jo findes Bevislighed derfor udi 
alle maader, thi min Ære er mig kjærere end jeg skulde besudle mig 
med at gjøre mig nøttig af Hans Majts. tilkommende Penge, saa langt 
heller jeg aldrig fik saa nogen udi Hænderne af Aarsage om jeg enten 
paa en eller anden Maade ved Døden hastig skulde afgaa, at det da 
skulde gaa med mig som sal. Nyeborg med sine Beregninger.” Det 
skulde dog vise sig at han ved sin hastige død skulde bli utsatt nettop 
for dette. I 24 år arbeidet revisjon og skifterett med hans bo, tiltrods 
for den nøiaktighet hvormed han alltid gikk frem i pengesaker. 

Av lodsregnskapene fremgår, at han samme dag seiler ut igjen. 
Han har da hatt til hensikt å komme sig ut i Nordsjøen igjen, men 
møter den 26de ved Nesset den svenske fregatt under engelsk kom- 
mando og utkjemper sin bekjente kamp med denne. 

I hans journal, der blev fremlagt under forhøret, heter det for 
den 26de juli: 

»Efter-Middags-Vagten seylte beholden Couns S.W. 5 Miil. Vin- 
den N.W.t.W. revet Merseyls Kulte, udi det 4de glas kom mig en Fre- 
gat udi Møde, som laa Nord over, tonede et engelsk Flag og Vimpel og 
jeg et Hollandsk Flag, og da hand kom udi mit Kiøl-Vand vendte hand 
efter mig og skiød 2de Skud med Skarp for at bie ham, mens giorde 
imidlertid klart til at slaae og da hand kom mig noget nær paa siden, 
satte jeg Dansk flag til under 3 Canonskud med skarp, hvorpaa hand 
strøg sit Engelske Flag, og satte en Svensk Konge-Giøs til, mens Wim- 
pelen blev bestaaende, som hand havde tilforn, og gav mig saa med 
det samme sit hele Laug, hvorpaa jeg gav ham Lauget igien, og holdte 
saa med hverandre indtil 2% Glas var ude af Første Vagten, hvorpaa 
han satte sine Bram-Seyl og Lee-Seyl til for at echapere. hvorpaa jeg 
strax tog Reverne af Merseylene, og satte Lee-Seylene til, og kom ham 
paa Siden igien da 5 Glas var ude, slog saa med ham 2% Glas for de 
Vind, saavel som tilforn; Med samme gik hands Stoore Stang over 
Bord, og havde jeg den Tiid faaet 4re Mand døde og 8te Mand qveste; 
Seyle udi denne Vagt beholden Cours S.0.t.0. 6 Miil. Wiinden W.N.W. 
en stiv revet Merseyls Kulte, havde Lod-Skud paa 21 å 18 Faune Vand 
Sand-Grund. 

Hundevagten seylte med Merseylene paa Rand og Underseylene 
opgivet, for at holde ham i Sigte. Beholden Cours O.t.S. 44% Miil. Vin- 
den W.N.W. stiv revet Merseyls Kulte, havde Lod-Skud paa 14 å 13 
Faune Vand, hvid Sand-Grund. 

Dagvagten da 4 Glas var ude, lJøb ham paa Siden, slog saa for de 
Vind og Romskiøds med ham indtil 

Fredagen den 27de Julii. 

Formiddagsvagten 3 Glas ude, løb lidet fra ham for at reparere 
den mig tilføyede Skade paa Vanter og Stager, og bekom jeg i dette 
Slag 3 Mand døde og 12 Mand Qvæste, hvor samme Tid blev neder- 
skudt for ham hans Foremersse, Besans, Begine Under-Blinde Raae, 
saa og hans Udligger, havde jeg den Tiid faaet 3de Grund-Skud, med 
en haaben anden Skade. FftermiddagsVagten seylede beholden Cours 
Nord 2% Miil, da 3 Glas var ude, kom ham paa Siiden igien, hvor hand 
den Tiid havde opsat en anden Forre-Mersse-Raae og Mersseyl, slog 
saa udi 4 Glas saa nær paa hverandre som tilforn, at Musqvitteriet 
altiid kunde lange, indtil jeg havde ikke meere end som 4 å 5 Skud 
tilbage til hver Canon; Blev samme Tiid stille med nogen huul Søe af 
den W.N.W. Vind, Revet Merseyls Kulte, som udi foranmældte 2de 
Dage havde blæst, saa mand ikke kunde lægge hannem om Borde for 
at entre. Satte min Jolle ud, og sendte ham een af mine Trompetere 
om Borde, for at giøre hannem bevidst, at jeg denne gang maatte lade 
ham faa passere, eftersom min Krud var mestendels forskudt, saa og 
for en Deel at erfare, hvad det var for en Fregat. Da Trompeteren kom 
tilbage med Jollen, berettede hand saavel som Folkene, at det var en 
Fregat af 28 Stykker af 8te og 6 pdre. med nogle Svinge-Basser, den 
Tiid 160 Mand sterk, got Mandskab af Engelske Officerer og Folk, und- 
tagen endeel Norske og Svenske, løb ham saa med Fregatten paa Si- 
den, bad hand vilde hilse gode Venner i Gothenborg, saa og naar jeg 
havde bekommet mere Krud og Lod, hand da vilde lade sig finde udi 
samme Fahrvande, drak den commanderende cheff paa den Svenske 
Fregat min Sundhed udi et Glas Viin, med 7 gange Hurren af hans 
samtlige Mandskab, takkede jeg ham paa samme Maade med 3 gange 
Hurren af mit Mandskab, og enhver af os fortseylede sin Cours, havde 
jeg i denne Batallie bekommet 7 Døde og 21 Qvæste. 

Plat foden Vinden Vestlig med smaae Regn. Byer, seylede med 
2de revede Mersseyl beholden Cours Nord 3% Miil. 

Første Vagten 2 Glas ude tog Forre-Mersseylet ind, og strax der- 
efter faldt Forstangen ned, formedelst der var gangen en Kugle døer 
og igiennem Focken, saa at jeg maatte strax slaae en anden Fock un- 

der, en stiv Kulte af W.N.W. Vind; Dreven og seylet beholden Cours 
N.N.O. 25% Miil 

Hunde-Vagten lidt labrende af W.N.W. seylte beholden Cours 
N.O. 1 Miil. 

Den 28de Juli: 

Dag-Vagten gandske stille, dreven med Dynningen af Søen N.N.O. 
% Miil havde Lodskud paa 16 Faune Vand hvid Sand Grund." 


Mens han lå her og drev skrev han rapport til kongen og en like- 
lydende til admiralitetet, hvad selve rapporten angår. Disse sendte 
han med et skib som skulde til Sundet. 

Rapporten inneholder i hovedtrekkene det samme som journalen 
hvad selve kampen angår. Han tilføier at hadde det vært en fra Göte- 
borg utrustet fregatt skulde han næst Guds bistand ha opbragt ham, 
men når dette ikke blev gjort har det sin grunn i at engelskmennene 
forstår bedre å bruke sine kanoner tilsjøs, hvad der har sin forklaring 
i deres lange erfaring til orlogs. Men han finner forøvrig at det heller 
ikke er de engelske til særlig honnør at de med en fregatt på 28 styk- 
ker 8 og 6 pdr. løper for en fregatt på 18 stykker 6 og 4 pdr. Det var 
denne fregatt som i 1717 blev erobret av Vossbein. Fregatten var da 
naturligvis under svensk kommando og Vossbeins fregatt ,Søeridde- 
ren” var med sine 30 stykker 8 pdr. den svenske betydelig overlegen, 
såmeget mere som fregatten da hadde fått sitt batteri betydelig svek- 
ket'). Men denne omstendighet at Vossbein hadde erobret hans gamle 
motstander fra Nesset i 1714 gjorde allikevel, at Tordenskiold fikk slik 
respekt for ham, at han ikke alene tilga Vossbein hans grove og skjeb- 
nesvangre forseelse før angrepet på Göteborgs havn, men han innstil- 
ler ham endog til kongens særlige nåde, hvad der førte til Vossbeins 
utnevnelse til kommandørkaptein. Forøvrig glemmer han ikke i rap- 
porten å anføre, at han tror han er den første som med så liten makt 
har ,,.Coujoneret” sådan en overmakt av skib, kanon og mannskap. 
Han aner da ikke at nettop dette skal skaffe ham sjøfiskalen på nak- 
ken. Han håper tvertimot når fregatten er blitt bemannet med svenske 
folk, atter igjen å komme ikast med den, og da skal han slepe den med 
sig. Forøvrig »recommanderer han sig udi Hans Majestæts høie naade 
som en fattig norsk gut” og seiler inn til Kristiansand for å reparere. 

Av lodsregnskapet fremgår, at han samme dag kom inn til Kri- 
stiansand, og herfra skrev han følgende dag sin rapport til Slotsloven 


1) Sø senere. 

og sendte en løitnant til Kristiania med den. Selve rapporten er ens- Brev nr.1i7 
lydende med den til kongen og admiralitetet. 

Det fremgår videre av den, at han fra Slotsloven har mottatt 
ordre om å seile til Island. Dette kan han nu ikke gjøre på en 3 ukers 
tid, og det skinner igjennem i rapporten at han synes en av de andre — 
norske fregatter — »Packan” eller ,.Leoparden”,. som begge er i nær- 
heten og i god stand — kan overta denne jobb. 

Krigsretten, som senere vil bli referert, behandler inngående ba- 
taljen, og Wessel angir på en ypperlig måte selv sin grunn for sin op- 
treden. Som det sees allerede her legger Wessel ikke i minste måte 
skjul på hvad der er foregått. Dette er atter igjen et bevis for at Rothes 
beretninger — hvor de går utenfor eller er i strid med Wessels rappor- 
ter — er litet troverdig. Hans skildring av episoden er interessant. 
Det er en verdig representant for Marryats nasjon han har møtt og 
han vet å påskjønne sin motstanders gode humør og skyteferdighet. 

Men det samme syn på forholdet hadde ikke fiskalen og heller 
ikke enkelte andre mennesker i Kjøbenhavn. Den senere avholdte 
krigsrett er karakteristisk for tidens opfatning på det sjømilitære om- 
råde. Man var midt oppe i den døde artilleritaktiske periode. Over- 
vekten i artilleri spillet hovedrollen. Dette gjaldt selvfølgelig likeså 
meget i enkeltskibs-taktikken som i forbandstaktikken. Å opta kamp 
med en artilleristisk overlegen motstander hørte derfor til de synder 
mot admiralitetets instrukser, som det pålå fiskalen som plikt å påtale. 
At Wessel trods underlegenhet i artilleri — 18 stkr. 6 og 4 pdr. mot 
28 stkr. 8 og 6 pådr. — ikke alene var sin motstander ,,bastant” men 
endog drev ham på flukt og mister ham som prise på grunn av den 
hule dønning, var ting som tiden ikke kunde gjøre sig fortrolig med, 
men som Wessel på en glimrende måte skulde bevise riktigheten av. 
Og det skulde heller ikke bli et isolert tilfelle. Hele hans tid som krys- 
serchef viser manøvretaktikkens evne til å avbalansere ulikheten i 
stykkene. Han er den fødte taktikker, likesom han senere skulde vise 
at han også var den fødte strateg. Og Wessels optreden ved denne an- 
ledning, sammenholdt med hans utfordring til Mörner i 1713, har en 
viss likhet med en annen stor sjømanns optreden i sjøkrigshistorien, 
som det kan ha sin interesse å nevne'). Admiral Martin Tromp (den 
store Tromp altså) hadde innesluttet en overlegen spansk flåte under 
admiral Oquendo ved Goodwin Sands 1639. Tromp sendte gjennem 
den engelske admiral Pennington opfordring til Oquendo om å komme 


1) Rawson: Twenty Famous Battles. 

ut, så vilde han slå ham. Oquendo svarte gjennem Pennington, at han 
ikke hadde krudt. Og Tromp svarte — et svar som er ansett som eks- 
traordinært i sjøkrigshistorien: ,Jeg har krudt nok for begge. Jeg vil 
gi ham halvparten av mitt”. Oquendo svarte, at han manglet master. 
Tromp tilbød ham også sådanne, men Oquendo vilde ikke motta til- 
budet. — Men likeså ekstraordinært er det vel, at den underlegne part 
ber sin motstander om å få låne krudt. — 

I Kristiansand blev Wessel liggende helt til 30te august for å re- 
parere fregatten og fornye ammunisjonsbeholdningen. Men han hadde 
da ialfall satt en sterkere motstander ut av funksjon for minst likeså 
lang tid. Vidneprov fra Göteborg viste, at den svenske fregatt hadde 
lidt meget stor skade. Så hadde han altså opnådd noe reelt ved å holde 
sig langt sydlig i farvannet, når der intet var å finne lenger nord. Det 
kan heller ikke sees at Slotsloven eller Bergens autoriteter har bekla- 
get sig over at han ikke blev liggende og drive ved Statt. Noen Islands- 
tur blev det heller ikke noe av. En av de andre fregatter er øiensynlig 
blitt sendt ditop. 

Den lste august skriver han atter til Slotsloven angående opgjør 
vedrørende den tagne prise. Han fremholder også at han på tredje 
året har betalt lodspenger av sin personlige kasse og forlanger opgjør. 

Av revisjonsprotokollen fremgår at rådmann Brun som boets be- 
fullmektige hadde opsatt en beregning over lodsutgifter på grunnlag av 
journalens utvisende. Resultatet blev at Tordenskiold av staten hadde 
tilgode for utlagte lodspenger over 500 rdl. Det synes som om kun en 
liten del av dette beløp er kredittert hans konto, angivelig fordi der 
ikke kunde skaffes personlige kvitteringer fra vedkommende lodser. 
(Qvennevnte skrivelse viser altså, at han allerede i 1714 på tredje året 
hadde betalt lodspenger av sin egen kasse. Et av de mange beviser på 
hvor elendig det var med statens finanser. 

Av en innsendt opgave sees den skade fregatten har fått på rund- 
lolter og stående og løpende rigg. Stormasten var fullstendig ødelagt 
og lot sig ikke reparere. For det første hadde den en gammel skade 
ovenfor rakken og under rakken hadde en 8 pådrs. kule borttatt en 
tredjedel av godset, og videre hadde en 3 pådrs. kule rammet 3 favner 
over dekket og borttatt et stykke. Store bramrå var helt borte. Stor- 
stangen og store merserå var helt ubrukelige. På fokkemasten var 
klossen under salingen bortskutt. Forstangen var avskutt og lå på 
dekket. Under blinderå var ,dør gåen” og hadde mistet en tredjedel 
av godset, men lot sig dog reparere. Boven blinderå var ganske ubru- 
kelig og store mers var helt skamfert på forkant. Hertil kommer altså 

3 grunnskudd foruten annen skade på skroget. Tapet i personell — 7 
døde og 21 sårede — er forbausende ringe efter en så lang kamp, men 
den materielle skade på fartøiet viser at kanonen er det instrument, 
som temmelig lader se sin effekt, hvor det træffer”. 

Den 3dje rekvirerer han hos rådmann Mortensen kostpenger til 
kahytten — for chefen 16 rdl. 2 ort 16 sk. og for løitnantene 13 rdl. 
1 ort 8 sk., alt pr. måned. Den er ikke imponerende hvad tallstørrelse 
angår, men tar man hensyn til datidens pengeverdi, blir godtgjørelsen 
ingenlunde ringe. 

I begynnelsen av august mottok han to breve fra generalløitnant 
Hausmann(?) og vicestattholder Krag. Hausmann gratulerer ham med 
den stedfundne ekspedisjon ,som Hr. Capt.lt. haver holdet sig saa vel 
udi. Jeg for min part havde gierne ønsket at gratulere hannem som 
den sig modstanderen haver kunnet bemestre, mens som det ikke ha- 
ver kunnet skeet, maa det dog alligevel kaldes vel hvad han har giort.” 
Og vicestattholder Krag uttaler, ,,at han saavel imod en sterkere har 
defenderet sig lægges ham til Berømmelse, hvilket og skal Hans Majst. 
med første blive refereret til hans avantagie”. Han forutsetter forøvrig 
at Wessel selv kommer til Kristiania. Begge breve inneholder så langt 
fra noen sur reaksjon overfor Wessels optreden, som de tvertimot viser 
en utpreget beundring for hans forhold. Heller ikke finnes i brevene 
noen misstemning over at Wessel er kommet så langt syd i farvannet. 

Under 8de august fikk han fra Krag ordre til, såsnart han var 
ferdig med reparasjonen, å begi sig til Bergen igjen for derfra å krysse 
på de hjemvendende fartøier fra Nordland, Finnmarken og Davisstre- 
det. Såsnart denne tjeneste er tilendebragt, skal han uten ophold begi 
sig til Stavern. På dette krysstokt får han også med sig snauen ,,Det 
norske Vaaben”, løitnant Alant. 

Den 10de skriver han atter til Slotsloven angående forråd, solda- 
ter og månedspenger til mannskapet. 

Wessel har nu efter Krags skrivelse av 2nen august reist til Kri- 
stiania. Den l4de august sees han nemlig fra Kristiania å ha rekvirert 
ammunisjon. Her har han imidlertid ikke opholdt sig lenge, ti den 
17de er han igjen ombord på sitt fartøi og utsteder ordre til løitnant 
Alant om straks å forføie sig til Flekkerø, for derfra å utseile i følge 
med Wessel. Ifall han selv er avseilet vil han finne ham ved Statt på 
jakt efter en svensk kaper som er rapportert i farvannet. 

Den 30te august er han seilklar og skriver til stiftamtmann Adeler 
med anmodning om at denne vil foranledige at endel matroser, som er 
uteblitt fra fartøiet, må bli pågrepet og satt som fanger på festningen 

»saasom Bremerholms jern efter Hans K. Ma.ts allernaadigst udgangne 
articeler er for dem, som saaledes deserterer”. 

Lodsregnskapet viser at han samme dag er gått seil fra Kristian- 
sand og allerede næste dag er han til ankers i Stavern, hvorfra han i 
skrivelse til Slotsloven meddeler at grunnen hertil bl. a. er den, at han 
må ha sine sårede folk på sykehus, da der i Kristiansand ingen er til 
å behandle dem når hans barber går ut med fregatten. 

Det er ikke mulig i detalj å følge Wessel på dette krysstokt. Av 
hans skrivelse av 2nen oktober fra Bergen fremgår imidlertid, at han 
har vært ved Skagen, Revet, Nesset, ,.om de Nord” ved Bergen. Av 
lodsregnskapet fremgår at han forlot Stavern den 4de september. 

Denne dag skriver han i sjøen en skrivelse til admiralitetet, hvori 
han anfører at han har søkt kongen om å få overta et av ham opbragt 
skib og forlanger i den anledning opgjør av prisepengene. Forøvrig 
meddeler han, at han av Slotsloven har fått ordre til å forseile ,,.om 
de Nord" for å krysse på fartøier fra Davisstredet, Finnmarken, Nord- 
land og Russland og han uttaler håpet om at han ved sin tilbakekomst 
næst Guds hjelp skal få se de høie herrer. Det fikk han da også, om 
enn på en noe annen måte enn av ham tenkt. 

Den Ste løp han inn til Kongshavn') og ut derfra igjen den 6te. 
Den 20de anløper han Arendal og går ut derfra igjen den 24de. Den 
28de tar han lods ved Bømmelfjorden for å gå til Bergen, og den 29de 
får han to lodser ved Hysøen og seiler derfra til Bergen, hvor han an- 
kommer den 30te september. 

Den 2nen oktöber skriver han herfra til Slotsloven og avgir rap- 
port om sitt kryss. Han har intet fiendtlig sett og Gud skje takk er alle 
undersåttenes skibe hjemkommet med undtagelse av to som ventes i 
de nærmeste dager. Han vil nu efter ordre seile til Stavern. Været 
har vært usedvanlig hårdt og under en byge har han mistet snauen 
»Norske Vaaben” av syne og befrykter at den er forlist. Det viste sig 
å være tilfelle; den forsvant med hele sin besetning. Så anfører han at 
han av en skreven avis i Bergen har sett at han skulde bli nedkalt til 
Kjøbenhavn i anledning av sin førte konduite under kampen ved Nes- 
set. , Men desværre! jeg finder ikke ordre for mig efter ønske des an- 
gaående, men behager det de Høye Herrer at være mig saa naadig, at 
jeg maatte permitteres at afseile til Kjøbenhavn, skal jeg alle tider for- 
svare det. Vil nu da endelig endel i Verden se vred, fordi man af en 
sin overmand bliver attaqveret, og slaar den med skamme fra sig, som 


1) Må være Kongshavn ved Arendal, 

de Naadige Herrer vel er bevidst. — — Jeg bad min Contrapart vilde 
laane mig noget (krudt), det vilde han ikke, saa det maatte saa blive 
til Gud behager vi findes igien, saa kand fuldkommes det som senest 
var paa Veie.” | 

Rothes opgaver om dette tokt er det rene dikt. Han lar Wessel 
komme inn til Bergen den 7de september, hvilket efter lodsregnskapet 
er ganske umulig. Han anfører også en hel del andre data, der må 
være aldeles feilaktige. Ovennevnte skrivelse av 2nen oktober angir 
han uten videre til 2nen november. Man har grunn til å mistenke ham 
for uten videre å ha forandret månedens navn for å få det hele til å 
passe inn i fremstillingen. Han sier da også at skrivelsen er sendt fra 
Flekkerø. Til overflod kan ovenstående fremstilling bestyrkes ved 
henvisning til Undalls skrivelse av 2nen oktober til vicestattholderen, 
hvori han anfører at Wessel var kommet inn til Bergen for å provian- 
tere. Mistilliten til Rothes pålitelighet blir herigjennem enn yderligere 
skjerpet. 

Wessels ønske om å komme til Kjøbenhavn skulde snart bli op- 
fylt. I ordre av 25de september tilsier Slotsloven ham strax og uden 
ringeste Ophold, uagtet hvad anden Ordre dig maatte være given”, å 
forføie sig til Kjøbenhavn og der melde sig til admiralitetet. 

Herpå svarer Wessel med skrivelse av 9de oktober, hvori han 
takker allerydmykest for den beviste nåde å forseile til Kjøbenhavn. 
Forøvrig handler skrivelsen om gage til mannskapet, og han ber her- 
under om at der må vises de sårede noen nåde med gage. 

Omtalen av ansøkningen fra de sårede mannskaper refererer sig 
til en skrivelse av 25de september til Slotsloven, som oversendes 
Wessel til uttalelse. Nevnte skrivelse er et uhyggelig bevis på den 
elendighet som rådet blandt flåtens mannskaper på grunn av mangel 
på klær og penger. Disse mannskaper, som var blitt bragt såret iland 
fra ,Løvendals Gallei”, sier blandt annet: ,Men Gud bedre det, at 
vores Flendighed er dobbelt, thi vi tilligemed Saarene er og nøgne og 
blotte saasom vores Køyer og Klæder, der i saadan Aktion hængte 
uden paa Fregatten blev bortskudt og forlist, saa at Kulde og Nøgen- 
hed tilføier os dobbelt Smerte og Pine, saa vi haver aldeles intet at 
kjøbe Klæder for eftersom Kostpengene ikke kan være mere end til 
Føden og vi siden Efterhøst nu fast et Aar ikke haver faaet nogen Maa- 
nedspenge”. 

Av lodsregnskapet fremgår videre at Wessel avseilte fra Bergen 
den 1lte til ,Holmene”, hvorfra han atter går ut den 17de. Seiler her- 

fra til ,.Bucken"*) og derfra ut tilsjøs den 24de. Fra Bergen fikk han 
med sig en annen stakkar som også skulde ned og dømmes. I skrivelse 
av 24de ber stiftsbefalingsmannen Wessel om å ta med sig til Kjøben- 
havn den lods som hadde satt linjeskibet , Frederik III" på grunn. 
Den 28de på sin fødselsdag blir han ,med stor fare og storm” innlod- 
set til Svinør, hvorfra han atter går seil den 30te oktober og kommer 
samme dag til Flekkerø. Den 5te november avseiler han igjen herfra 
med kurs for Kjøbenhavn, hvortil han ankom den 8de og avga her 
efter ordre rapport. Denne går ut på at han underveis har skaffet sig 
kunnskap fra Göteborg, hvorfra der intet annet var å berette enn at en 
fregatt lå klar til utseiling i begynnelsen av oktober for å krysse på 
Islandsfarerne og at to mindre kapere var i sjøen. Ellers ingen ekvi- 
pering i Göteborg. 

Kongen hadde allerede under 14de august tilstillet admiralitetet 
en ordre hvorefter det ,bemeldte Capt. Lieut. Wessel for sin Person 
straxen rapelerer og ham ved Søe-Etats-Fiscal Frise for sin førte Con- 
duite tiltale samt derover en Krigs-Rets Dom efter Vores Søe-Articler 
og Rettens Medfør afsige lader.” 

Admiralitetet foreslog imidlertid for kongen at fregatten og ikke 
bare chefen skulde nedkalles for at mannskapet kunde bli avhørt. 
Dette blev approbert”). 

Det samme var tilfelle med admiralitetets innstilling om at fre- 


-gatten, når avhøringen hadde funnet sted, under en ny chef skulde gå 


tilbake til Norge. 

Under l1te november beordret admiralitetet kommandør Kås og 
kapteinene Brandt og Suhm sammen med sjøfiskalen Friise*) å opta 
krigsforhør ombord på ,Løvendals Gallei”. Suhm undskyldte sig 
imidlertid med sykdom og blev derfor ikke med, hvad der skal ha 
bragt ham i nært vennskapsforhold til Wessel'). Grunnen hertil er 
litt vanskelig å forstå. Imidlertid blev kaptein Mogens Friis opnevnt i 
hans sted. 

Krigsforhøret foregikk ombord på Wessels fregatt den 13de og 
14de november. Protokollen begynner med å referere tiltalebeslutnin- 
gen, der gjelder ,den Conduite han haver ført udi Nord-Søen ved en 
Combat, som han med en fiendtlig Svensk Fregat haver haft”. 


1) Øiensynlig Bok van Raad. 

?”) Danske generalstabs arbeide. 

3 Friise blev senere amtmann i Nordland. Se admiralitetets kopibok 1719 p. 21. 
1) Dansk Biografisk Lexikon: Suhm. 

Det må bemerkes at tiltalebeslutningen kun gjaldt Wessels kamp 
med den svenske fregatt, og intet annet. 

Fiskalen forlangte først av Wessel fremlagt Slotslovens ordre av 
29de mai (tidligere referert). 

Dernæst forlangte fiskalen fremlagt Wessels Journal. Innholdet 
av denne er tidligere referert. 

Fiskalen forlangte derpå at Wessel skulde gi en fremstilling av 
saken. Wessel refererte sig til det som av hans journal var oplest, for 
det øvrige erklærte han at det ikke var hans dessein å slåss med den 
ommeldte fregatt, såsom den tonte engelsk flagg og vimpel, men efter 
soldats og sjømanns måte gjorde han alt klart, ifall den skulde tentere 
noe; heller ikke var ham noen Göteborgfregatt bekjent av den force 
og størrelse, nemlig av 28 kanoner, således som i hans journal og rap- 
port anført. Da den nu som før er meldt, kom uti hans kjølvann, 
vendte den efter ham og skjøt 2 skudd med skarpt efter hinannen hen 
over ham. Tilsatte da Wessel sitt kongeflagg og gjøs under 3 skudd 
med skarpt, eftersom stykkene var ladd med skarpt som ikke hurtig 
nok kunde uttas, og var han på den tid litt forenfor bemeldte fregatt, 
således at hans skudd ikke var rettet mot ham eller kunde gjøre ham 
noen skade. Da den fiendtlige fregatt løp ham op på siden, strøk han 
sitt engelske flagg, tilsatte en svensk kongegjøs på campagnen, og ga 
ham med det samme det hele lag, og kunde Wessel da ikke forsvare 
å gi sig. omenn den annen var av litt større force enn ham, eftersom 
samtlige hans underhavende mannskap av egen vilje vilde slåss; ti 
defenderte han sig det beste han kunde, da den annen begynte å ville 
echapere efter noen tids fektning, hvilket encouragerte ham, såvel 
som hans underhavende mannskap, i tanke å bemestre ham eller 
erobre ham; og attakkerte ham så adskillige ganger, som av journalen 
med videre forklares; dog ba han at dette måtte tas i betenkning: at 
når han skikket sin jolle til den annen fregatt med en av sine trom- 
petere, så var dette til Hans Kngl. Majsts. honnør og ham selv i frem- 
tiden i tanke til advantage, at den svenske ikke skulde berømme sig 
ved sin ankomst til Göteborg med at Wessel av ham således var cou- 
jonert eller beskadiget. at han derved var forcert å la ham således pas- 
sere, ti var han og ikke fryktende, at han ham mere skulde attakkere, 
såsom allting på den svenske var nedskutt og han på den tid var capa- 
bel fra samme svenske å avseile. Å slåss lenger fantes ikke lenger for 
rådelig eller forsvarlig, eftersom han hadde bekommet så mange døde 
og kvestede, som før er meldt; syntes alle tider å kunne forsvare denne 

aksjon, såsom han av sin overmann blev attakkeret og denne siden 
alle tider søkte å undkomme, hvorpå han lot ham således passere. 

Efter datidens rettergangsordning hadde tiltalte ingen forsvarer. 
Wessel måtte derfor selv føre sitt defensorat, noe han forøvrig gjorde 
på en glimrende måte. 

Sjøfiskalen påbegynte nu sin krysseksaminasjon av Wessel: 

Spm. 1: Om han av det første lag som den fiendtlige fregatt ga 
ham, fikk noen skade enten på redskap eller mannskap? 

Rsp.: Hvad redskap angikk, da fikk han derpå skade, men hadde 
i det lag ikke fått noen døde eller sårede. 

Spm. 2: At efterdi Monsr. Wessel så, at samme fregatt var hans 
overmann, hvorfor han da ikke holdt av fra ham, og søkte sig å 
retirere? 

Rsp.: Såsom han næst Guds bistand to ganger tilforn er lykkelig 
undkommet fra en langt større force og kanonade, kunde han ei for- 
svarlig retirere, såsom han uti de allernådigst utgangne sjø-artikler ei 
noen post eller sjøartikkel er bevisst, at han for sådan en fregatt skal 
eller må echapere, han var og ei kapabel til ham å undseile, såsom 
den annen fregatt seilte bedre enn hans. 

Spm. 3: Efter at den første aksjon var forbi, hvorfor Monsr. 
Wessel da videre søkte ham, såsom det syntes, at han derved expo- 
nerte den hannem anbetrodde fregatt, samt sitt underhavende mann- 
skap, efterdi han selv tilstår, at den svenske fregatt således var de- 
laborert på takkelage og i andre måter, at den ham ei videre kunde 
forfølge, men sig lettelig kunde retirere? 

Rsp.: Den tid var ikke noe nederskutt, som uti hans seilas kunde 
hindre ham, kunde ikke heller vite i hvad tanke han begynte å løpe, 
muligens endel for å ville se, hvad Wessel vilde anfange. Er og hans 
uforgripelige tanker, at han ikke for sin konge eller admiralitet skulde 
kunne forsvare, at han da skulde kunne la ham passere, såsom han 
da så det var Ernst, og hans tanker å echapere, hvorfor han fant for- 
svarlig hannem å attakkere, såsom den frykt var hos hannem å und- 
komme. 

Spm. 4: Efterdi han da hadde resolvert å attakkere ham således 
på ny, hvorfor han da ei søkte å gi ham resten av hvad han hadde til- 
bake av sine kanoner, eller og søkte hannem å entre? 

Rsp.: Entre kunde han ikke, for den meget hule sjø der gikk, så 
han var befryktende om man la ham omborde, han da derover selv 
hadde gått med hans anfortrodde fregatt tilgrunne. For det annet kan 
hverken han eller noen officer, der er betrodd noen fregatt, bortskyte 

sitt krudt, da man jo alle tider må ha så meget tilbake, som han nu har 
hatt, ifall han siden sin avseiling fra den svenske fregatt skulde bli an- 
grepet enten av sin over- eller undermann, at han jo burde ha så meget 
tilbake, at han sig noen tid kunde formaintinere, desligeste, hvis noen 
mast senere skulde gå overbord for ham, og han kunde komme på en 
læger val enten ved mørk natt eller ved mislig vær, og da intet krudt 
skulde ha tilbake for å skyte efter lods med, så var dette aldeles ikke 
å forsvare. 


Spm. 5: Hvor meget krudt han hadde uti fregatten førenn samme 
aksjon forefalt? 

Rsp.: Førenn sin utseiling befalte han konstabelen, som han i 
foråret hadde annammet uti Kjøbenhavn, at han skulde forsyne sig 
med så meget krudt som han uti denne sommer kunde fornøden ha, 
hvorpå han sa sig og således å skulle forsyne; var og før den tid han 
uti denne aksjon ankom, endel forskutt til signaler, som av ukesedlene 
kan sees, som han til videre eftersyn fremla, nemlig 8 stykker, som 
er fra 10de juni til 31te juli 1714. Likeledes fremla han kopi av kon- 
stabelens inntekt. Disse dokumenter viser, at der ved bataljens begyn- 
nelse befant sig ombord 1157 pd. krutt, at der blev forbrukt 1113 pd. 
krudt, hvorav fremgår at der efter bataljen var tilbake 44 pd. 

Spm. 6: Hvorfor capitainlieutenant Wessel hadde heist hol- 
landsk flagg? 

Rsp.: Såsom han 2de ganger tilforn var blitt angrepet av fiendt- 
lige fartøier som først førte fremmed flag, kunde han ikke nu egentlig 
vite, hvad for en nasjon fregatten var av efterdi han tonte engelsk flagg 
og vimpel, og da Holland og England for tiden er i fred med hinannen, 
mente han, at han på sin side kunde sette op et hollandsk flagg, som 
silt eget kongeflagg, og når fregatter rencontrerer hinannen kan eller 
må man ikke tro hinannen på flagget. 

Spm. 7: Hvorfor han løp den svenske fregatt på siden, da han 
ei hadde mere enn 4 å 5 skudd krudt til hvert stykke og ei så noen 
apparense til å entre ham, og hvorfor han — efter journalens innhold å 
dømme — hadde gitt sig av med å utveksle skåler med fienden, all den 
stund han da måtte befrykte å få laget og derigjennem bekomme stor 
skade, så han ikke kunde ha kommet fra fregatten igjen, hvorved den 
svenske vilde ha blitt mester over ham? 

Rsp.: Han var alltid uti sådan stand, at han kunde kaste fra ham 
for å undkomme, ti idet han løp ham på siden var det tydelig å se, at 
han nok ikke vilde tentere mere imot ham såsom han på parol ropte: 
»at Wessel skulde opgi sin fokk for ikke å tentere mere imot ham, ti 

hadde han kunnet slåss lenger hadde han ikke søkt å undkomme de 
3de ganger han blev attackeret,” hvorfor han da praiet ham for å vise, 
at den svenske hverken kunde eller vilde tentere mere, så de alene 
skjedde til hans konges ære. og ropte Wessel til den svenske fregatt 
om han hadde krudt og lodd å låne ham, hvortil der blev svaret, at 
han hadde til sig, men ikke til ham, hvorpå han da tok et glass vin og 
drakk, som i journalen videre finnes. 

Spm. 8: Om han hadde sett chanse til å entre og bli mester av 
den svenske fregatt, hvis der ikke hadde gått en slik hul sjø? 

Rsp.: Det hadde han aldeles ikke tvilt på, såsom han så at den 
svenske på alle måter forsøkte å undkomme, således, at dersom for- 
holdene med sjø og vind hadde vært gunstig, hadde den svenske vir- 
kelig gitt sig. | 

Spm. 9: Efterdi capitainlieutenant Wessel selv formener å kunne 
bli mester av den svenske fregatt, dersom sjø og vind hadde vært gun- 
stig for entring, så spørres: Hvorfor han da ikke har forfulgt ham. 
istedetfor så hurtig å kvittere ham, såsom han kunde ha årsak til å 
vente at såvel sjøen vilde legge sig som vinden bli gunstig, hvorved 
han ved leilighet kunde ha entret ham eller på annen måte ha erobret 
ham? 

Rsp.: Da de moxen uti 2 glass hadde seilt fra hinannen efter 
bergning av forre mersseil, falt hans forstang ned, hans storstang, stor- 
mast og alle rærne var forskutt, og da han heller ikke kunde vite, om 
han kunde få storm, hvorunder hans rundholter kunde ha kommet 
mere til skade, fant han det rådeligst og forsvarligst å søke nærmeste 
havn, noe han også gjorde for at de sårede mannskaper desto hurti- 
gere skulde bli forbundet, hvad der for ham var et samvittighetsspørs- 
mål, da de, om han skulde bli lengere i sjøen, vilde ha krepert. Derpå 
fremla Wessel en fortegnelse over den skade som fregatten hadde lidt 
i kampen. Tidligere er referert hovedtrekkene av skaden på riggen. 
Om skaden på skroget heter det: ,.I skibet i sig selv er indkommet 7 
kugler om Bagbord og 5 om Styr-Bord, og 3 agter ind og en i Stefnen. 
Af vores Bag-Bord Anker-Toug er en streng afskiødt tæt ved Anker- 
Stocken, og en kugle dør samme Anker-Stock”. 

Dermed var eksaminasjonen av Wessel forbi. Den arme fiskal, 
der øiensynlig ikke har noen greie på sjømannskap, kommer ilde ut 
for en manøvrist som Wessel. Først anfører denne at han måtte motta 
kamp fordi han ikke kunde komme sig undav, da den andre seilte 
bedre enn ham, og en stund efter anfører han at han optok kampen 
igjen fordi han til enhver tid kunde komme sig undav. Begge påstande 

er riktige ut fra sin forskjellige forutsetning — men fiskalen drives 
derved over i det motsatte av sitt utgangspunkt. Han eksaminerer 
Wessel om hvorfor han ikke hadde entret den fiendtlige fregatt — et 
ganske overflødig spørsmål efter det som herom er anført i journalen. 
Men denne omstendighet, at fiskalen, hvis opgave det var å påvise det 
uholdbare i Wessels kamp med den overlegne motstander, nu stiller 
Wessel det spørsmål, hvorfor han ikke hadde entret, det må klarligvis 
i høi grad bedre Wessels stilling. Ti deri ligger jo ikke alene at han 
har hatt full grunn til å opta kampen, men han har endog ikke optrådt 
energisk nok. Men det var jo ikke meningen. 

Wessel forlanger nu avhørt en løitnant Mads Lund av Trond- 
hjemske regiment. Denne løitnant hadde vært krigsfange i Göteborg, 
da den svenske fregatt kom dit inn. Han hadde hatt anledning til å se 
fregattens skade efter kampen og likeledes til å tale med folk som 
hadde vært med der ombord. Sannsynligvis var han nu blitt utvekslet 
og kom således heldig tilstede for Wessel. 

Efter å ha avlagt eden fremfører Lund sin forklaring, der går ut 
på, at fregatten kom til Göteborg fra Marstrand, hvor den var tydd inn 
som nærmeste havn. I Göteborg gikk den til ankers rett ut for den 
arrest hvor Lund sat, og han kunde herfra konstatere at stormasten 
var borte, mesanmasten likeså, fokkeråen tvert over og kahytten gan- 
ske spolert. Nødmaster var opsatt. Dette hadde han altså selv sett. 
Videre meddelte han efter utsagn fra fregattens styrmann Johan Moor, 
at begge fartøiets kompasser var bortskutt, således at de ikke hadde 
hatt annet å navigere efter enn et litet lommekompass som tilhørte en 
av styrmennene. Styrmannen hadde videre yttret, at hvis ikke sjøen 
hadde vært så hul og Wessel hadde gjort mine til å entre, så hadde 
de straks gitt sig, da kjøpmannen, som representerte participantene, 
tre ganger hadde anmodet chefen om å stryke flagget. Av døde og 
sårede hadde fregatten hatt over 20. Hvor stor besetningen var, hadde 
han ikke sikker rede på. Denne Moor hadde tidligere vært kjøpmann 
i Trondhjem, hvorfra vidnet kjente ham. 

Av chefen på fregatten, samt av sjøofficerer i Göteborg hadde 
Lund hørt, at chefen hadde flattert sig selv av, at han først hadde an- 
grepet Wessels mindre fregatt. Av rederne var han da blitt qvæstio- 
nert: Hvorfor han hadde gitt sig i aksjon med Wessel, da han ingen 
ordre hadde til å gi sig av med noen combat? Herpå hadde han svart: 
at Wessel kom ham løpende forbi med hollandsk flagg, mens den sven- 
ske lå med engelsk flagg. Og da han så at den danske fregatt var så 
liten, mente han at det måtte være en lett sak i en hast å ta den og 

hadde derfor encouragert sine folk, som tidligere hadde vært uvillig, 
til å slåss, idet han forsikret dem, at de skulde bli betalt for sin umake. 
Folkene gikk nu med på å slåss, og derpå følger en beskrivelse av kam- 
pen overensstemmende med Wessels fremstilling. 

Lund anfører videre, at fregatten var på 36 kanoner, men førte 
ved anledningen kun 26. 

Wessel stillet nu vidnet følgende spørsmål: Om han ikke visste 
hvor lenge den svenske fregatt hadde ligget i Marstrand, og hvorfor 
den var løpet inn der og ikke til Göteborg? 

Rsp.: Han fant sig ei capabel å holde sjøen og måtte derfor søke 
Marstrand som nærmeste havn, ti alt hans stående og løpende redskap 
var ubrukelig. Vidnet mente også at det må ha vært omtrent sist i 
august at fregatten ankom til Göteborg. Dagen kan han ikke sikkert 
erindre. Ellers forklarte vidnet, at han ved admiral grev Lewenhaupts 
eget bord hadde hørt således raisonert om Wessel, at han engang ab- 
solutt vilde løpe ilde an, fordi han var så dristig; engang hadde han i 
Kattegatt løpet forenom capitain baron Sjöblad på hans fartøi, da 
denne lå med engelsk flagg sammen med en del andre skibe som også 
lå med engelsk flagg, svinget forbi dem, løftet på sin hatt og sagt: ,Jeg 
kiender Eder vel, I lurendreiere!” Vidnet hadde derefter intet mer å si. 

Hvad der har gitt foranledning til historien med Sjöblad er ikke 
godt å si. Wessels tokter i dette år er det, som nevnt, ikke mulig å 
følge i detalj. Lunds fremstilling er jo protokollert under eds ansvar, 
så fra hans side er sikkert saken iorden. Sannsynlig er det vel imid- 
lertid, at det her dreier sig om en forveksling av Wessels møte med de 
to svenske linjeskibe i 1713. Historien, således som Lund forteller den, 
lyder ganske utrolig; men den har allikevel verdi som uttrykk for 
svenskenes vurdering av Wessel på det tidspunkt. 

Dernæst blev fremkalt følgende vidner: Løitnant Niels Wrede, 
kadetter Jørgen Friedrich Brun og Rasmus Torborg, underskipper av 
Bragernes hvervning nr. 1554 Elias Wulf, ober-skipper årstjener Niels 
Bos, styrmann av Bragernes hvervning 1109 Johan Hysing, ditto av 
Kristiansand hvervning Arendt Blivernicht, ober-skipper av Fredriks- 
hald hvervning 858 Christian Smit, underskriver Bragernes hvervning 
1553 Anders Torstensen, konstabel årstjener nr. 19 Povel Johannes 
Fossen, skibmann Bragernes hvervning 87 Peder Svendsen, konsta- 
bels-mat Emden hvervning nr. 8 Rasmus Corneliussen, tømmermand 
Hamburg hvervning 1823 Peder Knudsen, kvartermester Kjøbenhavns 
hvervning 4452 Niels Larsen Drammen, bøtker av Trondhjems hverv- 

ning 466 Ole Larsen Strand, seilmaker Bragernes hvervning 1412 
Svend Larsen. 

Årstjener var benevnelsen på faste mannskaper, til adskillelse fra 
månedstjener, der kun var ansatt for kortere tid. Årstjenerne henfør- 
tes alltid til Kjøbenhavns hvervning uten hensyn til nasjonalitet. Det 
samme var forøvrig tilfelle med alle hvervede — de henførtes til den 
hvervning hvor de var antatt. Det sees således at kvartermester Niels 
Larsen Drammen var henført til Kjøbenhavn selv om han var nord- 
mann. Og styrmann Blivernicht, som var henført til Kristiansand 
hvervning, var hollender. Besetningen på ,Løvendals Gallei” var, så- 
lenge Wessel førte den, så overveiende norsk, at det var rent undtagel- 
sesvis der fantes en utlending ombord. Dette fremgår av rullene og 
er forøvrig helt naturlig, all den stund fartøiet tilhørte den norske sjø- 
styrke, hadde sitt oplegg i Norge og forøvrig til stadighet var stasjo- 
nert der. 

Efter at samtlige hadde avlagt eden, blev løitnant Wrede holdt 
tilbake, mens de øvrige fratrådte inntil deres tur kom. 

Fiskalen fortsatte da eksaminasjonen: 

Spm. 1: Hvorledes det gikk til den 26de juli, da denne fregatt er 
kommet i aksjon med en svensk fregatt og hvem først attakkerte? 

Rsp.: De kom med en W.N.W. vind uti eftermiddagsvakten, og 
lå sydverts over med to små mersseil, og da kom fregatten dem i sikte 
sønnenfra og lå nordverts over, og da de kom hinannen så nær, at de 
kunde se de begge var fregatter, satte den svenske engelsk flagg og vim- 
pel til, og satte sine mersseil i topp, og da han kom uti deres kjølvann, 
vendte han efter dem og skjøt to skudd under engelsk flagg, og straks 
efter strøk han det engelske flagg og heiste en svensk kongegjøs fra 
compagnen. Derpå strøk Wessel sitt hollandske flagg og opsatte dansk 
flagg og skjøt 3 skudd med skarpt. Derpå forcerte han (svensken) seil 
og kom dem på siden, da capitain lieutenant Wessel kommanderte un- 
derseilene op, på grunn av at de ikke kunde komme sig fra ham, hvad 
de hadde prøvet på og gjort deres beste for, og Wessel sa da til mann- 
skapet: ,Nu kan dere se at han er vår fiende, gjør nu hvad dere er 
Gud og kongen pliktig,” hvorpå mannskapet svarte: De var klare og 
skulde gjøre hvad de kunde, og kom da den svenske dem på siden i 
læ og ga dem et lag, og ikke før var dette avbrent hos ham, før Wes- 
sels ordre kom om å gi ham et lignende igjen, og gikk de så hinannen 
på siden med opgitte underseil, ,Gribs skuds”*) hen 5 glass, og sloss 


1) Griffskjøts — rumskjøts. 


471 


Olav Bergersen 


så godt som de kunde, inntil den svenske begynte å sette alt til som 
trekke kunde, læseil, bramseil og alt for å løpe fra dem, og motef blev 
stort hos mannskapet, som mente at de alt hadde halve seiren og 
mente at Vårherre skulde gi dem mere victoria over ham, og da de 
igjen kom ham på siden, ga de deres seil op igjen og begynte kampen 
påny, hvorunder den svenskes storstang blev skutt overbord, og de på 
deres side fikk deres læseils- og store bramrå overskutt, og holdt 
de hinannen på siden ennu noen glass, hvorunder de fikk skade i 
vanngangen samt deres takkelage meget beskadiget. De lot nu sakke 
akterut og den skjøt da med 4 stykker med skrå akterover, hvilket 
gjorde noen skade, og de sakket da så meget akterut at han ikke kunde 
nå dem, for å reparere sin takkelage samt den skade de hadde 
fåt under vannlinjen. Om morgenen var de igjen klar og folket var 
ved godt mot. Der blev først holdt gebeht og folkene animert og de 
hadde ennu tro på at det skulde lykkes å ta ham, da de lettelig kunde 
innseile ham sålenge han ennu ikke hadde fått sin storstang op. Da 
de nu kom op aktenom ham, begynte han igjen å skyte med sine 4 
akterkanoner, hvorfor Wessel loffet noe op og kom de ham således 
igjen på siden, minsket seil og ga ham alt hvad de hadde, både av ka- 
noner og musketter, hvilket varte noen glass, og skjøt de i denne tid 
den svenskes forre-merserå av, samt beginne og mesanrå ned, og da 
de igjen hadde fått 3 grunnskudd, så sakket de akterut igjen for å få 
dem reparert. Om eftermiddagen, da de hadde reparert igjen, angrep 
de svensken påny og sloss atter i noen glass. Og da arkelimesteren 
kom og meddelte chefen, at der bare var litt krudt igjen og eftersom 
sjøgangen var så stor, at de ei så noen apparance til å entre, hvortil de 
forøvrig hadde gjort alt klart, sendte Wessel en trompeter ombord på 
den svenske fregatt for å erfare hvad han var for en, da de svenske 
lodser, som var ombord på ,Løvendals Gallei”, ikke kjente fregatten, 
og hadde da den svenske chef svart trompeteren: At den var kjøpt for 
svensk regning for å gå til Göteborg, og den sloss også for svensk reg- 
ning. Derefter ropte den svenske chef til Wessel, han skulde gi op sin 
fokk på paroll, for at de kunde tales ved, og efter at Wessel hadde be- 
tenkt sig litt, ga han fokken op og de gikk hinannen så nær, at de 
kunde tale med hinannen, dog blev hver mann på sin post. Wessel 
ropte da til den svenske chef, at han ikke hadde mere krudt og at det 
gjorde ham ondt, at han således skulde forlate ham. Vidnet visste ikke 
hvad der blev svart på dette, da han var på sin post forut i skibet, 
men der blev drukket et glass vin på begge sider med noen ganger 

hurra, hvorpå de seilte fra hinannen, den svenske fregatt ostverts og 
s-Løvendals Gallei” nordverts. 

Spm. 2: Om vidnet eller noen av de andre ombord ikke hadde 
funnet for godt og herom utredet sig til capitainlieutenant Wessel, at 
det var best å søke retirade, såsom samme svenske fregatt var dem 
overlegen? 

Rsp.: Da den svenske fregatt søkte dem, så han nok at de ikke 
kunde komme sig klar av den, og da de hadde slåss med ham den 
første gang, syntes de at de hadde største avantage, eftersom han 
gjorde sitt beste for å retirere og selv var de da istand til å seile ham 
rundt og løpe fra ham når de vilde. 

Wessel blev derpå spurt om han hadde noe å tilspørre vidnet. 

Rsp.: Nei. 

Forhøret blev derpå avbrutt og tillyst til å fortsette næste mor- 
gen kl. 8. 

Onsdag den l4de november blev Wessel først fremkalt og til- 
spurt: Hvad hans ordre hadde vært, og hvor han aktet sig hen den 
tid han med den svenske fregatt kom uti aksjon? 

Rsp.: Efter Slotslovens ordre av 29de mai hadde han vært om 
de nord efter ordrens innhold og hans journals videre utvisning, der- 
efter var han kortelig inne i Flekkerø for der å levere noen ruller som 
kommissariatet av ham hadde forlangt, så og for å fylle vann. Fra 
Flekkerø gikk han igjen om de nord efter ordrens innhold, og forme- 
delst vinden, som den 26de juli var N.W.t.N., måtte han lovere sig om 
de nord, og på dette tidspunkt møtte han den fremmede fregatt. 

Derefter blev fremkalt kadett Jørgen Friderich Brun. De første 
6 spørsmål er uten interesse og forbigåes derfor. 

Spm. 7: Om der blev holdt noe krigsråd før kampen og hvor- 
ledes? 

Rsp.: Capitainlieutenant Wessel talte til folket og spurte: Om de 
hadde kjærlighet til kongen og landet således at de vilde slåss om det 
skulde komme dertil, hvortil alle svarte at de var villige dertil. 

Spm. 10: Hvor lenge de første gang var sammen i aksjon, og hvor 
nær de var hinannen, samt hvad de såvel som den fremmede fikk for 
skade i den tid? 

Rsp.: Fra om eftermiddagen klokken halvgåen 6 til halvgåen 10 
og var de hinannen så nær, at musketteriet mestendels kunde lange 
hverandre fra tid til annen når de skar inn på hinannen. Hvad skade 
de egentlig fikk på deres fregatt i den første aksjon kunde vidnet egent- 
lig ikke si, undtagen at de fikk noen skade på deres takkelage; den 

fremmede fregatt rakte i brand mellem skans og dekk, så de kunde se 
ilden mellem portene, men kunde ikke se om han fikk mere skade i 
denne aksjon. 

Spm. 19: Om vidnet hørte capitainlieutenant Wessel befale trom- 
peteren å fare ombord på den fiendtlige fregatt og hvad han blev 
befalt? 

Rsp.: Han hørte, at capitainlieutenant Wessel befalte trompete- 
ren Cornelius å fare ombord på den fiendtlige fregatt og si kapteinen 
på samme fregatt, at formedelst mangel på krudt måtte han dennegang 
la ham passere, og capitainlieutenant Wessel lot ham vite, at om han 
vilde komme ombord på et glass vin, skulde det skje på parol, efter- 
som han hadde slåss som en bra kar. 

Spm. 20: Hvad svar trompeteren bragte tilbake? 

Rsp.: Han skulde hilse capitainlieutenant Wessel igjen. at han ei 
kunde komme ombord til ham, men vilde Wessel komme ombord til 
ham, vilde han på cavallier-parol la ham passere, og trompeteren be- 
rettet videre, at fregatten førte 28 stykker med noen svingbasser og 
fregatten hadde i akterspeilet 2 galleier med en tromme imellem, og 
syntes trompeteren at samme fregatt kunde ha en besetning på 140 
mann. Skibet var kommet fra England og var solgt til Göteborg, che- 
fen og størstedelen av besetningen var engelsk, hvortil kom noen nor- 
ske og svenske. 

Spm. 21: Om de, da trompeteren var kommet tilbake, seilte den 
svenske fregatt på siden, hvor nær de var hverandre, hvad da pas- 
serte og hvorledes de da skiltes fra hinannen? 

Rsp.: Ja, de seilte den fiendtlige fregatt på siden da trompeteren 
var kommet tilbake og jollen var blitt satt inn, og var da hinannen så 
nær, at de kunde makelig tale med hverandre. Først torde de ikke 
riktig stole på ham, hvorfor de holdt sig noe forlig av ham, hvorpå 
han ropte, at de på parol skulde gi fokken op, så at de kunde tales 
ved, hvilket også skjedde, og da de kom ham på siden stod den en- 
gelske capitain med et glass vin i hånden og drakk capitainlieutenant 
Wessels skål med noen ganger hurra, og da han hadde drukket ut kastet 
han glasset over hodet og bad hilse gode venner i Kjøbenhavn, efter 
at capitainlieutenant Wessel likeledes hadde drukket et glass vin og 
bedt ham hilse gode venner i Göteborg. Hvorpå de skiltes og satte 
capitainlieutenant Wessel sin kurs nordover og den annen østover. 

Efter at enhver av mannskapet var blitt avhørt, og alle hadde ut- 
talt sig i tilslutning til de øvrige, deklarerte fiskalen at det var unød- 
vendig å avhøre flere. Wessel blev tilspurt. om han hadde noe videre 

å fremlegge, hvortil han svarte: At han av forhørsretten var ydmygst 
begjærende, at en forklaring som var avgitt av den fiendtlige fregatts 
folk måtte innføres, og at en kort ekstrakt over hans tidligere førte 
konduite uti andre tidligere forefalne occasjoner, som han fremla for 
retten, også måtte bli innført. Dette blev innvilget. hvorpå dokumen- 
tene blev oplest og innført. De lyder således: 


»Pen 22de Septbr. 1714 blev mig ved Arendal berettet, at udi 
Mærdøe skulde være et Engelsk Skib beliggende fra Gothenborg kom- 
men, hvorpaa skulde være en Mand, som havde været med den Fregat 
jeg den 26de og 27de Juli har været udi Attaqve med, hvorover jeg 
lod Skipper Niels Bos did fare, denne Mand med sig igien om 
Bord at tage; Denne Baadsmand navnlig Joseph N. kom og om Borde, 
og udi Overværelse af mig, Lieutenant Niels Wrede og Skip- 
per Niels Bos bekiendte og sagde, at han udi Lunden*') til samme 
Fregat ,,de Olbing Galley” kaldet var hyret at gaa ad Strædet, og der- 
fra til Westindien, men da de kom udi Søen ungefær 10 Mil udenfor 
Nord-Far-Landet, brekkede den derpaa værende Capitain Bactman 
sin Ordre, som han for Folkene sagde ham paa Lundens Rever fra 
den Svenske Consul at være tilskikket, og var i samme Ordre den 
Svenske Commiss samt Articler indsluttet, og at de skulle fare paa 
Partti holdende det krydsende her udi Nord-Søen, hvad Prise de fik, 
skulde de til Gothenborg opbringe, og imidlertid ovenmældte Dato 
havde arriveret mig; Jeg spurgte af hvad Aarsag han mig attaquerede, 
svarede i Tanke at bringe mig til Gothenborg saasom han mig ikke til 
noget ansaa; Han berettede at samme fiendtlige Skib ,de Olbing Gal- 
ley” var paa 26 Canoner og 90 Mand sterk, havde jeg entret eller givet 
et Par Laug til, da havde det fiendtlige Skib maattet stryge, thi de der- 
paa værende Svenske Skipper og Baadsmænd vare 2 gange agter at 
vilde stryge Flaget: mens av de Engelske ei blev tilladt, og den derpaa 
værende Svenske Captain var stedse i Rummet imedens Slaget varede; 
Skibet sagde han samt Master, Stænger, Ræer, Seil med staaende og 
løbende Redskab, var ganske forskudt, og havde de faaet 4re Mand døde 
og 6 Mand qvæste; Ved ankomsten til Gothenborg blev Fregatten kal- 
det ,,Princesse Ulrica Eleonora”, og saa snart de havde faaet nye Ma- 
ster og Stænger, skulle igien forseile, mente den 30te Septbr. Den En- 
gelske Captain Bactman skulde commandere Fregatten, og var han med 
samtlige Folkene af de udi Gothenborg værende Kiøbmænd lovet en 

temmelig Summa Penge, dersom de paa denne foretagne Kryds-Togt 


mig enten kunde erobre eller i Grund skyde. — Denne indbemældte 
Beretning han ved Saligheds Ed bekræftede. — Indbemældte haver vi 
hørt. testerer 


Niels Wrede. Niels Bos. 


Skrivelse av 14de november 1714: 
- »Deres Høye Excellence. 

Høyædle og Velbaarne, Velædle og Velbaarne 
Samtlige udi det Kongelige Ober-Admiralitet Deputerede Høye Herrer. 

Saasom jeg af Dem, mine Høybydende Naadige Herrer fra Norge 
er nedkaldt, her af Fiscalen at tiltales for en den 26 og 27 Juli seneste 
hafte Attaqve med en fiendtlig Fregat, da paa det retteligst skal for- 
nemmes hvorledes min Conduite har været, imedens jeg af Hs. Maij. 
min Allern. Konge og Herre noget Fartøi allern. har været anbetroet. 


vil jeg i underd. og dybeste Ydmyghed herved de Høye Herrer fore- 


stille, hvorledes jeg paa den Kgl. Snav Ormen” og Fregatten .Løwen- 
dals Galley" imod Fiendtlig mig haver forholdet nemlig med be- 
mældte Snav Ormen”, da jeg først den 19de April 1712 udi Gulholmen 
attraperede 4 Roche-Baade ladet med Byg og Haure, samt en Skude 
hvorudi jeg lod indkaste bemældte Proviant, og tog saa skuden samt 
de 2 Baade med mig den 20de ejusdem; Da jeg passerede Marstrands 
Castel, saa jeg der udi Havnen beliggende endel Skibe, som jeg ved 
min armerede Jolle tænkte at lade udhale, mens forgiæves, thi Vinden 
var dem lige imod, dernæst fik jeg den 23de ejusdem en Svensk Caper 
af 10 å 12 Stykker paa Jagt, mens som jeg ikke kunde indseile den og 
forud laa mange blinde Skiær, maatte jeg ophæve Jagten; Samme Dato 
udi Plat-Foden kom mig atter ligeledes En i Møde, som af den hos mig 
havende Lods blev berettet at være ,Vindhunden”, jeg jagede efter 
ham et Glas for de Vind ind ad Gothenborg Fiord, og skiød saa paa 
ham med Skraa forud, at jeg kunde mest høre hvor Skraaet slog i 
hans Fartøi, mens jeg torde ei længere forfølge ham formedels bræn- 
dende Skiær; Den 24de ejusdem attaqverede mig ved Guldholmen 2de 
dobbelte Chalouper, som jeg og igien imodtog, skiød med Skraa og 
Skarp efter dem, hvilket da de saa, roede de imellem nogle smaa Klip- 
per ved bemældte Guldholm, saa jeg ikke kunde faa Skud paa dem, 
endelig da de saa jeg holdte Nord efter, og de havde faaet flere Mand- 
skab, jagede de igjen efter mig, jeg biede dem ind og skiød efter dem, 
hvorpaa de atter søgte Smut-Huller at berge dem, da En af dem dog 
var ligesaa Mandstærk som jeg. Da jeg nu allern. blev betroet den 

Kgl. Fregat ,Løwendals Galley”, tog jeg den lste Juli, som var anden- 
dagen efter min første Udseiling en Snav ,Svenske Waaben” kaldet, 
som jeg til Stavern indbragte; Hvad jeg udi Øster-Søen den 27de Sept. 
med den Svenske Flode haver tildraget haver jeg de Høye Herrer for- 
hen tilstillet nemlig, at da jeg tillige med Fregatten ,Raae”, , Ørnen” 
og »Søe-Ridderen” blev beordret at forseile til den Svenske Transport- 
Flode, den at ruinere, saa jeg 2 Skibe (Spanie-Farer) førende Standere 
fra Toppen, hvilke jeg søkte i Tanke at erobre, og som jeg kom dem 
noget nær, begyndte de heftig at cannonere paa mig havde jeg den Tid 
i Sinde at legge den ene om Bord, som blev mig forment af en Fregat, 
der var af Svensken udsendt dem at maintenere, og var da Svenske 
Floden mig saa nær, at jeg maatte forlade bemældte Spanie-Farer, thi 
jeg var beskadiget paa Fokke-Masten og endel Toug-Verk; Vel syntes 
den forbemældte Fregat at vilde ligge mig om Bord, men som jeg ide- 
lig canonerede paa ham blev det forment, endelig kom paa den anden 
Boug en Fregat af 30 Stykker mig haardt ansættende og skiød heftig 
efter mig, mens jeg lod staa til hvad trække kunde, endskiønt min 
Store-Stang var ganske brøstfældig, der blev skudt efter den Svenske 
Fregat fra hans General at han skulde holde ned til ham. Jeg har de 
uforgribelige Tanker, at det skeede i den Henseende at den Pultron 
ikke holdt sig som han burde. Jeg blev en del beskadiget af den Sven- 
ske General Admiral og 2de andre Orlog-Skibe, dog (Gud være æret) 
jeg saa vel undgik deres glubende Tænder; Nu hændte det sig, at da 
jeg efter Ordre lykkelig havde convoyeret Floden til Holland og jeg 
havde 3 Ugers Frist at krydse, forekom mig den 13de Aug. 1713 tvende 
Orlog og et Coffardi-Skib, tonede Dansk Konge-Flag, og som jeg efter 
Skibs-Raadets Godtfindende gik dem imod, praiede den ene hvorfra 
han var kommen, svarede: Fra Kjøbenhavn. Jeg spurgte om Skibets 
Navn, blev Svaret: Nye Elfsborg”, og da det Danske Flag nedstrøgen 
og Svensk igjen ophidset med Laug paa Laug; Jeg som en kongelig 
betroede gik stedse med Danske Konge-Flag, skiød igien det bedste jeg 
kunde, efter 6te Glasses Udløb undkom jeg dem, efter at have faaet 
en Mand qvæst; Jeg kan med Sandhed sige, at de ikke skal rose deraf, 
thi de fik mere Skade end jeg; Da jeg siden kom til Holland har jeg i 
Septbr. i Amsterdam maat søge Credit, saavel for den mig allern. an- 
fortroede Fregat, som Fregatten ,Søe-Ormen” og Snaven ,Neptunus” 
saasom Monsr. Træschau og Dreyer samt Balders Enke 
ei vilde giøre det ringeste Forskud, da dog Proviant med videre Am- 
munition høiligen behøvedes. Den 7de Novbr. udi Formiddags-Vagten 
fik jeg en Svensk Caper paa Jagt, hvilken jeg forfulgte en halv Mil nær 

Elfsborg Castel, hvor jeg formedels Contrarig Vind maatte ankre 
og andet Et-Maal derefter kom lykkelig derfra, havde ikke Lee- 
seyls-Bom sprungen skulde jeg den erobret. Nu har jeg Tid 
efter anden haft adskillige Capere paa Jagt. mens ei været saa 
lykkelig dennem at indhændte, langt mindre at erobre, da Gud ved jeg 
nok har gjort mit Bedste, og som det seneste 26 og 27 Juli haver kom- 
met til en Attaqve med en Fiendtlig, som jeg ugierne maa fornemme 
at skal tiltales for, da lader jeg enhver hosværende derom skiønne, om 
jeg ikke brugte mig det bedste jeg kunde, hvorfor jeg i underdanighed 
begiærer, denne hosfølgende insinuerede Attest maatte indtages for 
Retten læses og i Acten indføres, da noksom skal erkiendes, at jeg i 
alt har brugt min Devoir som tilbørligt. Jeg recommanderer mig i dy- 
beste Underdanighed, i Tanke denne Høye Respective Ret ser mig 
haandhævet efter forekommende loulige Attester og Documenter samt 
Vidners Førelse. Jeg lever i dybeste Underdanighed Deres Høye Ex- 
cellence, Høyædle og Velbaarne, Velædle og Velbyrdige samtlig mine 
Høybydende Naadige Herrers allerydmygste Tiener 
P. I. Wessell.” 


Dermed var krigsforhøret avsluttet. Protokollen slutter således: 


»At alt, saaledes som forbemældt, udi vores Overværelse er pas- 
seret bekræfter vi med vores hænders Underskrift og hos-trykte Zig- 
neter. Datum Fregatten Løwendals Galley ut supra. 

Uldrich Kaas. Johan Wulf Brandt. N. Friise. 
L. 8. L. 8. L. 8. 


H. Lind. 


Rothe sier, at saken ikke gikk til doms, men at generaladmiral 
Gyldenløve gjorde forestilling til kongen med den følge at Wessel ikke 
alene blev frikjent men også forfremmet til capitain. Dette er ikke 
riktig. Søetatens Krigsretsdoms protokoll (beg. anno 1714 den 28de 
juli og endt den 22de desember s. a.) viser med all ønskelig tydelighet 
at saken blev pådømt ved overkrigsretten. Selv senere historieskrivere, 
der har hatt aktene like for hånden, har fulgt Rothe på hans urik- 
tige vel'). 

Overkrigsretten som blev pålagt å dømme i saken bestod av: 
generaladmiral Gyldenløve som præses, admiralene Raben og Barfoed, 


1) Den danske generalstab har selvfølgelig i sitt arbeide en korrekt fremstil- 
ling. 

viceadmiralene Just Juel, Judichæer og Troyel. 2 schoutbynachter, 3 
kommandører og 3 kommandørkapteiner. 

Overfor denne eksklusivt representative forsamling blev Wessel 
— ven fattig norsk gutt”, som han selve kalte sig i brevet til kongen av 
28de juli, stillet. Han hadde da nettop fylt 24 år. Nedkalt fra de norske 
farvann, hvor han på fjerde året hadde hatt sitt tilhold siden sine korte 
kadettdager, var han næsten helt ukjent i Kjøbenhavn og blandt offi- 
cerspersonalet. En kort gjesterolle hadde han gitt høsten 1712, da han 
sprang forbi 52 av sine officerskamerater og avanserte til capitain- 
lieutenant. I begynnelsen av 1714 hadde han ligget en kort tid i Kjø- 
benhavn for reparasjon av fregatten. Og tredje gang var den forelig- 
gende, da han var blitt nedkalt for å tiltales — for hvad? Jo, for å ha 
utsatt sitt fartøi for skade ved å forfølge en større motstander der for- 
søkte å undkomme. Wessels hele optreden ligger godt i linje med 
hans tidligere oplevelser og han finner da også grunn til å introdusere 
sig på dette grunnlag hos den høie oberadmiralitetsrett. Og langt vik- 
tigere enn den forøvrig store skade som han har tilføiet en av motstan- 
derens fregatter, er den moralske betydning av hans forhold. Wessels 
navn var kjent på svenskekysten før. Nu blev hans taktiske og sjø- 
mannsmessige overlegenhet enn yderligere fastslått. At dette hadde en 
overordentlig stor betydning i kampen mot de svenske fartøier i de 
norske farvann er ganske utvilsomt. Dette fremgår da også av Slots- 
lovens skrivelse til admiralitetet, som senere skal refereres. Men denne 
opfatning hadde ikke sjøfiskalen og Wessels skjulte fiender i Kjø- 
benhavn. 

La oss da se på hvad fiskalen hadde fått ut av krigsforhøret om- 
bord på ,Løvendals Gallei”. Han utferdiget sitt anklageskrift under 
23de november og det lyder således: 


»Høybaarne, Høyædle og Velbaarne, Velædle og Velbyrdige, 
Ædle og Mandhafte, Præses og samtlige Tilforordnede udi denne Høye 
respective Ober Krigs Ret! 

Efter Admiralitetets Ordre til Hr. Commandeur Uldrich 
Kaas, saa og til mig, begge af Dato 1lte Novbr. sidstafvigte, er den 
13de og 14de Novbr. næst efter holdt Forhør paa Fregatten ,Løvendals 
Galley” angaaende Capt. Lieutn. Peder Wessels førte Conduite 
udi en næstafvigte 26de og 27de Juli holdt Combat med en fiendtlig 
Fregat udi Nord-Søen, hvilke Ordres jeg beder at maa oplæses. 

Den mig tilstillede Originale allerunderd. Relation til Hs. Kgl. 

Maj. af Dato 28de Juli fra Capt. Lieutn. Wessel beder jeg ligeledes 
maa oplæses. 

Herefter beder jeg Capt. Lieutn. Wessels Ordre fra Slots-Loven i 
Norge af Dato 29 Mai maa oplæses udi hvilken ham anbefales at be- 
skierme Nordlands og Finmarks-Farerne for fiendtlige Armateurs efter 
dessen videre Indhold. 

Hvorledes tilgaaen er den 26 og 27 Juli udi de forefaldne Comba- 
ter, derom har Monsr. Wessel produceret sin holdte Journal, som udi 
Fonrhøret findes indført, om dessen videre Omstændigheder, samt om 
alt hvis til Sagens Oplysning efter min ringe Skiønsomhed kunde be- 
høves at vide, jeg Capt. Lieutn. Wessel, samt hans underhavende Offi- 
cerer og en del Mandskab paa det nøieste har examineret, som jeg 
beder at maa oplæses. 

Af det oplæste Forhør har da denne Høy-Respective Ober-Krigs- 
Ret fornummet, at Capt. Lieutn. Wessel efter hans Tanke har ladet se 
sin Bravoure, som ei heller er at blamere, dersom den med nogen 
mere Conduite havde været accompagnieret; Thi at han har fegtet 
mandelig, der han af sin Fiende og Overmand første Gang er bleven 
attaqveret, og efter hans Subalterners Edelige Forklaringer ei har kun- 
det echapere, og evitere Combat, derudi er han at berømme, men der 
hans Overmand havde forladt ham, og han var udi Stand sig at retirere, 
burde han at have ladet sig nøie med den erholdne Honeur og Vic- 
torie over sin Fiende, og ei igien søgt ham Første, langt mindre Anden 
og Tredie Gang, hvorved han har exponert Hs. Kgl. Majs. ham anbe- 
troede Fregat udi Fare, og sacrificeret sig selv og sit underhavende 
Mandskab, som og Udgangen har vist, idet Hs. Kgl. Mj. ved saadan uti- 
dig Courage har mistet 7 Mand og 21 Mand blesserede, og udygtig- 
gjorde til videre Tieniste. Desforuden har Hs. Kgl. Maj. ei lidt ringe 
Skade paa sin Fregat af Fiendens Canoner, som ikke uden stor Be- 
kostning igien er bleven repareret, hvilket saaledes er den lste Post, 
som udi Capt. Lieutn. Wessels førte Conduite efter mine ringe Tanker 
er at carpere. 

At Monsr. Wessel dermed sin Forseelse vil undskylde, at forme- 
delst han saa sin Fiende og Overmand at løbe for sig, og derfor tænkte 
ham at erobre, samt at han ikke finder nogen Søe-Krigs-Articul, som 
forbyder at attaqvere sin Overmand etc. Samme Undskyldning for- 
mener jeg ei kan validere, saasom Monsr. Wessel burde (om han ellers 
vilde passere for en fornuftig Soldat) ei have fattet saadanne ugrun- 
dede og langt mere forvovne Tanker, thi omendskjønt en Fiende re- 
tirerer sig, derfor maa man ei strax gjøre sig de Tanker, at blive hans 

Mester langt mindre maa man flatere sig deraf, naar man med sin 
Overmand har at bestille. At Mr. Wessel mælder ei at finde nogen 
Søe-Krigs-Articul som forbyder at attaqvere sin Overmand, saa kan 
Monsr. Wessel dog ei negte, at han jo ved alle de Ordres, som ham af 
Admiralitetet Tid efter anden ere bleven given, er anbefalt at bruge 
forsvarlig Søemandskab og Soldatskab. At han udi denne Occasion 
ei har brugt forsvarlig Soldatskab har jeg allerede demonstreret, som 
jeg til denne Respective Ober-Krigs-Rættes Skiønsomhed videre at 
indstille. 

For det Andet, har jeg paa hans førte Conduite videre at carpere, 
at der han saaledes Trende Gange ubeføiet havde attaqveret den 
Fiendtlige Fregat, har han skikket sin Trompeter den Fiendtlige Capi- 
tain om Borde, og iblandt andet ladet ham vide, at han ei havde mere 
Krud udi Skibet, og derfor ham denne Gang saaledes maatte passere 
lade etc., hvorudi mig synes, at hans Conduite ei heller kan approbe- 
res, thi derved gav han sin Faibel tilkjende, som letteligen af Occa- 
sionen havde kunnet profiteres, hvilket ei er Krigs-Brug. 

For det Tredie kan hans førte Conduite derudi ei berømmes, at 
han omsider løb sin Fiende paa Siden, gjorde ligesom Fred med ham, 
og drak et Glas Vin paa hans Sundhed etc., hvilket var en Gasconade, 
som en Søe-mand og Soldat ei er anstaaelig. 

For det Fjerde har Capt. Ltn. Wessel ved disse Trende hans uti- 
dige og Forvovne Attaqver foraarsaget, at Hs. Kgl. Majs. Fregat af 
Fiendens Canoner blev sat udi den Tilstand, at Capt. Lieutn. Wessel 
ei efter Slots-Lovens Ordre kunde komme paa sin Post, at bedekke 
Nordlands og Finmarks Farerne for Fiendens Armateurs, førend den 
med stor Bekostning er bleven repareret, imidlertid vare samme Nord- 
lands og Finmarks-Farere exponerede Fiendens Overfald. Efter hvil- 
ken Beskaffenhed jeg underd. og ydmygst indstiller til denne Høye 
Respective Ober-Krigs-Rættens Dom og Kiendelse: 

Om ikke Capt. Lieutn. Peder Wessel udi anledning af 
den 182 Søe-Krigs-Articul bør at degraderes, indtil saa længe han lærer 
at bruge bedre Soldatskab, og derforuden at betale Mulct og denne 
Processes Omkostning tilstrækkelig. Jeg forbliver stedse Eders Høye 
Excellences Høyædle of Velbaarne, Velædle og Velbaarne, Ædle og 
Mandhafte Præsidies og samtlige Tilforordnedes underdanige, ydmyge 
og tienstfærdige Tienere 

N. Friesse.” 


Fiskalen har ikke kunnet finne noen spesiell paragraff i sjøkrigs- 

artiklene, hvortil han kunde henføre Wessels forseelse. Han må der- 
for ty til kapitel 12, ,Uspecifiserede Tilfælde”. pgr. 182, som lyder 
således: 

»Skulde en Søe-betiente sig ellers udi nogen maade forse sig udi 
noget, som udi disse articler ey er specificeret oc en Søemand ey til- 
kommer, eller som kunde være imod vores ordinaire Love, da skal 
derudi kiendes efter voris Lands Laug oc Søe Rett oc efter vel andta- 
gen Skibs Brug, hvorved den Missgierning oc deraf tilvoxende Fahre 
oc onde Consequencer vel skulle iagt tages.” 

Under 26de november fremla Wessel sin replikk og den lyder 
således: 


»Deres Høye Excellence, Høyædle og Velbaarne, Velædle og Vel- 
baarne, Samtlige udi denne Høye Respective Ober Krigs-Ræt Depu- 
terede. 

Det for denne Høye Respective Ræt av Hr. Fiscal Friis pro- 
ducerede Instrumente, angaaende den med en fientlig Fregat den 
26de og 27 Juli seneste hafte Attaqve, som jeg ved Fiendens første 
Echapering skulde evitere, da kan jeg med Billighed svare, at en liden 
til større Avantage maatte iagt tages, og som den fiendtlige Fregat først 
var med Ild antendt, som af Forhøret sees, og foruden samme Fregat 
tog til Flugt, var min uforgribelige Raison, at han, der af Begyndelsen 
saa ivrig og hart attaqverede, og nu efter saa kort Attaqve vilde echa- 
pere, endelig maatte noget mangqvere, hvilket gav mig Anledning at 
forfølge, helst efter Søe-Krigs-Articulens 115 Post, der forbyder at for- 
lade [sin motstander]. og foruden, endskjønt Hr. Fiscal vil mene ikke 
nogen Åvantage at have været ved Fiendens Retirade, vil jeg under- 
danigst haabe denne Høybydende Krigs-Ræt ei anser Hr. Fiscals util- 
føiede Demonstration herudinden, thi skulde jeg have ladet den fiendt- 
lige Fregat passere, da han søgte at undkomme, havde Hr. Fiscal, efter 
mine Tanker, haft større Aarsag mig at tiltale, endel efter Hr. Lieutn. 
Lunds Vidne, som forklarer, efter de paa den fiendtlige Fregat væ- 
rende Folks Beretning, samme Fregat at maatte give, om Vind og 
Veirlig sig til Entring havde præsenteret, saa lader jeg denne Høye 
Respective Ræt kiende om min brugte Soldaterskab. — 

For det Andet: At jeg ikke skulde brugt min Conduite ved det 
jeg efter Trende Ganges Attaqve haver sendt den fiendtlige Fregats 
Captain en Trompeter om Borde, og ladet ham forstaa, at jeg forme- 
dels Manqvement af Krud maatte saaledes lade ham passere, da er det 
vel skeet, dog min Conduite derfor ei at carpere, thi som fornamtes 

saadan Søe-Gangs Continuering og ingen Leilighed til Entring, hvor- 
ved han kunde erobres (Krudet torde jeg ei alt bortskyde, thi kunde 
mig da en anden fiendtlig Fregat eller Snave muligt have overrump- 
let) sendte jeg en Trompeter om Borde, for at erfare til underd. Ra- 
port, hvad det var for en Fregat, saasom den ikke af den hos mig væ- 
rende Svenske Lods eller mine anfortroede Mandskab kunde kiendes, 
og fordi jeg sagde at forlade ham formedels Manqvement af Krud 
kunde han ei tilsige sig nogen profital Occasion, saasom jeg alle Tider 
da kunde undkomme ham, thi havde han endnu ingen :Stor-Stang op- 
sat, i hvilken henseende jeg ikke ved at have misbrugt nogen Con- 
duite, helst Krigs-Brug det alle Tider kan tillade, saa Hr. Fiscal i slige 
Tilfælde ikke egentlig maa være den Praxis bevidst. thi ved Fiendens 
Indkomst skulde han flateret sig af at jeg, for den af ham tilføiede 
skade, var forceret at lade ham passere, hvilken Skikkelse er og endel 
udi mine underd. og enfoldige Tanker til Honeur for min allern. Konge. 

For det Tredie: At jeg haver gaaet Fienden paa Siden, og skulde 
ligesom giordt Fred ved et Glas Vin paa hans Sundhed, da er herved 
min omstændelige Forklaring at da han igiennem en Sprach-Trompet 
af mig var begiærende at vedtales, consenterede jeg det, efter forhen 
giorte Betænkning det ene for at bese Skibet i sig selv, det andet for 
nogenlunde at bese Mandskabets Styrke, ifald nogen Leilighed til En- 
tring endnu skulde begivet sig og som jeg da kom ham paa Siden, 
raabte han til mig og drak min Skaal med 7 gange Hurra; Jeg skulde 
formode, at det ei skulde komme min Conduite noget til Miscredit at 
jeg besvarede hans Skaal med 3de gange, thi Ære mod Ære er Brug 
og Maade over al Verden; Hvad sig det af Hr. Fiscal paaraabende 
Freds-Monstrum angaar, da kan noksom klarligen sees af det holdende 
Forhør, jeg i alt har tracteret ham en Fiende, og af yderste Flid gjort 
mit Beste, saa jeg derved ikke spildte eller forkleinede min eller no- 
gens herudinden førte Søemands og Soldatskab, og tror jeg nok, at 
Hr. Fiscal haver freqventeret eller er bekiendt mange saadanne Ren- 
contres i saadanne Tilfælde at besvare et Glas Vin. 

For det Fierde: At jeg formedels samme hafte Attaqve ei har 
kundet exseqvere Slotslovens Ordre, med at bedække Nordlands og 
Findmarks-Farerne, da kan jeg med min Journal samt ganske Folk 
godtgjøre, at jeg en temmelig Tid holdt det krydsende imellem Bergen 
og Trundhiem, samt Hetland fra og til, imidlertid arriverede jeg uden- 
for Lindingsnæs, saasom mig af en Engelsmand blev bevidst, at en 
fiendtlig Huckert krydsede der udi Farvandet, hvor jeg da holdte en 
Dags Tid, da jeg gik ind udi Flekkerøen, endel for at expedere nogle 

Breve og Rouler til Commissariatet, og endel for at forsyne Fregatten 
med fersk Vand, og laa jeg da udi Flekkerøen en halv Dag, da jeg 
strax forføiede mig ad Søen, min Reise Nord paa at fortsætte. — Imid- 
lertid er denne fiendtlige Fregat mig forekommen, hvoraf jeg saa hef- 
tig søgtes, og efter foregaaende Forhørs Forklaring fraskiltes, er og 
ingen af mig allern. anbetroede Skibe, som jeg havde at beskierme 
paa denne Kryds-Togt, hverken før eller efter Actionen af Fienden 
enten taget eller forjaget. Hvad ellers den Irættesættelse angaar ved 
den af Fiendens Canoner tilføiede Skade paa den mig allern. anfor- 
troede Fregat, da kan jeg det ikke nægte, thi man ved at Canonen er det 
Instrument, som temmelig lader se sin Effect hvor den træffer, og var 
det mig umulig den fiendtlige at forbyde Fregatten eller Mandskabet 
at beskadige, med mindre jeg som Cujon straxen vilde strøget for før- 
ste Laug, da Hs. Maj. intet havde faaet tilbage af Fregatten, og mit Re- 
nome da alle Tider skulde kaldes en Pultron. Jeg tror vel at Fiscalen 
endnu haver i frisk Hukommelse, at den langt større fiendtlige Fregat 
var langt slettere tilredt af de mig allern. anbetroede faa Canoner, 
hvorfore og den fiendtlige Captain af Admiralitetet udi Gothenborg 
virkelig tiltales, ja end-og for den mig paabyrdede Attaqve, ved hvilken 
han er bleven ganske forskudt. Hvad videre den af Hr. Fiscal mig 
uden ringeste Raison tilføiede Irettesættelse paa Conduite og Charges 
Forkleinelse angaar, henstiller jeg til den Høye Respective Rættes 
Kiendelse, i Tanke, at han for sine haarde Irettesættelser vedbørlig 
vorder tilrættesat, paa det enhver retskaffen Kgl. Officer, der med Nid- 
kjærhed vil forrette det den allern. er anbetroet, for saadan Tiltale 
herefter ei alene kan vorde friholt, mens endog efter hans Meriter til 
Emploi vorde eftertænkt, thi ellers vilde enhver af min Caractere, udi 
det mindste have Frygt for at formaintinere sig, om de faar saadan en 
Occasion ikke skulde i Naade blive anseet. Jeg ser mig recommenderet 
stedse med forblivende 

Deres Høye Excellence, Høyædle og Velbaarn, Velædle og Velbaarne 

Samtlige Høye Herrers allerydmygeste Tiener 
P. I. Wessell.” 

Sjøkrigsartiklenes pgr. 115, hvortil Wessel henviser i anledning 
av fiskalens hovedanklagepunkt, lyder således: 

»Alle de som udi Slaget fra Fienden viger eller afsacker uden at 
de nøyagteligen kunde beviise, at de dertil formedelst bekommede 
Skud under Vandet, extraordinaire Skade paa Masterne, Seyl eller an- 
den Hovedskade og Ulemper tvunget verit hafver, skulle som de der 
videntlig deris Pligt forglemt hafver, derfor straffes paa Lifvet.” 

Det må medgis, at det var en glimrende turnering av fiskalens på- 
stand. Hele replikkens offensive ånd, fremført som den var under et 
humoristisk tilsnitt, undlot da heller ikke å gjøre sin virkning. 

Proseduren begynte den 28de november og dommen falt den 
15de desember. Kommandørkapteinene frikjente ham for tiltale for å 
ha innlatt sig flere ganger i kamp, men stemte for, at han skulde straf- 
fes med å miste sin kommando og ansettes som subaltern, fordi han 
var løpet fienden på siden og hadde drukket glass med ham; komman- 
dørene og schoutbynacht Thambsen frikjente ham ganske, schoutby- 
nacht P. Hjort stemte for, at han skulde miste et halvt års gage og be- 
tale 20 rdl. til fiskalen, 12 til protokollen, viceadmiralene frikjente ham 
i den foreliggende sak, men fant at en særlig rett burde undersøke, om 
han hadde handlet forsvarlig ved å fjerne sig 60 mil fra sin stasjon blott 
for å komme i kamp, begge admiraler og generaladmiralen stemte for 
fullstendig frifinnelse. 

Der var altså 10 stemmer av 14 for frifinnelse efter tiltalen. Denne 
omfattet, som tidligere nevnt, ikke hans forseiling sydover. De av vice- 
admiralene nevnte 60 mil er målt fra Statt. men Wessels konferanse 
med myndighetene i Bergen synes ikke å ha bundet ham til dette 
sted. I ethvert fall er ikke dette spørsmål blitt belyst. Admiralitetet 
skulde dog senere komme tilbake til dette, som senere skal bli vist. 
Kommandørkapteinenes standpunkt synes noe søkt. 

Frifinnelsesdom blev avsagt den 15de desember og lyder således: 


”yl. Hvad sig angaar dend imod Capt. Lt. Wessel formerede Be- 
skyldnings Post, at han 3de Gange har søgt Fienden, effter at hand 
første Gang, som var dend 26 Juli nestafvigt, af den fintlig Fregat var 
attaqveret, og derwed skulde have exponeret Hans Maitts. Fregatte, 
saa og derved faait 7 døde og 21 qveste, saa og ellers Fregatten udi en 
og anden Maade derved bleven beskadiget, huilcke 3 Ganger Angage- 
mant Fiscalen formeener Captain Lieutnanten skulle have eviteret i 
Henseende, at den fintlig Fregat var af støre Force, end dend hannem 
andfortroede Fregat war; da, som det af alle de udi Forhøret førte 
Widners Udsigende er klart, at Captain Lieutnant Wessel den første 
Gang ei har kundet undseile den fintlige Fregat og altsaa, da hand af 
den blev attaqveret, været foraarsaget at slaae, og til de sidste Attaqver 
er bleven encourageret ved det at samme, efter meerbem.te Widners 
udsigende, skal have giort det bæste for at undseile, og hand saaleedes 
derved har kundet giøre sig Haab den at bemestre, da effter slige Om- 
stendigheder eragtis Capt. Lt. Wessel udi denne Casu sig ei noget at 

have forseet, mens har giort huad en Søemand og Soldat tilkommer 
og altsaa udi dend Post aldeeles frikiendes. 

Belangende dend anden Post, at Captain Lieutnant Wessel har 
sent sin Trompetter omborde paa den Fintlige Fregat og den derpaa 
commanderende Officer ladet siige, at hand hannem dennegang, af 
Mangel paa Krud motte quitere, hvorved Fiscalen formeener, at hand 
Fienden har giort sin Force bekient, da som Forhøret udwiiser, at be- 
melte Fintlige Fregat, da allereede saaledes paa løbende og staaende 
Redskab var heskadiget, og dend hannem anfortroede Fregat derimod 
var udi Stand alle tiider at kunde seile fra hannem, og Fienden ej hel- 
ler til saadan Budskab sig noget kunde forlade, altsaa eragtis icke hel- 
ler at denne Post kand komme Capt. Lt. Wessel til nogen Prejudice, 
men af sig selv hendfalder, saavelsom dend 3die Post, hvorudi Fisca- 
len formeener, Capt. Lieutnant Wessel sig endog har forseet, idet hand 
effter de 3 Gangers Combat er løben den fintlige Fregatte paa Siiden 
og drucken den commanderende Officeers Skaal, allerhelst som der- 
ved ingen Skade er skeed, eller Hans Maitts. Thieneste noget lidt. 

For det 4de huad sig angaar den Irettesettelse, Fiscalen over 
Capt. Lt. formerer, formedelst at hand ved haffte Combat har satt Fre- 
gatten ud af Stand til at fuldføre dend hannem fra Slodzlowen givne 
Ordre, da, som derudi Hans Kongl. Maitts. om denne Krigs-Rætts Hol- 
delse indkommene allernaadigste Befaling ei noget wiidere mentio- 
nerer, end alleene om den holte Combat, saa kand derpaa ei heller 
noget kiendis, og Fiscalens i saa Maader giorde Paastaand ligesaalidet 
bifaldes, som at Captain Lieutnanten burde med Straf ansees, forme- 
delst de Mennisker, som ved Combatten er bleven døde og qveste, saa- 
som Captain Lieutnant Wessel, der blev obligeret til at engagere sig 
med Fienden og at slaae, det icke har kunnet hindre, mens hans eget 
Lif saavel standet udi Wowe som hans Underhavendis. — Af huilcke 
Omstendigheder Krigs Rætten icke kand tilfinde Capt. Lt. Wessel effter 
Fiscalens endelig giorde Irettesettelse for nogen af de imod hannem 
anførte 4 Poster at liide noget, effter dend alligerede 182 Art. mens 
han udi allemaader for Fiscalens Tiltale udi denne Saeg fri at vere og 
Processens Omkostning at ophævis. — 

Datum Ober Admiralitetet den 15. Dec. 1714.” 


Det synes ikke som om Wessel har næret noen frykt for å bli 
fratatt kommandoen på fregatten. Mens den høie rett er beskjeftiget 
med sine overlegninger skriver han den 9de og lite til Holmens chef 
viceadmiral Judichæer med anmodning om at han vil assistere ham 

med utrustning av fregatten, så at han dess hastigere kan komme i seil- 
bar stand. Han beklager sig også over sin overskipper Boss, der ikke 
er tilstede og som aldri kan ha sine ukesedler iorden. 

En god støtte hadde Wessel under retsforhandlingene i Slotslo- 
vens henstilling til admiralitetet om snarest å få ham op til Norge igjen. 
Disse skrivelser viser tilfulle at det tidligere omtalte cirkulære til amt- 
mennene angående fregattchefenes tilbøielighet til å ligge i havn, ikke 
var myntet på ham. I skrivelse av 16de november til admiralitetet heter 
det: ,Saasom nu heroppe ingen officerer befindes som paa Vigsiden 
og ellers over alt saavel er bekjendt som Capit. Lieut. Wessel, ey heller 
nogen fregat til krydsning saa beqvem som Løwendals Gallei hand fø- 
rer, saa var det at ønske, at hand saa snart mulig var, igien maatte op- 
komme paa Vigsiden at Recognosere og her i Nordsøen at krydse, hvil- 
chet man til Eders høye Excellences og Høytærede Herrers behagelige 
Villie tienstskyldigst indstiller.” 

Under 27de november skriver Slotsloven igjen til admiralitetet, 
hvor den i høie toner uttaler sig rosende om Wessel. Den danske ge- 
neralstab henviser i sitt arbeide til nevnte skrivelse, men på min hen- 
vendelse til såvel det norske som det danske riksarkiv har jeg fått det 
svar at den ikke finnes der. Hvor den er å finne vet jeg således ikke. 

Samme dag dommen falt skriver Wessel til Slotsloven. Brevet gir 
et sterkt uttrykk for den takknemlighet han føler for den ydede 
støtte. Med berettiget stolthet vedlegger han også en gjenpart av dom- 
men og uttaler sin glede over igjen å komme tilbake til de norske far- 
vann, hvad han venter å få ordre til, såsnart han er ferdig med en 
ekspedisjon til Østersjøen med schoutbynacht Gabels eskadre, hvortil 
han umiddelbart efter dommens avsigelse er beordret. Denne beor- 
dring føler han som en særlig gunstbevisning av kongen, hvem han 
har søkt umiddelbart efter dommens avsigelse. Av den vedlagte kopi 
av dommen mener han at de høie herrer , kand see hvor fore ieg er 
blefven questioneret; det er alletiider gott at hafve en god samvittighed 
og Een Ren sag saa har mand iche at frøgte forre og tviles iche paa 
at hans Majst. jo udi Naade vild anse.” 

Wessel gikk altså, straks dommen var avsagt, op til kongen og 
meddelte ham personlig resultatet. Men han nøiet sig ikke hermed. 
Offensiv som han var i hele sitt anlegg benytter han det gunstige øie- 
blikk til å andra om forfremmelse. Skrivelsen finnes ikke i original, 
men innholdet fremgår av refererte saker 1714 21 desbr. nr. 11*). Det 

fremgår herav at han ved sin skrivelse har vedlagt den nettop avsagte 
overkrigsrettsdom og henviser til at den av ham førte konduite er blitt 
approbert. Og da det herav fremgår at han har opført sig som en ære- 
kjær sjømann og soldat, hvad også bekreftes av en skrivelse fra Haus- 
mann til Gyldenløve, så ber han om at Hans Majestet vil bevise ham 
sin nåde ved avansement, hvorved såvel han som andre ærekjære offi- 
cerer vilde encourageres til ved forefallende leilighet å ofre alt for 
Hans Majestets tjeneste. Kongen påførte ansøkningen følgende reso- 
lusjon: ,»Die Admiralitet håtte das Urtheil nebst ihr Sentiment ein- 
zusenden.” Hvad admiralitetet har svaret vet jeg ikke. 

Den 20de skriver han til generalkommissariatet angående syke- 
behandling og innkvartering av de sårede efter kampen. Skibsbarbe- 
ren hadde efter Wessels ordre rekvirert de fornødne medikamenter 
hos apotekeren i Kristiansand, og denne hadde ved prosess fått sig til- 
kjent beløpet herfor av rådmann Mortensen. Det samme gjaldt inn- 
kvarteringspengene for de syke. Rådmannen søker nu forgjeves å få 
sig beløpet refundert av Slotsloven og henvender sig derfor til Wessel. 
Det er atter igjen et bevis på de pengevanskeligheter og mangel på 
organisasjon som man på den tid arbeidet under. 

Wessels glimrende optreden både under kampen og under pro- 
sessen hadde selvfølgelig henledet opmerksomheten på ham. Gabel, 
som nu skulde på tokt i Østersjøen, forlangte ham med som krysser- 
chef. Wessels brev til Slotsloven røber en utpreget stolthet over denne 
utmerkelse. Den 19de hadde han skrevet et personlig brev til kongen 
i denne anledning med anmodning om at lieutenant Petter de Ferry 
og kadett Jørgen Fridrich Brun, som var med ham, måtte få et halvt 
års gage og lover at han næst Guds nådige bistand til fullkommenhet 
skal utføre den ekspedisjon hvortil han av Gabel er blitt anbefalt 
Under 22de desember skriver han til generalkrigskommissariatet an- 
gående samme sak. 

Men hans skjulte fiender skulde få ennu større grunn til misun- 
delse. Ti den 28de desember blev Wessel utnevnt til capitain. Han 
hadde altså nettop fylt 24 år og som tidligere nevnt var efter Garde 
den gang capitains grad i marinen å jevnføre med majors grad i ar- 
meen. Det var derfor en ekstraordinær forfremmelse som blev Wessel 
tildel efter fiskalens mislykkede forsøk på å få ham degradert. 


Wessels bestalling til capitain lyder således: 

»Vi Friderich den Fjerde af Guds Naade Konge til Danmark og 
Norge, de Venders og Gothers hertug udi Slesvig, Holsteen, Stormarn 
og Ditmarsken, Greve udi Oldenborg og Delmenhorst p. p:: 

Giøre vitterlig, at vi Allern. have antaget og bestilt, saa og her- 
med antage og bestille Os Elskelig Ædle Peter Wessel til at 
være Capitaine ved Vores Søe-Etat; Thi skal han være Os, som sin Ab- 
solute og Souveraine Arve Konge og Herre lydig huld og troe og udi 
alle Maader vide og ramme Vores Gavn og Beste, Skade og Forderv 
derimod af yderste Magt og Formue hindre og afværge; Saa og hvis 
han saaledes til Vores Præjudice i Forfaring bringer, sig ikke alleneste 
Strax uden nogen Undseelse derimod sætte, men end og det Os uden 
Ophold tilbørligen aabenbare og give tilkiende; Særdeles skal han 
Vore Søe og Krigs-Articuler og Forordninger, som enten allerede givne 
ere eller herefter givne vorder, tilbørligen efterkomme og udi alle 
Krigs-Bestillinger og ham anbetroede Forretninger sig med største 
Flittighed villig og hørsom lade finde og bruge med Liv og Blod over- 
alt og imod alle, naarsomhelst og hvor han bliver commanderet saavel 
som udi alle andre forefaldende Occasioner sig saaledes skikke og for- 
holde, som det en ærekiær tapper Capitaine til Søes og tro Tiener eig- 
ner bør og vel anstaar og han agter at svare og være bekiendt. Skrevet 
paa Vores Kongel. Residence 

Under Vor Kongelig Haand og Signet 
Friderich R. 
(L. 8.) 


C. C. v. Gabel. 


Denne utnevnelse kommer i et sterkt relief, sett på bakgrunn av 
de rådende avansementsforhold og den misfornøielse som dess- 
angående gjorde sig gjeldende innen etaten. I et avansementsforslag 
hadde admiralitetet under 25de februar 1714") forestillet kongen den 
sKleinmodighed” som viste sig hos den største del av sjøofficerene 
derved, at de som var sig bevisst å ha forrettet den tjeneste, hvortil 
»Gud og Lykken” hadde gitt dem leilighet således, at kongen ingen 
årsak hadde til å være dem unådig, fant sig meget ,decouragerede” 
derved, at adskillige var blitt dem foretrukket som hadde hatt den 
lykke ved heldige omstendigheter å erhverve sig kongelig nåde, og som 
derved ikke hadde gjort annet enn enhver i lignende stilling vilde ha 
gjort. Da kollegiet efter den kunnskap, det hadde om enhvers duelig- 

het, ikke kunde nekte, at de, som således var satt tilbake, var i alle 
henseender likeså duelige som de der hadde avansert, så kunde det 
ikke undlate å melde kongen dette. Under 22de mars resolverte denne 
herpå, at han for øieblikket ikke vilde bevilge noe avansement. løvrig 
måtte det ikke forekomme sjøofficerene , fremmed”. dersom deres ka- 
merater, om de enn var yngre i tjenesten, blev belønnet når de hadde 
fått en lykkelig leilighet til å utmerke sig, da Kongen vilde at de, som 
hadde gjort sig fortjent, uten hensyn til ansiennitet skulde belønnes og 
avanseres. 

Det er grunn til å tro, at Wessels utnevnelse til capitainlieutenant 
høsten 1713 var en av foranledningene til denne misfornøielse blandt 
sjøofficerene. At han nu, et år efter, avanserte til capitain, skulde ikke 
gjøre forholdet bedre. — 

1714 var således henrunnet uten store krigerske begivenheter i 
Nordsjøen. Den sjøgående norske styrke hadde imidlertid fortsatt sitt 
arbeide. Ikke ved konvoyer på utlandet. Ti avslutningen av den span- 
ske arvefølgekrig hadde frigjort den engelske og hollandske koffardi- 
flåte således at den utenrikske skibsfart besørgedes av disse'). Der- 
imot oprettholdtes forbindelsen med Danmark og konvoyeringen langs 
kysten fortsattes. Hertil kom kryssertjenesten, hvori spesielt Wessel 
hadde vært beskjeftiget. Med basis i den norske kyst helt fra Stavern 
til Kristiansund hadde han gjennemkrysset det vidstrakte farvann med 
Skagen, Revet og Shetlandsøene som ytterpunkter. Og i skrivelse av 
26de juni s. a. anfører Bergens rådstue til Slotsloven at den ,ærbødigst 
takker paa denne Byes Negotianters Vegne for Deres Excellences Naa- 
dige Forslag og Assistance til Commerciens befordring.” 

Men ikke mindre enn 3 av de norske snauer gikk under i årets 
løp. »Sjøe-Ormen” forsvant på veien ned fra Bergen, og man hørte 
intet til besetningen. Wessels gamle , Ormen” forliste 4de april på Vik- 
siden, besetningen blev reddet og kom hjem over Sverige. Og endelig 
forliste, som allerede nevnt, Norske Vaaben" i juli på tokt i avdeling 
under Wessel. Heller ikke dennes besetning hørte man mere noe til. 

Men det norske skjærgårdsforsvar hører man, som naturlig er, 
intet til. Det lå, såvidt jeg kan se, også dette år oplagt, hvad der var 
naturlig, da det ingen nytte kunde gjøre til handelens og skibsfartens 
beskyttelse; ikke engang på kysten. 


1) O. A. Johnsen: Norges historie. 

Som tidligere anført blev schoutbynacht Gabel i slutten av de- 
sember beordet ut i Østersjøen med en eskadre for å hindre overførsel 
fra Sverige til Pommern, hvor man efter Carl XII's hjemkost ventet 
store begivenheter. Gabels eskadre skulde bestå av 4 linjeskibe og 
endel fregatter, og til disse siste hørte altså ,.Løvendals Gallei”. Gabels 
seiler-ordre av 17de desember gikk ut på”), at han skulde hindre alle 
transporter og visitere alle nøitrale skibe som påtraffes. Under forføl- 
gelse måtte han ikke utsette sig for noe; når leilighet gaes og intet der- 
ved forsømtes, kunde han gjøre .diversjoner” iland. 

Den 25de heiste Gabel sitt kommandotegn på ,Beskjærmeren”, 
men først den 30te var han seilklar. Han medførte en forseglet konge- 
lig ordre, der først måtte brytes en mil utenfor Renden. Den var av 
21de desember, og lød på å avgå til Bornholm og bli liggende der inntil 
den svenske transport kom ut; han skulde angripe, selv om den sven- 
ske eskadre var 3—4 linjeskibe sterkere enn han selv, og trenge inn i 
transportflåten, selv om han derved løp fare for å miste et linjeskib 
eller en fregatt. Derefter skulde han med ,god konduite” retirere. Vil 
noen av chefene ikke gjøre deres ,devoir”, suspenderes de; intet skib 
må uten særlig ordre forlate eskadren. Bornholms kommandant, ge- 
neralmajor Reedtz, skulde være ham assisterlig, og fyrer skulde tendes 
på hver ende av landet. 

Det er altså fremdeles transportflåten som er det strategiske mål. 
Men ordren var da i alle fall offensiv nok, et stort fremskridt fra tid- 
ligere år. 

Fregattene ,Raa” og ».Løvendals Gallei” forlot Kjøbenhavn den 
30te desember") for å rekognosere. Wessels journal finnes ikke for 
tiden inntil 17de april 1715. Man er da henvist til å følge Rothe. som 
synes å ha hatt journalen til sin rådighet. Nyttårsdag var Wessel oppe 

under Hanö, like ut for Carlshamn. Og da hans opgave øiensynlig har 
gått ut på å skaffe underretning om svenskenes forehavende med hen- 
syn til transporten, sendte han ifølge Rothe den 3dje januar sin chalupp 
iland ved Ternö, kloss op under Carlshamn, under en løitnants kom- 
mando. Ordren gikk ut på å skaffe et par mann der kunde gi pålitelig 
beskjed om forholdene i Carlscrona og Carlshamn. Løitnanten kom 
ombord med to faste mannskaper av den svenske flåte, og på grunnlag 
av disses utsagn satte Wessel op et omstendelig dokument"). Hoved- 
innholdet av dette er, at flåten er oplagt og at der kun finnes noen få 
fregatter tiltaklet. Der var intet som tydet på at der forestod noen 
transport; ingen skibe var samlet, alt folk lå i sine kvarterer, og der var 
intetsomhelst oplest fra prekestolene som kunde tyde på slikt. Der var 
over hele riket blitt holdt stor takksigelse og avskutt gledessalver i an- 
ledning av kongens ankomst til Stralsund, og man ventet at flåtens 
mannskap til påske efter sedvane vilde bli innkalt. 

Wessel seilte nu, ifølge Rothe, op under Svaneke på Bornholm, 
hvor han sendte en løitnant iland for å undersøke om man fra øen 
hadde observert noen svenske fartøier. Da dette ikke var tilfelle, la 
han igjen østover og gjorde herunder forgjeves jakt på en hollandsk 
galiot. Om natten fikk han en himmel-storm, som nødte ham til å søke 
havn i Christiansø, hvor han red stormen av med fare for å drive iland. 

Den 8de januar var Gabel med sin eskadre ankommet til Born- 
holm. Samme dag sluttet Wessel sig til ham, overførte de to svenske 
matroser og avleverte deres erklæring. Gabel kalte straks skibschefene 
ombord til krigsråd. Han stolte ikke på de svenske matrosers utsagn”) 
og krigsrådet fattet da beslutning om at Wessel igjen skulde seile op 
under Carlscrona for å undersøke om der fantes transportskibe og om 
der lå noen orlogsskibe tiltaklet. Videre skulde han forsøke å få fatt 
på noen lodser fra Grøn Eiland. 

Wessels rapport er av 1lte januar. Efter denne kom han sig om 
eftermiddagen den 10de efter lang lovering op under innløpet til Carls- 
crona. Her seilte han så langt inn, at han og hans officerer tydelig 
kunde observere, at den svenske flåte lå avtaklet. Like i innløpet hadde 
han møtt en Låbecker galiot for utgående. Såsnart han hadde fått sett 
hvad han vilde, satte han efter galioten, innhentet den og tok skippe- 
ren og tre andre personer, deriblandt en passager, ombord til sig, like- 


1) Dokumentet haes. 
7”) Gabel til admiralitetet av lite januar D. R. A. Til admiralitetet innkomne 
saker 1715. 

som han tok galioten på slep. Dette var den 10de januar, hvilken dato 
finnes på den på tysk opsatte erklæring av de fire menn. Denne erklæ- 
ring går ut på: At samtlige linjeskibe lå avtaklet og mannskapene var 
sendt iland i sine kvarterer. Videre at endel fartøier, deriblandt ,Hvita 
Örn”, hadde lidt havari eller forlist. Over til Pommern var sendt endel 
tømmermenn for å bygge fregatter der. De orlogsfartøier som hadde 
vært ved Neutief var seilt hjem, men på grunn av ugunstig vind hadde 
de seilt til Calmarsund og lagt op der. Der spargertes at et av disse 
fartøier var gått under med hele sin besetning. Om transporten var 
intet å høre og ingen transportskibe hadde vært å se. Heller ikke var 
der gjort noen anstalt med rytteri og infanteri, og ennu mindre med 
furagering og annet til en transport nødvendig. Hverken i byen eller 
på landet kjente folk noe til transportforberedelser. Over hele landet 
var avholdt takkebønner i anledning av den svenske konges ankomst 
til Stralsund. Heller ikke var der ventet noen transport fra Stralsund 
til Sverige. For 14 dager siden var en hollender kommet til Carlscrona 
fra Kjøbenhavn og hadde berettet, at endel orlogsskibe der lå klar til 
å løpet ut, hvilket man imidlertid ikke tenkte sig muligheten av så sent 
på året. Soldatene lå på landet i sine ordinære kvarterer. 

Med disse viktige og nøiaktige oplysninger kom Wessel tilbake til 
Gabel den 11te januar. Samme dag lettet denne med eskadren og seilte 
til Kjøgebukt. Wessel blev derimot sendt direkte inn til Kjøbenhavn 
for å avgi muntlig rapport til kongen. I sin medgitte skrivelse sier 
Gabel'). at der i Sverige ikke var tenkt på noen transport, men at det 
hele er falsk spargement, ,,0g kan jeg ikke noksom rose capitain Wes- 
sels conduite, til hvilkens mundtlige rapport jeg mig allerunderdanigst 
refererer.” 

Den 19de la eskadren op, og ifølge Rothe la Wessel innenfor bom- 
men den 22de og slukket sitt kjøkken. 

Det må være riktig at han har strøket kommandoen, ti det mer- 
kelige brev som han skrev den 28de januar til kongen er datert Kjø- 
benhavn uten angivelse av fregattens navn. Han anmoder heri om å 
få ombyttet sin fregatt med en annen og større og å få sig underlagt de 
5 norske fregatter så skal han ikke alene påta sig å holde de norske 
farvann ren for kapere, men han mener også å skulle få ruinert eller 
erobret de svenske linjeskibe og fregatter som er på tokt i Nordsjøen 
fra Göteborg. En sådan foranstaltning er han sikker på vil være Slots- 


1) Gabel til kongen av llte januar 1715. Til Krigscancelliet indk. sager 1715 
(Søetaten). D. R. A. 

loven og undersåttene i Norge en kjærkommen tidende. , For Enden 
god, alting godt med mig”. Har de svenske i Göteborg hittil hatt frykt 
for den lille makt han har kommandert over, så skal han nu tilfulle få 
revanche for de hilsener de tid efter annen har sendt hinannen. »,» Thi 
Gud er bedst bekiendt, at Villien er god men Evnen svag”. Han ber 
tilslutt om pardon for sin frihet, men tviler ikke på at han vil bli bønn- 
hørt. 

Denne skrivelse røber en ganske usedvanlig grad av selvtillit hos 
en mann som nettop hadde fylt sine 24 år. Som chef for den norske 
sjøgående styrke vil han organisere jakten på de svenske armateurs i 
de norske farvann, en forholdsregel som hittil hadde vært i høi grad 
forsømt og som Wessel hadde hatt den beste anledning til å savne. I 
selve anmodningen ligger en sterk klander mot admiralitetet, der hittil 
ikke hadde forstått å løse opgaven tilfredsstillende. Det viste sig da 
også, som rimelig kan være, at admiralitetet reagerte meget kraftig 
- mot denne pågående ansøkning. 

Oberkrigssekretæren, Eichstedt, oversendte efter kongens ordre 
ansøkningen til admiralitetet med forlangende om dettes ,allerunderd. 
Erklæring til nærmere allern. Resolution”. 

Under 8de februar avgir admiralitetet sin erklæring, der er over- 
ordentlig interessant til belysning av såvel admiralitetets fortørnelse 
som av vurderingen av Wessel på denne tid. Admiralitetet begynner 
med å si, at det med forundring har fornummet Wessels forlangende 
om en større fregatt og hans foregivende om, at han med den øvrige 
norske sjøarmatur vil påta sig å holde Nordsjøen ren. Dette siste fin- 
ner admiralitetet Wessel ganske uvedkommende, såmeget mere som 
det er en post som langt overgår hans judicium og skiønsomhed. Han 
røber i dette sitt forslag en umåtelig ambition og er i så henseende gått 
langt ut over den modesté, som sømmer sig hans alder og erfarenhet. 
Skal der foretas noen forandring i organisasjonen — og det er admi- 
ralitetets uforgripelige mening at noe sådant er unødvendig — så kan 
kommandoen i alle fall ingenlunde tiltroes Wessel» ,geftersom hans 
Conduite dertil er ligesaa utilstrækkelig, som Eders Maj. med hans Gua- 
rantie udi saa important een Post kan være tient”. Forøvrig fremhol- 
der admiralitetet, at fregatten Raa” ligger seilklar under en ældre chef 
enn Wessel, hvad der også er tilfelle med ,Søeridderen”, chef capitain 
Vosbein. Den Wessel beviste køl. nåde synes — som han selv sier — 
å ha gerådet ham til frihet, i hvilken anledning admiralitetet minner 
om at han i 1712 forbigikk 27 premier- og 24 sekondløitnanter, ,af 
hvilke de fleste var vel saa dygtige og meriterede som hand, da hand 

dog samme aar ej gjorde bedre end een hver Lieutenant, som ichun 
kommanderte en skibsbaad, der dog hver tog en Prise og brendte een- 
deel af Fiendens Transport under Lante Rigen”*). Og videre har han i 
desember sistleden forbigått 9 capitainlieutenanter. ,af hvilke de fleste 
er vel saa meriteret som hand, om icke bedre”, og det i anledning av 
kampen ved Lindesnes, hvor man vel ikke kan nekte at han har utvist 
tilbørlig bravour, men hvor han uten nødvendighet hadde fjernet sig 
60 mil fra sin post, et forhold som overkrigsretten vel var opmerksonm 
på, men ikke vilde medta, da denne side av saken ikke var berørt i 
tiltalen. 

Det er interessant å se admiralitetets uttalelser i lys av Wessels 
videre karriere. Helt siden han som kadett søkte om å få en fregatt å 
føre har det alltid gått slik, at ikke lenge efter at forbauselsen over hans 
freidighet har lagt sig. har han også hatt kommandoen. Således skulde 
det også gå denne gang. Innen rett lang tid var gått hadde han en kom- 
mando i de norske farvann som var betydelig større og som hvilte på 
ganske andre vanskelige forutsetninger enn de han i denne sin ansøk- 
ning baserte sig på. Og ett er sikkert: Det er Wessel som har rett når 
han peker på, at den norske sjøgående styrke trenger en fast organisa- 
sjon under direkte kommanderende sjømilitær chef. Admiralitetets 
sterke uttrykk formår ikke å overbevise om, at det er det og ikke Wes- 
sel som forstår sig på disse spørsmål. 

Som det fremgår av såvel Wessels skrivelse til Slotsloven av 15de 
desember og av hans skrivelse til kongen av 28de januar, hadde det 
den hele tid vært forutsetningen, at han skulde tilbake til Norge med 
sin fregatt. Rothe sier, at han allerede den 30te januar igjen tendte sitt 
kjøkken og han benyttet tiden til å efterse og reparere fregatten. Den 
19de februar får han i alle fall ordre fra admiralitetet om atter å begi 
sig til Norge. Han skal ta med 50 avtakkede menn av Bergenhusiske 
regiment, og seile til Kristiansand og der avvente Slotslovens ordre. 

Efter Rothe forlot han Kjøbenhavn den 26de og var den 27de 
oppe under Norge, hvor han landsatte capitainlieutenant Davidsen, der 
skulde avløse capitain Sahlgård på »sLeoparden”, da denne hadde vist 
sig opsetsig overfor kommandør Rosenpalm, samt endel andre passa- 
gerer. Selv seilte han vestover, men måtte den 2nen mars søke nød- 
havn i Mærdø. Herfra sendte han en skrivelse til Slotsloven, hvori han 
anfører, at han ved første anledning seiler til Kristiansand hvor han 


1) Se herom Wessels fremstilling av affæren såvel i journal og rapporter like 
efter angrepet likesom i 1717, da han innga en liste over de priser han i sin tid 
hadde tatf. 

landsetter de medtagne soldater og forventer sin egen soldateske om- 
byttet med friske folk. Der vil han også avvente deres høirespektive 
ordrer om hvor han skal forseile, Øster eller Nord, eller hvor de høie 
Herrer behager”. 

I Mærdø red han av en storm hvorunder begge hans akterfortøi- 
ningen røk og han kom på land med helen av fartøiet og fikk roret 
knust. Han fikk det dog reparert såpass, at han den følgende dag kunde 
seile videre til Kristiansand, hvortil han ankom samme dag. Her blev 
han liggende til den 21de for å avvente Slotslovens nærmere ordre. Her 
fikk han også innsatt nytt ror, rekvirerte proviant og kostpenger som 
han øiensynlig ikke fikk. 

Fra Slotsloven fikk han ordre til å krysse mellem Skagen og Sta- 
vern. Da han den 21de forlot Kristiansand gjorde han jakt på en seiler 
der imidlertid viste sig å være en hollender. I krigsråd med sine offi- 
cerer fant han det imidlertid tjenligst å søke oplysninger på svenske- 
kysten om Göteborgeskadrens vårutrustning. Han seilte derfor inn til 
sitt gamle sted Kierringö hvor han fant to engelske koffardifartøier til 
ankers. Disse blev visitert og selv blev han liggende her til den 23de, 
da han, øiensynlig av sin gamle ven Olle Erichsen, hadde fått vite hvad 
han vilde. Samme dag, den 23de, kom han til ankers ved Fladstrand, 
hvorfra han avsender rapport til admiralitetet og Slotsloven. Han har 
bragt i erfaring, at to linjeskibe var blitt ekvipert og hadde 3 måneders 
proviant inne. Hvor de skulde hen visste ingen. Videre var 3 kapere 
i sjøen og hadde allerede tatt en Flensburger galiot. Ved Fladstrand 
har han ordre til å konjungere sig med fregattene ,Leoparden” og »Po- 
stillon”. Sistnevnte hadde drevet iland og man holdt på med å få den 
av igjen. 

Fra Fladstrand avseilte han med konvoy noen dager senere og 
kom til ankers i Stavern den 29de, men seilte samme dag på grunn av 
smittsom sykdom på stedet til Larvik, hvorfra han reiste overland til 
Kristiania for å konferere med Hausmann angående årets krysser- 
tjeneste. 

Hvad forhandlingene i Kristiania har gått ut på vites dessverre 
ikke. Her finnes ingen opsatt instruks for den sjøgående styrkes dis- 
posisjoner. Det er trolig, at det er dette spørsmål som har vært drøftet 
og det hadde vært særlig interessant å ha kjent Wessels syn på orga- 
nisasjonen av denne kryssertjeneste, et spørsmål som har verdi langt 
utover det rent historiske. 

I Kristiania blev Wessel forelagt en skrivelse fra general Mörner, 
hvori denne forlanger tilbakelevert noen båter med malt som Wessel 

i sin tid hadde tatt i den svenske skjærgård. Mörners skrivelse finnes 
såvidt vites ikke, men Wessels erklæring til Hausmann finnes. Han 
anfører, at det er ham ubekjent at det er brukelig av de svenske å til- 
bakegi de priser de har tatt fra fienden, og av ham kan man ikke vente 
noe sådant sålenge de er fiender av hans allernådigste konge. Og hvad 
Mörners snakk om sjørøveri angår, så vil han hevde, at likesålitt som 
general Mörner vil like å bli beskyldt for mordbrand om han bryter 
inn i Norge med tropper, likesålitt vil han bli beskyldt for sjørøveri om 
han efter krigsmåte gjør fienden den avbrekk han kan. 

Mörners krav synes noe søkt og neppe overensstemmende med 
datidens krigsbruk. Og hans betegnelse av norsk opbringelse av privat 
eiendom som sjørøveri er vel mindre vel overveiet, sett på bakgrunn 
av det svenske kapervesen, der på grunn av Carl XIT's ,,kaperstadga” 
hadde samlet alt det sjørøverpakk som fantes i Europa") til disse far- 
vann. 

Den tildragelse som det her er tale om fant sted våren 1712 da 
Wessel var chef på ,Ormen”. Det synes således som om Mörner alli- 
kevel tidligere har hørt tale om Wessel, da han skriver til Hausmann 
og beklager sig over Wessels skrivelse i 1713. 

Den 6te april skriver han også til Slotsloven angående soldatesken 
på fregatten. De ombordværende soldater er skattebønder, som var 
blitt lovet fri efter 2 måneders tjeneste. Nu var der hengått 9 måneder 
uten at noe var gjort. 

Wessel blev ifølge Rothe i Kristiania til den llte april, da han 
vendte tilbake til sin fregatt i Larvik. — 

Imidlertid var der i Østersjøen opstått en situasjon der nødven- 
diggjorde optreden fra dansk side, og Wessel skulde også denne gang 
bli trukket med inn i de begivenheter som betegnet den nye aktivitet 
efter Carl XIT's hjemkomst. 

Efter at Gabel med sin eskadre i slutten av januar hadde lagt op 
i Kjøbenhavn, krysset der i Østersjøen 3 fregatter og endel snauer — 
dels for å holde øie med Carlscrona og dels for å hindre tilførsel av 
levnetsmidler og krigsfornødenheter til Wismar og Pommern. Inntil 
midten av april måned var intet av interesse inntruffet, men på denne 
tid optrådte til det danske admiralitets bestyrtelse pludselig schoutby- 
nacht greve Hans Wachtmeister med en eskadre i Østersjøen, be- 
stående av 4 linjeskibe og 2 fregatter. Blandt disse siste var den sven- 
ske marines beste seiler ,Hvita Örn”, ført av den dyktige kaptein Printz 


1) Se herom foran. 

og bestykket med 30 stk. 12 pds. kanoner, hvad der for en fregatt var 
en særlig kraftig bestykning, spesielt hvad kanonenes størrelse angår. 
Under Riågen kom den over den danske fregatt ,Sorte Ørn” på 20 ka- 
noner, som den opseilte og erobret efter en kamp på 2% time. 

Ved underretning om Wachtmeisters tilstedeværelse i Østersjøen 
fikk man i Kjøbenhavn hurtig utrustet en eskadre der under schout- 
bynacht Gabels kommando avseilte fra reden den 17de april. Eskadren 
bestod av 8 linjeskibe og 3 fregatter. Blandt disse siste var oprindelig 
» Windhunden”, chef capt.ltn. Gyntelberg. Gabel hadde under sitt siste 
korte tokt hatt anledning til å se Wessels glimrende egenskaper som 
krysserchef. Rothe sier, at han ansøkte om å få Wessel istedetfor 
Gyntelberg til sin eskadre. Hvorvidt dette er riktig kan ikke kontrolle- 
res. Sikkert er det imidlertid at ,, Windhunden" blev sendt til Norge for 
å avløse ,Løvendals Gallei”, der fik ordre til å underlegge sig Gabel. 
Man ser således, at Slotslovens krav om å få oprettholdt den norske 
sjøstyrke ubeskåret, nu respekteres av admiralitetet, idet den ander- 
ledes disponerte fregatt remplaseres av en annen. 

Ordren til Wessel er datert 6te april og blev overbragt ham av 
Gyntelberg i Larvik den 16de april'). Den går ut på at han uten noe 
moments forsømmelse gjør sitt beste for å komme ned til Kjøbenhavn, 
hvor han skal få nærmere ordre. 

Denne ordre burde naturligvis gått gjennem Slotsloven, men si- 
tuasjonen tillot ikke iakttagelsen av den slags formalia. 

Fra den 17de april finnes altså Wessels journal igjen. og vil bli 
benyttet under den videre fremstilling. Wessel gjorde straks klar til 
avgang og skrev før han lettet anker den 17de et meget karakteristisk 
brev til Slotsloven, hvori han takker for god behandling i den tid han 
har vært under dens kommando. Han henstiller til de høie herrer at 
de nådigst vilde behage ved skrivelse til kongen å forlange ham op til 
Norge igjen, sthi skulde jeg tænke her bedre ved et lykkelig Slag at 
nyde avangemang end der hvor jeg altid maa forblive ved Hoved- 
flaaden”. 

Hans anmodning om at Slotsloven skal skrive til kongen og for- 
lange ham op igjen, således som den hadde gjort før, er interessant for- 
såvidt som det viser hans utpregede selvstendighetstrang. På ,Løven- 
dals Gallei” skulde han imidlertid ikke komme tilbake; om få dager 
hadde han forlatt dens dekk og hermed glir den lille skarpseiler av en 


1) I den danske generalstabs arbeide står, at capt.ltn. Gyntelberg på den 
tid var i Østersjøen som chef for fregatten ,Mynden”, men dette stemmer jo ikke 
med ovenstående dokumenter. 

fregatt inn i ubemerkethetens. mørke. Dens navn høres neppe mer, 
efter at den har mistet sin første chef. 

I plattfoten den 17de kommer Wessel under seil i en stiv bram- 
seils kuling. Han akterutseiler 4 matroser og 3 soldater: og stevner på 
hundevakten i en stiv mersseils kuling S.t.Q.-over sin berømmelse 
imøte. Det må da også ha vært med en stolt følelse den unge mann ser 
sig kalt ned på denne måte fra ubemerketheten i de norske farvann. To 
ganger hadde han gitt korte gjesteroller i Østersjøen; men det hadde 
vært nok til at han var blitt bemerket av flåtechefene i den grad, at 
han nu blir ombyttet med en annen og kalt til begivenhetenes centrum 
hvor store ting forestod. 

Men han seiler ikke korteste vei til Sundet. Også nu må han bort 
under Viksiden for å ta med de oplysninger som kan ha betydning. 
Den 18de i eftermiddagsvakten har han Marstrand kastel i O.t.N. 1% 
mil av og nu er det blitt ganske stille så han stikker ut varpankret for 
å stoppe strømmen. Uti platfoten får han en liten laring så han kan 
sette til alt hvad trekke kan efter en seiler han har fått i sikte. Ut på 
førstevakten er han kommet seileren på siden og sender løitnant Ferry 
for å se på hans papirer. Ferry kommer ombord med melding om at 
det er en Dinquerker skute på vei til Königsberg. Mellem Revet og 
Nesset var den blitt stoppet av 2 svenske linjeskibe som til da hadde 
opbragt 8 skibe, og nu uti plattfoten hadde den hatt en svensk kaper 
på 6 stykker på siden. Den mottatte ordre hindret naturligvis Wessel 
i å legge ut efter kaperen, og han satte derfor kurs sydover langs lan- 
det, en mil av. Den 19de om kvelden ankret han ved Tre Kroner og 
får her byttet ankertaug. På dagvakten den 20de kommer sjøbatteriet 
Tre Kroners chaluppe ut med skrivelse fra admiralitetet om øieblik- 
kelig å fortsette til Østersjøen for der å opsøke schoutbynacht Gabel og 
underlegge sig hans kommando. 

Det synes som om det er blitt mere fart i disposisjonene nu enn 
i tidligere år. Wessel letter da også med det samme og beholder like- 
godt 4 mann av chaluppens besetning som erstatning for dem han 
hadde seilt fra i Larvik. Han seiler Kjøbenhavn forbi, og kl. 11 form. 
har han passert Dragør Tønde. Kl. 2 passerer han for stiv mersseils 
kuling Stevns og ved vaktens utgang er han ved Møens Klint. Herfra 
la han på kryss østover og fikk på dagvakten den 21de april Gabels 
eskadre i sikte. Han praiet først kommandør Deichmann på ,Printz 
Carl”, svinger derpå op langs siden av schoutbynachtskibet som han 
salutterte med 5 skudd og blir betakket med 3, og får straks ordre til 
å seile forut for eskadren på rekognosering efter de svenske. 

Gabel hadde som nevnt forlatt Kjøbenhavn den 17de, samme dag 
som Wessel seilte fra Larvik. Han seilte først ned under Møen, derfra 
over til Rigen, hvorfra han satte kurs for Bornholm. Han hadde hatt 
sine lettere fartøier ute på rekognosering uten dog å ha sett noe til 
fienden. Følgende dag, den 18de, fikk han fra Kjøbenhavn beskjed om, 
at 5 svenske linjeskibe og 3 fregatter skulde være sett ut for Traven. 
hvilket blev bekreftet av to danske fregatter som lå ved denne by og 
fryktet for å bli tatt. 

Dette forholdt sig også så. Wachtmeister var med sin eskadre 
gått vestover, hvorom han øiensynlig har hatt Carl XII's personlige 
ordre'); han hadde erobret den danske fregatt ÖØrnen”*) og herjet 
Femern. Planen var nu at han skulde forene sig med Göteborgeska- 
dren. Hans ordre fra kongen skulde ha gått ut på*) at han skulde 
kjempe, når han møtte fienden, hvad så enn admiralitetet i Carlscrona 
måtte ha befalt ham. Wessel kunde bringe Gabel beskjed om, at far- 
tøier av Göteborgeskadren var i sjøen, og det gjaldt da for Gabel å slå 
Wachtmeister før foreningen kunde finne sted. Da vinden nu var vest- 
lig, blev Gabel liggende ved Bornholm og sendte ut fartøier sønnenfor 
og nordenfor øen for å hindre Waohtmeister i å slippe østover om han 
skulde finne opholdet så langt vest risikabelt. Den 20de lettet han imid- 
lertid og begynte å lovere sig vestover. Han sendte en av sine fregatter 
bort under Wismar for her å rekognosere i retning av Travemiunde. 
Da eskadren den 21de var oppe under Møen støtte Wessel på ,,Løven- 
dals Gallei” til og hele eskadren holdt da S.W. over. Gabel gikk imid- 
lertid snart til ankers, mens Wessel forcerte seil i retning av Trave- 
miinde. Ved middagstider var han på høiden av Rostock og på efter- 
middagsvakten traff han fregatten ,Høyenhald” og gjorde sammen med 
den jakt på et svensk linjeskib. Ved plattfotens begynnelse hadde han 
østpynten av Femern (se kartet pl. 18) i S.W.t.W. 3 mil av og de to 
fregatter vendte da N.t.W. over og søkte tilbake til eskadren. Vinden 
var nu blitt østlig med revet mersseils kuling. Utover kvelden løiet vin- 
den av og på hundevakten var det ganske stille med tykk tåke. Wessel 
gikk da til ankers og gikk selv i chaluppen for å søke efter eskadren, 
fant den tilslutt og fikk avgitt melding. Ut i plattfoten den 22de fikk 
han såpass bris at han igjen kunde lette og holdt sydover. Han fikk nu 
ordre om å begi sig til Kolberg Heide. På hundevakten var han % mil 


1) Wachtmeisters rapport av l5de (26de) april 1715. 
?) »Sorte Ørn”. 
3 Danske generalstabs arbeide. 

av østre huk av Femern og på dagvakten den 23de sendte han en løit- 
nant i chaluppen iland på Femern for å undersøke om man hadde sett 
noe til svenskene. Ved vaktens utgang kom løitnanten ombord uten 
noen oplysning. Ut på formiddagen sendte han atter løitnant Ferry iland 
i samme hensikt og la selv sydover. Ut på eftermiddagen klarnet luf- 
ten så han fikk østre huk av Femern i sikte i S.S.W. 1% mil av. Straks 
efter fikk han øie på 3 seilere og derpå i det hele 7 fremmede skibe, 
hvorav 3 lå til ankers og 4 var under seil. ,Løb dem hardt ind” og 
kunde da se, at de førte svensk flagg og gjøs. Det ene fartøi førte flagg 
på krysstoppen, hvorav han sluttet at det var et schoutbynachtskib. 
Wessel heiste nu selv svensk flagg og holdt kurs til han var dem på 
% .mils avstand. Han hadde nu full oversikt over situasjonen, holdt 
derpå av efter chaluppen, som han straks efter fikk ombord medbrin- 
gende en Femernlods, der kunde fortelle at svenskene nettop hadde 
brent op to kaprede koffardiskibe. 

Wessel la nu S.O0.-over for å komme tilbake til eskadren og satte 
til alt hvad trekke kunde med en bramseils kuling av N.W. I platt- 
foten seiler han eskadren ,.hart op” og fyrer 7 kanonskudd, et skud for 
hvert fiendtlig fartøi han hadde sett. Kl. 7% er han ved eskadren og 
går straks ombord til schoutbynachten og tar med sig den Femernske 
lods og likeledes en svensk løitnant som han tidligere hadde fått om- 
bord fra en av de andre fregatter som hadde tatt ham ombord på en 
opbragt Libeckerskute. Såsnart han hadde avgitt rapport, satte han 
igjen kurs for den svenske flåte for å holde kontakten med den. 

. På dagvakten den 24de var vinden N.N.O.-lig, laber bris. Han 
holdt stadig føling med de svenske skibe som nu alle var kommet un- 
der seil. På formiddagsvakten var vinden variabel mellem N.O. og 
O.5.0., laber bris og overskyet himmel. ,Vende med smaa seil mel- 
lem Laaland og Fimmeren. Lod giøre alting klart til at gaa i Batallie, 
holdt mellem fienden og vores skiber, 6 gl. ude, lod exercere folkene 
med støckerne. sidst af vagten vente over til Fimmeren, fik en liden 
kuling af O.S.O. vind.” 

Av de trykte beretninger er det vanskelig å få noe klart billede 
av slagets gang. Det synes som om Gabel har planlagt en konsentra- 
sjon mot enkelte fartøier av motstanderens eskadre Kommandør 
Deichmann med 3 skibe skulde konsentrere mot ett, øiensynlig det 
forreste av de svenske skibe, Gabel selv med 3 skibe mot Wachtmei- 
sters skib, og et linjeskib med hver sin fregatt skulde holde sig til hvert 
av de to akterste skibe. Wessel med sin fregatt skulde være til dispo- 
sisjon. Gabels hovedrapport finnes dessverre ikke, men også Wacht- 

meisters rapport av 15de (26de) april inneholder om selve slagets gang 
intet annet enn at han forsøkte å vinne luven, men at Gabels forsiktig- 
het hindret ham heri. At Wachtmeister mottok slag er ganske merke- 
lig. Han sier selv i sin rapport, at han allerede den 21de gjennem lin- 
jeskibet ,.Göteborg”" hadde fått melding om at Gabel nærmet sig. Dette 
har altså vært det fartøi som ,Løvendals Gallei” og ..Høyenhald” jaget 
nevnte dag. Han sier siden at han den 23de lettet anker for ,,i herrans 
Nampn att söka den danska esqvadren”. Dette var under de rådende 
styrkeforhold, hvor Gabel var dobbelt så sterk som ham, litet beun- 
dringsverdig, all den stund han hadde veien fri op igjennem Storebelt, 
hvor han kunde ha håp om å forene sig med den ventede Göteborg- 
eskadre. Situasjonen er den samme som i 1644 på samme sted, da 
Pross Mund mottok slag av Wrangels overlegne eskadre. 

Da Wessels journal er meget uttømmende hvad slagets gang an- 
går, skal nedenfor gis et fyldig utdrag av den for derigjennem å forsøke 
å få et billede av situasjonen. I løpet av dagvakten og formiddagsvak- 
ten har den svenske eskadre øiensynlig trukket sig nordover og vest- 
over, således at den, da slaget begynte, har ligget østenfor lengden av 
Femernt nordpynt. Den danske generalstab angir plassen til ca. 1% 
dansk mil syd for det sted hvor Femern fyrskib nu ligger. 

I Wessels journal heter det: 

»Eftermiddagsvagten vinden S.0. Bramseils Kulte overtrocken 
himmel. Det 3die gl. kom vor flaade ned til os. Det 4de gl. lod schout- 
bynachten Blodflaget vaje og fyhrede nogle Canonskud med skarpt 
efter Fienden, saa og lod han hollandsk Flag vaje fra Stortoppen under 
Sallingen. 5te gl. kom jeg schoutbynachten paa siden, fick ordre at 
give Raport til Laaland og Fyen at de skulle giøre deres bedste og sette 
mere seil til for at komme udi Linie, 5 gl. ude fyrede den svenske 
schoutbynacht 2de Canonskud med skarpt efter vore skiber, same tid 
blev set ild paa et Dansk Comvardi skib som han hafvde taget nogle 
dage tilforn seilte Curs W.S.W., 7de gl. ude holdt vor schoutbynacht 
for de vind af til fienden, sist af vagten gaf en af de svenske Orlogsskibe 
Nafnl. Nordstiernen bagbord lag til Island, hvorpaa drejede bi attaque- 
rede strax og gaf hannem styrbords Laget igjen, Curs N.O. 

Platfoden, vinden S.0.t.0—O.S.0. Bramseil Kulte overtrocken 
Himmel, Det Iste gl. gaf vores schoutbynacht hele Laget, Da begyndte 
den hele esquadre at fyre tilligemed hverandre. Ligeledes de svenske 
som gaf Lag paa Lag paa hinanden seilede Curs med hverandre synder 
— S.5.0., Det 2det gl. seilte ieg efter schoutbynachtens Ordre til at 
søge fregatten Hvide Ørn som holdt sig udi Lee af de svenske skibe 

tilligemed en anden fregat som var hos ham, samme tid gaf fregattene 
Naa og Høyenhald Laget til fienden. Da drejede ieg for vinden om til 
Hvide Ørn, 2det gl. ude holdt S.O.t.S.—O.S.0. ved samme tid var begge 
esquadrene haart i slag med hver andre. Det ene svenske skib mist sin 
forstang og det svenske schoutbynachtskib var Merseskiøderne af- 
skiøt saa Mersseilet hang og fladret, hafde endnu en bramseils Kulte 
ens vind, Ste gl. lod fyre det hele Lag efter fienden. Samme tid gaf en 
af de svenske Orlogsskiber mig Laget, blev en Baadsmands Math ihiel 
skiøt og endel bunch aarer afskiøt og 2de kugler giennem stormerssei- 
let, vende da Nordover hafde nordre ende av Fimmeren S.S.0. 1% mil 
fra mig, 6te gl. fik et grundskud agter om styrbord hvilket tømmerman- 
den strax stoppet og flaaden slog endnu synden over, kunde ikke kome 
til at attaquere ,Ørnen” som laa hel nær de andre skibe i Læ hos dem. 
Samme tid gaf ieg det ene svenske Orlogsskib Laget igien, 8te glas 
vende synder over med Bagbord Halser till lod ieg fyre 3de Lag, Sist 
af vagten holdt den svenske schoutbynacht lettere af S.S.W. hend, Da 
fyrede vore skibe haart paa dem, 8te glas ude tog de af paa begge sider 
at slaa mens svenskerne holt af ner til Holstens Landet vore skibe fyrte 
og holte med dem. 

Første Vagten vinden Osten å O.t.S. Bramseils Kulte klar Him- 
mel, disig luft. 2de glas blev ei mer fyrt paa begge sider, 4te gl. ude for 
ieg ombord till schoutbynachten som kalte mig ombord bekom der 
ordre at holde ner til den svenske flaade paa brandvagt, samme tid 
Mersseils Kulte ens himmel. Det 5te gl. ankrede vor flaade mellem 
Holsten-landet og Laaland, vende hver 4de gl. mellem Laaland og Hol- 
stenlandet.” 

Det sees således at Gabel den hele tid har utnyttet sine rekogno- 
seringsfartøier på en utmerket måte. Ved Bornholm garderer han sig 
mot at Wachtmeister med vestlig vind kan komme sig østover og se- 
nere føler han sig forsiktig frem i tåke og forøvrig ugunstige værfor- 
hold. Wessel går imidlertid ikke, således som ordren ifølge journalen 
lød på, til Kolberg Heide, men derimot til østsiden av Femern, hvor 
han sender sin løitnant iland for å få beskjed om den svenske eskadre. 
Det mislykkedes første gang, og han gjentar det et annet sted, idet han 
riktig nok regner med at den svenske eskadre må være sett fra land 
hvis den i det hele tatt har vært i disse farvann. Førenn han får cha- 
luppen tilbake har han allerede selv fått øie på svenskene, men lodsen 
fra Femern er et viktik vidne ved den nøiaktige fastsettelse av Wacht- 
meisters styrke. 

Av Wessels journalutdrag synes med sikkerhet å fremgå, at de 

kjempende eskadrer den hele tid har holdt sydlig kurs. Det har i dan- 
ske fremstillinger vært fremholdt at Wachtmeister stagvendte og la 
nordover og at Gabel foretok samme manøvre. Dette stemmer altså 
ikke med Wessels journal og det foreligger en selvmotsigelse i de tid- 
ligere fremstillinger derigjennem, at Wachtmeisters flaggskib under 
denne manøvre skulde ha fått hele laget fra et av de danske langskibs 
inn aktenifra. Stagvender han fra læ stilling og blir liggende på den 
annen boug er jo dette umulig. Har han derimot — hvad der er det 
sannsynlige — forsøkt å bryte gjennem den danske linje for å få luven 
og ikke opnådd dette og vender han så for vinden for å komme tilbake 
til oprinnelig kurs, så ligger hele hans akterspeil åpent for motstan- 
derens bredside. 

Stort sett ser det ut som om kampen har foregått som en ren ar- 
tilleriduell, overensstemmende med den rådende skole med død linje- 
taktikk. Gabel konsentrerer mot de enkelte fartøier,. men ikke ved 
dublering. Med datidens artilleriopstilling vil en sådan konsentrasjon 
ikke bli effektiv. Wrangels taktikk overfor Pross Mund på samme sted 
i 1644 var mere effektiv. Han angrep fra begge sider og resultatet blev 
knusende. Og dog forekommer hos Gabel en dublering, om enn aldri 
så svak. Det er Wessel som allerede i slagets begynnelse blir sendt ned 
i læ for å binde an med fregatten »Hvita Örn”. Det er verd å legge 
merke til, at denne mann som nettop er sluppet klar av en krigsrett 
hvor fiskalen vilde degradere ham for kamp mot overmann, av selve 
eskadrechefen nu blir sendt ut for å angripe en fregatt der er ham be- 
tydelig mere overlegen enn hans motstander i Nordsjøen. ,.Hvita Örn” 
med sine 30 stk. 12 pds. var veldig overlegen ,Løvendals Gallei”, der 
førte 12 stk. 6 pds. og 6 stk. 4 pds. Men ,Hvita Örn” holder sig kloss 
i læ av eskadren, således at Wessel ikke kan komme i kast med ham. 
Wessel dublerer da selv den svenske linje, idet han med sitt lettsei- 
lende fartøi snart seiler med, snart mot kursretningen. 

Av Wessels stedbestemmelse ved slagets avslutning, kl. 8, synes 
å fremgå, at Wachtmeister: hvis han på dette tidspunkt hadde tatt be- 
stemmelse derom, hadde kunnet ligge op Storebelt. Han seiler sig 
imidlertid ned i læ og avskjærer sig dermed utsikten til å slippe undav 
denne vei for å forene sig med Göteborgeskadren. 

Det er en skuffelse at Gabel ikke har tilstrekkelig energi til å føre 
støtet helt tilbunns. Ved å ankre som han gjorde avskjærer han rik- 
tignok Wachtmeister veien østover og han ligger mellem ham og Göte- 
borgeskadren; men han hadde allikevel stått høiere om han hadde 
fulgt efter Wachtmeister mens dennes demoralisasjon var fullstendig, 

og erobret hele eskadren. Han hadde hittil med den overlegenhet han 
rådet over, ikke opnådd noe avgjørende — intet fartøi var tatt og intet 
ødelagt — og det var ikke hans skyld at resultatet den næste dag blev 
som det blev. — 

Wessels journal sier videre: 

»Hundevagten vinden Østen — O.tS. Stif Bramseils Kulte disig 
luft vende hver 4de gl. mellem Laaland og Holstenlandet. 

Torsdag 25. Dagvagten vinden Østen — O.t.S. mersseils Kulte 
klar himmel, Iste gl. bekom fregatten Ørnen i sigte som giorde flid ved 
vinden at Escapere. Den var 3 mil til Luvart af de andre fiendtl. skibe, 
giorde ieg jagt efter dend. Det 4de gl. løb ieg ham hart ind kunde same 
tid se 4 svenske Orlogsskiber med en Fregat seilte ind og set paa grund 
nedenfor Friedrichsort 1% mil. Lod kappe chalouptouet deri var 2ae 
mand, 4de gl. ude løb fregatten Ørnen hart op og fyrede hand nogle 
skud efter mig og holdt hend til de andre Orlogskibe, mens som han 
saae at han ey kunde eschapere sette hand paa Stranden agter om 
Schoutbynachtskibet og kapte sin stormast lige som de andre hafde 
giort, Lod ieg strax fyre 6 canonskud for at give vor schoutbynacht til- 
kiende at de 4de svenske orlogsskibe og 2de Fregatter hafde set paa 
Stranden strøget sit flag og kappet deres stormaster, sist af vagten 
hafde Castellet af Friedrichsort — S.S.W. 14% mil fra mig vende i det 
same N.O.-over. 

Formiddagsvagten vinden O0.t.S. å O.S.0Q. mersseils Kulte beblan- 
det himmel. Det 2de gl. vende S.S.W.-over til Holstenslandet, Det 4de 
gl. fyrede 4 canonskud til signal for vaar flaade at dend skulde kome 
op, 6te gl. lod ankeret falde N.O. fra den svenske schoutbynacht paa 
4 fv. sandbunden, vayede den svenske schoutbynacht vit flag fra Cam- 
pagnien. strax der efter skigte ieg en af lieutnanterne Nafnl. Ferry og 
en Trompetter med chaluppen til den svenske schoutbynacht da hand 
skiøt 2de grundskud i skibet med den compliment fra schoutbynaoht 
Gabel at dersom han lod skiberne Ruinere blev ingen Quarter givet, 
7de gl. hist een schiouh med 1 canonskud efter chaluppen. 8de gl. kom 
chaluppen ombord med sig bragte den svenske schoutbynacht Gref 
Wagtmester som.ieg bringte ombord til schoutbynacht Gabel, saa snart 
hand fra borde var avgaaen blev fyret 7 canonskud.” 

Wachtmeisters eskadre var dermed ikke alene ute av spillet; men 
den gikk med undtagelse av Wachtmeisters flaggskib, der ikke kunde 
reddes, over i dansk tjeneste. Til opnåelse av dette glimrende resultat 
hadde Wessel i vesentlig grad bidratt. Først ved sin dyktige rekogno- 
sering, hvorved han skaffet Gabel sikker beskjed om Wachtmeisters 

opholdssted samt om styrkeforholdet. Dernæst deltar han i selve kam- 
pen på en øiensynlig ganske effektiv måte med sin lille, svakt bestyk- 
kede fregatt. Og da den øvrige flåte går til ankers, slipper han ikke ta- 
ket på den flyktende motstander. Han tvinger videre ,.Hvita Örn” til 
å opgi sitt forsøk på å komme undav gjennem Storebelt og jager den, 
støttet av fregatten Raa”, på land ved siden av de andre svenske skibe. 
»Hvita Örn”s optreden betyr et brudd med dens ærerike fortid. Den 
var kjent som den svenske marines skarpeste seiler. førtes av capitain 
Printz, der gjentagende ganger hadde utmerket sig som krysserchef; 
bl. a. hadde han erobret de danske fregatter ,,Hejren” og Ørnen” og 
den hadde en mengde handelsfartøier på sin samvittighet. Under selve 
kampen hadde den nu holdt sig tett op under kamplinjen uten å ville 
innlate sig i kamp med den meget mindre og svakere bestykkede ,Lø- 
vendals Gallei”, og nu efter kampen viker den undav for Wessels press 
og løper sig uten kamp på land. Det er hos Tornqvist anført, at sach- 
siske soldater som var ombord som soldatesque hadde gjort mytteri 
og forlangte landsetningen. Det forklarer i tilfelle saken. 

Og likesom kaptein, Lord Mark Kerr, chef for briggen ,,Fortuna”, 
som belønning for, at han før slaget ved St. Vincent bragte Jervis vik- 
tige meddelelser om den spanske flåte, fikk et av de erobrede linjeskibe 
å føre. således fikk også Wessel her, som lønn for sin gode tjeneste 
av lignende art og for sin glimrende opseiling av ,.Hvita Örn”, dette 
fartøi å føre. 

Men den største innsats i affæren gjorde Wessel, da han ved sin 
resolutte optreden reddet 5 av de 6 skibe for den danske marine. Hadde 
Gabel, istedetfor å ankre om kvelden den 24de, fortsatt forfølgelsen, 
vilde Wachtmeister ikke fått anledning til å påbegynne ødeleggelsen av 
fartøiene. Straks Wessel nu får se ødeleggelsesverket påbegynt gir han 
straks signal til Gabel derom. Da den danske eskadre ikke kommer 
hurtig nok op, skyter han atter kanonskudd for å skynde på den og går 
derpå inn og ankrer like utenfor Wachtmeisters flaggskib, hvorpå han 
freidig sender en løitnant med en trompeter inn med den beskjed, at 
hvis ødeleggelsen fortsetter vil ingen bli skånet'). Det er en lignende 
bluff som den Nelson betjente sig av på Kjøbenhavns red for å få de 
danske til å innstille skytningen. Og begge to opnådde sin hensikt. 
Han forlangte også, at schoutbynachten skulde forlate sitt skib for å 
bli ført ombord til Gabel. Wessel blir utålmodig over at det drar lenge 


1) Også capitain Gyntelberg på fregatten ,Høyenhald” sender sin chalupp inn. 
Se danske generalstabs arbeide. 

ut og skyter et kanonskudd med flagget i sjau for å kalle chaluppen til- 
bake. Og det er ombord til Wessel den svenske schoutbynacht kom- 
mer som den slagne mann — sikkerlig et stort øieblikk for den unge 
fregattchef. Men kavaler som han er, gir han schoutbynachten 7 skudd 
salutt da han går fraborde for å settes ombord til den nu ankomne 
danske øverstkommanderen. 

Verdien av de erobrede svenske skibe er av en samtidig*) angitt 
til 13 tønner gull. Det er bemerkelsesverdig at Wessel til å begynne 
med intet fikk av de prisepenger som efter datidens skikk blev utdelt 
til de medvirkende parter. Det synes som Wessel ikke er blitt tilstrek- 
kelig påskjønnet for sin konduitemessige optreden ved denne anled- 
ning. Gabels hovedrapport om slaget finnes desverre ikke mer, så 
man vet ikke hvorledes han har bedømt Wessels optreden. I skrivelse 
av 7de mai sier han imidlertid bl. a.: ,Det er utrolig, hvorledes de 
svenske har ruinert sine skibe, men undrer jeg mig, at de dennem 
ei haver opbrændt”. Dette synes næsten å tyde på, at han i det hele 
tatt ikke har kjent til Wessels raske inngrep. I sin skrivelse i begyn- 
nelsen av mai”) til kongen, hvor han mener at han ikke er blitt tilstrek- 
kelig påskjønnet og hvor han opregner sine fortjenester av utfallet, 
nevner Wessel i det hele tatt ikke sin trussel overfor Wachtmeister. I 
sine senere skrivelse av 28de mai referer han imidlertid hele episoden. 

Heller ikke Wachtmeister nevner i sin rapport til Carl XII av 
15de (26de) april noe om denne tildragelse. Han nevner kun at han 
lot skyte 2 grunnskudd gjennem sitt fartøi efter at hele eskadren var 
satt på land, men det fremgår ikke av hans rapport at 5 av hans 6 skibe 
er overgitt til fienden. Om ,Hvita Örn” sier Wachtmeister, at tiltrods 
for at den hadde fått ordre til å redde sig ved flukten, ,så kunde det, 
ehwad han giorde. dock ey tage lag, uthan måste och han jåmpte mig 
på stranden”. Carl den XII sier om denne affære i brev av 2den (13de) 
mai 1715 til sin søster Ulrikke Eleonore*): ,,I siön har våra 3 skiep 
och 3 fregatter nödgas att slås med dhe danskas 8 skiep och 3 fregat- 
ter. Och dhe danske hafva hafft vinden till fördel, så att våra skiep ån- 
teligh råkat på stranden och gåt förlora(de). Men dhe danska skola 
och hafva lidit mycken skada, som dhet seyes. Dhet er fuller en tem- 
meligh skada för oss; men så år tåmligh många skiep uti i var flåtta 


1) Magister Poul Jørgen Mikkelsen Hulbechs beretninger om krigsbegivenhe- 
tene i Danmark i årene 1709—15. ,Museum” 159. 

7) Se senere. 

3) Carlson: Konung Karl XIIT's egenhiindiga Bref. Brev nr. 85. 

och lårar skadan i åhr vål bliva ersatt, hålst dhe danskas, flåtta ey hel- 
ler i åhr år uti alt för gåttt ståndh.” 

Da Wessel hadde satt Wachtmeister ombord hos Gabel gikk han 
op under »Hvita Örn”, hvor han sendte en løitnant, en kadett og endel 
matroser ombord for å holde vakt. Selv ankret han like ved i under- 
seils kuling så han måtte stryke bramrær og storrå og ligge for to an- 
kere med fokk og mesan på stuttgarn. Den 26de på formiddagen kom 
Gabel seilende inn til Friedrichsort, hvor han ankret med hele eska- 
dren og hvor også Wessel senere ankret. Den 28de da været hadde 
bedaget sig letter han 'igjen og seiler ut til ,Hvita Örn” for bedre å 
kunne assistere sine folk med avtrekningen av skibet, hvorom han nu 
hadde fått ordre. Da han den 28de skal lovere sig ut til det svenske 
schoutbynachtskib skulde han vende under østre land, ,,men da han 
laa udi vendingen”, fikk han forseilene bakk med den følge at skibet 
drev akterover og tok grunn med roret så dette revnet langsefter. Han 
fikk imidlertid braset av og seilte atter inn til flåten hvor han ankret. 
En kommisjon fra flaggskibet besiktiget roret og kom til det resultat 
at det var knust, så fregatten kunde ikke benyttes til kryssning. Ved 
nødreparasjon kunde den dog klare sig til Kjøbenhavn. 

Wessel var imidlertid ivrig optatt med å få ,Hvita Örn” av grun- 
nen og den 29de i plattfoten anfører han, ,kom ieg indseilendes til 
Friedrichsort med den erobrede fregat Hvide Ørn, som ieg havde ar- 
beidet af grunden. Saluterede for schoutbynachten 9 canonskud, blev 
igien betakket med 5 skud ankret paa siden af Løvendals Gallei”. Han 
var den første som hadde fått sitt fartøi av grunnen. Han fortsatte så 
med klargjøringen av fartøiet og den 3dje mai kunde han tilstille Gabel 
rapport om at han var klar til å seile. Han tilføier at han aldeles ikke 
tviler på hr. schoutbynachts .bekiendte nidkjærhed og raisonabilitet” 
mot ham og enhver officer som har gjort sin plikt, hvori han øiensyn- 
lig legger en antydning om at han venter en påskjønnelse for sin gode 
tjeneste. Dette skulde han da også komme tilbake til senere. 

Næste dag utstedte Gabel ordre om at »Løvendals Gallei” skulde 
avgi 30 mann til .Hvita Örn” og Wessel tok selv ut folkene. Der eksi- 
sterer en anekdote om hvorledes Tordenskiold tok ut sine mannska- 
per. Anekdoten') stammer fra en Ole Fykse i Hardanger, som falt i 
slaget på Kjøbenhavns red 1801. Ole Fykse, der var konstabel i flåten, 
hadde hørt historien av gamle gaster i Kjøbenhavn, som hadde gjort 
tjeneste under Tordenskiold. Fra Ole Fykses bror er den gått videre 


1) Tatt fra en avisartikkel undertegnet I. F. funnet blandt Øverlands papirer. 

til dennes sønnesønn og fra denne til meddeleren I. F. Den hårdeste 
prøve var skrudtprøven”. Den beskrives således: Gastene blev stillet 
op på geledd og måtte en efter en rekke hånden frem. I denne blev der 
heldt noe krudt og dette blev antendt. Den der trakk hånden tilbake 
fikk et slag av Tordenskiolds kårde og var dermed kassert. Hvad der 
er sant i dette er ikke godt å si; men hvad der har virkelig verdi er 
den eventyrlige opfatning av Tordenskiolds person som har gjort sig 
gjeldende blandt orlogsgastene ned gjennem tidene. Fenomenet er 
visstnok ikke så farlig som det høres ut til. — 

Den 5te er hertugen av Wiårttemberg ombord på ,Hvide Ørn” og 
blir saluttert med 9 skudd da han går fra borde. Den 6te er der stor 
takksielsesfest på eskadren. Der er stor flagging, gudstjeneste og stor 
salutt, hvor flaggskibet begynner med 27 skudd. 5 av skibene svarer 
med 9 skudd og derefter de resterende fartøier også med 9 skudd. Der- 
efter pipes ekstraøll. ,,.Hvide Ørn” og ,Södermandland” er allerede be- 
mannet og iorden så de kan delta i salutten. Det førstnevnte fartøi blev 
bemannet med besetningen fra den tidligere av .Hvita Örn” erobrede 
danske fregatt Sorte Ørn” samt fra et dansk koffardiskib som var tatt 
tilbake fra svenskene. Forøvrig gikk endel av de svenske besetninger 
frivillig i dansk tjeneste, en foreteelse som ikke var usedvanlig i de 
dager. Således kan nevnes at hele 70 mann av besetningen på den 
erobrede danske fregatt ,Ørnen" i sin tid frivillig gikk i svensk tjeneste. 

Den 8de mai får Wessel av Gabel ordre til straks å gå seil med 
»Hvide Ørn” og ,Løvendals Gallei”, seile til Kjøbenhavn og der melde 
sig til admiralitetet for nærmere ordre. I eftermiddagsvakten sier jour- 
nalen: ,»7de gl. ude for ieg ombord paa fregatten ,Hvide Ørn”. Han 
har dermed for godt forlatt ,Løvendals Gallei”, hvor kommandoen 
midlertidig blev overtatt av løitnant Ferry, og journalen fortsetter på 
»Hvide Ørn” med kun et punktum som skilletegn. Ikke før var de to 
fregatter kommet under seil, så fikk de ordre til å ankre igjen. da der 
var inntruffet en lakei fra kongen. På hundevakten kom de da endelig 
avsted og krysset sig op til Kjøbenhavn, hvor de ankom om kvelden 
den 11te og gikk til ankers innenfor Tre Croner. Den næste dag haler 
han med ,.Hvide Ørn” inn til skråpelene, ,hafde den hele dag mange 
fremmede ombord at besee skibet”. Den 14de har han Hans Høye Ex- 
cellence Gyldenløve med endel andre herrer ombord for å bese fre- 
gatten og herskapene beviste ham også den store ære å spise ombord 
hos ham. Da de går fraborde salutterer han dem med 27 skudd. 

Det er betegnende for hvor litet kjent Wessel til da hadde vært i 
Danmark, at den ovenfor omtalte magister Hulbech i sine beret- 

ninger fra de tider omtaler Wessel som ,en berømt Comisfarer af 
Norge som i forrige aar førte ,Løvendal” fregat paa 22 canoner og 
havde været sehr løckelig dermed”. Wessels 4-årige tjeneste i den nor- 
ske sjøgående flåteavdeling har således ligget så fjernt fra danske for- 
hold, at selv en mann som magister Hulbech, der efter hans beretnin- 
ger forøvrig å dømme har fulgt godt med i begivenhetenes gang. ikke 
vet at Wessel den hele tid har tilhørt flåtens faste officerspersonell og 
de fartøier han har ført den kongelige flåte. Men denne begivenhet. at 
han kommer seilende inn til Kjøbenhavn med en av Sveriges beste fre- 
gatter som prise og dette midt oppe i seiersrusen forøvrig, har med et 
slag gjort Peter Wessel kjent også i Danmark. Hans tidligere få og 
meget korte gjesteroller i danske farvann har skaffet ham en høi 


. stjerne hos flåteførerne, hvad der rimelig nok også har skaffet 

ham mange misundere innen etaten — hans optreden overfor ,Hvita 
Örn” gjør ham straks til folkets yndling. 

Efter at Wessel hadde forlatt Friedrichsort hadde kongen en dag 
1 egen høie person vært ombord i eskadren og likeledes inspisert de 
erobrede fartøier. Herunder blev Gabel forfremmet til viceadmiral, li- 
kesom han blev beæret med gullnøkkelen som virkelig kammerherre. 
Han fikk sig videre overrakt kongens eget billede i medaljong omgitt 
av briljanter. Næsten alle linjeskibschefene blev forfremmet og disse 
samme blev tildelt en medalje") i gull, preget tidligere og bestemt til ut- 
deling til sjøofficerer der hadde gjort sig særlig fortjent. Der blev også 
i anledning av seiren preget en medalje”) — men bare i sølv — og 
denne har øiensynlig ikke vært til å bære. Den bærer på den ene side 
Gabels brystbillede og på den annen en inskripsjon (pl. 19). 

Ennvidere blev prisepengene fordelt. 

Wessel blev til å begynne med ikke delaktig i noe av dette, hvad 
der synes noe merkelig. I alle fall var Wessel av den opfatning og han 
skrev derfor under sit ophold i Kjøbenhavn et brev — dato er ikke på- 
ført — til kongen, hvor han beklager at han ikke var tilstede ved ut- 
merkelsen, og det fremgår da tydelig av brevet, at det må bero på en 
misforståelse at man har utelatt hans person. Han fremhever sin for- 
tjeneste under hele toktet, men nevner intet om trusselen mot Wacht- 
meister. Han synes å gå ut fra at han skal ha kommandoen på ,Hvide 
Ørn” og utber sig den nåde å måtte komme tilbake til Norge for å 
gjøre jakt på de svenske kapere. 


1) Beskrivelse om danske medaljer og mynter 1791, side 688, beskriveise nr. 
XXXI 3 i tabellen medalje nr. 337 åa og b. 
2) Beskrivelsens nr. XXXVI 3 i tabellen nr. 212; kun preget i sølv. 

Wessel halte efter Gyldenløves visitt ombord inn gjennem bom- 
men og fortøiet ved bryggen utenfor takkelloftet, fikk alt artilleriet 
iland, hvorpå kjøkkenet blev slukket. Journalen føres imidlertid vi- 
dere, så det ser ut som om Wessel fremdeles har tilsynet med repara- 
sjonen og den nye tilriggning. Ny stormast måtte jo inn, da den gamle 
var kappet. Man kan i journalen følge hele riggearbeidet, kjølhaling 
m. v. Det ser ut som om han har foretatt en fullstendig omriggning av 
fartøiet. Den liste juni tar han igjen kanonene ombord. Den 3dje juni 
sees han å ha fått 8 stk. 6 pds. metallkanoner ombord som skulde an- 
bringes på skansen. Dette betyr øiensynlig en ombestykning av fre- 
gatten. Bestykningen blev herefter: 22 stk. 12 pds. og 8 stk. 6 påds. 
kanoner 170 manns besetning"). Metallkanoner ansåes dengang for noe 
særlig fremragende og de førtes almindeligvis kun på flaggskibene”). 

Den 28de mai går han imidlertid på med en ny skrivelse til kon- 
gen, hvori han beklager sig over at han ikke som de andre officerer er 
blitt belønnet med avansement og medalje. Han fremholder at han 
med sin lille force har gjort minst like så meget som noen av de andre, 
og denne gang omtaler han omstendelig hvorledes han har optrådt 
overfor Wachtmeister og derigjennem reddet de svenske skibe for 
Hans Majestet. Han lover videre med sin nye fregatt, som bitinntil har 
vært en skrekk for Hans Majestets undersåtter, å strebe efter med ren- 
ter å tilbakeerobre den ,Sorte Ørn” og likeledes sørge for at Hans Ma- 
jestets undersåtter i Norge herefter skal få drive sin handel noe friere 
enn hittil. 

Skrivelsen har vært medtatt blandt refererte saker 8de juni 1715, 
men det kan ikke sees at den har ført til noen resolusjon. Av en skri- 
velse fra Tordenskiold til kongen av 18de april 1718*) fremgår imid- 
lertid, at han har fått sine prisepenger efter affæren i Kiel. Hvorvidt 
han også har fått medaljen kan ikke avgjøres, men det er sannsynlig at 
han også har fått denne. Det fremgår nemlig av skifteprotokollen, at 
han hadde 3 gullmedaljer, og da de to gjelder Dynekilen og Marstrand 
blir der tilbake en sterk mulighet for at den tredje gjelder slaget ved 
Kolberg Heide og hvad der fulgte efter. 

Den 4de juni er han klar og haler da ut av bommen og tender 
atter sitt kjøkken. Dermed var Wessel definitivt ansatt som chef for 
»Hvide Ørn” og hans befatning med ,Løvendals Gallei” var dermed 


1) Holmens opgave 1719. D. R. A. Indk. Sager til Krigscancelliet (Søetaten) 
januar 1719. 

7) Garde. 

3) Brev nr. 690. 

endt. Som chef på den ansattes premierløitnant Ployard. Torden- 
skiolds senere gode venn, som fulgte ham til Hamburg på hans skjeb- 
nesvangre utenlandsreise og som efter Tordenskiolds død tok sig av 
ordningen av hans efterlatte eiendeler og hjemsendelsen av liket. Som 
officer på s,Løvendals Gallei” under Wessels kommando hadde, i de 3 
år han førte den, tjenestgjort løitnantene Jacob Koch og Niels Nielsen, 
der fulgte ham fra .Ormen”, Albrecht Brinchmann, Salamon Dewing, 
Niels Wrede og Petter de Ferry. Kun den sistnevnte synes å har vært 
fast officer, da alene han finnes i Gardes officersliste. De andre har 
altså vært månedsofficerer. de Ferry blev først premierløitnant i 1719 
og avanserte 1752 til kommandørkaptein. Av kadetter hadde han om- 
bord Jørgen Friedrich Brun, der ifølge Garde først blev løitnant i 1719. 
Han fulgte Wessel over på ,Hvide Ørn” hvor han i alle fall gjorde 
løitnants tjeneste. Videre kadett Torborg, der øiensynlig ikke i det hele 
tatt er blitt officer. da han ikke finnes hos Garde. Wessels kahytskok 
het Johan Ferweitz og har øiensynlig vært hollender og chefstjeneren 
het Bastian Nielsen*). 


Imidlertid hadde de diplomatiske forhandlinger som var innledet 
i 1714 og fortsatt utover 1715 skredet såpass frem, at man midtsommers 
dette år stod overfor den store koalisjon mot Sverige, der i korthet 
fortonet sig således”): Danmarks forhold til sine oprinnelige allierte 
var ikke undergått noen vesentlig forandring. På Russland kunde man 
fremdeles stole. Tsaren var villig til å bekjempe svenskene tillands og 
tilvanns; han var rede til å la sine tropper rykke inn i Pommern og til 
med støtte av den danske flåte å rette et støt mot Sveriges hjerte. Sach- 
sen-Polen hadde måttet opgi sine forsøk på å knipe ut av alliansen. 
Og som ny og meget verdifull forbundsfelle hadde man fått kongen av 
Preussen, der midt i juli med sin hær sluttet sig til de danske tropper 
ved Stralsund. Generalstatene og England var ugunstig stemt overfor 
Sverige på grunn av Carl XII's kaperpolitikk. Men deres interesse 
strakte sig ikke lenger enn til ivaretaglese av egne handelsinteresser og 
deres optreden blev derfor begrenset til demonstrasjoner i denne ret- 
ning. 

Mot denne maktgruppe stod Sverige praktisk talt alene. Carl XII's 
manglende diplomatiske smidighet hadde ført Sverige op i en situasjon 


1) Revisjonsprotokollen. 
) Den danske generalstabs arbeide. 

som i flere henseender minner om Tysklands i våre dager. Tyrkiets 
hjelp var ikke mere å regne med. Frankrike var Sverige venligsinnet. 
men vilde kun hjelpe med penger og diplomatisk mellemkomst. Og 
Holstein-Gottorp, det oprinnelige stridens eple fra år 1700, var ikke 
istand til å yde noen støtte da det ikke engang disponerte over sitt eget 
territorium. 

Men de strategiske mål var fremdeles det gamle: å fordrive sven- 
skene fra Tyskland. — 

Som ovenfor anført avgikk Gabel med sin eskadre fra Kjøben- 
havn 17de april. I slutten av samme måned avgikk en ny flåteavdeling 
og denne gang under admiral Rabens kommando til Østersjøen. Den 
bestod foreløbig kun av 7 linjeskibe, men det var meningen at den 
senere skulde forsterkes efter behovet, da den skulde danne motvekt 
mot den svenske utrustning som var under utvikling. Rabens opgave 
var foreløbig å hindre forbindelsen mellem Sverige og Pommern, hvor 
man forberedte alt til det kommende felttog. I slutten av mai fikk 
Gabel ordre til å avgi til Rabens eskadre i Østersjøen 6 linjeskibe, 
hvoriblandt var de 3 erobrede svenske. Til samme flåteavdeling var 
tidligere avgått fregattene Raa” og ,Høyenhald”, mens Wessel som 
nevnt var seilt til Kjøbenhavn med ,Hvite Ørn” og ,Løvendals Gal- 
lei”. Med de resterende 5 linjeskibe fikk Gabel ordre til å avgå til far- 
vannet utenfor Göteborg og blokere dette sted. Der hadde gått rykter 
om at Göteborgeskadren var under utrustning hvilket forsåvidt var 
blitt bekreftet av Wessels erfaring fra nedseilingen fra Norge i april 
måned. Gabels ordre gikk forøvrig ut på å avskjære all forbindelse til 
Göteborg, dog skulde der overfor engelske og hollandske skibe ikke 
anvendes makt. 

Vi har altså her et billede av den strategiske situasjon og de dis- 
posisjoner som fra dansk side var truffet på grunnlag herav: Hoved- 
interessen lagt i angrepet på de svenske besiddelser i Tyskland, hvor 
Carl XII selv førte kommandoen. Operasjonens hele forløp måtte nød- 
vendigvis i utpreget grad avhenge av svenskenes evne til å oprettholde 
forbindelsen Sverige—Pommern. Sverige utrustet derfor sin hele 
flåte. 21 linjeskibe var allerede i mars sendt til den østlige del av 
Østersjøen. Her fikk de intet utrettet og vendte snart tilbake til Carls- 
crona for under admiral Sparre å føre den store konvoy over til Pom- 
mern. Danmark deler sin flåte og sender hele 5 linjeskibe til Skagerak 
og Kattegatt for å observere to små linjeskibe og noen fregatter. Denne 
Göteborgeskadre hadde Wessel tilbudt sig å holde stangen med 5 fre- 
gatter, men admiralitetet hadde anført, at dette var et spørsmål som lå 

over hans begrep. Admiralitetets disposisjoner med opdeling av ho- 
vedstyrken som anført og med en uforholdsmessig sterk flåteavdeling 
i de norske farvann, er i alle fall ikke noe bevis for at man fra det 
hold var situasjonen voksen. Wessels forslag vilde ha frigjort de 5 
linjeskibe og gjort jakten på de svenske kapere ganske anderledes ef- 
fektiv, likesom en handelsblokade av Göteborg ganske anderledes 
effektivt vilde kunne utføres av fregatter enn av tungtseilende linje- 
skibe. | 
Det var til Gabels eskadre i de norske farvann Wessel fikk ordre 
til å slutte sig, såsnart han var ferdig med klargjøring av fregatten. 
Ordren fra admiralitetet — datert 5te juni — gikk ut på at han skulde 
opsøke Gabel utenfor Göteborg, overlevere ham. en kgl. ordre og motta 
sin ordre. 

Wessel kom imidlertid ikke avsted før den 8de på grunn av mot- 


vind. Næste dag var Hans Excellence baron Rantzov ombord og holdt 


mønstring over mannskapet, og samme dag i plattfoten lettet Wessel 
anker og satte kurs nordover. På dagvakten den 9de passerer han Kul- 
len og utpå dagen frisker vinden til stiv mersseils kuling. Han seiler 
kryss-stangen overbord, storstangen holder på å gå samme vei, og han 
ansatte vanter og stag på skiftende boug. På eftermiddagsvakten er han 
inne under Wingö, men kan intet se til Gabels eskadre. Noen effektiv 
blokade var øiensynlig ikke etablert. Han holder det gående med 
kryss utenfor Göteborg hele natten; men da han heller ikke på dag- 
vakten ser noe til Gabels fartøier, holder han krigsråd hvor man enes 
om å søke Norge for muligens å finne Gabel der. I eftermiddagsvakten 
er han kloss opunder Stråholmene, holder langs landet og kommer kl. 3 
til ankers i Stavern. Her var imidlertid heller ingen Gabel. Wessel 
går straks igang med å få op ny kryss-stang likesom han trimmer sku- 
ten mere på helen, da han øiensynlig ikke har vært fornøiet med den. 
Han fortsetter også med ansetning av vantene og forandring av riggin- 
gen i det hele tatt. 

Næste dag, den llte juni, har han øiensynlig fått anmodning om 
å ta sig av konvoyeringen av endel fartøier over Skagerak. Han turde 
imidlertid ikke påta sig den ,Pouvoir”" da hans ordre gikk ut på uop- 
holdelig å opsøke viceadmiralen. Han utsteder en erklæring til skip- 
perne overensstemmende hermed. 

Han turde altså ikke påta sig ansvaret for konvoyeringen denne 
gang og forsøker samme dag å komme avgårde. Stille gjør imidlertid 
at han må bli liggende til dagvakten næste dag, da han for en revet 
mersseils kuling av W.S.W. setter kurs sydover. På hundevakten fin- 

ner han Gabel utenfor Hirtsholmen, loverer sig op imot ham og løper 
på dagvakten aktenom admiralen, salutterer ham med 9 skudd og blir 
betakket med 7. Da han har meddelt admiralen koffardifartøienes for- 
langende om konvoy, må han øieblikkelig gå seil igjen for hurtigst 
mulig å arbeide sig op til Stavern og først og fremst overføre 4 av kon- 
gens skibe lastet med matvarer til flåtens utrustning. Han skal også 
medta så mange matroser han kan få fatt på, dog må dette ingen for- 
sinkelse medføre. 

På veien over Skagerak jaget han en seiler som viste sig å være 
snauen »Serpenten”. På hundevakten er han oppe under Jomfruland 
og på formiddagen den l4de kommer han til ankers i Stavern, hvor 
han straks kaller koffardiskipperne ombord til sig. 

Der blev imidlertid heller ikke denne gang noen konvoy av. Si- 
tuasjonens tilspissning i Østersjøen nødvendiggjorde utrustning av 
hele flåten og det gjaldt derfor å skrape sammen alt mannskap som 
kunde erholdes. Den 15de om eftermiddagen kom Gabel inn til Sta- 
vern med sin eskadre og ordren om konvoyering blev tilbakekalt. Den 
19de på hundevakten letter Wessel for efter Gabels ordre å gå til Kri- 
stiansand for å hverve og presse mannskap på strekningen Flekkerø 
—Arendal. Fra koffardiskibene skal han ta alt mannskap på 1,2 å 3 
nær, drive på alt hvad han kan og være tilbake i Stavern tirsdag den 
25de juni. 

Ordren var bilagt med en skrivelse fra Slotsloven av 12te juni til 
amtmenn, magistrater og byfogder i kjøpstædene om i alle måter å as- 
sistere officerene således. at ,..matroser strax og uden ringeste ophold 
bliver anskaffet og presset” til kongens tjeneste. Dog således, at de 
matroser som til negotiantenes skibe, der måtte ligge seilferdige. høi- 
nødvendig behøves, ikke blir borttatt på det commercien kan ha sin 
ubehindrede fremgang. Skulde noen mot formodning medvirke til å 
holde matroser skjult skulde vedkommende derfor ilegges streng straff 
og de matroser som holdt sig borte og ikke straks meldte sig til tjene- 
ste skulde straffes med Bremerholm i flere år. Det sees således at også 
denne gang pressning var direkte pålagt de utsendte officerer. 

Den 19de i plattfoten lå han i stiv mersseils kuling og krysset sig 
vestover på høiden av Lyngør, da fregatten fikk en slik overhaling at 
storstangen knekket ovenfor eselhodet og gikk overbord med bram- 
stang og bramrå. Han sendte her capt.ltn. Ferry, som han kalte ham 
og som altså har fulgt med ham fra ,Løvendals Gallei” og nu gjorde 
tjeneste som næstkommanderende, iland med en kvartermester og 2 
matroser for å presse folk i disse trakter. Han medgis pass til fire he- 

ster tillands og fri båt tilvanns for at intet skal kunne hindre ham i 
hurtigst mulig å samle folk. På tilbaketuren vil Wessel ta ham op ut 
for Mærdø. 

Selv fortsetter han å lovere sig vestover. På dagvakten den 20de 
er han ved Hesnes og i eftermiddagsvakten, da vinden ,gl. efter gl. løb 
til syden”, er han % mil av Brækkestø. I plattfoten seiler han birgine- 
råen tvert av, »klampen” den og blir dermed hjulpen. På dagvakten 
den 21de duver han op ut for Flekkerø, seiler inn fjorden til Kristian- 
sand, skyter to skudd efter lods uten å få noen og kommer på formid- 
dagen til ankers i Kristiansand, hvor han akterfortøier og sender straks 
løitnant Jørgen Brun (var kadett på ,.Løvendals Gallei”) med under- 
skipperen og to matroser til Mandal for å presse matroser. Selv strøk 
han stenger og rær og satte igang arbeidet med å reparere riggen. 'Han 
rekvirerer i den anledning hos proviantforvalter Beichmann de nød- 
vendige materialer. Selv flytter han iland med sin tjener for derfra å 
organisere pressningen, hvortil han tok med 1 underofficer og 6 mann 
av soldatesken. Av revisjonsprotokollen fremgår at han har betalt 3 
rdl. ,,til byens Tambour som udi byen 3de gange slog om for at til- 
kiendegive at alle søefarende skulle lade sig finde” samt 6 rd). ,,till 4 af 
Christiansands Mænd som vare Bekiente udi Byen for at opsøge og 
Presse folck, udi 6 dage”. 

Der er i Kristiansand bevart en tradisjon') om dette Wessels op- 
hold på stedet. Der fortelles en historie fra det gamle fergehus (som 
nu er innlemmet i Kristiansands folkemuseum) hvor ungdommen om 
kvelden pleiet å samle sig til dans. Wessel omringet en aften fergehu- 
set. men ungdommen undslapp gjennem en skjult lem. Den eneste 
som ikke kom sig undav var en halt skredder, sam Wessel imidlertid 
ikke hadde bruk for. Skredderen blev dog så forskrekket at han i 
villske løp i en bekk og druknet der. Hvordan det nu er eller ikke er 
— bekken kalles den dag idag Skredderbekken. 

- Tradisjonen om »Tordenskioldskapet” stammer fra samme an- 
ledning. For å kunne reparere de havarier han hadde fått under sei- 
lasen til Kristiansand måtte Wessel i byen anskaffe endel stenger og 
andre rundholter. Disse skal han ha erholdt hos en Knut Christensen”) 
— almindelig benevnt Knut Rebslager — som var eier av byens reper- 
bane og et skibsverft. og da reparasjonene var ferdig forærte Wessel 


1) Meddelt mig av skibsreder Gustav Natvig. 
*) Ifølge ovennevnte skrivelse rekvirerte han disse saker hos proviantforval- 
ter Beichman; men denne hadde selvfølgelig ikke denne slags saker på lager. 

ham et hollandsk skap, som han skal ha tatt fra et hollandsk skib som 
skulde føre det til Sverige som gave fra den hollandske regjering til 
Carl XII. Det siste høres litet trolig ut, men skapet kan jo derfor være 
forært Knut Rebslager av Wessel (pl. 19). 

Dette skap har hele tiden siden vært i Knut Rebslagers efterslekts 
eie. Mens stiftsprost Paul Brodal Lassen (forfatteren av Beretning om 
Stiftsstaden Christiansand) eiet det fra 1829 til 1885, stod det på Latin- 
skolens museum. Den nuværende eier er prost Lassens dattersønn 
major Poul Lassen Schwartz på Eidsfoss. Det er den klausul på ska- 
pet, at det ikke skal gå ut av slektens eie; hvis så imidlertid skulde skje, 
går det til Kunstindustrimuseet, Oslo. — 

Den 26de juni kom løitnant Brun fra Mandal med 10 pressede 
matroser. Selv hadde Wessel i Kristiansand fått 53. Den 27de om for- 
middagen lettet han og seilte østover. Ut for Mærdø fyrte han et skudd 
efter løitnant Ferry, da han ikke kunde ligge gapet inn. Med en jolle 
som kom ut sendte han et brev til Ferry med ordre om ,cito” å for- 
føie sig til Stavern med de pressede folk, hvorpå han braste av og seilte 
østover. På førstevakten 4 gl. ute kom han til ankers i Stavern, för 
straks ombord til Gabel, hvor han fikk ordre til ,,cito" å begi sig til 
Fredrikstad for der å avhente 3 galleier som han skulde ta med til 
Kjøbenhavn. Han har ordre til kun å vente 8 timer på galleiene, og 
hvis de da ikke er ferdig å avkreve kommandørkaptein Pahl skriftlig 
redegjørelse om grunnen hertil og så hurtigst mulig begi sig til Kjø- 
benhavn. 

6te gl. ute — altså en time efter at han var kommet til ankers — 
er han atter under seil og legger ut forbi Svenør. Han ser da, at Gabel 
letter med eskadren. Med 3 av linjeskibene seilte Gabel ned til Øster- 
sjøen for å slutte sig til Rabens flåte, mens de 2 blev igjen i Skagerak, 
hvad der fikk stor betydning for situasjonens videre utvikling i Øster- 
sjøen. Wessel seilte op under Søstrene, hvor han sendte en løitnant 
med chaluppen inn til Fredrikstad for å høre efter galleiene. Selv seilte 
han inn mellem Søstrene og Missingen og gikk til ankers ved Gres- 
viken. Galleiene var imidlertid ikke klare og de var av Pahl overle- 
vert til kommandør Vibe, der på Gabels ordre påfører at de ikke kan 
bli klare til den forlangte tid, og dertil kom, at han ikke hadde ordre 
til å gå til Kjøbenhavn. De blev forøvrig senere sendt nedover og del- 
tok under Sehested i kampen om Nydyp. 

Wessel letter straks han får denne beskjed og legger sydover. På 
reden lå også to engelske orlogsskibe. På hele turen nedover har han 
strøm og vind imot, så han må krysse og ankre hele veien nedover. 

På førstevakten den Iste juli opbringer han ut for Målsund på svenske- 
kysten en båt og tok den på slep. men på eftermiddagsvakten den føl- 
gende dag lot han den gå, ,thi der var ingen anden end 4de gl. mænder 
et quinfolck og en inrulleret Karl som godvillig antog tieneste”. 

I eftermiddagsvakten den 3dje fikk han ut for Niddingen en huk- 
kert i sikte. Om en stund vendte hukkerten og styrte hen mot fregat- 
ten, ,lod ieg fire af skiøderne i Læe og slæbede 2de Kabeltauer for at 
støtte farten, Allenist for at hand kunde kome nærmere til mig.” Om 
en stund vendte imidlertid hukkerten igjen, »halede Kabeltauerne ind 
igjen vende strax efter ham, lod tilsette alt hvad trecke kunde for at 
seile ham ind”. Hukkerten løp imidlertid ind på det nordre rev av 
Niddingen og Wessel forsøkte å komme Niddingen forover i den me- 
ning »at faa hannem fat paa fiorden”, men dette kunde ikke la sig gjøre. 

På førstevakten samme dag fikk han øie på en jakt som seilte 
langs landet. Han sendte straks løitnant Koch') i chaluppen forsynt 
med geværer og granater. Da jakten blev tatt blev der satt ombord en 
kvartermester og 6 mann, men da den skulde stagvende under land og 
ikke vilde komme over, ,deiset den paa landet”, kom av igjen og sank 
med alle mann og alt som var ombord, bl. a. geværer og granater. 
Wessel lot senere opta forklaring over tapet av de 7 mann og sendte 
den inn til admiralitetet. 

Wessel krysser og bukserer videre sydover, og kan under forbi- 
passagen den 7de om eftermiddagen saluttere Cronborg med 3 skudd, 
straks efter skyter han et skarpt skudd efter en hukkert, som ikke 
vilde sette paa sit mersseil”. og endelig den 8de juli drypper han om 
formiddagen anker ved Tre Croner. 

Den 9de passerer admiral Sehested ut med flotillen på vei til 
Rigen. Den 10de har han etatsråd Lassen ombord for å mønstre be- 
setningen, og han gir ham 9 skudd salutt. Han har igjen fått havari på 
stortoppen. Han får ombord ny storstang og får den opsatt, likesom 
langsalingen på stortoppen må pålegges nye skinner. Samme dag letter 
Gabel, der også er kommet dit ned, med sine tre linjeskibe for å seile 
til Østersjøen. 

Samme dag, den 10de, får han også selv ordre fra admiralitetet 
om såvel ved natt som ved dag å søke å få klargjort sin fregatt, seile 
til Østersjøen og underlegge sig Rabens kommando. 

Den 13de på dagvakten er han klar, hvorfor han letter og seiler 


1) Hadde som tidligere nevnt tjent under Wessel såvel på ,Ormen”* som på 
sLøvendals Gallei”. 

sydover. Ved Drogden passerer han Sehested som han salutterer med 
7 skudd, krysser sig sydover forbi Falsterbo over mot Stevns, ned til 
Møen og derfra over til Tornebusk. Den følgende dag fant han flåten 
mellem Witmund og Jasmund. Den lettet med det samme og Wessel 
gikk straks ombord til admiralen, hvor han fikk ordre til å seile øst- 
over. Han satte til alt hvad trekke kunde og fikk snart øie på to seilere, 
hvorfor han gjorde klar til kamp. Det viste sig imidlertid å være et 
dansk linjeskib og en fregatt. 

Den 15de i platfoten seiler han atter op under flåten, der frem- 
deles er under seil og holder det gående sammen med den i nærheten 
av admiralskibet. Den 16de jaget han efter ordre en hukkert og en 
engelskmann. Samme dag seilte Sehested med sin flotille over til Rå- 
gen, dekket av Rabens flåte, som nu, efter Gabels ankomst. bestod av 
16 linjeskibe. 

På dagvakten den 17de gikk flåten tilankers inne i bukten mens 
Wessel holdt det gående utenfor. Sehested var altså nu kommet velbe- 
holden over og gikk til ankers med sin flotille i det grunne farvann på 
østsiden av Usedom*). 

Wessel fikk ordre til å seile op under Bornholm for å holde øie 
med den svenske flåte. På dagvakten praier han en engelskmann og 
får vite at denne 3 mil lenger øst hadde sett et par svenske orlogsskibe. 
Han legger da østover og på formiddagsvakten den 18de får han den 
svenske flåte i sikte, kunde telle med store og smaa 24 seilere”. Han 
setter da straks kurs for Jasmund og blir jaget av 6 svenske orlogs- 
skibe. I plattfoten kommer han til den danske flåte som da var under 
seil, går straks ombord til admiralen og melder hvor den svenske flåte 
var og dens styrke, og legger så sammen med flåten N.t.O.-over. Denne 
Wessels meget viktige melding er karakteristisk for hans glimrende 
admiralstabstjeneste. Rothe sier”), at han angående denne episode har 
talt med sjøofficerer som var med. De beretter at fregatten ,Høyen- 
hald” først var kommet til Raben med melding om at den svenske flåte 
bestod av 16 skibe, hvilket hadde tilfølge at Raben vilde motta kamp. 
Da så Wessel ankom med melding om at den svenske flåte bestod av 
24 skibe, stort og smått, vilde hverken Raben eller Sehested, som også 
var derombord, tro det. Da så schoutbynacht Thambsen signalerte 20 
skibe. holdt Wessel fremdeles hårdnakket på sitt, da han hadde vært 
den svenske flåte så nær, at der ingen tvil var mulig. Det utviklet sig 


1) Se kartet foran, pl. 18. 
3) II del, pag. 6. 

til en skarp ordveksel mellem ham og admiralen, og det viste sig at 
Wessel hadde rett. Raben undgikk derved å bli ruinert av den langt 
overlegne motstander. Den danske generalstab, der øiensynlig ikke 
har kjent til Wessels melding i plattfoten den 18de, sier at der var 
disputt mellem Raben, Sehested og Gabel, om hvorvidt Raben skulde 
seile ut av bukten eller om han skulde bli liggende og dekke Sehesteds 
flotille. Sehested ba ,,Djævelen ride og splide ham”, om de svenske 
kunde komme ut med mere end 11—13 skibe. Raben mente man måtte 
regne med 22. Gabel ga Raben rett og denne seilte kl. 4% ut av buk- 
ten, og like efter har han altså fått Wessels melding, der bestyrket hans 
opfatning. Han seiler da op langs Rigen og kommer i fritt farvann. 

Wessel fikk derpå ordre til sammen med fregatten .Høyenhald” 
å seile forut for flåten. Satte til alt hvad trekke kunde. På hundevak- 
ten får han atter øie på den svenske flåte, hvorfor han atter seiler ned 
på den danske, ,,da hafde den fiendtlige flaade vendt, laa med os hend 
(nordover) og hafde Lufven, lod giøre alting klar”. 

På dagvakten den 19de er han på plass mellem de to flåter, hvor 
han seiler op en Danzigerhukkert som han lar visitere ved en løitnant. 
sTellede same tid 20 orlogsskibe i dend svenske flaade som laa udi Ran- 
geringen, løb agter om Admiralen, blev her gaaendis i Læe for ham." 

Formiddagsvakten vinden N.O., bramseils kuling. Wessel seilte 
med en ordre til admiral Juel og kom tilbake på plass igjen i læ av 
flaggskibet. ,En af de fiendtlige Admiraler fyrte endel skud paa vore 
skibe, men vore fyrte ingen igien”. ==. 

»Eftermiddagsvagten vinden N.0.t.0. Bramseils Kulte, Det 1ste gl. 
vende de svenske skibe S.O.over, det 4de gl. fick ieg samt Høyenhald 
Ordre til at skulde søge efter Fienden for at holde ham udi Øyesiun"”. 

Forholdet var altså det, at svenskene under admiral baron Sparre 
kunde stille 20 linjeskibe*), foruten fregatter, overfor Rabens 16. Under 
de rådende forhold hadde man fra dansk side funnet å kunne la to lin- 
jeskibe bli tilbake i Skagerak, tiltrods for at man visste at Göteborg- 
eskadren hadde lagt op og sendt sitt mannskap til hovedflåten. Enn- 
videre hadde man i Kjøbenhavn liggende 3 linjeskibe, som ennu ikke 
var blitt utrustet. Resultatet av dette blev nu for det første, at sven- 
skene fikk overført sin store transport under Sparres dekning. 

For den svenske flåteledelse — som nu lå i Carl XIT's hånd på 
Rågen — var da spørsmålet om man med flåten skulde ruinere Rabens 


1) Gabel sier i sin skrivelse til Krigskamcelliet 24, idet 4 var detachert ved 
angrepet. Dette stemmer altså med begge Wessels meldinger. 

skibe, eller om man skulde fordrive denne og kaste sig over Sehesteds 
flotille, der med sine flatbunnede skibe kunde komme så langt inn på 
grunt vann at linjeskibene intet kunde gjøre dem. Carl Xil valgte det 
siste. Sparre forfulgte, som det fremgår av Wessels ovenfor citerte 
journal, Raben inntil hans avantgarde kunde beskyte den danske ar- 
riergarde; da avbrøt han forfølgelsen og styrte tilbake til Rögen. Han 
skulde før han gikk offensivt tilverks ha kongens nærmere ordre"). 

Under Carl XII's personlige ledelse forsøkte 5 av Sparres skibe å 
komme Sehesteds flotille tillivs, men dette mislykkedes, som nevnt, på 
grunn av det grunne farvann. 

Dette kan ikke være riktig strategi. Men den var i full overens- 
stemmelse med tidens syn på forholdene på begge sider av Sundet. Alle 
ordrer og forholdsregler vidner om den rådende opfatning: bestrebel- 
sen efter å fordrive den fiendtlige styrke, istedetfor å ruinere den. 
Her stod Sparre med en veldig overmakt overfor Rabens flåte, der var 
hans eneste naturlige strategiske mål. Hadde han fått ruinert den, hvad 
han hadde alle muligheter for, så vilde herredømmet i Østersjøen være 
sikret og Sehesteds flotille og dermed angrepet på Rigen og Stralsund 
vilde være dømt. Det var Gyldenløves strategi op igjen, med det sam- 
me negative resultat. 

Sehested var i en vanskelig stilling, men han var også mann for 
å klare situasjonen. Han visste at preusserne vilde angripe de svenske 
stillinger på Usedom (se kartet pl. 18). Han halte derfor inn under 
østkysten av denne ø og holdt sig her i 11 dager trods angrep fra tre 
kanter — fra øst av 5 av Sparres linjeskibe ført av Carl XII personlig 
der ikke kunde komme langt nok inn til å gjøre Sehested noen skade 
— fra N.W. av de stralsundske fregatter, der var for svake til å gjøre 
ham noen alvorlig skade, og fra vest av de svenske tropper og batterier 
i land på Usedom. Disse siste var de ubehageligste, men han visste at 
dette trykk også snart vilde ophøre. Dette inntraff den 3lte juli, da 
preusserne erobret Wolgast på fastlandet, satte over til Usedom og for- 
drev de svenske. 

Raben holdt sig imidlertid i farvannet mellem Rågen og Møen og 
holdt stadig føling med Sparre. I denne rekognoseringstjeneste deltok 
Wessel på ,Hvide Ørn”. 

Wessel fulgte altså efter den svenske flåte og var på plattfoten 
samme dag ”% mil fra den, da vinden stilnet helt av. Det kan ha sin 
interesse å peke på, at Sparre altså vilde ha kunnet seile sig op på 


1) Garde. 

siden av Raben og begynt slaget innen det var blitt helt stille. Raben 
vilde da vanskelig ha kunnet komme sig undav, ialfall med hele sin 
styrke, og resultatet kunde da blitt bestemmende for de videre opera- 
sjoner. 

Wessel lå hele natten i nærheten av den fiendtlige flåte. På dag- 
vakten den 20de briset det litt op av N.W. og han fulgte stadig efter 
fienden østover. På formiddagsvakten vinden N.W., liten bramseils 
kuling, ,gick ieg % mil til Luvart af den svenske flaade efter ordre 
nogen kunde at tage udi Øyesiun hvad de svenske tog sig fore, anteg- 
nende samme tid hvad størrelse hans skibe var af og ligeledes hvor 
mange Orlogsskibe de vare”. Sparre sendte nu linjeskibet ,Ösel” på 
54 kanoner ut for å jage Wessel. Dette var altså innledningen til de 
sammenstøt han i årets løp skulde få med dette fartøi. Han lot det 
svenske skib komme inn på sig således at han kunde veksle noen 
skudd med det, gikk så over stag og seilte med letthet fra det, men 
holdt sig stadig innen 1 mils avstand fra den svenske flåte, som han da 
så sette kurs for Pert på Rågens østside. Ut på eftermiddagen lar han 
igjen »Ösel” komme sig inn på skuddhold, veksler atter noen skudd 
med den og holder så av igjen. Svensken holdt da av ned til sin flåte. 

Den 21de er han atter op under Rabens flaggskib og avlegger rap- 
port og blir i plattfoten samme dag igjen sendt ut på kryss. På hunde- 
vakten jager han en Libecker galiot og kommer derved den 22de i 
nærheten av et svensk linjeskib som øiensynlig ligger på brandvakt. 
Hele dagen leker han med det svenske skib. Han tar inn sine bram- 
seil, gir op underseilene og blir liggende inntil svensken kommer ham 
på % mils avstand, så setter han seil igjen og kommer undav. 

Den 23de fortsetter spillet, men han har nu to linjeskibe mot sig 
en forut og en til luvart. Ut på formiddagen seiler de to linjeskibe inn 
mot Pert og Wessel følger efter for å observere den svenske flåte. Om 
eftermiddagen observerer han denne under seil, 17 linjeskibe sterk for 
nordlig kurs. ,Hafde samme tid en svensk krydser S.t.O. en S.S.0. en 
O.S.O. og en N.W.t.W. fra mig, seilede midt imellem dem.” Så tok han 
inn sine bramseil, hvorpå straks den svenske krysser til luvart satte til 
alt hvad trekke kunde for å jage ham, men han holdt ham stadig på 
avstand. Ved plattfotens utgang opga svenskene jakten. 

Den 24de krysser han op under Bornholm, praier endel koffardi- 
menn og kommer på hundevakten op under Trelleborg, seiler langs 
med landet her og får øie på en fregatt, setter til alt hvad kan trekke og 
kapper fanglinen til jollen. Det viste sig imidlertid å være fregatten 
»Lossen”. I hundevakten kommer han til flåten under Møen, letter på 

dagvakten sammen med denne og går ombord til admiralen for å av- 
legge rapport. På formiddagsvakten er han atter ombord hos admira- 
len og får ordre til sammen med ,Lossen” og »Høyenhald” å gå på 
kryss under Jasmund. Den 26de får han ordre til å opbringe et engelsk 
skib, og da han bragte det til admiralen blev der kastet overbord brev- 
skaper*).. Om eftermiddagen den 27de er han nede under Jasmund, får 
her se et svensk linjeskib, seiler inn på ”% mils avstand og heiser ut- 
fordrende kongens flagg i sjau og skyter et kanonskudd. Den 28de 
ligger han og driver i stille med små blaff imellem. Han treffer om for- 
middagen på sin egen jolle som han hadde måttet kappe fra sig den 
25de. Hadde han monkeyvakt i jollen har den hatt en lang tørn. Ut 
på kvelden sender han chaluppen på jakt efter et mindre fartøi, som 
viser sig å være svensk, men Ghaluppen greier ikke å ro det op. Den 
29de får han en liten bris og holder østover op under Bornholm. Sen- 
der en løitnant ombord for å visitere en Lilbecker. Ut på kvelden fri- 
sker vinden litt efter litt til mersseils kuling og han holder sønnenom 
Bornholm kloss under land. 

' Den 30te har han chaluppen iland på øen for å fylle vann, like- 
som han ved kanonskudd kaller en båt ut fra land til assistanse ved 
vannfyllingen. Ferdig med dette holder han S.W.-over og vinden spak- 
ner av og er på hundevakten bare en liten slapp bramseils kuling. I 
eftermiddagsvakten den 31te får han øie på den svenske flåte til ankers 
en mil ut for Riigen og han observerer også at den skyter skudd på 
skudd mot Rågen. Han holder sin kurs og kommer inn på % mils av- 
stand. Han ser nu også 5 svenske linjeskibe til ankers utenfor Øster- 
dyp under beskytning av Sehesteds flotille sønnenfor øen Råden, like- 
som han også kunde observere den svenske Stralsundseskadre som fra 
vest beskjøt Sehested. ,Da alting var taget udi Øyesiun seilte N.W. 
hend”. Han har da to svenske orlogsskibe rett forut og ser at der fra 
det svenske flaggskib blir gitt signal om å jage ham, hvad der straks 
også settes i verk. Han legger O.N.O.-over til kl. 8 om eftermiddagen, 
da en av de svenske skibe gir op underseilene, ,ieg ligeledis, lod flag 
vaye fyrte 1 canonskud med skarp,” hvorefter han la nordover. På 
hundevakten stiv mersseils kuling, kurs N.W. Han praier den lste 
august en galiot, og kulingen er så hård at han ikke kan stagvende. På 
dagvakten den 2nen er han under Møen og får øie på den danske flåte 


1) Brev nr. 148 åa er en ekstrakt av Wessels rapport om sine rekognoseringer, 
som Raben hadde vedlagt sin rapport av 9de august om slaget ved Riigen. Origina- 
len finnes ikke. 

et stykke til luvart. Han forsøker i løpet av dagen å lovere sig op til 
den. I det hårde vær ryker barduner og stag likesom flere spend i 
i fokke- og mesanvant springer. Først på dagvakten den 3dje kan 
han gå til ankers aktenom flagget, til hvem han avgir rapport. Efter 
å ha fått ombord vann og brennevin, lettet han igjen og la over mot 
Rigen. I eftermiddagsvakten den 4de er han kloss under Witmund, 
hvor han fyrer 3 skudd efter endel folk inne på land. Her møter han 
igjen de to svenske orlogsskibe. Han vender da vestover forfulgt av 
de svenske skibe, holder kloss under Witmund igjen og fyrer atter 4 
skudd efter endel folk iland, ,for ieg mente de skulle skyde paa mig af 
Batteriet saa som ieg gik langs landet med smaa seil”. 

Han holdt det gående mellem Witmund og Jasmund natten over 
og ved formiddagsvaktens begynnelse den 5te holdt han ned på et 
svensk linjeskib og en fregatt. ,Det 2de gl. lod tilsette danske flag og 
vimpel med et Canonskud, hvor det fiendtl. Orlogsskib strax begyndte 
at canonere, befalede folchene at skulle slaa indtil Orlogsskibet Haf- 
fruen kom saasom dend var ved Witmund udi Dagvagten.” Det viste 
sig imidlertid at det var fregatten ,.Høyenhald” som kom, hvorfor han 
ga ordre om å avbryte kampen, »saasom der var intet noget at vinde 
derved”. Han fikk endel skudd i skroget samt i mersseilene og merse- 
skjøtene. Av en senere fangen løitnant fikk han vite at linjeskibet var 
sFridericia Amalia” på 64 kanoner og fregatten den nybyggede ., Wel- 
komsten” på 24 kanoner. Wessel var av Raben blitt lovet at linjeskibet 
»Havfruen” skulde bli sendt til hans assistanse, og det var da øiensyn- 
lig meningen at de på denne måte skulde søke å få den svenske flåte 
redusert med i alle fall ett linjeskib. Av ovennevnte løitnant fikk han 
også vite, at man på det svenske linjeskib hadde fått en mann drept, en 
hadde fått en arm og en et lår avskutt, foruten at det enda hadde 7 
mann hårdt såret. Det hadde også fått skade på skibet. — 

På vestlig kurs trakk han sig da undav, forfulgt av de svenske, 
som han dog snart seilte fra. Utenfor Witmund la han sig igjen til å 
krysse, og næste dag, da han så endel seil i N.W.-lig retning og trodde 
at det var den danske flåte, satte han kurs mot dem. Vinden løiet nu 
av så det snart blev næsten helt stille, hvorfor han blev liggende me- 
stendels og drive hele den næste dag. 

På dagvakten den 7de fikk han en liten laring av W.S.W. og satte 
til alt hvad trekke kunde nordover. I eftermiddagsvakten fikk han 
den danske flåte i sikte til luvart, hvorpå han la sydover og jaget en 
seiler og kom i plattfoten til flåten, der like efter gikk til ankers, mens 
Wessel holdt det gående med små seil. På hundevakten er han nede 

ved Jasmund og opdager to svenske linjeskibe i læ, ,lod tilsætte alt 
hvad trække kunde bidevind for at skiere dem passen af”. 

På dagvakten den 28de august seilte han langs Jasmund efter en 
svensk båt og jolle. Kl. 8 er han dem så nær at han kan nå dem med 
sitt skyts og de stryker da sine seil. Ombord på fartøiene var 1 svensk 
løitnant, 1 oberbarber, 1 konstabel, 1 feltwefvel, 19 matroser og 7 sol- 
dater. Han tok disse ombord og la N.N.O.-over til flåten. Dette blev gjort 
like i nærheten av linjeskibet ,Skåne”, hvortil båten hørte. Det blåste 
en mersseils kuling av N.N.W. Såsnart han var på siden av admiral- 
skibet, för Wessel ombord til Raben og tok med sig den svenske løit- 
nant. Kl. 12 middag var flåten mellem Jasmund og Pert, ,voris Admi- 
ral søgte dend fiendl. flaade, der var i Læe for os". — 

Raben var altså den 19de juli blitt fordrevet fra farvannet øst for 
Rågen. Han hadde siden holdt sig ved Møen og gjennem sine fregatter, 
som ovenfor vist, holdt sig underrettet om Sparres foretagender. Den 
30te juli hadde man endelig fått utrustet enda 3 linjeskibe i Kjøben- 
havn. Det hadde holdt hårdt å få besetninger til disse fartøier, bl. a. 
hadde 88 soldater av Bergenhusiske regiment frivillig meldt sig til ma- 
trostjeneste. Og da de to gjenværende linjeskibe i Skagerak også til- 
slutt var kalt ned til Østersjøen, hadde Raben den 4de august 21 linje- 
skibe under sin kommando og var således Sparre noenlunde jevnbyr- 
dig. Som det fremgår av Wessels journal holdt Raben kl. 12 middag 
ned på den svenske hovedflåte, der som Wessel hadde rapportert lå 
ved Rigens nordende. Sparre lettet straks med denne, holdt ned på 
de detacherte 5 skibe som presset Sehested østenfra og signaliserte til 
dem om øieblikkelig å lette og slutte sig til ham. 

Wessel sier videre i sin journal: 

»Eftermiddagsvagten, vinden N.W.t.W. Mersseils Kulte seilte med 
flaaden hend ner til de svenske, Det 4de gl. laa begge flaaderne paa 
siden af hverandre, hvor de begyndte same tid at slaa, ieg var ombord 
hos Admiralen for at forneme om hand hafde noget at befale, för strax 
ombord igien. Det 8de gl. dreyede af ner og lagde mig udi Linie og slog 
med, verl. og vind continuerede. 

Piatfoden vinden W.N.W. Bramseils Kulte, begge flaaderne var 
haart udi Batallie, De første 4 gl. laa ieg mellem Elephanten og Prinz 
Christian, De sidste 4 gl. mellem Island og Hvide Svanen formedelst 
deris Krud var opskiøt, vi sloges med en Admiral en schovtbynacht og 
flere slette skiber'), vagten ude holte de op paa begge sider at slaa, 


1) Ved slette” skibe menes linjeskibe som fører ringere kommnandotegn enn 
standard. 

begge flaaderne hafde slaget udi 12 gl. ieg udi 8% gl., vagten ude hafde 
Jasmund W.T.N. 4% mil fra mig, for ieg samme tid ombord til Admi- 
ralen, hvor jeg bekom ordre at forseile efter dend svenske flaade dog 
at holde det imellem voris og den fiendl. flaade hvilket og strax skede, 
vinden W.N.W. ens Kulte.” 

Den almindelige fremstilling av Wessels optreden under dette 
slag går ut på, at han en kort tid — Rothe sier en halv time — inntok 
linjeskibet ,Svanen”s plass mens dette fartøi fylte karduser. Dette er 
altså ikke riktig. Han går personlig ombord til Raben ved slagets be- 
gynnelse for å forhøre sig om sin plass under kampen og inntar så 
plass i linjeskibsrekken hvor han deltar i hovedkampen i over 4 timer. 

Men efter eget utsagn har han spillet en ennu meget viktigere rolle 
under kampen. Under de forhør som blev avholdt efter kampen for å 
undersøke enkelte skibschefers forhold blev nemlig Wessel ført som 
vidne, og protokollen") inneholder herom følgende: Efter at han har 
gitt endel oplysninger om linjeskibet ,,Wenden”s posisjon sier proto- 
kollen: Videre forklarte vidnet at admiral Raben sa til ham da han 
to ganger var ombord: Gud straffe endel hvorledes de holder sig udi 
bataillen eller actionen. Nu kan man se hverledes det er, det vilde jeg 
ikke ha trodd; hvorpå vidnet svarte med efterfølgende ord: Hierte hr. 
admiral Raben ,,I kan selv se for Eders øine nu at ikke et iblandt 10 
skudd av de øverste dekk av fiendens kan lange op til Elefanten”, om 
admiralen for godt befant å gjøre signal for å komme bedre ned til 
fienden, da skulde man håpe at de som lå lenger til luvart også skulde 
søke bedre ned, så de kunde gjøre god effekt, og sa derhos om man lå 
en halv dag på sådan en distanse og canonerede kunde de ikke gjøre 
megen effekt, ,.hvorpaa admiralen kaldte commandeur Krag til sig og 
befalede at holde bedre ned paa fienden hvad hele Corps de Battaille 
gjorde, og 1% glas derefter var Corps de Battaille ikke mere end et kort 
8 pdr.s skud fra fienden”. 

Efter hans egen uttalelse ved forhøret har han altså ikke alene 
feldet en streng dom over tidens døde taktikk, men endog sagt admi- 
ralen like ut, at det var ham som var skyld i at de andre holdt sig på 
så stor avstand. 

Selve slaget ved Rilgen byr på litet eller intet av interesse. Det er 
en utpreget artillerikamp uten noesomhelst tilløp til konsentrasjon 
eller isolasjon fra noen av partene. Raben har luven, men utnytter 


1) D. R. AA. Til Krigscancelliet indk. sager (Søetaten) 1716. Protokollens pag. 
139—140. 

den på ingen måte. Den svenske flåte falt gradvis av; men Raben fulgte 
kun dårlig efter og var igrunnen ikke en eneste gang under den lange 
kamp på kloss hold med hele flåten. Det var en utpreget ammunisjons- 
ødsling i stil med datidens døde manøvreperiode. Målet var fremdeles 
å fordrive, ikke å ødelegge. Raben var en flåtefører av lavere 
orden. Sjøkrigshistoriens store førere har alle det tilfelles, som nettop 
har gjort dem store: den sjelelige utholdenhet som setter dem istand 
til, trods egen utmattelse, å fullføre ødeleggelsesverket — sink, destroy, 
capture, — det er kampens mål og den eneste tilfredsstillende avslut- 
ning. Nelson foraktet som bekjent betegnelsen Victory, hans mål var 
Annihilation. 

Eldre historieskrivere har ført lange diskusjoner om hvor mange 
døde og hvor mange sårede man hadde på hver side. Det er av min- 
dre betydning. Av langt større interesse er skaden på fartøiene, og her 
hadde svenskene lidt langt mere enn de danske. Dette kommer for en 
del av at de lå i læ. Herved fikk de langt flere grunnskudd enn de 
danske og flere av deres fartøier var av denne grunn synkeferdige og 
enkelte måtte slepes. Dette siste var således tilfelle med ,,Enigheten”, 
mens ,,Ösel” og ,,Gottland” og ,-Pommern” var helt ubrukelige og måtte 
sendes til Carlscrona. I det krigsråd som admiral Sparre holdt efter 
kampen og hvor han fremholdt som sin hensikt å gå tilbake til Riigen, 
blev av samtlige flaggmenn og officerer hevdet. at fartøiene ingenlunde 
var istand til uten foregående reparasjon å holde sjøen eller ,,gjöra no- 
gon den ringaste Tienst”). 

Denne den svenske flåtes tilstand blev på ingen måte utnyttet av 
Raben. Kun Wessel forsøkte på egen hånd å utnytte situasjonen. Man 
har interessante samtidiges vidnesbyrd om, at denne Rabens mangel 
på energi blev sterkt kritisert. Løitnant Friderich Litken, der var tje- 
nestgjørende officer på linjeskibet Nordstjernen”, har levert en skarp 
kritikk over forholdet*). Han sier bl. a.: ,Fienden satte ingen Fyrer 
op om natten for at undvige, dog saa vi dem endnu i dagbrækningen 
2 mil fra os, og havde vi forfulgt dem, vi havde letteligen kunde naaet 
dem, siden den ene slæbte den anden, og faaet en mægtig stor Victoria, 
endog ikke alle hos os giorde hvad de burde, mens slaget stod”. 

De enkelte fartøischefer gjorde således efter Litkens opfatning 
ikke sin plikt. Han sier herom*): , Enten Tordenskiold er i Orlogsski- 


1) Svensk trykt relasjon efter slaget. 
% Se bl a. Nyt Arkiv for Søvæsen I, pag. 73. 
3) Nye samlinger til don danske historie II. Skrevet efter krigens avslutning. 

bet Lolland eller Hvide Ørn, i Løvendals Gallei eller kun i en hukkert. 
saa giør han store ting. Men enten D. (kommandørkaptein Deichman) 
er i Prins Car] eller i Wenden, saa er det slet bestilt. Havde Wenden, 
et skib af saadan force, været besat med en bedre mand, Wenden al- 
lene vilde, ved den leilighed som det havde den 8de august 1715, have 
git Victorian, endog den dag, et langt herligere og andet udfald”. 

Raben selv synes ikke å ha noe å utsette på sine skibschefer. I 
sin rapport til kongen av 9de august ,under segl at forfølge de svenske 
syden om Bornholm” ønsker han kongen tillykke med ,,en complet Vic- 
toria” og sier om officerene ,en general”, at de ,haver giort ald deris 
devoir, i Sær maa ieg og Allerunderdanigst recommandere Vice Admi- 
ral Trojel, som i denne Batalie haver ført en god conduite”. Og om 
viceadmiral Juel sier han, at kongen i ham har tapt en av sine beste 
flaggmenn. Det var dog ikke alle som var like fornøiet med skibsche- 
fene. Flåtens fiskal var med ombord og han hadde en utstrakt og selv- 
stendig myndighet til efterpå å sette folk på anklagebenken. I .Søe- 
articlerne” av 27de mars 1683"), som var de gjeldende på den tid, heter 
det i cap. 13, prg. 1998, at ,,Voris Fiscal” skal være med på flåten om- 
bord på flåtechefens skib. Når slaget begynner, settes han ombord på 
et litet velseilende fartøi, .hvormed han skal fare hid og did for at ob- 
servere alle Particularia ved slaget, hvo sig derudi vel oc ilde forholder 
og gifver deliquenterne sag paa hans Emb.dis oc Justiciens Veigne, uden 
nogen videre ordre derom at ervarte”. En sådan fiskal var derfor en 
farlig mann, spesielt da han efter alt å dømme var usakkyndig på det 
rent taktiske område. Ved denne anledning var det schoutbynachtene 
Thambsen og Deichmann og kommandørkaptein Koningh som blev 
trukket for retten. Den 8de desember 1718”) blev Thambsen av ober- 
krigsretten frikjent, og det innstilledes til kongen .hvad Reparation" 
han skulde ha for ,Fiscalens mange og ubeviislige Angivelser og der- 
paa grundede grove og ublue Irættesættelser”. Kommandørkaptein 
Koningh blev også den 21de juni 1719 frikjent og fiskalen dømt til å 
betale ham 50 rdl. i prosessomkostninger, hvilket dog efter kongelig 
befaling av 18de september falt bort. Deichmann blev også s. d. av de 
fleste stemmer frikjent. Aktene viser imidlertid, at flere av retten 
stemte for degradasjon, noen endog for kassasjon. 

Og hvad flåtechefen angår, så gjelder det samme her som tidli- 


1) Admiralitetets registerbok over tilg. Misiver 1683—87. Såvidt vites er disse 
sjøkrigsartikler ikke bevart i trykt form. Garde har dem ikke. 
7) Se Garde. 

gere under krigen, at Sehested sikkert hadde vært den rette mann på 
det rette sted i denne stilling. At dette også var samtidens opfatning 
fremgår atter av løitnant Litkens efterlatte skrifter. Det heter her”): 
»Men kær Dig kun ikke om, om Du een dag skal see Een eller Flere 
satte i Veiene for Dig; det er gaat saa til, Siden der kom mennesker paa 
Jorden. Den store C. T. Sehested, en adelsmand fød, en mand af me- 
gen forstand og et Hierte som en Løve, han maatte som Capitain see 
sig foretrukket af Peter Raben, en borgers søn af Hadersleben. Men 
der kom den dag, da kongen skulde givet mange Tønder Guld til, at 
det ikke var skeet: Anno 1715 d. 8 og 9 August.” 

Imidlertid — begge parter skjøt victoria, svenskene efter at alle 
fartøier velbeholden var kommet inn til Carlscrona, og danskene i 
Kjøge bukt og i Kjøbenhavn. — 

Wessel fulgte altså om kvelden den 8de, efter Rabens ordre efter 
den svenske flåte og lå hele førstevakten for små seil mellem de to flå- 
ter. På hundevakten holdt han ned på den svenske flåte, ,for at tage 
udi Øyesiun om der var mange som hafde bekommet stor skade”. I 
dagvakten den 9de jager han to galioter men blev hindret heri av to 
svenske linjeskibe. Han legger nordover langs den svenske flåte. Denne 
styrte sønnenom og østenom Bornholm. Wessel holdt derimot vesten- 
om øen. Ved dennes nordpynt var han sammen med ,,Høyenhald” der 
her gikk til ankers, ,,jeg sette Curs N.O. hend”. Rothe anfører at Wessel 
anmodet , Høyenhald” om å følge med, men denne svarte, at han ikke 
hadde ordre til å gå videre. Ved plattfotens utgang passerte han Chri- 
stiansø, og det heter så videre: ,.Første vagten, vinden N.O. Mersseils 
Kulte seilte O.S.O. over, de første 4 gl. 2% mil, først i det 5te gl. bekom 
et svensk Orlogsskib i sigte befalede folchene strax at holde sig klar 
til at entre fornefnte skib, mens endel af folchene svarede at iche vilde, 
same tid talede den svenske capitain til mig og sagde holt fra mig eller 
leg giver eder hele Laget, Svarede ieg ham igien dersom han giver mig 
Laget skulle han bekomme saa meget igien” var ham samme tid saa nær 
at mit bogsprit tog hans flagstach og Landterner over bord, fyrede han 
en salve af Musquetteri paa mig hvor ieg gaf ham hele laget igien agter- 
ind med 3 dobbelt skarp, der var stor jammer at høre deres raaben 
og skrigen hos ham, siden holte hand af det beste hand kunde, halte 
ham alt ind paa siden gaf ham noch et lag 3de dobbelt skarpt, ieg 
raabte til ham at det var en stor skam at løbe med saadant et stort skib 
for en Fregatte efter som han havde 18 og 12 pdr. paa og saa fremd 


1) Et efterlatt håndskrift: Tanker til Eftertanke. Skrevet 1754. 

hand vilde passere for en braf soldatt, ellers var hand en Cujon og 
Putrong, mens det hialp iche, hand seilede fort, drev ind indtil hand 
kom til 3de andre svenske orlogsskibe som var forud af flaaden, gaf 
ham saa et lag til, maatte saa lade hannem passere.” 

Dette er altså Wessels journalanførsel om denne affære. Førenn 
den nærmere omtales under henvisning til hans rapport og andre do- 
kumenter, skal vi følge Wessel videre på hans kryss. 

Den ordre han hadde fått av Raben gikk som tidligere vist ut på, 
at han skulde holde sig mellem de to flåter. Men dette var en veritabel 
forfølgelse, dem som Raben burde ha foretatt med den hele flåte. Og 
Wessel avbrøt så langt fra forfølgelsen efter adskillelsen fra ,Ösel”, at 
han tvertimot fortsatte østover. På hundevakten ser han den svenske 
flåte i S.W. og har aktenom sig til luvart 2 svenske linjeskibe. Han 
fortsetter fremdeles østover og har ved dagvaktens utgang den svenske 
flåte akterut, 2 mi] av. Han har altså nu den svenske hovedflåte mel- 
lem sig og den danske flåte. Det er en enestående tiltro til sin egen 
fregatts seiler- og manøvreevne. At denne tiltro var berettiget viser 
det videre forløp av hans krysstokt. 

Han legger nu sydover og ved formiddagsvaktens slutt vestover. 
I det 7de gl. fyrer han et kanonskudd løst med en gjøs fra fortoppen. 
Det var det samme signal han hadde sett en svensk fregatt gjøre. På 
dette tidspunkt kommer en koffardiflåte seilende med kurs for den 
svenske flåte, eskortert av 3 orlogsmenn. Det var en transportflåte be- 
stemt for Pommern. ,Det første gl. i eftermiddagsvagten Passerede 
forbem.te Coffardiflaade og 3de Convoyere løb agterud i flaaden, Tog 
jeg samme tid en Smacke fra dem, var laddet med korn og skulde gaa 
til Pommern, skikte ham med chaluppen et kabeltoug og slebet dend 
med mig Wester efter, 2de svenske Fregatter jagede efter mig, vagten 
ude hafde Bornholm Westen 4 mil fra mig”. Ennu ut i plattfoten fort- 
setter de to fregatter jakten. Dette fartøi hadde han skåret ut av kon- 
voyen like under øinene av den svenske hovedflåte og det høres rent 
ufattelig ut, at han med dette på slep skal kunne holde sig klar av de to 
efterfølgende fregatter. Så fortsetter han vestover uantastet med sin 
prise på slep, passerer sydpynten av Bornholm på hundevakten og er 
tidlig om morgenen den 12te under Jasmund, hvor han bjerger en cha- 
luppe. Legger herfra N.W.-over og finner den danske flåte ut for Møen. 
Seiler nordover sammen med denne og herunder skriver han sin rap- 
port. I plattfoten ankrer han i Kjøgebukt aktenfor admiralskibet, går 
ombord og avgir sin bekjente rapport om sine meritter. Rapporten er 
i det vesentlige overénsstemmende med hvad ovenfor er anført fra 

journalen. Han slutter med å si, at der i farvannet mellem Rågen og 
Sverige burde krysse noen fregatter og linjeskibe, så kunde man helt 
hindre transportene. Han ber om pardon fordi han som den ringeste 
foreslår dette, ,admiralen tager deraf hvad ham behager”. Interessant 
er det forøvrig, at også Sehested skarpt påtalte denne Rabens mangel 
på aktivitet*). 

Wessels fremstilling har man som bekjent anledning til å kon- 
trollere gjennem en samtidig beretning fra svensk side. En svensk land- 
officer, løitnant H. J. Munch, der hadde vært med ved Gadebusch, var 
blitt fanget ved Tönnigen, var rømt til Sverige og kom senere ombord 
på orlogsskibet ,Gottland” og deltok i slaget den 8de august. Dette 
fartøi seilte omhandlede natt like i nærheten av ,Ösel”. og løitnant 
Munch anfører i sin dagbok om tildragelsen følgende”): 

»— — och efter det skeppet. vid namn Gottland, som jag da var 
på, och ett till som hette Ösel blefvo so illa skjötna i vattengången, att 
de intet troddes kunna hålla sjön, mindre ny tråffning med fienden, 
eftersom danska flottan syntes i luvart, ty fingo de order att strax om 
aftonen gå ifrån flottan till Carlscrona. Att de 2 skeppen blefvo vårre 
skjutne ån de andra, kom derudai, att 2 af våra skepp fastnade med 
tacklen ihop och kunde på tvo timmar ej blifva åtskilda. Emedlertid 
måste Gottland som jag var på, och Ösel klåda skott af fyra danska 
skepp. Når vi då, som sades, gingo ifrån vår flotta, kommo vi dagen 
efter om aftonen midt för Bornholm, då blefvo vi varse ett skepp vid 
Bornholm, och når vår skeppskapten Nyman hade sett det igenom 
kikaren sade han, att det var fregatten Hvita Örnen, hvars maka 
att segla fast icke fans. Da sade kapten: den der helsar på oss inatt; 
så sade jag: huru kan det vara möjligt. att han skal hitto på oss i vida 
sjön och i kålsvarta mörkret? svarade Kaptenen: om natten vore två 
gångar så lang, och mörkret aldrig så tjockt, så hittar han endå på oss. 
Da blef strax efter solens nedgång ett håftigt blåsvåder, då gingo våra 
skepp i breds, Ösel i Lovart og Gottland i læ; då om natten kl. 12 kom 
Danske fregatten Hvita Örn på Ösel som kommanderades af Kapten 
Sjöstierna. Når han då af sorlet som hördes af danska fregatten som 
kom på honom, tok han luren och ropade: Hola! Men den danska ville 
intet svara efter signalbrefets lösen som han ej heller visste, ty det var 
åndrat sedan året tillförena, då den fregatten tillika med 3 eller 4 kap- 
tenskepp blefvo tagne ifrån oss i Kielbukt, utan han våntade med sva- 


1) Danske generalstabs arbeide. 
7) Historiska Handlingar, 1864. 

ret, till dess han kom in vid Sjöstiernas skepp, då sade han: god afton, 
Kåra Bror! Jag skall helsa dig från admiralen, han ber dig att du icke 
seglar långre från flottan, ån du kan ha honom i sigte. Då svarade Sjö- 
stierna: Är du god vån, så sacka akter, jag kånner ingen bror i mörk- 
ret. Då svarade den danska: Kånner du mig icke, så skall du Guds 
pine dö! låra kånna mig, och så seglade han på honom, hade båtsmån- 
nen ut på bogsprötet, som höggo af kampansflaggan og togo bort begga 
lanternorna; sedan stack han bi och skjöt langskepps med kanonerna 
på Ösel så att han skjöt söner spegeln allt i krås både af stangkular och 
kofötter. Når då Gottland hörte det som seglade i lå med Sjöstierna, 
lossade vi i hastighet 3 kanonskott, på det Sjöstierna skulle höra hvar 
vi voro; vår kapten sade, att han i ångest för att skeppet skulle sjunka, 
hade lossat alla sina kanonar. Men når åter Sjåstierna hörde våra skott, 
seglade han till oss, menandes, att den danska der haft en kamrad, 
och mente det vara hederligare att slåss med två ån med en(!). Når 
han då kom till oss blef han anropad, och svarade efter signalbrefet, 
då han blef tillsagt att sacka akter, det han och gjorde. Sedan sånde 
han en af sina lieutnanter till oss och kom sedan sjelf och berettade 
huru han blifvit påhelsad af Hvita Örn. Dagen dårefter mötte oss en 
schoutbynacht vid namn Psilander, som med ett kaptenskepp och en 
fregat convoyerade 12 stycken koffardiskepp som årnade sig till Stral- 
sund. Då kom åter Hvita Örn, och når han kom mot Psilander, strök 
han sitt snedsegel och skjöt ett kanonskott, hvilket betydde så mycket 
efter förra års signal-bref, att han ville tala med kommandören, och 
då hade han svenska Compansflaggan, men strax strök han den ned 
och stack opp den danska, och så seglade han bakefter Psilander till 
koffardiskeppen och valde sig der ut ett skepp som var lastadt med 
korn, och drog dermed af som en varg med ett får i alla våra skepps 
åsyn. Sedan seglade vi och hela vår flotta till Carlscrona och når de 
kommat alla in i hamnen skjöt de victoria öfver batalljen. Så gjorde 
och de danska når de kommet in i Kjögebugt, och så blef den sjøkam- 
pagnen det året åndad.” 

Det sees således at Wessel går til forfølgning av den svenske flåte 
med en meget redusert ammunisjonsbeholdning. Men skibets seiler- 
evne er i full orden, og den kan han stole på. Han vil videre gå til 
entring av et linjeskib, tiltrods a tet annet linjeskib befinner sig like 
I nærheten. Men ,Ösel” ligger til luvart og kan ikke understøttes av 
»Gottland” mens entringen foregår. En sådan entring i åpen sjø og i 
mørke natten er i sjøkrigshistorien ansett som noe ekstraordinært. 
John Jervis, den senere lord St. Vincent, forfulgte som 48-årig linje- 

skibschef et fransk linjeskib om natten og fikk ved en flott manøvre 
sendt hele sitt lag aktenifra inn i sin motstander, som derved blev så 
medtatt, at den forsøkte å undkomme. Jervis satte efter og entret ski- 
bet i mørke. Han blev for dette dekorert med Bath-ordenen og ut- 
nevnt til baronett. Jervis hadde et linjeskib som var noe sterkere enn 
motstanderens. Hadde Wessel fått sine folk med sig og entret ,Ösel”, 
vilde dette vært en bedrift der vilde ha stått fullt på høide med Jervis. 
At han hadde kunnet ta det er sikkert utenfor tvil, forskutt som det var 
fra slaget og maltraktert av Wessels langskibslag med tredobbelt 
skarpt. 

En sådan beskytning, der i seilskibstiden betød løsning av enkel- 
skibstaktikkens fundamentalsats — en veldig konsentrasjon i forbin- 
delse med isolasjon — kunde ha en aldeles knusende virkning. I slag- 
get ved Trafalger ga Nelson og Collingwoods flaggskibe, idet de brøt 
linjen, hver sin motstander hele laget inn langskibs med den virkning: 
at 400 mann på hvert skib blev gjort ukampdyktig og skrog og takke- 
lasje ødelagt. Wessels bredside var riktignok ikke så imponerende, 
men så var ,,Ösel” på forhånd stygt tilredt. 

Men selv om Wessel ikke fikk entret ,Ösel”, er hans optreden 
ganske ekstraordinær, særlig når man ser den på bakgrunn av tidens 
litet offensive ånd. Den ovenfor nevnte F. Låtken*) sier herom: ,,Tor- 
denskiold møder flere leiligheder end 20 andre, hans historie er vel et 
mærkelig bevis derpaa; men saa maa vi og sige dette derhos, at alle 
bruge og ikke heller deres Leiligheder ligedanne; Vi husker den 8., 
eller rettere 9. august 1715.” 

Hammarskiøld*) tar sterkt på vei i anledning av Wessels uparla- 
mentariske tiltale av Sjöstierna. Det er sikkert for sterkt sagt, når det 
hos Hamimarskiöld heter at Wessels ord,, vittnar om en stor råhet”. 
Et skibsdekk under kamp er ingen salon hvor man, trods de største 
motsetninger, sier hinannen de mest utsøkte komplimenter. Wessels 
lange tale til mannskapet, hvor han forsøker å få overtalt det til å gå 
til entring, må sees i forbindelse med hans tiltale av Sjöstierna. Det 
hele er et ledd i hans forsøk på å få folkene med sig, og disse folk var 
såsandt ikke noen salonmennesker. Wessels uttrykk kan ikke und- 
skyldes i forholdet overfor Sjöstierna, men de berettiger ikke til Ham- 
marskiölds karakteristikk. 

Jeg kan ikke undgå på dette'sted å peke på en uttalelse av Ham- 


1) Qeconomiske Tanker til høiere Eftertanke. 
?”) Om Tordenskiold och svenskarne. 

marskiöld som går i samme retning, skjønt karakteristikken på dette 
sted gir anvisning på det »realistiske” i Wessels vesen. Det gjelder her 
hans påståtte hang til eder. Hammerskiöld sier — jeg citerer på origi- 
nalsproget for ikke å beta fremstillingen noe av dens alt overveldende 
farveprakt: Likesom Feernas ålskning i sagan icke kunna Öppna mun- 
nen, utan att det droppade diamanter och pårlor från hennas låppor: 
kunde ej den berömde sjöhålten, når han kommanderade eller var 
vred, öppna munnen, utan att det från hans låppor forssade eder, svor- 
moder och kraftuttryck af flerahanda slag.” Hvor har Hammarskiöld 
dette fra? Han skjylder å påvise kilden når han fremsetter denne slags 
beskyldninger, ti i forhold til dette er jo Wessels uelskverdighet overfor 
Sjöstierna for intet å regne. Det høres jo litt rart ut, at vi på denne 
side av Kjølen fra den annen side, hvor erfaringsmessig på visse hold 
eder løper som perler på en snor i et antall som med eftertrykk kun 
kan uttales på svensk*'), skal høre denne slags påstande; men herpå 
var intet å si, hvis vedkommende forfatter hadde påvist kildene for 
sin påstand. 

I det , Portrait” av Tordenskiold som finnes hos Rothe, og som 
er skrevet av folk som kjente ham personlig, finnes ikke en antydning 
av noe der kan støtte Hammarskiölds påstand, og nevnte fremstilling 
er dog temmelig åpenhjertet hvor det gjelder andre menneskelige svak- 
heter. Heller ikke forøvrig kan der fra hans samtidige påvises noe så- 
dant bevis. Det man kjenner er løitnant Munchs ovenfor anførte gjen- 
givelse av Wessels ed, da han gir Sjöstierna det glatte lag, videre hans 
anrop av Vosbein da denne ikke tør følge en fregatt inn Göteborgfjor- 
den. Og begge disse er ukontrollerbare. Men det må vel betegnes som 
et vel svakt støttepunkt for en sådan overflod som den Hammarskiöld 
slipper løs. 

Det er ingenlunde usannsynlig at Wessel overfor sine underord- 
nede benyttet sig av disse sjømannssprogets naturlige gloser, ti som 
skipper Worse sa til hernhuttermadammen: ,Det som må til, det må 
til”. Men man har intet bevis engang for dette. H. C. A. Lund sier i sin 
bok om Peter Frederick Wulff, der var chef for sjøkadettakademiet: 
»En sømandsed faldt ham let i munden, baade naar han talte til kadet- 
terne, og naar han optraadte i selskabslivet”. Det gjorde det muligens 
hos Wessel også; men det vet man intet om, og da får det ialfall være 


1) En svenske uttalte nylig under et foredrag i Studentersamfundet i Trond- 
hjem: ,En ed er for en svenske et begrep hvorunder han sammenfatter alt. Det å 
sverge er drevet til en kunst i Sverige. Ordet ,,fan” kan varieres på hundrede måter 
bare ved en liten variasjon i tonevkten på a.” 

grenser for hvad man tillater sig å supponere. Den moderne historie- 
forskning tar intet hensyn, når det gjelder fremstilling av karaktertrekk 
hos historiske personer; men den slår på den annen side heller inte. 
av men hensyn til kravet om fullgodt bevis for samme fremstillings 
riktighet. — | 

Wessels oplevelser på hans krysstokt synes å ha interessert flåte- 
chefen. Den følgende dag, den 13de, avla han nemlig personlig visitt 
ombord på fregatten og blev, da han gikk fra borde, saluttert med 9 
skudd. Wessels hvile blev dog ikke av lang varighet. Hans slutnings- 
passus i rapporten har øiensynlig ført til Rabens ordre av 13de august 
om å krysse i farvannet mellem Bornholm, Jasmund og Nydyp. I løpet 
av dagen fikk han ombord proviant og ammunisjon fra flaggskibet, 
likesom han fikk ombyttet endel syke mannskaper med friske. På 
hundevakten gjorde han klar til å seile og kl. 5 eftermiddag den 14de 
lettet han igjen og satte kurs S.O0.-over. På dagvakten den 15de er han 
ved Pert og holder det gående her en stund. Fregatten ,Lossen” er 
også kommet efter. Han holder op langs landet og legger så over mot 
Bornholm i stiv revet mersseils kuling. På førstevakten den følgende 
dag sender han jollen iland på øen og lå selv denne tid opbrast. Jollen 
hadde intet av interesse erfart, hvorefter Wessel braste av og la syd- 
over. I formiddagsvakten den 17de praier han et av Sehesteds fartøier 
og senere på dagen .Lossen” og holder det forøvrig gående med små 
seil. Den 18de lå han og drev utenfor Jasmund. Den 19de visiterer 
han endel koffardiskibe. Den 20de gjør han et slag over mot Ystad og 
kommer den 21de tilbake til Jasmund igjen. Da han kommer nedover 
mot Pert får han en svensk barkentin og en båt isikte. Han forsøker 
å få dem til sig ved å heise svensk flagg på stortoppen og vimpel på for- 
toppen samtidig med 3 løse skudd. De lot sig imidlertid ikke lure, 
hvorfor han sender en løitnant med en armert chalupp for å forsøke 
3 opbringe båten. Men både denne og barkentinen var da kommet sig 
inn på Isserhooft rev, hvor han ikke kunde følge dem. Han heiser da 
kongeflagg og sender noen skarpe skudd efter dem. På førstevakten 
samme dag kommer en chalupp ombord fra admiral Sehested ,for at 
fornemme nyt fra søen”. Den 22de i plattfoten treffer han op under 
Jasmund snauen ,,Hommeren”, hvis chef kommer ombord og overle- 
verer ham en ordre fra viceadmiral Troyel. Denne var den 18de blitt 
detachert fra hovedflåten med 7 linjeskibe og endel mindre fartøier. 
Hans opgave var å avpatruljere farvannet og derpå overføre til Sehe- 
sted en forsterkning til hans flotille. Ordren går ut på at Wessel skal 
opsøke fregattene ,Lossen” og ,Høyenhald” som gis fornøden ordre 

om å avpatruljere farvannet nord og syd for Bornholm og hvis der på- 
treffes svenske orlogsskibe straks å melde dette til flagget for at man 
i tide kan dekke transporten. Såsnart denne er tilendebragt inntar 
Wessel sin post ved Jasmund. 

Wessel legger straks over mot Ystad, hvor han inntreffer næste 
dag på dagvakten. I formiddagsvakten finner han fregatten ,Lossen” 
og overleverer dens ordre. Ved eftermiddagsvaktens utgang får han øie 
på 5 seilere og setter til alt hvad trekke kan. Det viser sig å være 
Troyels eskadre og Wessel går straks ombord til admiralen. Han seiler 
nu et stykke sammen med flåten og får til natten ordre om å danne 
forbevoktning. På formiddagsvakten den 24de jager han en kaper og 
må fyre flere skudd for å få den til å stoppe. Det viste sig å være den i 
de tider meget bekjente bergenske kaperfører Peter Flye. I stiv revet 
mersseils kuling fortsetter han østover. På dagvakten den 25de sprin- 
ger et hovedspend i fokkevantet og et i mesanvantet. De viser sig å 
være så råtne at de ikke lar sig spleise. Han lot da sammenkalle sine 
officerer og man blev enig om å duve op for flåten og tilkjennegi ad- 
miralen at fregatten ikke kunde holde sjøen i dette vær med så dårlig 
vant på fokke og mesanmast samt andre mangler ved fartøiet, hvilke 
samtlige blev protokollert og avskrift tilstillet admiralen. Han var nu 
kommet op mellem Bornholm og Christiansø. På førstevakten samme 
dag kom han op under et engelsk koffardiskib som lå og drev helt av- 
mastet og som anmodet Wessel om å ta det på slep, da hans mannskap 
truet med å rømme iland. Skibet var lastet med 21,000 stenger jern på 
vei fra Stockholm til London. Da han allikevel skulde samme vei tok 
han engelskmannen på slep og la vestover. I plattfoten fyrer han to 
skudd med skarpt efter to seilere som kom sydfra og i førstevakten 
skyter han yderligere 8 skudd efter dem. De fyrte igjen og viste ingen 
signaler. Han kunde med sin ødelagte rigg ikke følge efter dem. Den 
27de på eftermiddagsvakten er han på høide av hovedflåten i Kjøge- 
bukt. Han går selv med chaluppen ombord til admiralen mens fre- 
gatten med engelskmannen på slep fortsetter op mot Dragør, hvor den 
kom til ankers i plattfoten. Wessel avleverer til Raben rapport om fre- 
gattens tilstand, bilagt med skippernes erklæring. 

Det viser sig av skippernes rapport at både fokkerigg og mesan- 
rigg var fullstendig råtten. Der fantes ikke et spend som ikke var kno- 
pet, tildels flere ganger. Storriggen var jo ny, da denne mast var blitt 
kappet da fregatten blev satt på grunn i Kielfjord. Hertil kom at all 
løpende rigg var fullstendig utslitt ved den stadige kryssning. Tilgan- 
gene til pumpene var tilstoppet med sand, således at man ikke kunde 

benytte pumpene, men måtte balje vannet ut. Dessuten var aktre 
pumpe blitt knust under kampen 8de august. Det kan ha sin interesse 
å peke på, at skipperens gjøremål på disse tider efter sjøkrigsartiklenes 
3dje kap., prg. 18, gikk ut på å ,passe paa skibet og dets løbende og 
staaende Redskaber, hafve det tilbørlig iagt, sligt annamme, forvare oc 
til en hver, som noget deraf behøfver efter Capitainens Ordre udlefve- 
rer, saa oc hafver Opsiun, at skibet holdes altid rent.” Han hadde offi- 
cers grad og hans nærmeste underordnede var høibåtsmann og båts- 
menn. Han hadde således intet med navigeringen å gjøre. 

Såsnart engelskmannen var kommet til ankers ved Dragør, seilte 
fregatten sydover til flåten igjen, hvor Wessel kom ombord, og da han 
hadde fått ordre til å gå til Kjøbenhavn og reparere, la han straks nord- 
over igjen og kom til ankers ved engelskmannen på førstevakten. 

På dagvakten den 28de letter han i en stiv revet mersseils kuling 
og fikk kabeltaug ombord i engelskmannen. Været var imidlertid så 
hårdt at tauget sprang, så han måtte ankre igjen. Det øket nu til storm. 
Han för selv med chaluppen op til Kjøbenhavn og fikk et nytt kabel- 
taug og kom tilbake igjen om kvelden den 29de. Om formiddagen den 
30te fikk han et varp ombord på engelskmannen for å hale ham lenger 
ut i farvannet. I eftermiddagsvakten kom ,Løvendals Gallei” seilende 
og seilte sig på grunn under Dragø. Han sendte chaluppen ombord for 
å assistere. 

På dagvakten den 31te hadde været bedaget sig såpass at han kan 
gå seil med sleper ombord i engelskmannen. Men nu springer vinden 
på nord, så han må ankre igjen. På dagvakten den Iste september let- 
ter han igjen, men må atter gå til ankers på grunn av den variable vind. 
Men endelig i eftermiddagsvakten får han såpass favorabel vind, at han 
kommer under seil og går til ankers ved Tre Croner om kvelden. ,Lø- 
vendals Gallei” er da også kommet flott og ankrer ved siden av ,, Hvide 
Ørn”. — 

Engelskmannen hadde tilbudt Wessel 4000 rdl. i bjergelønn, men 
admiral Raben tok det hele ilde op, da han mente at Wessel hadde 
avbrutt sitt krysstokt for å tjene disse penger. Han blev derfor først 
nektet å motta dem*'). Wessel kunde imidlertid påvise at han hadde 
holdt skibsråd før han hadde truffet på enkelskmannen, og at det deri 
var besluttet å seile til flåten for å få tillatelse til å utføre en absolutt 
nødvendig reparasjon. Som han anfører i sin journal skulde han så- 
ledes allikevel denne vei, og han fant det da uforsvarlig å la fartøiet 


1) Rothe. 

ligge. Raben blev omsider stillet tilfreds ved Wessels argumentasjon 
og han fikk sine 4000 rdl., hvad der den gang var en meget stor sum. 
Han forærte herfor sine subalterne officerer hver en ny klædning, like- 
som også mannskapet fikk noe. 

På dagvakten den 2nen september gikk han straks igang med å 
krenge og telje fregatten, og i løpet av dagen rigget han av store- og 
fokkemast og flyttet storevantet til fokkemasten og fikk nytt på først- 
nevnte. De øvrige reparasjoner løp også raskt fra hånden, således, at 
han allerede den Ste på formiddagsvakten var klar til å seile. Han fikk 
ombord proviant, vann og ammunisjon og blev opholdt til næste dag. 
da hans venn fiskalen kom ombord. Han gikk seil i slutten av platt- 
foten, men ankret igjen, ,Jformedelst det var saa langt ud paa Dagen”. 
Om morgenen den 7de letter han igjen og seiler sydover og får i slut- 
ten av hundevakten øie på 3 orlogsskibe til ankers ut for Møen. Han 
holder det gående med små seil resten av natten i den tro, at det er 
hele flåten, men da han på morgenkvisten ser at dette ikke er tilfelle, 
fortsetter han sydover. I plattfoten kommer han til flåten, går til an- 
kers, salutterer admiralen med 7 skudd og går straks ombord til ham. 

Raben lå klar til å konvoyere en forsterkning over til Sehested. 
Denne bestod bl. a. av stykkprammen ,,Hjælperen” og de tre ovenfor 
omtalte galleier fra Norge. Alle disse fartøier kom senere med i Dy- 
nekilen. 

Denne transport kom seilende ut fra Grønsund nettop som Wes- 
sel kom ombord til admiralen. Han gikk straks ombord på sitt skib 
og lettet sammen med flåten og holdt sig siden i nærheten av admira- 
len. På dagvakten den 9de får han ordre til å gjøre sitt beste med å 
bringe transporten til Rågen. Flåten gikk derpå til ankers og Wessel 
fortsatte med transporten forbi Pert og ankret i begynnelsen av første- 
vakten ut for Nydyp ved siden av admiral Sehesteds flaggskib. Her 
blev Wessel liggende til den 11te, og han har sikkert brukt både øine 
og forstand vedrørende det som her forberedtes, og spesielt da det far- 
tøismateriell som han senere skulde komme til å benytte med slikt 
avgjort held. Om formiddagen den lite blev han kalt ombord til Sehe- 
sted og fikk ordre til å bringe ham ombord til admiral Raben. Han gikk 
straks under seil med admiralen ombord. På veien op langs Rögen 
praiet han en Bergenskaper ,Eliæser” og på førstevakten den 12te er 
han ved flåten i Kjøgebukt, hvortil den var vendt tilbake. Wessel för 
straks ombord til admiralen sammen med Sehested. På formiddags- 
vakten den 13de fikk han av admiralen ordre til å seile hen til den en- 
gelske og hollandske flåte som kom fra Østersjøen for å ,inquirere”. 

Kommandør v. Schindel var med ombord hos Wessel og det gjaldt å 
komme så hurtig avsted, at han kappet ankertauget efter å ha satt vøle 
på. Det var en veldig flåte som kom seilende, 27 orlogsskibe og 500 
koffardimenn. Under seilasen op mot Dragø holdt Wessel det gående 
med små seil mellem den engelske og den hollandske flåte. Han salut- 
terte den engelske admiral med 9 skudd og blev betakket med samme 
antall. Ut på eftermiddagen gikk de to flåter til ankers ved Dragø, mens 
Wessel holdt det gående med små seil utenfor. Den hollandske schout- 
bynacht strøk sitt kommandotegn og salutterte med 7 skudd, som 
Wessel betakket med samme antall. Han för da sammen med kom- 
mandør v. Schindel ombord til hollenderne og forblev der en times 
tid, hvorpå han gikk ombord til sig selv og seilte ned til den danske 
flåte og tok ombord sitt ankertaug som han hadde kappet. Den 14de 
skriver han til Raben og ber om å få overlatt endel av flåtens overtal- 
lige mannskap, da han ikke har turdet vente lenger i Kjøbenhavn. 

Han fikk straks sitt mannskap komplettert, likesom han sendte 
endel syke ombord på sykeskibet ,Søe-hunden" og fikk friske igjen. 
Samme dag fikk han ny seilerordre fra Raben, men førenn vi følger 
Wessel på dette merkelige tokt, er det ønskelig å få en kort oversikt 
over Sehesteds operasjoner ved Rugen'). 

Sehested var altså kommet over til Riögen med sin flotille den 
18de juli, eskortert av Raben med hovedflåten. Flotillen var i en yp- 
perlig stand. Med stor myndighet hadde han fremsatt sine krav og 
hadde erklært, at han, når man vilde efterkomme dem, vilde kunne 
løse sin opgave; men at det hele vilde bli til ingen nytte, hvis man ikke 
vilde stille de forlangte midler til hans rådighet”). Han utba sig enn- 
videre bemyndigelse til å avsette skibschefer der ikke gjorde sin pligt; 
ti , mangel paa subordination kan let indtræde og underjordiske intri- 
ger spindes; derfor maa der baade frygt og kjærlighed til”. 

Sparres tilsynekomst hadde fordrevet Raben og Sehested var 
overlatt til sig selv. På grunt vann kloss under Usedom hadde han 
utholdt beskytning fra land og fra de svenske fartøier innenfor, mens 
de svenske linjeskibe utenfor ikke kunde komme langt nok inn til å 
gjøre ham skade. Usedom blev imidlertid besatt av preuserne og Raben 
fordrev Sparre, hvorved Sehested blev fri og kunde gå angrepsvis til- 
verks. Den svenske flotille i farvannet var enda meget sterk og hadde 
en fordelaktig posisjon for hindring av Sehesteds inntrengen i Binnen- 


1) Se kartet foran, pl. 18. 
”) Den danske generalstabs arbeide. 

wasser, hvilket var betingelsen for erobring av Rågen. Da endelig for- 
sterkningen kom — og spesielt betød stykkprammen ,Hjælperen”. der 
var flatbunnet nok til å kunne manøvrere i det grunne farvann og sine 
motstandere overlegen i artilleristisk henseende, en stor tilvekst i an- 
grepskraft — kunde Sehested, efter 2 måneders ventetid, gå angrepsvis 
tilverks. Den svenske styrke var på denne tid delt i to deler: 8 skibe 
lå og sperret innløpet ved Nydyp og 7 skibe var stasjonert i de stettin- 
ske farvann for å hindre de allierte i å kommunisere over disse. Dette 
var en stor svakhet hos svenskene, men det kan ikke sees at Sehested 
utnyttet denne. Han delte også sin styrke i to deler og sendte den min- 
ste gjennem Swinemiinde inn i de stettinske farvann. Det første angrep 
denne vei blev slått tilbake efter 6 timers kamp, men de danske fikk 
forsterkning og svenskene måtte trekke sig tilbake. Og den eneste vei 
dette kunde skje var gjennem sundet mellem Usedom og fastlandet, 
altså op mot den svenske hovedstyrke. Passagen lå under ild fra bat- 
terier iland og fartøiene led meget under gjennemfarten; men de slapp 
dog alle igjennem og dermed hadde Sehested overfor sig den samlede 
svenske styrke. Ved støtet mot farvannet ved Stettin hadde han altså 
opnådd en samling av den svenske flotille, men hadde også nådd det 
opstillede mål, å åpne kommunikasjonen over de stettinske farvann. 

Det var på dette tidspunkt at Wessel kom til Sehested med den 
ovenfor omtalte forsterkning, og Sehested gikk nu til angrep gjennem 
Nydyp, idet Østerdyp lå for meget under ild fra Ruden. Han hadde til 
sin rådighet henved 30 armerte skibe, og var således de svenske sjø- 
stridskrefter veldig overlegen. På prammen foretrakk han soldater for 
matroser; særlig de norske soldater vilde han ,ikke miste for det røde, 
guld”*). Det var de fra Norge i 1713 nedsendte tre regimenter og senere 
forsterkning i 1715 som både på fartøiene og blandt troppene iland del- 
tok i inntrengningen i Binnerwasser og erobringen av Rågen. Det var 
om disse tropper, dervar Norges beste mobile styrke, Danmarks over- 
general v. Scholten hadde uttalt at ,,det var mageløs smukke folk”. 
Grenaderkorpset hadde da også forlods fått tillatelse til å utta 36 mann 
av troppene!). 

Den 17de september begynte han å arbeide sig op mot Nydyp som 
altså var forsvart av samtlige 13 svenske fartøier. Fra kl. 9 formiddag 
den 24de inntil mørkets frembrudd og fra det blev lyst til middag næste 


1) Danske generalstabs arbeide. P. E. Schytte sier i sitt ,Bidrag til Nordmøre 
korps's historie” at soldatene på prammen utgjordes av 2 kompanier av 2net Trond- 
hjemske regiment under kommando av kapteinene Brun og Hack. 

dag varte kampen, men tilslutt måtte svenskene vike. Ancarkrona trakk 
sig med 3 fartøier til Isertoft på Rigens sydside, hvor han senere land- 
satte og ødela sine fartøier, mens Cronhawen med de resterende 10 
fartøier søkte beskyttelse under Ruden. 

Sehested hadde således tiltvunget sig adgang til Binnenwasser, og 
den strategiske følge herav var, at de allierte erobret Riigen, og dermed 
var atter igjen den første betingelse for Stralsunds fall tilstede. Dette 
skjedde da også omsider. Men Sehested opnådde ikke en fullstendig 
ødeleggelse av den svenske sjøstyrke i disse farvann. Cronhawens 
skibe der søkte beskyttelse under Ruden gjorde, at de alliertes artilleri 
måtte slepes landeveien den 120 km. lange vei fra Anklam til Stralsund. 
Cronhawen holdt sig helt til den 22de november, da han tok ombord 
den svenske garnison på Ruden og seilte hjem med 8 av sine orlogs- 
skibe. 6 av disse kom lykkelig hjem til Carlscrona'). 

For annen gang hadde således Sehested opnådd et positivt resul- 
tat ved sin energiske og målbevisste optreden i disse farvann. Han blev 
utnevnt til admiral og blev tildelt storkors av Dannebrog. Angående 
disse foreteelser sier Car] XII til sin søster Ulrikke Eleonore i brev av 
29de septbr. (10de oktbr.) 1715"): ,Mer förefaller elliest intet serdeles 
af vårde, utan fienden förnöter allenast hårtills sin tidh medh åskadan- 
deth av Stralsund. Dhe gå uthi allt sitt våsende mycket langsam till 
vårke och låra förmodeligen medh mycket slått förråttade saker trappa 
tilbaka. Dhe hafva hela sommaren intet annat utråttat ån at dhe in- 
tagit ön Usedom och Penemunde skantz och medh dheres skepp lagt 
sigh inom djupet.” 

Men blandt de allierte og i Danmark var gleden — med full rette 
— meget stor. Noen særlig artilleristisk motstand mot inntrengningen 
hadde de meget underlegne svenske fartøier ikke gjort. Men Sehesteds 
forcering av det trange og forsenkede farvann er en sjømannsdåd av 
høi rang. Tidens poeter sadlet da også sine Pegasi. Sehesteds gjennem- 
brudd til Rågenbekkenet blev ved en rystende idéassosiasjon fremstil- 
let som at han ,,avlet en søn under ø, de svenske til sorrig og kvide”. 
Selv uttrykker han situasjonen derhen, at , Ørnen var kommet i 
Høyenhald”. Hvilket av disse to billeder er det mest treffende skal 
være usagt. — 

Wessel fikk altså fra Raben ordre om å holde det kryssende mel- 
lem Witmund, Jasmund og Ystad med avstikkere over mot Bornholm 


1) Wessels rapport av 2nen desember. 
7”) Conuug Carl XII's egenhåndiga Bref. Bref no. 87. Carlson. 

for å innhente oplysninger om den svenske flåte. Han må ikke komme 
tilbake uten at han har noe tilforladelig å melde. , Imidlertid maa han 
sig ey med sin overmand udi nogen Combat indlade”. 

Ordren inneholder således et positivt forbud mot å innlate sig i 
kamp mot overmann. Fortolker man dette derhen — og det var na- 
turligvis Rabens mening — at man ved overmann forstår en motstan- 
der, der i artilleristisk henseende var sterkere enn ham, da skulde han 
komme til å forsynde sig veldig mot denne ordre. Men resultatet — og 
Sehesteds uttalelser — viste imidlertid, at det er andre momenter enn 
den artilleristiske styrke som må legges til grunn, hvis man vil ha et 
virkelig mål for overlegenheten. Den tildragelse som nu skal gjengis 
er av så stor interesse såvel til belysning av Wessels rent geniale tak- 
tiske overlegenhet som av hans karakter og syn på forholdene i det 
hele tatt, at den vil bli irettelagt mest mulig detaljert. 

Kl. 5 formiddag den 15de letter han og lar fregatten bli liggende 
for små seil, mens hen selv er ombord hos admiralen. Kl. 7% braser 
han av og legger sydover. Han møter da 8 engelske linjeskibe som 
under comodore Hopsons kommando slutter sig til den danske flåte. 
Om natten blev han liggende og drive i stille og tykk tåke. Ut på dagen 
fikk han litt vind og inspiserer to koffardiskibe i plattfoten. På dag- 
vakten praier han en hollandsk fløite og på eftermiddagsvakten to små 
seilere. Om eftermiddagen får han øie på to linjeskibe, et ved Jasmund 
og et ved Pert. Han gjør sitt beste for å komme hen til dem, men stille 
hindrer ham i det. På førstevakten praier han en löbeckergaliot og 
legger nu nordover for en laber bris. Den næste dag er han oppe un- 
der Bornholm og drypper anker i Sandviken for å fylle vann. General- 
major Reedtz, der var kommandant på øen, får høre om hans nærvær 
og skriver til ,.Monsieur le Commandeur Wessel” med anmodning om 
å medta noen breve og annet. Som svar sender Wessel kommandan- 
ten en skrivelse, hvori han uttaler at det skal være ham en plaisir at 
gjøre generalmajoren en tjeneste, og da han har hørt spargeres, at 
generalmajoren skal holde mønstring i nærheten av hvor Wessel lig- 
ger, utber han sig den ære å se ham hos sig på skibskost til middag for 
at han kan få den honneur å medta en hilsen til hans bror i flåten. 

Om eftermiddagen samme dag var han ferdig med vannfyllingen 
og lettet derfor anker og seilte nordover, ,.mens tilforn lod ieg folchene 
drille med støckerne og lod dennem skyde til Maals”. 

Han blev liggende og krysse natten igjennem for en revet mers- 
seils kuling nord for Bornholm. Næste dags formiddag stopper han 
med skarpe skudd en engelskmann og seiler sydover på øens vestside. 

I plattfoten frisker vinden så han tar inn mersseilene. Den næste dag 
spakner det såpass, at han igjen kan sette mersseilene og således blir 
han liggende og krysse uten at noe hender inntil på dagvakten den 
24de, da han jager en seiler som han stopper med skarpt skudd, sender 
en løitnant ombord for visitasjon og får selv skipperen ombord til sig. 
Da der intet er av interesse lar han skipperen seile og sender med ham 
en underofficer med brev til admiralen. På hundevakten lå han og 
drev den hele vakt med forre mersseil opbrast. På dagvakten setter 
han til alt hvad trekke kunde efter en liten seiler som imidlertid smet- 
ter ifra ham inn til Ystad. Han setter da efter en annen seiler og tar 
der inn ut på eftermiddagen. Han sender jollen ombord og ,lod tage 
ud en styrmand ved navn Hendrich Naskier, som Ao. 1714(?) udi Sta- 
vern hafde deserteret fra Tienesten”. I plattfoten drypper han anker 
ut for Rønne på Bornholm, og blev liggende natten over for stille. På 
dagvakten fikk han en liten laring av S.W. og begynte jakten på en 
seiler som han ved middagstider innhentet; sendte en løitnant ombord 
og tok skipperen til sig. Det var en franskmann på vei fra Stockholm 
til sitt hjemsted. I plattfoten praier han en hollender på vei til Am- 
sterdam og blir natten over liggende for små seil. Ut på formiddagen 
er han kloss under Jasmund, holder sydover og kommer i eftermid- 
dagsvakten ut for Vesterdyp. Wessel går i chaluppen inn til admiral 
Sehested som nu hadde forcert innløpet, mens fregatten holder det 
gående med små seil utenfor. I plattfoten er han igjen ombord og leg- 
ger N.O.-over. På dagvakten den 28de praier han en danziger og på 
formiddagsvakten en hollender. I plattfoten passerer han en flåte på 
17 fartøier, hollendere og engelskmenn. Den 29de er han oppe under 
Bornholm og praier fregatten ,Lossen”, går senere til ankers ut for 
Rønne og sender jollen iland efter vann. Den 30te ligger han frem- 
deles og fyller vann, og letter i plattfoten og setter kurs ned mot Jas- 
mund. 

Den lste oktober på dagvakten er han ut for Pert og ser herfra 
to seilere oppe under Jasmund. Han styrer nordover og ser i bukten 
ved Jasmund 2 store og 5 små seilere til ankers. Det ene fartøi skjøt 
et skudd med flagget i sjau*). Det blåste en stiv mersseils kuling av 
N.W., og Wessel gikk nu til en av de merkeligste kampe som vel er 
utkjempet på sjøen. Journalen sier: 

»Eftermiddagsvagten vinden N.W. ens kulte, seilede ved Vinden 
N.N.O. opseilende forbemt. seilere paa same Cours, 2de gl. ude hissede 


1) Signal for tilbakekallelse av båt. 

op Kongens Flag, men strøg det strax ned igien, fordi ieg svarede dem 
icke. Det 4de gl. gik Krytzstangen overbord, det 5te gl. kom dem paa 
siden, gav de deris storeseigl op, da ieg kom Fregatten paa siden, som 
siuntes at være en Fregat paa nogle og 30 stycker, begyndte han at 
skyde med Musquetterie og heisende svensk Flag op fra Campanien, 
Da satte ieg mod udi Folohet til at fichte, var og villig. leg mente disse 
skibe at have escaperet av ny Dyp og vilde retarere til Carlscrona'). 
6 gl. ude kom den store os paa siden, Jeg slog med ham med skiøt og 
Musquetterie; Fregatten skiøt da og da et skud, thi han kunde iche 
bruge sit Batteri formedelst den hole siø og skibets Krængning. 

Platfoden udi det første gl. gich store Masten over Borde ved 
Rachen, thi der var skudt en temmelig svær Kugle igiennem den, Ieg 
lod kappe dend med ald sit behør fra Borde, slog paa dem begge: det 
beste jeg kunde; da masten var falden kom Fregatten os noget nær- 
mere, de slog og løb, leg holte med dem stedse, det 4de gl. gich for- 
stangen overborde af slengring, kappede saa alt overbord. 1% gl. der- 
efter holte de op at slaa og satte deris store hals til, Seilede ved vinden 
med alle de seil som træcke kunde. Vores seil var ganske forskutt og 
skiøret, nogle steder fra hverandre, havde ieg beholdt masterne, at ieg 
kunde have forfølget dem havde ieg seet Kandtz (chance) til at slæbe 
en af dem med. Det største skib var paa 54 stk., mens kunde ikke bruge 
sit underste Laug for dend hole siø, de maatte forlade sine 5 andre 
consorter. Men blev udi Pronerwig indenfor Jasmund som kand være 
troligt at have været Transportskibe, som var kommet over med noget 
af deris Armade; det 7de gl. gich til Anchers, for at stoppe de Grund- 
skud fregatten havde faaed, hvoraf 2de var 1 fafn under Vandet. og var 
en stor del Vand udi skibet; lod balje og pompe; samt reparere 
andet som fornøden giordes, havde da Jasmund S.W.tS.XS. 5 mil fra 
mig. Vinden. N.W. Underseils Kulte, udi slaget fich en Archelimester 
død, 2de matroser og 7 Qveste. Første vagten Vinden N.W. W. stiv 
underseils Kulte, Folchene pompede og baliede formedelst at faa Van- 
det ud imedens Tømmermanden havde med Grundskuddene at stoppe. 

Hundevagten vinden N.W.t.N. same Kulte, holte ved med 
Balien og Pompen og begyndte at minske. 

October, onsdag 2den. Dagvagten vinden N.N.W.%W. underseil 
Kulte, lod hale støckerne langskibs og giorde alting Rydlig. 


1) Altså av de fartøier som hadde søkt beskyttelse under Ruden efter Sehe- 
steds gjennembrudd. Dette var fartøier som Wessel måtte forutsette var sterkt med- 
tatt efter kampen. 


548 


Året 1715 


Formiddagsvagten Vinden gich tid efter anden til N.W.tW. same 
Kuling og Hagelbyger. Lod slaa en anden Besan under. 

Eftermiddagsvagten Vinden N.W.t.W. en storm med Hagelbyger; 
en af de qveste Navnlig Hans Nielsen døde, lod slaa fra Focheraaen de 
Palter som hængte ved. 

Platfoden Vinden N.W.tW. stiv Underseils Kulte og Hagelbyger. 

Førstevagten Vinden N.N.W. stiv revet Mersseils Kulte, en af de 
qveste ved navn Lars Olsen Foss, døde samme tid lod slaa en anden 
Foch under. 

Hundevagten N.W.t.N. underseils Kulte. 

October 3. Torsdag Dagvagten Vinden N.W. stiv revet Mersseils 
Kulte og tych Luit. 

- Eftermiddagsvagten Vinden N.N.W.% W. Revet Mersseils Kulte 
det 3die gl. kortede Bott 7d gl. var under seil og seilede Cours S.W. 
mod Jasmund. 

EFftermiddagsvagten Vinden N.W. Underseils Kulte, Bøyagtigt 
Vær, seilede W.S.W. Vagten ude havde Jasmund W.N.W. 1 mil fra mig 
saa 8te skibe ligge til Anchers under Jasmund. 

Platfoden Vinden N.W. revet Mersseils Kulte, det 6te gl. vente for 
Perdt N.N.O. over, sendte chaluppen omborde til forbemt. skiber, Vag- 
ten ude gich til Anchers paa 10 fvn. Havde Jasmund N.W. fra mig 
% mil, lod skyde et skud efter chaluppen. 

Første Vagten Vinden N.W. Mersseils Kulte, det 6te gl. kom cha- 
luppen omborde fra skibene, de var Comvardisskibene som var fra Lö- 
beck og Rostock komne fra Gottland. 

Hundevagten Vinden N.N.W. Mersseils Kulte. 

October 4. Fredag. Dagvagten Vinden N.t.W. Mersseil Kulte; Ar- 
chqueliemester Peder Larsen blev udkast fich kiste og blev givet Cer- 
monie over hannem, blev skiødt et skud. 

Formiddags Vagten Vinden som tilfaarn Mersseil Kulte det 4de gl. 
N.t.O. klar himmel, lod slaa et forre Mersseil under Birgine raaen. 

Eftermiddagsvagten Vinden N.W. Mersseils Kulte det lste gl. 
lettede og seilede S.-over til Iserhoft Vinden gich alt Vestl. til W.t.N. 
Bramseils Kulte, det 7de gl. gich til Anchers under Iserhoft for ny Dyb 
paa 4 fvn. 

Første Vagten Vinden W. Bramseils Kulte og tych Luft. Der døde 
en af de Qveste ved Navn Oluf Feilet fra Christiansand.” 

Samme dag skrev han sin rapport til admiral Raben. Han begyn- 
ner med å innberette, at han i henhold til sin ordre har innhentet op- 
lysning om, at ingen større utrustning av flåten kan ventes i Sverige. 

Kun noen få fartøier er under kommando. Han har under kryssnin- 
gen sendt admiralen en forestilling om at det var nødvendig å sende 
flere kryssere til farvannet, men han har intet sett til det. Med disse 
mente han også å få sig tilsendt endel fornødenheter, uten hvilke han 
ikke kunde holde sig lenger på sin plass. Fremstillingen av selve kam- 
pen er i alt vesentlig overensstemmende med journalen. Under den 
svære storm han måtte ride av efter kampen kom det vel med at han 
hadde mistet stormasten og forstangen, da han ellers vilde ha vært nødt 
til å kappe detn, sier han videre. Han skulde nok ha holdt sin nese 
fra dem hvis han hadde visst at det var så store skibe; men han trodde 
det var skibe fra Binnenwasser som søkte over til Sverige, og de far- 
tøier mente han å være sterk nok til å klare. Men hadde han ikke 
vært så uheldig å miste sine master skulde nok en av dem ha danset 
med. Han ber admiralen ikke se i unåde til ham for denne occasion, 
og ber admiralen være persvadert om, at ikke et skudd har vært bort- 
skutt til unytte. Den lengste avstand under aksjonen var 180—90 skritt 
efter øiesyn. Han anfører tilslutt, at om Hans Majestet ikke har hatt 
noen profitt, så har han dog hatt honneur av kampen, såmeget mere 
som en av hans ringeste officerer nu i løpet av 3 måneder hadde hatt 
4 uformodentlige aksjoner, alle mot overmakt og temmelig incommo- 
deret sine motstandere. 

Wessels journal og rapport er nøkternt avfattet. De oplyser kun 
det merkelige faktum, at en fregatt på 30 kanoner fører en kamp på 
flere timer med et linjeskib på 54 kanoner og en fregatt på 36 og ikke 
alene klarer sig godt, men endog jager dem på flukt. Her var en anled- 
ning for fiskalen til å gripe inn, som var betydelig større enn i 1714, og 
her forelå til og med et kategorisk forbud fra admiral Raben mot å 
innlate sig i kamp med overmann. Wessels fremstilling gir ikke sær- 
lige holdepunkter til bedømmelse av den taktiske overlegenhet som 
skulde berettige ham til å opta kampen og som altså skulde utligne den 
store differanse i artilleri. For fregattens vedkommende fremkommer 
den forøvrig interessante oplysning, at han, Wessel, gir avkall på den 
efter tidens opfatning eneste saliggjørende luvstilling og angriper ham 
i læ, hvor fregatten på grunn av den friske kuling ikke kan benytte sitt 
artilleri mot ham. Og for linjeskibets vedkommende anfører han også, 
at den friske kuling og den hule sjø umuliggjorde benyttelse av de un- 
derste batterier, og heri ligger altså en begrunnelse for det forsvarlige 
i å gå til angrep. Forøvrig er hans forutsetning den, at det her dreier 
sig om to av de svenske Stralsundsfartøier, der var fordrevet av Sehe- 

sted efter en hård kamp og de måtte da forutsettes å være mere eller 
mindre medtatte av denne. 

Det taktiske — og i denne forbindelse rent sjømannsmessige — 
forhold er imidlertid blitt nærmere belyst ved et efterspill som kam- 
pen fikk i form av rettslig forfølgelse av den svenske fregattchef for 
hans forhold under kampen"). Da spørsmålet er av stor taktisk inter- 
esse, skal her refereres hvad der er av betydning til belysning herav. 

Linjeskibet var ikke ,Riga” som antatt av Wessel, men ,, Öland” 
på 54 kanoner som førtes av kommandør Aron Sjöstierna*). Fregatten 
var som antatt ,Fenix" på 36 kanoner og førtes av capitain Frans 
Lagerbielke. Disse to fartøier var avseilt fra Carlscrona den 28de sep- 
tember og hadde ved Jasmund på Råögen landsatt noen officerer som 
skulde til kongen, likesom de hadde skaffet sig endel oplysninger om 
tilstanden på øen. Disse fartøier var forløpere for en svensk flåte på 
18 fartøier under Sparres kommando som endelig var blitt klar til å 
gå ut. De kom altså for sent til å forstyrre den danske transport. Raben 
hadde forøvrig vist en påfallende mangel på energi og var blitt lig- 
gende på Kjøgebukt uten å holde farvannet mellem Pommern og Carls- 
crona tilstrekkelig dekket. Fartøiene var på vei tilbake til flåten da 
de blev angrepet av Wessel. Sjöstierna anfører i sin relasjon til over- 
admiral Sparre av 23de november 1715 bl. a. følgende: 

»Man hadde ej hunnet segla synnerligen långe för en starkt revad 
mårssegelskultje med vinden blåsanda från N.W. förrån en seglare 
syntes tvårs i lå. Då han blev oss varse, kom han efter i avsikt att upp- 
hinna oss. Sjöstierna låt då giga upp storseglet för att invånta honnom, 
emedan han genom perspektivet kånt igen, att det var fregatten Hvita 
Örn, Då i det samma åven Fregatten Fenix nårmade sig, styrde Hvita 
Örn, som under navigeringen mistat sin krysstång, med stark fart hån 
imot Fenix för att attackera densamma. Kommen inom skotthåll låt 
Kapten Lagerbielke avlossa ett skott mot honom, då Wessel genast låt 
hissa sin flagg och gös samt vimpel på toppen och gav medelst en 
skicklig navigering Fenix laget tvenne gånger, varefter han låmnade 
fregatten för att i stållet rikta sitt anfall mot Öland som fick mottaga 
hans lag långskepps, då Sjöstierna höll av för att bemöte honom på 
samme sått med laget i lovart. Når han så kom agterut i Ölands kjøl- 
vatten, vånde han för att gå Öland på sidan i lovart, men då han såg, 


1) Se nærmere herom: Tidsskrift i Sjøvæsendet 5te hefte 1922. 
7 Ikke å forveksle med capitain Andreas Sjöstierna som førte ,,Ösel” under 
Wessels nattlige angrep på dette fartøi. 


551 


Olav Bergersen 


att Sjöstierna gav order om, att hala några 18 pundiga kanoner till 
bords, höll han av i mitt lå igen, men jag nödgades strax av sjöns hårda 
vålvande hala samme stycken in igen och tillskjuta portarne, kunnan- 
des intet i hela aktionen bruka underste laget; och som Hvita Örn kom 
mig så nåra akterut, gav jag honom ett skott ur arkliet och höll åven av 
för att visa honom bredsidan; i detsamma sköts åter ett skott ur arkliet, 
varav, genom det att skeppet drejade, flamman slog tilbaka i skeppet. 
så att elden kom løs, som en stor konsternation förorsakade hos fol- 
ket, men Gudi Äral elden blev åntligen slåckt. Dock kom Hvita Örn 
likavål emmellertid mig på sidan i lå, låt stöta i trumpeter och lossade 
på mig sitt musketteri och kanoner, vilket jag åven på lika sått gjorde 
honom. Då drejade han åter akterut att gjöra sig klar igen, og når han 
ånyo kom mig på sidan, kontinuerade han med musketteri och kano- 
ner, och som han då håftigt kastades av sjön och hade fått skada av 
våra skott, gick hans stormast Överbord, och kontinuerades på min 
sida med musketteri och kanonerande, och lågo vi begge då varandra 
på sidan uti stadig eld. Något dårefter miste han sin förstång, då jag 
avdrejade i den tanke att giva honom laget akter in, men han drejade 
strax med bredsiden mot mig, och sköto vi såsom förr på varandra in- 
till mörkret och kl. 47 om aftonen. Och som mitt tacklage var mycket 
sönderskjutit, kunde jag ingenstådes komma att förfölja Hvita Örnen, 
dels och för det ifallande tjocke mörkret og starka vådret; alltså nöd- 
gades jag låmna honom. Emellertid och emedan som Kapten Lager- 
bielke såg sig i det hårde vådret och håftiga sjögången intet kunna med 
sine stycken utråtta, så höll han sig i luvart förut; doch når stormasten 
gick överbord på Hvita Örn, höll kaptenen av till mig och vånde sedan 
i luvart igen och åvenså, då Hvita Örns förstång blev bortskjuten, var- 
om han med dess officerare en nogare beråttelse lårer veta att göra. 
Når mitt anförtrodda skepp Öland nu således redlöst blivit, att jag ej 
kunde ligga Bornholm föröver, så nödgades jag gå dår forbi och kom 
åntligen efter en hård utstånden storm med skeppet Öland och fregat- 
ten Fenix norr om Öland in uti Kalmarsund.” 

På grunnlag av denne Sjöstiernas fremstilling reiste fiskalen til- 
tale mot capitain Lagerbielke idet han fremsatte påstand om at denne 
ikke hadde ydet Sjöstierna den støtte som han kunde og burde. 

Under det forhør som blev avholdt. hevdet Lagerbielke at han 
ikke kunde utrette mere enn han gjorde på grunn av den hårde sjø- 
gang og slingring. »Då Hvita Örn kom mig på sidan, så gav han mig 
hele laget med sådan fart, att han genast gick mig föröver, varvid jag 
för min fregats starka slingrande ej kunde giva honom mera ån några 

skott av nickhakar och 4 pundingsstycken, dårpå han sedan gick över 
stag och gav mig långskepps åter skott med hela sitt lag och sköt sön- 
der min fockmast och ett spann av fockvantet, jåmte en stor del 16- 
pande gots, så att jag för skeppets hårda slingring och förfårliga arbe- 
tande, och då ej någon man kunde stå upprått och mycket mindre 
bruka några musketter eller lossa kanoner, måsta fördenskull bliva i 
luvart liggande, varifrån jag fuller sökande efter ytterste möjlighet att 
göra kommendøren behörigt bistånd samt fienden avbråck; ville gå 
till kommendøren, om icke sjålva ogörligheten hindrat, såsom samt- 
liga mina medhavda officerares utlåtelse kan bestyrka: ,vad skola vi 
dår? Vi kunna ligga dår och bli redlöst skjutna, men intet kunna skjuta 
igen.” 

Forhørene viste imidlertid at hans officerer ikke så saken således 
an og at chefen øiensynlig fullstendig har tapt fatningen allerede før 
Wessels første angrep. Løitnant Grewe beretter således, at fregatten 
før angrepet førte så store seil for å komme undav, at vannet i læsiden 
steg fra 4 til 13 tommer, og da løitnanten rapporterte dette fikk han 
til svar: ,Låt dem balja och ösa”, og da han foreslog å minske seil sa 
chefen: ,,Det kvittar. om det också vore 70 tum; det er båttre att sjunka, 
ån att vi låta taga oss”. , Varför skola vi låta taga oss?” spurte de to 
løitnanter. Chefen: ,,Kan I se, var Hvita Örnen kommer?” og idet han 
pekte med hånden utbrøt han: ,Dår år han. Han kommer. Rått nu 
år han hår!” De to løitnanter vilde la ham komme, gi op underseilene 
og holde av så at fartøiet kunde rette sig op og de kunde få vannet ut. 
Kunde ,Hvide Ørn” bruke sine kanoner og musketteri, så kunde de 
det også. Men chefen spurte om de var gale og bad dem gjøre som 
han sa. 

Efter en ordveksel angående ophentning av geværer sier nu løit- 
nant Grewe: »Som Örnen nu oss nårmare kom på vår lå-låring anhöll 
jag om tillstånd att få giva honom några skott, vartill kaptenen svarade: 
» Vad? Viljen I skjuta? Ni kan ej bruka något stycke”. Under den ord- 
veksel som derpå fulgte kom ,.Hvide Ørn” brusende kloss i læ og ga 
dem hele laget. På løitnantens bønn blev nu underseilene opgitt. Da var 
»Hvide Ørn” rett forut, gikk så over stag og ga dem hele laget lang- 
skibs inn. Og da løitnantene bad om tillatelse til å skyte til luvart 
svarte chefen: ,Ha vi ej skjutit förr, behöva vi inte heller nu skjuta”. 
Chefen hadde nu kommandert folkene ned under læ, da han ikke vilde 
at noen skulde bli skutt. ,Kaptenen kom emellertid upp, och i det- 
samma låter Örnen sin fock falla, och Örnen kom Öland på sidan, då 
de varandra laget gav, och Öland skjuter oss förbi i lå. Emellertid 

språng jag upp på trappan och bad folket att balja vattnet fort ut, som 
stod mellan dåcket. I detsamma lågger kaptenen Öland i låsidan om- 
bord. Då jag hörde rumoret, språng jag upp på skansen och befallde 
hålla aktersegeln lekande. Då stod kaptenen på taket och slog sina 
hånder tilsammans, ropande: ,Herre Jesus Marial” Kommandør Sjö- 
stierna svarade: ,-Gud nåde mig för dej, bror!" Då fartygen åter kom- 
mit från varandra, kom Örnen strax derpå igen och gav Öland laget; 
sedan han oss förbi passerade, vånde han för-de-vind, då vi fjårde laget 
fingo, varvid löitnant Ekelund lossade tvenne skott med 4-pundiga 
stycken och konstabel Rosengård ett 12-pundigt. Då Örnen åter kom 
Öland på sidan, rånde de åter tillsammans, varvid Örnens stormast 
blev under nocken avskjuten och föll överbord. Då begårde jag och min 
kamrad, att vi skulle få gå ned til Öland för att hjålpa honom, då kap- 
tenen svarade: ,,Öland år stor nog att kunna försvara sig sjålv; vi kunna 
ju icke bruka något stycke; vad viljen I göra?” Vi svarade: Kunne vi 
intet annet göra, så kunne vi lågga oss honom akter in och med våra 
nickor och musketteri slå hans manskap bort”. Kaptenen svarade: 
»Gud giva, att I viljen tiga och låta nöja Eder med det, som jag kom- 
menderar; jag skal sjålv svara dårför.” Något dårefter, då Örnens för- 
stång gick Ööverbord, begårde vi, att, medan ånnu var tid, få göra vårt 
båsta och dåmpa honom, då vi av kaptenen fingo det svaret: ,,Det vore 
vål, om I villen tiga; det år synd, han har fått nog," varpå jag svarade: 
»Lika stor synd, som stucke jag ögonen ut på en varg. Nu skåmmes jag 
för var man jag möter. Gud förlate den stund, att jag blev hit kom- 
menderad, att jag så olycklig var; nu måste vi skåmmas för var och en 
redlig månniska för det, som år passerat.”” Vid skymningen gick Öland 
Örnen i lå och gav honom hela laget, vartill Örnen ei kunde göra något 
skott, enår vattnet då gick honom reling in och reling ut, och allt hans 
manskap stod akter på skansen. Vi begårde då av kaptenen, att vi den 
natten måtte bliva kvar hos Örnen för att se dess avfård, då kaptenen 
svarade: »Jag måsste gå till min kamrad,”" vilket ochså skedde.” 

På grunnlag av de vidløftige undersøkelser avga fiskalen en i 9 
anklagepunkter avfattet deduksjon, hvori han påviste, ,att om kapten 
Lagerbielke med sitt nåstan oskadade skepp sin plikt likmåtigt kraf- 
tigt hade bistått Öland, så skulle Örnen, som i sitt redlösa, delabrerade 
skick låg och rullade som en tunna i sjön, tvungits att stryka och giva 
sig i kaptenens hånder. Hans förhållande hade till större delen varit 
ett fåfångt åskådande av striden”. 

Lagerbielke blev for sitt forhold dømt til døden, men av kongen 
benådet til tap av sin stilling. — 

Endelig har man som bekjent en fjerde samtidig fremstilling av 
kampen, og det fra ingen ringere enn admiral Sehested. Han hadde 
selvfølgelig ikke selv vært vidne til kampen. Men den 5te oktober om 
morgenen ser Wessel fra sin ankerplass ut for Isserhooft at Sehested 
har sitt flagg på stortoppen og at samtlige fartøier salutterer ham med 
9 skudd: Det er den nyutnevnte admiral som første gang heiser sitt nye 
kommandotegn. Wessel farer straks ombord til ham og gir ham en 
muntlig fremstilling av kampen. På grunnlag av denne og bilagt med 
en avskrift av Wessels rapport til Raben skriver Sehested den 6te ok- 
tober et brev til kongen"), hvori han i begeistrede ord skildrer Wessels 
taktiske overlegenhet under kampen. Han gir på grunnlag av Wessels 
muntlige fremstilling en detaljert beskrivelse av hans optreden og slut- 
ter denne del av brevet med disse bekjente ord: ,Jeg kand sandelig 
iche noch som berømme dend maade, hand har giord denne action 
paa. Thi omskønt de var ham forsterche udi støckerne, Saa har hand 
været Dem forsterck udi Søemandskapet! Thi enten har hand lagt dem 
for Bouen og skøtt dem langskibs Eller ogsaa er hand kommen Dem 
paa den side, at de ey for den haarde Blæst Kunde loche deris underste 
Portter op, og det er Aarsagen, de ey har kunnet holde det ud med 
ham; denne action er sandelig saa remarquable, at jeg understaar mig 
allerunderdanigst at recommandere ham videre udi Eders Majestæts 
naade.” Han omtaler videre Wessels verdifulle melding om den sven- 
ske hovedflåtes avtakling, og fortsetter med å si, at det går ganske over 
hans forstand at flåten ligger på bukten i så lang tid med bare et par 
stakkars fregatter ute på kryss. Svenskene vil på denne måte kunne 
finne en leilighet til å transportere tropper over til Rögen, og han hev- 
der at det vil være nødvendig, at 5 å 6 skibe til stadighet holder det 
kryssende i farvannet. Som det vil sees faller dette fullstendig sammen 
med Wessels fremstilling og er sikkert foranlediget av ham. 

Vi kan nu danne oss et noenlunde klart billede av kampen: Wes- 
sel søker først å komme i kamp med fregatten. Denne forcerer med 
seil, Wessel gjør likeså og seiler herunder sin krysstang overbord. Han 
kommer imidlertid op med stor fart, stryker forbi fregatten i læ og gir 
ham hele laget, fortsetter forover, går over stag og gir ham så i ven- 
dingen hele laget inn forut; såsnart seilene begynner å fylle på den an- 
nen boug og fregatten skyter over stevn, gir han ham hele laget inn på 
luv boug. »Fenix” er dermed foreløbig satt ut av spillet; den har ikke 
kunnet gi noe svar av betydning, da han enten har hatt Wessel i læ, 


1) Medtatt blandt Tordenskiolds breve. 

hvor han på grunn av den sterke krengning ikke har kunnet gjøre ham 
noe, eller han har hatt ham forut, hvor han ikke kan benytte sitt 
batteri. 

Wessel seiler nu ned på ,,Öland”, gir den hele laget inn aktenfra 
og søker op mot luvart; da han imidlertid ser at kanonene her hales 
til borde hiver han rundt og kommer, trods Sjöstiernas forsøk på å 
hindre ham heri, ned i læ og gir ham her det hele lag uten at linjeski- 
bet kan gi nevneverdig svar. Så seiler han akterut av ,,Öland” igjen for 
å gjøre klar til nytt angrep utenfor rekkevidden av den sterkere mot- 
stander. Det er øiensynlig under dette at ,Fenix"” raker ombord i 
»Öland”. Såsnart de to fartøier er kommet klar av hverandre er Wes- 
sel der igjen, passerer forbi ,Fenix"” til luvart, vender fordevind og gir 
ham for 4de gang det hele lag, øiensynlig forenfra eller aktenifra, uten 
at ,Fenix" kan svare noe av betydning. 

»Fenix” blir nu liggende til luvart mens ,Hvide Ørn” påny går til 
angrep på »Öland”. Herunder mister den sin stormast og i den sterke 
slingring og berøvet en stor del av sin forstøttning går også forstangen 
overbord. Stormasten er altså helt borte og av fokkemast og mesan- 
mast står bare undermastene igjen. Han kan altså kun føre fokk og 
mesan og øiensynlig birgineseil og stagfokk. Stjöstierna tror nu tiden 
er inne til å gjøre det av med ham og forsøker å få gitt ham laget lang- 
skibs aktenfra, men Wessel er ham fremdeles mester i manøver; det 
lykkes ikke, og de to fiendtlige fartøier seiler undav, forfulgt av Wessel, 
der dog snart må opgi videre seilas med det synkeferdige fartøi. 

Det kan sikkert sies med Sehested, at denne kamp er så merkver- 
dig, at den har krav på den største opmerksomhet. Det er ikke alene 
det, at der her står 90 kanoner mot 30, og at en overveiende del av 
disse er av større kaliber enn Wessels; men de er fordelt på to fartøier, 
et større og et mindre, men begge Wessels fartøi overlegne, hvad der 
gjør det taktiske problem overordentlig meget vanskeligere. Wessels 
løsning av den taktiske fundamentalsats er helt ut mesterlig. Han for- 
står på en virtuosmessig måte å forene konsentrasjon og isolasjon. Det 
er den fødte taktiker, og en så fremragende mann som Sehested forstår 
straks, at man her står overfor en ekstraordinær taktisk begavelse, og 
gir ham en anbefaling der ikke alene redder ham fra fiskalens klør. 
men endog hjelper ham op på det første trinn av den berømmelsens 
stige som han nu skulde bestige. 

Ti Sehesteds skrivelse var ikke alene bilagt med Wessels rapport 
til Raben; han tok også under sin verdifulle beskyttelse en skrivelse fra 
Wessel til kongen, som vel er en av de merkverdigste — for ikke å si 

den merkverdigste — av alle Wessels skrivelser. Han vedlegger som 
bilag en avskrift av rapporten til Raben, og hevder nu ganske åpenlyst. 
at han siden 1712 har vært i 9 kampe mot overmann. Dette er ikke 
skjedd av dumdristighet eller uten fundament eller raison, ti den som 
gir sig ut i kamp med for stor overmakt og ei bruker sjømanns og sol- 
dats måte, må visselig nære frykt for å ta skade på sin sjel for sitt og 
underhavendes liv som han likesom fører til slakterbenken. ,Nei det 
verre langt fra”. Hans liv og blod står ifølge hans plikt til Hans Maje- 
stets disposisjon, men hans fattige sjel må alltid være konservert den 
som har skjenket ham den. Han forteller nu kongen at han på grunn 
av sin ungdoms dårlighet rømte fra sine foreldre som en forloren sønn 
og søkte støtte hos dr. Peter Jespersen som en landsmann og venn av 
hans foreldre. Gjennem denne erholdt han sine foreldres tilgivelse og 
blev optatt i hans hus. ,Der erre mange udi Hans K1. Maists. tieneste, 
Der erre større mend og icke er af saa god familie som ieg,” sier han 
videre og minner om de mange misundere som han til sin fortrydelse 
har erhvervet sig. Han minner atter igjen om at han var blitt glemt 
efter kampen den 24de april. Allverden kan se at Gud undertiden gir 
ham noe å bestille, og derfor kan de andre ikke med billighet fortryde, 
om kongen allernådigst behaget å kaste nåde på ham. ,Hafde ieg saa 
tient min Gud som Deris Majst., Vilde ieg skatte mig løecksalig”. 


Faksimile av Wessels underskrift 1715. 


Der er en påtagelig forskjell fra hans underskrift fra hans første 
tid. Der er kommet en flott selvtillit over navnet. Men der går en sterk 
selvtillit gjennem hele skrivelsen. For det første fremholder han nu 
åpent og ærlig, at de 9 kampe med overmenn som han har hatt, de har 
han gått til i full tillit til, at han evnet å utjevne den materielle overle- 
genhet med sin større taktiske dyktighet. Han går like på og proteste- 
rer mot at det er skjedd av dumdristighet eller uten fundament eller 
ræson, således som det forsøkes fremstillet av misundere. Denne Wes- 
sels uttalelse om, at den der innlater sig i kamp mot overmagt uten å 

kunne bygge på en overlegenhet i sjømannskap og militær innsikt, må 
ta skade på sin sjel, er igrunnen en imøtegåelse av en påstand som ikke 
alene hans samtid, men også eftertiden har fremsatt mot ham. Og han 
kan peke på hver eneste av sine kampe og forlange sin opfatning re- 
spektert. At han selv må komme til å lide skade er en selvfølge all den 
stund, som han selv sier, kanonen er et instrument som lar sin virkning 
se, hvor den rammer. Å føre krig uten selv å risikere noe er en krigs- 
kunst, som mange har fulgt, men ingen har derigjennem opnådd noe; 
det er i alle fall all sjøkrigshistories erfaring. At han til sine tider ikke 
nådde frem med sitt støt, eller blev slått tilbake, det er intet bevis for 
at støtet var uberettiget. Ingen admiral som har opnådd noe kan peke 
på bare seire. Men det som allerede på dette tidspunkt med sikkerhet 
kan utledes av Wessels kampe, det er en helt ekstraordinær taktisk 
begavelse, en overlegenhet overfor sine motstandere, hvori sjømann- 
skapen inngår som et fremragende viktig element. 

Men denne Wessels skrivelse inneholder andre ting, der kanskje 
er av enda større interesse til belysning av personligheten. Uttalelsen 
om, at der er mange i Hans Majestets tjeneste som er store menn og 
ikke av så god familje som ham, har ganske sikkert sitt bestemte mål. 
Det er ikke usannsynlig at Wessel har siktet til Poul Vendelbo der. 
sønn av en fattig håndverker og senere bedemann, i 1711 var blitt adlet 
under navnet Løvenørn, uten som det synes å ha gjort sig bemerket i 
kongens tjeneste, hvor han den gang ikke engang stod. Han var i den 
russiske tsars tjeneste og blev av denne i 1710 sendt til kong Frederik 
for å notifisere Rigas erobring. Den danske gesant i Petersburg Jens 
Juel, skrev til den danske konge at han var meget vel anskrevet hos 
Menschikoff, og da han hadde ambition anbefalte han at han blev gitt 
en honeur, f. eks. nobilitering. Dette skjedde da også i 1711. 

Og når Wessel henviser til sin egen slekt, så er dette muligens 
ikke så meget i henseende til sin far, rådmannens sosiale posisjon som 
til sin mors slekt, Schøllerne. Som tidligere nevnt var Caspar Schøller, 
hvit ridder og geheimeråd, herre til Leillinge, Spandager og Tågerud 
gaarder, i 1679 blitt adlet. Han var en tremenning av Wessels mor og 
således ikke nær beslektet, men det var dog morsslektens navn og 
Wessel kom senere i nær forbindelse med familjen. 

Wessel kom atter tilbake til sine fortjenester av resultatet i Kiel- 
fjorden, som ikke var blitt tilstrekkelig påaktet. Han legger videre sitt 
tidligere liv åpent for kongen: forteller nu at han har rømt hjemmefra, 
tiltrods for at han ved en tidligere anledning hadde fortalt kongen at 

hans far hadde sendt ham ditned på grunn av de mange uforsørgede 
barn hjemme. 

Utenpå brevet står at det er en supplique. Altså en ansøkning — 
om hvad? Han anfører at allverden kan se, at Gud undertiden gir ham 
leilighet til å vise hvad han duer til og derfor kan ,die" — hans mis- 
undere — ikke ta det fortydelig op om kongen allernådigst ,.behagte at 
kaste naade paa mig”. Den tilhyllede ansøkning kan vel vanskelig for- 
ståes anderledes end, at han peker på en nobilitering. Noen sikkerhet for 
at det er nobilitering han sikter til har man dog ikke. Det er mulig, 
at han som tidligere slår på avansement, men i så tilfelle var det ikke 
nødvendig å benytte en så tilsløret form. Avansement til kommandør- 
kaptein foreslog han — ifølge Rothe — senere muntlig for kongen; men 
den gang var muligens allerede nobiliteringen besluttet. 

Og dette brev blev altså fremsendt til kongen som bilag til Sehe- 
steds ovennevnte skrivelse av 6te oktober"). Sehested sier uttrykkelig 
at han understår sig til å rekommandere ham videre ,,udi Eders Maje- 
stetz Naade”. Det er da grunn til å tro at denne nåde også i Dele 
opfatning går ut på en nobilitering. 

Men hvorfor støtter Sehested Wessel i dette foretagende? Tjenstlig 
sett har han intet med Wessel å gjøre. Denne står under Rabens kom- 
mando og rapporten angående det siste kryss er stilet til og innsendt 
til ham. Wessel har på egen hånd søkt ned til Sehested og gått ombord 
til den nyutnevnte admiral på hans flaggskib. Wessel har da øiensyn- 
lig søkt Sehesteds verdifulle støtte og fått den. 

Men det er noe av en tragedie i dette, at det skal være Sehested 
som hjelper Wessel inn i de nobilitertes rekker. Selv har han ingen 
anelse om den uverdige mistanke som den hele tid har holdt Frederik 
IV fra å gi ham den kommando tilsjøs, gjennem hele den store nordi- 
ske krig, som han ifølge sin fremragende dyktighet hadde krav på. Og 
nettop i disse dage, da han rekker en hjelpende hånd til en ny bega- 
velse, står han selv for fall. Den 7de desember 1715 får han nemlig sin 
frabeordring som chef for sjøkadettkompaniet, en stilling han har inne- 
hatt siden kompaniets oprettelse. Gjennem Frederik IV's politiske te- 
stamente kjenner man nu grunnen til denne Sehesteds skjebne. I dette 
testamente, som er datert 24de april 1723 og som er bestemt for kron- 
prinsen, den senere Christian VI, innskjerper kongen denne, at det må 
være en fundamentallov til evig tid, at medlemmer av den gamle dan- 
ske og den holstenske adel bør holdes nede. De bør utelukkes fra alle 


1) Se danske samlinger II, R., L B. 

viktige embeder, såvel civile som militære, og fra alle hoffstillinger; de 
bør ikke få kommando over rytteriet eller fotfolket, og de må heller 
ikke stå i spissen for kadettene eller føre overkommando tilsjøs. Der- 
efter vender kongen sig mot enkelte menn, deriblandt mot Sehested. 
Han skriver: 

»Til chef for kadettene eller kadettkompaniene må der aldri vel- 
ges noen av den danske eller holstenske adel. Og nettop av denne 
grunn har vi ikke villet beholde admiral Christen Thomsen Sehested 
lenger i denne stilling, men gjort ham til geheimeråd og sendt ham til 
Oldenburg som overlandsdrott, især fordi han er et raffinert, maliciøst 
og intrigant menneske, der dessuten ikke inngir ungdommen annet enn 
slette grunnsetninger. Derfor må min høist elskede sønn sørge for, at 
hverken han eller likesinnede, blir anvendt til noe av viktighet.” Og 
kongen tilføier: ,Av samme kaliber har viceadmiral Just Juel vært og 
generalmajorene de to brødre Christian og Gregers Juel, nemlig av den 
gamle danske adel med surdeig i hjertet, selv om de forstiller sig nokså 
meget.” 

Frederik IV har ved en sådan karakteristikk av denne fremra- 
gende mann laget et portrett av sig selv, som ikke er godt for hans 
eftermæle. Men en Gyldenløve og en Raben måtte beklæ de høieste 
stillinger i sjøetaten. Og så har man da i alle fall grunnen til Sehesteds 
mange forbigåelser under krigen, hvor der stod så store ting på spill. 
at personlige hensyn burde ha veket plassen for de verdifullere. — 

Mens Wessel var ombord hos admiralen, blev fregatten krenget 
over for at man bedre skulde komme til grunnskuddene. Herunder 
blev den beskutt fra det svenske batteri på Isserhooft. Da spillet var 
belemret så man ikke kunde komme til å lette, blev ankertouget kap- 
pet og fregatten gikk til ankers igjen utenfor skuddvidde. Ankeret blev 
så hentet av en av fartøiets båter. I plattfoten kom Wessel ombord 
igjen, han letter straks anker, salutterer Sehested med 9 skudd og blir 
betakket med 9. Han satte kurs for Kjøgebukt, hvor han støtte til flå- 
ten om formiddagen den 6te. Raben hadde av sundhetshensyn fått be- 
myndigelse til å fratre kommandoen. Efter mottagelsen av dette ,,an- 
geneme og kjærkomne budskab” hadde han den 4de oktober overle- 
vert kommandoen til selve generaladmiralen, Gyldenløve. 

Det var en skarp kritikk Sehested hadde rettet mot flåteledelsen 
som hadde latt hovedflåten bli liggende i det uendelige uvirksom i Kjø- 
gebukt, mens det utsatte farvann mellem Riigen og Sverige kun var un- 
der observasjon av et par fregatter. Wessel hadde også i sin rapport 
forsiktig fremholdt, at det var nødvendig å få kraftigere fartøier der- 

borte. Hans møte med ,öland"” bekrefter jo dette. Selv var han uten 
tilstrekkelig proviant og andre fornødenheter og anmoder om å få så- 
danne tilsendt, da han jo ikke måtte forlate sin stasjon. Alt sammen 
uten resultat. Dette var under Rabens kommando, og bedre blev det 
ikke da Gyldenløve kom til. 

Wessel salutterte generaladmiralen med 15 skudd og blev betak- 
ket med 3. Selv gikk han ombord på flaggskibet, mens fregatten holdt 
det gående utenfor med de få seil den ennu kunde føre. 

Rothe anfører at Gyldenløve uttalte sin misbilligelse over at Wes- 
sel så godt som mot ordre hadde innlatt sig i kamp med sine ,,øjensyn- 
lige” overmenn, men innskrenket sig til å gi ham en formaning, da han 
hadde sluppet så merkelig godt fra det. I brev av 19de oktober skriver 
ialfall Gyldenløve til admiralitetet”) som svar på dettes forespørsel av 
9de s. m.: »Hvad sig ellers den action, hvorudi capitain Wessel har 
været med en svensk Fregatte samt et Orlogsskib af 50 stykker angaar, 
hvorover de hos mig sig forespørger om fornøden skulde eragtes, at 
samme sag, Hans Kongl. Majt. allerunderdanigst blev refereret? da, saa- 
som bemeldte capitain Wessel for sit forhold derudi hverken kand be- 
rømmes ey heller med skjiel lastes heldst efterdi det endnu ey er bevi- 
seligt, om hand selv frivillig haver indladet sig med de fiendtlige skibe, 
eller og været nødt til at forsvare sig imod deris overfald; saa er i slig 
Henseende min tanke derom, at udi denne Materie ey nogen relation 
kand forfattes, førend om anførte omstændighed opliusning er bekom- 
met.” 

Det kan ha sin interesse å peke på den forskjell i opfatningen av 
situasjonen som gjør sig gjeldende hos Gyldenløve og hos Sehested. 
Den sistnevnte benytter Wessels glimrende forhold til å anbefale ham 
til kongens særlige nåde; Gyldenløve ser det avgjørende i, hvorvidt 
Wessel har kunnet undgå kamp eller ikke, og synes ikke å ha vurdert 
den taktiske side av Wessels prestasjon. Denne forskjell i opfatning 
hos de to herrer betegner en forskjell i militært grunnsyn, en forskjell 
der nettop karakteriserer personene. 

Saken blev imidlertid — trods Gyldenløves uttalelse — referert 
for kongen den 19de oktober”). Her refereres Sehesteds rapport av 6te 
oktober, likesom denne rapport og Wessels skrivelse av 4de oktober er 
vedlagt. I marginen er tilføiet: ,Der Capitain Wessel ibersendet ein 
allerunterd. umståndliche Relation um seiner gehaltenen Kreutstocht 


1) Indk. Sager til Admiralitetet 19de okt. 1715. Riksarkivet, Kjøbenhavn. 
3) Krigecancelliets ref. Sager 19de oktbr. 1715. Riksarkivet, Kjøbenhavn. 

und gehaltene Action, bittet auch Ihr Majst. allergnåd. zu erinneren im 
Betracht er seit der A. 1712 9 Actions und allezeit wieder viel grössere 
Force als dieseinige gehabt, auch bei dem in Fröhjahr geschehenen 
Avancement vergessen worden.” Der blev ingen resolusjon fattet, men 
der foreligger ved denne anledning intet som tyder på, at man vil reise 
tiltale mot Wessel. Det var først senere at fiskalen kom på de tanker. 

Wessel fikk naturligvis ordre til å gå til Kjøbenhavn og reparere. 
Såsnart han kom ombord satte han derfor kurs nordover og ankret på 
førstevakten utenfor Velkomsten. Fra 8de oktober til 22de november 
er ingen journal ført. Besetningen har øiensynlig vært avmønstret un- 
der reparasjonen, ti sistnevnte dato, den 22de november, anføres at han 
fikk en styrmann og 30 å 40 mann ombord, og samme dag blir folkene 
mønstret. Han mangler dog ennu 30 mann. Der gåes øieblikkelig igang 
med underslagning av seil. 

Det er ikke mulig å følge Wessel i den tid han har ligget i Kjøben- 
havn under reparasjonen, uten forsåvidt som det fremgår av hans brev 
av 2nen november at han har hatt endel vanskeligheter med endel av 
sitt mannskap, der har gjort vrøvl og søkt sig over på annet fartøi. År- 
saken synes å ha vært den, at Wessel krevet hårdere arbeide av dem 
enn andre chefer og at hans offensive ånd i høiere grad enn på andre 
fartøier satte liv og lemmer i fare. Wessel gjør under 2nen november 
I et meget fyndig brev forestilling herom til admiralitetet. Han innrøm- 
mer at de lider mere ,,Travallie” ombord på hans fregatt enn på noen 
annen, men det går like så meget ut over ham selv og hans officerer 
som over mannskapet. Dette er altså takken for forfriskning, godt øll. 
brennevin og vin som han av egen kjelder har skjenket dem, hvad han 
ikke tror mange andre officerer har gjort. Men har han forsett sig mot 
artiklene forlanger han ingen skånsel. Har han derimot rett, forlanger 
han de skyldige straffet. Det er verd å legge merke til, at det er Wessel 
som her forlanger folkenes klage undersøkt. Den danske generalstab 
sjer nemlig, at det er admiralitetet som på et meget senere stadium for- 
langer dette, da fiskalen innsender en memorial i anledning av kampen. 

Følgen blev optagelse av forhør over fregattens hele mannskap 
hvorav') fremgikk, at enkelte besveret sig over, at Wessel ikke alene 
hadde tvunget dem til å slåss, men endog til å angripe motstandere der 
var dem overlegne. Endel av de klagende blev tampet på Holmen, en- 
del blev utbyttet med annet mannskap og resten blev formanet lydig 
het mot sin chef. Det er imidlertid bevart et dokument fra denne tid 


1) Ifølze Rothe. 

som klart viser hvor langt Wessel allerede på denne tid var nådd 
op på sin berømmelses stige. Det er en vise") — den eneste som 
er skrevet mens han ennu het Wessel. Den er forfattet av Hans 
Trochmann og datert Kjøbenhavn 12te november 1715. Den er på 28 
vers og er selvfølgelig skrevet i datidens pompøse stil. Forfatteren un- 
derstreker hans nasjonalitet og sier bl. a. at han ,renser hver en 
Strøm fra Capers Overlast, som rundt i Hafvet om sig hist og her har 
kast”, priser i høie toner hans siste kamp med de to svenske skibe og 
slutter siste vers således: »,Du maae med Hvide-Ørn end fremme Kon- 
gens Gavn! Vist nok fortiener du et større Ære-Navn”. Den siste hen- 
tydning til nobilitering er toppen på all virak som øiensynlig er blitt 
ham tilde] under dette ophold i Kjøbenhavn. Og det kan ikke være 
tvil om, at hans glimrende bedrifter med Hvide Ørn" har vært en med- 
virkende årsak til nobiliteringen. Den hvite ørn i det høire øvre hjørne 
av hans adelsvåpen viser dette. 

Det er stor sannsynlighet for, at det er under dette ophold i Kjø- 
benhavn det på pl. 20 gjengitte portrett er malt*). 

Som det vil sees, bærer han her ikke noen medalje. Det må altså 
være malt før Dynekilen. Det ene fartøi under Dannebrog mellem to 
svenske hentyder øiensynlig til den nettop stedfundne kamp. Det kan 
imidlertid også hentyde til hans kamp med de to svenske linjeskibe i 
Kattegatt 1713 og billedet må sannsynligvis i så fall vært malt under 
hans ophold i Holland. Formodningen er dog sterkest for, at det er 
malt i Kjøbenhavn i 1715. 

Den 12te november synes reparasjonen å nærme sig sin avslut- 
ning, ti denne dag får Wessel fra admiralitetet ordre til snarest mulig 
å begi sig til hovedflåten i Østersjøen. 

Men det må altså ha kommet noe iveien, siden han ikke før den 
22de kan mønstre sitt mannskap ombord. Det synes forresten som han 
denne gang har funnet opholdet iland særlig angenemt, ti den 21de no- 
vember får han en skarp skrivelse fra admiralitetet"), hvori anføres at 
alt fornødent av mannskap og varegods forlengst er anvist til hans fre- 
gatt, og at han på sikt av ordren begir sig ombord for uten ringeste mi- 
nutts forsømmelse å sørge for at den blir klar til avseiling, ,ladende sig 
ingenlunde her finde iland, uden med mindre hand Fiscalens Tiltale 
vil være undergiven”. Den 23de om eftermiddagen er han klar til å 
seile, men hans arkelimester har vært borte i 24 timer og er ennu ikke 


1) Finnes hos Rothe. 
7) Om portrettets historie se foran. 
3 Admiralitetets Copibog 1715—16, fol. 499. Riksarkivet Kjøbenhavn. 

kommet ombord med krudtet. Han farer selv iland til brigader Mule 
for å få fatt på mannen, uten dog å opnå noe. Den 24de på dagvakten 
begynner han å varpe sig ut, da det er ganske stille. Skyter et skudd 
med flagget i sjau efter arkelimester og skipper, som ennu ikke var 
kommet ombord med sitt gods, tiltrods for at de hadde hatt 6 uker å 
gjøre på. Så skriver han et brev til admiral Judichæer, hvori han ber 
om at hans ,Jliderlige” skipper må bli pågrepet og sendt ombord. Uten 
skipper kan han ikke seile og hans regnskaper vil han aldeles ikke 
påta sig selv å føre. 

Han er imidlertid kommet under seil, men må atter ankre på 
grunn av strømmen. Endelig på plattffoten kom både arkelimester og 
skipper ombord, stod dem begge sætte i Boyen, for de havde udi saa 
mange Dage forsømt Deris tieneste og ei havde været ombord ej heller 
havde skaffet omborde hvad som fornøden giordes”. På førstevakten 
går han igang med å fylle karduser, men må bli liggende natten over 
for stille og strøm. Næste formiddag den 25de lettet han og ankom til 
flåten på Kjøgebukt om eftermiddagen. Kippet vimpel, flagg og gjøs 
og salutterte generaladmiralen med 21 skudd. Gikk derpå ombord på 
flaggskibet og begjerte det resterende mannskap ombordsendt. 

Den 26de får han ombord endel nytt mannskap, hvoriblandt en 
styrmann Lars Brun. Efter ordre fra flagget sender han sin chaluppe 
ombord på en engelskmann for visitasjon. Den 27de får han ordre fra 
generaladmiralen til å krysse i farvannet mellem begge Hammerne'). 
Hanøy og Carlscrona, sfor at erfare fiendens forehavende”. I den tid 
Wessel hadde ligget under reparasjon hadde den svenske flåte på 18 
linjeskibe vært ute. Første gang i midten av oktober og annen gang 
den 13de november. Begge ganger angis den å måtte gå tilbake til 
Carlscrona for motvind; men det synes ikke som rekognoseringen fra 
dansk side har bragt klarhet over situasjonen. Hele den danske flåte 
lå fremdeles uvirksom i Kjøgebukt og Wessel blev altså straks ved sin 
tilbakekomst til flåten tildelt den opgave å skaffe klarhet over den 
svenske flåtes tilstand og planer. 

Han gjorde på dagvakten den 27de ved ordrens mottagelse straks 
klar til å seile og sendte endel tøi bestemt for Sehested over på ,,Løven- 
dals Gallei”. Denne fregatt var altså fremdeles ved hovedflåten. På 
formiddagsvakten lettet han og holdt det gående i flåten, idet han ennu 
må skifte endel mannskap. Ved middagstider legger han så østover 
for en stiv revet mersseils kuling. Allerede i slutten av førstevakten 


1) Bornholm og svenskelandet. 

da han hadde passert nordpynten av Bornholm og satt kurs N.O.-over 
får han øie på 7 ,.Fyhrer”, det vil si posisjonslanterner. Han holder 
bort under lysene og seiler inn på en 2 pdr.s avstand fra flaggskibet 
der førte 3 lanterner over hinannen fra campanien. Og snart befant 
han sig midt inne i eskadren. Da det lysner seiler han sig igjen klar 
av denne og på dagvakten den 28de er han på 1 mils avstand fra den. 
To av de letteste fartøier blev detachert og styrer ned på Wessel, som 
venter til de er på en 12 pådr.s avstand, så legger han samme kurs 
som dem og holder dem lettvint på avstand. ,Var skiber av 60 kano- 
ner at se til, de andre 5 var fuldkomne skibe at se til”. Ut på formid- 
dagen opga de to seilere jakten og vendte tilbake til de andre, ,,saasom 
de saa, at jeg seilede dem hart ud med storseilet opgaardet”. Wessel 
holder derpå ned på to seilere han har i læ og praier dem. Det er to 
skotter på vei fra Glasgow til Stockholm med sild. Han seiler derpå 
efter den svenske flåte som han i eftermiddagsvakten finner til ankers 
mellem Listerlandet og Hanø. Wessel setter derfra kurs østover mot 
Carlscrona. 

Han holdt det gående i nærheten av Hanø, således at den svenske 
eskadre ikke kunde slippe bort uten å bli observert av ham. På efter- 
middagsvakten den 29de seiler han op en Löbecker der kom fra Carls- 
crona, »kom 3de andre Lybeckere fra samme Plads, lod skipperne 
hente ombord den ene efter den anden for at nøie examinere dem om 
Tilstanden, det 5te glas løb, blev den første skipper ved navn Sternberg 
ombordsat, det 7de glas ude kom til den tredie seiglere Skipperen af 
samme Fartøi sagde ligesom de andre om hvis forbemt. skippere haver 
rapporteret, kan sees af min protokol. Havde samme Tid C. Crone 
N.O.t.0. 14 Mil fra mig.” 

Han fortsetter eksaminajsonen av skipperne i plattfoten. Av den 
nedenfor refererte rapport vil fremgå hvilke oplysninger han fikk. Fra 
det ene fartøi tok han også 4 engelske matroser som han ga kosten og 
beholdt dem til han kom til flåten. De hadde mistet sitt skib på kysten. 

Den 30te om formiddagen er han atter like under den svenske 
eskadre, som nu er under seil, med kurs for Carlscrona. På en 8 pdr.s 
avstand vender han fra dem og skyter 3 skudd med kongens flagg til- 
satt"). Denne eskadre, der hadde forlatt Carlscrona den 23de novem- 
ber under viceadmiral Taubes kommando, vendte nu også tilbake til 
utgangspunktet. 

Wessel satte nu kurs ned mot Rågen og var på hundevakten 1 


1) Dansk løsen. 

mil av Witmund. Herfra holdt han vestover langs landet og var på 
dagvakten den 1ste desember ut for Tornebusk. Han satte ut chalup- 
pen og för selv iland og avga personlig rapport til kongen, der efter 
øens erobring opholdt sig på Rågen. Fregatten holdt det gående med 
små seil utenfor, og ved middagstider er han atter ombord og setter til 
alt hvad trekke kunde op til flåten i Kjøgebukt. På grunn av stille nådde 
han ikke før den 2nen desember på hundevakten frem til flåten, der 
lå til ankers ved Dragø. På veien hadde han seilt forbi ,Løvendals 
Gallei”, der lå: samme vei. På dagvakten den 3dje för han ombord til 
viceadmiral Gabel på ,Justitia” og avleverte sin rapport til ham, da de 
øvrige flaggmenn var gått iland. Rapporten går i hovedtrekkene ut på. 
at 10 linjeskibe lå på Carlscronas havn med underslagne seil og at 7 
linjeskibe var i sjøen under admiral Taubes kommando. Man hadde 
hørt om Rigens rømning og om Stralsunds bombardement. All tanke 
om overføring av tropper var opgitt, men Taube skulde holde det krys- 
sende for å fordrive danske skibe, således at kongens overføring i en 
postjakt kunde lettes. Forøvrig er rapporten overensstemmende med 
journalen. 

Det var altså nu bragt på det rene, at den svenske hovedflåte ikke 
vilde komme ut, og Gyldenløve strøk derfor sitt kommandoflagg og 
flåten gikk til Kjøbenhavn for å legge op. Viceadmiral Gabel blev imid- 
lertid i Østersjøen med 12 linjeskibe og til denne eskadre fikk Wessel 
ordre om å slutte sig. 

I Wessels rapport foreligger også den viktige beskjed, at Carl XII 
vil forsøke å komme over til Sverige. Han fikk derfor ordre til med 
4 fregatter og endel båter å observere farvannet ved Jellen. Skulde kon- 
gen bli tatt av noen av fartøiene har Wessel øieblikkelig å ta ham om- 
bord på sin fregatt og føre ham til flagget, mens han med en av de an- 
dre fregatter øieblikkelig sender kongen rapport. Som efterskrift er 
anført at man for å animere de andre fregatter har bestemt, at alle de 
som er med og hjelper til med å fange Carl XII efter sin charge skal 
nyte 2, 3, 4 å 5000 rdl., og den som tar ham 10,000 rdl. og savancement 
uden Ende”. 

Av ordren og spesielt efterskriften synes å fremgå, at man la over- 
ordentlig stor vekt på å få sikret sig kongens person. Preussens og 
Danmarks konger hadde i november inngått en hemmelig overens- 
komst om, at den av de to makter som det måtte lykkes å ta kongen 
til fange, ikke skulde frigi ham uten den annen makts samtykke, og i 
tilfelle begge fyrster blev enige om å anta en løsesum for hans frigi- 

velse, skulde beløpet deles likt mellem dem*). Det lyder da ganske 
merkelig, at Wessel ikke fikk noen av de lovede fartøier. Han måtte 
på høivinters tid med det ene fartøi forsøke å løse opgaven. At dette 
selv for en Wessel, ikke lot sig gjøre, skulde tiden vise. Skylden for 
at det ikke lykkedes, kan ikke pålegges ham og blev det heller ikke, 
men Gabel som eskadrechef må sannsynligvis bære skylden for den 
uheldige disposisjon av fartøiene. Meget kunde vel ha sett anderledes 
ut i Nordens historie hvis denne opbringelse hadde lykkes. 

Hele flåten lettet på formiddagsvakten. De til opleggning bestemte 
fartøier gikk til Kjøbenhavn, Gabels eskadre seilte ned til vannfyllings- 
plassen i Kjøgebukt og Wessel holdt det gående med små seil mens 
han fikk de syke folk fra borde og friske ombord igjen. En av hans 
løitnanter — han nevner ikke hvilken — gikk fra borde som syk og 
blev ombyttet med en annen. »Det 7de gl. giorde seil for at komme til 
Tornebusk og til mig tage Fregattene Postilionen, Machrelen og andre 
der liggende ved Jellen armerede Fartøyer, for at oppasse Kongen af 
Sverig ikke skulde udkomme. Validerede Admiralen 9 Canonskud og 
blev betakket med 5". 

Vind og strøm var imot, så han var ikke nede ved Tornebusk før 
ut på eftermiddagen den 6te desember. Underveis hadde han praiet et 
par koffardifartøier og fregatten ,Lossen”, men forøvrig ikke ople- 
vet noe. 

»Formiddagsvagten (den 7de) 4 glas Vinden O.N.O. revet Mers- 
seils Kulte. Tyk Himmel, Et glas ude bekom en seiglere udi sigte, som 
var en svensk Brigantin, seiglede paa grunden mellem Jellen og Torne- 
buschen, gik dertil ankers, løb ned paa 3% Favne Vand, for at faa un- 
derskud, men turde ikke skyde; heller ikke turde løbe nærmere ind, 
saasom jeg ikke var bekiendt — 5 glas ude kom en svendsch Fregatt 
til ankers under Tornebusch, som havde en gallioth med sig. paa om- 
trent % mil til Luvart fra mig; da den fornam jeg giorde mig Flid at 
komme op under dem stak en chaluppe fra borde fra Fregatten til Lan- 
det; 6 Glas ude Kappede Fregatten; seiglede N. over ved Vinden; Gal- 
liothen med Brigantinen og Baaden seiglede ind ad Jellen til; satte 
alle de seigl til, som treche kunde efter Fregatten. 

Eftermiddagsvagten vinden O. stiv revet Merseils Kulte beblandet 
Luft, hendet efter haanden paa Fregatten, de første fiire Glas; siden tog 
Fregatten endell vand over, som hindrede Farten, nærmende ham dog 
efter haanden, Vagten ude havde ham % kvart mil fra mig, beholden 

Cours for denne Vagt N.T.O. 6% mil, havde Møen V.t.N. omtrent 5 miil 
fra mig. Maatte tage en af Pomperne at sætte udi Storlugen, for at faa 
slag Vandet af Fregatten som stod % fod op paa Krudt-kisterne over 
Baglasten, desforuden baljede med saa mange Pødser som kunde over- 
kommes. 

Platfoden. Vinden O. En stiv revet Merseils Kulte. Maatte tage 
Klyveren ind efter dend skjørtes udi stykker, det 2de Glas var det tem- 
lig mørch; vendte den fiendlige Fregat paa den anden boug — 3 Glas 
lagde S.S.0. over den anden Boug, efter hannem, mend udi Vendingen 
kom ud af Sigte, eftersom det blef helt tycht og mist, tog det Sdie refet 
ind udi store Merseiglet, giorde al flid at faa lens skib — —. 

Efter denne friske seilas, hvor han mistet sin motstander i mør- 
ket, blev han liggende og krysse natten over, holdt så på dagvakten 
den 8de ned mot Witmund. På formiddagsvakten praier han en Lö- 
becker på vei fra Gottland, ,det 2de gl. bekom en seiglere udi Sigte, 
som laae til anchers udenfor Tornebuschen, omtrent 1 mil nordenfra, 
holte til den paa et Canonskud, var et svendsch Orlogsskib, af 60 Ca- 
noner at se til, var en Fregat under Seigl — 1 liden % mil ned til Jel- 
len, samme Fregat vendte mod mig, for at komme under Beskiøtt af 
Orlogsskibet. 4de Gl. ude kom ham paa Siden, paa et half Musquet 
skud, gav hannem fiire lav udi en Hast; indtil at Orlogsskibet havde 
kappet sit Anker; og det var mig paa et 6-pundiger Canonskud; noget 
før Orlogsskibet kom, vilde fregatten satt sig paa Tornebuschen, det 
6te Glas halv ude, stach ved Vinden fra ham af, da Orlogsskibet var 
mig saa næhr, og havde Luven af mig, var og mellem Landet og han- 
nem, bekom ingen skud uden en Kule, Rett igiennem Fochemasten, 
Vagten ude havde Tornebuschen S.A.tS. — 1% mil. Og det svendsche 
Orlogsskib O. ungefahr % mil fra mig”. 

Det svenske linjeskib forfulgte ham gjennem næsten hele efter- 
middagsvakten, da det holdt ned på fregatten der hadde signalert efter 
det med et kanonskudd. Wessel holdt ned mot Tornebusk hvor han 
holdt det gående natten over. 

På dagvakten den 9de frisket det på til en hel storm. Han tok 
begge mersseilene inn, strøk fokkeråen og slog bonettet fra, ,thy det 
kom hart oppaa masten, for den Kugel som er gangen genom, saa og 
Toppen heel svag”. I slutten av eftermiddagsvakten holder han av for 
å komme til ankers nedenfor huken av Witmund, ,,saasom den var en 
god Opervald”. 

Han kom da til ankers, men dagligankret holder ikke, han må 

også la gå pliktankeret og stikke på tamp. Stormen øker imidlertid. 
»Hundevagten en flyvende Storm af N.N.V. med Hagel og Snee; det 
8de glas brast mit pligttaug, det daglig Ancher droges med, hold dog 
fast udi Vagten. — Tirsdag 10de. Dagvagten Vinden en haard storm, af 
en N.N.V. det 6te gl. med Sne og med hver haard Bøye drægede An- 
cheret med, udi hvert glas havde seet Blinch af Skud udi Ost fra mig, 
mens viste iche hvad det skulle være. 7de glas, fik at se en Fregatte, 
som laa til Anchers % mil fra mig udi O.t.S. som havde mist sit Bug- 
spryd og alle trende masterne; stach pligttouget udi pligtancheret som 
jeg havde udi Vahre”. 

Ut på formiddagen strøk han bramrærne og han så nu at den 
annen fregatt førte dannebrog. I slutten av eftermiddagsvakten går 
han seil og holder ned på den annen fregatt, der viser sig å være en 
gammel kjenning — »Løvendals Gallei”. Denne hadde 14.000 rdl. om- 
bord som skulde bringes til kongen. Wessel bad ham lette anker og 
holdt det selv gående med små seil til den annen hadde ankeret oppe, 
sskulkede chaluppen med Kabeltoug ombord” og slepte ham ned til 
Isserhooft hvor han slapp ham på hundevakten og lot ham her dryppe 
anker. Herfra blev pengene straks sendt inn med chaluppen. Selv la 
han nordover igjen til sin post ved Tornebusk. Været hadde nu be- 
daget sig og Wessel ankret om eftermiddagen den lite ut for Torne- 
busk. Han sendte chaluppen med 22 mann inn for å bemektige sig en 
galiot der av storm var fordrevet derinn og tatt i besiddelse av de sven- 
ske fregatter som ennu holdt sig innenfor Tornebusk. Den svenske 
besetning rømte iland og Wessel lot fartøiet, der var satt på land, 
trekke av og besette med en styrmann og 8 mann. 

På dagvakten den 12te lettet han for å seile ned til Das for å se 
om de andre fartøier skulde være der. Han lot en løitnant bli tilbake 
med chaluppen for å passe på galioten. Men under Das fant han intet 
fartøi og han seilte derfor tilbake til Tornebusk hvor han ankom om 
natten, og så da et fartøi i brand. Det viste sig næste dag at det var 
galioten som brente. Både løitnanten og styrmannen var gått ombord 
på en av de Liibeckere som lå der og hadde latt mannskapet stelle 
med galioten. Disse hadde gått seil med den, ,uden ald Siømandsbrug 
og Fornuft” og i vendingen hadde de satt den på land og måtte brenne 
den op. Både løitnanten og kvartermesteren blev satt i arrest. 

»2 glas ude (i eftermiddagsvakten) Befalede Lieutnant Petter 
Holm at Indfahre med chaluppen til Een af de Fiskere som bode need 
ved Strandsiden paa Tornebuschen %—1% mil fra Fregatten, for at faa 
ombord Een af dennem, for at bekomme nogen Kundskab om der var 

nogle smaa Fregatter inde udi Renden ved Posthuset; saa og om der 
var nogen soldater paa Tornebuschen; Befalede ham i Presence af de 
andre Officerer ved Bordet, at Hand skulde tage sig udi Agt, om der 
var nogle Fiendtlige at see, hand da iche skulde lægge til Huusene; Da 
hand kom til Landet tog hand 3de chaluppe Roer med sig uden Gevæhr 
med udi Hænderne, blev taget af een Rytter og nogle Soldater som stod 
udi skiul bag Huusene, hvilket qvartermesteren berettede, da hand 
kom ombord med de andre 6 chaluppe Roere”. 

Denne beretning er så lik den Rothe serverer om Wessel 25de 
mars 1714, at man næsten fristes til å tro at den har spillet inn i Rothes 
fantasi. Wessel sier i sin rapport, at vedkommende løitnant bar sig 
meget dumt ad, løp omkring med 3 matroser og lot sig ta av en rytter 
som kom ridende, tiltrods for at kvartermesteren og chalupperoerne 
hadde gjort opmerksom på at de hadde sett soldater iland. Denne ut- 
talelse vilde jo rime litet hvis Wessel selv tidligere hadde gjort samme 
dumhet. 

Samme dag lot han opta forklaring av de ombordkomne og lot 
disse skriftlig bevidne sitt utsagn. 

På dagvakten den l4de lettet han igjen og la nordover for en re- 
vet mersseils kuling. Ut på formiddagen jaget han en liten spilljakt. Da 
han kom den på siden og skjøt et skudd, strøk den sine seil, hvorpå 
han ga den slepetaug. Han tok ombord fra den en kaptein av marinen 
med sin tjener, 2 soldater og 3 matroser. Så seiler han nordover og 
praier fregatten ,Postillon”, der var på vei til Kjøbenhavn på grunn 
av proviantmangel. Da han skal gå over stag kom jagten for under 
Bugsprydet, og da fregatten begyndte at skyde Fahrt, Kæntred Jagten, 
formedelst de 3 mand der var udi Commandered Passede iche paa at 
holde dend fra Borde, eller og at slakke slæbetouget. Dend Fene Mat- 
tros blev borte, Jagten kom løs fra Fregatten, og blev borte”. Han gikk 
straks derpaa til ankers. 

Den følgende dag, den 15de, setter han sig atter i forbindelse med 
»Postillon”, der lå til ankers i nærheten. Han gir den endel proviant, 
men chefen derombord fastholder at han må seile hjem på grunn av 
proviantmangel. Wessel sender ham kopi av sin siste ordre og fore- 
holder ham at han burde ha støtt til ham ved Jellen. ,.Postillon” må 
imidlertid hjem og Wessel sender da med ham den tagne svenske offi- 
cer med tjener. Så letter han selv anker og legger S.O0.-over. Samme 
dag skriver han sin rapport til Gabel. Rapporten inneholder en detal- 
jert fremstilling av det inntrufne. Til de andre fartøier har han ennu 
intet sett, og å formaintinere posten alene er ham umulig, isærdeleshet 

når han skal møte så store brødre som dem han har vært i nærheten 
av. Han vil nu i Jesu navn begi sig til sin post igjen sålenge han har 
ved og lys i fregatten. Hadde han 3 å 4 skibsbåter skulde han ta Tor- 
nebusken, ti sålenge de svenske har den, kan ingen effektivt kontrol- 
lere utløpet. Tornebusk var besatt med 100 soldater og vilde admira- 
len bare la ham få ,Maagen” og de nevnte båter med endel soldater 
skulde han snart gjøre ende på det hele og få avbetalt tapet av løitnan- 
ten og de 3 mann. Han venter med det første admiralens svar med en 
av de andre fregatter, der også må bringe ham noe vann, lys og ved. 
»Endel siger jeg er ikke paa min Post, give Gud de andre havde været 
med mig paa sin Post udi disse 14 dage, havde det været godt for dem 
og mig og Kongens Tieneste bedre opvartet”. 

Som det fremgår av rapporten foreslår Wessel, at man bemektiger 
sig Tornebusk, ti først derved kan man gjøre sig håp om effektivt å 
kontrollere det vestlige utløp fra Stralsund. Hans forslag blev da også 
tiltrådt av Gabel og han fikk senere fornøden ordre og fartøismateriell 
til å utføre det; men da var det forsent. 

På dagvakten den 16de praier han en seiler der utgir sig for hol- 
stener på vei til Danzig. Wessel sender imidlertid jollen ombord, og 
det viser sig nu å være en svensk snekke lastet med ,Krud, Flinter, 
Sabler, Bajonetter, Møsser og Kugler, skiorter og strømper” på vei til 
Stralsund. Ut på formiddagen tar han en galiot med lignende ladning 
og bestemmelsessted. Disse fartøier tilhørte en konvoy under beskyt- 
telse av 2 linjeskibe og 3 fregatter. Wessel sendte besetning ombord 
på dem begge og tok dem med sig. 

Wessel blev liggende og krysse i farvannet inntil den 20de. Men 
da hans anmodning til Gabel om å få vann og lys og proviant tilsendt 
ikke blev efterkommet, og da hans fokkemast var gjennemskutt, kunde 
han ikke holde det gående lenger og styrte derfor med sine to priser 
op mot Kjøgebukt og kom til ankers ved Dragø på hundevakten nat- 
ten mellem 20de og 21de desember. Den næste dags morgen seilte han 
inn på Kjøbenhavns red hvor han fant Gabel med sin eskadre i all ro 
og mak. Han salutterer ham med 9 skudd og blir betakket med 7. 

Men samme dag som Wessel dryppet anker i Kjøbenhavn forlot 
Car) XII Stralsund og slapp ut forbi Jellen, altså nettop det sted som 
Wessel var satt til å observere. Situasjonen var omsider, selv for en 
Carl XII, blitt uholdbar. Man kunde hver dag vente at byen blev stor- 
met, og kongens nærmeste omgivelser forestillet ham faren for at han 
under en sådan eventualitet kunde bli tatt tilfange og derefter muligens 

ført rundt til forevisning i Europa*). Kongen tilkjennega da at: ,Vi 
hava beslutat resa”. 

En rende var blitt hugget i isen ut til Jellen og kongens suite, ialt 
70 personer, dro om kvelden den 21de desember først avsted på en 
jakt og slapp trods beskytning ut tilsjøs hvor de blev optatt av fregat- 
ten , Svarta Örn”, den samme som Wessel hadde jaget. og slapp efter 
18 dages besverlig reise over til Ystad. 

Ledsaget av sine to generaladjutanter og en page, drog kongen 
avsted senere på natten i en åpen båt. Man hadde tidligere, uten kon- 
gens vidende, holdt klar brigantinen ,Snappopp" og galioten ,Snaren- 
svend” for å føre kongen over. Men av frykt for å fryse inne hadde 
begge disse fartøier forlatt Stralsund og holdt det gående utenfor Jel- 
len. Da kongen ankom dit var ingen av fartøiene tilstede, hvilket i høi 
grad vakte hans mishag. Han måtte da gå ombord i et mindre fartøi 
»Walfisken”, og med dette stakk han tilsjøs. Om formiddagen den 
23de desember blåste det op til storm med regn og snetykke, men 
nettop da kom ,Snappopp" til og tok kongen med følge ombord og 
førte ham til Ystad, hvor han ankom tidlig om morgenen den 24de; 
»efter 50 timmars kringdrifvande på hafvet uti små usla fartyg under 
storm, snötjucka och regn, bland isflak och sörja. och lifsfara hvarje 
ögonblick”*). 

Den første regjeningshandling kongen foretok efter sin hjem- 
komst var å straffe de to chefer på de fartøier, der skulde ha ført ham 
over. Chefen på ,Snappopp”, som altså under vanskelige forhold hadde 
ført ham over til Sverige, blev ,för bristande påpasslighet” dømt til 
»spöslitning”, mens chefen på ,Snarensvend” som ikke hadde funnet 
kongen blev dømt til å skytes og besetningen til å ,,slita spö”. Forkla- 
ringen til denne aldeles meningsløse avstraffelse må vel søkes i den 
omstendighet, at kongen manglet enhver forutsetning for å bedømme 
de sjømannsmessige forhold som her gjorde sig gjeldende. 

Dagen efter kongens flukt falt Stralsund, og den eneste besiddelse 
som Sverige nu hadde igjen i Nordtyskland var Wismar. Den eskadre 
som Wessel den 16de hadde vært i nærheten av var på vei til Stral- 
sund med en transport av tropper og utrustning. Da Stralsund var falt 
blev den dirigert til Wismar, hvortil den også ankom i god behold. 
Schoutbynacht Kaas, som med en eskadre på 5 linjeskibe og 3 fregat- 
ter var den svenske eskadre overlegen, foretok sig absolutt intet for å 
hindre ekspedisjonen. Da han hadde anledning til å agnripe og av- 

slutte året som det hadde begynt — ødeleggelsen av Wachtmeisters 


eskadre — sammenkalte han krigsråd, hvor man enedes om ,intet at 
hassardere paa denne aarstid, med mindre man fik en ordre, der friede 
for ansvar"'). Det er den samme impotente ånd som før om årene. 
Men med dette som bakgrunn kommer Wessels mot til å ta ansvar og 
hans offensive ånd dobbelt sterkt frem. 

Ved Wessels ankomst til Kjøbenhavn kjente man selvfølgelig 
ennu intet til Carl XII's flukt og Stralsunds fall. ,.Hvide Ørn” blev 
straks lagt inn til Holmen for å få sin fokkemast reparert. Men Wessel 
fikk ikke noen hvile. Allerede dagen efter — den 22de — heter det i 
journalen: ,Bekom ordre at skulde forseigle med Fregatten Raa, til 
Hans Kongl. Mayt. ved Stralsund med brever og anden forretning”, Av 
Wessels skrivelse av 25de desember fremgår, at han av Gabel blev 
sendt til kongen for å fremlegge sin i rapporten av 15de desember an- 
tydede plan om erobring av Tornebusken og den derigjennem mulig- 
gjorte effektive kontroll av utløpet ved Jellen. Han hadde under sin 
kommando fregattene ,Raa”, .Svenske Sophie” og .Hvide Ørn”, hvis 
den rakk å komme efter, snauene ,Svanen”, ,Maagen” og » Flyvende 
Mercurius” og 2 å 3 armerte skibsbåter. Selv var han ikke chef på 
noen av fartøiene, idet løitnant Ployart ad interim hadde overtatt kom- 
mandoen på , Hvide Ørn”. ,Raa”, ,. Svanen” og »Maagen” beordret han 
til Jellen, mens Svenske Sophie” og , Flyvende Mercurius" med to 
skibsbåter tok posisjon mellem Posthuset og Tornebusk. Kommer 
»Hvide Ørn” skal den ta stilling mellem bukten ved Witmund og Tor- 
nebusk. Og forøvrig skal han hos admiral Sehested i Binnenwasser 
rekvirere så mange armerte fartøier som han mener å ha bruk for. 
Disse disposisjoner skulde ved ekspress straks meldes hovedkvarteret 
ved Stralsund. 

I forholdenes medfør blev det dog intet av denne ekspedisjon. 
Men Wessel kom dog til kongen i hovedkvarteret. Den 24de desem- 
ber om morgenen avseilte fregatten ,Raa”, chef capitain Neuspitzer, 
fra Kjøbenhavn for å føre Wessel til Rågen eller Pommern. Juledags 
aften ankret han mellem Tornebusk og Witmund og landsatte sin pas- 
sager ved Wittow posthus'). Så hadde Wessel anledning til muntlig å 
appellere til kongens nåde således som han skriftlig hadde gjort i brev 
av 4de oktober. At hans personlighet har gjort sig gjeldende i denne 
retning er vel også neppe tvilsomt. Resultatet forelå i alle fall over 
nyttår. 


1) Danske generalstabs arbeide. 

Det er fra denne tur til Pommern at Rothe forteller anekdoten om 
snusdåsen. Som alt hvad Rothe ukontrollert forteller av anekdoter må 
også denne mottas med forbehold. Wessel gikk sammen med general- 
adjutant Løwenørn og flere andre i chaluppen for å settes iland ved 
Jellen, da båten tok en overhaling, hvorved Wessel mistet en snusdåse 
av gull besatt med juveler, som han hadde fått av Hans Majestet. Wes- 
sel skal resolutt ha sprunget i vannet og dukket efter dåsen, uten dog 
å få fatt på den. Selve begivenheten ligger godt i linje med Wessels 
temperament, men det er vel tvilsomt om han på dette tidspunkt hadde 
fått noen sådan dåse av kongen. Utenkelig er det dog ikke, at kongen 
som erkjentlighet for hans verdifulle oplysninger den 1ste desember, 
da Wessel personlig avla rapport. til kongen på Riågen, har skjenket 
ham dåsen. Det var i så tilfelle en gunstbevisning som den unge mann 
hadde all grunn til å være stolt av, og når han så kom frem til kongen 
uten dåsen, men med sitt følges beretning om det kolde bad, da var 
også det en utnyttelse av situasjonen som kunde ha sin verdi ved det 
videre fremstøt. 

Hvad Wessel muntlig har fremholdt overfor kongen kan ikke 
med sikkerhet påvises gjennem kildeskrifter. Rothe anfører imidlertid 
— og der er ingen grunn til å betvile riktigheten herav — at Wessel 
overfor kongen gjentok, hvad han i skrivelse av 28de januar s. a. hadde 
anmodet om, nemlig å få under sin kommando i Nordsjøen en eskadre 
fregatter, hvorved han vilde påta sig å holde farvannet rent for sven- 
ske fartøier og ruinere Göteborgeskadren. Han hadde følt sig støtt over 
admiralitetets behandling av hans fremstilling og gikk nu ennu et 
skridt videre og foreslog avansement til kommandørkaptein. Denne 
hans ansøkning om å få komme tilbake til norske farvann ligger helt 
i linje med hans tidligere optreden. Da han blev kalt ned til Østersjøen 
for å inngå i Gabels eskadre, skriver han som foran påvist til Slots- 
loven og ber denne om å øve påtrykk for å få ham op igjen; i Kjøben- 
havn søker han gang på gang om det samme. Hans begrunnelse er 
den, at han med frie hender i de norske farvann har utsikt til å ut- 
rette mere enn i stilling som eclaireur ved hovedflåten. Det er fører- 
emnet som gjør sig gjeldende og — som tiden skulde vise — med full 
rett. Hvorvidt hans nasjonale tilbøieligheter her har spillet inn er ikke 
godt å si. At de imidlertid i utpreget grad var tilstede skal senere bli 
påvist. 

Ifølge Rothe fulgte Wessel med det kongelige følge tilbake til Kjø- 
benhavn. Den 29de desember overnattet man i Rostock, den 30te foran 
Wismar, den 31te i Gadebusch og den Iste januar i Odesloe. Han kom 


574 


Året 1715 


således til Kjøbenhavn en av de første dage av januar 1716. Dermed 
ender den første periode av Wessels sjøkrigstjeneste. Vi har hittil i 
ham sett en skibschef, en admiralstabsofficer, en taktiker, en sjømann 
som man må lete hele verdens sjøkrigshistorie igjennem for å finne 
maken til. Navnet Wessel må derfor ikke glemmes for hans nye. 

Under Wessels fravær hadde imidlertid fiskalen beredt ham en 
festlig mottagelse ved hjemkomsten. Til admiralitetet hadde denne 
innlevert en memorial. Hvad denne inneholdt vites dessverre ikke, da 
fiskalens kopibok ikke finnes. Men at den må være foranlediget av 
Wessels tokt da han var i kamp med de to svenske skibe er utvilsomt. 
Imidlertid finnes en admiralitetsordre av 18de januar 1716"), hvori 
kommandør Statius Becker beordres til å ta til sig capitain Friedenrich 
Brandt samt capitainlieutenant Simon Sievers og opta et lovlig forhør 
over ,Søe-Capitainen ædle og velmandhafte Peter Wessel og ellers der- 
udinden afhøre, hvis vidner Søe-Etatfiscalen finder fornødne til den 
i Memorialen omrørte Sags Oplysning at føre”. Hvad dette forhør har 
ført til kan ikke sees av noe dokument. Den danske generalstab hen- 
viser til admiralitetets skrivelse av 22de februar 1716"), men der fin- 
nes under denne dato intet i admiralitetets kopibok som har noe med 
dette å gjøre. Det eneste man da har å holde sig til er Rothes ovenfor 
refererte anførsel om, at endel av mannskapet fikk tamp på Holmen, 
endel blev overført til andre fartøier og resten fikk en advarsel. Men 
mannskapets forhold hadde jo Wessel selv i skrivelse av 2nen novem- 
ber 1715 forlangt undersøkt. Wessel kom i alle fall også denne gang 
fra fiskalens klør med full honnør, ti like efter forhørene finner nobi- 
literingen sted. 


1) Admiralitetets kopibok 1715—16, 8. 559. 
?”) Bind VII, s. 181. 

